
Prisiekusieji jau buvo pasirengę. 

Po septyniasdešimt vienos dienos teismo proceso, per kurį 530 va- 
landų parodymus davė daugiau nei keturios dešimtys liudytojų, išsėdėję 
tylomis, — tartum visą gyvenimą būtų klausęsi, kaip teisininkai ginčijasi 
ir teisėjas pamokslauja, žiūrovams it vanagams stebint, gal pamatys ko- 
kių nors pranašiškų ženklų, — keturiasdešimt dvi valandas taręsi, prisie- 
kusieji buvo pasirengę. Užrakinti žiuri skirtame kambaryje, izoliuoti ir 
saugūs, dešimt iš jų išdidžiai rašėsi po verdiktu, o kiti du rūgščiais veidais 
tūnojo savo kampuose, vieniši ir nelaimingi, priešinęsi daugumai. Glė- 
besčiavosi ir šypsojosi, nemažai save sveikino, kad ištvėrė šį mažutį karą 
ir dabar gali sugrįžti į teismo salę išdidūs su sprendimu, kurį išgelbėjo 
vien per savo ryžtą ir atkaklų kompromiso siekį. Sunkus jų išbandymas 
baigėsi; pilietinė pareiga atlikta. Jie įvykdė ją su kaupu. Ir dabar jau buvo 
pasirengę pranešti, ką nusprendė. 

Seniūnas pabeldė į duris ir išbudino iš snaudulio Dėdę Džo — nu- 
senus; teismo tvarkdarį, kuris juos saugojo, taip pat pasirūpindavo ir 
maitinimu, girdėdavo jų skundus ir nepastebimai pakišdavo teisėjui 
jų raštelius. Buvo kalbama, kad jaunesnio amžiaus, dar tada, kai turėjo 
geresnę klausą, taip pat klausydavosi slapčia prisiekusiųjų — pro plonas 
pušines duris, kurias tik jis pats parinko ir įstatė. Bet pasiklausymo die- 
nos jam pasibaigė ir, kaip prisipažino vien žmonai, būtent po šio teismo 
proceso, tapusio sunkiu išbandymu, jis paprasčiausiai galėtų visam laikui 
pakabinti ant sienos savo seną pistoletą. Įtampa reguliuojant teisingumą 
sekina jėgas. 

Dabar jis nusišypsojo tardamas: 

— Puiku. Pakviesiu teisėją. — Lyg teisėjas kur nors teismo rūmų 
gelmėse tik ir lauktų, kad Dėdė Džo jį pašauktų. Taigi kaip įprasta 


tvarkdarys susirado teismo sekretorę ir perdavė jai tą nuostabią Žinią, 

kuri iš tiesų kėlė jaudulį. Senieji teismo rūmai dar niekada neregėjo 
tokio stambaus ir ilgo proceso. Būtų buvę gėda, jeigu jis baigtųsi visai 
nieko neišsprendus. 

Sekretorė lengvai pastukseno į teisėjo kabineto duris, paskui žing- 
telėjo vidun ir iškilmingai pranešė: . 

— Turime verdiktą, — tarytum pati asmeniškai būtų vargusi per 
derybas ir dabar įteiktų jų rezultatą kaip dovaną. 

Teisėjas užsimerkė ir giliai, su pasitenkinimu atsiduso. Nuo bega- 
linio palengvėjimo, bemaž negalėdamas patikėti, jis laimingas nervingai 
nusišypsojo ir galiausiai ištarė: 

— Sukvieskite advokatus. 

Po beveik penkias dienas trukusių svarstymų teisėjas Harisonas 
pasidavė tikimybei, kad prisiekusiųjų sprendimas pakibs ore — ir šitaip 
išsipildytų blogiausias jo košmaras. Po ketverių metų įnirtingo bylinėji- 
mosi ir keturių mėnesių karštų kovų per patį procesą prisiekusiųjų balsų 
pusiausvyros perspektyva varė jam ligą. Jis negalėjo nė įsivaizduoti, kad 
viską teks pradėti iš naujo. 

Tad įsispyrė pėdas į senus pigius mokasinus, pašoko nuo krėslo iš- 
sišiepęs it vaikas ir siekė nusikabinti mantijos. Pagaliau tai baigėsi — il- 
giausias teismo procesas per visą itin nepaprastą jo karjerą. 

Pirmasis sekretorės skambutis pasiekė „Payton X Payton“ firmą — 
vietinę vyro ir žmonos valdomą teisininkų grupę, šiuo metu veikiančią 
iš apleistos pigių prekių parduotuvės prastesnėje miesto dalyje. Telefono 
ragelį pakėlė vienas teisininko padėjėjas, kelias sekundes klausėsi, paskui 
vėl padėjo jį ant svirtelės ir šūktelėjo: 

— Prisiekusieji turi verdiktą! — jo balsas nuskardėjo per daugybę 
mažų, panašių į urvus laikinai įrengtų darbo kambarių ir sukrėtė kolegas. 

Jis darkart sušuko bėgdamas į „šachtą“, — jų taip pramintą pasita- 
rimų salę, — kur pašėlusiai skubėdami rinkosi kiti firmos bendradarbiai. 
Vesas Peitonas jau buvo ten, ir kai jo žmona Meri Greisė įpuolė vidun, 
jųdviejų akys sekundės dalelytę susidūrė, kupinos neslepiamos baimės ir 
sąmyšio. Du teisininko padėjėjai, dvi sekretorės ir buhalteris telkėsi ap- 
link ilgą, apgrioztą darbo stalą, kur stovėjo staiga sustingę ir vėpsodami 
vienas į kitą, visi laukdami, kad kuris nors kitas pirmas prašnektų. 

Nejaugi iš tikrųjų tas viskas baigėsi? Po to, kai jie laukė amžinybę, 
nejaugi tas viskas baigėsi taip staiga? Taip netikėtai? Tik vienu telefono 
skambučiu? 

— Gal minutėlę tylomis pasimeldžiam? — pasiūlė Vesas, ir visi 
glaudžiu ratu susikibę rankomis meldėsi, kaip niekada nebuvo meldęsi 
anksčiau. Visokie prašymai kilo į Dievą visagalį, bet apskritai melsta 
pergalės. „Prašau, mielasis Viešpatie, po viso to laiko, šitiek pastangų, 
pinigų, baimės ir dvejonių, prašau, o prašau, suteik mums nuostabią per- 
galę. Ir išgelbėk nuo pažeminimo, žlugimo, bankroto ir daugybės kitų 
blogybių, kurias užtrauktų nepalankus verdiktas.“ 

Antrasis sekretorės skambutis nuėjo į Džaredo Kertino — gyny- 
bos architekto — mobilųjį. Ponas Kertinas nesijaudindamas ilsėjosi ant 
odinės sofos savo laikinai išsinuomotoje kontoroje Hatisburgo centro 
Kranto gatvėje, trys kvartalai nuo teismo rūmų, ir skaitydamas kaž- 
kokią biografiją stebėjo sieniniame laikrodyje slenkant apmokamas po 
750 dolerių valandas. Jis ramiai išklausė, užtrenkė telefono dangtelį ir 
tarė: 

— Einam. Prisiekusieji jau pasirengę. — Tamsių kostiumų jo ka- 
riauna pašoko, išsitempė „ramiai“ ir susirikiavo lydėti savo šefą gatve 
kitos triuškinamos pergalės link. Jie išžygiavo be komentarų, be maldų. 

Kiti skambučiai pasiekė dar kitus advokatus, paskui reporterius, ir 
per kelias minutes Žinia pateko į gatves, sparčiai ten plisdama. 


Kažkur netoli aukšto pastato viršaus žemutiniame Manhatane panikos 
apimtas jaunikaitis įsiveržė į rimtą posėdį ir pašnabždėjo skubią žinią 
ponui Karlui Trudo. Šis tuojau pat liovėsi domėtis svarstomais prie stalo 
klausimais, staiga atsistojo ir pareiškė: 

— Regis, prisiekusieji sutarė dėl verdikto. 

Skubiai palikęs kambarį, koridoriumi nudrožė į kampinius aparta- 
mentus, kur nusivilko švarką, nuėjo prie lango ir per ankstyvas sutemas 
įsistebeilijo į Hadsono upę tolumoje. Jis laukė ir kaip paprastai klausė 
savęs: kaipgi tiek daug jo imperijoje gali priklausyti nuo jungtinės dvyli- 


kos paprastų žmogelių iš Misisipės užkampio išminties? 

Kaip tiek daug žinančiam Žmogui, atsakymas jam vis dar buvo ne- 
pagaunamas. 


Iš visų pusių žmonės skubėjo į teismo rūmus. Peitonai pastatė automo- 
bilį gatvėje už pastato. Kurį laiką dar liko sėdėti viduje, tebesilaikydami 
už rankų. Keturis mėnesius jie vengė bent kiek arčiau teismo rūmų pri- 
siliesti vienas kitą. Mat visada kas nors stebėdavo. Galbūt koks prisie- 
kusysis ar reporteris. Susituokusių teisininkų komanda žmonėms kėlė 
nuostabą ir buvo naujiena, tad Peitonai stengėsi tarp savęs elgtis kaip 
advokatai, o ne kaip sutuoktiniai. 

Vis dėlto ir per procesą būta šiek tiek mielų prisilytėjimų — toli 
nuo teismo rūmų ar kur nors kitur. 
| — Apie ką tu mąstai? — paklausė Vesas, nežiūrėdamas į žmoną. 
Širdis jam plakė kaip pašėlusi, kakta išrasojo prakaitu. Kaire plaštaka jis 
tebegniaužė vairą ir vis sau kartojo nusiraminti. 

Nusiraminti. Kas per juokai. 

— Dar niekada taip nebijojau, — atsakė Meri Greisė. 

— Ir aš. 

Ilga pauzė. Abu giliai alsavo ir stebėjo, kaip televizijos furgonas vos 
nepartrenkė pėsčiojo. 

— Ar pajėgsime ištverti pralaimėjimą? — svarstė ji. — Štai koks 
klausimas. 

— Teks ištverti; nieko kita nelieka. Bet mes nepralaimėsime. 

— Šaunuolis. Einam. 

Prisijungę prie kitų iš savo mažutės firmos, juodu drauge įžengė į 
teismo rūmus. Pirmame aukšte, savo įprastoje vietoje šalia gaivinamųjų 
gėrimų automato, laukė jų klientė, ieškovė Džanetė Beiker. Pamačiusi 
savo advokatus, ji iškart pravirko. Vesas paėmė ją už vienos parankės, 
Meri Greisė — už kitos, ir abu laiptais nulydėjo Džanetę į pagrindinę 
teismo salę antrame aukšte. Ją kone nešte užnešė. Svėrė mažiau nei 
šimtą svarų ir per procesą penkeriais metais paseno. Išgyveno depresiją, 
kartkartėmis klejojo ir, nors ne anoreksikė, paprasčiausiai nevalgė. "Tris- 
dešimt ketverių ji jau buvo palaidojusi sūnų ir vyrą, o dabar, atsidūrusi 

prie pabaigos siaubingo teismo proceso, slapčia gailėjosi, kad išvis jį 
pradėjo. 

Teismo salėje tvyrojo didžiulės parengties atmostera, lyg tuojau 
turėtų pradėti kristi bombos ir užkaukti sirenos. Čia sukiojosi dešimtys 
žmonių — arba ieškodami vietos atsisėsti, arba nervingai šnekučiuoda- 
miesi ir lakstydami akimis aplinkui. Kai pro šonines duris įžengė Dža- 
redas Kertinas su visa gynėjų armija, visi sužiuro, lyg jis galėtų ką nors 
žinoti, ko jie nežino. Pastaruosius keturis mėnesius diena po dienos jau 
įrodė gebąs matyti, kas dedasi užkulisiuos, bet šiuo metu savo veidu ne- 
išdavė nieko, tik stovėjo rimtas, apsuptas parankinių būrio. 

Kitoje salės pusėje, vos už kelių pėdų, prie ieškovų stalo atsisėdo 
Peitonai ir Džanetė. Į tas pačias kėdės, tomis pačiomis pozomis, su ta 
pačia gerai apgalvota strategija padaryti prisiekusiesiems įspūdį, kad 
ši vargšė našlė ir vieninteliai du jos advokatai meta iššūkį milžiniškai 
korporacijai su neribotais ištekliais. Vesas Peitonas žvilgtelėjo ; Džaredą 
Kertiną, jųdviejų akys susidūrė, ir abu mandagiai linktelėjo vienas kitam. 
Stebuklas, kad šiame teismo procese dvejetas vyrų dar gebėjo elgtis vie- 
nas kito atžvilgiu gana mandagiai, net kalbėtis, kai būdavo absoliučiai 
būtina. Tai tapo savigarbos reikalu. Nepaisant bjaurių aplinkybių, — o 
tokių būta labai daug, — kiekvienas buvo pasiryžęs iškilti aukščiau pa- 
dugnių lygio ir ištiesti kitam ranką. 
| Meri Greisė nepažvelgė ton pusėn, o jeigu ir būtų pažvelgusi, ne- 
būtų linktelėjusi ar nusišypsojusi. Ir gerai, kad ji rankinuke nesinešioja 
pistoleto, antraip pusės kitos šalies vilkinčiųjų tamsiais kostiumais čionai 
nebebūtų. Dabar pasidėjo priešais save ant stalo tuščią teisininko blokno- 
tą, įrašė datą, paskui savo pavardę ir daugiau nebesugalvojo, ką dar pasi- 
žymėti. Per septyniasdešimt vieną teismo proceso dieną turėjo prirašiusi 
šešiasdešimt šešis bloknotus, visus tokio pat dydžio ir spalvos, dabar idea- 
lia tvarka sudėtus „šachtoje“ į pirktą iš antrų rankų metalinę kartotekos 
spintelę. Padavė Džanetei higieninę servetėlę. Nors faktiškai skaičiuoda- 
vo viską, Meri Greisė pametė per procesą Džanetės sunaudotų higieninių 
servetėlių pakelių skaičių. Mažų mažiausia — kelios dešimtys. 

Moteris verkė beveik nepaliaujamai, ir nors Meri Greisė labai 
ją užjautė, visas tas prakeiktas verksmas taip pat ir įgriso. Įgriso vis- 

kas — išsekimas, įtampa, bemiegės naktys, kruopštus bylos medžiagos 
nagrinėjimas, valandos toli nuo savo vaikų, nugyventas kambarys, tai, 
kad apleido kitus savo klientus, atšalęs kiniškas maistas vidurnaktį, var- 
gas kasryt tvarkytis veidą ir plaukus, kad atrodytų prisiekusiesiems bent 
kiek patraukli. To iš jos buvo tikimasi. 

Leistis į stambų teismo procesą — tas pat, kaip apsijuosus diržu su 
svarmenimis nerti į tamsią ir žolių prižėlusią kūdrą. Tau pavyksta išsi- 
kapstyti į paviršių įkvėpti oro, bet visa kita pasaulyje nerūpi. Tik visąlaik 
galvoji, kaip nenuskęsti. 

Kelios eilės už Peitonų, sparčiai beužsipildančio suolo gale, kram- 
tydamasis nagus ir tuo pat metu stengdamasis atrodyti ramus, sėdėjo 
Peitonų bankininkas Tomas Hafas, arba Hafis — Pasipūtėlis — kiek- 
vienam, kuris jį geriau pažinojo. Kartkartėmis Hafis užsukdavo pasižiū- 
rėti, kaip vyksta procesas, ir taip pat prisidėti savo tylia malda. Peitonai 
bankui, kuriame dirbo Hafis, buvo skolingi 400 000 dolerių ir vienintelį 
užstatą sudarė dirbamos žemės sklypas Kerio apygardoje, priklausantis 
Meri Greisės tėvui. Gerais laikais už jį būtų galima gauti 100 000 do- 
lerių, bet vis tiek, savaime suprantama, dar lieka nemažas gabalas nepa- 
dengtos skolos. Jeigu Peitonai pralaimėtų bylą, Hafio, kaip kadaise daug 
žadančio bankininko, karjera užsibaigtų. Banko prezidentas jau seniai 
liovėsi ant jo šaukęs. Dabar visi grasinimai ateidavo elektroniniu paštu. 

Tai, kas gana nekaltai prasidėjo paprasta antrine 90 000 dolerių 
hipoteka jųdviejų mielam priemiesčio namui, dėl finansinių nuostolių ir 
kvailo — bent Hafio nuomone — išlaidumo pamažu virto žiojinčia pra- 
garo skyle. Bet dailaus namo nebeliko, kaip nebeliko ir dailios kontoros 
miesto centre, taip pat importinių automobilių bei visko kitko. Peitonai 
rizikavo viskuo, ir Hafis negalėjo jais nesižavėti. Verdiktas stambiai su- 
mai — ir jis, Hafis, būsiąs genijus. Nepalankus verdiktas — ir jis atsistos 
užjų į eilę prie bankroto bylų teismo. 

Pinigus vartantieji žmonės kitoje salės pusėje nesikramtė nagų ir 
ne itin nerimavo dėl bankroto, nors apie tai ir kalbėjosi. „Krane Chemi- 
cal“ turėjo per akis grynųjų pinigų, pelnų ir aktyvų, bet taip pat ir šimtus 
potencialių ieškovų, kaip maitvanagiai laukiančių išgirsti tai, ką pasaulis 
netrukus išgirs. Beprotiškas verdiktas — ir pasipils teisiniai ieškiniai. 

Bet šiuo metu jie buvo savimi pasitikinti šutvė. Džaredas Kerti- 
nas — puikiausias gynybos advokatas, kokį tik įmanoma įsigyti už pi- 
nigus. Kompanijos akcijos nukrito tik nežymiai. Tenai, Niujorke, ponas 
Trudo atrodė patenkintas. 

Jie nekantravo parsirasti namo. 

Ačiū Dievui, vertybinių popierių biržos šiandien jau užsidarė. 

Dėdė Džo šūktelėjo: „Galite sėdėti!“, ir pro duris už savo katedros 
į salę įžengė teisėjas Harisonas. Jis jau seniai nutraukė nusistovėjusią 
kvailą tvarką, pagal kurią visi turėtų atsistoti, kol pats atsisės į sostą. 

— Laba diena, — greitai pasisveikino jis. Buvo beveik penkta 
valanda popiet. — Mane informavo, kad prisiekusieji sutarė dėl ver- 
dikto. — Ir apžvelgė salę įsitikindamas, kad visi pagrindiniai veikėjai 
dalyvauja. — Iš visų tikiuosi deramo elgesio. Jokių jausmų proveržių. 
Niekas nepalieka salės, kol aš nepaleisiu prisiekusiųjų. Yra klausimų? 
Kokių nors papildomų tuščių atsakovų prašymų? 

Džaredas Kertinas nė nesusiraukė. Visai nekreipė dėmesio į teisėją, 
tik toliau kažką braižė savo bloknote, lyg tapytų šedevrą. Jeigu „Krane 
Chemical“ pralaimėtų, ji įnirtingai apeliuotų, ir kertiniu tokios apelia- 
cijos akmeniu taptų akivaizdus prakilniojo Tomo Elsabruko Harisono 
IV, buvusio teisminių bylų advokato, šališkumas ir jau įrodyta antipatija 
visų stambių korporacijų atžvilgiu apskritai, o dabar „Krane Chemi- 
cal“ — konkrečiai. 

— Pone tvarkdary, pakvieskite prisiekusiuosius. 

Durys šalia žiuri aptvaro atsivėrė, ir tartum nematomas didžiulis 
vakuumas išsiurbė iš teismo salės visas ligi vienos oro uncijas. Visų šir- 
dys sustojo. Kūnai pastiro. Akys susirado objektus, į kuriuos susitelkti. 
Vienintelį garsą skleidė šiūruojantys gerokai numindžiotu kilimu prisie- 
kusiųjų padai. 

Džaredas Kertinas nesiliovė metodiškai krevezojęs. Laikėsi savo 
seniai nusistovėjusios taktikos — niekada nežiūrėti į prisiekusiuosius, 
kai tie grįžta su verdiktu. Po šimtų teismo procesų žinojo, kad jų ne- 
įmanoma perprasti. Tad kam vargintis? Po kelių sekundžių vis tiek jų 
sprendimas bus paskelbtas. Jo grupei buvo nurodyta tarsi nematyti pri- 
siekusiųjų ir neišsiduoti jokia reakcija, kad ir kaip skambėtų verdiktas. 

Žinoma, Džaredui Kertinui finansinis ir profesinis žlugimas ne- 
grėsė. O Vesui Peitonui — tikrai taip, todėl jis nepajėgė atplėšti žvilgs- 
nio nuo prisiekusiųjų akių, kol tie sėdosi į vietas. Pieninės darbininkė 
pažvelgė į šalį — blogas ženklas. Mokytoja žiūrėjo tiesiai pro Vesą — 
dar vienas blogas ženklas. Prisiekusiųjų seniūnas padavė voką teismo 
sekretorei, o pastoriaus žmona su gailesčiu akyse žvilgtelėjo į Vesą, bet, 
antra vertus, tokiu pačiu liūdnu veidu ją galėjai matyti procese nuo pat 
įžanginių pareiškimų. 

Meri Greisė pagavo ženklą, nors šio nė nebandė pamatyti. Paduo- 
dama dar vieną servetėlę Džanetei, kuri dabar faktiškai raudojo, Meri 
Greisė vogčiomis paskersavo į prisiekusiąją numeris šeši, arčiausiai sa- 
vęs, daktarę Lioną Rouka, universiteto anglų literatūros profesorę, dabar 
pensininkę. Daktarė Rouka iš už skaitomųjų akinių raudonais rėmeliais 
kuo trumpiausiai, kuo gražiausiai, kuo netikėčiausiai, kaip Meri Greisei 
kada nors tektų pamatyti, pamerkė jai akį. 

— Ar sutarėte dėl verdikto? — tuo metu klausė teisėjas Harisonas. 

— Taip, jūsų prakilnybe, sutarėme, — atsakė seniūnas. 

— Vienbalsiai? 

— Ne, sere. 

— Bent devyni iš jūsų sutarė dėl verdikto? 

— Taip, sere. Dešimt prieš du. 

— Tai svarbiausia. 

Meri Greisė pakrevezojo raštelį apie pamerktą jai akį, bet per šio 
momento įtampą nepajėgė pati perskaityti savo braižo. „Tik stenkis at- 
rodyti rami“, — vis kartojo sau. 

Teisėjas Harisonas paėmė iš sekretorės voką, ištraukė iš vidaus 
popieriaus lapelį ir pradėjo tyrinėti verdiktą — gilios raukšlės išvagojo 
jam kaktą, kol gnaibėsi viršunosę, akys prisimerkė. Po visos amžinybės 
jis ištarė: | 

— Atrodo, atitinka tvarką. — Nei vienintelio veido raumens trūk- 
telėjimo, nei šypsnio, nei išsiplėtusių akių — nieko, iš ko būtų galima 
atspėti, kas parašyta lapelyje. 

Jis pažvelgė žemyn, linktelėjo teismo protokoluotojai ir atsikrenkš- 
tė, itin mėgaudamasis šia akimirka. Paskui raukšlelės apie akis sušvelnė- 

jo, skruostų raumenys atsileido, pečiai kiek nusmuko, ir staiga nušvito 
viltis, — bent Vesui, — kad prisiekusieji įsūdė atsakovui. 

Lėtai, garsiai teisėjas perskaitė: | 

— Pirmuoju klausimu: „Ar remdamiesi vyraujančiais įrodymais 
jūs pripažįstate, kad kalbamieji gruntiniai vandenys „Krane Chemical 
Corporation“ buvo užteršti?“ — Ir po išdavikiškos pauzės, trukusios ne 
ilgiau kaip penkias sekundes, jis tęsė: — Atsakymas: „Taip.“ 

Vienai salės pusei pavyko atsikvėpti, o tuo pat metu kita pradėjo liūsti. 

— Antruoju klausimu: „Ar remdamiesi vyraujančiais įrodymais jūs 
pripažįstate, kad užterštumas buvo: a) Čedo Beikerio ir/arba b) Pito Be- 
ikerio mirties ar mirčių priežastis?“ Atsakymas: „Taip, dėl abiejų.“ 

Meri Greisė sugebėjo kaire ranka pešioti iš pakelio ir padavinėti 
Džanetei higienines servetėles, o dešiniąja — tuo pat metu įnirtingai 
užsirašinėti. Vesui pavyko vogčiomis užmesti žvilgsnį į prisiekusįjį nu- 
meris keturi, kuris kaip tik į jį skersakiavo su linksmu vypsniu, tartum 
sakančiu: „O dabar geriausia dalis.“ 

— Trečiuoju klausimu: „Dėl CČedo Beikerio: kokią pinigų sumą jūs 
nustatote atlyginti žalą Džanetei Beiker už jo mirtį, sukeltą pažeidus 
įstatymus?“ Atsakymas: „Penkis šimtus tūkstančių dolerių.“ 

Numirę vaikai nėra verti tiek daug, mat jie nieko neuždirba, bet 
įspūdinga kompensacija už Čedą nuskambėjo kaip pavojaus signalas, 
nes suteikė trumputę galimybę numatyti, kas toliau seks. Vesas spoksojo 
į sieninį laikrodį virš teisėjo, dėkodamas Dievui, kad bankroto išvengta. 

— Ketvirtuoju klausimu: „Dėl Pito Beikerio: kokią pinigų sumą 
jūs nustatote atlyginti žalą našlei Džanetei Beiker už jo mirtį, sukeltą 
pažeidus įstatymus?“ Atsakymas: „Du su puse milijono dolerių.“ 

Priekinėje eilėje už Džaredo Kertino nugaros pinigus vartantieji 
vyrukai subruzdo. „Krane“ tikrai atlaikytų trijų milijonų smūgį, bet bū- 
tent nuraibuliuosiančios atoveiksmio bangos staiga pradėjo kelti jiems 
siaubą. O dėl paties pono Kertino, tai jam irgi teks krūptelėti. 

Dar ne. 

Džanetė Beiker pradėjo slysti nuo kėdės. Buvo pagauta abiejų savo 
advokatų, kurie ją vėl pasodino, apsikabino per gležnus pečius ir ėmė 
kuždėti į ausį. Ji netramdomai raudojo. 

Sąraše buvo šeši klausimai, kuriuos teisininkai pasistengė įtraukti, 
ir jeigu prisiekusieji atsakytų į penktąjį „Taip“, visas pasaulis pašėltų. 
Teisėjas Harisonas jau priėjo prie jo, skaitė pamažu, vis atsikrenkšdamas, 
tyrinėdamas atsakymą. Paskui atsiskleidė savo bjauriąja puse. Nusišyp- 
sojo. Pakėlė akis kelis colius, vos aukščiau lapelio, kurį laikė rankose, vos 
aukščiau užkabintų ant nosies skaitomųjų akinių, ir pažvelgė tiesiai į 
Vesą Peitoną. Šypsnys buvo suspaustomis lūpomis, kaip sąmokslininko, 
ir vis dėlto kupinas piktdžiugio pasitenkinimo. | 

— Penktuoju klausimu: „Ar remdamiesi vyraujančiais įrodymais 
pripažįstate, kad „Krane Chemical Corporation“ veiksmai buvo arba 
tyčiniai, arba tokie šiurkščiai aplaidūs, kad būtų galima už juos skirti 
baudžiamąją žalos kompensaciją?“ Atsakymas: „Taip.“ 

Meri Greisė nustojo rašiusi ir virš besikratančios savo klientės 
galvos pažvelgė į vyrą. Šio akys buvo įremtos į ją. Jie laimėjo, ir jau vien 
tai kėlė dvasią, skatino bemaž neapsakomą euforijos antplūdį. Bet kokio 
masto ta pergalė? Šią lemiamą sekundės dalelytę abu žinojo, kad pergalė 
iš tikrųjų bus triuškinama. 

— Šeštuoju klausimu: „Koks baudžiamosios žalos kompensacijos 
dydis?“ Atsakymas: „Trisdešimt aštuoni milijonai dolerių.“ 

Smūginės bangos nusirito per teismo salę — joje pradėta aikčioti, 
kosčioti ir tylomis švilpčioti. Džaredas Kertinas ir jo klika skubiai viską 
užsirašinėjo, stengdamiesi dėtis sprogusios bombos nesutrikdyti. Sėdin- 
tys pirmoje eilėje stambieji tūzai iš „Krane“ korporacijos stengėsi atsi- 
gauti ir normaliai kvėpuoti. Daugelis jų piktai žioravo akimis į prisie- 
kusiuosius ir rezgė bjaurias mintis apie tamsuolius Žmones, provincijos 
užkampio kvailumą ir taip toliau. 

Ponia ir ponas Peitonai, abu, vėl sujudo prilaikyti savo klientę, su- 
gniuždytą vien verdikto svorio ir pasigailėtinai besistengiančią atsitiesti 
kėdėje. Vesas raminamai kuždėjo Džanetai, pats tuo pat metu sau kar- 
todamas ką tik išgirstus skaičius. Kažkaip sugebėjo išsaugoti savo veidą 
rimtą ir kvailai nevypsoti. 

Hafis, bankininkas, liovėsi kramtęsis nagus. Mažiau nei per trisde- 
šimtį sekundžių jis iš užsitraukusio gėdą, subankrutavusio buvusio ban- 
ko viceprezidento tapo kylančia žvaigžde su didesnės algos ir aukštesnio 

posto perspektyva. Jis net jautėsi sumanesnis. O, kokią nuostabią įeigą 
į banko valdybos kambarį jis šįryt pirmiausia surežisuos! Teisėjas toliau 
postringavo apie formalumus ir dėkojo prisiekusiesiems, bet Hafiui 
buvo nė motais. Jis jau išgirdo viską, ką reikėjo išgirsti. 

Prisiekusieji atsistojo ir vienas po kito vorele pradėjo dūlinti iš sa- 
lės, o Dėdė Džo laikė jiems atvertas duris ir pritariamai linksėjo. Vėliau 
papasakos savo žmonai, kad buvo išpranašavęs tokį verdiktą, nors ji visai 
to neprisiminė. Dar jis tvirtino per tuos daugelį metų, kuriuos dirbo 
teismo tvarkdariu, nėsyk neprašovęs dėl verdikto. Kai prisiekusieji išėjo, 
Džaredas Kertinas atsistojo ir puikiai laikydamasis ėmė berti įprastus 
klausimus, pateikiamus paskelbus verdiktą. Teisėjas Harisonas išklausė 
su didžia atjauta — po to, kai kraujas jau buvo pralietas ant grindų. Meri 
Greisė niekaip nereagavo. Jai nerūpėjo. Sulaukė, ko troško. 

Vesas mąstė apie 41 milijoną dolerių ir kovojo su savo emocijomis. 
Firma išsilaikys, kaip ir jųdviejų santuoka, reputacija, viskas. 

Kai teisėjas Harisonas galiausiai paskelbė: „Mes baigėme“, publika 
metėsi iš salės. Visi stvėrėsi mobiliųjų telefonų. | 


Ponas Trudo tebestovėjo prie lango, stebėdamas paskutines saulėlydžio 
toli už Naujojo Džersio akimirkas. Kitapus plataus kambario į telefono 
skambutį atsiliepė Stju, padėjėjas, ir išdrįso Žengtelti kelis žingsnius į 
priekį, kol ryžosi pranešti: 

— Sere, skambina iš Hatisburgo. Trys milijonai kompensacijos už 
faktinę žalą, trisdešimt aštuoni — baudžiamosios. 

Žvelgiant iš už nugaros, boso pečiai šiek tiek nusmuko, pasigirdo 
tylus nusivylimo atodūsis, paskui murmamos nešvankybės. 

Ponas Trudo pamažu apsisuko ir piktai sužioravo akimis į padėjėją, 
lyg būtų norėjęs jį čia pat nubausti už blogą žinią. 

— Jūs neapsirikote, gerai išgirdote? — paklausė jis, ir Stju despe- 
ratiškai troško, kad būtų apsirikęs. 

— Taip, sere. 

Už jo durys buvo atdaros. Pro jas uždusęs atskubėjo Bobis Retsla- 
fas — sukrėstas, išsigandęs ir žvelgdamas į poną Trudo. Retslafas buvo 

vyriausiasis firmos juriskonsultas, ir jo kaklas pirmas atguls ant ešafoto 
trinkos. Jis jau prakaitavo. 

— Per penkias minutes sušaukite čia savo vaikinus, — suniurnėjo 
ponas Trudo, paskui vėl nusigręžė į langą. 


Spaudos konferencija surengta pirmame teismo rūmų aukšte. Dviejose 
grupelėse Vesas ir Meri Greisė kantriai šnekėjosi su reporteriais. Į tuos 
pačius klausimus juodu atsakinėjo vienodai. Ne, verdiktas kaip Misisipės 
valstijai ne rekordinis. Taip, jie maną, kad jis pagrįstas. Ne, nesitikėta 
jo, šiaip ar taip, tik ne tokios stambios kompensacijos. Tikrai bus dėl jo 
apeliuojama. Vesas labai gerbiąs Džaredą Kertiną, bet tik ne jo klientą. 
Jų firma šiuo metu atstovaujanti trisdešimčiai kitų ieškovų, kurie traukia 
„Krane Chemical“ į teismą. Ne, nesitikį taikiai sureguliuoti tų bylų. 

Taip juodu išsisėmė. 

Po pusvalandžio abu galiausiai atsiprašė ir susikibę rankomis, 
kiekvienas tempdamasis po sunkų lagaminėlį, išėjo iš Foresto apygardos 
Išvažiuojamojo teismo rūmų. Juos fotografavo besėdančius į automobilį 
ir pajudančius iš vietos. 

Likę vieni, juodu nieko nesikalbėjo. Keturis kvartalus, penkis, šešis. 
Praėjo dešimt minučių neištarus nė žodžio. Automobilis, aplamdytas 
senučiukas fordas „Taurus“, jau nuvažiavęs milijoną mylių, bent su viena 
nepakankamai pripūsta padanga ir be perstojo klapsinčiais variklio vož- 
tuvais, slinko gatvėmis aplinkui universitetą. 

Pirmas prašneko Vesas: 

— Kiek sudarys trečdalis nuo keturiasdešimt vieno milijono? 

— Nė negalvok apie tai. 

— Aš ir negalvoju. Tik pajuokavau. 

— Na, vairuok. 

— Kur nors konkrečiai? 

— Ne. 

Fordas leidosi į priemiesčius be aiškaus tikslo, bet tikrai važiavo ne 
atgal į kontorą. Juodu laikėsi toliau nuo rajono, kuriame kažkada turėjo 
dailų namą. 

Sąstingis pradėjo slūgti ir pamažu tvirtinosi tikrovė. Ieškinys, kurį 

jie prieš ketverius metus nenorom įregistravo teisme, dabar buvo kuo 
įspūdingiausiai patenkintas. Kankinantis maratonas baigėsi, ir nors jie 
laimėjo laikiną pergalę, kainą sumokėjo milžinišką. Žaizdos tebeskau- 
dėjo, kovos randai buvo dar labai švieži. 

Degalų lygio rodyklė rodė mažiau nei ketvirtį bako — į tokį dalyką 
prieš dvejus metus Vesas vos būtų atkreipęs dėmesį. Dabar tai buvo rim- 
ta. Tuomet jis važinėjo BMW — Meri Greisė turėjo jaguarą — ir kai 
prisireikdavo benzino, paprasčiausiai įsukdavo į savo pamėgtąją degalinę 
ir su kreditine kortele prisipildydavo baką. Sąskaitų niekada nematyda- 
vo — šias tvarkydavo jo buhalteris. Dabar kreditinių kortelių nebeli- 
ko — kaip ir BMW bei jaguaro, o tas pats buhalteris dirbo už pusę algos 
ir iškombinuodavo kelis dolerius grynųjų, kad padėtų išsilaikyti Peitonų 
firmai visai nenugrimztant į dugną. 

Meri Greisė irgi žvilgtelėjo į rodyklėlę — neseniai įgytas įprotis. 
Ji pastebėdavo ir įsimindavo kainą visko — galono benzino, kepalo 
duonos, pusės galono pieno. Ji buvo taupuolė, o jis — išlaidūnas, bet 
vos prieš kelerius metus, kai klientų nestigo ir bylos būdavo sureguliuo- 
jamos, ji šiek tiek per daug atsipalaidavo ir mėgavosi jųdviejų sėkme. 
Taupyti ir investuoti tada neatrodė pirmos svarbos reikalas. Abu buvo 
jauni, firma plėtėsi, ateitis švietėsi beribė. 
surijo Beiker byla. 

Sprendžiant iš popierių, prieš valandą juodu sėdėjo „ant ledo“, ir 
pragaištingos skolos gerokai nusverdavo tas menkutes pajamas, kurias 
pavykdavo įsirašyti. Dabar dalykai kitokie. Skolos niekur nedingo, bet 
juodoji jų balanso pusė tikrai pašviesėjo. 

Argi? 

Kada juodu galėtų išvysti bent kiek ar viską iš to nuostabaus ver- 
dikto? Galbūt „Krane“ pasiūlys susitarti? Ar ilgai užtruks apeliacija? 
Kiek laiko juodu dabar galėtų skirti kitai savo praktikos daliai? 

Nė katras nenorėjo svarstyti klausimų, neduodančių abiem ramy- 
bės. Paprasčiausiai jautėsi pernelyg pavargę ir sulaukę palengvėjimo. 
Visą amžinybę juodu mažai apie ką kita tesikalbėjo, o dabar nesikalbėjo 
apie nieką. Rytoj ar poryt galbūt pradės rezultatų peržvalgą. 


— Mums beveik baigėsi benzinas, — pastebėjo ji. 

Į pavargusią jo galvą neatėjo jokia šmaikšti replika, tad Vesas teat- 
sakė: 

— Gal papietaujam? 

— Makaronai ir sūriu, drauge su vaikučiais. 

Teismo procesas ne tik išsunkė iš jų energiją ir turtą — jis taip pat 
sudegino ir bet kurį antsvorį, kurį galbūt nešiojosi pradžioje. Vesas nete- 
ko mažų mažiausia penkiolikos svarų, nors tikrai nežinojo, nes mėnesius 
nebuvo atsistojęs ant svarstyklių. Nei buvo linkęs aiškintis šį delikatų 
klausimą dėl savo žmonos, bet buvo akivaizdu, kad pavalgyti jai reikėjo. 
Juodu praleisdavo daugelį valgymų: pusryčius, kai skubėdavo aprengti 
vaikučius ir išlydėti juos į mokyklą, priešpiečius, kai vienas Harisono 
kabinete argumentuodavo prašymus, o kitas tuo pat metu ruošdavosi 
būsimai kryžminei apklausai, pietus, kai abu dirbdavo iki vidurnakčio 
ir paprasčiausiai užmiršdavo pasistiprinti. Gyvus juos palaikė tik sporti- 
ninkams skirti šokoladiniai batonėliai ir energetiniai gėrimai. 

— Skamba nuostabiai, — sutiko jis ir pasuko kairėn į gatvę, vedan- 
čią jų namų link. 


Retslafas su dar dviem teisininkais atsisėdo į glotnius odinius fotelius 
prie oda dengto kavos stalelio pono Trudo prabangaus darbo kabineto 
kampe. Visos jo sienos buvo ištisai stiklo ir teikė nuostabų reginį į ankš- 
tai sugrūstus dangoraižius finansiniame miesto rajone, nors nė vienas iš 
vyrų nebuvo bent kiek nusiteikęs grožėtis vaizdais. Kitapus kambario 
ponas Trudo prie savo chromuoto rašomojo stalo kalbėjosi telefonu. 
Nervindamiesi teisininkai laukė. Jie be perstojo kalbėjosi su viską savo 
akimis mačiusiais Misisipėje, bet vis dar turėjo mažai atsakymų. 

Baigęs pokalbį, bosas įniko ryžtingai žingsniuoti po kabinetą. 

— Kas atsitiko? — pratrūko jis. — Prieš valandą jūs, vyručiai, 
buvote be galo pasitikintys savimi. Dabar mums įspirta į subines. Kas 
atsitiko? — Vėl atsisėdęs, rūsčiai įsistebeilijo į Retslafą. 

— Prisiekusiųjų teismas visada kupinas rizikos, — atsakė juriskon- 
sultas. 


— Aš daug kartų tampytas po teismus, po daugybę jų, ir paprastai 

laimėdavau. Maniau, mokame geriausiems bylininkams šiame versle. 
Geriausiems kalbovams, kokius tik įmanoma nupirkti už pinigus. Juk 
nė kiek nesigailėjome išlaidų, tiesa? 

— O taip. Mes brangiai mokėjome. Ir tebemokame. 

Ponas Trudo trenkė delnu į stalą ir riktelėjo: 

— Kur padaryta klaida? 

„Na, — pagalvojo Retslafas pats sau ir norėjo pasakyti garsiai, tik 
pernelyg brangino savo darbą, — pradėkime nuo fakto, kad mūsų kom- 
panija kažkokiame Misisipės valstijos miesteliūkštyje pastatė pesticidų 
gamyklą, nes žemė ir darbo jėga tenai buvo nepadoriai pigi, o paskui 
kitus trisdešimt metų vertė chemikalus ir gamybos atliekas į žemę ir 
upes, žinoma, visai nelegaliai, ir tiek užteršė geriamąjį vandenį, jog šio 
skonis tapo it sugedusio pieno, o tai, kad ir kaip būtų blogai, dar nebuvo 
blogiausia, nes paskui žmonės pradėjo mirti nuo vėžio ir leukemijos. 

Štai kur, pone Bose, pone Vyriausiasis Valdytojau ir pone Korpora- 
tyvinis Plėšike, būtent padaryta klaida.“ 

— Teisininkai mano, kad apeliacija perspektyvi, — užuot išdėstęs 
savo mintis, atsakė Retslafas, bet ne itin įtikinamai. 

— O, kaip nuostabu! Būtent dabar aš išties tikiu tais teisininkais. 
Kur suradote tokius asilus? 

— Jie — patys geriausi, juk taip? 

— Žinoma. Ir tik paaiškinkime žiniasklaidai, kad esame ekstazėje 
dėl savo apeliacijos ir kad galbūt mūsų akcijos rytoj nesmigs žemyn. Ar 
tą jūs sakote? | 

— Mes galime išvesti jas iš suktuko, — ramino Retslafas. Kiti du 
teisininkai žvilgčiojo į stiklines sienas. Katras iššoks pirmasis? 

Supypsėjo vienas iš pono Trudo mobiliųjų, ir jis pasičiupo nuo 
stalo aparačiuką. | 

— Labutis, aukseli. — Jis atsistojo ir paėjėjo toliau. Skambino po- 
nia Trudo (trečioji), naujausias laimikis, žiauriai jauna moteris, kurios 
Retslafas ir visi kiti kompanijoje kaip įmanydami vengė. Jos vyras kažką 
šnabždėjo, paskui ištarė „iki“. | 

Jis nuėjo prie lango arčiau teisininkų ir įsispoksojo į tviskančius 
aplinkui bokštus. 

— Bobi, — prašneko neatsigręždamas, — ar bent kiek numanai, 
iš kur prisiekusieji ištraukė tą skaičių — trisdešimt aštuonis milijonus 
baudžiamosios kompensacijos už žalą? 

— Taip iškart negalėčiau pasakyti. 

— Žinoma, ne. Pirmus devynis šių metų mėnesius „Krane“ gau- 
davo pelno vidutiniškai po trisdešimt aštuonis milijonus per mėnesį. 
Grupelė tamsių“raudonsprandžių“, visi drauge neuždirbantys nė šimto 
gabalų per metus, ten sėdi it dievai, paimdami iš turtingųjų ir atiduoda- 
mi vargšams. 

— Pinigai pas mus tebelieka, Karlai, — guodė Retslafas. — Nu- 
tekės daug vandens, kol bent centas pereis iš rankų į rankas, jeigu išvis 
taip kada nors atsitiks. 

— Galėsi tai papasakoti tiems vilkams, kai rytoj mūsų akcijos nueis 
šuniui ant uodegos. | 

Retslafas nutilo ir susmuko fotelyje. Kiti du teisininkai nė nemanė 
ištarti bent garsą. 

Ponas Trudo įnirtęs žingsniavo 

— Keturiasdešimt vienas milijonas dolerių. O kiek dar bus ten kitų 
bylų, Bobi? Kas nors pasakė — du šimtai, trys šimtai? Ką gi, jeigu šįryt 
jų ten buvo trys šimtai, rytoj bus trys tūkstančiai. Kiekvienas pietinės 
Misisipės raudonsprandis su peršalimo pūsleline dabar tvirtins neva 
paragavęs stebuklingojo firminio Boumoro gėralo. Kiekvienas šunadvo- 
katėlis su teisės mokslų laipsniu, lakstantis paskui greitukes siūlytis nu- 
kentėjusiesiems per eismo įvykius, dabar skuba tenai verbuotis klientų. 
To neturėjo įvykti, Bobi. Juk man užtikrinai. 

Retslafas saugojo stalčiuje po užraktu memorandumą. Aštuonerių 
metų senumo ir parengtą jam prižiūrint. Šimte puslapių su niūriomis de- 
talėmis buvo aprašoma, kaip kompanija Boumoro gamykloje nelegaliai 
atsikrato toksinių medžiagų, išversdama jas į sąvartyną. Ten buvo api- 
bendrintos nuodugnios kompanijos pastangos nuslėpti sąvartas, apdumti 


* JAV Pietuose šitaip vadinami kaimo prasčiokai baltieji (saulėje įdegusiais sprandais nuo 
darbo pasilenkus laukuose), konservatyvių, rasistinių pažiūrų religiniai fanatikai. Cia ir toliau — pa- 
aiškinimai vertėjo. . 

Aplinkos apsaugos agentūrą ir papirkti politikus vietiniu, valstijos ir fe- 
deraliniu lygmeniu. Memorandume buvo rekomenduojama, kaip slapta, 
tačiau efektyviai išvalyti atliekų sąvartyną už kokius 50 milijonų dolerių. 
Jame buvo prašoma visų, kurie tai perskaitys, liautis versti atliekas. 

O šiuo kritiniu momentu svarbiausia — jame buvo pranašaujamas 
kada nors nepalankus verdiktas teisme. 

Tik laimė ir įžūlus civilinio proceso nuostatų nepaisymas padėjo 
Retslafui išsaugoti tą memorandumą paslaptyje. 

Prieš aštuonerius metus ponui Trudo buvo įteikta kopija, nors jis 
dabar neigė kada nors ją regėjęs. Retslafui kilo pagunda dabar nuvalyti 
nuo tų puslapių dulkes ir perskaityti kelis rinktinius fragmentus, bet 
vėlgi — jis brangino savo darbą. 

Ponas Trudo atėjo prie kavos stalelio, pasirėmė abiem delnais į 
itališką odą ir piktai įrėmė į Bob; Retslafą akis. 

— Prisiekiu jums, šito niekada neįvyks. Nė cento iš mūsų sunkiai 
uždirbtų pelnų nepateks į tų lūženose ant ratų gyvenančių kaimiečių 
rankas. 

Trejetas teisininkų spoksojo į savo bosą. Susiaurėjusios jo akys 
liepsnojo pykčiu. Jis tiesiog alsavo ugnimi ir baigė kalbą tokiais žodžiais: 

— Net jeigu man tektų bankrutuoti ar suskilti į penkiolika dalių, 
savo motinos kapu prisiekiu jums, kad nė cento „Krane“ pinigų niekada 
nepalies šių tamsių Žmonių delno. 

Ir šitaip pažadėjęs jis perėjo persišką kilimą, pasiėmė nuo kabyklos 
švarką ir paliko kabinetą. 


MITRAS SKTRIUS 


Džanetę Beiker giminaičiai parvežė į Boumorą, jos gimtąjį miestą, dvi- 
dešimt mylių nuo teismo rūmų. Buvo nusilpusi nuo sukrėtimo ir kaip 
paprastai užslopinta raminamųjų, tad nenorėjo matyti minios ir dėtis 
švenčianti. Skaičiai reiškė pergalę, bet verdiktas buvo taip pat ir sunkios 
kelionės pabaiga. O jos vyras ir berniukas vis tiek mirę. 

Kartu su savo įsesere ji gyveno sename namuke ant ratų prie žvyr- 
kelio, nykiame Boumoro rajone, žinomame kaip Pain Grouvas. Kitos 
gyvenamosios priekabos buvo išsibarsčiusius palei kitas tokias pat ne- 
grįstas gatves. Dauguma aplinkui priekabas sustatytų automobilių ir 
sunkvežimių — dešimčių metų senumo ir aplamdyti. Ten stovėjo ir 
keletas stacionarinio pobūdžio namų, nejudamų, prieš penkiasdešimt 
metų pritvirtintų prie betono plokščių, bet jie irgi bjauriai seno, nes 
buvo akivaizdžiai neprižiūrimi. Boumore buvo mažai darbų, o dar ma- 
žiau jų — Pain Grouve, ir trumpas pasivaikščiojimas Džanetės gatve 
prislėgtų bet kurį apsilankiusįjį. | 

Žinia atkeliavo anksčiau už ją, ir aplinkui namuką; kuriame gy- 
veno, buvo besirenkanti nedidelė minia. Žmonės paguldė ją į lovą, o 
paskui susėdę ankštame poilsio kambarėlyje kuždėjosi apie verdiktą ir 
spėliojo, ką tas viskas galėtų reikšti. 

Keturiasdešimt vienas milijonas dolerių? Kaip tatai atsilieps kitiems 
ieškiniams? Ar „Krane“ bus priversta išvalyti, ką prisidirbo? Kada Džane- 
tė galėtų tikėtis pamatyti kažkiek iš tų pinigų? Ties pastaruoju klausimu 
jie buvo atsargūs plačiau apsistoti, tačiau vis tiek jis buvo svarbiausias. 

Atvyko dar draugų, ir susirinkusieji išsipylė iš priekabos ant kli- 
bančio lentų klojinio šalimais, kur išsilankstė lauko kėdes ir susėdę 
ankstyvo vakaro vėsoje gurkšnojo butelinį vandenį ar gaivinamuosius 
gėrimus ir kalbėjosi. Kaip ilgai kentėjusiems Žmonėms pergalė buvo 
saldi. Pagaliau jie laimėjo. Šį tą. Atsikirto „Krane“ kompanijai, kurios 
nekentė iš visų jėgų, kiek tik įstengė šių sukaupti, ir galiausiai trenkė at- 
sakomąjį smūgį. Galbūt laikai keičiasi. Kažkur toli nuo Boumoro kažkas 
galiausiai įsiklausė. | 

Jie kalbėjosi apie advokatus, raštiškus parodymus, Aplinkos ap- 
saugos agentūrą ir naujausias toksikologines ir geologines ataskaitas. 
Nors nebuvo itin išsilavinę, laisvai manipuliavo profesiniu žargonu apie 
toksines atliekas, gruntinių vandenų užterštumą ir vėžio klasterius“. 
Gyveno košmare. 


* Epidemiologų, statistikų ir sveikatos apsaugos darbuotojų vartojamas terminas nusakyti 
didesniam negu tikėtina susirgimų vėžiu dažnumui grupėje, gyvenančioje tam tikroje geografinėje 
vietovėje ar per tam tikrą laikotarpį (angl. c/us/e7 — grupė, grupelė, būrelis, telkinys, kekė). 


APELIACIJA 25 


Savo tamsiame miegamajame Džanetė gulėjo atmerktomis akimis, 
klausydamasi prislopintų pokalbių aplinkui. Jautėsi saugi. Tai jos žmo- 
nės — draugai, giminės ir tokie patys nukentėjėliai. Ryšiai buvo glaudūs, 
kančios — bendros. Ir pinigai bus tokie pat bendri. Jeigu kada nors ji 
išvystų bent kelis centus, ketino jais pasidalyti su kitais. 

Stebeilydama į tamsias lubas nesijautė verdikto sukrėsta. Paleng- 
vėjimas, kad teismo proceso vargai baigėsi, gerokai nusvėrė laimėjimo 
džiaugsmą. Troško savaitę išsimiegoti ir atsibusti visiškai naujame pa- 
saulyje, kuriame jos mažutė šeima tebegyvuotų ir visi būtų laimingi ir 
sveiki. Tačiau pirmą sykį nuo tada, kai išgirdo verdiktą, ji paklausė savęs, 
ką gi galėtų nusipirkti už tuos priteistus pinigus? 

Orumą. Orią vietą gyventi ir orią vietą dirbti. Žinia, kur nors kitur. 
Išsikelsianti iš Boumoro ir Kerio apygardos — nuo čionykščių užterštų 
upių, upokšnių ir vandeningųjų žemės sluoksnių. Tačiau ne per toliau- 
siai, nes visi, kuriuos myli, gyvena šalimais. Bet ji svajojo apie naują 
gyvenimą naujame name, kur iš čiaupo bėga švarus vanduo — vanduo, 
kuris nedvokia, nedažo ir nesukelia ligų ir mirties. 

Išgirdo užtrenkiamas dar vieno automobilio dureles, ir buvo dėkinga 
savo draugams. Galbūt reikėtų susitvarkyti plaukus ir ryžtis išeiti pasisvei- 
kinti. Ji nuėjo į mažutį vonios kambarį šalia lovos, uždegė šviesą, atsuko 
čiaupą prie kriauklės ir atsisėdo ant vonios krašto, stebeilydama į pilkšvo 
vandens srovę, bėgančią ant tamsių netikro porceliano kriauklės dėmių. 

Tinkamas nuplauti žmogaus išmatoms, niekam daugiau. Vanden- 
tiekio stotis, iš kurios pumpuodavo vandenį, priklausė Boumoro miestui, 
ir pats municipalitetas draudė gerti savo pačių tiekiamą vandenį. Prieš 
trejus metus buvo priimta rezoliucija, raginanti piliečius naudoti jį tik 
nuplauti į kanalizaciją. Municipaliteto įsakymu, kiekviename viešajame 
tualete buvo iškabinti perspėjimai: „VANDENS NEGERTI“. Švarų 
vandenį atveždavo cisternomis iš Hatisburgo. Visi namai Boumore, ant 
ratų ar kitokie, turėjo įrengtą penkių galonų talpos baką su dalytuvu. 
Tie, kurie išgalėdavo, įsirengdavo už namo prie priebučio šimto galonų 
talpyklas ant atramų. O prie geriausiųjų namų stovėjo cisternos lietaus 
vandeniui rinkti. 

Boumore vanduo sudarė kasdienę problemą. Kiekvienas jo puode- 

lis būdavo kruopščiai apmąstytas, branginamas ir naudojamas taupiai, 
nes nuolat tvyrojo nežinia dėl tiekimo. Ir kiekvienas vandens lašas, pa- 
tenkantis žmogaus kūno vidun ar ant paviršiaus, ištekėdavo iš butelio, 
užpildyto iš patikrinto ir sertifikuoto šaltinio. Gerti ir gaminti maistą 
buvo lengva, palyginti sa maudymusi ir švarinimusi. Palaikyti higieną 
tapo grynas vargas, ir daugelis Boumoro moterų plaukus kirposi trum- 
pai. O daugelis vyrų auginosi barzdas. 

Apie vandenį sklido legendos. Prieš dešimt metų miestas savo 
jaunimui beisbolo aikštėje įrengė drėkinimo sistemą — ir vien tam, 
kad paskui pamatytų žolę paruduojant ir nunykstant. Miesto plaukymo 
baseinas buvo uždarytas, kai vienas konsultantas pabandė apdoroti van- 
denį didžiuliais chloro kiekiais — ir vien tam, kad pamatytų šį subjūrant 
ir prasmirstant it kanalizacijos šulinį. Kai sudegė metodistų bažnyčia, 
ugniagesiai pralaimėdami kovą sumojo, kad vanduo, siurbiamas iš neap- 
doroto šaltinio, veikia it padegamasis skystis. O dar prieš kažkiek metų 
kai kurie Boumoro gyventojai įtarė, kad jų automobilių dažai po kelių 
plovimų nuo vandens suskilinėja. 

O mes metų metus gėrėme tokią bjaurastį, tarė sau Džanetė. Gė- 
rėme, kai pradėjo smirdėti. Gėrėme, kai pakeitė spalvą. Gėrėme ir tuo 
pat metu aršiai skundėmės miesto valdžiai. Gėrėme, kai vanduo buvo 
patikrintas ir municipalitetas patikino, kad jį gerti saugu. Gėrėme užvi- 
rinę. Gėrėme su kava ir arbata, būdami tikri, kad karštis jį nukenksmins. 
O kai liovėmės gėrę, juo prausėmės po dušu ir vonioje, kvėpuodami 
garais. 

"Ką turėjome daryti? Kasryt kaip senovės egiptiečiai susirinkti prie 
šulinio ir ąsočiais ant galvų neštis vandenį namo? Išsikasti nuosavus 
šulinius po 2000 dolerių už vieną ir rasti tą patį sušvinkusį mišinį, kokį 
surado ir miestas? Važiuoti į; Hatisburgą, susirasti laisvą čiaupą ir parsi- 
gabenti vandenį kibirais? 

Dar ir dabar ji mintyse tebegirdėjo paneigimus — iš labai seniai, 
kai ekspertai rodydavo į savąsias diagramas ir pamokslaudavo municipa- 
litetui ir susigrūdusiems į jo salę žmonėms, vis kartodami ir kartodami, 
kad vanduo patikrintas ir tiesiog puikus, jeigu tik tinkamai išvalytas 
masyviomis chloro dozėmis. Tebegirdėjo prašmatnius ekspertus, „Krane 

Chemical“ pasitelktus į teismo procesą pasakyti prisiekusiesiems, kad 
taip, per tuos metus Boumoro gamykloje būta šiek tiek nežymių „nuo- 
tėkių“ bet ne tokių, dėl kurių reikėtų nerimauti, nes bichloronilenas ir 
kitos „nesankcionuotos“ medžiagos faktiškai buvo sugeriamos dirvos ir 
galiausiai pašalinamos požeminės tėkmės, visai nekeliančios bet kokios 
grėsmės geriamajam miesto vandeniui. Tebegirdėjo valstijos moksli- 
ninkus, aukštomis frazėmis kalbančius žmonėms ir tikinančius, kad 
vanduo, kurį jie vos ištveria pauostyti, visai puikus gerti. 

Paneigimai iš visų pusių, kai mirčių skaičius vis augo. Vėžys Bou- 
more smogė visur — kiekvienoje gatvėje, kone kiekvienoje šeimoje. Ke- 
turis kartus daugiau, palyginti su nacionaliniu vidurkiu. Paskui — šešis, 
dešimt. Per jos teismo procesą vienas Peitonų nusamdytas ekspertas pa- 
aiškino prisiekusiesiems, kad kaip geografiniam rajonui, apibūdinamam 
Boumoro miesto ribomis, sergamumo vėžiu procentas penkiolika kartų 
pranoksta nacionalinį vidurkį. 

Susirgimų vėžiu buvo tiek daug, jog jie patys tapo visaip tyrinėjami 
viešų ir privačių mokslininkų. Terminas „vėžio klasteris“ mieste tapo 
įprastas, ir Boumoras buvo tartum radioaktyvus. Vienas sąmojingas 
žurnalistas Kerio apygardą pavadino „Kancerio (t. y. Vėžio) apygarda, 
JAV“, ir tas pavadinimas prilipo. 

„Kancerio apygarda, JAV“. Vanduo sukėlė nemažą įtampą Boumo- 
ro prekybos rūmams. Ekonominės plėtotės nebeliko, ir prasidėjo spartus 
miesto nuosmukis. 

Džanetė užsuko čiaupą, bet vanduo tebebuvo čia, nematomas 
vamzdžiuose, kurie nematomi ėjo per sienas žemėn kažkur po ja. Jis 
visada čia, su begaline kantrybe tykantis kaip koks pasalūnas. Tylus ir 
mirtinas, siurbiamas iš žemės, „Krane Chemical“ taip užterštos. 

Ji dažnai gulėdavo naktimis atsimerkusi, klausydamasi kažkur sie- 
nose gurgiančio vandens. 

Į varvantį čiaupą žiūrėta kaip į ginkluotą banditą. 

Ji nerūpestingai pasišukavo plaukus, vėl stengdamasi per ilgai ne- 
sistebeilyti į veidrodį, paskui išsivalė šepetėliu dantis, įsipylusi vandens 
iš ąsočio, kuris visada stovėdavo ant kriauklės. Spragtelėjo jungiklį, už- 
degdama savo miegamajame šviesą, atidarė duris, prisiverstinai nutaisė 

šypseną ir išžengė į ankštą poilsio kambarėlį, pilną susispaudusių ap- 
linkui sienas jos draugų. 
Metas eiti į bažnyčią. 


Pono Trudo automobilis buvo juodas „Bentley“, vairuojamas tokio pat 
juodo šoferio, vardu Toliveris, kuris tvirtino esąs jamaikietis, nors imig- 
racijos dokumentus turėjo įtartinus, kaip ir apsimestinį Karibų regiono 
akcentą. Jau dešimt metų Toliveris vežiojo didįjį žmogų ir mokėjo at- 
spėti jo nuotaikas. Šįkart ji bloga, greitai nusprendė Toliveris, kol jie 
Ruzvelto aveniu per transporto srautą brovėsi miesto centro link. Pir- 
mas blogos nuotaikos ženklas pasirodė tuomet, kai ponas Trudo pats 
užtrenkė dešiniąsias užpakalines dureles, dar nespėjus Toliveriui pripulti 
ir atlikti savo pareigą. | 

Valdybos posėdžių patalpose jo bosas, kaip jis suprato, buvo tvirtų 
it plienas nervų. Šaltakraujiškas, ryžtingas, apskaičiuojantis ir taip toliau. 
Kai tūnojo vienišas ant užpakalinės sėdynės, net kai būdavo užkeltas pri- 
vatumą užtikrinantis langutis, dažnai išryškėdavo tikrasis jo charakteris. 
Žmogus buvo karštakošis, su didžiuliu ego, nemėgstančiu pralaimėti. 

O šįsyk jis neabejotinai pralaimėjo. Tenai gale kalbėjo telefonu, 
nešaukė, bet tikrai ir nešnabždėjo. Akcijos, aišku, smigs žemyn. Teisi- 
ninkai — kvailiai. Visi jam melavę. Būtina apriboti nuostolius. Toliveris 
pagaudavo tik nuotrupas to, kas buvo sakoma, bet aiškiai galėjai suprasti, 
kad tai, kas nutiko tenai Misisipėje — katastrofa. 

Bosas buvo šešiasdešimt vienerių, ir visas jo turtas, pasak Forbes, 
vertintinas bemaž dviem milijardais dolerių. Toliveris dažnai stebė- 
davosi, kiek žmogui būna gana? Ką jis darytų su dar vienu milijardu, 
paskui — su dar vienu? Kam taip sunkiai dirbti, kai turi daugiau, nei 
išvis pajėgi išleisti? Namai, reaktyviniai lėktuvai, kateriai, bentliai — visi 
žaislai, kurių tikras baltasis galėtų, po galais, trokšti. 

Bet Toliveris žinojo tiesą. Joks pinigų kiekis niekada nepatenkintų 
pono Trudo. Mieste buvo stambesnių tūzų, ir jis labai stengėsi šiuos 
prisivyti. 


Toliveris pasuko į vakarus Sešiasdešimt trečiąja gatve ir pamažu 

stūmėsi Penktojo aveniu link, kuriame vėl staigiai pasuko ir atsidūrė 
priešais storus geležinius vartus. Tie greitai atsidarė vidun. Bentlis pra- 
dingo po žeme, kur sustojo prie laukiančio apsaugininko. Šis atidarė 
užpakalines dureles. 

— Po valandos išvažiuojame, — metė ponas Trudo maždaug Toli- 
verio pusėn, paskui nešinas dviem storais lagaminėliais išnyko. 

Liftas užskriejo šešiolika aukštų iki viršaus, kur nepaprastoje 
prabangoje gyveno ponas ir ponia Trudo. Didžiuliai stogo antstato jų 
apartamentai tęsėsi dar per du aukštus, savo daugybe milžiniškų langų 
žvelgdami į Centrinį parką. Juodu nusipirko šį būstą už 28 milijonus 
dolerių netrukus po savo grandiozinių vestuvių prieš šešerius metus, 
paskui išleido dar apie 10 milijonų, paversdami vertu patekti į interjero 
dizaino žurnalo puslapius. Papildomas išlaidas sudarė dvi kambarinės, 
vyresnysis liokajus, pono ir ponios kamerdineriai, bent viena auklytė ir, 
žinoma, padėjėjas personalo klausimais, pagelbstintis poniai Trudo de- 
ramai tvarkytis ir laiku ateiti priešpiečių. 

Kamerdineris paėmė jo numestus lagaminėlius ir paltą. Šeiminin- 
kas užšuoliavo laiptais į pagrindinę apartamentų dalį ieškoti žmonos. Po 
teisybei, ne itin troško šiuo metu ją pamatyti, bet iš jo buvo laukiama, 
kad laikysis jų mažučių ritualų. Ji sėdėjo persirengimo kambaryje, su 
plaukų stilistais iš abiejų šonų. Jie karštligiškai darbavosi prie jos lygių 
šviesių plaukų. 

— Sveika, brangute, — pareigingai tarė jis — labiau dėl plaukų 
stilistų, abiejų jaunų vyrukų, kurių tartum visai nejaudino tai, kad iš 
esmės ji buvo nuoga. 

— Tau patinka mano plaukai? — paklausė Briana, stebeilydamasi 
į veidrodį, ko! vaikinai šukavo ir bruzduliavo aplinkui, visomis keturio- 
mis rankomis kažką veikdami. Ne: „Kaip praėjo diena?“ Ne: „Sveikas, 
brangusis.“ Ne: „Kuo baigėsi tas teismo procesas?“ Tik paprastai: „Tau 
patinką mano plaukai?“ 

— Žavingi, — atsakė jis, traukdamasis šalin. Ritualas atliktas — 
dabar jis laisvas eiti ir palikti ją su savaisiais čiustytojais. Stabtelėjo prie 
jųdviejų masyvios lovos ir pažvelgė į jos vakarinę suknelę — iš „Valen- 
tino“, jau buvo jį informavusi — skaisčiai raudoną, su gilia iškirpte, kuri 

galbūt deramai pridengtų, o galbūt ir ne, fantastiškas naujas jos krūtis. 
Buvo trumpa, bemaž permatoma, veikiausiai nesverianti nė dviejų unci- 
jų ir veikiausiai kainavusi 25 000 dolerių. Antro dydžio, o tai reiškė, kad 
pakankamai klostysis ir kabės ant jos išsekusio kūno, kad kitos anorek- 
sikės vakarėlyje galės alpėti, apsimestinai žavėdamosios, kokios „puikios 
fizinės formos“ esanti. Tiesą sakant, Karlui buvo bepradedanti pakyrėti 
jos nuolatinių praktikų manija: kasdien valanda su fizinio parengimo 
treneriu (po 300 dolerių už seansą), valanda akis į akį su jogos instruk- 
tore (po 300 dolerių už seansą), valanda su dietologe (po 200 dolerių už 
seansą) — ir visa tai stengiantis sudeginti paskutinę riebalų ląstelę savo 
kūne ir palaikyti svorį tarp devyniasdešimties ir devyniašdešimt penkių 
svarų. Ji visada būdavo pasirengusi seksui, — tai įėjo į sandėrį, — bet da- 
bar jis kartais nerimaudavo, kad atsidurs į klubikaulį ar paprasčiausiai ją 
sutraiškys į patalą. Nors žmonai trisdešimt vieneri, bet jis jau pastebėjo 
jai tuoj virš nosies vieną kitą raukšlelę. Plastinė chirurgija galėtų ištaisyti 
trūkumus, bet argi ji nemokanti kainos už visą tą agresyvų badmiria- 
vimą? 

Jis turėjo ir svarbesnių dalykų, dėl ko nerimauti. Jauna žavinga 
žmona sudarė tik vieną puikaus jo įvaizdžio dalį, ir dėl Brianos Trudo 
vis dar galėdavo gatvėse sustoti transporto eismas. 

Juodu augino vaiką, bet nuo jo Karlas lengvai būtų galėjęs susilai- 
kyti. Mat jau turėjo šešis — užtektinai, samprotavo jis. Tris — vyresnius 
už Brianą. Bet ji užsispyrė, ir dėl akivaizdžių priežasčių: vaikas garantavo 
saugumą. Mat ištekėjo už vyro, mėgstančio moteris, ir ji garbino santuo- 
kos institutą, o vaikas reiškė šeimą, saitus ir šaknis, o ką jau kalbėti apie 
teisines komplikacijas, jeigu dalykai pašlytų. Vaikas — tai apsauga visų 
trofėjų, reikalingų Žmonai. 

Briana pagimdė mergaitę ir jai išrinko pasibaisėtiną vardą — Sed- 
lerė Makgregor Trudo: Makregor buvo mergautinė Brianos pavardė, o 
Sedlerė — traukta iš oro. Iš pradžių ji tvirtino Sedlerę buvus kažkokia 
padykusia giminaite škote, bet atsisakė šios pasakaitės, kai Karlui atsi- 
tiktinai pakliuvo į akis kūdikių vardų knyga. Tiesą sakant, jam buvo nė 
motais. Vaikas — jo tik pagal DNR. Jau buvo išbandęs tėvystės klausi- 


mėlį su ankstesnėmis šeimomis ir apgailėtinai susimovęs. 

„Sedlerė dabar buvo penkerių ir faktiškai pamesta abiejų tėvų. 
Briana, kadaise taip didvyriškai stengusis tapti motina, greitai liovėsi 
domėjusis motinystės reikalais ir pavedė savo pareigas virtinei auklyčių. 
Dabartinė buvo stora jauna moteris iš Rusijos, su tokiais pat abejotinais 
kaip ir Toliverio dokumentais. Šiuo metu Karlas nepajėgė prisiminti jos 
vardo. Briana ją nusamdė ir buvo sužavėta, kad kalbėjo rusiškai ir galbūt 
galėtų perteikti tą kalbą Sedlerei. 

— Kokia kalba tikėjaisi ją kalbėsiant? — tuomet paklausė Karlas. 

Bet Briana neturėjo ką atsakyti. 

Jis įžengė į žaidimų kambarį, pasičiupo mergytę, lyg baisiai būtų 
nekantravęs ją pamatyti, apsimainė su mažyle pasimylavimais ir bu- 
činiais, pasiteiravo, kaip praleidusi dieną, ir per kelias minutes ištaikė 
gražiai išsprukti į savo kabinetą, kur pasigriebė telefoną ir suskato šaukti 
ant Bobio Retslafo. 0 

Po kelių kitų bevaisių skambučių nusiprausė po dušu, išsidžiovino 
tobulai nudažytus pusžilsvius plaukus ir apsivilko naujausiu „Armani“ 
smokingu. Per juosmenį šiek tiek tempė, apimtis tikriausiai kokie 34 
coliai — vienu daugiau, palyginti su tomis ankstyvosiomis dienomis, kai 
Briana tykodavo jo visur namuose. Rengdamasis keikė laukiantį prieš 
akis vakarą, pobūvį ir žmones, su kuriais teks ten susitikti. Jie jau žinos. 
Šią pat minutę žinios skrieja po finansinį pasaulį. Telefonai nepaliauja- 
mai skamba, o jo konkurentai stūgauja, leipdami iš juoko, ir džiūgauja 
dėl „Krane“ nesėkmės. Internetas kemšasi paskutinėmis naujienomis iš 
Misisipės. 

Jeigu tai būtų bet kuris kitas priėmimas, jis, didysis Karlas Trudo, 
paprasčiausiai paskambintų ir pasakytų susirgęs. Kiekvieną savo gyve- 
nimo dieną darydavo ką, po šimts, tinkamas, ir jeigu paskutinę minutę 
nuspręsdavo nevykti į pobūvį, tai kurių velnių turėtų? Bet šis nebuvo 
kaip bet kuris kitas renginys. 

Briana sugebėjo įsibrukti į Abstrakčiojo meno muziejaus valdybą, 
ir šiąnakt ten rengiamas kuo prašmatniausias priėmimas. Bus dizaine- 
rių siūtų suknelių, plastikos chirurgų pataisytų pilvų, atnaujintų stačių 
krūtų, naujų pasmakrių ir puikių įdegių, deimantų, šampano, žąsų ke- 
penėlių, ikrų, garsenybių virtuvės šefo pagamintų pietų, tylių varžytuvių 


32 JOHN GRISHAM 


apsimainyti partneriais ir viešų — prie taurelių. Ir svarbiausia — bus 
televizijos kameros ant kamerų, pakankamai jų elitiniams svečiams įti- 
kinti, kad jie, ir tik jie vieni, — pasaulio bamba. „Oskaro“ apdovanojimų 
vakaras, žodžiu, pavydėk. | 

O svarbiausia — bent kai kuriems — vakaro dalis bus aukcio- 
nas dėl meno kūrinio. Kasmet komitetas pavesdavo vienam kuriam 
iš „kylančių“ tapytojų ar skulptorių sukurti ką nors specialiai tik tam 
renginiui, ir paprastai už rezultatą sukrapštydavo per kokį milijoną bak- 
sų. Pernai paveiksle buvo gluminančiai nutapytos peršautos Žmogaus 
smegenys, ir šis nupirktas už šešis milijonus. Šiais metais išstatyta nyki 
juodo molio krūva su bronziniais strypais, kylančiais į neaiškias jaunos 
merginos apybrėžas. Mįslingai pavadinta Išprievartautoji Imelda būtų 
ir toliau riogsojusi nepastebima Daluto galerijoje“, jeigu ne skulpto- 
rius, nusikamavęs argentinietis genijus, pasak gandų, ties savižudybės 
slenksčiu — liūdnas likimas, kuris kaipmat padvigubintų jo kūrinių 
vertę, o tai neprasprūdo nuo nuovokių Niujorko meno tyrinėtojų dėme- 
sio. Briana prikaišiojo po visą jų stogo antstatą lankstinukų ir mestelėjo 
keletą užuominų, kad Išprievartautoji Imelda nuostabiai tiktų į jųdviejų 
prieškambarį, tuoj šalia durų į liftą. 

Karlas jautė, kad iš jo tikimasi, jog nupirks tą prakeiktą daiktą, ir 
vylėsi, kad ten nekils pašėlusio susižavėjimo. O jeigu jis taptų to kliede- 
sio savininku, tai bent jau tikėjosi, kad savižudybė įvyks netrukus. 

Žmona su „Valentino“ pasirodė iš persirengiamojo. Plaukų stilistai 
jau buvo išėję, ir ji sugebėjo pati viena apsivilkti suknele ir apsikarstyti 
brangenybėmis. 

— Pasakiška, — pagyrė Karlas. Ir tai buvo tiesa. Nepaisant grynų 
kaulų, ji tebebuvo graži moteris. Plaukai atrodė bemaž visai tokie patys, 
kokius jis matė šįryt šeštą, kai atsisveikindamas pabučiavo ją, gurkšno- 
jančią kavą. Dabar, tūkstantį dolerių vėliau, įžvelgė mažai skirtumo. 

Ak, gerai. Jis puikiai žinojo trofėjų kainą. Pagal sutartį prieš vedy- 
bas jai ištekėjusiai priklausė 100 000 dolerių per mėnesį saviems reika- 


* „Sivertson“ Meno galerija Daluto (Duluth) mieste, Minesotos valstijoje, daugiausiai skirta 
Siaurės Amerikos vaizduojamajam menui eksponuoti. 

lams ir dvidešimt milijonų — kai juodu išsiskirs. Jai taip pat atiteks ir 
Sedlerė, kurią tėvas, jeigu tik norės, galės laisvai lankyti. 

Kai bentliu jie išskubėjo iš po daugiabučio ir atsidūrė Penktajame 
aveniu, Briana staiga aiktelėjo: 

— Ak, Dieve mano, juk užmiršau pabučiuoti Sedlerę. Kas aš per 
motina? 

— Nieko jai neatsitiks, — nuramino Karlas, irgi nepasakęs vaikui 
„labanakt“. 

— Bjauriai jaučiuosi. — Briana dėjosi pasibaisėjusi. Ilgas ligi žemės 
jos „Prada“ paltas buvo skeltas, tad su galine sėdyne pagrindinai lietėsi 
savo stulbinamomis kojomis. Kojomis nuo grindų iki pažastų. Kojomis, 
nepapuoštomis trikotažo, drabužių ar dar ko nors. Kojomis, skirtomis 
Karlui matyti, grožėtis, lytėti ir glamonėti — jai išties nerūpėjo, jeigu 
galėtų gerai stebėti ir Toliveris. Kaip visada buvo išsistačiusi apžiūrai. 

Karlas paglostė jas, nes malonu buvo lytėti, bet norėjo pasakyti 
kažką tokio: „Tie daikčiukai pradeda panėšėti į šluotkočius.“ 

Tačiau nurijo tuos žodžius. 

— Yra kokių nors žinių iš proceso? — galiausiai paklausė ji. 

— Prisiekusieji mums įkalė. 

— Kaip gaila. 

— Nieko baisaus. 

— Kiek? 

— Keturiasdešimt vieną milijoną. 

— Tie tamsuoliai. 

Karlas mažai jai pasakodavo apie sudėtingą ir paslaptingą „Iru- 
deau Group“ pasaulį. Ji turėjo savus labdaros renginius, reikalus, prie- 
špiečius ir trenerius. Tas viskas padėjo jai būti užsiėmusiai. Jis nenorėjo 
ir nepakęstų pernelyg daug klausimų. 

Briana buvo pasitikrinusi internete ir tiksliai žinojo, ką nusprendė 
prisiekusieji. Žinojo, ką sakė advokatai dėl apeliacijos, taip pat žinojo, 
kad rytoj nuo ankstaus ryto „Krane“ akcijos smarkiai smuks. Ji išsi- 
aiškindavo pati ir slapčia vedė užrašus. Nors žavinga ir liesa, anaiptol 
nebuvo kvaila. 

Karlas vėl kalbėjosi telefonu. 

Abstrakčiojo meno muziejaus pastatas buvo už kelių kvartalų 
piečiau, tarp Penktojo ir Medisono aveniu. Su transporto eismu jiems 
slenkant arčiau, pasimatė žybsinčios šimtų fotoaparatų blykstės. Briana 
pažvalėjo, įtempė tobulus pilvo raumenis, išstatė dėmesiui naujus savo 
grožio papildus ir prašneko: 

— Dieve, kaip nekenčiu tų visų Žmonių. 

— Kokių? | 

— Tų visų fotografų. 

Jisai suprunkštė iš akivaizdaus melo. Limuzinas sustojo, ir patar- 
nautojas su smokingu atidarė dureles. Fotoaparatai nukrypo į juodąjį 
bentlį. Didysis Karlas Trudo išniro be šypsenos, po jo sėkė kojos. Briana 
tiksliai žinojo, kaip suteikti fotografams, taigi ir paskalų skiltims, o gal- 
būt — tik galbūt — vienam ar dviem madų žurnalams, tai, ko jie trokšta: 
daugybė seksualaus kūno, visko neatidengiant. Pirma iškelta dešinė koja, 
apauta „Jimmy Choo“ bateliu, po šimtą baksų už kiekvieną pėdos pirštą, 
ir jos savininkei sumaniai pasisukus, prasiskleidė paltas, „Valentino“ pa- 
dėjo pastebėti aukščiau, o tada visas pasaulis pamatė, kaip iš tikrųjų gera 
būti milijardieriumi ir turėti trofėjų. 

Susiėmę už rankų juodu sklandžiai žengė raudonu kilimu, pamo- 
dami fotografams ir nekreipdami dėmesio į saujelę reporterių, iš kurių 
vienas turėjo įžūlumo sušukti: „Ei, Karlai, nepakomentuosite verdikto 
Misisipėje?“ Karlas, žinoma, neišgirdo ar apsimetė neišgirdęs, tačiau 
šiek tiek paspartino žingsnius, ir juodu netrukus atsidūrė viduje, šiek 
tiek saugesnėje teritorijoje. Bent jis vylėsi. Juos abu pasveikino apmokėti 
sveikintojai; iš jų paimti paltai; negailėta šypsenų; pasirodė draugiškos 
telekameros; iš kažkur išdygo seni bičiuliai; ir juodu netrukus įsimaišė 
į šiltą būrį išties turtingų Žmonių, apsimetančių, kad džiaugiasi vienas 
kito draugija. | | 

Briana susirado sielos draugę, kitą anoreksišką trofėjų su tokiu pat 
nepaprastu kūnu — viskas puikiai išbadmiriauta, neskaitant juokingų 
krūtų. Karlas patraukė tiesiai į barą ir beveik ten nusigavo, bet buvo kone 
griebte sugriebtas vieno tipo, kurio jis tikėjosi išvengti. 

— Karlai, seni, girdėjau, ten iš pietų blogos naujienos, — sugriau- 


dėjo vyriškis kaip įmanydamas garsiau. 

— "Taip, labai blogos, — sutiko Karlas kur kas tylesniu balsu, pa- 
sičiupdamas aukštą šampano taurę ir pradėdamas ją lenkti. 

Pitas Flintas Forbes turtingiausių 400 amerikiečių sąraše buvo 228-as. 
Karlas — 310-as, ir abu vyrai žinojo, kelintu kiekvienas iš jų figūruoja 
tame sąraše. Minioje taip pat sukiojosi numeriai 87-as ir 141-as, po- 
draug su daugybe nereitinguotų pretendentų. 

— Maniau, jūsų vaikinai ten viską kontroliuoja, — toliau spaudė 
Flintas, sriaubdamas iš aukštos taurės, pilnos ar škotiško viskio, ar bur- 
bono. Jis kažkaip sugebėjo suraukti kaktą, tuo pat metu labai stengda- 
masis paslėpti savo džiugesį. 

— Taip, mes irgi taip manėme, — pripažino Karlas, gailėdamas, 
kad negali skelti į riebius žandus už dvylikos colių nuo savęs. 

— O kaip reikalai dėl apeliacijos? 

— Esame visiškai pasirengę. | 

Per pernykštes varžytines Flintas narsiai laikėsi iki pat pabaigos ir 
išėjo su Peršautomis smegenimis — 6 milijonų vertės meniniu niekalu, 
tačiau nuo šio ir prasidėjo dabartinė kapitalinė Abstrakčiojo meno mu- 
ziejaus kampanija. Be abejo, jis ir šįvakar kovos dėl didžiojo prizo. 

— Gerai, kad praeitą savaitę susimažinome „Krane“ akcijų, — pa- 
sidžiaugė Pitas. 

Karlas buvo besižiojąs jį išplūsti, bet išsaugojo šaltą kraują. Flintas 
valdė spekuliacinį investicijų fondą, garsėjanti savo rizika. Nejau jis iš 
tikrųjų susimažino „Krane Chemical“ akcijų, numatydamas nepalankų 
verdiktą? Suglumęs Karlo žvilgsnis neslėpė nieko. 

— O, taip, — varė Flintas, maukdamas iš taurės ir čepsėdamas 
lūpomis. — Mūsų Žmogus iš ten pranešė, kad jus išdūrė. 

— Mes nemokėsime nė cento, — karingai pareiškė Karlas. 

— Sumokėsite iš ryto, seni. Mes statome, kad „Krane“ akcijos 
nukris 20 procentų. — Ir sulig tais žodžiais apsisukęs, jis nuėjo, pa- 
likdamas Karlą išbaigti savo taurę ir mestis prie kitos. Dvidešimt pro- 
centų? Greitas kaip lazeris Karlo protas paskaičiavo. Jam priklausė 45 
procentai paprastųjų „Krane Chemical“ — kompanijos su 3,2 milijardų 
dolerių rinkos verte, pagal šios dienos kainą, užsidarius biržai — akcijų. 
Dvidešimties procentų nuvertėjimas jam atsieitų „ant popieriaus“ 280 

milijonus dolerių. Žinoma, ne tikri nuostoliai grynaisiais, bet vis dėlto 
sunki diena valdybai. 

Dešimt procentų būtų panašiau, pagalvojo jis. Vaikinai iš finansų 
sektoriaus su juo sutiko. | 

Ar galėjo Flinto investicijų fondas atsikratyti nemažos dalies „Kra- 
ne“ akcijų, Karlui apie tai nežinant? Stebeilydamas į nieko nesupran- 
tantį barmeną, jisai svarstė šį klausimą. Taip, galimas daiktas, bet mažai 
tikėtina. Paprasčiausiai Flintas trynė į žaizdą šiek tiek druskos. 

Nežinia iš kur išdygo muziejaus direktorius, ir Karlas apsidžiaugė 
jį išvydęs. Šis bent nė neužsimins apie verdiktą, jeigu išvis ką nors apie 
tai žino. Kalbės tik apie malonius Karlui dalykus ir, aišku, pakomentuos, 
kaip pasakiškai atrodo Briana. Paklaus apie Sedlerę ir pasiteiraus apie jų 
namų Hamptonuose atnaujinimą. | 

Nešdamiesi per pilnutėlę svečių fojė taureles, juodu šnekučiavosi, 
išsilenkdami kuopelių, kuriose pokalbiai vyko pavojingomis temomis, ir 
įsitaisė priešais Išprievariautąją Imeldą. 

— Puiku, tiesa? — balsu mintijo direktorius. 

— Gražu, — sutiko Karlas, žvilgtelėdamas kairėn, kur kaip tik tuo 
metu pasitaikė praeiti 141-ajam numeriui. — Už kiek bus nupirkta? 

— Visą dieną apie tai svarsčiau. Ką gali žinoti apie publiką? Saky- 
čiau, mažiausia už penkis milijonus. 

— O kiek kūrinys vertas? 

Direktorius nusišypsojo, kai vienas fotografas pykštelėjo jų nuo- 
trauką. 

— Dabar tai visiškai kitas klausimas, ar ne? Paskutinis stambus 
skulptoriaus darbas buvo parduotas kažkokiam japonų džentelmenui 
maždaug už du milijonus. Žinoma, tas japonas neaukoja mūsų mažam 
muziejui didelių pinigų sumų. 

Karlas nugėrė dar gurkšnį ir perprato žaidimą. Abstrakčiojo meno 
muziejaus tikslas — 100 milijonų dolerių per penkerius metus. Pasak 
Brianos, jie jau įpusėję ir dabar tikisi didelės paspirties iš šio vakaro auk- 
ciono. 

Prisistatęs vienas meno kritikas iš Times įsijungė į jų pokalbį. „Įdo- 
mu, ar jis žino apie verdiktą?“ — pagalvojo Karlas. Kritikas ir direktorius 

diskutavo apie argentinietį skulptorių ir jo psichikos problemas, o Kar- 
las tyrinėjo Imeldą ir klausė savęs, ar norįs, kad ši nuolatos stovėtų pas jį 
prabangių stogo antstato apartamentų prieškambaryje. | 

Jo žmona tikrai nori. 


TREČIAS SKIRIUS 


Laikinus namus Peitonams atstojo trijų miegamųjų butas antrame seno 
daugiabučių komplekso aukšte, šalia universiteto. Kai studijavo koledže, 
Vesas gyveno čia pat netoliese, ir jam vis dar buvo sunku patikėti, kad 
sugrįžo į tą pačią kaimynystę. Bet buvę tiek daug drastiškų permainų, 
jog ilgiau mąstyti apie šią vieną vargu ar vertėjo. 

Kiek laikinus? Štai didysis klausimas tarp vyro ir žmonos, nors 
ši tema savaičių savaites jų neaptarinėta, nei bus aptarinėjama dabar. 
Galbūt po dienos kitos, kai nuovargis ir sukrėtimas atlėgs ir juodu galės 
ištaikyti ramią minutėlę pasikalbėti apie ateitį. Vesas slinko automobiliu 
stovos aikštele, aplenkdamas perpildytą šiukšlių konteinerį su aplinkui 
besimėtančiu visokiu šlamštu, daugiausia — alaus skardinėlėmis ir su- 
daužytais buteliais. Koledžo vaikinai smagindavosi svaidydami iš viršu- 
tinių aukštų savo ištuštintą tarą skersai stovos aikštelę, per automobilius, 
apytikriai konteinerio link. Duždami buteliai nugriaudėdavo po visą 
bendrabučių kompleksą, ir studentams būdavo linksma. Kitiems — ne. 
Dviem negalintiems užmigti Peitonams triukšmas kartais būdavo ne- 
pakenčiamas. 

Savininkas, senas jų klientas, daugelio — bent jau studentų — buvo 
laikomas blogiausiu landynių šeimininku mieste. Jisai suteikė Peitonams 
pastogę ir per sukirstą su jais rankomis sandėrį užsiprašė tūkstančio bak- 
sų mėnesinės nuomos. Čia jie gyveno jau septynis mėnesius, susimokėjo 
už tris, bet savininkas tikino, kad ne bėda. Jis kantriai laukė eilėje kartu 
su daugeliu kitų kreditorių. Juridinė „Payton čc Payton“ firma kadaise 
jau buvo įrodžiusi mokanti pritraukti klientus ir generuoti honorarus, ir 
du jos partneriai tikrai buvo pajėgūs įspūdingai sugrįžti į sėkmę. 

Išmėgink šį sugrįžimą, mąstė Vesas, įvairuodamas fordą į pažymėtą 
stovos vietą. Ar verdiktas 41 milijono dolerių sumai pakankamai įspū- 
dingas? Mirksnį jį užplūdo pakilimas, paskui vėl pasijuto pavargęs. 

Bjauraus įpročio vergai — abu išlipo iš automobilio ir siekė pasi- 
imti nuo užpakalinės sėdynės lagaminėlių. 

— Ne, — staiga pareiškė Meri Greisė. — Šiąnakt mudu nedirba- 
me. Palikime jūos čia. 

— Klausau, mem. 

Juodu užskubėjo laiptais, o pro vieną langą netoliese garsiai liejo- 
si nešvankus repas. Meri Greisė subrazdino raktais, atrakino duris, ir 
staiga juodu atsidūrė viduje, kur abu vaikai su Ramona, jų hondūriete 
auklyte, žiūrėjo televizorių. Devynmetė Liza pripuolė šaukdama: 

— Mamyte, mes laimėjome, mes laimėjome! 

Meri Greisė pakėlė ją ir tvirtai prispaudė prie savęs. 

— Taip, brangute, mes laimėjome. 

— Keturiasdešimt milijardų! 

— Milijonų, brangute, ne milijardų. 

Makas, penkerių metų, atbėgo prie tėvo, kuris trūktelėjo jį aukštyn, 
ir ilgai juodu stovėjo siaurame prieškambaryje, tvirtai glausdami prie 
savęs vaikus. Pirmą kartą po to, kai buvo paskelbtas verdiktas, Vesas pa- 
matė savo žmonos akyse ašaras. 

— Mes matėme jus per televiziją, — sakė Liza. 

— Atrodai pavargęs, — pastebėjo Makas. 

— Aš ir esu pavargęs, — atsakė Vesas. 

Ramona stebėjo iš tolo, vos matoma šypsena, suspaustomis lūpo- 
mis. Nebuvo tikra, ką reiškia verdiktas, bet suprato pakankamai, kad ši 
žinia jai būtų maloni. 

Nusimetė paltus ir batus, ir mažutė Peitonų šeima sukrito ant so- 
fos, apmuštos labai dailia stora oda, kur visi glėbesčiavosi, džiaugėsi ir 
kalbėjosi apie mokyklą. Vesui ir Meri Greisei pavyko išsaugoti daugumą 
savo baldų, ir varganas jų butas buvo apstatytas puikiais daiktais, pri- 
menančiais jiems ne tik praeitį, bet ir, svarbiausia, ateitį. Čia tik stotelė, 
trumpas postovis. 

Darbo kambario grindys buvo nuklotos sąsiuviniais ir popie- 

riais — aiškus įrodymas, kad namų darbai atlikti dar gerokai prieš 
įjungiant televizorių. 

— Aš išalkau, — pareiškė Makas, nesėkmingai mėgindamas iš- 
mazgyti tėvo kaklaraištį. 

— Mama sako, kad valgysime makaronus su sūriu. 

— Puiku! — abu vaikai balsu išreiškė pritarimą, ir Ramona nu- 
slinko į virtuvę. 

— Ar tai reiškia, kad turėsime naują namą? — paklausė Liza. 

— Maniau, tau čia patinka, — atsakė Vesas. 

— Taip, bet mes vis tiek ieškosimės naujo namo, tiesa? 

— Žinoma. 
esmę — bloga kompanija užteršė vandenį, kuris pakenkė daugeliui 
žmonių — ir ji iškart pareiškė irgi nemėgstanti tos kompanijos. Ir jeigu 
šeimai teko persikelti į butą, kad galėtų kovoti su kompanija, tai ir ji 
visiškai palaikanti tokį dalyką. 

Bet palikti savo puikius naujus namus buvo didelė trauma. Pasku- 
tinis Lizos miegamasis, rožinės ir baltos spalvų, turėjo viską, ko galėtų 
trokšti maža mergaitė. Dabar mažesniu kambariu ji dalijosi su broliu ir, 
nors nesiskundė, smalsavo, kiek laiko tokia tvarka galėtų tęstis. Makas, 
apskritai pernelyg užsiėmęs ištisą dieną darželyje, daug nesuko sau gal- 
vos dėl gyvenamosios vietos. 

Abu vaikai ilgėjosi senosios kaimynystės, kur namai buvo dideli, 
kiemai už jų — su baseinais ir gimnastikos įranga. Draugai gyveno čia 
pat šalimais ar tuoj už kampo. Mokykla — privati ir saugi. Bažnyčia — 
už kvartalo, ir jie visus ten pažinojo. 

Dabar juodu lankė municipalinę pradinę mokyklą, kurioje juodų 
veidų buvo daugiau nei baltų, ir meldėsi miesto centro episkopalinėje 
bažnyčioje, mielai priimdavusioje kiekvieną. 

— Kada nors, greitai dar neišsikelsime, — paaiškino Meri Grei- 
sė. — Bet galbūt jau galime pradėti dairytis. 

— Aš alkanas, — pakartojo Makas. 

Įsikūrimo kituose namuose temos paprastai būdavo vengiama, kai 
vienas katras iš vaikų ją iškeldavo, tad galiausiai Meri Greisė atsistojo. 

— Eime gamintis valgio, — pakvietė ji Lizą. Vesas susirado nuo- 
tolinio valdymo pultelį ir pasiūlė Makui: 

— Pasižiūrim Sporto centrą, a? — bet ką, tik ne Žinias. 

— (Gerai. 

Ramona virino vandenį ir pjaustė pomidorą. Meri Greisė trumpai 
ją apkabino ir paklausė: 

— Gera buvo diena? 

Taip, gera diena, sutiko j ji - Mokykloje jokių nesklandumų. Namų 
darbai jau paruošti. 

Liza nuslinko į savo miegamąjį. Virtuvės reikalai ją dar mažai domino. 

— O jums ar gera buvo diena? — paklausė Ramona. 

— Taip, labai gera. Paimkime baltojo čederio. — Meri Greisė su- 
rado šaldytuve sūrio gabalą ir ėmėsi jį gremžti. 

— Dabar galite atsipūsti? — paklausė Ramona. 

— Taip, bent kelias dienas. 

Per vieną bažnyčios draugę jie surado Ramoną besislepiančią ir 
pusiau badaujančią vienoje Baton Ružo prieglaudoje, kur miegojo ant 
sulankstomosios lovelės ir valgė maistą iš dėžių, atsiųstų į pietus ura- 
gano aukoms. Ji ištvėrė trijų mėnesių varginančią kelionę iš Centrinės 
Amerikos per Meksiką, paskui Teksasą į Luizianą, kur niekas iš dalykų, 
kurie jai žadėti, nevirto tikrove. Nei darbo, nei šeimos, kuri priimtų, nei 
dokumentų, nei nieko, kas ja pasirūpintų. 

Normaliomis aplinkybėmis Peitonams nė į galvą nebūtų atėję sam- 
dytis nelegalę ir nenatūralizuotą auklytę. Jie greitai ją priėmė pas save, 
išmokė vairuoti, bet tik keliomis parinktomis gatvėmis, išmokė elemen- 
tarių Žinių, kaip elgtis su mobiliuoju telefonu, ir mygo mokytis anglų 
kalbos. Ji turėjo įgijusi gerus pagrindus katalikų mokykloje tėvynėje ir 
dienų dienas tūnodama bute tvarkė kambarius ir mėgdžiojo iš televizo- 
riaus girdimus balsus. Per aštuonis mėnesius padarė įspūdingą pažangą. 
Tačiau buvo labiau linkusi klausytis, ypač Meri Greisės, kuriai reikėdavo 
žmogaus, idant galėtų išsikrauti. Per pastaruosius keturis mėnesius, tais 
retais vakarais, kai Meri Greisė gamindavo valgį, ji be perstojo plepėjo, 
o Ramona dėjosi galvon kiekvieną žodį. Tai buvo nuostabi terapija, ypač 
po sunkios dienos teismo salėje, pilnoje įsitempusių žmonių. 

„Nebuvo nesklandumų su automobiliu?“ — kas vakarą to paties 
klausdavo Meri Greisė. Antras jų automobilis buvo sena honda „Ac- 
cord“, kurios Ramona dar nesuspėjo labiau aplamdyti. Dėl daugelio 
rimtų priežasčių jie baiminosi išleisti į Hatisburgo gatves nelegalią, be 
vairuotojo licencijos ir visiškai neapdraustą svetimšalę, su honda, prava- 
žiavusia jau nežinia kiek tūkstančių mylių, ir dviem laimingais savo vai- 
kučiais ant galinės sėdynės. Išmokė Ramoną keliauti į mokyklą, maisto 
produktų parduotuvę ir esant reikalui į jų kontorą įsimintu maršrutu 
šalutinėmis gatvelėmis. Jeigu policija ją sustabdytų, jie ketino maldauti 
farų, prokurorų ir teisėjo. Juos visus gerai pažinojo. 

Vesas kaip tikrą faktą žinojo, kad municipalinio teismo pirminin- 
kui žolę ravi ir veją prižiūri irgi nelegalai. 

— Gera diena, — tarė Ramona. — Jokių problemų. Viskas puiku. 

Iš tiesų gera diena, pagalvojo pati sau Meri Greisė, pradėdama 
tirpinti sūrį. | 

Suskambo telefonas, ir Vesas nenorom pakėlė ragelį. Jų numerio 
nebuvo telefonų knygoje, nes daug pakvaišėlių skambindavo grasinda- 
mi. Naudojosi savo mobiliaisiais iš esmės viskam. Jis išklausė, kažką pa- 
sakė, padėjo ragelį ir nuėjo prie viryklės pertraukti maisto ruošą. 

— Kas skambino? — susirūpinusi paklausė Meri Greisė. Kiekvie- 
nas skambutis į butą sukeldavo įtarimą. 

— Šermanas, iš kontoros. Sako, ten šlaistosi keli reporteriai, ieško 
žvaigždžių. — Šermanas buvo vienas iš jų padėjėjų. 

— Kodėl jis kontoroje? 

— Manau, tiesiog jam vis dar negana. Ar turime alyvuogių prie 
salotų? | 

— Ne. Ką jam pasakei? 

— Kad šautų į vieną iš jų, ir kiti išsilakstys. 

— Pametėk salotas, — paprašė ji Ramonos. 

Jie, visi penki, susispaudė apie kortų stalelį, įspraustą virtuvės kam- 
pe. Susiėmė už rankų, kol Vesas meldėsi, dėkodamas Dievui už visas 
gyvenimo gėrybes, už šeimą, draugus ir mokyklą. Ir už maistą. Jis taip 
pat buvo dėkingas ir už išmintingus bei dosnius prisiekusiuosius, už fan- 
tastišką baigtį, bet tai pasiliksiąs vėlesniam laikui. Pirmiausia išdalytos 
salotos, paskui makaronai su sūriu. 

— Eli, tėte, gal stovyklaujame? — išpyškino Makas, nurijęs valgį. 

— Žinoma! — sutiko Vesas, ir staiga jam sugėlė nugarą. 

Stovyklauti bute reiškė nukloti poilsio kambario grindis vilnoniais 
apklotais, dygsniuotomis antklodėmis, pagalvėmis ir ten miegoti, iki vė- 
lumos šviečiant įjungtam televizoriui, paprastai penktadienių vakarais. 
Tai pavykdavo, jeigu prie žaidimo prisidėdavo mama ir tėtis. Visada 
kviesdavo ir Ramoną, bet ji išmintingai atsisakydavo. 

— Bet į lovas — tuo pačiu laiku, — perspėjo Meri Greisė. — Juk 
rytoj — į mMokyklą.. 

— Dešimtą, — spyrėsi Liza, derybininkė. 

— Devintą, — pataisė motina, pridėdama pusę valandos, ir dėl to 
abu vaikai nusišypsojo. | 

Meri Greisė klūpojo ant grindų kartu su savo vaikais, mėgauda- 
masi akimirka ir laiminga, kad vargai galbūt netrukus jau baigsis. Rasi 
ji galėtų dabar pailsėti, nuvežti juos į mokyklą, apsilankyti jų pamokose 
ir pavalgyti priešpiečius drauge su jais. Ji ilgėjosi būti motina, niekas 
daugiau, ir bus liūdna diena, kai vėl teks grįžti į teismo salę. | 


Penktadienių vakarai Pain Grouvo bažnyčioje reiškė atsineštines vaišes, 
ir dalyvių visada susirinkdavo įspūdingai. Gausiai lankoma bažnyčia 
stovėjo rajono viduryje, daugelis tikinčiųjų sekmadieniais ir trečiadie- 
niais paprasčiausiai atkakdavo kvartalą ar du pėsčiomis. Durys būdavo 
atdaros aštuonias valandas per dieną, o pastorius, gyvenantis savo name 
už bažnyčios, visada būdavo vietoje ganyti savo parapijiečių. | 

Jie valgydavo bendruomenės salėje, bjauriame, metaliniame, pri- 
durtame prie maldos namų šono priestate, kur sulankstomieji stalai bū- 
davo nukloti valgiais, pagamintais pagal naminius receptus. Ten būdavo 
pintinė su valgomomis prie pietų bandelėmis, didelis indas su kraneliu 
saldintos arbatos ir, aišku, daugybė butelinio vandens. Šįvakar publikos 
bus netgi daugiau, ir visi vylėsi, kad tarp jų dalyvaus ir Džanetė. Pri- 
derėjo atšvęsti. 

Pain Grouvo bažnyčia buvo griežtai nepriklausoma, nesusieta nė 
su jokia konfesija, ir tuo tylomis itin didžiavosi jos įkūrėjas Denis Otas. 

Prieš daugelį dešimtmečių pastatyta baptistų, paskui ji nunyko, kaip visa 
kita Boumore. Tuo metu, kai atvyko Otas, parapija susidėjo tik iš kelių 
bjauriai surambėjusių sielų. Metų metai vidinių vaidų gerokai apmažino 
parapijiečių skaičių. Otas apvalė likusiąsias, atvėrė duris bendruomenei 
ir pasistengė užmegzti ryšius su žmonėmis. 

Ne iškart jis priimtas kaip savas, užvis pirmiausia dėl tos priežasties, 
kad buvo „iš šiaurės“ ir kalbėjo tokiu švariu, kapotu akcentu. Nebraskoje, 
Biblijos koledže, susipažino su mergina iš Boumoro, ir ji atsitempė jį į 
pietus. Po virtinės nesėkmių jis atsidūrė laikinu pastoriumi Antrojoje 
baptistų bažnyčioje. Po teisybei, nebuvo baptistas, bet regione esant tiek 
mažai jaunų pastorių bažnyčia negalėjo sau leisti būti išrankiai. Po šešių 
mėnesių baptistų nebeliko, ir bažnyčia persivadino kitaip. 

Jis auginosi barzdą ir dažnai sakydavo pamokslus, vilkėdamas 
Alaneliniais marškiniais ir avėdamas žygio batais. Kaklaraiščių niekas 
nedraudė, bet į juos tikrai buvo žvelgiama susiraukus. Tai buvo liaudies 
bažnyčia, vieta, kur kiekvienas galėdavo rasti ramybę ir paguodą, ne- 
sirūpindamas vilkėti geriausiais sekmadieniniais drabužiais. Pastorius 
Otas atsikratė karaliaus Jokūbo Biblijos“ ir seno giesmyno. Matė maža 
naudos iš graudžių himnų, parašytų senovės piligrimų. Pamaldos tapo 
laisvesnės, modernizuotos, su gitaromis ir skaidrių demonstravimais. Jis 
buvo įsitikinęs ir mokė, kad skurdas ir neteisybė — kur kas svarbesni 
socialiniai klausimai negu abortai ir gėjų teisės, bet buvo atsargus reikšti 
savo politines pažiūras. 

Bažnyčia plėtėsi ir klestėjo, nors jis visai nesirūpino dėl pinigų. 
Vienas jo seminarijos draugas vadovavo misijai Čikagoje, ir per Šį ryšį 
Otas laikė bažnyčios „sandėliuke“ platų inventorių padėvėtų, bet dar la- 
bai tinkamų nešioti drabužių. Jis nedavė ramybės didesnėms Hatisbur- 
go ir Džeksono religinėms bendruomenėms ir šių padedamas sukaupė 
gerai aprūpintą maisto banką, saugomą viename parapijos salės gale. Jis 
įgrisdavo vaistų kompanijoms prašinėdamas to, kas joms atlieka, ir baž- 
nyčios „vaistinė“ buvo pilna nereceptinių medikamentų. 


"Angliškas Biblijos vertimas iš hebrajų ir graikų kalbų, išleistas 1611 m. remiant Anglijos 
karaliui Jokūbui I (James I) ir dar vadinamas autorizuota, arba karaliaus Jokūbo, versija. 

Denis Otas laikė visą Boumorą savo pašaukimu, ir niekas nelikda- 
vo alkanas, benamis ar pasiligojęs, jeigu jis tik pajėgdavo tam užbėgti už 
akių. Nors ir neprivalėjo budėti, šis budėjimas tęsėsi be galo. 

Jis palydėjo laidojant šešiolika savo Žmonių, nužudytų „Krane 
Chemical“ kompanijos, kurios jis nekentė taip aršiai, kad nuolatos mel- 
dė Dievą atleidimo. Nejautė neapykantos bevardžiams ir beveidžiams 
žmonėms, kuriems priklausė „Krane“, — šitaip daryti reikštų sukom- 
promituoti savo tikėjimą, — bet jis nekentė pačios korporacijos. Argi 
nuodėmė nekęsti korporacijos? Tas įnirtingas ginčas kasdien siautėjo jo 
sieloje, ir dėl visa ko jis nesiliovė meldęsis. 

Visi šešiolika palaidoti mažose kapinaitėse už bažnyčios. Kai orai 
būdavo šilti, jis pjaudavo žolę aplink paminklinius akmenis, šaltuoju 
metu dažydavo baltą statinių tvorą, supančią kapinaites ir saugančią nuo 
elnių. Nors jis to ir neplanavo, bažnyčia tapo prieš „Krane“ nukreiptos 
veiklos Kerio apygardoje centru. Bemaž visi jos parapijiečiai vienaip ar 
kitaip paliesti ligos ar mirties artimųjų, nukentėjusių nuo tos kompanijos. 

Vyresnioji j jo žmonos sesuo baigė Boumoro viduriniąją kartu su Meri 
Greise Šelbi. Pastorius Otas ir Peitonai buvo itin artimi. Pastoriaus kabi- 
nete prie uždarų durų vienas iš Peitonų per telefoną teikdavo patarimus 
teisiniais klausimais. Parapijos salėje, pilnoje advokatų iš didžiųjų miestų, 
buvo surenkami dešimtys raštiškų, priesaika sutvirtintų parodymų. Otas 
taip pat nemėgo korporatyvinių teisininkų kaip ir pačios korporacijos. 

Vykstant teismo procesui, Meri Greisė dažnai skambindavo pas- 
toriui Otui ir perspėdavo jį nepuoselėti per daug optimizmo. Jis tikrai 
ir nepuoselėjo. Kai prieš dvi valandas ji paskambino su stulbinamomis 
žiniomis, Otas pasičiupo žmoną į glėbį, ir juodu šoko po namus šū- 
kaudami ir juokdamiesi. „Krane“ prigriebta, pažeminta, demaskuota, 
patraukta atsakomybėn. Pagaliau. 

Sveikindamas savo ganomuosius, jis pamatė pro duris įžengiant 
Džanetę su savo įsesere Bete ir kitais saviškiais. Tuojau pat ji buvo 
apsupta tų, kurie ją mylėjo, kurie troško dalytis šia didžia akimirka ir 
paguosti. Jie pasodino ją salės gale, prie seno pianino, ir išsirikiavo svei- 
kintojų eilutė. Moteris įstengė kelis kartus nusišypsoti ir net padėkoti, 
bet atrodė tokia silpnutė ir gležna. 

Vaišės atsineštiniuose dengtuose puoduose sulig kiekviena minute 
šalo, ir visiems jau susirinkus pastorius Otas galiausiai paprašė tylos ir 
įsileido į pompastišką padėkos maldą. Įmantriai ją baigęs, paragino: 

— O dabar valgykime. 

Kaip visada vaikai ir senimas sustojo į eilę pirmi, ir buvo išdalyti 
pietūs. Otas nuėjo į salės galą ir netrukus jau sėdėjo šalia Džanetės. Kai 
visų dėmesys nuo jos nukrypo į valgi, pakuždėjo savo pastoriui: 

— Norėčiau nueiti į kapinaites. 

Jis nusivedė ją pro šonines duris į siaurą Žvyruotą įvažą, užsukančią 
už bažnyčios ir nusitęsiančią penkiasdešimt jardų iki kapinaičių. Pamažu, 
tylomis juodu ėjo patamsyje. Otas atidarė medinius vartukus, ir abu įžen- 
gė į kapus — švarius, tvarkingus, gerai prižiūrimus. Antkapiniai akmenys 
stūksojo maži. Palaidotieji — darbo žmonės, todėl jokių monumentų, 
kriptų ar šiaip neskoningų pagarbos ženklų pasaulio didiesiems. 

Keturios eilės po dešinei Džanetė atsiklaupė tarp dviejų kapų. 
Vienas buvo Čedo, pasiligojusio vaiko, gyvenusio vos šešerius metus, kol 
jį numarino augliai. Kitas glaudė Pito, jos vyro aštuonerius metus, pa- 
laikus. Tėvas ir sūnus, amžinai besiilsintys vienas prie kito. Ji lankydavo 
juos bent sykį per savaitę ir niekada nesiliaudavo troškusi, kad ir pati 
galėtų atgulti šalia jų. Paglostė vienu metu abu antkapinius akmenis, 
paskui tyliai prakalbo: 

— Sveiki, berniukai. Čia jūsų mamutė. Judu nepatikėsite, kas šian- 
dien nutiko. 

Pastorius Otas nepastebimai pasišalino, palikdamas ją vieną su 
savo ašaromis, mintimis ir tyliais žodžiais, kurių nenorėjo girdėti. Jis 
laukė prie vartukų, stebėjo paminklais slenkant šešėlius, kuriuos metė 
kartkartėmis sušvintanti iš už debesų mėnesiena. Jis jau buvo palaidojęs 
Čed3 ir Pitą. Iš viso šešiolika. Šešiolika tylių aukų, kurios galbūt ne- 
bebuvo tokios tylios. Iš statinių tvorele aptvertų kapinaičių šalia Pain 
Grouvo bažnyčios galiausiai pasigirdo balsas. Garsus, piktas balsas, pra- 
šyte prašantis būti išgirstas ir reikalaujantis teisingumo. 

Jis matė jos šešėlį ir girdėjo ją kalbant. 

Jis meldėsi kartu su Pitu tomis minutėmis, kai šis galiausiai pa- 
mažu užgeso ir bučiavo mažojo Cedo kaktelę paskutinę vaiko gyvenimo 

valandą. Jis sukrapštė pinigų jų karstams ir laidotuvėms. Paskui jis su 
savo diakonais iškasė kapo duobes. Abiejų laidotuves skyrė aštuoni 
mėnesiai. 

Džanetė atsistojo, atsisveikino su savo mirusiaisiais ir pajudėjo 
takučiu artyn. 

— Turime eiti vidun, — priminė Otas. 

— Taip, dėkui jums, — atsakė ji šluostydamasi skruostus. 


Stalas ponui Trudo atsiėjo 50 000 dolerių, ir nuo tada, kai jis išrašė čekį, 
stengėsi kontroliuoti, kas, po šimts, sėdės kartu prie jo. Jam iš kairės 
šiuo metu sėdėjo Briana, tuoj už žmonos — jos artima draugė Sendė 
(dar vienas skeletas), ką tik pagal susitarimą išvaduota iš paskutinės savo 
santuokos ir bemedžiojanti trečią vyrą. Po dešinei nuo jo vietas turėjo 
draugas, jau išėjęs į pensiją bankininkas, ir šio žmona — malonūs žmo- 
nės, linkę šnekučiuotis apie menus. Tiesiai priešais Karlą — jo urologas. 
Jisai su žmona pakviesti, nes mažai kalbėdavo. Atsitiktinis žmogus be 
poros buvo žemesnysis iš vadovaujančiųjų darbuotojų „Trudeau Group“ 
administracijoje, paprasčiausiai per burtus ištraukęs trumpąjį šiaudą ir 
čia dalyvaujantis per prievartą. 

Garsenybių virtuvės šefas sukūrė išradingą valgiaraštį, prasidedantį 
ikrais su šampanu, paskui pereita prie omarų sriubos, truputėlio pake- 
pintų žąsų kepenėlių su garnyru, šviežiai paskrudinto viščiuko — mė- 
sėdžiams, ir jūržolių asorti — vegetarams. Desertui pateiktas nuostabus 
kūrinys iš sluoksniuotų itališkų ledų. Prie kiekvieno patiekalo, įskaitant 
ir desertą, derėjo vis kitoks vynas. | 

Karlas švariai tuštino kiekvieną priešais jį padėtą lėkštę ir daug 
gėrė. Kalbėjosi tik su bankininku, nes šis jau buvo girdėjęs naujienas 
tenai iš pietų ir, atrodo, užjautė. Briana ir Sendė nemandagiai per pietus 
kuždėjosi, aršiai kritikuodamos visus kitus jų socialinio sluoksnio kar- 
jeristus. Jos sugebėjo stumdyti po savo lėkštes maistą, faktiškai nė kiek 
jo nevalgydamos. Karlas, pusgirtis, kai ką buvo bepasakąs žmonai, kne- 
binėjančiai savo lėkštėje jūržoles. „Ar žinai, kiek tas prakeiktas maistas 
kainavo?“ — bet pradėti kivirčą nebuvo prasmės. 

Garsenybių virtuvės šefas, apie kurį Karlas nė nebuvo girdėjęs, 
buvo pristatytas svečiams ir susilaukė griausmingų ovacijų, atsistojus 
keturiems šimtams svečių. Po penkių patiekalų visi tebeliko alkani, bet 
vakaras surengtas ne dėl maisto. Dėl pinigų. 

Po dviejų trumpų kalbų į priekį išėjo aukcionierius. Į atrijų įriden- 
ta Išprievartautoji Imelda, įspūdingai kabanti nuo savaeigio keliamojo 
krano ir palikta kyboti ore dvidešimt pėdų nuo grindų, kad visi galėtų ją 
aiškiai matyti. Sutelktos koncertinio tipo prožektorių šviesos darė ją dar 
labiau egzotišką. Publika nuščiuvo, o tuo metu armija nelegalių emig- 
rantų juodais švarkais ir kaklaraiščiais nurinko stalus. 

Aukcionierius be ryšio raizgojo apie Imeldą, ir publika klausėsi. 
Paskui įsileido pasakoti apie menininką, ir publika iš tiesų klausėsi. Ar 
jis tikrai trenktas? Beprotis? Arti savižudybės? Jie troško smulkmenų, 
bet aukcionierius laikėsi solidžiai. Buvo britas, ir dargi kuo tikriausias, o 
tai prie laimėjusiojo pasiūlymo pridurs mažiausiai papildomą milijoną 
baksų. 

— Manau, pradedame siūlyti nuo penkių milijonų, — tarė jis pro 
nosį, ir publika aiktelėjo. 

Brianai staiga Sendė atsibodo. Ji pasislinko arčiau Karlo, suplaz- 
dėjo jam blakstienomis ir uždėjo ant šlaunies delną. Karlas sureagavo 
linktelėdamas artimiausiam salės padėjėjui, žmogui, su kuriuo jau buvo 
pasikalbėjęs. Padėjėjas mostelėjo ženklą pakylos link, ir Ime/da atgijo. 

— Ir taigi mes turime penkis milijonus, — paskelbė aukcionierius. 
Griausmingi aplodismentai. — Graži vieta, nuo kur pradėti. O dabar 
pirmyn prie šešių. 

Šeši, septyni, aštuoni „devyni, ir Karlas linktelėjo prie dešimties. Nors 
veide tebelaikė šypseną, pilvą jam suko. Kiek ta bjaurastis jam kainuos? 
Salėje buvo bent šeši milijardieriai ir dar keli netrukus tokiais tapsiantys. 
Nestokojantys didžiulio ego, nestokojantys grynųjų, bet šiuo metu nie- 
kam iš kitų taip nereikėjo antraščių laikraščiuose kaip Karlui Trudo. 

Ir Pitas Flintas tai suprato. 

Du kainos siūlytojai iškrito pakeliui į vienuolika milijonų. 

— Kiek dar liko? — pašnabždėjo Karlas bankininkui, stebėjo pub- 
liką ir ieškojo akimis varžovų. 

— Pitas Flintas, galbūt dar vienas. 

Tas šunsnukis. Kai Karlas linktelėjo prie dvylikos, Briana faktiškai 
buvo įkišusi liežuvį jam į ausį. 

— Turime dvylika milijonų. — Publika pratrūko aplodismentais ir 
„valio“ šauksmais, o aukcionierius išmintingai pasiūlė: 

— Šioje vietoje atsikvėpkime. 

Visi nugėrė ko nors po gurkšnelį. Karlas išmaukė dar vyno. Už jo 
dviem stalais toliau sėdėjo Pitas Flintas, bet Karlas nedrįso atsisukti ir 
pripažinti nedidelę jų kovą. | 

Jeigu Flintas iš tiesų suspekuliavo „Krane“ akcijomis, tikėdamasis 
jų vertę nukrisiant, tuomet iš verdikto jis susišluos milijonus. O Karlas, 
aišku, per jį tiesiog prarado milijonus. Tas tik „ant popieriaus“, bet, kita 
vertus, ar ne viskas yra „ant popieriaus“? 

Imelda — ne. Reali, apčiuopiama, meno kūrinys, kurio Karlas ne- 
gali pralaimėti — bet kuriuo atveju tik ne Pitui Flintui. 

Aukcionieriaus mikliai išprovokuoti 13-as, 14-as ir 15-as raundai, 
kiekvienas užsibaigiantis sužavėjimo aplodįsmentais. Gandas greitai pa- 
sklido, ir visi žinojo, kad varžosi Karlas Trudo su Pitu Flintu. Kai aplo- 
dismentai nuščiuvo, du sunkiasvoriai nusiteikė, kad teks pakloti daugiau. 
Karlas linktelėjo prie šešiolikos milijonų ir išklausė aplodismentų. 

— Ar turime septyniolika milijonų? — sududeno aukcionierius, ir 
pats gerokai susijaudinęs. 

Ilga pauzė. Įtampa kaip elektros. 

— Puiku, turime šešiolika. Skelbiu vienas, du... ak, taip — turime 
septyniolika milijonų. 

Per šį sunkų išbandymą Karlas darė ir laužė įžadus, bet buvo pa- 
siryžęs neviršyti septyniolikos milijonų baksų. Gausmui nutilus, jis 
atsilošė kėdėje, šaltas kaip bet kuris korporatyvinis plėšikas, vartantis 
milijardus. Jis baigė ir tuo gana džiaugėsi. Flintas blefavo ir dabar įstrigo 
su sena merga už 17 milijonų dolerių. 

— Galiu išdrįsti paprašyti aštuoniolikos? — Vėl aplodismentai. Vėl 
laikas Karlui pagalvoti. Jeigu anas sutinka mokėti septyniolika, tai kodėl 
ne aštuoniolika? O jeigu jis pakels iki aštuoniolikos, tai Flintas supras, 


kad jis, Karlas, laikysis iki prakeikto galo. 

Verta pabandyti. 

— Aštuoniolika? — paklausė aukcionierius. 

— "Taip, — ištarė Karlas — pakankamai garsiai, kad išgirstų kiti. 
Strategija suveikė. Piteris Flintas pasitraukė, apdairiai neišleisdamas 
pinigų, ir pralinksmėjęs stebėjo, kaip didysis Karlas Trudo užbaigia su- 
švinkusį sandorį. 

— Parduota už aštuoniolika milijonų ponui Karlui Trudo, — su- 
staugė aukcionierius, ir publika pašoko ant kojų. 

Imelda nuleista, kad naujieji savininkai galėtų drauge šalia jos pa- 
pozuoti. Daugelis kitų, pavydinčių ir kartu išdidžių, vėpsojo į Trudo porą 
ir naują jų pirkinį. Užtrenkė orkestras, ir stojo metas šokiams. Brianai 
užėjo ruja, — nuo pinigų ji pašėlo, — įpusėjus pirmą šokį Karlas švelniai 
atstūmė ją žingsnį nuo savęs. Įkaitusi ir gašli, ji demonstravo tiek kūno, 
kiek tik buvo įmanoma. Žmonės stebėjo, ir tuo ji buvo patenkinta. 

— Einam iš čia, — po antro šokio pasiūlė Karlas. 


KETVIRTAS MTRIUS 


Naktų Vesas kažkaip sugebėjo nusigauti ant sofos — kur kas patogesnės 
vietos miegoti — ir kai apyaušriu atsibudo, Makas gulėjo tvirtai įsi- 
spraudęs prie jo šono. Meri Greisė ir Liza dryksojo ant grindų žemiau 
jų, susisupusios į vilnones antklodes ir nejautrios pasauliui. Jie žiūrėjo 
televizorių, kol abu vaikai užsnūdo, paskui patyliukais atsidarė ir išgėrė 
pigaus šampano butelį, kurį turėjo užsislėpę. Alkoholis ir nuovargis visai 
abu pribaigė, ir juodu pasižadėjo miegoti amžinybę. 

Po penkių valandų Vesas pravėrė akis ir daugiau nebegalėjo jų 
sumerkti. Vėl buvo teismo salėje, prakaituodamas ir nervindamasis, ste- 
bėdamas vorele jeinančius prisiekusiuosius, melsdamasis, stengdamasis 
įžvelgti bent kokį ženklą, paskui išgirsdamas iškilmingus teisėjo Hariso- 
no žodžius. Žodžius, kurie skambės jam ausyse visą gyvenimą. 

Šiandien bus puiki diena, ir Vesas negalėjo nė kiek jos tuščiai leisti 
ant sofos. 

Tad atsargiai nusislinko nuo Mako, užklojo jį antklode ir nutykino 
] jųdviejų užgrioztą miegamąjį, kur įsinėrė į bėgiojimo šortus, batelius ir 
šiltus sportinius marškinėlius. Kol vyko teismo procesas, jis mėgindavo 
bėgioti kasdien, dažnai vidurnaktį, dažnai penktą paryčiui. Prieš mėnesį 
buvo atsidūręs šešios mylios nuo namų trečią valandą nakties. Bėgio- 
jimas praskaidrindavo protą ir palengvindavo įtampą. Lapnodamas 
asfaltu, jis apmąstydavo strategiją, rengdavosi kryžminei liudytojų ap- 
klausai, ginčydavosi su Džaredu Kertinu, kreipdavosi į prisiekusiuosius, 
atlikinėdavo dešimtis užduočių. 

Galbūt, bėgant šįsyk, pavyktų susitelkti į ką nors kitką — bet ką, 
tik ne į likusį praeityje teismo procesą. Galbūt — į atostogas. Į paplūdi- 
mį. Bet mintyse jau kirbėjo apeliacija. | 

Jam išsmunkant iš buto ir užrakinant paskui save duris, Meri Grei- 
sė nė nesujudėjo. Buvo 5.15. 

Iš pradžių nepasimankštinęs, jis iškart leidosi bėgti, ir netrukus ris- 
nojo Hardžio gatve Pietų Misisipės universiteto miestelio link. Mėgo šią 
vietą dėl saugumo. Apsuko apie bendrabučius, kur kadaise gyveno, futbo- 
lo* stadioną, kur kadaise žaisdavo, ir po pusvalandžio įsuko į „Java Werks“ 
— savo pamėgtąją kavinukę kitapus studentų miestelio. Padėjęs ant pre- 
kystalio keturias ketvirtines, pasiėmė mažutį puodelį įstaigėlės firminio 
mišinio. Keturias ketvirtines dolerio. Jis kone juokėsi jas atskaičiuodamas. 
Anksčiau turėdavo planuoti sau kavą ir visada ieškodavosi ketvirtinių. 

Viename prekystalio gale gulėjo rytinių laikraščių rinkinys. Pir- 
majame Hlatriesburg American puslapyje antraštė šaukte šaukė: „Krane 
Chemical“ įkalta 41 milijonai dolerių.“ Įdėta didelė, puiki jo ir Meri 
Greisės, pavargusių, bet laimingų, išeinančių iš teismo rūmų, fotografija. 
Ir mažesnė — vis dar tebeverkiančios Džanetės Beiker. Daugybė cituo- 
jamų advokatų, keletas prisiekusiųjų, įskaitant ir pompastišką kalbelę, 
išdrožtą daktarės Lionos Rouka, kuri, matyt, prisiekusiųjų kambaryje 
buvo jėga. Ji cituota pasakiusi tarp kitų perlų ir tokį: „Mes pasipiktinę, 
kad „Krane“ įžūliai ir sąmoningai išnaudoja žemę, kad nepaiso saugumo 
ir apgaudinėja, mėgindama tai nuslėpti.“ 


* Čia ir toliau kalbama apie amerikietiškąjį futbolą. 

Vesui patiko ta moteris. Jis ryte prarijo ilgą straipsnį, pamiršęs 
kavą. Didžiausio valstijos laikraščio C/arion-Ledger antraštė buvo šiek 
tiek santūresnė, nors irgi įspūdinga: „Prisiekusieji kaltina „Krane Che- 
mical“ — verdiktas milžiniškai sumai.“ Vėl fotografijos, citatos, teismo 
proceso detalės, ir po kelių minučių Vesas susizgribo tik paviršutiniškai 
verčiantis kitą spaudą. Kol kas geriausia antraštė puikavosi Sun Herald iš 
Biloksio: „Prisiekusieji sako „Krane“: išverskit piniginę.“ 

Pirmojo puslapio naujienos ir fotografijos didžiuosiuose dienraš- 
čiuose. Nebloga diena kaip tokiai mažai „Payton ė< Payton“ juridinei 
firmai. Sugrįžimas jau prasidėjo, ir Vesas buvo tam pasirengęs. Kontoro- 
je pradės skambėti potencialių klientų telefonai: dėl skyrybų, bankrotų 
ir šimtų kitų įkyrybių, kurių Vesas nevirškino. Jis mandagiai pasiųs juos 
velniop — pas kitą smulkmę, kurios galėjai rasti begalę, o pats kasryt 
pasitikrins tinklus ir ieškos tik stambaus laimikio. Verdiktų didžiulėms 
pinigų sumoms, fotografijų laikraščiuose, kalbų mieste ir darbo konto- 
roje gerokai padaugės. 

Jis išgėrė kavą ir vėl leidosi gatvėmis. 


Karlas Trudo irgi paliko namus prieš saulėtekį. Galėtų visą dieną slėptis 
savuosiuose stogo antstato apartamentuose ir palikti saviems viešųjų ry- 
šių žmonėms dorotis su katastrofa. Galėtų slėptis už savo teisininkų nu- 
garų. Galėtų įšokti į savo reaktyvinį ir išskristi į; Angiliją britų Vest Indi- 
joje, kur turėjo vilą, arba į savo rezidenciją Palm Biče. Bet tik ne Karlas. 
Jis niekada nebėgdavo nuo įnirtingų peštynių, nedarys to ir dabar. 

Be to, norėjo atsidurti kur nors toliau nuo žmonos. Vakar vakarą ji 
atsiėjo jam visą lobį, ir dabar dėl to buvo apmaudu. 

— Labas rytas, — netikėtai metė Toliveriui, įnerdamas ant užpa- 
kalinės bentlio sėdynės. 

— Labas rytas, sere. — Toliveris nė nemanė paklausti ką nors 
kvaila, pavyzdžiui: „Kaip sekasi, sere?“ Pusė šešių — ne išskirtinis me- 
tas ponui Trudo, bet taip pat ir ne kasdienis. Paprastai jie išvažiuodavo 
valandą vėliau. 

— Varyk, — paliepė bosas, ir Toliveris nuūžė Penktuoju aveniu. 

Po dvidešimties minučių Karlas kėlėsi asmeniniu liftu su Stju, padėjėju, 
kurio vienintelis darbas buvo prisistatyti iškvietus telefono numeriu 
2477, jeigu didžiajam žmogui ko nors reikėtų. Stju perspėtas valandą 
anksčiau ir gavo nurodymus: sutaisyti kavos, paskrudinti kvietinį riestai- 
nį, išspausti apelsinų sulčių. Taip pat jam duotas sąrašas šešių laikraščių, 
kuriuos turi išdėlioti ant pono Trudo rašomojo stalo. Buvo jau įpusėjęs 
paieškas internetė dėl medžiagų apie verdiktą. Karlas tartum jo nematė 
stovint šalia. 

Kabinete Stju paėmė iš jo švarką, įpylė kavos ir gavo įsakymą pasi- 
skubinti su riestainiu ir sultimis. 

Karlas įsitaisė į aerodinaminių formų dizainerio suprojektuotą 
krėslą, sutreškino krumpliais, prisistūmė prie stalo, giliai atsikvėpė ir pa- 
siėmė Zhe New York Times. Pirmasis puslapis, kairioji skiltis. Ne pirmasis 
„Verslo“ skyriaus puslapis, bet pirmasis viso to prakeikto laikraščio pus- 
lapis! Šalia netikusio karo, skandalo Kongrese, žuvusiųjų Gazoje. 

Pirmasis puslapis: „Krane Chemical“ pripažinta kalta dėl toksinių 
mirčių“, skambėjo antraštė, ir stipriai sukąsti Karlo žandikauliai pradėjo 
pamažu atsileisti. Paantraštė: „Hatisburgas, Misisipė. Valstijos teismo 
prisiekusieji jaunai našlei paskyrė 3 milijonus dolerių faktinės žalos 
kompensacijos ir 38 milijonus dolerių kaip baudžiamąją kompensaciją 
jos iškeltuose „Krane Chemical“ ieškiniuose dėl neteisėtos veiklos su- 
keltų mirčių.“ Karlas skaitė greitai — žinojo sumautas detales. Didžiu- 
mą jų Zimes perteikė teisingai. Kiekviena teisininkų citata buvo tokia 
nuspėjama. Lia-lia-lia, lia-lia-lia ir taip toliau. 

Betgi kodėl pirmajame puslapyje? 

Jis palaikė tai pigiu išpuoliu ir netrukus buvo priblokštas kito — 
antrame „Verslo“ puslapyje, kur kažkoks analitikas postringavo apie 
kitas teisines „Krane“ problemas, tai yra apie šimtus galimų teismo 
ieškinių, kuriais bus reiškiamos maždaug tokios pačios pretenzijos kaip 
ir Džanetės Beiker. Pasak eksperto, kurio pavardės Karlas dar visai ne- 
žinojo, — o tai buvo neįprasta, — demaskuotajai „Krane“ tai galėtų 
atsieiti „kelis milijardus“ grynųjų, ir kadangi „Krane“ savąja „abejotina 
politika dėl atsakomybės draudimo“ esanti faktiškai „nuoga“, toks de- 
maskavimas galėtų būti „katastrofa“. 

Kai Stju įskubėjo su sultimis ir riestainiu, Karlas keikėsi. 

— Dar ko nors, sere? — paklausė padėjėjas. 

— Ne, dabar uždaryk duris. 

Karlas trumpam atsigavo ties „Menų“ skyriumi. Pirmajame pusla- 
pyje po perlenkimu įdėtas straipsnis apie Abstrakčiojo meno muziejaus 
renginį, kurio kulminacija tapo aukcionas su karšta siūlymų kova ir taip 
toliau. Apatiniame dešiniajame kampe — padoraus dydžio spalvota 
pono ir ponios Trudo, pozuojančių su savo naujuoju pirkiniu, fotografija. 
Briana, visada fotogeniška, kaip, po šimts, jai ir derėjo būti, spinduliavo 
žavesiu. Pats jis atrodąs turtingas, liesas ir jaunas, pagalvojo Karlas, o 
išspausdinta laikraštyje Ime/lda — tokia pat gluminanti kaip ir natūroje. 
Ar išties ji meno kūrinys? Gal tik bronzos ir cemento mišrainė, sumesta 
krūvon kažkokio pasimaišiusios sielos žmogaus, iš visų jėgų besisten- 
giančio atrodyti iškankintu? | 

Veikiau pastaroji iš tų dviejų prielaidų, pasak Times meno kritiko, 
to paties malonaus džentelmeno, su kuriuo Karlas šnekučiavosi prieš 
pietus. Reporterio paklaustas, ar pono Trudo 18 milijonų dolerių vertės 
pirkinys — išmintinga investicija, kritikas atsakė: „Ne, bet tai tikrai pa- 
spirtis muziejaus lėšų rinkliavos kampanijai.“ Toliau jis paaiškino, kad 
abstrakčiosios skulptūros rinkoje daugiau kaip dešimtmetį įsigalėjusi 
stagnacija, ir nesitikima, kad padėtis pagerės, bent jo nuomone. Jis Ine/- 
dai matąs mažai ateities. Straipsnis baigėsi septintame puslapyje dviem 
pastraipomis ir skulptoriaus Pablo nuotrauka: jis šypsojosi fotoaparatui, 
atrodė labai gyvas ir, na, visai sveiko proto. 

Vis dėlto Karlas liko patenkintas, tegul ir minutėlę. Straipsnis 
buvo teigiamas: jame jis atrodė ramus dėl verdikto, atsparus negandoms, 
valdantis savo pasaulį. Palanki spauda šio to verta, nors jis žinojo, kad 
jos kaina kur kas žemesnė nei 18 milijonų dolerių. Kramtė savo riestainį 
nejusdamas skonio. 

Vėl atgalios prie skaudžiai pralaimėto mūšio. Viskas rėkiančiomis 
antraštėmis nušviesta pirmuosiuose XY3// Sžret Journal, Financial Times ir 
USA Today puslapiuose. Po keturių laikraščių jam atsibodo skaityti tuos 
pačius cituojamus teisininkų žodžius ir tas pačias ekspertų pranašystes. 
Tad atsistūmė nuo stalo ir gurkšnodamas kavą priminė sau, kaip neap- 

kenčiąs reporterių. Bet vis dėlto tebebuvo gyvas. Spauda pliekė žiauriai 
ir toliau nesiliaus, bet jis, didysis Karlas Trudo, atlaiko smarkiausius jų 
išpuolius ir tebestovi ant kojų. 

Tegul ši diena ir blogiausia jo profesinėje karjeroje, bet rytoj bus 
geriau. 

7.00 ryto. Birža atsidaro pusę dešimt. „Krane“ akcijos vakar jai už- 
sidarant kainavo po 52,50 dolerio — 1,25 dolerio daugiau nei užvakar, 
nes prisiekusieji tarėsi amžinybę ir atrodė, kad jų sprendimas pakibs ore. 
Rytiniai ekspertai pranašavo, kad akcijos bus paniškai parduodamos, bet 
jų apskaičiavimai atrodė gerokai perdėti. 

Jis atsiliepė į viešųjų ryšių padalinio direktoriaus skambutį ir pa- 
aiškino nekalbėsiąs nė su vienu reporteriu, žurnalistu, analitikų — kad 
ir kuo jie pasivadintų ir nesvarbu, kiek jų skambintų ar įsikurtų stovyklą 
vestibiulyje. Tik laikytis kompanijos linijos — „Mes ketiname energin- 
gai apeliuoti ir tikimės laimėti.“ Nenukrypti nuo to nė per žodį. 

7.15 atvyko Bobis Retslafas kartu su vyriausiuoju finansų admi- 
nistratoriumi. Nė katras iš jų nemiegojo ilgiau kaip dvi valandas ir abu 
buvo nustebę, kad bosas rado laiko linksmintis. Juodu išpakavo storus 
savo aplankus, trumpai, kaip pridera pasisveikino, paskui susėdo prie 
pasitarimų stalo. Ten jie išbus kitas dvylika valandų. Reikėjo daug ką ap- 
tarti, bet tikroji susitikimo priežastis buvo ta, kad Trudo norėjo ką nors 
turėti greta savo bunkeryje, kai atsidarys birža ir pratrūks pragaras. 

Pirmas pradėjo Retslafas. Bus įregistruota visas sunkvežimis po- 
teisminių prašymų, niekas nepasikeis, ir tada byla bus persiųsta į Misisi- 
pės valstijos Aukščiausiąjį Teismą. 

— Praeityje Teismas būdavo palankiai nusiteikęs ieškovo atžvilgiu, 
bet dabar tai keičiasi. Mes peržvelgėme nutartis stambiose delikto* by- 
lose per pastaruosius dvejus metus, ir teisėjų kolegija paprastai pasidalija 
5 prieš 4 ieškovo naudai, bet ne visada. 


* Teisės pažaida, tyčinė ar atsitiktinė, per kurią nukenčia kitas asmuo ir dėl to galima kelti 
civilinį ieškinį žalai atlyginti. Tai viena iš stambesniųjų teisės sričių (kartu su kontraktų, nekilnoja- 
mojo turto ir baudžiamąja teise). Toliau bus kalbama į ir apie masinio delikto (t. y. masinio poveikio 
teisės pažaidų) bylas. 

— Ar ilgai truks, kol bus išnagrinėta paskutinė apeliacija? — pa- 
klausė Karlas. 

— Nuo aštuoniolikos iki dvidešimt keturių mėnesių. 

Retslafas kalbėjo toliau. Prieš „Krane“ dėl jovalo Boumore iškelta 
šimtas keturiasdešimt ieškinių, apie trečdalis iš jų — su mirčių atvejais. 
Pasak išsamios ir dar tebesitęsiančios Retslafo, jo štabo ir kompanijos 
teisininkų Niujorke, Atlantoje ir Misisipės valstijoje studijos, gali būti 
iškelta dar trys ar keturi šimtai bylų, turinčių „legitiminį“ potencialą, o 
tai reiškia, kad jos susijusios su mirtimi, tikėtina mirtimi arba su liga — 
nuo vidutinio sunkumo iki sunkios. Galėtų atsirasti dar tūkstančiai bylų, 
kuriose ieškovai kentėjo menkesnius negalavimus, — tokius kaip odos 
bėrimus, pažeidimus, atkaklų kosulį, — bet kol kas šios laikytinos kaip 
nerimtos. 

Kadangi įrodyti atsakomybę ir susieti ją su kokia nors liga sunku ir 
daug kainuoja, daugelis iškeltų bylų iki šiol nebuvo stumiamos agresy- 
viai. Tatai, žinoma, pasikeis. 

— Neabejoju, ten ieškovės advokatai šįryt gerokai pagiringi, — už- 
baigė Retslafas, bet Karlas nesiteikė nusišypsoti. Visada skaitydavo, nie- 
kada nežiūrėdavo į kalbantįjį priešais save, tačiau nieko nepraleisdavo 
pro ausis. 

— Kiek bylų turi Peitonai? — paklausė jis. 

— Apie trisdešimtį. Nesame tikri, mat jie kol kas dar ne visas įre- 
gistravo kaip ieškinius. Čia dar galima daug ko tikėtis. 

— Viename straipsnyje rašoma, kad Beiker byla bemaž įvarė juos 
į bankrotą. | 

— Tiesa. Jie viską užstatė. 

— Už bankų paskolas? 

— Taip, tokie gandai. 

— Ar žinome, kuriems bankams? 

— Kažin ar mums tai žinoma. 

— Išsiaiškinkite. Man reikia paskolų sumų, terminų, visko. 

— Supratau. 

Gerų pasirinkimų nėra, tęsė Retslafas, kalbėdamas iš savo apma- 


tų. Užtvanka pralaužta, plūstelės potvynis. Advokatai puls iš visų jėgų, 

ir gynybos kaštai padidės keturgubai — iki 100 milijonų dolerių per 
metus, neabejotinai. Artimiausia byla galėtų būti parengta nagrinėti po 
aštuonių mėnesių, toje pačioje teismo salėje, to paties teisėjo. Dar vienas 
stambus verdiktas ir — na, kas žino. | 
kai kam paskambinti. Jis vėl atsistojo nuo stalo, pavaikščiojo po kabi- 
netą, paskui sustojo prie langų, žvelgiančių į pietus. Jo dėmesį pagavo 
Trampo Pastatas. Šio adresas — Volstritas 40, labai netoli Niujorko fon- 
dų biržos, kur netrukus paprastosios „Krane Chemical“ akcijos taps die- 
nos tema, investuotojams šokinėjant iš skęstančio laivo, o spekuliantams 
išsižiojus vėpsant į katastrofos auką. Kaip žiauru, kaip ironiška, kad jis, 
didysis Karlas Trudo, žmogus, kuris taip dažnai iš aukštybių stebėdavo, 
kai kokia nors nelaiminga kompanija sudegdavo, dabar turės gintis nuo 
maitvanagių. Kiek kartų jisai suorganizuodavo akcijų kainų griūtį, kad 
pats galėtų mestis žemyn ir supirkti jas už centus? Iš tokios negailestin- 
gos taktikos sukurta jo legenda. 

Kaip blogai tai bus? Štai didysis klausimas, po kurio visada netru- 


kus seka antras: kiek laiko tai tęsis? 
Jis laukė. 


FENKTAS MTRIUS 


Tomas Hafas apsivilko tamsiausiu ir geriausiu savo kostiumu ir ilgai 
svarstęs nusprendė atvykti į darbą Antrajame valstybiniame banke 
kelios minutės vėliau nei paprastai. Jeigu įžengtų anksčiau, atrodytų 
pernelyg nuspėjamai, galbūt šiek tiek per daug pasipūtėliškai. O dar 
svarbiau — jis norėjo, kad kai atvyks, visi jau būtų savo vietose: senieji 
kasininkai pirmame aukšte, dailutės sekretorės — antrajame, ir „vice kas 
nors tokie“, jo konkurentai — trečiajame. Hafis troško triumfinio pasi- 
rodymo su kuo įmanoma daugiau žiūrovų. Juk narsiai statęs už Peitonus, 
ir ši akimirka priklauso jam. 

Tačiau jisai susilaukė ne to, o bendro kasininkų atsainumo, visuoti- 

nai šaltos sekretorių laikysenos ir ganėtinai daug klastingų šypsenų, kad 
nusmelktų įtarimas. Ant savo rašomojo stalo aptiko žinutę, pažymėtą 
„Skubu“, kad užeitų pas poną Kerkhedą. Kažkas dedasi, ir Hafio pasi- 
pūtimas išblėso. Tai tiek iš tos teatrališkos įeigos. Kur problema? 

Ponas Kerkhedas sėdėjo savo kabinete, laukė atidaręs duris — vi- 
sada blogas ženklas. Bosas nemėgo atdarų durų ir iš tikrųjų girdavosi 
vadovavimo prie uždarų durų stiliumi. Buvo dygus, šiurkštus, ciniškas ir 
bijantis savo paties šešėlio, ir uždaros durys gerai jam tiko. 

— Sėskitės, — metė jis, nė nepamanęs apie „Labą rytą“ ar „Sveiki“, 
ar — Dieve gink — „Sveikinu“. Įsitaisęs prie pretenzingo savo rašomojo 
stalo, jisai sėdėjo žemai palenkęs stambią beplaukę galvą, lyg uostytų 
išklotines, kurias skaitė. 

— Ojūs, kaip jūs laikotės, pone Kerkhedai? — sučirpė Hafis. Kaip 
baisiai jam norėjosi pasakyti ne „Kerkhedai“, — pavardę, kuri reiškė 
„Bažnytgalvi“, — o „Prikhedai“, tai yra „Bybgalvi“, nes kartkartėmis, 
kalbėdamas apie savo bosą, būtent taip apie šį atsiliepdavo. Kai kada net 
pirmojo aukšto mergužėlės naudodavo tokį pakaitalą. 

— Puikiai. Ar atsinešėte Peitonų bylą? 

— Ne, sere. Manęs niekas nepaprašė atsinešti Peitonų bylos. Kas 
nors negerai? 

— Tiesą sakant, du dalykai, kai jūs dabar apie tai užsiminėte. Pirma, 
mes tiems Žmonėms esame suteikę pragaištingą paskolą, per 400 000 do- 
lerių, žinoma, su praleistu grąžinimo terminu ir pasibaisėtinai nepadengtą 
įkeistu turtu. Iki šiol — blogiausia paskola banko portfelyje. 

Jis pasakė „tiems žmonėms“, lyg Vesas ir Meri Greisė būtų kredi- 
tinių kortelių vagys. | | 

— Tai nieko nauja, sere. 

— Gal leisite man pabaigti? O dabar mes turime tą nepadorią 
prisiekusiųjų kompensaciją, dėl kurios aš, kaip laikantis savo rankose 
paskolos popierius, turbūt privalėčiau gerai jaustis, bet kaip šios ben- 
druomenės komercinis skolintojas ir verslo lyderis laikau, kad ji iš tikrų- 
jų nieko verta. Su tokiu verdiktu kaip šis, kokią gi žinią mes pasiųsime 
galimiems klientams pramonininkams? 

— Kad neverstų toksinių atliekų į mūsų valstiją? 

Riebūs Prikhedo žandai užraudo. Numojęs ranka, jis atmetė 
šmaikščią Hafio repliką, atsikrenkštė, kone paspringdamas savo sei- 
lėmis. 

— Mūsų verslo klimatui tatai blogai, — rūsčiai pareiškė. — Šįryt 
visame pasaulyje pirmieji laikraščių puslapiai ištisai tuo tik ir mirga. 
Man skambina iš mūsų centrinės būstinės. Labai bloga diena. 


Daugybė blogų dienų ir Boumore, pagalvojo Hafis. Ypač kai tiek 


laidotuvių. 

— Keturiasdešimt vienas milijonas baksų, — tolau varė Prikhe- 
das. — Kažkokiai vargšei moteriai, gyvenančiai automobilio prieka- 
boje. 


— Dėl priekabų nieko bloga, pone Kerkhedai. Daugybė gerų žmo- 
nių čionai gyvena priekabose. O mes pelnomės iš paskolų. 

— Jūs nesuprantate esmės. Ta pinigų suma nepadori. Visa sistema 
pašėlo. Ir kodėl čionai? Kodėl Misisipėje, žinomoje kaip teisinė provin- 
cija? Kodėl teismų advokatai taip mėgsta mažutę mūsų valstiją? Tik pa- 
žiūrėkite į kai kuriuos viešosios nuomonės s tyrimus, Tatai blogai verslui, 
Hafai, mūsų verslui. 

— Taip, sere, bet dėl Peitonų paskolos šįryt jūs turėtumėte geriau 
jaustis. 

— Noriu, kad ji būtų grąžinta, ir kuo greičiau. 

— Aš irgi. 

— Pateikite man grafiką. Susitikite su tais žmonėmis ir drauge su- 
darykite planą, kaip bus išsimokama — tokį, kuriam aš pritarsiu tik tada, 
kai jis atrodys protingas. Ir padarykite tai dabar pat. 

— Taip, sere, bet gali trukti kelis mėnesius, kol jis vėl atsistos ant 
kojų. Faktiškai jie uždarė savo.. 

— Man ; juos nusispjaut, Hafi. Tik noriu, kad tas prakeiktas da- 
lykas būtų išbrauktas iš knygų. 

— Klausau, sere. Viskas? 

— Taip. Ir daugiau jokių paskolų "Vinėjimuisi suprantate? 

— Nesirūpinkite. 

Trimis durimis toliau nuo banko iškilnusis Džaredas Kertinas paskutinį 
kartą apžvelgė savo pajėgas, prieš išvykdamas atgal į Atlantą ir į ten jo 
laukianti šaltą sutikimą. Jų štabas buvo įsikūręs Kranto gatvėje, sename 
renovuotame pastate. Piniginga „Krane Chemical“ gynyba jį išsinuo- 
mojo prieš dvejus metus, paskui naujai papildė įspūdingu modernios 
technologijos ir personalo rinkiniu. 

Nuotaika tvyrojo niūri, kaip ir buvo galima tikėtis, nors daugelio 
vietinių verdiktas nejaudino. Mėnesius dirbę vadovaujami Kertino ir jo 
arogantiškų pakalikų iš Atlantos, jie jautė tylų pasitenkinimą, stebė- 
dami tuos pasitraukiant pralaimėjusius. Bet anie dar sugrįš. Verdiktas 
garantavo, kad kils nauja nukentėjusiųjų entuziazmo banga, bus daugiau 
ieškinių, nagrinėjimų teisme ir taip toliau. 

Čia pat po ranka, kad taptų savo akimis mačiusiu atsisveikinimą 
liudininku, stovėjo Frenkas Salis, čionykštis advokatas ir vienos juridinės 
firmos Hatisburge partneris, iš pradžių „Krane“ nusamdytas, o vėliau 
„didžiosios firmos“ Atlantoje pastūmėtas iš malonės žemiau. Saliui buvo 
suteikta vieta prie gana ankštai užgrūsto gynybos stalo, jis kentėjo paže- 
minimą, kai visus keturis mėnesius per teismo procesą viešai neištarė nė 
žodžio. Salis faktiškai nesutiko su visomis Kertino naudotomis taktinė- 
mis ir strateginėmis gudrybėmis. Jis taip nemėgo Atlantos advokatų ir 
taip jais nepasitikėjo, jog slapta išsiuntinėjo savo partneriams memoran- 
dumą, kuriame pranašavo milžinišką baudžiamąją kompensaciją. Dabar 
jis asmeniškai piktdžiugiavo. 

Tačiau buvo profesionalas. Tarnavo savo klientui tiek gerai, kiek šis 
teikėsi jam leisti, ir niekada nenuvildavo, atlikdamas viską, ką Kertinas 
nurodydavo. Ir mielai viską pakartotų iš naujo, nes iki šiol „Krane Che- 
mical“ sumokėjo mažutei jo firmai per milijoną dolerių. 

Prie paradinių durų jis ir Kertinas paspaudė vienas kitam ranką. 
Abu žinojo, kad dar iki dienos pabaigos pasikalbės telefonu. Du išsi- 
nuomoti minivenai išgabeno Kertiną ir kitus dešimt į oro uostą, kur 
septyniasdešimties minučių skrydžiui laukė parengtas dailus reaktyvinis 
lėktuvėlis, nors jie niekur neskubėjo. Tegu ir pasiilgo namų ir šeimų, kas 
galėtų būti labiau žeminama, nei parklibikščiuoti iš kažkokio užkampio 
miesteliūkščio pabrukus uodegą tarp kojų? 

Karlas pasiliko saugiai tūnoti keturiasdešimt penktame aukšte, kai po 
Volstritą siautė gandai. 9.15 paskambino jo bankininkas iš „Goldman 
Sachs“ — šįryt jau trečią kartą, — pranešdamas blogą žinią, kad birža 
gali nepradėti sandorių paprastosiomis „Krane“ akcijomis. Kursas per- 
nelyg nepastovus. Pernelyg didelis spaudimas jas parduoti. 

— Panašu į pigų išpardavimą, lyg besigelbstint iš gaisro, — tiesiai 
pareiškė, ir Karlas vos susiturėjo jo neišplūdęs. 

Birža atsidarė 9.30, ir sandoriai „Krane“ akcijomis uždelsti. 
Karlas, Retslafas ir Feliksas Bardas sėdėjo prie pasitarimų stalo — iš- 
sisėmę, pasiraitoję marškinių rankoves, alkūnes giliai įrėmę į popierių 
ir visokio kito šlamšto krūvas, laikydami rankose telefonus ir karštli- 
giškai į juos kalbėdami. Bomba galiausiai nukrito tuoj po 10.00, kai 
„Krane“ akcijos pradėjo eiti po 40 dolerių už vieną. Pirkėjų neatsirado 
net ir prie 35 dolerių kainos. Jų kritimas laikinai pasuko atgal, kai į 
peštynes įsijungė spekuliantai ir pradėjo supirkinėti. Kitą valandą jos 
tai kilo, tai krito. Vidudienį ėjo po 27,25 dolerius, gausiai sudarant 
sandorius, o dar blogiau — „Krane“ buvo didžioji rytinė verslo sen- 
sacija. Atnaujindamos pranešimus iš biržų, kabelinės televizijos savo 
transliuojamas laidas džiugiai perjungė į nuosavus Volstrito analiti- 
kus, kurių visi įsijautę postringavo apie stulbinamą „Krane Chemical“ 
akcijų krachą. 

Paskui — vėl svarbiausios antraštės. Žuvusiųjų skaičius Irake. Mė- 
nesio gamtos katastrofa. Ir — „Krane Chemical“. 

Bobis Retslafas pasiprašė išleidžiamas trumpam nubėgti į savo 
kabinetą. Jis pasuko į laiptus, nutrinksėjo vieną aukštą žemyn ir vos su- 
spėjo į vyrų tualetą. Kabinos buvo laisvos. Jis įnėrė į toliausiąją, pakėlė 
dangtį ir smarkiai išsivėmė. 

Devyniasdešimt tūkstančių jo paprastųjų „Krane“ akcijų ką tik nu- 
vertėjo nuo maždaug 4,5 iki apytikriai 2,5 milijonų dolerių, ir griūtis 
dar nesibaigė. Jis naudojosi vertybiniais popieriais kaip užstatu už visus 
savo žaislus — namuką viename iš Hamptono miestukų Long Ailende, 
„Porsche Carrera“, su draugu perpus nusipirktą burlaivį. Neminint pa- 

pildomų dalykų, tokių kaip vaikų mokslas privačioje mokykloje ir golfo 
klubo narystė. Bobis dabar buvo neoficialiai subankrutavęs. 
Pirmą sykį per savo karjerą jisai suprato, kodėl žmonės 1929-aisiais 


šokdavo iš pastatų pro langus. 


Peitonai ketino drauge nuvažiuoti į Boumorą, bet netikėtai kontoroje 
atsilankęs jų bankininkas privertė pakeisti planus. Vesas nusprendė 
pasilikti ir sutvarkyti su Hafiu reikalus. Meri Greisė, pasiėmusi fordą 
„Taurus“, į Boumorą išvažiavo viena. 

Užsuko į Pain Grouvą, paskui — į bažnyčią, kur laukė Džanetė 
Beiker kartu su pastoriumi Deniu Otu ir būriu kitų nukentėjėlių, at- 
stovaujamų Peitonų firmos. Jie privačiai susitiko parapijos salėje, pavalgė 
priešpiečius — sumuštinius, kurių vieną paėmė ir pati Džanetė, o tai 
retai pasitaikydavo. Ji buvo nusiraminusi, pailsėjusi, laiminga, kad nebe- 
reikia sėdėti teismo salėje ir klausytis visko, kas tenai vyksta. 

 Verdikto sukeltas sukrėtimas pradėjo silpti. Galimybė, kad pini- 
gai pereis iš rankų į rankas pakėlė nuotaiką ir taip pat paskatino aibę 
klausimų. Meri Greisė saugojosi nesumenkinti lūkesčių, tačiau smulkiai 
paaiškino apie ateityje numatomas daug jėgų pareikalausiančias apelia- 
cijas, kurios seks po verdikto Beiker byloje. Ji nejautė optimizmo dėl 
taikaus sureguliavimo ar dėl to, kad greitai pavyks susišluoti pinigus, net 
dėl kito teismo proceso. Jeigu atvirai, tai juodu su Vesu neturi nei lėšų, 
nei energijos susiremti su „Krane“ dar viename ilgame procese, nors ji ir 
nepasidalijo šiomis mintimis su grupe. 

Stengėsi atrodyti pasitikinti savimi ir užtikrinta. Jos klientų po- 
zicijos esančios teisingos, juodu su Vesu tai tikrai įrodę. Netrukus po 
Boumorą šniukštinės daugybė teisininkų, ieškodami nukentėjusiųjų nuo 
„Krane“, žerdami pažadus, galbūt siūlydami pinigų. Ir ne tik vietiniai 
advokatai, bet ir visos šalies delikto specialistai, besivaikantys bylų nuo 
pakrantės iki pakrantės ir dažnai atvykstantys į katastrofos vietą anks- 
čiau už ugniagesių mašinas. Niekuo netikėkite, perspėjo ji švelniai, bet 
griežtai. „Krane“ užtvindys regioną tyrėjais, šnipeliais, informatoriais, 
kurie visi ieškos atkasti ką nors, kas gali būti kada nors panaudota prieš 

jus teisme. Nesikalbėkite su reporteriais, nes kas nors juokais pasakyta, 
galėtų visai kitaip nuskambėti per teismo procesą. Nieko nepasirašinėki- 
te, pirma neperžiūrėjus Peitonams. Nesikalbėkite su kitais advokatais. 

Ji suteikė jiems vilties. Verdiktas aidu apskries teismų sistemą. Tu- 
rės būti atsižvelgta į vyriausybės nustatytus normatyvus. Chemijos pra- 
monė nebegalės jų nepaisyti. Šią pat akimirką „Krane“ akcijos sminga, ir 
kai akcininkai praras ganėtinai pinigų, pareikalaus permainų. 

Jai baigus, Denis Otas ėmėsi vadovauti visų jų maldai. Meri Greisė 
apsikabino su savo klientais, palinkėjo viso geriausio ir pasižadėjo po 
kelių dienų vėl juos aplankyti, paskui išėjo su Otu į bažnyčios priedurį, 
skubėdama į kitą sutartą susitikimą. 

Žurnalistas Tipas Šepardas atvyko maždaug prieš mėnesį ir po 
nemažai pastangų įgijo pastoriaus Oto pasitikėjimą, o šis paskui jį supa- 
žindino su Vesu ir Meri Greise. Šepardas nuo nieko nepriklausė, veikė 
savo iniciatyva, turėjo įspūdingus kredencialus, galėjo pasigirti keliomis 
išleistomis knygomis ir kalbėjo nosiniu teksasišku akcentu, kuris šiek 
tiek neutralizavo Boumoro nepasitikėjimą žiniasklaida. Proceso metu 
dėl daugelio priežasčių Peitonai atsisakydavo su juo kalbėtis. Dabar, by- 
los nagrinėjimui pasibaigus, Meri Greisė duosianti pirmą interviu. Jeigu 


šis pavyktų, galėtų būti dar vienas. 


— Ponas Kerkhedas nori susigrąžinti pinigus, — kalbėjo Hafis. Jisai 
sėdėjo pas Vesą kontoroje — tam kartui įrengtą kambarį su nedažy- 
tomis tinko plokštėmis apmuštomis sienomis, dėmėtomis betoninėmis 
grindimis ir nurašytais kariškais baldais. 

— Kurgi ne, — atkirto Vesas, jau suirzęs, kad jo bankininkui 
reikėjo atvykti vos kelios valandos po verdikto, su aiškaus nusistatymo 
ženklais. — Pasakyk jam, kad stotųsi į eilę. 

— Terminą mes gerokai praleidę, Vesai, baik. 

— Kerhedas kvailas, a? Nejau mano, kad vieną dieną prisiekusieji 
paskiria kompensaciją, o kitą — atsakovas išrašo čekį? 

— Taip, jis kvailas, bet ne tiek. 


— Jis tave čia atsiuntė? 

— Taip. Šįryt iškart mane užsipuolė ir, manau, puldinės daugelį 
ateinančių dienų. 

— Negalėjote palaukti dieną, dvi, galbūt savaitę? Duoti mums šiek 
tiek atsikvėpti, pasidžiaugti akimirka? 

— Jis nori grafiko. Ką nors raštu. Paskolos grąžinimo dalimis, pa- 
našių dalykų. 

— Pateiksiu jam planą, — pažadėjo Vesas ir nutilo. Nenorėjo kivir- 
čytis su Hafiu. Kad ir ne visai draugai, juodu tikrai vienas kito atžvilgiu 
laikėsi draugiškai ir maloniai bendravo. Vesas buvo nepaprastai Hafiui 
dėkingas, kad šis sutiko rizikuoti. O Hafis žavėjosi Peitonais, kad jie lošė 
iš visko, nors grėsė ir viską prarasti. Jis valandų valandas būdavo kartu, 
kai jie atidavė savo namą, kontorą, automobilius, pensijų sąskaitas. 

— Kalbėkime apie ateinančius tris mėnesius, — pasiūlė Hafis. Čia 
stovėjo keturios sulankstomosios kėdės, o toji, ant kurios sėdėjo, buvo 
nelygiomis kojomis, ir pokalbio metu jis kartkartėmis sulinguodavo. 

Vesas atsiduso ir užvertė aukštyn akis. Staiga pasijuto labai nu- 
vargęs. 

— Kadaise mes turėdavome pajamų penkiasdešimt tūkstančių, 
atskaičius mokesčius grynojo pelno likdavo trisdešimt tūkstančių. Prisi- 
meni, mes gerai gyvenome. Truks metus, kol vėl įsuksime šią rutiną, bet 
galime tai padaryti. Neturime ką kita rinktis. Mes kaip nors ištversime, 
kol apeliacijos tęsis iki pabaigos. Jeigu verdiktas bus paliktas galioti, 
Kerkhedas atgaus savo pinigus ir galės nešdintis. Mes pasitrauksime į 
pensiją, metas paburiuoti valtimi. Jeigu verdiktas bus panaikintas, mus 
ištiks bankrotas ir pradėsime reklamuotis kaip greitų skyrybų advokatai. 

— Juk tikrai verdiktas padės pritraukti klientų. 

— Žinoma, bet dauguma jų bus šlamštas. 

Pavartojęs žodį „bankrotas“, Vesas švelniai pastatė Hafį atgal i 
vietą — kartu su seniu Prikhedu ir banku. Verdikto gal ir nepriskirtum 
prie aktyvų, bet be jo Peitonų balansas atrodys taip pat nykiai, kaip ir 
dieną anksčiau. Jie jau prarado iš esmės viską, ir būti pripažintiems su- 
bankrutavusiems — dar vienas pažeminimas, kurį sutiktų ištverti. Tegul 
kaupiasi krūvon. 

Juodu vėl atsistosią ant kojų. 

— Nesirengiu duoti tau grafiko, Hafi. Dėkui, kad paprašei. Ateik 
po trisdešimties dienų, tada ir pasikalbėsime. O dabar turiu klientų, ku- 
riuos mėnesius buvau apleidęs. 

— Tai ką man pasakyti ponui Prikhedui? 

— Paprastai. Paspausite bent kiek smarkiau — ir jis galės pa- 
naudoti tą popierėlį pasišluostyti... Atstosite, suteiksite mums šiek tiek 
laiko — ir tada išsimokėsime skolą. 

— Perduosiu jam. 


Meri Greisė ir Tipas Šepardas sėdėjo „Beibės kavos baro“ kabinoje ne- 
toli vitrinų, žvelgiančių į Pagrindinę gatvę, ir kalbėjosi apie miestą. Ji 
prisiminė Pagrindinę gatvę kaip judrią vietą, kur žmonės apsipirkdavo 
ir šiaip rinkdavosi. Boumoras buvo per mažas didelėms parduotuvėms, 
kur galėtum pirkti su nuolaida, tad miesto centrinės dalies prekeiviai 
išsilaikė. Jos vaikystėje transporto eismas dažnai būdavo intensyvus, ir 
kartais tekdavo pavargti, kol rasdavai kur pasistatyti automobilį. Dabar 
pusės parduotuvių vitrinos užkaltos fanera, o kita pusė desperatiškai 
grūmėsi dėl verslo. | 

Apsijuosusi prikyšte paauglė atnešė du juodos kavos puodelius ir 
nepratarusi nė žodžio pasišalino. Meri Greisė įsidėjo cukraus, o Šepar- 
das atidžiai ją stebėjo. 

— Jūs tikra, kad kava nepavojinga? — galiausiai paklausė. 

— Žinoma. Municipalitetas išleido potvarkį, kuriuo restoranuose 
draudžiama naudoti miesto vandenį. Be to, Beibę pažįstu daugiau kaip 
trisdešimt metų. Ji pirmoji pradėjo pirktis vandenį. 

Šepardas atsargiai nugėrė, paskui pasidėjo ant stalo nešiojamąjį 
magnetofoną ir bloknotą. 

— Kodėl jūs ėmėtės bylų? — paklausė jis. 

Ji nusišypsojo. 

— Tūkstantį kartų ir aš save to paties klausiu, bet atsakymas iš 
tikrųjų paprastas. Pitas, Džanetės vyras, dirbo pas mano dėdę. Pažinojau 
keletą nukentėjusiųjų. Čia mažas miestas, ir kai tiek daug žmonių suser- 
ga, akivaizdu, kad turi būti kokia nors priežastis. Atsirito vėžio bangos, 

ir būta tiek daug kančių. Sudalyvavusi trejose ar ketveriose laidotuvėse 
supratau, kad reikia kažką daryti. 

Jis užsirašinėjo nekreipdamas dėmesio į pauzę. 

Meri Greisė kalbėjo toliau: | 

— „Krane“ buvo stambiausias darbdavys, ir daug metų sklido 
gandai, kad atliekos išverčiamos aplinkui gamyklą. Daugelis ten dirbu- 
sių Žmonių susirgo. Prisimenu, kaip grįžusi iš koledžo po antro kurso 
išgirdau žmones kalbant, koks prastas vanduo. Mes gyvenome mylią 
nuo miesto ir turėjome nuosavą šulinį, taigi tai niekada nesudarė nepa- 
togumų. Bet mieste padėtis vis prastėjo. Per kelerius metus gandai apie 
išverčiamas atliekas tolydžio stiprėjo, kol visi pradėjo jais tikėti. Tuo pat 
metu vanduo pavirto dvokiančiu skystimu, kurio neįmanoma buvo gerti. 
Paskui smogė vėžys — kepenų, inkstų, šlapimo takų, skrandžio, tulžies 
pūslės, daug leukemijos atvejų. Vieną sekmadienį, būdama bažnyčioje 
su savo tėvais, pamačiau keturias glotnias, blizgančias plikas galvas. Nuo 
chemoterapijos. Pasijutau lyg siaubo filme. 

— Ar gailėjotės, kad pradėjote bylinėtis? 

— Ne, niekada. Mes daug ką praradome, bet tas pat atsitiko ir 
mano gimtajam miestui. Tikėkimės, praradimai jau baigėsi. Mudu su 
Vesu jauni, ištversime. Bet daugelis tų žmonių arba mirę, arba mirtinai 
serga. 

— Galvojate apie pinigus? 

— Kokius pinigus? Apeliacijai išnagrinėti prireiks aštuoniolikos 
mėnesių, ir šiuo metu tai atrodo kaip amžinybė. Jūs turite pamatyti tą 
nuostabų vaizdą. 

— Būtent kokį? | 

— Po penkerių metų, skaičiuojant nuo dabar. Po penkerių metų 
toksinės sąvartos bus išvalytos ir išnykusios visam laikui, niekas nuo jų 
daugiau nebekentės. Bus pasiektas taikus sureguliavimas, vienas stam- 
bus, plataus masto sureguliavimas, pagal kurį „Krane Chemical“ ir jos 
draudikai su labai giliomis kišenėmis bus galiausiai pasodinti prie stalo 
ir priversti kompensuoti šeimoms, kurias suniokojo. Kiekvienas už pa- 
tirtą žalą gaus savo dalį. 

— Įskaitant ir advokatus. 

— Be abejo. Jeigu ne advokatai, „Krane“ ir toliau čionai gamintų 
pilamarą-5, verstų šalutinius technologijos produktus į duobes už ga- 
myklos ir niekas negalėtų jų priversti už tai atsakyti. 

— Užtat dabar jie Meksikoje... | 

— O taip, gamina pilamarą-5 ir verčia šalutinius technologijos 
produktus į šachtas už gamyklų. Ir niekam nė velnio nerūpi. Tenai jiems 
neiškelia civilinių ieškinių. 

— Kokie jūsų šansai per apeliaciją? 

Meri Greisė atsigėrė gurkšnelį nusivadėjusios, smarkiai pasaldintos 
kavos ir buvo besižiojanti atsakyti, kai prie jųdviejų staliuko stabtelėjo 
vienas draudimo agentas, paspaudė jai ranką, apkabinęs kelis kartus pa- 
dėkojo ir nueidamas atrodė arti ašarų. Paskui į kavinę įėjo ponas Grin- 
vudas, jos gimnazijos direktorius, jau pensininkas. Pastebėjęs buvusią 
savo mokinę, pripuolė ir vos nesutraiškė jos savo galingame glėbyje. 
Nekreipdamas dėmesio į Šepardą, ėmėsi raizgoti, kaip ja didžiuojąsis. 
Dėkojo, žadėjo melstis už ją, pasiteiravo apie šeimą ir taip toliau, ir taip 
toliau. Kai gražbylingai atsisveikinęs pasitraukė, jos apkabinti ir išlieti 
dar vieną ilgą sveikinimų porciją priėjo Beibė, kavinės savininkė. 

Šepardas galiausiai atsistojo ir tyliai išsmuko pro duris. Po kelių 
minučių išėjo ir Meri Greisė. 

— Apgailestauju dėl to, — atsiprašė ji. — Miestui tai didelis įvykis. 

— Jie labai didžiuojasi. 

— Vykstam pasižiūrėti gamyklos. 

Boumoro „Krane Chemical“ gamykla numeris 2 kaip buvo oficia- 
liai vadinama, stovėjo apleistame industriniame parke, rytiniame miesto 
pakraštyje. Ją sudarė eilės plokščiastogių šlakbetonio pastatų, tarp savęs 
sujungtų daugybe vamzdžių ir konvejerių. Už pastatų į dangų stiebėsi 
vandentiekio ir medžiagų sandėliavimo siloso bokštai. Viskas buvo 
apaugę kudzu* ir piktžolėmis. Dėl vykstančio bylinėjimosi kompanija 
apsaugojo savo įmonę dvylikos pėdų aukščio vielų tinklo tvora su viršuje 
pratiesta blizgančia aštriabriaune viela. Sunkūs vartai buvo užrakinti pa- 


* Kitaip — skiautėtoji puerarija (Pueraria lobatum), vijoklinis vienmetis purpurinių žiedų 
augalas, kilęs ir rytinės Azijos (Japonijoje vadinamas kuzu). 

kabinamomis spynomis ant grandinių. Kaip kalėjimas, kur dedasi blogi 
dalykai, gamykla atsitvėrė nuo pasaulio ir saugojo savo paslaptis viduje. 

Bylinėjimosi laikotarpiu Meri Greisė lankėsi gamykloje bent de- 
šimtį kartų, bet visada ne viena — kartu su kitais teisininkais, inžinie- 
riais, buvusiais „Krane“ tarnautojais, apsaugininkais, net su teisėju Ha- 
risonu. Paskutinį kartą čia lankėsi prieš du mėnesius, kai buvo surengta 
ekskursija prisiekusiesiems. 

Ji ir Šepardas sustoję prie pagrindinių vartų apžiūrėjo spynas. 
Didelėje rūdijančioje iškaboje buvo nurodytas gamyklos pavadinimas 
ir jos savininkas. Jiedviem žvelgiant pro vielų tinklo tvorą, Meri Greisė 
tarė: 

— Prieš šešerius metus, kai paaiškėjo, kad bylinėjimosi nepavyks 
išvengti, „Krane“ pabėgo į Meksiką. Tarnautojams ir darbininkams 
įteikti rašteliai, kad po trijų dienų bus atleisti, ir 500 dolerių išeitinės 
kompensacijos; daugelis jų čia išdirbo trisdešimt metų. Palikti miestą 
buvo neįtikėtinai kvaila, nes kai kurie iš ankstesnių jų darbuotojų per 
teismo procesą tapo geriausiais mūsų liudytojais. Nuoskauda liko, ir 
tebėra, stulbinama. Jeigu „Krane“ Boumore ir turėjo kokių nors draugų, 
prarado visus, kai apmovė savo darbuotojus. 

Prie paradinių vartų juodu pasitiko talkininkaujantis Šepardui 
fotografas ir pradėjo pyškinti nuotraukas. Neskubėdami jie žingsniavo 
palei tvorą, ir trumputei ekskursijai vadovavo Meri Greisė. 

— Daug metų ši vieta stovėjo neužrakinta ir būdavo vandališkai 
nusiaubiama. Dažnai čia lankydavosi paaugliai, gerdavo ir vartodavo 
kvaišalus. Dabar žmonės laikosi kuo toliau nuo gamyklos. Tiesą sakant, 
vartai ir tvoros nė nereikalingos. Niekas nenori atsidurti arti šios vietos. 

Šiaurinėje pusėje vidur gamyklos buvo matyti ilga storo metalo 
cilindrų eilė. Meri Greisė parodė į juos ir paaiškino: 

— Tai žinoma kaip gavybos blokas numeris du. Bichloronilenas 
buvo redukuojamas į šalutinį produktą ir sandėliuojamas tose cisternose. 
Iš ten dalį jo išgabendavo deramai sunaikinti, bet didžiumą — išveždavo 
antai į tą mišką ten toliau gamyklai priklausančioje valdoje ir papras- 
čiausiai suversdavo į griovą. 


— Į „Proktoro duobę“? 

— Taip, ponas Proktoras buvo meistras, vadovavęs atsikratant at- 
liekų. Mirė nuo vėžio anksčiau, nei mes suspėjome jam įteikti šaukimą 
į teismą duoti parodymų. — Jie paėjėjo palei tvorą dar dvidešimt jar- 
dų. — Atvirai kalbant, mes iš čia negalime matyti, bet tenai, giliai miške, 
yra trys griovos, kur paprasčiausiai nutempdavo cisternas ir užversdavo 
jas gruntu bei purvu. Per daugelį metų jos pradėjo pratekėti, — net 
nebuvo tinkamai užsandarintos, — ir chemikalai įsisunkė į žemę. Taip 
tęsėsi metų metus, tonų tonos bichloronileno, kartolikso, aklaro ir kitų 
junginių, kurių kancerogeninis poveikis įrodytas. Jeigu galima tikėti 
mūsų ekspertais, o prisiekusieji tikrai jais patikėjo, nuodai galiausiai už- 
teršė vandeningąjį sluoksnį, iš kurio Boumoras siurbia sau vandenį. 

Kitapus tvoros golfo vėžimėliu prisiartino apsaugos komanda. Du 
stambūs, didžiulio antsvorio, pistoletais ginkluoti apsaugininkai sustojo 
ir įsispoksojo į jų trijulę. 

— Paprasčiausiai nekreipkite į juos dėmesio, — pašnabždėjo Meri 
Greisė. 

— Ko ieškote? — paklausė vienas apsaugininkas. 

— Esame kitoje tvoros pusėje, — atsakė ji. 

— Ko ieškote? — pakartojo jis. 

— Aš — Meri Greisė Peiton, viena iš advokatų. Jūs, vaikinai, ju- 
dėkite toliau. 

Abu išsyk linktelėjo ir pamažu nuvažiavo. 

— Iš tikrųjų jau turiu bėgti. 

— Kada galėsime vėl susitikti? 

— Pažiūrėsime. Nieko nepažadu. Šiuo metu dalykai gana karšti. 

Jie parvažiavo prie Pain Grouvo bažnyčios ir atsisveikino. Šepardui 
pasišalinus, Meri Greisė nužingsniavo tris kvartalus iki Džanetės gyve- 
namosios priekabos. Betė buvo darbe, aplinkui tvyrojo ramybė. Valandą 
ji sėdėjo su savo kliente po nedideliu medžiu ir gėrė butelinį limonadą. 
Nei ašarų, nei higieninių servetėlių — tik moteriška kalba apie gyve- 
nimą, šeimas ir pastaruosius keturis mėnesius drauge toje siaubingoje 
teismo salėje. 

ŠEŠTAS SKYRIUS 


Likus valandai iki biržoje nutraukiant sandorius, „Krane“ nusmuko prie 
žemiausios ribos — po 18 dolerių už akciją — ir pradėjo bent kiek atsi- 
gauti, jeigu taip būtų galima pavadinti: pusę valandos svyravo ties 20 
dolerių už vieną, kol ta kaina įgijo šiokį tokį patrauklumą. 

Negana šios katastrofos, investuotojai kažkodėl nusprendė atsi- 
keršyti likusiai Karlo imperijos daliai. Jo „Trudeau Group“ priklausė 45 
procentai „Krane“ ir mažesni gabalai kitų šešių viešųjų kompanijų — 
trijų chemijos kompanijų, naftos paieškų firmos, automobilių dalių ga- 
mintojo ir viešbučių tinklo. Netrukus po priešpiečių paprastosios tų kitų 
šešių akcijos irgi pradėjo slysti žemyn. Tam nebuvo jokios logikos, bet, 
antra vertus, biržos įvykių dažnai neįmanoma paaiškinti. Volstrite bėda 
būna užkrečiama. Panika — įprastas ir retai suprantamas dalykas. 

Ponas Trudo nesitikėjo įsibėgėsiant grandininę reakciją, nesitikėjo 
to ir Feliksas Bardas, jo visažinis finansų magas. Minutėms slenkant, 
juodu pasibaisėję stebėjo, kaip rinkos verte milijardas dolerių slysta iš 
„Trudeau Group“ rankų. 

Kas dėl to kaltas — absoliučiai jokių abejonių. Viskas paeina nuo 
to verdikto tenai Misisipėje. Bet daugelis analitikų, ypač tie vapalio- 
jantys per kabelinę televiziją ekspertai, daug reikšmės teikė faktui, kad 
„Krane Chemical“ daugybę metų rinkosi įžūliai toliau tęsti savo veiklą, 
nesinaudodama pilno atsakomybės draudimo privalumais. Kompanija 
sutaupė lobį, išvengdama draudimo įmokų, bet dabar viskas atsigręžia 
prieš ją su kaupu. Bobis Retslafas klausėsi vieno tokio analitiko per tele- 
viziją kitame kabineto kampe, kai Karlas riktelėjo: 

— Išjunk tą dėžę! 

4.00 popiet — nuostabi valanda, kai birža užsidaro ir kraujo pra- 
liejimas baigiasi. Karlas sėdėjo prie savo rašomojo stalo, neatsiplėšdamas 
nuo telefono. Bardas prie pasitarimų stalo stebėjo du monitorius ir už- 
sirašinėjo naujausias akcijų kainas. Išblyškęs ir dar labiau subankrutavęs 
nei anksčiau, Retslafas vaikštinėjo nuo lango prie lango, tartum rinktųsi, 
pro kurį iššokti savo paskutiniam skrydžiui. 

Iki baigiamojo skambučio tų kitų šešių akcijos šiek tie atsigavo, 
ir nors buvo gerokai smukusios, nuostolis neatrodė pragaištingas. Tos 
kompanijos veikė solidžiai, ir jų akcijos ateity atsities. Antra vertus, 
„Krane“ buvo nuvirtęs nuo bėgių traukinys. Užsidarant biržai jos akci- 
jos ėjo po 21,25 dolerio, palyginti su ankstesne diena — 31,25 dolerio, 
visiškas krachas. Jų rinkos vertė susitraukė nuo 3,2 milijardo iki 1,3 
milijardo dolerių. Pono Trudo 45 procentų bėdos dalis sudarė apie 850 
milijonų dolerių. Bardas greitai pridėjo kitų šešių kompanijų nuosmu- 
kius ir kompiuteryje suskaičiavo savo boso 1,1 milijardo dolerių vienos 
dienos nuostolį. Ne rekordas, bet veikiausiai pakankamai, kad Karlas 
atsidurtų kieno nors sudarytame „Pirmo dešimtuko“ sąraše. 

Peržvelgęs skaičius, užsidarant sandoriams fondų biržoje, Karlas 
paliepė Bardui ir Retslafui užsivilkti švarkus, pasitaisyti kaklaraiščius ir 
sekti paskui jį. 

Keturiais aukštais žemiau, korporatyvinėse „Krane Chemical“ 
administracijos patalpose, jos pagrindiniai vykdomieji vadovai susigūžę 
glaudėsi mažame valgomajame, skirtame išimtinai jiems. Maistas ten 
paprastai būdavo prėskas, užtat vaizdas — įspūdingas. Bet tądien svar- 
landą, pritrenkti ir tikėdamiesi sprogimo iš viršaus. Masinės laidotuvės 
būtų buvęs linksmesnis įvykis. Bet ponas Trudo sugebėjo praskaidrinti 
kambario atmosferą. Lydimas dviejų savo pakalikų — dirbtinai šypsan- 
čio Bardo ir pažaliavusio iš baimės Retslafo — jis įžengė ryžtingai ir 
užuot šaukęs padėkojo žmonėms (visiems vyrams) už jų sunkų darbą ir 
atsidavimą kompanijai. | 

Plati šypsena, ir Karlas prašneko: 

— Ponai, ši diena — ne itin gera. Tokia, kurią, esu tikras, mes prisi- 
minsime ilgai, — jo balsas skambėjo maloniai — kaip žmogaus viršuje, 
tik dar kartą šiaip sau užsukusio trumpam žvilgtelėti. 

— Bet, laimė, ši diena jau baigėsi, ir mes visi tebesilaikome ant 
kojų. Rytoj pradėsime spardyti subines. 

Keli nervingi žvilgsniai, galbūt viena kita šypsena. Daugelis tikėjo- 
si, kad čia pat vietoje juos išvys. 

Bosas kalbėjo toliau: 

— Noriu, kad įsidėmėtumėte tris dalykus, kuriuos tuoj pasakysiu 
šia istorine proga. Pirma: niekas šiame kambaryje nepraranda darbo. 
Antra: „Krane Chemical“ tą teismo klaidą ištvers. Ir trečia: aš neketinu 
pralaimėti šios kovos. 

Jis buvo savimi pasitikinčio lyderio įsikūnijimas, kapitonas, subu- 
riantis karius iš jų apkasų. Pergalės ženklas, ilgas cigaras dantyse — ir 
jis galėtų būti Čerčilis savo šlovės viršūnėje. Jis įsakė pakelti aukščiau 
galvas, tvirčiau atsiremti į sieną ir taip toliau. 

Net Bobis Retslafas pasijautė geriau. 


Po dviejų valandų Retslafas ir Bardas galiausiai atleisti ir išsiųsti namo. 
Karlui reikėjo laiko pagalvoti, išsilaižyti žaizdas, praskaidrinti galvą. 
Tam viskam palengvinti jis įsipylė škotiškojo ir nusiavė batus. Kažkur 
už Naujojo Džersio leidosi saulė, ir jis džiaugėsi, kad tokia nelaiminga 
diena jau praėjo. 

Žvilgtelėjo į kompiuterį ir pasitikrino dienos telefono skambučius. 
Keturis kartus skambino Briana — nieko neatidėliotina. Jeigu ji turėtų 
pranešti ką nors svarbaus, Karlo sekretorė įregistruotų „Jūsų žmona“, o 
ne „Briana“. Paskambinsiąs jai vėliau. Nebuvo nusiteikęs klausytis jos 
dienos vargų suvestinės. 

Būta per keturiasdešimties skambučių, ir jo dėmesį pagavo dvide- 
šimt aštuntasis. Teiravosi senatorius Grotas iš Vašingtono. Asmeniškai 
Karlas jo beveik nepažinojo, bet kiekvienas rimtas korporatyvinis žaidė- 
jas žinojo apie „Senatorių“. Jungtinių Valstijų Senate Grotas, atstovau- 
damas Niujorkui, išdirbo tris kadencijas, paskui savo noru pasitraukė ir 
įsijungė į galingą juridinę firmą turtui užsikalti. Jis buvo „Ponas Vašing- 
tonas“, puikiausiai viską žinantis iš vidaus, prityręs advokatas ir patarėjas 
Volstrito, Pensilvanijos Aveniu kabinetuose ir visur kitur, kur pasirink- 
davo. Senatorius Grotas turėjo daugiau ryšių nei kuris nors kitas, dažnai 
žaisdavo golfą su kiekvienu, kaip tik tuo metu užimančiu Baltuosius 
rūmus, keliaudavo po pasaulį, ieškodamas daugiau ryšių ir apskritai buvo 
laikomas svarbiausiu ryšininku tarp didžiosios korporatyvinės Amerikos 
ir aukštosios valdžios. Jeigu „Senatorius“ paskambindavo, privalėdavai 

pats jam atskambinti, tegul ir praradai ką tik milijardą dolerių. „Senato- 
rius“ tiksliai žinodavo, kiek tu praradai ir dėl to rūpindavosi. 

Karlas surinko privatų numerį. Po aštuonių šaukiamųjų signalų 
atsiliepė šiurkštus balsas: „Grotas.“ | 

— Senatoriau Grotai, čia Karlas Trudo, — mandagiai prisistatė 
Karlas. Buvo pagarbus labai mažai kam, bet „Senatorius“ reikalavo ir 
nusipelnė pagarbos. 

— A, taip, Karlas, — atskriejo atsakymas, lyg juodu daug sykių būtų 
kartu žaidę golfą. Tiesiog pora senų draugelių. Karlas buvo girdėjęs balsą 
ir prisiminė begalę kartų, kai matė „Senatorių“ per televizijos Žinias. 

— Kaip Amosas? — pasiteiravo jis. | 

Kontaktas — vardas, kuris susiejo per šį skambutį abu vyrus. 

— Puikiai. Praeitą mėnesį kartu priešpiečiavome. — Melas. Amo- 
sas — vadovaujantysis partneris korporatyvinės juridinės firmos, kuria 
dešimtmečius naudojosi Karlas, o ne tos, kurioje dirbo „Senatorius“, 
anaiptol. Bet Amosas buvo svarbus asmuo, tikrai pakankamai stambaus 
masto, kad būtų paminėtas „Senatoriaus“. 

— Perduokite jam mano linkėjimus. 

— Būtinai. 

Nagi, dabar klok, ką turi, pagalvojo Karlas. 

— Klausykite. Žinau, buvo ilga diena, tad jūsų neužlaikysiu. — 
Pauzė. — Boka Ratone yra toks žmogus, kurį jums reikėtų pamatyti, 
pavardė Rainhartas. Jis nelyginant koks konsultantas, nors jo pavardės 
nerasite jokioje telefonų knygoje. Jo firma specializuojasi rinkimuose. 

Vėl ilga pauzė, ir Karlui derėjo ką nors pasakyti. Tad jis ir pasakė 

— Aišku. Aš klausausi. 

— Jis nepaprastai kompetentingas, nuovokus, diskretiškas, pasie- 
kiantis sėkmingų rezultatų ir brangus. Jeigu kas nors gali sutvarkyti tą 
verdiktą, tai ponas Rainhartas kaip tik jūsų žmogus. 

— Sutvarkyti tą verdiktą, — pakartojo Karlas. 

„Senatorius“ varė toliau: 

— Jeigu jūs suinteresuotas, aš jam paskambinsiu, taip sakant, at- 
versiu duris. 

— Ką gi, taip. Aš tikrai būčiau suinteresuotas. 


Sutvarkyti tą verdiktą. Tai skambėjo kaip muzika. 

— Gerai, palaikysiu ryšį. 

— Dėkui jums. 

Ir sulig tuo pokalbis baigėsi. Taip būdinga „Senatoriui“. Paslauga 
dabar, atsimokėjimas vėliau. Visi ryšiai driekiasi šen ir ten, kiekvienas 
būna deramai pamalonintas. Telefono skambutis nieko nekainavo, bet 
kada nors „Senatoriui“ bus užmokėta. 

Karlas pirštu pamaišė taurelėje viskį ir peržiūrėjo, kas dar jam 
skambino. Nieko kita, tik smulkmė. 

Sutvarkyti tą verdiktą, jis vis kartojo sau. 

Vidur švaraus jo rašomojo stalo gulėjo atmintinė, pažymėta 
„KONFIDENCIALU“. Argi ne visos jo atmintinės konfidencialios? 
Ant titulinio lapo kažkieno juodu žymikliu pakrevezota „PEITONAI“. 
Karlas paėmė atmintinę, užsikėlė abi kojas ant rašomojo stalo ir per- 
vertė lapus. Buvo įdėta fotografijų, pirmoji — iš vakarykščio proceso, kai 
ponas ir ponia Peitonai palieka teismo rūmus, didžiai triumfuojantys 
žengdami susikibę už rankų. Dar buvo viena — iš ankstyvesnio meto 
advokatūros kolegijos publikacijos — Meri Greisės, su trumpais biogra- 
finiais duomenimis. Gimusi Boumore, baigusi Milsapso koledžą, Teisės 
fakultetą — senučiuke Misyje“, dveji metai stažuotės federaciniame 
teisme, dveji — valstijos lėšomis samdomo gynėjo kontoroje, buvusi 
apygardos advokatų draugijos pirmininkė, sertifikuota teisminių bylų 
advokatė, mokyklos tėvų komiteto narė, priklausanti valstijos Demok- 
ratų partijai ir kelioms „medžių mylėtojų “* grupuotėms. 

Toje pačioje publikacijoje — ir Džeimso Veslio Peitono nuotrauka 
su biografija. Gimęs Monro, Luizianos valstijoje, mokydamasis Pietų 
Luizianos universitete pasikaustė futbole, baigė Teisės fakultetą Tuleino 
universitete, trejus metus dirbo prokuroro padėjėju, priklauso visų įma- 
nomų teisminių bylų advokatų grupuotėms, „Rotary“, „Civitas“ klubų 
narys, ir taip toliau. 


* Sitaip švelniai vadinamas Misisipės valstijos universitetas Džeksone. 
** Pajuokiamas epitetas, taikomas gamtosaugininkams, kovojantiems už apribojimus medie- 
nos ruošos pramonei ir miškų išsaugojimą. 

Taigi du provincijos užkampio šunadvokačiai, lakstantys paskui 
greitukes į eismo įvykių vietas ieškotis klientų, ir ką tik suorganizavę, 
kad Karlas būtų išmestas iš Forbes 400 turtingiausių amerikiečių sąrašo. 

Karlas skaitė toliau: dvejetas vaikų, nelegalė auklė, nemokamos 
valstybinės mokyklos, episkopalinė bažnyčia, tikėtina, kad greitu laiku 
bus areštuotas turtas — tiek namas, tiek kontora — ir kad teks grąžinti 
du pagal išperkamąją nuomą įsigytus automobilius, teisės praktika (be 
kitų partnerių, tik su pagalbiniu personalu) jau dešimti metai ir kadai- 
se buvusi gana pelninga (pagal mažo miestuko standartus), bet dabar 
besiglaudžianti apleistoje pigių prekių parduotuvėje, už kurią padengti 
nuomą bent tris mėnesius vėluojama. O paskui geriausia dalis — di- 
džiulės skolos: bent 400 000 dolerių Antrajam valstijos bankui kredito 
linija, kuri iš esmės be jokių garantijų. Penki mėnesiai jokių atsiskai- 
tymų, net palūkanomis. Antrasis valstijos bankas — vietinė finansinė 
grupė su penkiais skyriais pietinėje Misisipėje. Keturi šimtai tūkstančių 
dolerių pasiskolinti vieninteliu tikslu — civiliniam ieškiniui prieš „Kra- 
ne Chemical“ finansuoti. 

— Keturi šimtai tūkstančių dolerių, — sumurmėjo Karlas. Iki šiol 
jisai sukišo 14 milijonų, stengdamasis tą prakeiktą reikalą apginti. 

Banko sąskaitos tuščios. Kreditinėmis kortelėmis nebesinaudoja- 
ma. Kalbama, kad kiti klientai (ne iš Boumoro) nusivylę dėl dėmesio 
stokos. | 

Jokių kitų iškovotų reikšmingesnių verdiktų, apie kuriuos būtų 
verta kalbėti. Nieko bent kiek arčiau vieno milijono dolerių. 

Reziumė: Tie žmonės beviltiškai prasiskolinę ir vos laikosi, pirštų 
galais įsitvėrę į prarajos kraštą. Iruputėlį stumtelsi — ir jie nugarmės. 
Strategija: Vilkinti apeliacijas, delsti, vis delsti. Sustiprinti spaudimą 
iš banko. Galbūt Antrąjį valstijos banką išpirkti, paskui pareikalauti 
grąžinti paskolą. Bankrotas būtų vienintelė išeitis — didžiulė pramoga, 
apeliacijoms įsišėlstant. Be to, Peitonai negalės tęsti kitų trisdešimties 
(ar panašiai) bylų prieš „Krane“ ir veikiausiai atsisakys kitų klientų. 

Išvada: tą mažutę juridinę firmą galima sunaikinti. 

Atmintinė nepasirašyta, ir tai nė kiek nestebino, bet Karlas žinojo, 
kad ją parengė vienas iš dviejų purvinųjų užduočių parankinių, dirban- 

čių pas Retslafą. Jis išsiaiškins, katro iš jų, ir pakels vaikinui algą. Gerai 
padirbėta. 

Didysis Karlas Trudo išardydavo stambius konglomeratus, įveik- 
davo priešiškas direktorių valdybas, išvydavo garsius vadovaujančiuosius 
pareigūnus, sutrikdydavo ištisas pramonės šakas, apvyniodavo apie 
pirštą bankininkus, manipuliuodavo vertybinių popierių kainomis ir 
sugriaudavo dešimčių savo priešų karjeras. 

Ir tikrai pajėgtų sužlugdyti Hatisburge, Misisipės valstijoje, kažko- 
kią paprastą mamutės ir tėtuko juridinę firmelę. 


Toliveris parvežė jį namo netrukus po devynių vakaro — Karlo pasi- 
rinktu laiku, nes Sedlerė jau bus lovoje ir nereikės rodyti tėviškos meilės 
vaikui, kuris nė kiek jo nedomino. Bet kito vaiko nepavyks išvengti: 
Briana pareigingai jo laukia. Juodu papietausią prie židinio. 

Įėjęs pro duris, susidūrė akis į akį su Ime/da, jau visam laikui įkur- 
dinta prieškambaryje ir atrodančia dar labiau išprievartauta negu prieš 
tai vakarą. Jis nesusiturėjo nevėpsojęs į skulptūrą. Ar vario strypų krūva 
išties bent kiek panaši į jauną merginą? Kur liemuo? Kur galūnės? Kur 
jos galva? Nejau jis tikrai suplojo tiek pinigų už tokį abstraktų mėšlą? 

Ir kiek ilgai ji persekios jį nuosavuose stogo antstato apartamen- 
tuose? 

Kamerdineriui paėmus iš jo paltą ir lagaminėlį, Karlas liūdnai ste- 
beilijo į savo įsigytąjį šedevrą, paskui išgirdo žodžius: 

— Sveikas, branguti. 

Į prieškambarį įplaukė Briana, iš paskos jai grindimis vilkosi ilgo 
banguojančio raudono kambarinio chalato šleifas. Juodu pakštelėjo vie- 
nas kitam į skruostą. 

— Argi ne pritrenkianti? — liejo jausmus ji, pamodama ranka į 
Imeldą. | 

— Pritrenkianti — pats tas žodis, — patvirtino jis. 

Pažvelgė į Brianą, paskui — į Imeldą, ir trumpam jam kilo noras jas 
abi pasmaugti. Bet ta akimirka praėjo. Jis nė už ką negalėjo prisipažinti 
pralaimėjęs. | 

— Pietūs gatavi, branguti, — suburkavo ji. 

— Aš nealkanas. Verčiau išgerkime. 

— Betgi Klodelė pagamino tavo mėgstamąjį patiekalą — ant gro- 
telių keptą plekšnę. | 

— Neturiu apetito, brangute. — Jis nusitraukė ir pamėtėjo kamer- 
dineriui kaklaraištį. 

— Diena buvo siaubinga, žinau, — sutiko ji. — Škotiškojo? 

— Taip. 

— Papasakosi man? 

— Mielai. 

Asmeninė Brianos pinigų tvarkytoja, moteris Karlui nežinoma, 
visą dieną jai skambino, pranešinėdama naujausias Žinias apie krachą. 
Briana žinojo skaičius ir buvo girdėjusi reportažus, kad jos vyras milijar- 
du ar apie tiek dolerių palengvėjo. 

Ji atleido virtuvės personalą, paskui persirengė kur kas daugiau 
atskleidžiančiais naktinukais. Atsisėdę prie židinio, juodu šnekučiavosi, 
kol jis užmigo. 


SEPTINTAS MTRIUS 


Dvi paros po verdikto, penktadienį, dešimtą ryto, Peitonų firma su- 
sirinko „šachtoje“ — erdvioje atviroje patalpoje nedažytomis tinko 
plokščių sienomis, palei kurias rikiavosi namų darbo knygų lentynos, 
ir užgrioztoje gausiu kratiniu iš aeronuotraukų, medicininių suvestinių, 
prisiekusiųjų charakteristikų, liudijusių ekspertų išvadų ir šimtų kitų per 
teismo procesą naudotų dokumentų bei daiktinių įrodymų. Patalpos 
viduryje stovėjo toks nelyginant stalas — keturi didžiuliai colio storio 
faneros lakštai, pakloti ant „ožių“ ir supami apgailėtino rinkinio meta- 
linių ir medinių kėdžių, kurių visoms stigo vienos ar kitos dalies. Stalas, 
akivaizdžiai buvęs pastaruosius du mėnesius siautusios audros centras, 
užverstas krūvomis popierių ir teisės knygų. Šermanas, teisininko padė- 
jėjas, didžiumą vakarykštės dienos iš čia gabeno kavos puodelius, dėžes 

nuo picos, atlikusi nuo kiniško maisto tarą ir tuščius vandens butelius. 
Jis taip pat iššlavė betonines grindis, nors niekas to negalėtų pasakyti. 

Ankstesnė jų kontora, trijų aukštų pastatas Pagrindinėje gatvėje, 
buvo gražiai dekoruota, gerai įrengta ir kiekvieną naktį sutvarkoma va- 
lytojų tarnybos. Anksčiau buvo svarbu išvaizda ir tvarka. 

Dabar jie tik stengėsi išlikti. 

Nepaisant nykios aplinkos, nuotaika tvyrojo pakili — ir dėl savai- 
me suprantamų priežasčių. Maratonas baigėsi. Neįtikimu verdiktu vis 
dar buvo sunku patikėti. Vienijama prakaitą varančio darbo ir sunkumų, 
glaudžiai susitelkusi mažutė firma stojo prieš baisų žvėrį ir laimėjo di- 
džią pergalę geručiams. 

Posėdį atidarė Meri Greisė. Telefonai, kurie, ačiū Dievui, buvo 
bepradedantys vėl skambėti, perjungti į laukimo režimą, nes Tebė, pri- 
imamojo sekretorė, taip pat laikyta viena iš firmos narių ir iš jos buvo 
tikimasi, kad dalyvaus diskusijose. 

Šermanas ir Rastis, kitas teisininko padėjėjas, mūvėjo džinsais 
ir medvilniniais sportiniais nertiniais, abu buvo be kojinių. Dirbant 
vietoje, kur kadaise būta pigios prekių parduotuvės, kam galėtų rūpėti 
aprangos kodas? Tebė ir Vikė, kita priimamojo sekretorė, atsisakė gražių 
drabužių, kai abiejų suknelės užsikabino už pirktų iš antrų rankų baldų. 
Tiktai Olivija, ori apkūnoka buhalterė, kasdien rengdavosi kontorai de- 
ramomis drapanomis. 

Jie sėdėjo apie fanerinį stalą, gurkšnodami tą pačią prastą kavą, prie 
kurios jau buvo įpratę, ir šypsodamiesi klausėsi Meri Greisę apžvelgiant 
būsimus veiksmus. 

— Bus įprastų poteisminių prašymų, — kalbėjo ji. — Teisėjas 
Harisonas numatė juos išklausyti po trisdešimties dienų, bet nesitikime 
kokių nors netikėtumų. 

— Už teisėją Harisoną, — pasiūlė Šermanas, ir visi savo kava pa- 
kėlė už jį tostą. 

Firma labai sudemokratėjo. Kiekvienas dalyvaujantysis jautėsi kaip 
lygus. Kiekvienas galėjo kalbėti kada tik jis ar ji užsigeisdavo. Kreiptasi 
vienas į kitą tik vardais. Skurdas — didis pasaulio lygintojas. 

Meri Greisė tęsė: 

— Kitus du mėnesius mudu su Šermanu tvarkysime Beiker bylą, 
šiai rutuliojantis toliau, taip pat neapleisime ir kitų Boumoro bylų. Vesas 
ir Rastis imsis visko kitko ir pradės manytis šiek tiek grynųjų. 

Aplodismentai. 

— Už grynuosius, — vėl pasiūlė tostą Šermanas. Jis buvo įgijęs 
teisės mokslų laipsnį vakariniame fakultete, bet nesugebėjo išlaikyti 
advokatūros egzamino. Jau įpusėjęs penktąją dešimtį, dirbo karjeros tei- 
sininko padėjėju, nors apie teisę išmanė daugiau nei daugelis advokatų. 
Rastis, dvidešimčia metų jaunesnis, mąstė apie Medicinos fakultetą. 

— Kai jau apie tai kalbame, — toliau varė Meri Greisė, — Olivija 
man įteikė naujausią balanso pasyvų ataskaitą. Visada malonumas. — Pa- 
kėlusi popieriaus lakštą, ji permetė akimis skaičius. — Oficialiai mes dabar 
trim mėnesiais atsiliekame su nuomos įmokomis, iš viso 4 500 dolerių. 

— Ak, prašom, tegul mus iškeldina, — atsiliepė Rastis. 

— Bet savininkas tebėra mūsų klientas ir dėl to nesuka sau galvos. 
Visos kitos sąskaitos vėluojamos apmokėti bent du mėnesiai, žinoma, iš- 
skyrus už telefonus ir elektrą. Atlyginimai nemokėti keturias savaites... 

— Penkias, — pataisė Šermanas. 

— Ar tikrai? — paklausė ji. 

— Kaip šiandien. Mat šiandien — atlyginimų išmokėjimo diena, 
bent taip iki šiol būdavo. 

— Apgailestauju, nemokėti penkias savaites. Pas mus turėtų atsi- 
rasti šiek tiek grynųjų, jeigu pavyktų sutvarkyti Reinio bylą. Pasisteng- 
sime atsigriebti. 

— Nieko, ištversime, — nuramino Tebė. Firmoje ji buvo vienintelė 
viengungė. Kiti visi turėjo dirbančias antrąsias puses. Nors ir su skau- 
džiai menkais biudžetais, visi buvo pasiryžę ištverti. 

— O kaip Peitonų šeima? — paklausė Vikė. 

— Mes laikomės puikiai, — patikino Vesas. — Žinau, kad jums 
rūpi, dėkui, bet mes šiaip taip verčiamės, lygiai taip pat, kaip ir jūs. Aš 
jau tai sakiau šimtą kartų, bet vėl pakartosiu. Aš ir Meri Greisė su jumis 
atsiskaitysime, kaip bus įmanoma greičiau. Reikalai pasitaisys. 

— Mes labiau rūpinamės dėl jūsų, — pridūrė Meri Greisė. 

Niekas neketino išeiti. Niekas negrasino. 

Jau seniai buvo susitarta, nors ir ne raštu. Jeigu ir kada nors už 
Boumoro bylas bus apmokėta, pinigus visa firma pasidalys. Galbūt ir ne 
po lygiai, bet kiekvienas čia sėdintysis žinojo, kad jam bus atlyginta. 

— O kaip bankas? — paklausė Rastis. Šiuo metu nebebuvo pa- 
slapčių. Jie žinojo, kad vakar buvo užsukęs Hafis, ir žinojo, kiek buvo 
įsiskolinta Antrajam valstijos bankui. 

— Banką aš tvirtai atrėmiau, — patikino Vesas. — Jeigu dar bent 
kiek smarkiau paspaus, mes įregistruosime prašymą pasiremdami Vie- 
nuoliktuoju skirsniu“ ir išdursime juos. 

— Balsuoju už tai, kad išdurtume banką, — paskelbė Šermanas. 

Regis, salėje vienbalsiai pritarta, kad banką reikėtų išdurti, nors visi 
žinojo tiesą. Civilinis ieškinys nebūtų įmanomas, Hafiui užkulisiuos jų 
nepalaikant ir pono Prikhedo neįtikinant pakelti kredito kartelę aukš- 
čiau. Jie taip pat žinojo, kad Peitonai nenurims, kol bankui neišsimokės. 

— Iš Reinio bylos turėtume pelnyti dvylika tūkstančių, — pranešė 
Meri Greisė. — Ir dar dešimt tūkstančių už šuns apkandžiojimą. 

— Galbūt penkiolika, — pridūrė Vesas. 

— O kas toliau? Kur kitos sureguliuojamos bylos? — Meri Greisė 
tėškė tai ant stalo kitiems pasvarstyti. 

— Giterio? — atsiliepė Šermanas. Tai nuskambėjo veikiau kaip 
pasiūlymas. | 

Vesas dirstelėjo į Meri Greisę. Abu metė nesusigaudančius žvilgs- 
nius į Šermaną. 

— Kas toks tas Giteris? 

— Taip atsitiko, kad jis — mūsų klientas. Paslydo ir pargriuvo 
Krogerio parduotuvėje. Maždaug prieš aštuoniolika mėnesių atėjo pas 
mus. — Aplinkui stalą keistai susižvalgyta. Buvo akivaizdu, kad abu 
advokatai pamiršę apie vieną iš savo klientų. 

— Aš tokio neprisimenu, — prisipažino Vesas. 


— Kokios galimybės? — paklausė Meri Greisė. 


* Kalbama apie Jungtinių Valstijų Bankroto įstatymo skirsnį, pagal kurį galima paskelbti 
bankrotą su tolesne reorganizacija kiekvienam verslui, tiek organizuotam kaip korporacija, tiek ir 
privatinės nuosavybės bei individualiam, kai niekuo negarantuota skola sudaro mažų mažiausia 


336 900 dolerių, o garantuota — 1 010 650 dolerių. 

— Ne per didžiausios. Atsakomybė netvirta. Galbūt už dvidešimt; 
tūkstančių. Pirmadienį peržiūrėsiu su jumis bylą. 

— Gera mintis, — pagyrė Meri Greisė ir greitai perėjo prie kai ko 
kita. — Žinau, telefonai skamba, o mes — neabejotinai subankrutavę, 
bet negi pradėsime imtis visokio šlamšto. Jokių nekilnojamojo turto ar 
bankroto bylų. Jokių baudžiamųjų bylų, nebent mums sumokėtų visą 
vagoną pinigų. Jokių ginčijamų ištuokų — greitųjų imsimės už tūkstan- 
tį, bet dėl visko turi būti susitarta. Mūsiškės firmos sritis — asmeninės 
žalos, ir jeigu apsikrausime visokia smulkme, geroms byloms nebeliks 
laiko. Bus klausimų? 

— Per telefoną siūloma visokiausių keistybių, — atsiliepė Tebė. — 
Ir iš visos šalies. | 

— Tiesiog laikykis svarbiausių dalykų, — nurodė Vesas. — Mes 
negalime imtis bylų Floridoje ar Sietle. Mums reikia greitai jas regu- 
liuoti čionai namie, bent ateinančius dvylika mėnesių. 

— Kiek truks apeliacijos? — paklausė Vikė. 

— Nuo aštuoniolikos iki dvidešimt keturių mėnesių, — atsakė 
Meri Greisė. — Ir nedaug ką galime padaryti, kad dalykus paspartin- 
tume. Tai procesas, ir štai kodėl taip svarbu rimtai pasiruošti ir kol kas 
susiorganizuoti bent kiek honorarų iš kitur. 

— Ir tai veda prie kito klausimo, — pridūrė Vesas. — Verdiktas 
dramatiškai keičia padėtį. Pirma, lūkesčiai šiuo metu pašokę iki dangaus, 
ir netrukus nebeturėsime ramybės nuo kitų savo klientų iš Boumoro. Jie 
nori savos šventės teisme, puikių verdiktų. Privalome būti kantrūs, ta- 
čiau nesiduoti, kad tie žmonės varytų mus iš proto. Antra, į Boumorą 
tuoj mesis maitvanagiai. Advokatai vienas per kitą vaikysis klientų. Už- 
virs kova be taisyklių. Tučtuojau turite pranešti apie bet kokį kontaktą su 
kuriuo nors kitu advokatu. Trečia, verdiktas dar labiau sustiprina spau- 
dimą „Krane“ šutvei. Nedoros jų gudrybės taps dar nedoresnės. Jų žmo- 
nės seka mus. Niekuo nepasitikėkite. Su niekuo nesikalbėkite. Neturi 
nutekėti iš šios kontoros jokia informacija. Visiems popierius naikinti 
smulkintuvu. Kai tik išgalėsime, nusisamdysime naktinę apsaugą. Taigi 
išvada — stebėkite visus ir atsigręžinėkite sau už nugaros. 

— Įdomu, — pakomentavo Vikė. — Visai kaip kokiame filme. 

— Bus dar klausimų? 

— Taip, — atsiliepė Rastis. — Gal man su Šermanu vėl pradėti 
lakstyti paskui greitukes? Žinote, nuo proceso pradžios praėjo jau keturi 
mėnesiai. Aš iš tikrųjų pasiilgau jaudulio. 

— Savaites nemačiau iš vidaus skubiosios pagalbos skyriaus, — 
pridūrė Šermanas. — Taip pat ilgiuosi sirenų kauksmo. 

Neaišku, juokavo jie ar ne, bet momentas buvo linksmas ir tinka- 
mas juokui. Galiausiai Meri Greisė pasakė: 

— Tiesą sakant, man nerūpi, ką jūs veiksite, tik noriu viską Žinoti. 

— Posėdis baigtas, — paskelbė Vesas. — Turime penktadienį. 
Dvyliktą visi gali išeiti. Mes užrakiname duris. Pasimatysime pirma- 
dienį. 


Juodu pasiėmė iš mokyklos Lizą su Maku, ir visi, užkandę priešpiečių 
greito maisto, valandą važiavo užmiesčio vietovėmis į pietus, kol pamatė 
rodyklę su užrašu „Garlando ežeras“. Plentas siaurėjo, kol galiausiai vir- 
to žvyrkeliu. Trobelę jie rado gruntinio keliuko gale, įspraustą ankštoje 
laukymėje, kur miškas susiėjo su kranto linija, ir suręstą virš vandens ant 
polių. 

Trobelė priklausė vienam draugui, Hatisburgo advokatui, pas kurį 
kadaise Vesas dirbo ir kuris nenorėjo veltis ; Boumoro jovalą. Dar maž- 
daug prieš dvi paras toksai sprendimas atrodė išmintingas, bet dabar 
gerokai kėlė abejonių. 

Pirma mintis buvo važiuoti dar kelias valandas iki Destino ir pa- 
sidžiaugti ilgu savaitgaliu paplūdimyje. Bet jie paprasčiausiai negalėjo 
sau to leisti. | 

Iškrovę automobilį, visi perlėkė erdvią trobelę A formos karkasu, 
su didžiule palėpe, kurią apžiūrėjęs Makas paskelbė puikiai tinkama dar 
vienai „stovyklavimo nakčiai“. 

— Pažiūrėsime, — nieko konkrečiai neįsipareigojo Vesas. Pirma- 
me aukšte buvo trys mažučiai miegamieji, ir jis ketino susirasti patogią 
lovą. Pagrindinis savaitgaliui numatytas tikslas — gerai išsimiegoti. Iš- 
simiegoti ir pabūti drauge su vaikais. 

Kaip ir žadėta, žūklės reikmenys buvo sandėliuke po priebučiu. 
Valtis — ištraukta gerve ant tiltelio galo, ir abu vaikai su smalsiu lūkesčiu 
stebėjo Vesą ją nuleidžiant į vandenį. Meri Greisė čiupinėjosi su gel- 
bėjimosi saugos liemenėmis, įsitikindama, kad vaikai bus kaip reikiant 
saugūs. Po valandos, kai jie atvyko, ji su knyga rankose patogiai įsitaisė po 
dygsniuota antklode giliame krėsle, pasistatytame priebutyje, ir stebėjo 
kitus savo šeimos narius pamažėle stumiantis mėlynu Garlando ežero 
paviršiumi: tris mažus siluetus, išsirengusius ieškoti karšių ir ešerių. 

Buvo lapkričio vidurys, krito, sukosi ore raudoni ir geltoni lapai, nu- 
klodami trobelę, tiltelį ir vandenį apie jį. Aplinkui — nė garso. Mažutis 
valties motoras jau buvo pernelyg nutolęs. Vėjas — per silpnas. Paukš- 
čiai ir laukinė gyvūnija pasišalinę kažkur kitur. Visiška ramybė — retai 
pasitaikanti bet kieno gyvenime, bet kaip tik tokia, kokią Meri Greisė 
dabar ypač brangino. Užvertė knygą, užsimerkė ir pamėgino mąstyti 
apie ką nors nesusijusio su pastaraisiais keliais mėnesiais. 

Kur jie būsią po penkerių metų? Ji susitelkė į ateitį, nes praeitis 
buvo visiškai sueikvota Beiker bylos. Tikriausiai turėsią naują namą, nors 
niekada nebepadarysią savo ateities priklausomos nuo stambios hipote- 
kos už dailią pilaitę priemiestyje. Ji troško namų, nieko daugiau. Kas iš 
tų importinių automobilių, prabangios kontoros ir visų kitų žaislų, kurie 
kadaise atrodė tokie svarbūs? Troško būti savo vaikams motina ir troško 
namų, kuriuose galėtų juos auginti. 

Neskaitant šeimos ir turto, dar ji troško turėti daugiau advokatų. 
Jų firma prasiplės, joje dirbs daug sumanių ir talentingų advokatų, ku- 
rie nieko kito neveiks, kaip tik kels ieškinius toksinių sąvartynų, prastų 
vaistų ir nekokybiškų produktų kūrėjams. Kada nors „Payton X Payton“ 
garsės ne tik laimėtomis bylomis, bet ir skaičiumi sukčių, atitemptų į 
teismą susilaukti bausmės. 

Ji jau keturiasdešimt vienerių ir jaučiasi pavargusi. Bet nuovargis 
praeis. Senos svajonės visiškai atsiduoti motinystei ir išeiti į patogią 
pensiją amžiams pamirštos. „Krane Chemical“ ją pavertė radikale ir 
protesto kampanijų dalyve. Po pastarųjų keturių mėnesių ji niekada ne- 
bebus tokia pati. 

Gana. Jos akys plačiai atsimerkė. 

Visos mintys ją vis grąžino prie bylos, prie Džanetės Beiker, teismo 
proceso, „Krane Chemical“. Bet nesiduosianti, kad tokie dalykai suga- 
dintų ramų ir mielą savaitgalį. Ji atsivertė knygą ir pradėjo skaityti. 


Virš laužo, sukurto akmenimis išklotoje duobėje šalia vandens, jie pie- 
tums pasiskrudino dešrelių su svilarože, paskui susėdę ant tiltelio tam- 
soje stebėjo žvaigždes. Buvo giedra ir vėsu, ir jie visi drauge susiglaudė 
po dygsniuota antklode. Tolumoje ties horizontu mirksėjo kažkokia 
švieselė, ir šiek tiek pasiginčiję jie sutarė, kad ten tik valtis. 

— Tėtuk, papasakok mums kokią nors istoriją, — paprašė Makas 
įsispraudęs tarp sesers ir motinos. 

— Kokią istoriją? 

— Apie vaiduoklius. Baisią. 

Pirmiausia jam toptelėjo papasakoti apie Boumoro šunis. Dauge- 
lį metų beglobių šunų banda klaidžiojo po miesto apylinkes. Dažnai 
pačioje nakties gūdumoje jie kaukdavo, skalydavo ir keldavo daugiau 
triukšmo negu kojotų gauja. Pasak legendos, šunys buvo pasiutę ir iš- 
varyti iš proto, nes gėrė vandenį. | 

Bet Boumoro jam jau buvo gana. Prisiminė vieną istoriją apie 
vaiduoklį, naktimis vaikščiojusį vandens paviršiumi ir ieškojusį kažkada 
nuskendusios savo mylimos žmonos. Jis pradėjo pasakoti, ir vaikai prisi- 
spaudė arčiau tėvų. 


RŠTUNTAS SKIRIUS 


Uniformuotas apsaugininkas atidarė rezidencijos vartus, paskui šauniai 
linktelėjo vairuotojui. Juodas mersedesas kaip visada greitai išnėrė pro 
šalį. Ant užpakalinės sėdynės Karlas Trudo jau buvo įkniubęs į rytinius 
laikraščius. Pusė aštuonių — per anksti golfui ar tenisui, taip pat per 
anksti šeštadienio ryto transporto eismui Palm Biče. Po kelių minučių 
valstijas jungiančiuoju greitkeliu I-95 automobilis skriejo į pietus. 

Karlo nedomino pranešimai iš biržos. Ačiū Dievui, savaitė pagaliau 
baigėsi. Vakar sandoriai nutraukti prie akcijų kainos po 19,50 dolerių už 
vieną, ir nesimatė jokių ženklų, kad pasiektas pastovus dugnas. Nors jis 
amžinai liks žinomas kaip tas iš nedaugelio žmonių, per dieną praradusių 
milijardą, bet jau planavo kitą savo legendą. Tegul kas nors jam duoda 
metus, ir susigrąžinsiąs savąjį milijardą. O per dvejus — padvigubinsiąs. 

Po keturiasdešimties minučių jis jau buvo Boka Ratone. Už ka- 
nalo automobilis pasuko aukštų kooperatinių daugiabučių ir viešbučių, 
grupelėmis susigrūdusių palei pakrantę, linkui. Prie administracinio pas- 
tato — dešimties aukštų tviskančio stiklinio cilindro — vartų stovėjo 
apsaugininkas ir ant jų nebuvo jokios iškabos su bent vienu kokios nors 
informacijos žodžiu. Mersedesui pamota įvažiuoti, ir automobilis su- 
stojo po portiku. Griežto veido jaunikaitis juodu kostiumu atidarė už- 
pakalines dureles ir tarė: 

— Labą rytą, pone Trudo. 

— Labą, — išlipdamas atsakė Karlas. 


— Prašom šičia, sere. 


Pagal Karlo greitomis atliktą išankstinį tyrimą „Iroy-Hogan“ firma 
labai stengėsi likti nematoma. Ji neturėjo interneto svetainės, išleisto 
lankstinuko, reklaminių skelbimų, įtraukto į abonentų knygą telefono 
numerio, nei dar ko nors, kas galėtų pritraukti klientus. Nebuvo juridinė 
firma, nes kaip tokia neužregistruota Floridos valstijoje nei, tiesą sakant, 
kurioje nors kitoje. Be to, neturėjo ir oficialių lobistų. Tai buvo įmonė, o 
ne ribotos atsakomybės kompanija ar dar kokios nors rūšies susivieniji- 
mas. Buvo neaišku, iš kur paėjo jos pavadinimas, nes nebuvo duomenų 
apie ką nors toki Trojaus ar Hogano pavarde. Firma buvo žinoma kaip 
teikianti rinkodaros ir konsultacines paslaugas, bet negalėjai rasti jokios 
informacijos apie šio verslo pobūdį. Nuolatinis jos adresas nurodytas 
Bermudai, o Floridoje veikė užregistruota aštuoneri metai. Šalyje jai 
atstovavo viena Majamio juridinė firma. Buvo valdoma privačiai, bet 
niekas nežinojo, kas jos savininkas. 

Kuo mažiau Karlas išsiaiškino apie tą firmą, tuo labiau ja žavėjosi. 

Jos vadovas buvo toks Baris Rainhartas, ir čia pėdsakas darėsi šiek 
tiek šiltesnis. Pasak Karlo draugų ir ryšių Vašingtone, Rainhartas prieš 
dvidešimtį metų perėjo per Kolumbijos apygardą“, nepalikdamas nė vie- 
no piršto atspaudo. Jo dirbta vienam kongresmenui, Pentagone ir poroje 
vidutinio stambumo lobistinių grupuočių — tipiški anketiniai duome- 
nys kaip ir milijono kitų. 1990 metais be jokios aiškios priežasties paliko 
sostinę ir išniro į paviršių Minesotoje, kur vadovavo sėkmingai kampa- 
nijai politinio nežinomojo, kuris buvo išrinktas į Kongresą. Paskui jis 
nuvyko į Oregoną, kur panaudojo savo magiją lenktynėse į Senatą. Nors 
ir jau pradedančia kilti reputacija, jis netikėtai metė rinkimų kampanijas 
ir visiškai išnyko. Pėdsakas baigėsi. 

Rainhartas — keturiasdešimt aštuonerių metų, dusyk vedęs ir 
išsiskyręs, bevaikis, Žinių apie teistumą nėra, nepriklauso jokioms pro- 
fesinėms draugijoms nei piliečių klubams. Merilando universitete įgijo 
politinių mokslų laipsnį, o Nevados universitete — teisės mokslų. 

Regis, niekas nežinojo, ką jis veikia šiuo metu, bet neabejotinai 
veikė gerai. Jo apartamentai viršutiniame cilindro aukšte buvo gražiai 
dekoruoti minimalistiniais šiuolaikinio meno kūriniais ir baldais. Kar- 
lui, kuris negailėjo išlaidų nuosavam biurui, tai padarė įspūdį. 

Baris laukė prie savo kabineto durų. Abu paspaudė vienas kitam 
ranką ir apsimainė įprastomis mandagybėmis, tuo pat metu dėmėda- 
miesi savo pašnekovo kostiumo, marškinių, kaklaraiščio, batų detales. 
Nieko pirkta iš parduotuvės gatava. Nepamiršta nė viena smulkmena, 
nors ir šeštadienio rytą pietinėje Floridoje. Svarbiausia — įspūdis, ypač 
Bariui, kuris buvo sužavėtas perspektyvos pagauti į savo tinklus dar vie- 
ną naują ir turtingą klientą. 

Karlas beveik tikėjosi pamatyti apsukrų automobilių pardavėją 
prastu kostiumu, bet liko maloniai nustebintas. Ponas Rainhartas laikėsi 
oriai, kalbėjo švelniai, buvo dailiai apsirengęs ir nė kiek nesivaržė, su- 
sitikęs su tokiu įtakingu žmogumi. Žinoma, nesistengė dėtis lygiu, bet 
kartu atrodė jaučiąsis visiškai patogiai. 

Sekretorė pasiteiravo dėl kavos, kai juodu įžengė vidun ir susidūrė 


* Federalinis administracinis vienetas, į kurį išskirta JAV sostinė Vašingtonas. 

su vandenynu. Žvelgiant iš dešimto aukšto, paplūdimys, Atlantas tęsėsi 
tartum begalybę. Karlui, po kelis kartus per dieną žiūrėdavusiam į Had- 
sono upę, kilo pavydas. 

— Gražu, — pakomentavo įsistebėdamas pro dešimties pėdų 
aukščio langų eilės stiklą. | 

— Darbui vieta nebloga, — sutiko Baris. 

Juodu įsitaisė smėlio spalvos odiniuose foteliuose, o tuo metu at- 
nešta kava. Sekretorė uždarė paskui save duris, suteikdama šiai vietai 
malonią saugumo atmosferą. 

— Esu dėkingas, kad sutikote susitikti su manimi šeštadienio rytą, 
ir dargi per toki trumpą laiką, kai jums pranešiau. 

— Tai man malonu, — atsakė Baris. — Sunki buvo savaitėlė. 

— Esu turėjęs ir geresnių. Kaip suprantu, jūs asmeniškai kalbėjotės 
su senatoriumi Grotu. 

— O, taip. Mudu kartkartėmis pasišnekame. 

— Jis labai miglotai užsiminė apie jūsų firmą ir kuo užsiimate. 

Baris nusijuokė ir užsikėlė koją ant kojos. 

— Mes užsiimame kampanijomis. Pažiūrėkite. — Pasiėmęs nuo- 
tolinio valdymo pultelį, jis nuspaudė mygtuką, ir nuo palubės nukrito 
didelis baltas ekranas, uždengdamas beveik visą vieną sieną, paskui pa- 
sirodė visos šalies žemėlapis. Daugelis valstijų buvo nuspalvintos žaliai, 
likusios — šviesiai geltonai. — Trisdešimt viena valstija renka savo 
apeliacinių ir aukščiausiųjų teismų teisėjus. Jos pažymėtos žaliai. Gelto- 
nosios turi pakankamai sveiko proto į savo teismus žmones skirti. Mes 
pelnomės duonai iš žaliųjų. 

— lš rinkimų į teismus. 

— "Taip. Tai viskas, kuo mes užsiimame, ir užsiimame labai tyliai. 
Kai mūsų klientams prireikia pagalbos, nusitaikome į Aukščiausiojo 
Teismo teisėją, kuris nėra itin palankiai nusiteikęs, ir pašaliname jį ar ją 
nuo scenos. 

— Paprasčiausiai šitaip. 

— Paprasčiausiai šitaip. 

— Kas jūsų klientai? 

— Negaliu įvardyti, bet jie visi — iš tos pačios pusės kaip ir jūs. 

Stambios energetikos, draudimo, farmacijos, chemijos, medienos ap- 
dorojimo pramonės kompanijos, visokie gamintojai, be to, daktarai, 
ligoninės, slaugos namai, bankai. Mes sukaupiame daugybę pinigų ir 
samdome vietose žmones vesti agresyvias kampanijas. 

— Ar jau veikėte Misisipėje? 

— Dar ne. Baris nuspaudė kitą mygtuką, ir vėl ekrane pasirodė 
Amerika. Valstijos pamažu virto juodomis. 

— Tamsesnės valstijos tos, kuriose mes veikėme. Kaip matote, 
jos — nuo pakrantės iki pakrantės. Apskritai nuolat esame trisdešimt 
devyniose. 

Karlas nugėrė kavos ir linktelėjo, lyg paragindamas Barį kalbėti 
toliau. 

— Čia samdome apie penkiasdešimt žmonių, visas pastatas pri- 
klauso mums, ir sukaupiame milžinišką duomenų kiekį. Informaci- 
ja — jėga, ir mes žinome viską. Žaliosiose valstijose gauname kiekvieną 
sprendimą dėl apeliacijos. Pažįstame visus apeliacinio teismo teisėjus, 
žinome jų biografijas, apie jų šeimas, ankstesnę profesinę karjerą, ištuo- 
kas, bankrotus — visą purvą. Peržiūrime kiekvieną teismo sprendimą ir 
galime išpranašauti beveik kiekvieną bylos apeliacijos baigtį. Mes nuo- 
lat sekame kiekvieną įstatymų leidžiamąjį organą ir visąlaik domimės 
sąskaitomis, kurios galėtų paveikti civilinę teiseną. Mes taip pat nuolat 
stebime svarbias teismuose nagrinėjamas civilines bylas. 

— O ką pasakysite dėl tosios Hatisburge? 

— Ak, taip. Mes nė kiek nenustebome dėl verdikto. 

— Tai kodėl manieji teisininkai nustebo? 

— Jūsiškiai teisininkai geri, bet ne puikūs. Be to, ieškovo argu- 
mentai stipresni. Aš domėjausi daugeliu toksinių medžiagų sąvartynų, ir 
Boumore — pats bjauriausias. 

— Taigi mes vėl pralaimėsime? 

— Aš taip pranašauju. Kyla potvynis. 

Karlas žvilgtelėjo į vandenyną ir vėl nugėrė kavos. 

— Kas įvyks per apeliaciją? 

— Priklauso nuo to, kas posėdžiauja Misisipės Aukščiausiajame 
Teisme. Šiuo metu didelė tikimybė, kad verdiktas bus patvirtintas pen- 

kiais balsais prieš keturis. Per pastaruosius du dešimtmečius valstija 
pagarsėjusi kaip palanki ieškovams, tą jūs tikriausiai žinote, taip pat pel- 
niusi reputaciją kaip puiki terpė bylinėtis. Asbestas, tabakas, fen-fenas“, 
visokios rūšies pakvaišusios grupinių ieškinių akcijos. Civilinių ieškinių 
advokatai mėgsta tą vietą. 

— Vadinasi, aš pralaimėsiu vieno balso persvara? 

— Daugmaž. Teismas nėra visiškai nuspėjamas, bet taip, paprastai 
balsai pasidalija 5 prieš 4. 

— Taigi mums tereikia vieno palankaus teisėjo? 

— Taip. 

Karlas padėjo ant stalelio puodelį ir pašoko ant kojų. Išsinėrė iš 
švarko, pakabino jį ant fotelio atramos ir nuėjęs prie langų įsistebeilijo 
į vandenyną. Už mylios nuo kranto slinko kažkoks krovininis laivas, ir 
kelias minutes jį stebėjo. Baris pamažu gurkšnojo savo kavą. 

— Ar turite mintyse koki teisėją? — galiausiai paklausė Karlas. 

Baris spustelėjo nuotolinio valdymo pultelį — ekranas užgeso ir 
dingo lubose. Jis pasirąžė, lyg sopėtų nugarą, paskui tarė: 

— Galbūt pirma pasikalbėtume apie reikalą. 

Karlas linktelėjo ir vėl atsisėdo į fotelį. 

— Pasiklausykime. 

— Mūsų pasiūlymas maždaug toks. Jūs nusamdote mūsų firmą ir 
pervedate pinigus į atitinkamas sąskaitas, paskui aš jums pateiksiu planą, 
kaip restruktūrizuoti Misisipės Aukščiausiąjį Teismą. 

— Kiek? 

— Honorarai bus du. Pirmasis — milijonas kaip atlygis už teisines 
paslaugas. Tai bus deramai užregistruota. Jūs oficialiai tampate mūsų 
klientu, ir mes suteikiame jums konsultacijas lobistinių ryšių srity- 
je — žavingai nekonkretus terminas, aprėpiantis bemaž viską. Antra- 
sis — septyni milijonai baksų, ir juos mes pasiimame į užjūrį. Kai kas iš 
to bus panaudota kampanijai finansuoti, bet didžiąją dalį pasiliksime. Į 
knygas bus įtrauktas tik pirmasis honoraras. 


* Populiariai šitaip vadinama dviejų vaistų — fenuramino hidrochlorido ir fentermino 
— kombinacija, anksčiau išrašinėta svoriui mesti. 

Karlas supratingai linksėjo. 

— Už aštuonis milijonus aš galiu nusipirkti Aukščiausiojo Teismo 
teisėją. 

— Toks planas. 

— Ir tas teisėjas kiek per metus uždirba? 

— Šimtą dešimt tūkstančių. 

— Šimtą dešimt tūkstančių dolerių! — pakartojo Karlas. 

— Viskas reliatyvu. Jūsiškis Niujorko miesto meras išleido septy- 
niasdešimt milijonų, kad būtų išrinktas į darbą, už kurį apmokama tik 
dalelė to. Tai politika. 

— Politika, — metė Karlas, lyg norėtų nusispjauti. Jisai sunkiai 
atsiduso ir šiek tiek giliau įsmuko į fotelį. — Manau, tai pigiau negu 
verdiktas. 

— Gerokai pigiau, be to, bus dar daugiau verdiktų. Aštuoni mili- 
jonai — pigumėlis. | 

— Jūsų pasiklausius, viskas atrodo taip lengva. 

— Nėra lengva. Tokios kampanijos palieka daug mėlynių, bet mes 
žinome, kaip jas laimėti. 

— Noriu žinoti, kaip pinigai bus išleisti. Noriu plano esmės. 

Baris nuėjo ir vėl įsipylė iš sidabrinio termoso kavos. Paskui pa- 
laikrodį. Lygiai 12.30 buvo sutaręs nuvykti į Palm Bičo užmiesčio klubą, 
bet ne tiek tai svarbu. Mat golfą žaidė tik dėl bendravimo, nes iš jo buvo 
to laukiama. 

Rainhartas išgėrė savo puodelį ligi dugno ir grįžo į fotelį. 

— Tiesa tokia, pone Trudo, kad jūs iš tikrųjų nenorite žinoti, kaip 
bus leidžiami pinigai. Jūs norite laimėti. Norite palankaus veido Aukš- 
čiausiajame Teisme, kad kai po aštuoniolikos mėnesių bus sprendžiama 
dėl bylos Beiker prieš „Krane Chemical“, galėtumėte būti tikras baigtimi. 
Štai ko jūs norite. Ir tai mes jums suteiksime. 

— Už aštuonis milijonus dolerių tikrai to tikėčiausi. 

„Vos prieš tris dienas už prastą skulptūrą sukišai aštuoniolika 
milijonų, — pagalvojo Baris, bet būtų neišdrįsęs to pasakyti. — Turi 
tris reaktyvinius, kurių kiekvienas kainuoja po keturiasdešimt milijonų. 

Tavo „renovacijos“ Hamptonuose atsieis mažiausia dešimt milijonų. Ir 
tai tik keli iš tavo žaislų. Mudu čia kalbamės apie reikalą, ne apie žais- 
lus.“ Bario dosjė apie Karlą buvo kur kas storesnė nei Karlo — apie Barį. 
Antra vertus, jeigu būsime teisingi, ponas Rainhartas labai stengėsi ne- 
atkreipti į save dėmesio, o ponas Trudo dar labiau stengėsi susilaukti jo 
kuo daugiau. 

Atėjo metas užbaigti sandėrį, tad Baris ramiai spaudė toliau: 

— Po metų, kitą lapkritį, Misisipėje vyks teisėjų rinkimai. Turime 
užtektinai laiko, bet ne tiek, kad tuščiai jį eikvotume. Laikas jums pasi- 
taikė patogus ir laimingas. Kol iki ateinančių metų rinkimų mes grum- 
simės, byla pamažėle slinks apeliaciniu procesu į priekį. Naujasis mūsų 
žmogus užims pareigas po metų nuo šio sausio, ir maždaug po keturių 
mėnesių susidurs akis į akį su Beiker prieš „Krane Chemical. 

Pirmą kartą Karlas pamatė trumpam prasikišant automobilių 
pardavėją, bet jam buvo nė motais. Politika — purvinas reikalas, kur 
laimėtojai — ne visada švariausi vyrukai mieste. Privalai būti truputėlį 
banditas, kad išliktum. 

— Mano vardu nevalia rizikuoti, — griežtai perspėjo jis. 

Baris sumojo ką tik nugriebęs dar vieną gražų honorarą. 

— To niekaip neatsitiks. — Jis dirbtinai nusišypsojo. — Visur 
esame patikimai apsidraudę. Jeigu kuris nors iš mūsų operatyvininkų 
nukryptų nuo kurso, padarytų kokią nors klaidą, mes pasirūpiname, kad 
kitas vyrukas perimtų nuo tos vietos, kur anas suklupo. „Troy-Hogan“ 
niekada nesusiteršė nė mažiausia dėme. Ir jeigu mūsų niekas neįstengs 
pričiupti, tai, po šimts, tikrai neprisikas ir iki jūsų. 

— Jokios dokumentacijos. 

— Tik už pradinį honorarą. Šiaip ar taip, juk mes — legali kon- 
sultacinių paslaugų ir lobistinių ryšių firma. Su jumis mes palaikysime 
oficialius santykius: konsultuosime, užsiimsime dėl jūsų rinkodara, in- 
formacija. Visi tie žodžiai nuostabiai migloti, slepiantys visa kita. Bet 
susitarimas dėl užjūrio — visiškai konfidencialus. 

Karlas ilgai mąstė, paskui nusišypsojo ir tarė. 

— Man tai patinka. Labai patinka. 

DEVINTAS MITRIUS 


Juridinė „F. Clyde Hardin ė< Associates“ kontora bendradarbių, kaip 
nurodyta pavadinime, neturėjo. Buvo tik Klaidas ir Miriama, paliegusi 
sekretorė, tačiau padėtimi pranokstanti jį tuo, kad dirbo čia jau ketu- 
riasdešimt metų — kur kas ilgiau už Klaidą. Spausdindavo nuosavybės 
perdavimo aktus ir testamentus pas jo tėvą, kuris grįžo iš Antrojo pa- 
saulinio karo be kojos ir garsėjo tuo, kad nusiimdavo medinę priešais 
prisiekusiuosius, kad šitaip blaškytų jų dėmesį. Senis jau buvo miręs, 
miręs prieš daugelį metų ir palikęs seną kontorą, senus baldus ir seną 
sekretorę savo vieninteliam sūnui Klaidui, kuris, penkiasdešimt ketverių, 
ir pats jautėsi labai senas. 

Daugiau kaip šešiasdešimt metų Hardino juridinė kontora Boumo- 
re buvo neatsiejama nuo Pagrindinės gatvės. Ji ištvėrė karus, depresijas, 
recesijas, sėdimąsias protesto demonstracijas, boikotus ir desegregaciją, 
bet Klaidas nebuvo toks tikras, ar sugebės ištverti „Krane Chemical“. 
Miestas aplinkui jį nyko. Pravardės „Kancerio apygarda“ paprasčiausiai 
per sunku atsikratyti. Iš arti jisai stebėjo, kaip prekybininkai, kavinės, 
provincijos advokatai ir gydytojai nebeatlaiko kovos: meta į ringą rank- 
šluostį ir apleidžia miestą. 

Klaidas niekada netroško tapti advokatu, bet tėvas neleido jam 
rinktis. Ir nors jis išsilaikė iš nuosavybės perdavimo aktų, testamentų 
ir skyrybų, nors sugebėjo atrodyti nuosaikiai laimingas ir ryškus su sa- 
vaisiais dryžuoto audinio kostiumais, turkiško rašto varlikėmis ir šiau- 
dinėmis skrybėlėmis, tylomis nekentė teisės ir jos praktikos mažučiame 
mieste. Niekino kasdienę nuobodybę turėti reikalų su žmonėmis, per- 
nelyg skurdžiais, kad pajėgtų jam užmokėti, kivirčytis su kitais mirtinai 
nusikamavusiais advokatais, besistengiančiais pavogti iš jo minėtuosius 
klientus, vaidytis su teisėjais, teismo sekretoriais ir tiesiog su kiekvienu, 
kuris stodavo jam skersai kelio. Boumore praktikavo šeši advokatai, ir 
Klaidas buvo iš jų jauniausias. Jisai svajojo pasitraukti į pensiją prie ko- 
kio nors ežero ar paplūdimio — bet kur, tačiau toms svajonėms nebuvo 


lemta išsipildyti. 

Kasryt pusę devynių pas Beibę, septynios durys po dešinei nuo 
savo kontoros, Klaidas gerdavo saldintą kavą ir suvalgydavo vieną keptą 
kiaušinį, o kas vidudienį „Bobo mėsainiuose“, septynios durys po kairei, 
užsisakydavo ant grotelių pakepinto sūrio mėsainio ir šaldytos arbatos. 
Kiekvienos dienos penktą, kai tik Miriama sutvarkiusi savo rašomąjį 
stalą atsisveikindavo, Klaidas išsitraukdavo kontoroje laikomą butelį 
ir išgerdavo degtinės ant ledukų. Paprastai tai darydavo vienas, dienos 
tykume, savo puikiausią valandą. Brangino tą sau ištaikomos laimingos 
valandėlės rimtį. Dažnai kontoroje vien tesigirdėdavo, kaip palubėje 
šnara besisukančios ventiliatoriaus mentės ir brazda stiklinėje Klaido 
judinami ledo kubeliai. | 

Jis išlenkė du gurkšnius, tiesą sakant, du maukus, ir kaušalas jau 
pradėjo kaisti kažkur smegenyse, kai į kontoros duris kažkas gan ag- 
resyviai pasibeldė. Jo nieko nelaukta. Kasdien penktą miestuko centras 
ištuštėdavo, bet kartkartėmis pasitaikydavo koks ieškantis sau advokato 
klientas. Klaidas pernelyg sėdėjo „ant ledo“, kad nepaisytų praktikos. 
Tad padėjo stiklinę ant knygų lentynos ir nuėjo prie paradinių durų. 
Už jų laukė dailiai apsirengęs džentelmenas. Prisistatė Sterlingu Biču 
Sterlingas Bincas. Advokatas. Iš Filadelfijos, Pensilvanijos valstijos. 

Ponas Bincas, keturiasdešimties metų, žemas ir liesas, energingas, 
tryško pasipūtimu, kurio jankiai nepajėgia nuslėpti, kai išdrįsta leistis į 
nykstančius Giliųjų Pietų“ miestus. 

„Kaip galima šitaip gyventi?“ — tartum sakė jų, patenkintų savimi, 
šypsenėlės. 

Klaidas iškart pajuto jam antipatiją, bet kartu troško sugrįžti prie 
savo degtinės, tad pasiūlė Sterlingui išgerti kokteilį. Mielai, kodėl ne? | 

Juodu įsitaisė prie Klaido rašomojo stalo ir pradėjo gurkšnoti. Po 
kelių minučių nuobodžios šnektelės šiaip sau apie nieką, Klaidas pa- 
siūlė: 

— Kodėl jums neperėjus prie esmės? 


* Šitaip vadinamas pietrytinis JAV regionas, paprastai jungiantis Alabamos, Džordžijos, 
Luizianos, Misisipės ir Pietų Karolinos valstijas. 


APELIACIJA 93 


— Žinoma. — Svečias kalbėjo šaižiu, glaustu ir ak kokiu gergž- 
džiančiu akcentu. — Mano firma specializuojasi grupiniuose ieškiniuo- 
se dėl masinio delikto. Mes užsiimame tik tuo. 

— Ir staiga susidomėjote mūsų miestuku. Kas per netikėtumas. 

— Taip, susidomėjome. Iš savo atlikto tyrimo išsiaiškinome, kad 
šiose vietose gali būti iškelta bent tūkstantis potencialių bylų, ir mes no- 
rėtume kuo daugiau jų užsitikrinti. Bet mums reikia vietinio advokato. 

— Mažumėlę pavėlavote, bičiuli. Lakstytojai paskui greitukes šu- 
kuoja šią vietą jau penkeri metai. 

— Taip, aš suprantu, kad daugelis mirties atvejų buvo drausti, bet 
yra nemažai jų ir kitokio pobūdžio. Mes norėtume surasti nukentėju- 
siuosius, turinčius kepenų ir inkstų problemų, su skrandžio pažeidimais, 
storųjų Žarnų sutrikimais, odos ligomis, taip pat ir dešimtimis kitų ne- 
galavimų, visų sukeltų, žinoma, „Krane Chemical“ veiklos. Su savais 
daktarais mes juos atrinksime, ir kai sukaupsime keletą dešimčių, trenk- 
sime „Krane Chemical“ grupiniu ieškiniu. Tokia mūsų specialybė. Šitaip 
nuolatos darome. Susitarimas gali būti pasiektas milžiniškai sumai. 

Klaidas klausėsi, bet dėjosi nuobodžiaująs. 

— Tęskite, — paragino jis. 

— „Krane“ įspirta į tarpkojį. Jie negali toliau bylinėtis, tad ga- 
liausiai bus priversti taikiai susitarti. Iškėlę pirmą grupinį ieškinį, mes 
kontroliuosime padėtį. 

— Mes? 

— Taip. Mano firma norėtų bendradarbiauti su jūsiške. 

— Jūs žiūrite į mano firmą. 

— Visą darbą atliksime mes. Mums reikia jūsų, kaip vietinio advo- 
kato, pavardės, ryšių ir to, kad būsite čia, Boumore. 

— Kiek? — Klaidas garsėjo gana dideliu savo tiesumu. Kalbėtis su 
tuo šunadvokačiu iš šiaurės užuolankomis nėra prasmės. 

— Penki šimtai baksų nuo kliento, paskui 5 procentai honoraro, kai 
dėl ieškinių bus pasiektas susitarimas. Vėlgi, visą darbą atliekame mes. 

Klaidas pabrazdino ledo kubeliais savo stiklinėje ir pabandė pa- 
skaičiuoti. 

Sterlingas mygo toliau: 

— Pastatas kaimynystėje laisvas. Aš... 

— Ak, taip, čionai, Boumore, daug laisvų pastatų. 

— Kam priklauso esantis kaimynystėje? 

— Man. Tai dalis šio pastato. Prieš daugybę metų jį nupirko mano 
senelis. O dar vieną turiu kitapus gatvės. Irgi tuščias. 

— Kontora kaimynystėje — puiki vieta sveikatos patikros klinikai. 
Mes ją įrengiame, pasirūpiname medicininė aplinka, įkurdiname savo 
daktarus, paskui velniškai skelbiamės kreiptis visiems, kurie mano, kad 
galbūt serga. Jie plūs miniomis. Mes visus surašome, suteikiame nume- 
rius, paskui iškeliame masyvų grupinį ieškinį federaciniame teisme. 

Tai aiškiai skambėjo kaip kažkas apgavikiška, bet Klaidas buvo pa- 
kankamai girdėjęs apie masinio delikto bylas, kad suprastų, jog Sterlin- 
gas išmano, apie ką kalba. Penki šimtai klientų po 500 dolerių už tėtušį, 
o dar 5 procentai — kai jie laimės tą loteriją. Siekęs kontoros butelio, jis 
vėl pripylė abi stiklines. 

— Įdomu, — tarė. 

— Ir galėtų būti labai pelninga. 

— Bet federaciniame teisme aš nedirbu. 

Siurbčiodamas bemaž mirtiną porciją, Sterlingas teikėsi nusišypso- 
ti. Puikiai žinojo šio mažučio miesto pagyrūno trūkumus. Klaidui būtų 
sunku apginti net parduotuvių vagišiaus bylą municipaliniame teisme. 

— Kaip sakiau, visą darbą atliekame mes. Bylinėjamės kietai. 

— Tik nieko neetiško ar nelegalaus, — perspėjo Klaidas. 

— Žinoma, ne. Mes jau dvidešimt metų laimime grupinius ieški- 
nius dėl masinio delikto atvejų. Galite mus pasitikrinti. 

— Taip ir padarysiu. 

— Ir kuo greičiau. Šis verdiktas traukia dėmesį. Nuo šiol tai bus 
lenktynės dėl klientų ir dėl to, kas pirmas užregistruos grupinį ieškinį. 


Svečiui išėjus, Klaidas išlenkė trečią degtinės porciją — tai jo riba — ir 
ją beišbaigdamas surado savyje drąsos pasiųsti visus vietinius velniop. 
O, kaip jie jį kritikuos! Kad reklama, skirta nukentėjėliams/klientams, 
vakariniame apygardos laikraštyje pavertė jo kontorą pigia konvejerinės 

diagnostikos klinika, kad susidėjo su kažkokiais šlykščiais advokatais iš 
šiaurės, kad pelnosi iš savo Žmonių bėdos. Priekaištų sąrašas bus ilgas, ir 
paskalos pasklis po Boumorą, tad kuo daugiau jis gėrė, tuo labiau ryžosi 
numoti į bet kokį atsargumą ir nors kartą pamėginti užsikalti bent kiek 
pinigų. 

Kaip tokios pagyrūniškos individualybės veikėjas, slapta Klaidas 
bijojo teismo salės. Prieš kažkiek metų jam teko žvelgti prisiekusiesiems 
į akis, ir buvo taip ištiktas baimės, kad vos pajėgė kalbėti. Tad apsistojo 
prie saugesnės ir patogesnės praktikos kontoroje, padedančios apsimo- 
kėti sąskaitas, bet kartu ir išvengti bauginamų teisminių kovų, kur buvo 
pelnomi ir prarandami tikri pinigai. 

Betgi kodėl sykį nesurizikavus? 

Be to, argi jis šitaip nepadėtų savo žmonėms? Kiekvienas iš „Kra- 
ne Chemical“ išspaustas ir kur nors Boumore deponuotas centas būtų 
pergalė. Jis prisipylė ketvirtą porciją, nusikeikė, kad ši jau paskutinioji, 
ir nusprendė: taip, velniai rautų, susikibsiąs rankomis su Sterlingu bei 
pastarojo vagimis iš grupinių ieškinių gaujos ir galingai smogsiąs dėl 
teisingumo. | 

Po dviejų dienų iš pat ryto su brigada dailidžių, dažytojų ir pagalbi- 
nių darbininkų, visų pašėlusiai trokštančių darbo, prisistatė subrangovas, 
kuriam Klaidas kadaise atstovavo bent trejose skyrybose, ir ėmėsi spar- 
čiai renovuoti kontorą gretimais. 

Dusyk per mėnesį; Klaidas su Bowmore News, vienintelio apygar- 
dos laikraščio, savininku lošdavo pokerį. Kaip ir pats miestas, savaitraštis 
menko ir iš paskutiniųjų stengėsi išsilaikyti. Kitame jo numeryje pirma- 
jame puslapyje dominavo žinios apie verdiktą Hatisburge, bet taip pat 
buvo įdėta ir išsami medžiaga apie advokato Hardino bendradarbiavimą 
su stambia šalies juridine firma iš Filadelfijos. Viduje visą puslapį užėmė 
skelbimas, kuriame buvo prašoma iš esmės kiekvieną Kerio apygardos 
gyventoją užsukti pasitikrinti sveikatos (visiškai nemokamai) į naująją 
„diagnostikos įstaigą“ Pagrindinėje gatvėje. 

Klaidas džiaugėsi žmonių gausa bei dėmesiu ir jau skaičiavo savo 


pinigus. 

Buvo ketvirta valanda paryčiui, šalta ir tamsu, kybojo gresiantis pratrūkti 
lietus, kai Bakas Berlesonas pasistatė sunkvežimaitį mažoje, darbuotojų 
transporto priemonėms skirtoje aikštelėje prie Hatisburgo vandentiekio 
stoties. Pasiėmęs termosą su kava, šaltą bandelę su kumpiu ir 9 mm ka- 
libro automatinį pistoletą, viską nusinešė į devynių ašių vilkiką niekaip 
nepažymėtomis durelėmis ir su prikabinta dešimties tūkstančių galonų 
talpos cisterna. Jis pasitikrino matavimo prietaisus, padangas ir degalų 
kiekį. 

Išgirdęs burzgiant dyzelinį variklį, iš antro aukšto dispečerinės nu- 
lipo ir išėjo laukan naktinės pamainos meistras. 

— Labryt, Džeikai, — linktelėjo Bakas. — Pripildyta? 

— Parengta vežti. 

Ši pokalbio dalis nekito jau penkerius metus. Dar būdavo per- 
simetama keliais žodžiais apie orus, paskui atsisveikinama. Bet šįryt 
Džeikas nusprendė šiek tiek pajvairinti jų dialogą — apie tai mąstė 
kelias dienas. 

— Ta liaudis Boumore bent kiek laimingesnė? 

— Iš kur, po šimts, man žinoti? Aš ten nesišlaistau. 

Tuo ir baigėsi. Bakas atidarė vairuotojo pusės dureles, kaip papra- 
stai burbtelėjo „Iki“ ir užsidarė kabinoje. Džeikas stebėjo cisterną slen- 
kant įvaža, gatvėje pasukant kairėn ir išnykstant iš akių — vienintelę 
transporto priemonę, judančią tokiu ankstyvu metu. 

Atsidūręs greitkelyje, Bakas atsargiai įsipylė iš termoso į atsukamą 
plastikinį puodelį kavos. Dirstelėjo į pasidėtą ant sėdynės greta pistoletą 
ir nusprendė dėl bandelės sumuštinio palūkėti. Pamatęs kelio ženklą su 
užrašu „Kerio apygarda“, vėl žvilgtelėjo į pistoletą. 

Jis atlikdavo po tris reisus per dieną, keturias dienas per savaitę. Ki- 
tas tris dienas važiuodavo kitas vairuotojas. Juodu dažnai susikeisdavo: 
kai išpuldavo atostogos ir šventės. Ne tokią karjerą Bakas sau buvo nu- 
matęs. Septyniolika metų jis dirbo Boumoro „Krane Chemical“ gamyk- 
loje, užkaldamas triskart daugiau, nei dabar gaudavo už tai, kad vežiojo 
į senąjį miestuką vandenį. 

Likimo ironija: vienas iš žmonių, tiek daug prisidėjusių užteršiant 
Boumoro vandenį, dabar gabendavo ten šviežias jo atsargas. Bet ironijos 

Bakas nesuvokė. Griežė dantį ant kompanijos, kad ši pabėgo ir kartu at- 
ėmė iš jo darbą. Ir nekentė Boumoro, nes Boumoras nekentė jo. 

Bakas buvo melagis. Tai įrodyta keletą kartų, bet niekada taip 
akivaizdžiai, kaip prieš kelis mėnesius per šiurkščią kryžminę apklausą. 
Meri Greisė Peiton, galima sakyti, pamėtėjo jam virvę, o paskui stebėjo, 
kaip prieš visus prisiekusiuosius pats pasikorė. 

Metų metus Bakas ir daugelis „Krane Chemical“ darbų prižiūrėtojų 
kategoriškai neigė bet kokias cheminių atliekų sąvartas. Taip jiems buvo 
įsakyta viršininkų. Jie neigė tai kompanijos parengtuose memorandu- 
muose. Neigė kalbėdamiesi su kompanijos teisininkais. Neigė priesaika 
sutvirtintuose raštiškuose parodymuose. Ir tikrai neigė, kai gamykla su- 
sidomėjo Aplinkos apsaugos agentūra ir Jungtinių Valstijų Generalinė 
prokuratūra. Paskui prasidėjo bylinėjimasis. Taip ilgai ir karštai viską 
neigę, kaipgi jie galėjo staiga apversti savo istorijas ir pasakyti tiesą? 
„Krane“ po to, kai taip ilgai ir įnirtingai skatino meluoti, dingo. Vieną 
savaitgalį išsidangino ir susirado naują prieglobstį Meksikoje. Be abejo, 
ten kokie nors tortiljas mėgstantys asilai atlieka Bako darbą po 5 baksus 
per dieną. Gurkšnodamas kavą jis keikėsi. 

Keli darbų vadovai neišsisukinėjo ir išklojo visą tiesą. Bet daugelis 
laikėsi įsikibę savo melų. Tiesą sakant, tai neturėjo reikšmės, jie visi per 
teismo procesą atrodė kaip kvailiai — bent tie, kurie davė parodymus. 
Kai kurie bandė pasislėpti. Erlas Kraučas, galbūt didžiausias melagis 
iš visų, buvo perkeltas į „Krane“ gamyklą netoliese Galvestono. Sklido 
gandas, kad jis neaiškiomis aplinkybėmis dingo. 

Bakas vėl žvilgtelėjo į pistoletą. 

Iki šiol jisai susilaukė tik vieno grasinamo telefono skambučio. 
Nebuvo tikras dėl kitų darbų vadovų. Visi paliko Boumorą ir nepalaikė 
vienas su kitu ryšio. 

Meri Greisė Peiton. Jeigu per kryžminę apklausą būtų turėjęs 
pistoletą, ko gero, būtų nušovęs ją, jos vyrą ir kelis „Krane“ advokatus, o 
vieną kulką būtų palikęs sau. Keturias žudančias valandas ji demaska- 
vo vieną melą po kito. Kai kurie melai saugūs, jam buvo pasakyta. Kai 
kurie — užmaskuoti memorandumuose ir raštiškuose, priesaika sutvir- 
tintuose parodymuose, kuriuos „Krane“ neva laikė paslėpęs. Bet ponia 

Peiton turėjo visus memorandumus ir raštiškus parodymus, taip, ir dar 
kur kas daugiau. 

Kai tas sunkus išbandymas baigėsi, kai Bakas iškankintas kraujavo, 
o prisiekusieji pasipiktinę stebėjo, teisėjas Harisonas kažką kalbėjo apie 
melagingą liudijimą sulaužius priesaiką. Bakas kone palūžo. Buvo išse- 
kęs, pažemintas, pusiau klejojantis ir vos nepašoko ant kojų ir nepasakė: 
„Jūs norite tiesos? Išklosiu jums. Mes išvertėme į tas griovas tiek mėšlo, 
kad stebuklas, kaip visas miestas dar nesprogo. Kasdien išversdavome 
galonus bichloronileno, kartolikso ir aklaro, — visus pirmaklasius kan- 
cerogenus, — šimtus galonų toksinių medžiagų tiesiai į gruntą. Išpilda- 
vome iš bakų, statinių, būgnų ir kibirų. Išpildavome naktimis ir dienos 
akyje. O, taip, dalį to užsandarindavome žaliuose būgnuose ir mokėjome 
lobį specialiai firmai, kad išgabentų. „Krane“ laikėsi įstatymų. Bučiavo 
Aplinkos apsaugos agentūrai subinę. Būtumėte matę dokumentaciją: 
viskas gražu ir kaip dera. Tikrai atrodė juridiškai tvarkinga. Kol admi- 
nistracijos baltamarškiniai kontoroje pildydavo blankus, mes už gamyk- 
los į duobes versdavome ir užkasdavome nuodus. Daug lengviau ir pi- 
giau juos išversti. Ir žinote ką? Tie patys šikniai administracijos korpuso 
priekyje tiksliai žinojo, ką mes veikiame už jo. — Šioje vietoje jis būtų 
grėsmingai dūręs pirštu į „Krane“ vadovus ir jų advokatus. — Jie viską 
dengė! Ir dabar jums meluoja! Visi meluoja!“ 

Vairuodamas Bakas garsiai rėžė savo kalbą, nors ne kas rytą. Keista, 
tai teikė paguodos — mąstyti, ką būtų turėjęs pasakyti, užuot pasielgęs 
taip, kaip pasielgė. Toje teismo salėje pasiliko dalis jo sielos ir didžiuma 
vyriškumo. Išsiliejimas savo didžiulio vilkiko vienumoje veikė gydomai. 

Tačiau kelionė į Boumorą — ne. Nebuvo iš ten kilęs ir visada to 
miesto nemėgo. Kai neteko darbo, jam neliko nieko kita, kaip tik išsi- 
danginti. 

Plentas perėjo į Pagrindinę gatvę, ir Bakas pasuko dešinėn — va- 
žiavo dar keturis kvartalus. Vandens skirstymo punktą žmonės praminė 
„miesto tankeriu“. Jis buvo tiesiai žemiau senojo vandentiekio bokšto, 
nenaudojamo ir griūvančio relikto, kurio metalines plokštes iš vidaus 
sugraužė miestuko vanduo. Dabar miestukui buvo pastatytas didžiulis 
aliumininis rezervuaras. Bakas sustabdė savąją autocisterną ant paaukš- 

tintos platformos, išjungė variklį, įsigrūdo į kišenę pistoletą ir išlipo iš 
kabinos. Jis ėmėsi darbo išleisti savo atvežtą krovinį į rezervuarą, ir tai 
turėjo trukti trisdešimt minučių. 

Iš rezervuaro vanduo tekės į miesto mokyklas, verslo įmones, bažny- 
čias, ir nors Hatisburge jį gerti buvo saugu, Boumore vis dar labai bijota. 
Vamzdžiai, kuriais jisai srūdavo, daugiausia liko tokie patys, kokiais buvo 
tiekiamas senasis vanduo. Visą dieną nenutrūkdavo judėjimas prie rezer- 
vuaro. Žmonės atsitempdavo visokiausius plastikinius ąsočius, metali- 
nius kanistrus ir mažus būgnus, prisipildydavo juos ir gabendavosi namo. 

Tie, kurie išgalėdavo, sudarydavo sutartis su privačiais tiekėjais. 
Vanduo Boumore buvo nuolatinė problema. 

Bakas laukė, kol iš cisternos ištekės visas vanduo. Dar tebebuvo 
tamsu. Jis atsisėdo į kabiną, įjungė šildytuvą, užsirakino dureles, pasidėjo 
šalimais ant sėdynės pistoletą. Pain Grouve buvo dvi šeimos, apie kurias 
jis kiekvieną rytą laukdamas galvojo. Nemalonios šeimos, kurių vyrai sė- 
dėjo kalėjime. Didelės šeimos, su dėdėmis ir pusbroliais. Kiekviena buvo 
netekusi nuo leukemijos po vaiką. Ir dabar kėlė civilinius ieškinius. 

O Bakas buvo žinomas melagis. 


Aštuonios dienos iki Kalėdų kovojančios šalys paskutinį kartą susirinko 
teisėjo Harisono salėje. Posėdyje turėjo būti užbaigti visi dar užsilikę 
reikalai ir, svarbiausia, motyvuoti poteisminiai prašymai. 

Po dviejų savaičių golfo Meksikoje Džaredas Kertinas atrodė 
puikios fizinės formos ir įdegęs. Jis šiltai pasveikino Vesą ir net įstengė 
nusišypsoti Meri Greisei. Ji nekreipė į jį dėmesio, kalbėjosi su Džanete, 
kuri tebeatrodė sulysusi ir nerami, bet nors neverkė. 

Kertino parankinių šutvė sklaidė popierius, — po šimtą dolerių už 
valandą kiekvienas, — o Frenkas Salis, vietinis advokatas, patenkintas 
savimi stebėjo juos. Viskas dėl akių. Harisonas ketino suteikti „Krane 
Chemical“ bent kiek atvangos, ir visi tai žinojo. 

Kiti irgi stebėjo. Hlafis turėjo užsiėmęs įprastą vietą, smalsus kaip 
visada, vis dar nerimaujantis dėl paskolos ir savo ateities. Buvo keletas re- 
porterių ir net teismo salės dailininkas — tas pats, kuris piešė per procesą 

ir škicavo veidus, nors jų niekas neįstengė atpažinti. Keli kitų ieškovų 
advokatai buvo atėję stebėti ir registruoti tolesnės įvykių eigos. Svajojo 
apie pasiektą byloje masyvų susitarimą, kuris leistų jiems praturtėti, tuo 
pat metu išvengiant tokio sunkaus proceso, kokį ką tik ištvėrė Peitonai. 

Teisėjas Harisonas paragino visus laikytis tvarkos ir metėsi pirmyn: 

— Kaip malonu vėl matyti kiekvieną iš jūsų, — sausai prašneko 
jis. — Iš viso įteikta keturiolika prašymų — dvylika atsakovo ir du — 
ieškovės, ir mes ketiname iki vidudienio dėl jų visų nuspręsti. — Ir 
rūsčiai pažvelgė į Džaredą Kertiną, lyg ragindamas jį ištarti bent vieną 
nereikalingą žodį. Paskui tęsė: — Perskaičiau visus prašymus ir glaustai 
advokatų išdėstytus argumentus, tad prašom nekalbėti man nieko, ką jau 
esate pateikę raštu. Pone Kertinai, jūs galite pradėti. 

Pirmas prašymas buvo nagrinėti bylą iš naujo. Kertinas greitai iš- 
vardijo viską, kodėl su jo klientu pasielgta neteisingai, pradedant pora 
prisiekusiųjų, kuriuos jis norėjo pašalinti iš žiuri sudėties, bet šį prašymą 
Harisonas atsisakė patenkinti. Kertinas ir jo komanda buvo suradę, jų 
manymu, iš viso dvidešimt klaidų, kurias laikė pakankamai rimtomis, 
kad dėl jų turėtų skųstis, bet Harisonui atrodė kitaip. Valandą klausęsis 
advokatų argumentų, teisėjas nutarė prašymą nagrinėti bylą iš naujo at- 
mesti. | 

Bet kokia kitokia nutartis Džaredą Kertiną būtų pritrenkusi. Da- 
bar liko rutininiai dalykai, pralaimėtas mūšis, bet ne karas. 

Sekė kiti prašymai. Po kelių minučių vangios argumentacijos dėl 
kiekvieno, teisėjas Harisonas pasakydavo: „Atmesta“. 

Advokatams baigus kalbėti, kol buvo susirinkinėjami popieriai ir 
uždarinėjami lagaminėliai, Džaredas Kertinas kreipėsi į teisėją: 

— Jūsų prakilnybe, buvo malonu susitikti. Neabejoju, po trejų 
metų viską pakartosime iš naujo. 

— Teismo posėdis baigtas, — šiurkščiai tėškė jo prakilnybė, paskui 
garsiai pastukseno plaktuku. 


Dvi dienos po Kalėdų, vėlyvą, žvarbią, vėjuotą popietę, Džanetė Beiker 
iš savo gyvenamosios priekabos ėjo per Pain Grouvą bažnyčios ir ka- 

pinaičių už jų link. Pabučiavusi paminklinį Čedo akmenį, ji atsisėdo ir 
pasilenkė prie Pito kapo. Šiandien — penkeri metai, kai jis mirė. 

Per penkerius metus ji išmoko mintimis apsistoti prie gerų prisimi- 
nimų, nors niekaip nepajėgė išmesti iš galvos ir blogųjų. Pitas, stambus 
vyras, sublogęs iki 120 svarų, dėl auglių užspaustų gerklės ir stemplės 
negalįs valgyti, galiausiai net nuryti vandens. Pitas, trisdešimties metų, 
sulysęs ir išblyškęs kaip mirštantis dvigubai vyresnio amžiaus žmogus. 
Pitas, tvirtas vyras, verkiantis iš nepaliaujamo skausmo ir meldžiantis ją 
daugiau morfijaus. Pitas, šnekorius ir įdomių istorijų pasakorius, nepa- 
jėgus išleisti iš savęs jokio garso, kaip tik gailią dejonę. Pitas, meldžiantis 
ją, kad padėtų jam viską užbaigti. 

Paskutiniosios Čedo dienos buvo palyginti ramios. O Pito — bai- 
sios. Ji tiek daug prisižiūrėjusi. 

Gana blogųjų prisiminimų. Juk atėjo čia pasikalbėti apie jų gyveni- 
mą draugę, jų romaną, pirmą būstą Hatisburge, Čedo atsiradimą, planus 
turėti daugiau vaikų ir didesnį namą ir apie visas jų svajones, iš kurių abu 
kadaise juokėsi. Mažiulis Cedas su meškere ir vėriniu karšių iš jos dėdės 
tvenkinio. Mažiulis Čedas su savo pirmąja beisbolininko uniforma ir 
treneriu Pitu greta. Kalėdos ir Padėkos diena, atostogos Disneilende, kai 
abu jau sirgo ir turėjo netrukus mirti. 

Kaip ir visada, ji rymojo iki sutemų. 

Pro pastoriaus namų virtuvės langą ją stebėjo Denis Otas. Šiomis 

buvo didesnis negu privalėtų. 


DEŠINTAS SKTRIUS 


Naujieji metai prasidėjo dar vieneriomis laidotuvėmis. Panelė Inesė 
Perdju pasimirė ilgai ir kankinamai silpstant inkstų veiklai. Šešiasde- 
šimt vienerių, našlė, turėjusi du suaugusius vaikus, — jie, laimei, paliko 
Boumorą vos tik pakankamai įmetėję, — neapsidraudusi, ji mirė savo 
mažame name miesto pakraštyje, supama draugų ir pastoriaus Denio 

Oto. Palikęs ją, pastorius Otas nuėjo į kapinaites už Pain Grouvo baž- 
nyčios ir padedamas dar vieno diakono pradėjo kasti jai kapą — numeris 
septyniolika. 

Kai tik Žmonių praretėjo, panelės Inesės kūnas pakrautas į sani- 
tarinę mašiną ir nugabentas tiesiai į lavoninę prie Foresto apygardos 
medicinos centro Hatisburge. Ten Peitonų firmos nusamdytas gydytojas 
tris valandas darė autopsiją, išimdamas audinius ir išsiurbdamas kraują. 
Panelė Inesė sutiko su šia kraupia procedūra, kai prieš metus pasirašė su 
Peitonais sutartį. Jos organų ir audinių tyrimo duomenys galėtų suteikti 
įrodymų, kada nors būsiančių svarbių teisme. 

Aštuonios valandos po mirties ji pigiame karste sugrįžo į Boumorą 
ir nakčiai buvo priglausta Pain Grouvo bažnyčios koplyčioje. 

Pastorius Otas jau seniai buvo įtikinęs savo parapijiečius, kad kai 
tik kūnas numiršta ir dvasia pakyla į dangų, žemiškieji ritualai yra kvaili 
ir mažai reikšmingi. Laidotuvės, budynės, balzamavimas, gėlės, brangūs 
karstai — visa tai tuščias laiko ir pinigų švaistymas. Pelenai į pelenus, 
dulkė į dulkę. Dievas atsiuntė mus į šį pasaulį nuogus, ir būtent tokie 
turėtume iš jo iškeliauti. 

Kitą dieną jis laikė pamaldas už panelę Inesę. Bažnyčia buvo pilnu- 
tėlė žmonių, tarp jų Vesas su Meri Greise, taip pat pora kitų advokatų, 
smalsiai viską stebinčių. Per tokias pamaldas pastorius Otas stengdavo- 
si — ir jam bemaž jau sekėsi — padaryti šią progą pakylėjančią, o kartais 
net linksmą. Panelė Inesė buvo atsarginė bažnyčios pianistė ir, nors gro- 
davo smarkiomis rankomis ir su dideliu entuziazmu, paprastai praleisda- 
vo bent pusę natų. O kadangi faktiškai buvo kurčia, ji nė nenutuokė, kaip 
bjauriai skambina. Prisiminimai apie jos atlikimą praskaidrino nuotaiką. 

Būtų buvę lengva pliekti „Krane Chemical“ ir daugybę jos nuodė- 
mių, bet pastorius Otas nėsyk neužsiminė apie kompaniją. Inesė mirusi, 
ir nieko nepakeisi. Visi ir taip žinojo, kas ją nužudė. 

Po gedulingųjų pamaldų, kurios truko valandą, nešėjai užkėlė me- 
dinį jos karstą ant autentiško pono Erlo Mangramo briko — vienintelio 
tokio, išlikusio apygardoje. Ponas Mangramas buvo viena iš pirmųjų 
„Krane“ aukų, — trečiosios laidotuvės Denio Oto karjeroje, — ir jisai 
primygtinai pareikalavo, kad jo karstas būtų išgabentas iš bažnyčios į ka- 

pines ant jo senolio briko, su įkinkyta nusenusia kumele Blese. Trumpa 
procesija sukėlė tokį furorą, kad bematant tapo Pain Grouve tradicija. 

Kai panelės Inesės karstas buvo įkeltas į vežimą, pastorius Otas, 
stovintis šalia Blesės, patraukė už brizgilo, ir sena kluika sunkiais žings- 
niais nukinkavo į priekį, vesdama mažutes eitynes nuo bažnyčios fasado 
šoniniu keliuku į kapinaites gilumoje. 


Tvirtai laikantis Pietų tradicijos, po atsisveikinimo su velione sekė pasi- 
sėdėjimas visiems drauge, vaišinantis atsineštais, kas ką turėjo, valgiais. 
Žmonėms, taip įpratusiems prie mirčių, pakasynos suteikdavo progą 
gedintiesiems pasiremti vienas į kitą ir kartu paverkti. Pastorius Otas 
vaikščiojo aplinkui, su kiekvienu šnekteldavo, su kai kuriais kartu pasi- 
melsdavo. 

Tomis niūriomis akimirkomis tvyrodavo didysis klausimas — kie- 
no dabar bus eilė? Daugeliu atžvilgių jie jautėsi kaip kaliniai. Izoliuoti, 
kenčiantys, netikri, kurį kitą pasirinks budelis. Roris Volkeris, keturio- 
likmetis, buvo sparčiai beprarandąs pozicijas savo dešimtmetėje kovoje 
su leukemija. Veikiausiai jis bus kitas. Berniokas buvo mokykloje ir pra- 
leido gedulingas pamaldas už Perdju, bet jo motina ir senelė dalyvavo 
kartu su visais. Peitonai glaudėsi kamputyje kartu su Džanete Beiker ir 
kalbėjosi apie viską, tik ne apie bylą. Sėdėdami prie popierinių lėkščių, 
negausiai pridėtų brokolių su sūriu troškinio, juodu sužinojo, kad ji dirba 
naktine pardavėja kiaurą parą veikiančioje būtiniausių prekių parduotu- 
turi įsitaisiusi naują draugužį, kuris dažnai pas ją permiega ir atrodo 
pernelyg besidomįs Džanetės teisine situacija. 

Džanetė atrodė sutvirtėjusi, jos protas veikė aštriau. Priaugo kelis 
svarus svorio ir sakėsi nebevartojanti tų visų antidepresantų. Žmonės 
elgiasi su ja kitaip. Stebėdama kitus, ji labai tyliai paaiškino: 

— Kol kas tie žmonės iš tikrųjų didžiuojasi. Mes kirtome atgal. Ir 
laimėjome. Pagaliau kažkas iš pašalės mūsų įsiklausė — visų tų skurdžių 
žmonelių iš šio skurdaus miestuko. Visi suka apie mane ratus ir maloniai 


kalba. Jie gamina man maistą, sutvarko priekabą, kas nors vis užsuka 

aplankyti. Dėl mielosios Džanetės — viską. Bet dienoms slenkant pra- 
dėjau girdėti pinigų kalbą. Kiek laiko tęsis apeliacija? Kada ateis pinigai? 
Ką ketinu su jais daryti? Ir taip toliau, ir taip toliau. Jaunesnysis Betės 
brolis kartą pasiliko pas mus nakvoti, per daug išgėrė ir mėgino pasi- 
skolinti tūkstantį dolerių. Mes susibarėme, ir jis pareiškė visus mieste 
žinant, kad kažkiek pinigų aš jau gavau. Buvau sukrėsta. Vadinasi, žmo- 
nės kalba. Visokie gandai. Dvidešimt milijonų, daugiau ar mažiau. Kiek 
aš išdalysiu? Koki įsigysiu naują automobilį? Kur statysiuosi naują didelį 
namą? Jie dabar stebi viską, ką aš perku, o tai nėra daug. O vyrai — visi 
keturių apygardų mergišiai skambina, siūlosi užsukti, šiaip tarstelėti „la- 
bas“ ar nusivesti mane į kiną. Žinau kaip tikrą faktą, kad du iš jų dar nė 
neišsiskyrę. Betė pažįsta jų pusbrolius. Bet man vyrai nė kiek nerūpi. 

Vesas nusuko akis į šalį. 

— Ar kalbatės su Deniu? — paklausė Meri Greisė. 

— Kartais. Ir jis nuostabus. Sako, kad vis melsčiausi už tuos, kurie 
apie mane liežuvauja. Aš ir meldžiuosi. Tikrai. Bet mane apima jausmas, 
kad jie meldžiasi smarkiau — už mane ir pinigus. — Ji įtariai apsidairė 
aplink. 

Desertui buvo bananų pudingas. Tai suteikė progą mandagiai pa- 
sitraukti nuo Džanetės. Čia dalyvavo keletas kitų Peitonų klientų, ir 
visiems derėjo skirti šiek tiek dėmesio. Pastoriui Otui ir jo žmonai pra- 
dėjus nurinkinėti stalus, gedėtojai galiausiai patraukė durų link. 

Vesas ir Meri Greisė susitiko su Deniu jo darbo kambaryje šalia 
šventovės. Atėjo metas aptarti po laidotuvių naujausias teisines aplin- 
kybes. Kas susirgo? Kokios nustatytos naujos diagnozės? Kas iš Pain 
Grouvo nusisamdė kitą juridinę firmą? 

— Tas Klaido Hardino reikalas tapo nevaldomas, — pasiskundė 
Denis. — Jie reklamuojasi per radiją ir kartą per savaitę — laikraštyje, 
per visą puslapį. Ir beveik garantuoja pinigus. Žmonės pas juos plūsta. 


Prieš pamaldas, laikytas už panelę Inesę, Vesas ir Meri Greisė perėjo Pa- 
grindinę gatvę. Patys savo akimis norėjo pamatyti naująją sveikatos pa- 
tikros polikliniką šalia Klaido kontoros. Ant šaligatvio stovėjo du dideli 

šaldomieji konteineriai su buteliniu vandeniu ir prikrauti ledo. Paauglys 
su sportiniais marškinėliais, ant kurių krūtinės puikavosi užrašas „Blintz 
« Blintz“, jiems abiem įteikė po butelį vandens. Ant etiketės buvo pa- 
rašyta: „Tyras šaltinio vanduo. Su sveikinimais nuo „Blintz X Blintz“, 
advokatų“. Buvo nurodytas ir nemokamas telefono numeris. 

— Iš kur vanduo? — paklausė vaikį Vesas. 

— Ne iš Boumoro, — tuoj pat jiems atšauta. 

Meri Greisė šnektelėjo su bernioku. Vesas įėjo vidun, kur rado jau 
kitus tris potencialius klientus, laukiančius, kol jiems patikrins sveikatą. 
Nesimatė bent kokių požymių, kad kuris nors sirgtų. Vesą pasveikino 
simpatiška panikė, ne vyresnė kaip aštuoniolikos, ir įteikė jam lanksti- 
nuką, prie lentelės prisegtą blanką, rašiklį ir nurodė užpildyti abi puses. 
Lankstinukas buvo profesionaliai sudarytas, su pateiktais pagrindiniais 
kaltinimais „Krane Chemical“, kompanijai, kuri — „teisme įrodyta“ — 
užteršusi Boumoro ir Kerio apygardos geriamąjį vandenį. 


— Nieko reikšminga, — Den; nuramino Vesas. — Jie surinks kelis šim- 
tus atvejų, daugiausia nerimtų. Paskui federaciniame teisme įregistruos 
grupinį ieškinį. Jeigu jiems pasiseks, po kelerių metų dėl jo gali būti 
pasiektas susitarimas — po kelis tūkstančius dolerių kiekvienam. Ad- 
vokatai susišluos gražius honorarus. Bet didesnė tikimybė, kad „Krane“ 
niekada nesitars, ir jeigu taip atsitiks, tie visi nauji klientai negaus nė 
šnipšto, o Klaidui Hardinui teks vėl rengti įvairius nuosavybės doku- 
mentus. 

— Kiek pasirašė iš jūsų parapijiečių? — paklausė Meri Greisė. 

— Nežinau. Jie man visko nesako. 

— Mes nesukam dėl to sau galvos, — numojo Vesas. — Tiesą sa- 
kant, turime pakankamai tų bylų, kad liktume užsiėmę ilgam. 

— Ar aš iš tiesų mačiau šiandien per pamaldas porą šnipų? — pa- 
klausė Meri Greisė. 

— Vienas — advokatas, pavarde Krandelas, iš Džeksono. Čionai 
slampinėja nuo proceso pradžios. Netgi užsuko pas mane pasisveikinti. 
Paprasčiausias kombinatorius. 

— Esu girdėjęs apie jį, — patvirtino Vesas. — Ar jisai susiveikė 
bent kiek bylų? 

— Tik ne iš šios parapijos. 

Kurį laiką jie kalbėjosi apie advokatus, paskui kaip visada — apie 
Džanetę ir naujus jos patiriamus spaudimus. Otas skirdavo jai nemažai 
laiko ir buvo tikras, kad moteriškė jo klausosi. 

Po valandos jie baigė susitikimą. Peitonai parvažiavo į Hatisburgą. 
Dar vienas klientas po žemėmis, dar viena žalos atlyginimo byla, dabar 


virtusi ieškiniu dėl neteisėtais veiksmais sukeltos mirties. 


Preliminari dokumentacija pasiekė Misisipės valstijos Aukščiausiąjį 
Teismą pirmą sausio savaitę. Teismo protokoluotojai baigė iššifruoti 
proceso stenogramas, iš viso 16 200 puslapių, ir jų kopijos išsiuntinė- 
tos teismo sekretorei ir advokatams. Kartu prijungtas potvarkis, kuriuo 
„Krane Chemical“, apeliantui, suteikiama devyniasdešimt dienų api- 
bendrintai išdėstyti savo argumentus. Šešiasdešimt dienų po to Peitonai 
įregistruos jų paneigimus. 

Atlantoje Džaredas Kertinas perdavė aplanką firmos apeliacijų 
skyriui, „kiaušingalviams“, kaip juos vadinta, puikiems teisės Žžino- 
vams, kurie prastai funkcionuodavo įprastinėse situacijose ir geriausiai 
jausdavosi bibliotekoje. Du partneriai, keturi bendradarbiai ir keturi 
teisininko padėjėjai jau užgulę plušėjo prie apeliacijos, kai atėjo masy- 
viosios stenogramų kopijos. Taigi jie pirmą kartą turėjo galimybę pa- 
matyti kiekvieną žodį, užprotokoluotą per procesą. Nuodugniai viską 
išanalizuos ir suras dešimtis priežasčių, kodėl teismo sprendimas turėtų 
būti panaikintas. 

Menkesniame Hatisburgo rajone stenogramų kopijos buvo brink- 
telėtos ant fanerinio stalo „šachtoje“. Negalėdami patikėti, Meri Greisė 
ir Šermanas vėpsojo į jas ir mažne bijojo prisiliesti. Kartą Meri Greisė 
dalyvavo bylos nagrinėjime, kuris tęsėsi visas dešimt dienų. Iššifruotų 
stenogramų tekstą sudarė tūkstantis du šimtai puslapių, ir ji skaitė jį tiek 
daug kartų, kad vien pamačius aplanką jai darydavosi bloga. O dabar 

APELIACIJA 107 


Jeigu jie ir turi kokį pranašumą, tai tik tokį, kad per visą bylos nag- 
rinėjimą sėdėjo teismo salėje ir žinojo didžiumą to, kas buvo užsteno- 
grafuota. Iš tikrųjų Meri Greisė figūravo didesniame puslapių skaičiuje 
nei bet kuris kitas proceso dalyvis. 

Bet vis tiek tekstą reikės perskaityti daug kartų, ir tempti laiko 
negalima. Teismo procesas ir jame paskelbtas verdiktas bus sumaniai 
ir įnirtingai puolami „Krane“ kompanijos advokatų. Džanetės Beiker 
advokatai privalėjo atsikirsti jiems argumentu į argumentą, žodžiu į 
žodį. 

Svaiginančiomis dienomis po verdikto sudarytas planas: Meri 
Greisė turėjo susitelkti į Boumoro atvejus, o Vesas — dirbti prie kitų 
bylų ir iš jų generuoti įplaukų. Reklamos susilaukta neįkainojamos: kon- 
toroje nepaliaujamai skambėjo telefonai. Kiekvienam kuoktelėjusiajam 
Pietryčiuose staiga prireikė Peitonų. Įklimpę beviltiškuose ieškiniuose 
advokatai šaukėsi pagalbos. Šeimų nariai, praradę nuo vėžio mylimuo- 
sius, regėjo verdiktą kaip reikšmingą ženklą. Ir įprastas asortimentas 
kaltinamųjų baudžiamosiose bylose, besiskiriančių sutuoktinių, sumuštų 
moterų, bankrutavusių verslininkų, paslydusių ir parpuolusių kombina- 
torių ir iš darbo išvytų tarnautojų skambindavo telefonu ar net užsukda- 
vo, siekdami nusisamdyti šiuos garsius teisininkus. Bet labai mažai kas 
išgalėjo mokėti padorų honorarą. 

Tačiau paaiškėjo, kad teisiškai pagrįstų asmeninės žalos atlyginimo 
bylų buvo nedaug. „Didžioji“ — puiki byla su aiškia atsakomybe ir atsa- 
kovu, turinčiu gilią kišenę, byla, kuria dažnai grindžiamos svajonės apie 
pensiją — į juridinę Peitonų firmą kol kas nesurado kelio. Pasitaikė dar 
keletas autoavarijų ir darbo kompensacijos atvejų, bet nieko, kas būtų 
verta patekti į teismą. 

Vesas karštligiškai darbavosi, stengdamasis užbaigti kuo daugiau 
ir nors su kokia sėkme bylų. Nuoma šiuo metu buvo mokama, bent už 
kontorą. Išmokėti ir visi vėluojantys atlyginimai. Hafis ir jo bankas vis 
dar nervinosi, bet bijojo stipriau spausti. Nei už pagrindinę skolą, nei už 
jos palūkanas nepadaryta jokių atsiskaitymų. 

VIENUOLIKTAS SKTRIUS 


Jie apsisprendė dėl tokio Rono Fisko, advokato, niekur kitur nežinomo 
kaip tik savajame Brukheiveno miestuke, Misisipės valstijoje, valanda 
kelio į pietus nuo Džeksono, dvi valandos — į vakarus nuo Hatisburgo 
ir penkiasdešimt mylių šiauriau Luizianos valstijos ribos. Jis atrinktas 
iš daugybės kitų su panašiais anketiniais duomenimis, nors niekas iš 
svarstytųjų nė kiek nenumanė, kad jų pavardės ir biografijos buvo taip 
nuodugniai vertinamos. Jaunas baltasis, viena santuoka, trys vaikai, nuo- 
saikiai dailus, nuosaikiai gerai apsirengęs, konservatyvių pažiūrų, pamal- 
dus baptistas, baigtas „Senučiuko Misio“ Teisės fakultetas, teisininko 
karjeroje jokių etinių kabliukų, jokių nemalonumų su baudžiamąja teise, 
jei neminėsime baudos už greičio viršijimą, nepriklauso jokiai teismų 
advokatų organizacijai, jokių prieštaringų bylų, iki šiol visiškai jokios 
teisėjo patirties. 

Taigi nebuvo nė vienos priežasties, kad kas nors už Brukheiveno 
ribų būtų girdėjęs apie Roną Fiską, ir kaip tik tai darė jį idealiu kandi- 
datu. Jie pasirinko Fiską, nes jis buvo būtent tokio amžiaus, kad pajėgtų 
peržengti jų pačių nustatytą Žemą teisinės patirties slenkstį, bet vis dar 
pakankamai jaunas, kad turėtų ambicingų siekių. 

Trisdešimt devynerių metų jaunesnysis partneris penkių žmonių 
eismo įvykiais, tyčiniais padegimais, darbe sužalotais darbininkais ir 
daugybe kitų rutininių pretenzijų dėl atsakomybės. Firmos klientai 
buvo draudimo kompanijos, mokančios už valandą ir šitaip suteikian- 
čios penkiems partneriams galimybę užsidirbti padorias, tačiau ne itin 
pelningas algas. Jaunesnysis partneris Fiskas pernai sudarė iš viso 92 000 
dolerių. Didelis skirtumas nuo Volstrito, bet kaip Misisipės provincijos 
miestuke — pinigai neblogi. 

Aukščiausiojo Teismo teisėjas šiuo metu uždirbdavo 110 000 do- 
lerių per metus. | 

Fisko žmona Dorina, kaip privačios psichinės sveikatos klinikos 
direktoriaus pavaduotoja, per metus uždirbdavo 41 000 dolerių. Vis- 

kas buvo įkeista — namas, abu automobiliai, net kai kurie baldai. Bet 
Fiskai turėjo puikų kreditingumo įvertinimą. Kartą per metus juodu 
atostogaudavo su vaikais Floridoje, kur už 1000 baksų per savaitę išsi- 
nuomodavo atskirą butą uždarame daugiaaukščių kooperatinių pastatų 
komplekse. Iš savo gimdytojų turto negalėjo tikėtis jokių patikos fondų 
nei nieko ko nors reikšmingesnio. 

Fiskai buvo švarut švarutėliai. Įnirtingos rinkimų kampanijos 
įkarštyje apie juos nerastum ką iškapstyti. Absoliučiai nieko, jie buvo 
dėl to tikri. 


Be penkių antrą dienos Tonis Zekeris įėjo į pastatą ir pasisakė, kokiu 
reikalu: 

— Esu susitaręs su ponu Fisku, — mandagiai paaiškino jis, ir 
priimamojo sekretorė prašapo. Laukdamas jis apžiūrinėjo patalpą. 
Įlinkusios knygų lentynos, prikrautos dulkėtų tomų. Išsitrynęs kilimas. 
Suplėkęs kvapas seno pastato, reikalingo šiokio tokio remonto. Atsidarė 
durys, ir prisiartinęs dailus jaunikaitis ištiesė ranką: 

— Pone Zekeri, Ronas Fiskas, — šiltai prisistatė jis, kaip tikriausiai 
pasitikdavo visus naujus klientus. 

— Malonu. 

— Čia mano kabinetas. — Fiskas pamojo ranka į duris. Įėję vi- 
dun, juodu uždarė jas ir atsisėdo abipus didžiulio, popieriais užversto 
rašomojo stalo. Zekeris atsisakė kavos, vandens, bent kokio gazuoto 
gaivinamojo gėrimo. 

— Nieko nereikia, dėkui. 

Fiskas buvo pasiraitojęs marškinių rankoves ir pasilaisvinęs kak- 
laraištį, lyg būtų dirbęs ką nors fiziškai. Išvaizda Zekeriui iškart patiko. 
Gražūs dantys, šiek tiek žilumos virš ausų, stiprus smakras. Šis vyriokas 
neabejotinai tinkamas rinkai. 

Kelias minutes juodu žaidė „Ką jūs pažįstate?“ — Zekeris tvirtino 
nuo seno gyvenąs Džeksone, kur didžiumą savo karjeros praleido lobis- 
tinių ryšių srityje, kad ir ką tai reikštų. Žinodamas, kad Fiskas anksčiau 
niekaip nebuvo politiškai užsiangažavęs, ne itin baiminosi būti demas- 

kuotas. Po teisybei, Džeksone jis gyveno mažiau nei trejus metus ir dar 
visai neseniai dirbo lobistu vienai asfalto rangovų asociacijai. Atsirado iš 
Brukheiveno kilęs valstijos senatorius, kurį abu pažinojo, ir kelias minu- 
tes apie jį šnekučiavosi — šiaip, laikui prastumti. 

Atmosferai tapus patogesnei, Zekeris prašneko: 

— Leiskite man atsiprašyti, iš tikrųjų nesu naujas klientas. Esu čia 
kur kas svarbesniu reikalu. 

Fiskas susiraukė ir linktelėjo: atseit kabėkite, sere. 

— Ar kada nors jūs girdėjote apie grupuotę, pasivadinusią „Teismų 
vizija ? 

— Ne. 

Ir mažai žmonių girdėjo. Šitame tamsiame lobistinės veiklos ir 
konsultacijų pasaulyje „Teismų vizija“ buvo nauja. 

Žekeris varė toliau: 

— Aš esu vykdomasis jos direktorius Misisipės valstijai. Tai grupuo- 
tė, aprėpianti visą šalį. Vienintelis mūsų tikslas — išrinkti vertus žmones 
į apeliacinius teismus. Kalbėdamas apie vertus, turiu omenyje konserva- 
tyvių pažiūrų, orientuotus į verslą, nuosaikius, aukštos moralės, protingus 
ir siekiančius karjeros jaunus teisėjus, pajėgius tiesiogine prasme — ir čia 
esmė to, kuo mes tikime, pone Fiskai — pakeisti teisminį mūsų šalies 
klimatą. Ir jeigu mums pavyks tai padaryti, galėsime apsaugoti dar negi- 
musiųjų teises, suvaržyti kultūrinį šlamštą, kuriuo apipilami mūsų vaikai, 
gerbti santuokos šventumą, neleisti į mūsų mokyklų klases brautis ho- 
moseksualams, atsispirti ginklų kontrolės propaguotojams, užsandarinti 
mūsų šalies sienas ir apginti tikrą amerikietiškąjį gyvenimo būdą. 

Abu giliai atsiduso. 

Fiskas nebuvo tikras, kur jis įsikomponuoja į šį siaučiantį karą, bet 
jo pulsas tikrai pagreitėjo dešimčia tvinksnių per minutę. 

— "Taip, na, pasiklausius tai skamba kaip įdomi grupuotė, — pri- 
pažino jis. 

— Mes — pasišventėliai, — tvirtai pareiškė Zekeris. — Ir taip pat 
esame pasiryžę sugrąžinti į mūsų civilinių ginčų sistemą sveiką protą. Be- 
protiški verdiktai ir alkani teismų advokatai kenkia mūsų ekonomikos pa- 
žangai. Mes atbaidome kompanijas nuo Misisipės, o ne pritraukiame jas. 

— Dėl to jokios abejonės, — sutiko Fiskas, ir Zekeris kone šūkte- 
lėjo iš džiaugsmo. 

— Juk matote visą tą nerimtą niekalą, dėl kurio keliami ieškiniai. 
Mes dirbame ranka rankon su nacionalinėmis grupuotėmis, siekiančio- 
mis reformuoti civilinių bylų dėl žalos atlyginimo sistemą. 

— Tai gerai. O kodėl jūs atsidūrėte Brukheivene? 

— Ar turite politinių siekių, pone Fiskai? Ar kada nors pagalvojote 
įsitraukti į kovą dėl renkamosios pareigybės? 

— Tiesą sakant, ne. 

— Na, mes atlikome savąjį tyrimą ir manome, kad būtumėte pui- 
kus kandidatas į Aukščiausiąjį Teismą. 

Fiskas nesusiturėjo nenusijuokęs iš tokios kvailystės, bet juokas nu- 
skambėjo nervingai — leido pamanyti, jog tai, kas turėtų būti juokinga, 
iš tikrųjų nebuvo. Tai rimta. Galima toliau kalbėtis. 

— Tyrimą? — pakartojo jis. 

— O, taip. Mes gana daug laiko skiriame paieškoms kandidatų, 
kurie mums a) patiktų ir b) galėtų laimėti. Mes nagrinėjame varžovus, 
rinkimų kovą, demografinę statistiką, politinę aplinką, iš tikrųjų viską. 
Mūsų sukauptas duomenų bankas neprilygstamas, taip pat galimybės 
surasti rimtą finansavimą. Norite išgirsti daugiau? 

Fiskas atsilošė savajame atlenkiamame krėsle ant ratukų, užsikėlė 
kojas ant stalo, susiėmė rankomis už galvos ir tarė: 

— Žinoma. Pasakykite, kodėl čia esate. 

— Esu čia, kad pasiūlyčiau jums šį lapkritį kandidatuoti per rinki- 
mus Misisipės pietinėje apygardoje prieš Aukščiausiojo Teismo teisėją 
Šeilą Makarti, — pasitikėdamas savimi pranešė jis. — Ją galima labai 
lengvai įveikti. Mums ji nepatinka, taip pat ir jos ankstesnė veikla. Mes 
išanalizavome visus per devynerius savo kadencijos šiame poste metus 
jos padarytus sprendimus ir manome, kad ji — užkietėjusi liberalė, dau- 
gumą laiko sugebanti nuslėpti tikruosius savo įsitikinimus. Pažįstate ją? 

Fiskas beveik bijojo pasakyti „taip“. 

— Buvome sykį susitikę, bet tik probėgšmais. Iš tikrųjų jos nepa- 
Žįstu. 

Pagal jų atliktą tyrimą, Aukščiausiojo Teismo teisėja Makarti fak- 

tiškai dalyvavo priimant tris nutartis bylose, susijusiose su juridine Rono 
Fisko firma, ir kassyk buvo nutarta nepalankiai. Vienoje byloje, karštai 
ginčijamoje tyčinio vieno sandėlio padegimo painiavoje, Fiskas pristatė 
savo argumentus. Jo klientas pralaimėjo 5 balsais prieš 4. Visai tikėtina, 
kad vienintelės moters Misisipės valstijos Aukščiausiojo Teismo sudė- 
tyje Fiskas nemėgo. 

— Ji labai pažeidžiama, — tęsė Zekeris. 

— Kodėl manote, kad galiu ją įveikti? 

— Nes esate aiškus konservatorius, tikintis šeimos vertybėmis. Ir 
dėl mūsų patirties vesti žaibiškas kampanijas. Taip pat todėl, kad turime 
pinigų. 

— Turime? 


— O, taip. Neribotai. Mūsų partneriai — kai kurie įtakingi žmo- 
nės, pone Fiskai. 

— Prašom vadinti mane Ronu. 

Nė apsidairyti nespėsi, kai jau bus „draugužis Ronis“. 

— "Taip, Ronai, mes koordinuojame lėšų rinkliavos kampanijas su 
grupuotėmis, atstovaujančiomis bankams, draudimo ir energetikos kom- 
panijoms, stambiajam verslui. Aš čia kalbu apie rimtus pinigus, Ronai. 
Paskui praplėsime aprėptį, įtraukdami sau mieliausias grupuotes — kon- 
servatyviuosius krikščionis, kurie, beje, rinkimų kampanijos įkarštyje 
geba įlieti milžiniškas pinigų sumas. Be to, jie nusveria balsus. 

— Pasiklausius jūsų, atrodo labai lengva. 

— Niekada nėra lengva, Ronai, bet mes retai kada pralaimime. 
Nugludinome savo ginklus per kokią dešimtį rinkimų kovų visoje šalyje, 
ir jau tampa įpročiu skinti pergales, kurios stebina daugelį žmonių. 

— Aš dar nesu dirbęs teisėju. 

— Mes tai žinome, ir štai kodėl mums patikote. Veikiantieji teisė- 
jai priima sunkius sprendimus. Sunkius sprendimus, kurie kartais prieš- 
taringai vertinami. Taigi palieka paskui save pėdsaką — protokolus, 
kuriuos varžovai gali panaudoti prieš juos. Geriausi kandidatai — kaip 
jau patyrėme — gabūs jauni Žmonės, tokie kaip jūs, paskui kuriuos ne- 
sivelka ankstesnių sprendimų bagažas. 

Neprityrimas dar niekada neskambėjo taip gražiai. 

Sekė ilga pauzė, kol Fiskas mėgino susikaupti. Zekeris atsistojo 
ir nuėjo prie „Šlovės sienos“, nukabinėtos diplomais, „Rotary“ klubo 
citatomis, golfo fotografijomis ir daugybe atvirų šeimyninių nuotraukų. 
Dailutė žmona Dorina. Dešimtmetis Džošas beisbolininko uniforma. 
Septynmetis Zikis su žuvimi, beveik didesne už jį patį. Penkiametė Kla- 
risa, apsirengusi žaisti futbolą. 

— Graži šeima, — pakomentavo Zekeris, lyg nieko apie juos ne- 
žinotų. 

— Dėkui. — Fiskas išties nušvito. 

— Nuostabūs vaikučiai. 

— Geri jų motinos genai. 

— Pirma žmona? — paklausė Zekeris lyg tarp kitko ir nekaltai. 

— O taip. Susipažinome koledže. 

Zekeris žinojo tai ir dar gerokai daugiau. Jisai sugrįžo į vietą ir 
atsisėdo. 

— Pastaruoju metu aš nesidomėjau, — vėl prašneko Piskas šiek 
tiek nepatogiai, — bet kiek mokama už pareigybę? 

— Šimtą dešimt, — atsakė Tonis ir nuslopino šypseną. Stūmėsi į 
priekį greičiau, nei tikėjosi. | 

Fiskas nežymiai nusiviepė, lyg negalėtų sau leisti taip smarkiai 
susimažinti atlygį. Tačiau jo galvoje mintys skriete skriejo, svaigino 
galimybėmis. 

— Vadinasi, jūs verbuojate kandidatus į Aukščiausiąjį Teismą, — 
kone apkvaitęs stebėjosi jis. 

— Ne į kiekvieną vietą. Čia turime ir kai kurių gerų teisėjų, ir mes 
juos remiame, jeigu atsiranda varžovų. Bet Makarti turi išeiti. Ji — fe- 
ministė, pernelyg švelniai žiūrinti į nusikalstamumą. Ketiname ją pa- 
keisti. Tikiuosi, jumis. 

— O jeigu aš nesutiksiu? 

— Tuomet pereisime prie kitos pavardės mūsų sąraše. Jūs — pirmas. 

Suglumęs Fiskas papurtė galvą. 

— Kad nežinau, — tarė. — Būtų sunku palikti savo firmą. 

Bet mažiausia jis galvojo apie tai, kad teks palikti savo firmą. Ma- 
salas jau buvo numestas į vandenį, ir žuvis jį stebėjo. 

Zekeris pritariamai linktelėjo. Visiškai užjausdamas. Firma — rin- 
kinys išsisėmusių popierių stūmikų, daugumą laiko apklausinėjančių 
kaip liudytojus girtus vairuotojus, dieną iki teismo pasiekiančių taikų 
susitarimą dėl aplamdytų mašinos sparnų. Keturiolika metų Fiskas darė 
vis tą patį. Kiekviena byla aplanke buvo tokia pati. 


Juodu užsiėmė cukrainėje kabiną ir užsisakė grietininių ledų su sirupu 
ir kitais priedais. 

— Kas tai yra „žaibiška kampanija“? — paklausė Fiskas. 

— Iš esmės — pasala, — atsakė Zekeris, nuo savo mėgstamos 
temos pagyvėdamas. — Kaip tik šiuo metu teisėja Makarti visai nenu- 
tuokia turinti varžovą. Ji galvoja, tikisi, netgi yra tikra, kad niekas nemes 
jai pirštinės. Turi savo rinkimų kampanijos sąskaitoje šešis tūkstančius 
baksų ir neieškos sukaupti dar nė cento, jeigu nebus reikalo. Tarkime, 
jūs nusprendžiate kandidatuoti. Paskutinis terminas iškelti save — po 
keturių mėnesių, o mes lauksime iki paskutinės minutės ir tik tada 
paskelbsime apie jūsų kandidatūrą. Tačiau pradėsime veikti tuojau 
pat. Sukomplektuosime jūsų komandą. Padėsime į banką pinigus. Iš- 
spausdinsime visus reikalingus šalininkų kiemuose kabinamus plakatus, 
klijuojamus prie automobilių buferių lipdukus, lankstinukus, kitą rin- 
kėjams tiesiogiai paštu siunčiamą agitacinę medžiagą. Pirmą bangą su- 
darys palankūs dalykai — apie jus, jūsų šeimą, jūsų dvasininką, „Rotary“ 
klubą, priklausymą skautams. Antra banga — griežtas, bet sąžiningas 
žvilgsnis į jos praeitį. Jūs pradedate kampaniją kaip pašėlęs. Dešimt 
kalbų per dieną, kasdien po visą rinkimų apygardą. Mes visur burzginsi- 
me jus privačiais lėktuvais. Ji nežinos, nuo kur pradėti. Nuo pat pirmos 
dienos bus priblokšta. Birželio 30-ą pranešite turįs surinkęs kampanijai 
milijoną baksų. Ji neturės nė dešimties tūkstančių. Teismų advokatai pa- 
krapštys kišenes ir surinks jai šiek tiek pinigų, bet tai bus lašas jūroje. Po 
Darbo dienos išvystysime įnirtingą puolimą skelbimais per televiziją. 
Atseit Makarti per švelniai vertina nusikalstamumą. Per švelni gėjams. 
Per švelni ginklų kontrolei. Kad nusistačiusi prieš mirties bausmę. Ji taip 
ir neatsigaus. 

Atnešė ledus, ir juodu kibo valgyti. 

— Kiek tai kainuos? — paklausė Fiskas. 

— Tris milijonus baksų. 

— Tris milijonus baksų! Kovai dėl posto Aukščiausiajame Teisme? 

— Tik jeigu jūs norite laimėti. 

— Ir jūs pajėgūs sukaupti tiek pinigų? 

— „Teismų vizija“ jau turi pažadus paremti. Ir jeigu reikės, turėsi- 
me jų daugiau. 

Ronas pakabino į burną pilną ledų šaukštelį ir pirmą kartą paklau- 
sė savęs, kodėl kažkokia organizacija pasirengusi sukišti krūvą pinigų 
tam, kad ištrenktų iš posto Aukščiausiojo Teismo teisėją, turinčią mažai 
poveikio socialinėms nūdienos aktualijoms. Misisipės valstijos teismai 
retai kada būdavo įtraukiami į bylas, susijusias su abortais, gėjų teisėmis, 
ginklų kontrole, imigracija. Jie nuolatos svarstydavo mirties bausmės 
klausimą, bet nė nebuvo tikimasi, kad ją panaikins. Sunkesni dalykai 
visada būdavo perduodami federaciniam teismui. 

Galbūt socialiniai klausimai ir svarbūs, bet čia veikia kažkas kita. 

— Tai susiję su atsakomybe, tiesa? — paklausė Fiskas. 

— Su visu paketu, Ronai, apimančiu kelis elementus. — Tačiau 
taip, apriboti atsakomybę dėl žalų — mūsų organizacijai ir jos filialams 
visų svarbiausia. Šioms lenktynėms ketiname surasti žirgą — tikimės, 
kad tai būsite jūs, bet jeigu ne, pereisime prie kito vyrioko — ir kai sura- 
sime savo žmogų, tikėsimės iš jo tvirto pasižadėjimo apriboti civiliniame 
procese atsakomybės klausimą. Teismų advokatus privalu sustabdyti. 


Vėlai tą vakarą Dorina išvirė kavos su mažai kofeino. Vaikučiai jau mie- 
gojo, bet suaugusieji — tikrai ne. Ir nė nesirengė kada nors greitai. Že- 
keriui išėjus, Ronas iš kontoros paskambino jai, ir nuo tada abu nemąstė 
apie nieką kita, kaip tik apie Aukščiausiąjį Teismą. 

Pirmas klausimas: juodu turi tris mažus vaikus. Iki Džeksono, kur 
bazuojasi Aukščiausiasis Teismas — valanda kelio, ir šeima neketino 
palikti Brukheiveno. Ronas manė, kad Džeksone jam teks praleisti tik 
dvi dienas per savaitę, daugių daugiausia. Jis galėtų važinėti ten ir at- 

gal — kelionė savo automobiliu nesunki. Ir galėtų dirbti iš namų. Slapta 
mintis, kad kiekvieną savaitę teks porai naktų ištrūkti iš Brukheiveno, 
anaiptol! nebuvo jam nepatraukli. O jai — slapta mintis, kad kartkartė- 
mis turės namus sau vienai, teikė atgaivą. 

Antras klausimas: kampanija. Kaip likusią metų dalį jis galėtų žais- 
ti politiką, netęsdamas teisės praktikos? Firma paremtų, mąstė jis, bet 
nebūtų lengva. Antra vertus, ko nors nepaaukojęs nė nepradėk bandyti. 

Trečias klausimas: pinigai, nors dėl jų nereikėjo per daug rūpintis. 
Atlyginimas aiškiai pakils. Grynosios jo pajamos iš juridinės firmos 
pelno kas metai nežymiai didėjo, bet nesitikėtina jokių didelių papil- 
domų dividendų. Misisipės įstatymų leidžiamasis organas periodiškai 
kėlė teisėjams algas. Be to, valstijos tarnyba turi geresnį pensijų planą ir 
sveikatos draudimą. 

Ketvirtas klausimas: jo karjera. Keturiolika metų darius tą patį, be 
jokių nusimatančių galimybių, mintis apie staigų karjeros pokytį jam at- 
rodė džiuginanti. Vien pagalvojus, kad paliks tūkstančių tokių pat kaip 
jis gretas ir taps tik vienu iš devynių, smelkė virpulys. Vienu padūkusiu 
salto peršokti iš apygardos teismo rūmų į valstijos teisinės sistemos vir- 
šūnę kėlė tokį jaudulį, kad vertė juoktis. Dorina nesijuokė, nors irgi buvo 
labai pakilios nuotaikos ir sudominta. 

Penktas klausimas: nesėkmė. Kas, jeigu jis pralaimės? Triuškina- 
mai? Ar juodu jausis pažeminti? Tokia mintis silpnino ryžtą, bet jis vis 
kartojo sau, ką pasakė Tonis Zekeris: „Trys milijonai baksų padės laimė- 
ti lenktynes, ir mes rasime pinigų.“ 

O tai vedė prie kito gana svarbaus klausimo: kas gi toks tas Tonis 
Zekeris ir ar galima juo tikėti? Ronis valandą sėdėjo prie kompiuterio, 
mėgindamas internete atsekti „Teismų viziją“ ir poną Zekerį. Viskas at- 
rodė teisėta. Jis paskambino vienam draugui iš Teisės fakulteto laikų, 
karjeros žmogui, dabar Džeksone dirbančiam Generalinėje prokuratū- 
roje, ir neatskleisdamas savo motyvų atsargiai, užuolankomis teiravosi 
apie „Teismų viziją“. Draugas, kaip jam atrodė, buvo girdėjęs apie juos, 
bet nežinojo kažko daug. O be to, jis turįs reikalą su naftos gavybos pa- 
krantės šelfe teisėmis ir laikąsis atokiau nuo politikos. 

Ronas telefonu paskambino į „Teismų vizijos“ biurą Džeksone, ir 

buvo painiai nukreiptas atgalios prie pono Zekerio sekretorės, kuri jį in- 
formavo, kad jos bosas šiuo metu keliauja po pietinę Misisipę. Padėjusi 
ragelį, ji surinko Tonio numerį ir pranešė jam apie kontaktą. 


Kitą dieną Fiskai susitiko su Toniu „Dixie Springs Cafė“ — restoranė- 
lyje šalia ežero, dešimt mylių į pietus nuo Brukheiveno, toli nuo galimų 
slapta pasiklausančiųjų miesto restoranuose. 

Šia proga Zekeris nusprendė laikytis šiek tiek kitaip. Dėjosi žmo- 
gumi, turinčiu ir kitų pasirinkimų. Taigi štai koks sandėris — priimk 
arba atmesk, nes mano sąrašas ilgas ir aš turiu kitą jauną baltąjį, protes- 
tantą advokatą, su kuriuo galiu kalbėtis. Jis elgėsi maloniai ir nepapras- 
tai kerinčiai, ypač Dorinos atžvilgiu. Ji pradėjo priešpiečius įtariai, bet 
netrukus buvo užkariauta. 

Kažkuriuo metu bemiegę naktį abu, ponas ir ponia Fiskai, nepri- 
klausomai vienas nuo kito, priėjo tą pačią išvadą. Gyvenimas jų miestuke 
taps kur kas labiau pilnatviškesnis, kur kas įvairesnis, jeigu advokatas 
Fiskas taps Aukščiausiojo Teismo teisėju Fisku. Jų visuomeninė padėtis 
nuostabiai pakils. Niekas negalės jų paliesti. Ir nors jie nesiekė turėti 
įtaką ar būti žinomi, pagundai buvo ne;manoma atsispirti. 

— Koks jūsų pagrindinis rūpestis? — po penkiolikos minučių be- 
reikšmės šnekos paklausė Tonis. 

— Na, dabar sausis, — pradėjo Ronas, — ir kitus vienuolika mė- 
nesių aš mažai ką daugiau darysiu, kaip tik planuosiu ir vesiu kampaniją. 
Savaime suprantama, nerimauju dėl savo teisės praktikos. 

— Štai vienas sprendimas, — nedvejodamas atsakė Tonis. Jis 
turėjo sprendimus viskam. — „Teismų vizijos“ pastangos — gerai 
koordinuotos ir sutelktos. Turime daugybę draugų ir rėmėjų. Galime 
patvarkyti, kad šiek tiek teisinio darbo būtų nukreipta jūsiškei firmai. 
Mediena, energetika, gamtinės dujos — visi stambūs klientai, turintys 
interesų šioje valstijos dalyje. Jūsiškei firmai galbūt praverstų prisidurti 
advokatą ar du dorotis su reikalais, kol jūs būsite užsiėmęs kitur, mat tai 
sumažintų įtampą. Jeigu nuspręsite kandidatuoti, finansiškai nenuken- 
tėsite. Veikiau priešingai. 

Fiskai nesusiturėjo nesusižvalgę. Tonis užsitepė ant sūraus krekerio 
sviesto ir atsikando didelį gabalą. 

— Klientai legalūs? — paklausė Dorina, paskui pasigailėjo nepri- 
laikiusi liežuvio. | 

Kramtydamas krekerį Tonis susiraukė, paskui, kai vėl galėjo kalbė- 
ti, prašneko gana griežtai: | 

— Viskas, ką mes darome, Dorina, legalu. O visų pirmiausia abso- 
liučiai laikomės etikos: svarbiausia mūsų misija — išvalyti teismus, o ne 
juos griauti. Visi mūsų veiksmai bus atidžiai stebimi. Ši rinkimų kova 
įkais ir pritrauks daug dėmesio. Bet mes nesuklumpame. | 

Sugėdinta ji pasiėmė peilį ir siekė bandelės. 

Tonis tęsė: 

— Niekas negali abejoti, ar atliekamos teisinės paslaugos legalios ir 
ar teisingi honorarai, mokami klientų — stambių ar smulkių. 

— Žinoma, — sutiko Ronas. Jis jau mąstė apie nuostabų pokalbį su 
savo partneriais, šiems džiūgaujant dėl tokios naujos infuzijos į verslą. 

— Negaliu įsivaizduoti savęs politiko žmona, — tarė Dorina. — 
Žinote, keliaujančio su rinkimų kampanija, sakančio kalbas. Niekada 
apie tai negalvojau. 

Tonis nusišypsojo spinduliuodamas žavesiu. Jis net teikėsi trumpai 
nusijuokti. 

— Galėsite prisidėti daug arba mažai, kaip norėsite. Kai trys maži 
vaikučiai, spėčiau, kad būsite gana užsiėmusi namų fronte. 

Prie šamo ir kukurūzinių sklindžių jie sutarė po kelių dienų vėl 
susitikti, kai Tonis keliaus pro šalį. Tuomet darsyk kartu pavalgys prieš- 
piečius, ir bus priimtas galutinis sprendimas. Iki lapkričio dar labai toli, 
bet būtina daug ką nuveikti. 


DVTLIKTAS MTRIUS 


Kadaise ji juokdavosi iš savęs, atlikdama nemalonųjį ritualą, kai vos tik 
išaušus ropšdavosi ant savojo stacionaraus dviračio ir mindavo pedalais į 

niekur, o saulė slinkdavo dangumi vis aukščiau ir apšviesdavo pro langą 
mažutę jos mankštą. Kaip moterį, kurios viešąją regimybę sudarė niūrus 
veidas virš bauginančios juodos mantijos, ją linksmindavo mintis, ką pa- 
galvotų Žmonės, jeigu pamatytų važiuojančią ant dviračio senu treningu, 
susivėlusiais plaukais, užbrinkusiomis akimis, kosmetikos nepadailintu 
veidu. Tačiau tai buvo labai seniai. Dabar ji judėjo vien tik iš įpročio, ma- 
žai susimąstydama apie tai, kaip atrodo arba ką galėtų kas nors pagalvoti. 
Šiuo metu didžiausią rūpestį kėlė tai, kad per atostogas priaugo penkis 
svarus, vienuolika — nuo savo skyrybų. Būtina svorio prieaugį sustabdy- 
ti, o tik po to bus galima pradėti jį mesti. Kai tau penkiasdešimt vieneri, 
svarai lipte limpa ir niekaip nesudega taip greitai kaip jaunystėje. 

Šeila Makarti nebuvo rytmetinis žmogus. Nemėgo rytmečių, ne- 
mėgo keltis iš lovos dar neišsimiegojusi, nemėgo džiugių balsų per tele- 
viziją, nemėgo transporto spūsčių pakeliui į darbą. Ji nepusryčiaudavo, 
nes nemėgo pusryčių maisto. Nemėgo kavos. Visada slapčia bodėdavosi 
besimėgaujančiais savaisiaia rytiniais žygdarbiais — risnotojais, pasi- 
maišiusiais dėl jogos, darboholikais, pernelyg veikliomis priemiesčių 
mamelėmis, vežiojančiomis savo vaikus iš vienos sportinės treniruotės 
į kitą. Kaip jauna išvažiuojamojo teismo teisėja Biloksyje, ji dažnai pa- 
skirdavo teismo posėdžius dešimtą ryto — skandalingą valandą. 

Dabar ji — viena iš devynių, ir aukščiausiasis tribunolas, kuriame 
ji ėjo pareigas, griežtai laikėsi savo tradicijų. Kai kuriomis dienomis ji 
galėdavo atvykti į tarnybą vidudienį ir dirbti iki vidurnakčio, — tokią 
darbotvarkę labiausiai mėgo, — bet dažniausiai iš jos būdavo laukiama, 
kad pasirodys savo vietoje rytą iki devynių. 

Numynusi vieną mylią ji jau prakaitavo. Sudeginta aštuoniasdešimt 
keturios kalorijos. Mažiau nei mėtų aromato šokoladinių ledų porcija — 
jos didžiausia pagunda. Nuo laikiklio virš dviračio kabėjo televizorius, ir 
ji žiūrėdama klausėsi greitai beriamų vietinių Žinių apie autoavarijas ir 
nužudymus. Paskui į ekraną vėl sugrįžo orų pranešėja — trečią kartą per 
dvylika minučių — kvaksėdama apie sniegą Uoliniuose kalnuose, nes 
čionai, namie, nebuvo nė debesėlio, kurį galėtum analizuoti. 

Po dviejų mylių ir 161 kalorija mažiau Šeila padarė pertraukėlę at- 
sigerti vandens ir pasišluostyti veidą rankšluosčiu, paskui vėl užsislinko 

ant įkyraus treniruoklio dar padirbėti. Ji perjungė kanalą ; CNN — grei- 
tai nacionalinių paskalų peržiūrai. Sudeginusi 250 kalorijų, Šeila baigė 
ir nuėjo į dušą. Po valandos ji paliko savo dviaukštį namuką koopera- 
tiniame komplekse šalia vandens saugyklos, įsisėdo į skaisčiai raudoną, 
nudengiamu viršumi sportinį BMW ir išvažiavo į darbą. 


Misisipės Aukščiausiasis Teismas yra padalytas į tris tikslias apygar- 
das — šiaurinę, centrinę ir pietinę — su trimis renkamais nuo kiek- 
vienos apygardos teisėjais. Kadencija — aštuoneri metai, be apribojimų 
pratęsti. Teisėjų rinkimai rengiami tais metais, kai nevyksta jokie kiti — 
nei vietiniai, nei į įstatymų leidžiamąjį organą ar kitus valstijos masto 
postus. Kartą įgyta, vieta Teisme trunka ilgai — paprastai iki mirties ar 
savanoriškai pasitraukiant į pensiją. 

Rinkimai būna nepartiniai, visi kandidatai varžosi kaip nepriklau- 
somi. Kampanijos finansavimo įstatymai apriboja paramą iki 5000 do- 
lerių iš pavienių asmenų ir iki 2500 — iš organizacijų, įskaitant politinių 
veiksmų komitetus*ir korporacijas. 

Prieš devynerius metus Šeila Makarti buvo paskirta į teisėjo krėslą 
jai palankaus gubernatoriaus, mirus jos pirmtakui. Vieną kartą dalyvavo 
rinkimuose neturėdama konkurentų ir tikrai planavo kitą lengvą per- 
galę. Nesklandė net nė menkiausios užuominos gando, kad kas nors 
kažkur kėsintųsi į jos vietą. 

Su devynerių metų patirtimi ji pranoko tik tris kitus teisėjus ir 
daugelio valstijos advokatūros narių tebebuvo laikoma palyginti naujo- 
ke. Nagrinėdami jos rašytinių nuomonių ir balsavimų praeityje sąrašą, 
vienodai glumo tiek liberalai, tiek konservatoriai. Ji buvo nuosaiki, 
ieškanti konsensuso — savo veikloje nei griežtai prisilaikanti įstatymų 
raidės, nei rodanti iniciatyvą laisvai juos interpretuoti, bet daugiau ar 
mažiau svyruojanti į vieną ar kitą pusę, ir taigi, kaip kas sakydavo, pirma 


* Tokie komitetai kuriami grupių, turinčių vienodus interesus (2/e7est groups), kandidatų, 
vėliau ginsiančių jų interesus, rinkimų kampanijoms finansuoti. Turi teisę paaukoti rinkimų kam- 
panijai didesnes pinigų sumas nei pavieniai asmenys. 

nuspręsdavo dėl geriausios išeities, o paskui surasdavo pakankamai įsta- 
tymų šiai paremti. Kaip tokia, ji buvo įtakinga Teismo narė. Galėdavo 
tarpininkauti sudarant sandėrį tarp užkietėjusių dešiniųjų, kurių Teismo 
sudėtyje visada automatiškai būdavo keturi, ir liberalų, kurių daugumą 
dienų susidarydavo du, o kitomis — nė vieno. Keturi dešinėje ir du 
kairėje reiškė, kad Šeila centre turėjo du bendraminčius, nors ši supa- 
prastinta analizė yra privertusi nudegti ne vieną advokatą, bandžiusį iš- 
pranašauti apeliacijos baigtį. Daugelis bylų Aukščiausiojo Teismo sąraše 
nesidavė priskiriamos vienai ar kitai kategorijai. Kurgi yra liberalioji ar 
konservatyvioji pusė garsiose, bjauriose skyrybose ar riba ginče tarp 
dviejų medienos paruošų kompanijų? Daugelis bylų būdavo nuspren- 
džiamos 9 prieš O balsų. 

Aukščiausiasis Teismas įsikūręs Džeksono centre, Kerolo Gartino 
teisingumo rūmuose, kitapus gatvės nuo valstijos Kapitolijaus. Šeila pa- 
statė automobilį jai rezervuotoje vietoje prie pat rūmų, liftu pasikėlė į 
ketvirtą aukštą ir lygiai 8.45 įžengė į savo apartamentus. Po kelių sekun- 
džių pas ją į kabinetą prisistatė Polas, jos sekretoriato vedėjas, įspūdingai 
dailus dvidešimt aštuonerių metų normalus viengungis, kuriuo Šeila ne- 
paprastai Žavėjosi. 

— Labas rytas, — pasisveikino I?olas — ilgais juodais banguotais 
plaukais ir mažučiu deimantu ausyje, kažkokiu būdu sugebantis išlaikyti 
tobulai atrodančius trijų dienų barzdos šerius. Šviesiai rudos akys. Šeila 
dažnai tikėdavosi išvysti Polą kaip „Armani“ kostiumų modelį mados 
žurnaluose, kurių šūsnys mėtėsi po jos butą. Polas daugiau kuo dėtas dėl 
jos skiriamo mankštai laiko, negu pati buvo linkusi sau tai prisipažinti. 

— Labas rytas, — šaltai atsakė, tartum vos teikdamasi jį pastebėti. 

— Jums devintą posėdis dėl Sžerdivanto. | 

— Žinau. — Ji žvilgtelėjo į jo užpakalį, kai žengė per kabinetą 
durų link. Išblukę džinsai. Šiknius, ne modelis. 

Lydėjo akimis kiekvieną jo žingsnį, kol išėjo. 

Jo vietą užėmė asmeninė jos sekretorė. Užrakinusi duris, ji išsitrau- 
kė iš kišenės makiažo komplektėlį, ir kai tik teisėja Makarti jau buvo pa- 
siruošusi, greitai atlikta lengvutė apdaila. Plaukai — trumpi, bemaž virš 
ausų, perpus smėliškai šviesūs, perpus žili, o dabar rūpestingai dusyk per 

mėnesį dažomi po 400 dolerių už seansą — buvo tvarkingai sušukuoti, 
paskui apipurkšti. 

— Kokie mano šansai su Polu? — užsimerkusi paklausė Šeila. 

— Jaunokas, nemanote? | 

Sekretorė buvo vyresnė už savo šefę ir darė apdailas jau beveik de- 
vynerius metus. Ji toliau pudravo. 

— Žinoma; jaunokas. Čia ir esmė. 

— Kad nežinau. Girdėjau, jis baisiai užsiėmęs ta raudonplauke iš 
Olbritono biuro. 

Šeila irgi buvo girdėjusi gandus. Žavinga nauja teisės stažuotoja iš 
Stanfordo kitame koridoriaus gale susilaukdavo daug dėmesio, o Polas 
mokėdavo atsirinkti. 

— Ar perskaitėte Sferdivanto bylos medžiagos santraukas? — pa- 
klausė Šeila stodamasi ir pasirengdama, kad jai užvilktų mantiją. 

— Taip. — Sekretorė rūpestingai apsiautė jos pečius juoda mantija. 
Užtrauktukas buvo priekyje. Abi moterys tampė šen bei ten, bruzdėjo, 
kol platus nepatogus apdaras gulėjo idealiai. 

— Kas nužudė farą? — paklausė Šeila, atsargiai užsitempdama 
užtrauktuką. 

— Ne Sterdivantas. 

— Sutinku. — Ji žengtelėjo priešais viso žmogaus ūgio veidrodį, ir 
abi moterys apžiūrėjo bendrą išvaizdą. 

— Ar matyti, kad priaugau svorio? — paklausė Šeila. 

— Ne. Kiek sykių jau klausėte, ir atsakymą išgirstate tą patį. 

— Na, vis dėlto priaugau. Ir štai kodėl aš mėgstu tuos dalykus. Jie 
gali paslėpti dvidešimt svarų. 

— Mėgstate dėl kitko, brangioji, ir mes abi tai žinome. Jūs ten 
vienintelė tarp aštuonių vyrų, ir nė vienas iš jų nėra toks kietas ir gudrus 
kaip jūs. 

— Ir seksualus. Nepamirškite to. 

Sekretorė nusijuokė iš šios minties. 

— Varžovų jums nėra, brangioji. Tie seni ožiai tegali svajoti apie 
seksą. 

Ir jiedvi išėjo pro duris, paliko biurą ir patraukė koridoriumi, kur 

vėl susitiko Polą. Kol jie leidosi liftu į trečią aukštą, kur buvo Teismo 
salė, jis atbarškino kelis svarbiausius S/erdivanto bylos momentus. Vie- 
nas advokatas veikiausiai remsis tokiais argumentais, kitas — tikėtinai 


kitokiais. O štai keli klausimai, kuriais galima juos abu parklupdyti. 


Trys kvartalai nuo ten, kur Aukščiausiojo Teismo teisėja užėmė savo 
vietą krėsle, grupelė gan energingų vyrų ir (dviejų) moterų susirinko 
aptarti, kaip ją nuversti iš posto. Jie susitiko belangėje posėdžių salėje, 
esančioje niekuo neišsiskiriančiame pastate, viename iš daugelio, susi- 
spietusių netoliese valstijos Kapitolijaus, kur begalė visuomenės tarnų ir 
lobistų vargingai tempė Misisipės valdymo naštą. 

Susitikimo šeimininkas buvo Tonis Zekeris ir „Teismų vizija“. 
Svečiai — vadovai kitų vienminčių „ryšių su valdžia“ firmų, kai kurių 
neaiškiais pavadinimais, neleidžiančiais priskirti jų kuriai nors kate- 
gorijai — „Laisvės tinklas“, „Rinkos partnerystė“, Komercijos taryba, 
„Verslumo gynėjai“. Kiti pavadinimai nusakė pačią esmę: „Piliečių 
opozicija civilinių ieškinių tironijai“ (POCIT), „Teisingo bylinėjimosi 
asociacija“, „Prisiekusiųjų priežiūra“, „Misisipės komitetas dėl delikto 
teisės reformos“. Ir senoji gvardija — sąjungos, atstovaujančios bankų, 
draudimo ir naftos kompanijų, medicinos, gamintojų, mažmeninių par- 
davėjų, komercijos, prekybos ir visko, kas geriausia mūsų amerikietiškoje 
gyvensenoje, interesams. 

Drumzliname manipuliacijų įstatymų leidyba pasaulyje, kuriame 
ištikimybės pakinta pernakt, o draugas gali tapti priešu iki vidudienio, 
esantys salėje žmonės buvo žinomi — bent Toniui Zekeriui — kaip 
verti pasitikėjimo. 

— Ponios ir ponai, — kreipėsi Tonis, atsistodamas ir palikdamas 
lėkštėje priešais save pusiau suvalgytą raguolį, — šio susitikimo tik- 
slas — jus informuoti, kad lapkritį mes pašalinsime iš Aukščiausiojo 
Teismo Šeilą Makarti ir ją pakeisime jaunu teisėju, įsipareigojusiu eko- 
nomikos raidai ir atsakomybės ribojimui. 

Aplinkui stalą supliauškėjo skysti aplodismentai. Visi kiti sėdėjo 


smalsūs ir klausėsi. Niekas nežinojo, kas už „Teismų vizijos“ stovi. Ze- 

keris veikė čia jau keleri metai ir turėjo neblogą reputaciją, bet ne asme- 
ninių pinigų. Nei jo grupė turėjo daug narių. Nei kada nors jis reiškė 
didelį susidomėjimą civilinės justicijos sistema. Naujoji jo aistra pakeisti 
atsakomybės įstatymus tartum atsirado iš niekur. 

Bet nekilo nė kiek abejonių, kad Zekeris ir „Teismų vizija“ gerai 
finansuojami. O jų lošime tai reiškė viską. 

— Mes turime pradinį finansavimą dabar iš karto, ir daugiau bus 
pervesta eigoje, — išdidžiai pranešė jis. — Daugiau, žinoma, reikės ir iš 
jūsų. Esame sudarę kampanijos planą, strategiją ir viskam vadovausime 
mes, „Teismų vizija“. 

Vėl aplodismentai. Visuomet didžiausia kliūtis — koordinacija. 
Juk tiek daug grupuočių, tiek daug nesutarimų, tiek daug asmeninių 
ambicijų. Surasti pinigų lengva, bent iš bendraminčių, bet dažnai visas 
sunkumas — kaip protingai juos išleisti. Tai, kad Tonis apsiėmė (gana 
agresyviai) viskam vadovauti — nuostabi žinia. Likusiuosius iš jų dau- 
giau nei tenkino išrašyti čekius ir suginti į rinkimų punktus balsuotojus. 

— O kas kandidatas? — kažkuris paklausė. 

Tonis nusišypsojo. 

— Jums patiks. Šiuo metu dar negaliu pranešti jo pavardės, bet 
jums patiks. Tiesiog sukurtas televizijai. — Ronas Fiskas dar nepasakė 
sutinkąs dalyvauti kampanijoje, bet Tonis žinojo, kad jisai sutiks. Ir jeigu 
dėl kurių nors priežasčių nesutiktų, sąraše yra ir daugiau pavardžių. Jie 
iš tikrųjų turės savąjį kandidatą, dargi greitai, net jeigu tam prireiktų ir 
maišais grynųjų. 

— Gal pakalbame apie pinigus? — paklausė Tonis, paskui strim- 
galviais nėrė į šį klausimą, dar niekam nespėjus sureaguoti. — Šiuo metu 
turime ant stalo milijoną baksų. Noriu išleisti daugiau, nei abu kandi- 
datai išleido per pastarąją rinkimų kovą. Ji vyko prieš dvejus metus, ir 
man nereikia priminti, kad jūsiškiui vaikinui toje kovoje pritrūko balsų. 
Maniškis vaikinas šių rinkimų lenktynių nepralaimės. Tam užtikrinti 
man reikia dviejų milijonų iš jūsų ir jūsiškių organizacijų narių. 

Trys milijonai kaip tokiai rinkimų kovai — smūginė suma. Per pas- 
kutiniuosius gubernatoriaus rinkimus, kurie apėmė visas aštuoniasde- 
šimt dvi administracines apygardas, o ne tik trečdalį jų, laimėtojas išleido 

7 milijonus dolerių, pralaimėjusysis — pusę tiek. O geri gubernatoriaus 
rinkimai — visada didelis spektaklis, svarbiausia valstijos politikos dalis. 
Aistros verda didžiulės, o rinkėjų aktyvumas būna dar didesnis. 

Rinkimų kova dėl vietos Aukščiausiajame Teisme, kai tokia vyksta, 
retai kada pritraukia daugiau kaip trečdalį visų registruotų rinkėjų. 

— Kaip ketinate išleisti tuos tris milijonus dolerių? — kažkas pa- 
klausė. Tai reiškė, kad ne problema, kaip surinkti tiek daug pinigų. Buvo 
galima padaryti išvadą, kad jiems pasiekiamos pakankamai gilios kišenės. 

— Televizijai, televizijai, televizijai, — replikavo Tonis. 

Tai tik iš dalies buvo tiesa. Tonis nė už ką neatskleistų visos savo 
strategijos. Juodu su ponu Rainhartu planavo išleisti gerokai daugiau 
nei tris milijonus, bet didesnė dalis jų išlaidų bus arba grynaisiais, arba 
kruopščiai nuslėptų nuo valstijos. Iš kažkur išlindo padėjėjas ir pradėjo 
visiems dalyti storus aplankus. 

— Čia yra tai, ką mes darėme kitose valstijose, — kalbėjo Tonis. — 
Prašom pasiimti su savimi ir perskaityti, kai turėsite laiko. 

Atsirado klausimų apie jo planą, o dar daugiau — apie jo kandi- 
datą. Tonis mažai ką atskleidė, bet nuolatos pabrėždavo esąs reikalingas 
jų finansinių įsipareigojimų, ir kuo greičiau — tuo geriau. Vienintelis 
nesklandumas susitikime blykstelėjo tuomet, kai POCIT vadovas infor- 
mavo juos, kad jo grupė aktyviai verbuoja kandidatus balotiruotis prieš 
Šeilą Makarti ir kad jis pats turi planą, kaip ją pašalinti. POCIT skel- 
bėsi turinti aštuonis tūkstančius narių, nors šis skaičius kėlė abejonių. 
Daugumą jos narių sudarė buvę bylininkai, nudegę per kokius nors civi- 
linius ieškinius. Organizacija nors ir patikima, bet neturėjo nė milijono 
dolerių. Po trumpai, bet karštai plykstelėjusios įtampos Tonis pakvietė 
POCIT vyrioką pačiam eiti ir vesti savąją kampaniją, ir tada šis greitai 
atsitraukė ir vėl prisijungė prie kitų. 

Baigdamas posėdį, Tonis primygtinai pareikalavo laikytis slaptu- 
mo, kuris — gyvybiškai svarbus kampanijos elementas. 

— Jeigu dabar teismų advokatai sužinos, kad turime šiose lenktynėse 
žirgą, jie įsuks savąją lėšų rinkliavos mašiną. Praėjus; kartą jie jus įveikė. 

Susitikimo dalyviai suirzo, kai jiems buvo antrą kartą užsiminta 
apie ši „jų“ pralaimėjimą per paskutiniųjų rinkimų kovą, tartum būtų 


126 JOHN GRISHAM 


laimėję, jeigu būtų turėję Tonį. Bet visi nuleido tai negirdomis. Tačiau 
vien užuomina apie teismų advokatus tučtuojau vėl sutelkė jų dėmesį. 
Buvo pernelyg sujaudinti rinkimų, kad pradėtų kivirčytis dėl 


smulkmenų. 


Grupinio ieškinio akcija tvirtino apimanti „per tris šimtus“ aukų, įvai- 
riais būdais nukentėjusių per šiurkštų „Krane Chemical“ aplaidumą jos 
Boumoro gamykloje. Tik dvidešimt įvardyti kaip ieškovai, ir iš tų dvi- 
dešimties galbūt tik pusė patyrė rimtų sveikatos sutrikimų. Ar jų negala- 
vimai susiję su gruntinių vandenų užterštumu — dar kitas klausimas. 

Ieškinys įregistruotas federacinio teismo rūmuose Hatisburge, vi- 
sai netoli nuo Foresto apygardos Išvažiuojamojo teismo pastato, kur vos 
prieš du mėnesius daktarė Liona Rouka ir kiti kartu su ja buvę prisieku- 
sieji priėmė savąjį verdiktą. Advokatai Sterlingas Bincas iš Filadelfijos ir 
F. Klaidas Hardinas iš Boumoro buvo čia pat po ranka atlikti registraciją 
ir taip pat šnektelti su visais reporteriais, kurie sureaguos į jų iš anksto 
spaudoje paskelbtą perspėjamąjį pranešimą. Deja, nepasirodė nė viena 
televizijos kamera, prisistatė tik keli žali laikraščių reporteriai. Tačiau ir 
tai — bent F. Klaidui — buvo nuotykis. Daugiau kaip trisdešimt metų 
jis nebuvo bent kiek prisiartinęs prie federacinio teismo rūmų. 

Ponui Bincui beviltiška pripažinimo stoka buvo baisus dalykas. Jo 
svajota apie didžiules antraštes ir ilgus straipsnius su puikiomis foto- 
grafijomis. Juk buvo įregistravęs daug reikšmingų grupinių ieškinių ir 
paprastai sugebėdavo pasiekti, kad šie būtų deramai žiniasklaidos nu- 
šviesti. Kas gi pasidarė Misisipės kaimiečiams? 

F. Klaidas išskubėjo atgal į Boumorą, į savo kontorą, kur lūkuriavo 
Miriama, trokšdama pamatyti, kaip sekėsi reikalai. 

— Kuris kanalas? — paklausė ji. 

— Joks. 

— K3? — Juk tai neabejotinai įžymiausia diena „F. Clyde Hardin 
Associates“ firmos istorijoje, ir Miriama baisiai nekantravo stebėti 
viską per televiziją. 

— Mes nusprendėme neturėti reikalų su tais reporteriais. Negali- 

ma jais pasitikėti, — paaiškino F. Klaidas, žvilgtelėdamas į savo laikrodį. 
Ketvirtis po penkių, Miriama jau turėjo būti palikusi kontorą. — Nėra 
ko čia jums tūnoti, — tarė jis, numesdamas ant kėdės švarką. — Susi- 
tvarkysiu pats. 

Nusivylusi ji tuoj pat išėjo, ir F. Klaidas bematant pasuko prie 
kontoros butelio. Atšaldyta gryna degtinė iškart paveikė raminamai, ir 
jis pradėjo mintyse kartoti savo didžiąją dieną. Jei bent kiek nusišypsos 
laimė, Hatisburgo laikraštis įdės jo nuotrauką. 

Bincas tvirtino atstovaująs trims šimtams klientų. Skaičiuojant po 
500 dolerių nuo kiekvieno, F. Klaidui gražus perleidžiamasis honoraras 
už pagalbą. Iki šiol jam išmokėta tik 3500 dolerių, kurių didesnę dalį jis 
panaudojo mokestiniams įsiskolinimams padengti. 

Įsipylęs antrą taurelę pasakė sau — nė velnio. Bincas jo neapgaus, 
nes esąs šiam reikalingas. Dabar jis, F. Klaidas Hardinas — oficialus 
advokatas viename iš svarbiausių šalyje iškeltų grupinių ieškinių. Visi 
keliai veda per Boumorą, ir F. Klaidas — padėties šeimininkas. 


TRTLIKTAS MTRIUS 


Firmai paaiškinta, kad ponas Fiskas visą dieną būsiąs Džeksone, ir tai 
susiję su kai kuriais asmeniniais reikalais. Kitais žodžiais — neklausinė- 
kite. Kaip partneris turėjo teisę ateiti ir išeiti kada tinkamas, nors Fiskas 
buvo toks disciplinuotas ir organizuotas, kad bet kas iš firmos galėdavo 
jį surasti per penkias minutes. 

Jis paliko Doriną ant fasado laiptukų auštant. Nors pakvietė ją 
važiuoti kartu, bet dėl darbo ir trijų vaikų paprasčiausiai tai buvo ne- 
įmanoma — tikrai ne, kai taip iš anksto neperspėta. Ronas paliko na- 
mus nepapusryčiavęs — bet ne todėl, kad nebuvo laiko. Tonis Zekeris 
pasakė: „Pavalgysime lėktuve“, ir to užteko, kad suviliotų Roną likti be 
savųjų sėlenų dribsnių. 

Brukheiveno kilimo ir tūpimo takas buvo per trumpas reaktyvi- 
niam lėktuvui, tad Ronas mielai sutiko nuskubėti į Džeksono oro uostą. 

Jam dar neteko būti arčiau kaip šimtas jardų iki privataus reaktyvinio 
lėktuvo, ir ne pernelyg mąstęs, kad kada nors teks tokiu skristi. Tonis 
Zekeris laukė prie bendrosios paskirties civilinės aviacijos oro uosto 
terminalo, kur pasveikino širdingai paspausdamas ranką ir energingai 
ištardamas: „Labas rytas, jūsų prakilnybe.“ Juodu ryžtingai nužingsnia- 
vo per degutbetonio dangos aikštę pro kelis senus turbosraigtinius ir 
stūmoklinių variklių lėktuvus — mažesnius, žemesnės klasės orlaivius. 
Tolumoje laukė nuostabi transporto priemonė — laiba ir egzotiškos iš- 
vaizdos kaip koks erdvėlaivis. Žybčiojo navigacinės šviesos. Gražūs laip- 
tai buvo nuleisti žemyn tarsi puikus kvietimas ypatingiems keleiviams. 
Ronas užsekė įkandin Tonio į laiptų aikštelę, kur daili stiuardesė trumpu 
sijonėliu pasveikino abu atvykus į lėktuvą, paėmė iš jų švarkus ir parodė 
vietas, kurias galį pasirinkti savo nuožiūra. 

— Kada nors anksčiau skridote „Gulfstream“? — paklausė Tonis, 
jiems įsitaisius krėsluose. Vienas pilotas šūktelėjo „sveiki!“ ir nuspaudė 
mygtuką laiptams įtraukti. 

— Ne, — atsakė Ronas, žiopsodamas į poliruotą raudonmedį, 
minkštą odą ir auksinę apdailą. 

— Tai G5, privačių reaktyvinių mersedesas. Šis galėtų nugabenti 
mus į Paryžių nenutūpdamas. 

„Tad ir keliaukime į Paryžių, ne į Vašingtoną“, — pagalvojo Ronas, 
pasilenkdamas į praėjimą įvertinti lėktuvo ilgį ir dydį. Greitomis pa- 
skaičiavęs išsiaiškino, kad vietų yra mažų mažiausia dvylikai išlepusių 
žmonių. 

— Gražu, — pagyrė jis. Norėjo paklausti, kam lėktuvas priklauso. 
Kas moka už kelionę? Kas stovi už tos auksu apmuštos komplektuotės? 
Bet teirautis būtų nemandagu, sudraudė save. Tik atsipalaiduok, džiau- 
kis kelione, džiaukis diena ir įsimink visas smulkmenas, nes Dorina 
norės viską išgirsti. 

Stiuardesė sugrįžo. Paaiškinusi, kaip elgtis ištikus avarinei situa- 
cijai, paklausė, ko ponai pageidautų pusryčiams. Tonis paprašė plaktos 
kiaušinienės su kumpiu ir paskrudintų bulvyčių. Ronas užsisakė tą patį. 

— Tualetas ir virtuvė — gale, — paaiškino Tonis, lyg kasdien, ke- 
liautų G5 modeliu. — Jeigu nori numigti, išsitraukia sofa. 

Atnešta kava, ir lėktuvas pradėjo lėtai riedėti į kilimo vietą. Stiuar- 
desė pasiūlė įvairių laikraščių. Tonis pasičiupo vieną, staigiai išskleidė, 
kelias sekundes permetė akimis, paskui paklausė: 

— Jūs sekate tos Boumoro bylos įvykius? 

"Ronas dėjosi skaitąs laikraštį, tačiau toliau dėjosi į galvą reaktyvi- 
nio lėktuvo prabangą. 

— Kažkiek, — atsakė jis. 

— Vakar įregistruotas grupinis ieškinys. — Tonis neslėpė pasidy- 
gėjimo. — Vienos iš tų po visą šalį veikiančių firmų iš Filadelfijos, kurios 
specialybė — delikto bylos. Manau, maitvanagiai jau sulėkė. — Pirmas 
jo komentaras Ronui šia tema, bet tikrai bus ne paskutinis. 

G5 atsiplėšė nuo žemės. Jis buvo vienas iš trijų, priklausančių įvai- 
rioms „Irudeau Group“ kontroliuojamoms įmonėms ir eksploatuojamų 
nuomojantis per atskirą užsakomųjų reisų kompaniją — šitaip buvo ne- 
įmanoma atsekti tikrojo savininko. Ronas stebėjo po savimi išnykstant 
Džeksoną. Po kelių minučių, lėktuvui pasiekus reikiamą keturiasdešimt 
vieno tūkstančio pėdų aukštį ir pradėjus skristi horizontaliai, jis užuodė 
stiprų čirškinamo keptuvėje kumpio aromatą. 


Daleso bendrosios paskirties civilinės aviacijos oro uoste jie buvo sku- 
biai perkelti į ilgo juodo limuzino galą ir po keturiasdešimties minučių 
atsidūrė Kolumbijos apygardos* K gatvėje. Tonis pakeliui paaiškino, kad 
juodu dešimtą ryto turį susitikti su i viena potencialių rėmėjų grupe, po 
Ronas parsirasiąs namo kaip tik laiku, kad dar suspėtų papietauti. Jam 
jau svaigo galva nuo tokios prabangios kelionės jaudulio ir savo reikš- 
mingumo pojūčio. 

Septynioliktame naujo pastato aukšte juodu išžengė iš lifto į gana 
paprastą „Amerikos šeimų aljanso“ laukiamąjį ir kreipėsi į dar papras- 
tesnę jo sekretorę. Tonis lėktuve glaustai buvo jam paaiškinęs: „Ši grupė 
— galbūt įtakingiausia iš visų konservatyviųjų krikščionybės gynėjų. 


* Federalinė apygarda, į kurią išskirta JAV sostinė Vašingtonas su priemiesčiais. 

Daug narių, daug grynųjų pinigų, daug svertų. Vašingtono politikai juos 
mėgsta ir jų bijo. Vadovauja toks Volteris Atlis, buvęs kongresmenas, 
kuriam įgriso visi tie Kongreso liberalai, todėl išėjo ir suformavo savo 
paties grupę.“ | 

Fiskas buvo girdėjęs apie Volterį Atlį ir jo „Amerikos šeimų aljansą“. 

Juodu palydėti į erdvią konferencijų salę, kur laukė pats ponas At- 
lis. Pasitikęs šilta šypsena ir rankos paspaudimu, jisai supažindino juos 
su kitais žmonėmis, apie kuriuos visus Tonis irgi glaustai informavo lėk- 
tuve. Jie atstovavo tokioms grupėms kaip „Maldos bendrija“, „Pasaulio 
šviesa“, „Apskritasis šeimų stalas“, „Evangelinė iniciatyva“ ir kelioms 
kitoms. Visi — žymūs nacionalinės politikos žaidėjai, pasak Tonio. 

Jie susėdo aplinkui stalą, pasidėdami priešais save bloknotus ir po- 
pierius trumpai užsirašinėti, tartum rengtųsi poną Fiską prisaikdinti ir 
paimti iš jo raštiškus parodymus. Tonis pradėjo glaustai apibūdindamas 
Misisipės Aukščiausiąjį Teismą ir savo komentarais laikėsi apskritai po- 
zityvaus tono. Daugelis teisėjų — geri žmonės su solidaus balsavimo 
reputacija. Bet, žinoma, bėda dėl Šeilos Makarti ir josios slapto libera- 
lizmo. Svarstomais klausimais ja negalima pasitikėti. Yra išsiskyrusi, kal- 
bama, kad palaidos moralės, bet Tonis šioje vietoje sustojo ir neįsileido 
į konkrečias detales. 

Kad ja būtų atsikratyta, jiems reikia štai čia esančio Rono, kad 
žengtų į prieki ir atsilieptų į iššūkį. Tonis greitai perbėgo jų žmogaus 
biografiją ir kartu nepateikė nė vienintelio fakto, kurio šio susitikimo 
dalyviai jau nežinotų. Paskui perdavė žodį Ronui, kuris atsikrenkštęs 
padėkojo jiems, kad jį pakvietė, ir pradėjo kalbėti apie savo gyvenimą, 
išsimokslinimą, auklėjimą, tėvus, žmoną ir vaikus. Esąs uolus krikščio- 
nis, Šv. Luko baptistų bažnyčios diakonas, sekmadieninės mokyklos 
mokytojas, „Rotary“ klubo, „Ducks Unlimited“ narys, jaunių beisbolo 
lygos komandos treneris. Jis kiek galėdamas ištempė prisistatymą savo 
autobiografijos duomenimis, paskui gūžtelėjo pečiais, lyg norėdamas 
pasakyti: „Daugiau nieko nėra.“ 


*„Nevaržomos antys“ — stambiausia pasaulyje organizacija, kovojanti už pelkynų išsaugo- 
jimą. 

Dėl šio sprendimo jisai su žmona meldęsi. Net buvo susitikę su 
savo pastoriumi dar daugiau pasimelsti, tikėtina, aukštesniu lygiu. Juodu 
buvo ramūs. Buvo pasirengę. 

Visi tebebuvo šiltai, draugiškai nusiteikę, dėkingi, kad jis atvyko. 
Pasiteiravo apie jo praeitį — ar nėra tenai seniau nieko, kas galėtų jam 
pakenkti? Kokio nors meilės nuotykėlio, baudos už vairavimą apsvaigus, 
kokios nors iškrėstos išdaigos studentiškoje brolijoje, kai mokėsi kole- 
dže? Kokių nors skundų dėl etikos pažeidimo? Pirma ir vienintelė san- 
tuoka? Taip, gerai, mes taip ir manėme. Jokių pretenzijų iš jūsų firmos 
darbuotojų dėl seksualinio priekabiavimo? Ko nors panašaus? Bet ko, 
nors kiek besisiejančio su seksu, mat seksas — pražūtingas bet kuriose 
karštose kampanijose? Ir kai jau kalbama šia tema, kas dėl gėjų? Gėjų 
santuokų? Absoliučiai prieš? O dėl civilinių santuokų? Ne, sere, tik ne 
Misisipėje. Dėl įsivaikinančių gėjų? Ne, sere. 

O kaip abortai? Prieš. Prieš bet kokius? Taip. 

Mirties bausmė? Labai už ją. 

Regis, niekas nepagavo prieštaros tarp tų dviejų dalykų. 

Ginklai, Antroji pataisa“, tai yra teisė turėti ir nešiotis ginklus, ir 
taip toliau? Ronas mėgo savo ginklus, bet sekundėlę jį pagavo smalsu- 
mas, kodėl tiems religingiems žmonėms taip rūpi ginklai? Paskui jam 
toptelėjo — tas viskas politika ir tam, kad būtum išrinktas. Jo medžiok- 
linis gyvenimas jiems didžiai patiko, ir jis kaip įmanydamas ilgiau iš- 
tempė pasakojimą apie tai. Nė vienas gyvūnas neatrodė saugus. | 

Paskui cypiančio balso „Apskritojo šeimų stalo“ vadovas toliau varė 
liniją klausimų apie Bažnyčios atskyrimą nuo valstybės, ir visi, atrodė, 
linksėjo galvomis. Ronas laikėsi tvirtai, atsakinėjo apgalvotai ir, regis, 
patenkino tuos kelis, kurie dar klausėsi. Jis pradėjo sumoti, kad visa tai 
tik dėl akių. Jie jau buvo apsisprendę seniai prieš šįryt jam paliekant 
Brukheiveną. Jis — jų Žmogus, ir šiuo metu paprasčiausiai veržiasi į at- 
viras duris. 

Kiti klausimai buvo apie kalbos laisvę, ypač apie religinės kalbos 
laisvę. 


* Antroji JAV Konstitucijos pataisa, įeinanti į Teisių bilį. 

— Ar reikėtų leisti mažo miesto teisėjui pasikabinti teismo salėje 
Dešimt Dievo įsakymų? — pateiktas klausimas. 

Ronas jautė, kad ši problema juos domina ir iš pradžių buvo linkęs 
būti atviras ir atsakyti „ne“. Jungtinių Valstijų Aukščiausiasis Teismas 
buvo priėmęs nutartį, kad šitaip pažeidžiamas Bažnyčios atskyrimas nuo 
valstybės, ir Ronas kaip tyčia su tuo sutiko. Bet jis nenorėjo suerzinti 
susirinkusiųjų, tad atsakė: 

— Vienas iš mano herojų — vietinis išvažiuojamojo teismo teisėjas 
Brukheivene. — Ir pradėjo visaip išsisukinėti: — Didis žmogus. Trisde- 
šimt metų jis turėjo pasikabinęs ant sienos Dešimt įsakymų, ir aš visada 
juo Žavėjausi. | 

Apsukriai išvengta tiesaus atsakymo, ir jie tai pripažino. Taip pat 
pripažino, kad toks puikus apsukrumo pavyzdys galėtų padėti ponui 
Fiskui per karštą kampaniją išsilaikyti. Tad daugiau klausimų nebuvo, 
niekas nepaprieštaravo. Šiaip ar taip, jie visi kovose išbandyti politikos 
veikėjai ir gebėjo įvertinti neatsakymą, tokį išgirdę. 
tiek atsiliekąs nuo darbotvarkės. Šiandien turįs daug dar svarbesnių 
susitikimų. Jis užbaigė jų mažutį pažintinį susitikimą, pareikšdamas 
susidaręs apie Roną Fiską labai gerą įspūdį ir nematąs priežasčių, kodėl 
„Amerikos šeimų aljansas“ negalėtų ne tik jį paremti, bet ir sudrebinti 
tenai vietoje žemę ir laimėti kažkiek balsų. Visi aplinkui stalą linksėjo, o 
Tonis Zekeris atrodė laimingas kaip naujai iškeptas tėvas. 


— Mūsų priešpiečių planas šiek tiek keičiasi, — pasakė jis, juodviem vėl 
įsėdus į limuziną. — Su jumis norėtų susipažinti senatorius Radas. 

— Senatorius Radas? — negalėdamas patikėti paklausė Fiskas. 

— Teisingai supratote, — išdidžiai patvirtino Tonis. 

Majersas Radas buvo įpusėjęs septintą savo kadenciją (trisdešimt 
devintuosius metus) Jungtinių Valstijų Senate ir bent per pastaruosius 
trejus rinkimus atbaidė visus galimus konkurentus. Mažų mažiausia 40 
procentų žmonių jo neapkentė, ir bent 60 procentų — mylėjo. Buvo iš- 
tobulinęs meną padėti savo šalininkams ir nepaisyti visų kitų. Misisipės 

politikoje jis buvo legenda, machinatorius, nuo seno mėgstantis kištis 
į vietinius rinkimus, karalius, pasirenkantis savo kandidatus, teroristas, 
žudantis stojančiuosius konkuruoti su jo kandidatais, bankas, išgalintis 
finansuoti bet kurią rinkimų kovą ir nukreipti krūvas grynųjų, senas 
išminčius, vadovaujantis savajai partijai, ir galvažudys, naikinantis kitus. 
 — Senatorius Radas domisi šiuo atveju? — kuo nekalčiausiai pa- 
klausė Fiskas. 

Tonis metė į jį įtarų žvilgsnį. Kiek naivus žmogus gali būti? 

— Žinoma, taip. Senatorius Radas labai artimas su tais žmonėmis, 
su kuriais jūs ką tik susitikote. Jų vedamose rezultatų suvestinėse jis iš- 
laiko absoliutų balsavimo rekordą. Absoliutų, įsidėmėkite. Ne 95 pro- 
centų, bet absoliutų. Vienas iš trijų Senate, o kiti du — naujokėliai. 

„Ką Dorina apie tai pasakys? — pagalvojo sau Ronas. — Priešpie- 
čiai su senatoriumi Radu Vašingtone!“ 

Jie buvo jau netoli Kapitolijaus, kai limuzinas įnėrė į kažkokią vie- 
nos krypties eismo gatvę. 

— Iššokime čia, — pasakė Tonis, nespėjus vairuotojui išlipti ir ati- 
daryti durelių. 

Juodu pasuko į siauras duris šalia seno viešbučio, kuris vadinosi „Mer- 
cury“. Abiem prisiartinus, nusenęs durininkas žalia uniforma susiraukė. 

— Pas senatorių Radą, — trumpai metė Tonis, ir suraukta kakta 
šiek tiek išsilygino. 

Viduje jie nuvesti tuščio, niūraus valgomojo pakraščiu ir korido- 
riumi. | 

— Čia privati senatoriaus buveinė, — tyliai paaiškino Tonis. 

Ronui tai padarė didelį įspūdį. Nors pastebėjo išdilus; kilimą ir 
besilaupančius nuo sienų dažus, bet senas pastatas atsidavė stipria doze 
apšepusios elegancijos. Turėjo istoriją. „Kiek sandėrių buvo sudaryta 
tarp šių sienų?“ — paklausė savęs Fiskas. 

Koridoriaus gale juodu pateko į mažą valgomąjį su aiškiai mato- 
mais visokiais rimtos valdžios ženklais. Senatorius Radas sėdėjo prie 
mažo stalo, prisidėjęs prie ausies mobilųjį telefoną. Ronas niekada ne- 
buvo su juo susitikęs, bet Žmogus tikrai atrodė pažįstamas. Tamsus kos- 
tiumas, raudonas kaklaraištis, vešlūs spindintys žili plaukai, sušukuoti 

kairėn ir prilaikomi vietoje nemažo kiekio purškalo, stambus apvalus 
veidas, kuris kas metai tartum vis pilnėjo. Ne mažiau kaip keturi iš jo 
viešųjų ryšių padėjėjų ir patarėjų sukinėjosi aplinkui kaip bitės, visi įnikę 
į svarbias šnekas mobiliaisiais — turbūt vienas su kitu. | 

Tonis ir Fiskas laukė, stebėdami spektaklį. Veikianti valdžia. 

Staiga senatorius užtrenkė savo mobilųjį, ir kaipmat baigti kiti 
keturi pokalbiai. 

— Tšnykite, — suniurnėjo didysis žmogus, ir jo pakalikai išsilakstė 
kaip pelės. — Kaip laikotės, Zekeri? — paklausė jis, atsistodamas iš 
už stalo. Po supažindinimo minutėlę sekė lengvas pokalbis apie šį bei 
tą. Radas tartum pažinojo visus gimtuosiuose kraštuose, Brukheive- 
ne — kažkada ten gyvenusi teta — ir tvirtino jaučiąsis pagerbtas gavęs 
progą susipažinti su šiuo ponu Fisku, apie kurį tiek-daug buvo girdėjęs. 
Kažkuriuo iš anksto numatytu momentu Tonis tarė: 

— Grįšiu po valandos, — ir dingo. Jį pakeitė patarnautojas su 
smokingu. 

— Sėskitės, — įtaigiai paragino Radas. — Maisto ne kažkiek, už- 
tat daug privatumo. Aš čia valgau penkis kartus per savaitę. 

Patarnautojas nuleido negirdomis komentarą ir padavė abiem 
valgiaraščius. | 

— Labai miela, — sutiko Ronas, dairydamasis aplinkui į sienas, 
apstatytas knygomis, kurios šimtą metų nebuvo skaitomos nei šluosto- 
mos nuo dulkių. Juodu pietauja mažoje bibliotekoje. Nenuostabu, kad 
taip privatu. Abu užsisakė sriubos ir keptos ant grotelių kardžuvės. Iš- 
eidamas patarnautojas uždarė paskui save duris. 

— Pirmą valandą turiu su kai kuo susitikti, — pareiškė Radas, — 
tad kalbėkimės greitai. — Jisai suskato piltis į šaldytą arbatą cukrų ir 
maišyti šaukšteliu. 

— Žinoma. 

— Jūs galite laimėti šią rinkimų kovą, Ronai, ir, dievaži, esate mums 
reikalingas. | 

Karaliaus tarti žodžiai, ir po daugelio valandų Ronas juos cituosiąs 
ir cituosiąs Dorinai. Ta išskridusi įžanginė frazė buvo garantija žmogaus, 
paties niekada nepralaimėjusio, ir nuo šiol Ronas Fiskas tapo kandidatu. 

— Kaip žinote, — tęsė Radas, nes jis iš tikrųjų nebuvo pratęs klau- 
sytis, ypač pokalbiuose su nereikšmingais politikėliais iš gimtinės, — aš 
nesikišu į vietinius rinkimus. — Pirmiausia Fiską pagavo noras nusi- 
juokti, dargi garsiai, bet jis tuojau pat sumojo, kad senatorius kalba visai 
rimtai. — Tačiau šie rinkimai pernelyg svarbūs. Aš padarysiu viską, kas 
įmanoma, ir į tai nedera nusispjauti, suprantate? 

— Be abejo. 

— Šiame reikale įgijau įtakingų draugų, ir jie mielai parems jūsų 
kampaniją. Užteks man tik paskambinti telefonu. 

Ronas mandagiai linksėjo. Prieš du mėnesius Newsweek išspaus- 
dino didžiulę apybraižą su nuotrauka viršelyje apie suinteresuotųjų 
sluoksnių Vašingtone grynųjų pinigų kalnus kyšiams ir politikus, juos 
imančius. Radas tame sąraše pirmavo. Savo karo kampanijos ižde jis tu- 
rėjo per 11 milijonų dolerių, tačiau be jokios numatomos rinkimų kovos. 
Vien pagalvoti apie kokį nors pajėgų varžovą buvo juokinga. Jis priklausė 
didžiajam verslui, — bankams, draudimo, naftos, anglies, žiniasklaidos 
kompanijoms, gynybos, farmacijos pramonei, — joks korporatyvinės 
Amerikos segmentas neišvengė jo lėšų rinkliavos aparato čiupiklių. 

— Dėkui, — tarė Ronas, nes jautėsi įpareigotas. 

— Mano žmonės gali sudaryti daug pinigų. Be to, aš pažįstu tuos, 
kurie tūno užsislėpę — gubernatorių, įstatymų leidėjus, merus. Ar kada 
nors girdėjote apie Vilį Teitą Ferį? 

— Ne, sere. 

— Jis — valstijos kontrolierius ketvirtame rajone, Adamso apy- 
gardoje, kuri įeina ir į jūsų rinkimų rajoną. Aš išsaugojau jo brolį nuo 
kalėjimo — dusyk. Vilis Teitas dėl manęs agituotų po gatves. Taip pat 
jis — įtakingiausias politikas tuose kraštuose. Vienas mano telefono 
skambutis, ir Adamso apygarda — jūsų. — Jis spragtelėjo pirštais. Lyg 
šitaip kristų balsai, kur dera. — Kada nors girdėjote apie Linką Kaizerį? 
Veino apygardos šerifą? 

— Galbūt. 

— Linkas — senas mano draugas. Prieš dvejus metus jam reikėjo 
naujų patrulinių automobilių, naujų nešiojamųjų radijo stotelių, naujų 
neperšaunamųjų liemenių, ginklų ir visko. Apygarda nesutiko duoti nė 

šūdo, tad jis paskambina man. Aš nueinu į Vidaus saugumo departa- 
mentą, pasikalbu su kai kuriais draugais, užlaužiu kai kam rankas, ir 
Veino apygardai staiga skiriami šeši milijonai baksų kovai su terorizmu. 
Pas juos atsirado daugiau patrulinių automobilių, nei turėjo farų šiems 
vairuoti. O radijo ryšio sistema geresnė negu laivyne. Ir tik žiūrėkite, 
teroristai, po šimts, nusprendė laikytis nuo Veino apygardos kuo to- 
liau. — Jis nusikvatojo iš savo sąmojo, ir Ronui teko irgi sugagenti. Nie- 
ko nėra geriau, kaip iššvaistyti dar kelis milijonus mokesčių mokėtojų 
pinigų! — Jums reikia Linko — turite jį ir kartu Veino apygardą, — pa- 
žadėjo Radas, gurkštelėdamas arbatos. 

Dvi apygardas užsikišęs už diržo, Ronas pagalvojo apie kitas dvide- 
šimt penkias pietinėje rinkimų apygardoje. Ar kitą valandą teks klausytis 
kovų prisiminimų iš jų visų? Jis veikiau vylėsi, kad ne. Atnešta sriuba. 

— Ta mergužė Makarti, — tarp šliurpsnių prašneko Radas, — ji 
niekada nesėdėjo vienoje valtyje. — Ronas tai suprato kaip kaltinimą ne- 
parėmus senatoriaus Rado. — Ji pernelyg liberalė, be to, tarp mūsų, vaiki- 
nų, tiesiog nėra tinkama juodai mantijai. Suprantate, ką turiu omenyje? 

Ronas nežymiai linktelėjo stebeilydamas į sriubą. Nieko nuos- 
tabaus, kad senatorius linkęs pietauti nuošaliai. „Jis nežino jos var- 
do, — tarė sau Ronas. — Labai mažai ką žino apie ją, išskyrus tai, kad 
yra moteris ir, jo nuomone, ne savo vietoje. 

Idant nukreiptų kalbą nuo smagios įprastinės baltųjų vaikinų kal- 
bos, Ronas nusprendė įterpti pusiau protingą klausimą: 

— O kaip Įlankos pakrantė? Ten turiu labai mažai ryšių. 


Kaip ir buvo galima spėti, Radas nusišaipė į klausimą — atseit 
jokių problemų. 
— Mano žmona — iš Bei Sent Luiso, — nuramino jis, lyg vien 


tai galėtų užtikrinti triuškinamą jo pasirinktojo pergalę. — Tie gynybos 
departamento rangovai, laivų statyklos, NASA“ — jūsų, velniai rautų, 
turiu tuos Žmones savo rankoje. 


* National Aeronautics and Sbate Administration — Nacionalinė aeronautikos ir kosmoso ad- 
ministracija — JAV valstybinė agentūra, atsakinga už visas nekarines kosmoso tyrimo programas, 
įkurta 1958 m. 

„O jie turbūt turi tave, — pagalvojo Ronas. — Tokia nelyginant 
abipusė priklausomybė.“ 

Greta senatoriaus arbatos stiklinės suzvimbė mobilusis telefonas. 
Jis žvilgtelėjo į aparačiuką ir susiraukęs tarė: 

— Turiu atsiliepti. Baltieji rūmai, — dėjosi gerokai suirzęs. 

— Man išeiti už durų? — paklausė Ronas, neapsakomai paveiktas 
įspūdžio, taip pat ir baimindamasis, kad gali netyčia nugirsti kokį nors 
svarbų reikalą. 

— Ne, ne, — numojo Radas. 

Fiskas pamėgino susitelkti į sriubą, arbatą ir bandelę, ir nors tai 
baigtųsi. Tačiau pokalbis telefonu nesibaigė. Radas mykė, murmėjo, ir 
niekaip negalėjai suprasti, kokią krizę jis nukreipia į šalį. Patarnautojas 
grįžo su kardžuve, kuri iš pradžių dar šiek tiek čirškėjo, bet netrukus 
ataušo. Cukrinio runkelio griežinėliai šalia jos plaukė didžiuliame iš- 
tirpusio sviesto klane. 

Kai pasaulis vėl tapo saugus, Radas išjungė telefoną ir įsmeigė į 
savosios kardžuvės vidurį šakutę. 

— Atleiskite, — atsiprašė jis. — Prakeikti rusai. Šiaip ar taip, 
noriu, kad jūs kandidatuotumėte, Ronai. Tai svarbu valstijai. Privalome 
sutvarkyti mūsiškį teismą. 

— Taip, sere, bet... 

— Ir jūs turite visišką mano paramą. Nieko vieša, įsidėmėkite, bet 
aš persiplėšdamas subinę veiksiu užkulisiuos. Surasiu rimtų grynųjų. 
Pliaukštelėsiu botagu, užlaušiu kelias rankas — na, kaip įprasta tokiais 
atvejais. Tai mano lošimas, sūneli, patikėkite. 

— Kas, jeigu... 

— Misisipėje niekas manęs neįveiks. Tik paklauskite gubernato- 
riaus. Du mėnesiai iki rinkimų jis buvo atsilikęs dvidešimčia punktų 
ir mėgino keberiotis pats. Nenorėjo mano pagalbos. Aš ten nuskridau, 
surengiau maldos pusryčius, vaikinas atsivertė ir triuškinamai laimėjo. 
Nemėgstu ten kištis, bet teks. Tiek ta rinkimų kova svarbi. Jūs pajėg- 
site? 

— Taip manau. 

— Nebūkite kvailas, Ronai. Čia vienintelė proga nuveikti ką nors 
didaus. Pagalvokite apie tai, jūsų amžius, ee... 

— Trisdešimt devyneri. | 

— Trisdešimt devyneri, velniškai jaunas, bet jau sėdėsite Misisipės 
Aukščiausiajame Teisme. Ir kai mes jus ten pasodinsime, niekada nebe- 
išeisite. Pagalvokite apie tai. 

— Aš labai daug galvoju, sere. 

— Gerai. 

Telefonas vėl suzvimbė, tikriausiai skambino prezidentas. 

— Atleiskite. — Radas prisidėjo prie ausies aparačiuką ir atsikan- 
do didelį žuvies kąsnį. 


Trečia, galutinė, stotelė šioje turnė buvo „Delikto teisės reformos tinklo“ 
biuras Konektikuto aveniu. Toniui vėl vadovaujant, jie žaibiškai perlėkė 
pažindinimus ir trumpas kalbas. Fiskas atsakė į kelis nepiktus klausi- 
mus — buvo kur kas lengviau, nei su tais religingaisiais vaikinais šįryt. 
Vėl jis neatsikratė įspūdžio, kad viskas vyksta tik formaliai. Jiems buvo 
svarbu savo kandidatą pačiupinėti ir išgirsti, bet atrodė, kad mažai kas 
buvo suinteresuotas rimtai vertinti. Jie kliovėsi Toniu. Kadangi jisai su- 
rado tą žmogų, vadinasi, tiks ir jiems. 

Ronui Fiskui nežiniom, visas keturiasdešimt penkių minučių susi- 
tikimas buvo filmuojamas slapta kamera, ir medžiaga siunčiama viršun, 
į mažą aparatinę, kur viską atidžiai stebėjo Baris Rainhartas. Jis turėjo 
apie Fiską storą dosjė, su fotografijomis ir įvairiomis charakteristikomis, 
bet jam įdomu buvo išgirsti jo balsą, stebėti akis ir rankas, klausytis at- 
sakymų. Ar jis pakankamai fotogeniškas, telegeniškas, dailiai apsirengęs, 
gražus? Ar jo balsas veikia raminamai, kelia pasitikėjimą? Sudaro pro- 
tingo ar nuobodos įspūdį? Prieš tokį sambūrį nervinasi ar laikosi ramiai 
ir užtikrintai? Ar galima būtų jį supakuoti ir deramai iškišti rinkoje? 

Po penkiolikos minučių Baris liko įtikintas. Vienintelis neigiamas 
bruožas — šioks toks nervingumas, antra vertus, to ir buvo galima 
tikėtis. Ištrauk žmogų iš Brukheiveno ir įstumk priešais svetimą pub- 
liką svetimame mieste, ir tikėtinai kelis kartus jis kalbėdamas užsikirs. 

Malonus balsas, malonus veidas, padorus kostiumas. Baris tikrai turėjęs 
reikalų ir su prastesniais. | 

Jis niekada nesusipažins su Ronu Fisku ir — kaip ir visose Bario 
vestose kampanijose — visiškai nenutuoks, kas tampo už virvučių. 


Skrendant namo, Tonis užsakė viskio su citrina ir cukrumi. Pamėgino 
įkalbėti išgerti ir Roną, tačiau šis atsisakė ir pasiliko prie kavos. Puiki 
aplinka išgerti — prabangiame reaktyviniame lėktuve su žavinga jauna 
pana kaip barmene, baigiantis ilgai ir įtemptai dienai, kai ničniekas ne- 
stebi ir nežino. 

— Tik kavos, — paprašė Ronas. Nepaisant tokios aplinkos, jis Ži- 
nojo tebesąs vertinamas. Be to, ir šiaip buvo blaivininkas. Tad apsispręsti 
nebuvo sunku. 

Ne kažkoks gėrovas buvo ir Tonis. Nugėrė kelis gurkšnelius savo 
kokteilio, pasilaisvino kaklaraištį, giliau įsitaisė krėsle ir galiausiai pa- 
reiškė: | 

— Kalbama, kad toji mergužė Makarti gana smarkiai maukia 
kaušalą. 
| Ronas tik gūžtelėjo pečiais. Tokios kalbos nebuvo pasiekusios 
Brukheiveno. Jo nuomone, bent-50 procentų tenykščių Žmonių nepa- 
jėgtų įvardyti nė vieno iš trijų Aukščiausiojo Teismo teisėjų nuo pietinės 
rinkimų apygardos, o ką jau kalbėt apie jų įpročius, gerus ar blogus. 

Dar vienas gurkšnis, ir Tonis varė toliau: 

-— Abu jos gimdytojai smarkiai gėrė. Žinoma, jie kilę nuo Vakarų 
pakrantės, tad tai nėra netikėta. Ji mėgsta lankytis klube, kuris vadinasi 
„Antradienis“, netoliese vandens saugyklos. Kada nors girdėjote apie jį? 

— Ne. 

— Tokia nelyginant rinka, kur pusamžiai svingeriai renkasi part- 
nerius. Pats tenai niekada nebuvau. 

Fiskas nesutiko užkibti ant kabliuko. Regis, tokios žemos paskalos 
buvo jam nuobodžios. Tai Tonio nė kiek nejaudino. Po teisybei, dargi 
pasirodė puiku. Tegul kandidatas laikosi aukšto lygio. Purvais apdrabs- 
tys kiti. 

— Ar seniai pažįstate senatorių Radą? — paklausė Fiskas, pakeis- 
damas temą. 

— Seniai. 

Ir likusią trumpos kelionės dalį juodu kalbėjosi apie didį jų senato- 
rių ir jo nepaprastą karjerą. 


Ronas parlėkė namo vis dar sklandantis padebesiuos nuo tokio svaigaus 
susitikimo su valdžia ir jos simboliais. Dorina laukė nekantraudama 
išgirsti smulkmenas. Juodu valgė pašildytus spagečius, o vaikai, baigę 
ruošti namų darbus, taisėsi gultis į lovas. 

Ji turėjo daug klausimų, ir į kai kuriuos Ronui buvo o nelengva at- 
sakyti. Kodėl tiek daug įvairių grupių pasirengusios išleisti tiek daug 
pinigų dėl nežinomo ir visiškai neprityrusio politiko? Todėl, kad jos 
angažuotos. Todėl, kad joms geriau tinka protingi, aiškūs jauni žmonės 
su teisingais įsitikinimais ir be ankstesnės tarnybos bagažo. Ir jeigu Ro- 
nas atsisakytų, būtų surastas kitas kandidatas, visai toks pat kaip jis. Yra 
pasiryžusios laimėti, išvalyti Teismą. Tai visos šalies masto judėjimas ir 
dargi labai svarbus. 

Tai, kad jos vyras pietavo vienas su senatoriumi Radu, viską nusvė- 
rė: juodu staigiai nersią į nepažįstamą politikos pasaulį ir nugalėsią. 


KETURIOLIKTAS MKTRIUS 


Baris Rainhartas nuskrido reisiniu lėktuvu į La Gvardijos oro uostą, o 
iš ten privačiu automobiliu nuvyko į viešbutį „Mercer“ SoHo rajone. Jis 
įsiregistravo, nusiprausė po dušu ir persirengė storesnės vilnonės me- 
džiagos kostiumu, nes buvo tikimasi sniego. Registratūroje atsiėmė jam 
atsiųstą faksą, paskui nuėjo aštuonis kvartalus į vietnamiečių restoranėlį 
netoliese Grinvič Vilidžo, kol kas dar neįtrauktą į kelionių vadovus. Po- 
nas Trudo mėgo jį rinktis diskretiškiems susitikimams. Čia buvo tuščia, 
o Baris atėjo per anksti, tad įsitaisė ant taburetės prie baro ir užsisakė 
gėrimo porciją. 

Pigus F. Klaido Hardino pateiktas grupinis ieškinys Misisipėje buvo 
galbūt ir menka naujiena, bet Niujorke — kur kas geresnė medžiaga 
spaudai. Kasdienės finansinės publikacijos išėjo su ja, ir apdaužyti pa- 
prastųjų „Krane“ akcijų pajai darsyk smarkai nukentėjo. 

"Visą dieną ponas Trudo darbavosi prie telefono ir šūkavo ant Bo- 
bio Retslafo. Sandoriai „Krane“ akcijomis ėjo po 18,00 ir 20,00 dolerių 
už vieną, — nauja žemuma, — ir Karlas dėjosi nusiminęs. Retslafas, 
pasiskolinęs milijoną baksų iš savo pensinio fondo, atrodė dar labiau 
prislėgtas. 

Kuo žemiau — tuo geriau. Karlas norėjo, kad akcijos nukristų kaip 
įmanoma žemiau. Ant popieriaus jis jau prarado milijardą ir išgalėjo 
prarasti daugiau, nes kurią nors dieną jos staigiai šaus atgal į viršų. Nie- 
kam nežiniom, išskyrus du bankininkus Ciuriche, Karlas jau supirki- 
nėjo „Krane“ akcijas per nuostabiai neaiškią kompaniją Panamoje. Jis 
atsargiai, mažais kiekiais kaupė pajus, stengdamasis savo supirkimais 
nesutrikdyti nuosmukio tendencijos. Penki tūkstančiai akcijų vangią 
sandorių dieną ir dvidešimt tūkstančių — gyvą, bet ne tiek, kad pri- 
trauktų dėmesį. Netrukus turėjo būti paskelbti ketvirto ketvirčio pelnai, 
ir Karlas nuo Kalėdų patvarkydavo buhalterines knygas. Akcijos toliau 
smuks. O Karlas toliau jas supirkinės. 

Sutemus jis išsiuntė Retslafą namo, paskui atsakė į kai kuriuos pra- 
leistus telefono skambučius. Septintą įsiropštė ant užpakalinės savojo 
bentlio sėdynės, ir Toliveris nuvežė jį į vietnamiečių užeigą. 

Karlas nesimatė su Rainhartu nuo jųdviejų susitikimo Boka Rato- 
ne tada lapkritį, trys dienos po verdikto. Juodu nesikeitė įprastu ar elek- 
troniniu paštu, nei faksais, nei greitosiomis siuntomis, nei antžeminių 
linijų ar standartiniu mobiliojo telefono ryšiu. Abu turėjo po išmanųjį 
telefoną, sujungtą vien tik su kito, ir kartą per savaitę, kai turėdavo laiko, 
Karlas paskambindavo sužinoti naujausios informacijos. 

Pro bambukinę užuolaidą juodu buvo nuvesti į blausiai apšviestą 
šalutinį kambarėlį tik su vienu staliuku. Padavėjas atnešė gėrimų. Karlas 
vien dėl akių keikė grupinius ieškinius ir šiuos keliančius advokatus. 

— Mes nusileidžiame iki kraujuojančių nosių ir odos bėrimų, — 
piktinosi jis. — Kiekvienas raudonsprandis, kuriam kada nors tenai pa- 
sitaikė važiuoti pro gamyklą, staiga tampa ieškovu. Niekas neprisimena 
tų gerų senų laikų, kai mes mokėjome aukščiausius pietinėje Misisipėje 
atlyginimus. Dabar advokatai sukūrė masines lenktynes, kas pirmas nu- 
bėgs į teismą. 

— Gali pasidaryti dar blogiau, — pranešė Baris. — Mes žinome 
apie kitą advokatų, telkiančių klientus, grupę. Jeigu jie įregistruos ieškinį, 
jų grupė bus prijungta prie pirmosios. Bet aš neimčiau pernelyg į galvą. 

— Neimtumėte į galvą? Juk tai ne jūs eikvojate pinigus teisininkų 
honorarams. 

— Jūs juos susigrąžinsite, Karlai. Nusiraminkite. — Dabar jau pe- 
reita prie vardų — „Karlai“ ir „Bari“ — ir geros dozės familiarumo. 

— Nusiraminti? Baigiantis biržoje dienos sandoriams, „Krane“ ėjo 
po 14,50 dolerio. Jeigu turėtumėte dvidešimt penkis milijonus akcijų, 
galbūt suprastumėte, kad sunku nusiraminti. 

— Aš nesijaudinčiau, tik jas supirkinėčiau. 

Karlas išmaukė savo škotiškąją. 

— Darotės gana pasitikintis savimi. 

— Šiandien mačiau mūsų vaikiną. Jis lankėsi Vašingtone. Vyrukas 
dailios išvaizdos, toks švarus ir tvarkingas, kad net baugu. Guvus, moka 
kalbėti, gerai laikosi. Visiems padarė įspūdį. 

— Jisai sutiko? 

— Rytoj sutiks. Jis valgė priešpiečius su senatoriumi Radu, ir senis 
moka išsukinėti rankas. 

— Majersas Radas. — Karlas palingavo galvą. — Kas per kvailys. 

— Taip, bet jį visada galima papirkti. 

— Juos visus galima papirkti. Pernai Vašingtone tam išleidau per 
keturis milijonus dolerių. Išbarsčiau aplinkui kaip kalėdinius saldainius. 

— Neabejoju, Radas gavo savo dalį. Mudu žinome, kad jisai silpnap- 
rotis, žmonės Misisipėje — ne. Jis ten karalius, ir jie dievina jį. Jeigu jis 
panorės, kad mūsų vaikinas kandidatuotų, tai rinkimų kova ir prasidės. 

Karlas išsimuistė iš švarko ir numetė jį ant kėdės atkaltės. Taip pat 
išsiėmė rankogalių sąsagas, atsiraitojo marškinių rankoves ir — kadangi 

niekas nestebėjo — pasilaisvinęs kaklaraištį suglebo kėdėje. Truputėlį 
nugėrė škotiškojo. 

— Girdėjote istoriją apie senatorių Radą ir Aplinkos apsaugos 
agentūrą? — paklausė jis, puikiai žinodamas, kad mažiau nei penki 
žmonės žino smulkmenas. 

— Ne. — Baris irgi pasilaisvino kaklaraištį. 

— Prieš septynerius, galbūt aštuonerius metus Aplinkos apsaugos 
agentūra užgriuvo į Boumorą ir pradėjo savo pinkles. Tenykščiai žmonės 
skundėsi metų metus, bet Aplinkos apsaugos agentūra negarsėja greitais 
veiksmais. Jie pašniukštinėjo šen bei ten, atliko kai kuriuos mėginius, 
šiek tiek išsigando, paskui gerokai susijaudino. Mes visa tai stebėjo- 
me labai atidžiai. Turėjome visur savo žmones. Po šimts, turime savų 
žmonių ir pačioje agentūroje. Galbūt šiek tiek ir apėjome įstatymus dėl 
atliekų, bet biurokratai išties tapo agresyvūs. Kalbėjo apie baudžiamąjį 
persekiojimą, žadėjo kreiptis į federalinę prokuratūrą — negerus daly- 
kus, bet kol kas viskas liko viduje. Jie jau buvo beiškelią viešumon, kartu 
su visokiausiais reikalavimais, pavyzdžiui, išvalyti teritoriją, o tai atsieitų 
begalę milijonų dolerių, grasino baisingomis baudomis, galbūt net už- 
daryti gamyklą. Tuo metu „Krane“ vykdomuoju direktoriumi dirbo toks 
vyriokas, pavarde Gabardas; dabar jo nebėra, bet buvo iš tų padoriųjų, 
mokančių įtikinėti. Aš nusiunčiau Gabardą į Vašingtoną, įduodamas 
tuščią čekį. Kelis tuščius čekius. Jisai susiėjo su mūsų lobistais ir įkū- 
rė naują politinių veiksmų komitetą, dar vieną tokį, kuris neva turėjo 
stumti chemijos ir plastiko gamintojų interesus. Jie sudarė planą, kurio 
esmė — persivilioti į mūsų pusę senatorių Radą. Ten jo bijomasi, ir 
jeigu jis nori, kad Aplinkos apsaugos agentūra dingtų, tai galite apie ją 
pamiršti. Radas šimtą metų darbavosi Senato Asignavimų komitete, ir 
jeigu Aplinkos apsaugos agentūra grasina išversti jį iš balno, jis papras- 
čiausiai grasina apkarpyti jiems finansavimą. Tai sudėtinga, bet kartu ir 
labai paprasta. Be to, čia Misisipė, Rado namų kiemas, ir jis daugiau už 
bet kurį kitą turėjo kontaktų ir svertų. Tad mūsiškiai vaikinai iš naujojo 
politinių veiksmų komiteto visaip girdė ir vaišino Radą, o šis tiksliai 
žinojo, kas dedasi. Nors ir mulkis, tą žaidimą jis taip ilgai žaidė, kad 
daugelį taisyklių pats parašė. 

Atnešė lėkštes su krevetėmis ir lakštiniais, tačiau į jas atsainiai ne- 
kreipta dėmesio. Užtat išgerta dar po taurelę. 

— Radas galiausiai nusprendė, kad jam reikia milijono baksų savo 
rinkimų kampanijos sąskaitai papildyti, ir mes sutikome juos pervesti ap- 
linkiniu keliu per visokias fiktyvias korporacijas ir kitas priedangas, kurias 
jūs, vyručiai, naudojate jiems slėpti. Kongresas padarė tai teisėta, bet šiaip 
būtų pavadinta papirka. Paskui Radas užsigeidė dar kai ko. Paaiškėja, kad 
jis turi tą šiek tiek protiškai atsilikusį anūką, kuris keistokai užsiciklinęs 
dėl dramblių. Vaikis myli dramblius. Visas sienas nukabinėjęs jų nuo- 
traukomis. Žiūri vaizdajuostes apie laukinę gamtą. Ir taip toliau. O ko 
senatorius išties norėtų — tai vieno iš tų pirmaklasių keturių žvaigždu- 
čių afrikietiškų safarių, kad galėtų pasiimti savo anūką pamatyti keletą 
dramblių. Jokių problemų. Paskui jis nusprendžia, kad visai šeimai būtų 
smagi tokia kelionė, tad mūsų lobistai suorganizuoja tą prakeiktą reikalą. 
Dvidešimt aštuoni žmonės, du privatūs reaktyviniai lėktuvai, penkiolika 
dienų Afrikos brūzgynuose, maukiant „Dom Perignon“, kertant omarą ir 
steiką, taip pat, žinoma, vėpsant į tūkstantį dramblių. Sąskaita siekė ne- 
toli trijų šimtų gabalų, ir jis taip ir nesužinojo, kad viską apmokėjau aš. 

— Pigu. 

— Visiškai pigu. Jis palaidojo Aplinkos apsaugos agentūrą — jie 
išsinešdino iš Boumoro. Nebegalėjo mūsų paliesti. O kaip šalutinė nau- 
da — senatorius dabar ekspertas visais klausimais, susijusiais su Afrika: 
dėl AIDS, genocido, bado, žmogaus teisių pažeidimų — vardykite, ką 
tik norite. Yra ekspertas, mat praleido dvi savaites Kenijos tyruose, ste- 
bėdamas iš landroverio galo laukinius žvėris. 

Juodu kartu nusijuokė ir pirmą sykį ėmėsi lakštinių. 

— Ar jau buvote susisiekęs su juo, kai prasidėjo tie ieškiniai? — pa- 
klausė Baris. 

— Ne. Reikalo karštai ėmėsi advokatai. Prisimenu vieną pokalbį 
su Gabardu apie Radą, bet tais laikais vyravo bendra išmintis, kad po- 
litikos nedera maišyti su bylinėjimusi. Mes gana pasitikėjome savimi. 
Kaip klydome. 

Kelias minutes juodu valgė, bet nė katras neatrodė itin sužavėtas 
maistu. 

— Mūsų vaikino pavardė — Ronas Piskas. — Baris įteikė Karlui 
didelį manilinį voką. — Čia pagrindiniai dalykai. Keletas fotografijų, 
patikrinti biografiniai duomenys — ne daugiau kaip aštuoni puslapiai, 
kaip prašėte. | 

— Fiskas? 


— Būtent jis. 


Aplinkumoje atsirado Brianos motina, — ji netikėtai įpuldavo dusyk 
per metus, — ir tokiems apsilankymams Karlas griežtai reikalavo 
jodviem naudotis rezidencija Hemptonuose ir palikti jį vieną mieste. 
Jos motina buvo dvejais metais jaunesnė už Karlą ir įsivaizdavo esanti 
ganėtinai patraukli, kad susilauktų jo dėmesio. Jos draugijoje jis pra- 
leisdavo mažiau kaip valandą per metus ir kaskart pagaudavo save iš 
tikrųjų meldžiantis, kad Briana turėtų kitokį genų rinkinį. Neapkentė 
tos moters. Trofėjinės žmonos motina nėra savaime trofėjinė uošvė, 
be to, ji paprastai būna pernelyg įsimylėjusi pinigų temą. Karlas ne- 
apkentė visų savo uošvių. Bodėjosi netgi mintimi, kad pirmiausia teks 
turėti uošvę. | 

Taigi jos buvo išvykusios. Stogo antstato apartamentai Penktajame 
aveniu liko visiškai vienam jam. Briana pasikrovė Sedlerę Makgregor, 
rusę auklytę, savo padėjėją, dietologę ir vieną ar dvi tarnaites, ir mažute 
vilkstine patraukė į Long Ailandą, kur užvaldžiusi ten puikiuosius jų 
namus galės engti personalą. 

Karlas išžengė iš savo asmeninio lifto, atsidūrė akis į akį su Išprie- 
vartautąja Imelda, nusikeikė nuo šio vaizdo ir nekreipdamas dėmesio į 
kamerdinerį atleido ir kitą personalą. Galiausiai pasilikęs vienas nuosta- 
biame savo miegamojo nuošalume, apsivilko pižamą, chalatą ir apsiavė 
storas vilnones kojines. Paskui susirado cigarą, įsipylė taurelę salyklinio 
viskio ir išėjo į mažutę terasą, iš kurios vėrėsi vaizdas į Penktąjį aveniu ir 
Centrinį parką. Oras buvo žvarbus ir vėjuotas, puiku. 

Rainhardas jį perspėjo, kad nesinervintų dėl rinkimų kampanijos 
detalių. „Jums nereikia visko žinoti, — kelis sykius pakartojo jis. — Pa- 
sitikėkite manimi. Tai mano profesija, ir ką aš darau, darau gerai.“ 

Bet Rainhartas niekada nebuvo praradęs milijardo dolerių. Pasak 
vieno laikraščio straipsnio, — apie Karlą, apie ką gi daugiau, — tik šeši 
kiti žmonės kada nors buvo praradę per vieną dieną milijardą dolerių. 
Baris niekada nepatirs, koks pažeminimas taip sparčiai ir taip smarkiai 
šiame mieste nupulti. Sunkiau tampa rasti draugų. Karlo sąmojai nebe- 
juokingi. Kai kurios socialinio bendravimo rato dalys tartum užsidarė 
(tegul jis ir žinojo, kad tik laikinai). Net žmona atrodė šiek tiek vėsesnė 
ir ne taip maivėsi. O ką jau kalbėti apie šaltą laikyseną tų, kurie iš tiesų 
svarbūs — bankininkų, finansavimo fondų administratorių, investicijų 
guru, Volstrito elito. 

Vėjui nurausvinus skruostus, jis pamažu apsidairė į pastatus, besiri- 
kiuojančius į vieną ir kitą Penktojo aveniu galą. Visur milijardieriai. Ar 
kuris nors jo gailisi, o gal visi sužavėti tokiu kryčiu? Atsakymą jis žinojo, 
nes ir pats labai žavėdavosi, kai kiti parklupdavo. 

„Juokitės, vaikinai, — tarė sau jis, patraukdamas gerą gurkšnį 
viskio. — Juokitės subinės, kol plyšit, nes aš, Karlas Trudo, dabar turiu 
naują slaptąjį ginklą. Jis vadinasi Ronas Fiskas — dailus, patiklus jaunas 
vyras, nupirktas (lengvatinės prekybos sąlygomis) už saują smulkiųjų. 

Už trijų kvartalų į šiaurę, ant Karlui vos įžiūrimo pastato stogo, 
dunksojo Pito Flinto, vieno iš jo priešų, antstato apartamentai. Prieš dvi 
savaites Pitas puikavosi finansinio žurnalo Hedge Fund Reports viršelyje, 
apsirengęs prastai gulinčiu dizainerio siūtu kostiumu. Jis aiškiai buvo 
bepriaugąs svorio. Straipsnyje buvo žavimasi Pitu ir jo investicijų fon- 
dais, o ypač — įspūdingu paskutiniu praėjusiųjų metų ketvirčiu, bemaž 
pagrindinai dėl gudrių spekuliacijų „Krane Chemical“ akcijomis. Pitas 
tvirtino uždirbęs iš „Krane“ pusę milijardo dolerių, nes puikiai numatė, 
kad teismo procesas baigsis blogai. Karlo pavardė nebuvo paminėta, to 
ir nereikėjo. Visi ir taip žinojo, kad jis prarado milijardą, ir štai Pitas 
Flintas giriasi susižėręs pusę iš tos sumos. Pažeminimas daugiau negu 
skausmingas. 

Ponas Flintas nieko nežino apie poną Fiską. Kai išgirs šio pavardę, 
bus per vėlu, ir Karlas jau turės atgavęs savo pinigus. Ir dar daugiau. 

FEHKIOLIKTAS SKTRIUS 


Misisipės teismų advokatų (MTA) žiemos posėdis buvo šaukiamas kas- 
met, vasario pradžioje, Džeksone, dar vykstant įstatymų leidybos rūmų 
sesijai. Paprastai tai būdavo savaitgalio renginys su kalbomis, seminarais, 
politinėmis naujienomis ir panašiai. Kadangi Peitonai ką tik buvo iško- 
voję sensacingiausią valstijoje verdiktą, advokatai norėjo išklausyti juos. 
Meri Greisė spyriojosi. Nors ir buvo aktyvi narė, bet tokios aplinkos 
nemėgo. Susibūrimuose paprastai daug vietos užimdavo kokteiliams 
skirtos valandos ir karingi prisiminimai iš kovos laukų. Moterys nebū- 
davo išskiriamos, bet ir nelabai pritapdavo. Be to, juk kažkas turėjo likti 
namie su Maku ir Liza. 

Vesas nenorom sutiko važiuoti. Jis irgi buvo aktyvus narys, bet 
žiemos posėdžiai paprastai vykdavo nuobodžiai. Vasaros suvažiavimai 
vandenyno pakrantėje kur kas įdomesni ir labiau orientuoti į šeimas, tad 
tokiuose dviejuose buvo dalyvavęs ir Peitonų klanas. 

Taigi Vesas nukako į Džeksoną šeštadienio rytą ir rado mažutį 
suvažiavimą įsikūrus; viename miesto centro viešbutyje. Pastatė auto- 
mobilį toli nuo tos vietos, kad jo kolegos advokatai nepamatytų, kuo 
dabar jis važinėja. Mat jie garsėjo savaisiais prašmatniais automobiliais 
ir kitais žaislais, o Vesas šiuo metu varžėsi savo nualinto „Taurus“, var- 
gais negalais atlaikiusio kelionę iš Hatisburgo. Neketino čia nakvoti, nes 
negalėjo sau leisti mokėti šimtą baksų už viešbučio numerį. Būtų galima 
ginčytis, kad esąs milijonierius, — kai kieno paskaičiavimais, — bet trys 
mėnesiai po verdikto jis tebetaupė kiekvieną centą. Bet kurios išmokos 
po Boumoro jovalo tebebuvo tolima svajonė. Net ir turėdamas verdiktą, 
jis vis dar abejojo savo sveiku protu, kad įsivėlė į bylinėjimąsi. 
žmonių — įspūdingam būriui. Tęsiantis įžanginėms kalboms, Vesas iš 
savo vietos pakyloje tyrinėjo publiką. 

Teismų advokatai — visada spalvinga ir eklektiška šutvė. Kaubojai, 
sukčiai, radikalai, ilgaplaukiai, korporatyviniai kostiumuočiai, ryškūs 
originalai, baikeriai, diakonai, geri bičai, gatvės kombinatoriai, gryni 

klientų medžiotojai, lakstantys paskui greitukes, veidai iš didžiulių pla- 
katų, geltonųjų puslapių ir ankstaus ryto televizijos laidų. Jie buvo viso- 
kie, tik ne nuobodūs. Pešdavosi tarp savęs kaip tūžminga šeima, tačiau 
sugebėdavo liautis baręsi, susivienyti ir pulti savo priešus. Suvažiavo iš 
didelių miestų, kur vaidijosi dėl bylų ir klientų, ir iš miestelių, kur gludi- 
no savo įgūdžius su prasčiokais prisiekusiaisiais, nenorom išskiriančiais 
ką nors su pinigais. Kai kurie turėjo reaktyvinius lėktuvus ir zvimbdavo 
po šalį, organizuodami grupinius ieškinius naujausiose masyvaus delikto 
bylose. Kiti bodėjosi masyvių deliktų žaidimu ir išdidžiai laikėsi tradici- 
jos vesti teisėtus ieškinius po vieną atskirai. Naujoji padermė buvo ver- 
teivos, keliantys ieškinius urmu ir tokiu pat būdu juos sureguliuojantys, 
retai susidurdami su prisiekusiaisiais. Kiti gyveno vien dėl teismo salės 
jaudulio. Keletas dirbo firmose, sujungę pinigus ir talentą, bet teismų 
advokatų firmos liūdnai garsėjo kaip sunkiai išsilaikančios drauge. Dau- 
gelis buvo vieniši kovotojai, pernelyg ekscentriški, kad sugebėtų išlaikyti 
daug personalo. Kai kurie kasmet užkaldavo milijonus, kiti vos vertėsi, 
daugelio pajamos svyruodavo 250 000 dolerių per metus ribose. Keli 
šiuo metu buvo subankrutavę. Daug kas vienais metais iškildavo aukš- 
tyn, kitais — nupuldavo žemyn, visada tartum skriejantys atrakcionų 
traukinuku ir visada pasirengę rizikuoti. 

Jeigu jie ir turėjo ką nors bendra, tai ryškų nepriklausomumo bruo- 
žą ir įdomumą atstovauti Dovydui kovoje prieš Galijotą. 

Politikos dešinėje — isteblišmentas, pinigai ir stambusis verslas, ir 
ją finansuoja gausybė grupuočių. Kairėje — mažumos, profesinės sąjun- 
gos, mokyklų mokytojai ir teismų advokatai. Tik teismų advokatai turi 
pinigų, ir tie tik smulkmė palyginti su stambiuoju verslu. 

Nors pasitaikydavo kartų, kai Vesui norėdavosi juos visus išsyk pa- 
smaugti, jis jautėsi čia kaip namie. Tai buvo kolegos, tokie pat kariai kaip 
ir jis, todėl jais žavėjosi. Jie galėdavo būti arogantiški, pasitikį savimi, 
dogmatiški ir dažnai aršiausi tarpusavio priešai. Bet niekas kitas taip 
smarkiai nekovodavo už mažą žmogelį. 

Kol visi valgė priešpiečius iš šaltos vištienos ir dar šaltesnių bro- 
kolių, įstatymų leidybos reikalų atstovas pateikė gana slogią naujausią 
informaciją apie dar tebesvarstomus Kapitolyje įvairius įstatymus. Civi- 

linio proceso dėl delikto reformuotojai vėl kelia galvas ir įnirtingai spau- 
džia priimti priemones, skirtas atsakomybei apriboti ir teismo rūmų 
duris uždaryti. Po jo kalbėjo politinių reikalų komiteto narys, kuris buvo 
optimistiškesnis. Lapkritį teisėjų rinkimai, ir nors kol kas dar per anksti 
būti tikram, atrodo, kad jų „geri“ teisėjai tiek pirmos instancijos, tiek 
apeliaciniame lygmenyse nesusilauks rimtesnės opozicijos. 

Po sluoksniuotos tešlos pyragaičių ir kavos visiems pristatytas ir 
entuziastingai pasitiktas Vesas. Jis pradėjo atsiprašydamas dėl to, kad 
nedalyvauja jo advokatė, tikrasis Boumoro bylinėjimosi iniciatorius. 
Atseit ji labai gailisi, kad tenka praleisti renginį, bet manė esanti labiau 
reikalinga namie su vaikučiais. Paskui Vesas įsileido į ilgą Beiker bylos, 
verdikto ir dabartinės kitų ieškinių prieš „Krane Chemical“ padėties 
apibendrinimą. Tarp tokios publikos 41 milijonų dolerių vertės verdik- 
tas buvo labai gerbtinas laimikis, ir visi būtų valandas klausęsi žmogaus, 
jį pasiekusio. Tik keli buvo patys patyrę tokios pergalės virpulį, o nuryti 
karčią prasto verdikto piliulę kažkada yra tekę visiems. 

Kai jis baigė, vėl sekė audringos ovacijos, paskui ekspromtu su- 
rengta klausimų ir atsakymų sesija. Kurie ekspertai pasirodė veiksmingi? 
Kokios bylinėjimosi išlaidos? (Vesas mandagiai atsisakė pateikti sumą. 
Net salėje, kurioje sėdėjo daug didelių išlaidautojų, apie pinigus buvo 
pernelyg skaudu kalbėti.) Kokia padėtis derybų dėl taikaus sureguliavi- 
mo, jeigu išvis tokios vyksta? Koki poveikį atsakovui turės grupiniai ieš- 
kiniai? Kaip reikalai dėl apeliacijos? Vesas būtų galėjęs kalbėti valandų 
valandas, ir vis tiek jo būtų įdėmiai klausęsi. 

Vėliau tądien, per ankstyvą koktelių valandą, jis vėl susilaukė dė- 
mesio, atsakė į daugiau klausimų, paneigė daugiau gandų. Viena grupė, 
kuri stengėsi apriboti toksinių medžiagų sąvartas šiaurinėje valstijos 
dalyje, apspito jį ir meldė patarti. Gal sutiktų užmesti akį į jų sukauptus 
dokumentus? Gal rekomenduotų kokius nors ekspertus? Ar atvyktų 
pasižiūrėti į vietą? Jis galiausiai išsisuko nuo jų, patraukdamas į barą, 
kur susidūrė su Barbara Melindžer, prityrusia ir kovose užsigrūdinusia 
vykdomąja MTA direktore ir jų vyriausiąja lobiste. 

— Turite minutę? — paklausė ji, ir juodu pasitraukė į kampą, kur 
niekas negalėtų jų girdėti. 

— Pagavau baisų gandą, — prašneko ji, gurkšnodama džiną ir 
stebėdama publiką. 

Melindžer dvidešimt metų praleido Kapitolijaus salėse ir kaip 
niekas kitas mokėjo perprasti tenykštes povandenines sroves. Ir nebuvo 
linkusi gandams. Buvo prisiklausiusi jų daugiau už bet ką, bet kai per- 
sakydavo kokį, tai reikšdavo kai ką daugiau. 

— Jie ketina imtis Makarti, — pareiškė ji. 

— Jie? — Vesas stovėjo greta jos, irgi stebėdamas minią. 

— Įprasti įtariamieji — „Komercijos taryba“ ir panaši banditų 
grupė. 

— Makarti jie neįveiks. 

— Na, bet tikrai gali pamėginti. 

— Arji žino? — Vesui neberūpėjo dietinis limonadas, kurį gėrė. 

— Nemanau. Niekas to nežino. 

— Arjie turi kandidatą? 

— Jeigu ir turi, aš nežinau, kas jis. Bet jie pasikaustę surasti žmo- 
nes, kurie galėtų kandidatuoti. 

Ką gi Vesas turėjo pasakyti ar padaryti? Vienintelė gynyba — fi- 
nansuoti kampaniją, o jis neišgalėjo prisidėti nė centu. 

— Ar tie žmonės žino? — paklausė jis, kryptelėdamas galva į po- 
kalbininkų grupeles. | 

— Dar ne. Kol kas mes neišsikišame, laukiame. Makarti, žinoma, 
pinigų banke neturi. Aukščiausieji mano esantys neįveikiami, iškilę virš 
politikos ir panašiai, o iki tol, kol išlenda koks nors varžovas, jie užliū- 
liuojami saldžiam miegui. 

— Turite kokį planą? 

— Ne. Dar reikia laukti ir pamatyti, kas kaip. Ir melstis, kad tai 
vien gandas. Prieš dvejus metus, kai buvo renkamas Makelveinas, jie 
laukė iki paskutinės minutės ir tik tada paskelbė kitą kandidatą, bet tuo 
laiku jau turėjo banke milijonu dolerių daugiau. 

— Betgi mes laimėjome tuos rinkimus. 

— Iš tikrųjų. Bet pasakykite man, kad nesate išsigandęs. 

— Daugiau negu išsigandęs. 

Senstantis hipis arklio uodega surištais plaukais metėsi artyn ir 
sugriaudėjo: 

— Jūs visi jiems ten suspardėte subines. — Jo įžanga visiškai leido 
suprasti, kad ketina pasiglemžti mažų mažiausia kitą pusvalandį iš Veso 
gyvenimo. Barbara pradėjo trauktis. 

— Tęsinys seks, — pašnabždėjo ji. 


Važiuodamas namo Vesas kelias minutes mėgavosi įvykusiu renginiu, 
paskui nugrimzdo į juodą baimę dėl išgirsto gando apie Makarti. Jis 
nieko nenuslėpė nuo Meri Greisės, ir tą vakarą po pietų išsmukę iš 
namų juodu išėjo ilgam pasivaikštinėti. Ramona ir vaikai Žiūrėjo per 
televizorių kažkokį seną filmą. 

Kaip visi geri advokatai abu atidžiai sekė Aukščiausiąjį Teismą. 
Perskaitydavo ir aptarinėdavo kiekvieną išvadą — tą įprotį įgijo, kai 
prasidėjo jų partnerystė, ir jo tvirtai laikėsi. Seniau Teismo nariai mažai 
keisdavosi. Vakansijos atsirasdavo dėl teisėjų mirčių, ir laikini paskyrimai 
paprastai tapdavo pastovūs. Per daugelį metų gubernatoriai išmintingai 
rikdavosi kandidatus į atsilaisvinusią vietą, ir Teismas buvo gerbiamas. 
Triukšmingos rinkimų kampanijos būdavo negirdėtas dalykas. Teismas 
didžiavosi neįsileisdamas į savo darbotvarkę ir nutartis politikos. Tačiau 
padorūs laikai keitėsi. 

— Betgi mes juos su Makelveinu įveikėme, — nesyk kartojo ji. 

— Trimis tūkstančiais balsų. 

— Bet vis tiek laimėta. 

Prieš dvejus metus, kai surengta pasala teisėjui Džimiui Makelvei- 
nui, Peitonai pernelyg buvo įklimpę į; Boumoro bylinėjimąsi, kad prisi- 
dėtų finansiškai. Užtat paaukojo visą, nors ir mažai turėjo, atliekamą 
savo laisvą laiką vietiniam paramos komitetui. Rinkimų dieną juodu net 
darbavosi balsavimo punktuose. 

— Mudu laimėjome procesą, Vesai, ir neprakišime apeliacijos. 

— Sutinku. 

— Galbūt tai tik gandai. 

Kito pirmadienio popietę Ronas ir Dorina Fiskai nepastebimai išsmu- 
ko iš Brukheiveno ir nuvažiavo į Džeksoną pavakare susitikti su Toniu 
Zekeriu. 

Buvo sutarta, kad Tonis imsis oficialių kampanijos vadovo pareigų. 
Pirmas žmogus, kurį jis atsivedė į konferencijų salę, buvo numatomas 
finansų direktorius, madingai apsirengęs jaunikaitis su ilga rinkimų 
kampanijų patirtimi visoje šalyje — ne mažiau kaip kokioje dešimtyje 
valstijų — ir pavarde Vankona. Jis greitai ir pasitikėdamas savimi išdėstė 
pagrindinius jų finansinio plano metmenis, naudodamasis nešiojamuoju 
kompiuteriu ir projektoriumi: viskas ryškiomis spalvomis sušvito balta- 
me ekrane. Į įplaukų skirsnį 2,5 milijono dolerių įneš rėmėjų koalicija. 
Daugelis iš pastarųjų buvo žmonės, su kuriais Ronas susipažino Vašing- 
tone, ir, negana to, Vankona pateikė ilgą kitų grupių sąrašą. Pavadinimai, 
nors ir neaiškūs, bet vien tik skaičiumi buvo įspūdingi. Galima tikėtis 
dar 500 000 dolerių iš pavienių aukotojų rinkimų apygardoje — tie pi- 
nigai atsiras, kai Ronas imsis lipti ant statinių ir pradės laimėti draugų, 
palenks į savo pusę Žmones. 

— Aš žinau, kaip pritraukti pinigų, — nesyk pakartojo Vankona, 
bent ne pernelyg užgauliai. Trys milijonai dolerių — magiškas skaičius 
ir faktiškai garantuoja pergalę. Ronas ir Dorina liko priblokšti. 

Tonis atidžiai juodu stebėjo. Jie nebuvo kvaili, tik tiek pat lengvai 
leidosi suklaidinami, kaip ir bet kuris kitas tokiomis aplinkybėmis. Už- 
davė kelis klausimus, bet tik todėl, kad derėjo juos užduoti. 

Išlaidų skirsnyje Vankona turėjo visus skaičius. Televizija, radijas, 
skelbimai laikraščiuose, tiesioginis paštas, kelionės, atlyginimai (jo bū- 
siąs 90 000 — už riziką), biurų nuoma — viskas iki pat lipdukų ant bu- 
ferių, kiemo plakatų, afišų gatvėse ir išsinuomojamų automobilių. Pagal 
jį suma sumarum — 2,8 milijonai dolerių, paliekantys šiek tiek vietos 
manevruoti. 

Tonis pastūmėjo du storus segtuvus, kiekvieną didingai įvardytą: 
AUKŠČIAUSIASIS TEISMAS, PIETINĖ APYGARDA, RONAS FISKAS PRIEŠ 
ŠEILĄ MAKARTI. KONFIDENCIALU. 

— Viskas čia, — pasakė. 

Ronas pasklaidė lapus, uždavė keletą nekenksmingų klausimų. 

Tonis rimtai linktelėjo, lyg jo vaikinas turėtų tikrą įžvalgą. 

Kitas svečias, — Vankona liko salėje, jau kaip komandos na- 
rys, — buvo žvitri šešiasdešimtmetė iš Kolumbijos apygardos, reklamos 
specialistė. Ji prisistatė Kete kažkuo tokia. Ronas turėjo žvilgtelėti į 
savąjį konspektą, kad galėtų pasitikrinti — Brusard. Prie pavardės buvo 
pažymėtos pareigos: REKLAMOS DIREKTORĖ. 

Kur Tonis surado visus tuos žmones? 

Ketė buvo kupina didmiesčio hiperaktyvumo. Jos firma specializa- 
vosi valstijų rinkimų kampanijose ir buvo veikusi daugiau nei šimte jų. 

Koks jūsų laimėjimų procentas? — norėjo paklausti Ronas, bet 
Ketė paliko mažai progų klausimams. Jai labai patinkąs jo veidas ir 
balsas, tad neabejojanti, kad jie parengsią „vaizdines priemones“, kurios 
tinkamai perteiks jo gilumą ir nuoširdumą. Kalbėdama didžiumą laiko 
išmintingai žiūrėjo į Doriną, ir moterėlės užmezgė kontaktą. Ketė atsi- 
sėdo. 

Komunikacijas tvarkys viena Džeksono firma. Jos bosas — dar 
viena greitakalbė dama, pavarde Kendasa Grum ir turinti (visai nieko 
stebėtina) didžiulę patirtį šiuose reikaluose. Ji paaiškino, kad sėkminga 
kampanija visada turi koordinuoti komunikacijas. 

— Žodis, išlėkęs žvirbliu, sugrįžta jaučiu, — čirpė ji. — Taip pat 
per jį pralaimimi rinkimai. — Jų klientas — ir dabartinis gubernatorius. 
O geriausia ji pasiliko pabaigai: jos firma daugiau kaip dešimtmetį at- 
stovavusi senatoriui Radui. Užtektinai pasakyta. 

Ji užleido vietą viešosios nuomonės tyrėjui, galvotam statistikui, 
pavarde Tedfordas, kuris per penkias minutes sugebėjo patikinti, kad 
teisingai išpranašavo faktiškai kiekvienų rinkimų pastaruoju metu baig- 
tį. Jis buvo iš Atlantos. Jeigu pats esi iš tokio didmiesčio kaip Atlanta, o 
jums pasitaikė gyventi provincijos užkampyje, tai svarbu kiekvienam ten 
priminti, kad tikrai esi iš Atlantos. Po dvidešimties minučių Tedfordas 
jiems atsibodo. 

Teritorinis koordinatorius buvo ne iš Atlantos, bet iš Džeksono, 
pavarde Hobsas, ir Hobsas atrodė, bent Ronui, kažkaip pažįstamas. Jis 
gyrėsi penkiolika metų valstijoje vadovavęs — kartais viešai, kartais 
šešėlyje — sėkmingoms rinkiminų kampanijoms. Svaidėsi savo laimė- 

tojų pavardėmis, nė nemanydamas užsiminti apie pralaimėjusiuosius. 
Pamokslavo apie būtinumą organizuotis vietose, pratęsti demokratiją 
iki paprastų Žmonių, belstis į rinkėjų duris, nusverti balsavimą savo 
naudai ir taip toliau. Jo balsas skambėjo įsiteikiamai, akys kartkartėmis 
užsižiebdavo gatvės pamokslininko įkarščiu. Roniui iškart jis nepatiko. 
Vėliau Dorina prisipažins, kad jai jis pasirodė žavus. 

Dvi valandos nuo šio parado pradžios Doriną bemaž ištiko stupo- 
ras, o Rono bloknotas buvo užpildytas paistalų, kuriuos jis rašėsi steng- 
damasis dėtis tebesidominčiu. 

Komanda jau buvo sukomplektuota. Penki sočiai apmokami profe- 
sionalai. Šeši, įskaitant Tonį, bet jo algą padengs „Teismų vizija“. Ronas, 
įnikęs į savąjį konspektą, kol Hobsas raizgojo, surado stulpelį, kuriame 
buvo numatyti „atlyginimai profesionalams“ — po 200 000 ir „konsul- 
tantams“ — po 175 000 dolerių. Jis užsirašė paklausinėti apie tas sumas 
Tonį vėliau. Jos atrodė gerokai išpūstos, bet, antra vertus, ką gi jis išmano 
apie energingos rinkimų kampanijos subtilybes? 

Jie padarė pertrauką kavai, ir Tonis išginė kitus iš salės. Tie išėjo 
šiltai atsisveikindami, apimti priekyje laukiančios įdomios rinkimų ko- 
vos jaudulio ir gavę pažadus vėl susitikti kaip galima greičiau. 

Pagaliau vėl likęs vienas su savo klientais, Tonis staiga pasirodė 
nuvargęs. 

— Klausykite, suprantu, to buvo daug. Atleiskite man, bet visi turi 
aibę darbų, o laikas spaudžia. Pagalvojau, kad vienas didelis susitikimas 
bus veiksmingesnis nei keletas mažesnių. 

— Nieko tokio, — nuramino Ronas. Kava veikė. 

— Atsiminkite, tai jūsų kampanija, — rimtu veidu tęsė Tonis. 

— Jūs dėl to tikras? — paklausė Dorina. — Nelabai panašu. 

— O taip, Dorina. Mes surinkome geriausią, kokią tik įmanoma, 
komandą, bet jūs galite tuojau pat atmesti bet kurį iš jų. Tik tarkite žodį, 
ir aš sėsiu prie telefono ieškoti pakaitos. Kuris nors jums nepatinka? 

— Ne, tik... 

— Tai pribloškia, tik tiek, — prisipažino Ronas. 

— Žinoma, taip. Juk tai didelė kampanija. 

— Didelės kampanijos nebūtinai turi būti pribloškiančios. Su- 

prantu, aš tame reikale naujokas, bet nesu naivuolis. Prieš dvejus metus, 
per Makelveino rinkimų kovą, jo konkurentas surinko ir išleido apie du 
milijonus dolerių, surengdamas puikias lenktynes. Dabar mes švaisto- 
mės gerokai didesniais skaičiais. Iš kur pinigai? 

Tonis staigiai užsidėjo skaitomuosius akinius ir siekė vieno segtuvo. 

„— Na, maniau, mes tai aptarėme, — tarė. — Vankona perbėgo 
skaičius. 

— Aš moku skaityti, Toni, — per stalą metė Ronas. — Matau pa- 
vardes ir sumas. Klausimas ne tas. Aš noriu žinoti, kodėl tie žmonės pa- 
sirengę atseikėti tris milijonus baksų kažkam tokiam, apie kurį anksčiau 
nė nebuvo girdėję. | 

Tartum išvestas iš kantrybės, Tonis pamažu nusirovė nuo nosies 
akinius. 

— Ronai, argi mes neaptarėme to dešimtis kartų? Pernai „Teismų 
vizija“ išleido beveik keturis milijonus, kad vienas vyriokas būtų išrinktas 
Ilinojuje. Mes išleidome šešis milijonus Teksase. Tie skaičiai siaubingi, 
bet laimėti pasidarė labai brangu. Kas išrašo čekius? Žmonės, su kuriais 
susipažinote Vašingtone. Ekonomikos raidos judėjimas. Konservatyvieji 
krikščionys. Daktarai, kuriuos sistema išnaudoja. Tai vis žmonės, reika- 
laujantys permainų, ir jie pasirengę už jas mokėti. 

Ronas nugėrė šiek tiek kavos ir pažvelgė į Doriną. Kurį laiką įsi- 
tvyrojo tyla. 

"Tonis pakeitė padėtį kėdėje, atsikrenkštė ir švelniai prašneko: 

— Klausykite, jeigu jūs norite pasitraukti, tik tarkite žodį. Dar ne 
vėlu. | 

— Aš nesitraukiu, Toni, — atsakė Ronas. — Bet kaip vienai dienai, 
šito per daug. Visi tie profesionalūs konsultantai ir... 

— Tais žmonėmis užsiimsiu aš. Tai mano darbas. O jūsų — lipti 
ant statinės ir įtikinti rinkėjus, kad esate jų žmogus. Rinkėjai, Ronai ir 
Dorina, niekada nematys tų žmonių. Ačiū Dievui, nematys ir manęs. 
Jūs kandidatas. Tai jūsų veidas, jūsų idėjos, jūsų jaunystė ir entuziazmas 
įtikins juos. Ne aš. Ne būrelis štabo narių. 

Juos priveikė nuovargis, ir pokalbis išsisėmė. Ronas su Dorina pa- 
siėmė išsipūtusius konspektus ir atsisveikino. Kelionė namo buvo tyli, 

bet ne nemaloni. Kai jau važiavo per ištuštėjusį Brukheiveno centrą, 
J P Jjusį ą 
juodu vėl apėmė prisiimto iššūkio jaudulys. 


Prakilnusis Ronaldas M. Fiskas, Misisipės Aukščiausiojo Teismo 


teisėjas. 


ŠEŠIOLIKTAS SKYRIUS 


Vėlyvą šeštadienio rytą pravėrusi savo biuro duris, teisėja Makarti nera- 
do jame nė gyvos dvasios. Įjungė kompiuterį ir pervertė gautus laiškus. 
Internete, jos oficialaus elektroninio pašto adresu, susikaupė įprastiniai 
teismo reikalai. Asmeniniu adresu atėjo dukters žinutė, patvirtinanti, 
kad jos laukia šįvakar savo namuose Biloksyje pietums. Taip pat buvo 
žinutės nuo dviejų vyrų, su kuriais susitikinėjo, ir vieno, kuris dar tebe- 
buvo galimybė. 

Šeila atėjo apsirengusi džinsais, sportukais ir rudu tvido jodinė- 
jimo švarkeliu, prieš daugelį metų padovanotu jos vyro. Savaitgaliais 
Aukščiausiajame Teisme negaliojo aprangos kodas, nes pasirodydavo 
tik tarnautojai. | 

Nežinia iš kur be garso išdygęs jos sekretoriato vedėjas Polas pa- 
sveikino: 

— Labą rytą. 

— K čia veikiate? — paklausė ji. 

— Kaip paprastai. Skaitau bylų santraukas. 

— Kas nors įdomaus? 

— Ne. | 

Jis numetė ant jos stalo žurnalą, tardamas: 

— Šitoji dar pakeliui. Gali būti įdomu. 

— Kas per viena? 

— Stambaus verdikto iš Kancerio apygardos. Keturiasdešimt vie- 
nas milijonas dolerių. Boumoras. 

— Ak, taip. 


Ji paėmė žurnalą. Visi valstijos advokatai ir teisėjai tvirtino pažįstą 

ką nors tokį, kažką žinantį apie verdiktą Beiker byloje. Žiniasklaidoje 
plačiai nušviesta proceso eiga, o ypač — jo baigtis. Tai dažnai buvo ap- 
tarinėjama Polo ir kitų sekretorių. Jie jau stebėjo įvykius, su pasigardžia- 
vimu laukdami po kelių mėnesių ateisiančių apeliacijos dokumentų. 

Straipsnyje buvo nušviečiami visi Boumoro atliekų sąvartyno 
aspektai ir su tuo susijęs bylinėjimasis. Įdėtos fotografijos: miestuko 
— ištuštėjusio ir užkaltais langais; Meri Greisės, iš lauko žvelgiančios į 
spygliuotą vielą aplinkui „Krane“ gamyklą ir sėdinčios drauge su Džane- 
te Beiker medžio paunksnėje, kiekviena su vandens buteliu rankoje; dvi- 
dešimties tariamai nukentėjusiųjų — juodaodžių, baltųjų, vaikų ir senių. 
Tačiau pagrindinė figūra buvo Meri Greisė, ir sulig kiekviena pastraipa 
jos svarba vis didėjo. Tai jos byla, jos reikalas. Boumoras — jos miestas, 
kuriame miršta jos draugai. 

Šeila baigė skaityti straipsnį ir staiga biure jai atsibodo. Važiuoti į 
Biloksį truks tris valandas. Ji išėjo daugiau su niekuo nepasimačiusi ir 
leidosi į pietus, per daug neskubėdama. Sustojo Hatisburge pasipildyti 
benzino ir netikėtai užėjus norui pasuko į rytus — buvo smalsu pama- 


tyti Kancerio apygardą. 


Pirmininkaudama Teismo posėdžiuose teisėja Makarti dažnai niekam 
nemačiom nuvykdavo į ginčo vietą slapčia savo akimis viską pamatyti. 
Neaiškios autocisternų susidūrimo ant judraus tilto aplinkybės tapo kur 
kas suprantamesnės, kai ji pati praleido ant jo valandą viena, naktį, tik- 
sliu eismo įvykio laiku. Kaltinamojo žmogžudystės byloje tvirtinimas, 
kad veikė iš savigynos paskatų, jos buvo atmestas, kai pati surizikavo 
leistis į skersgatvį, kur buvo aptiktas lavonas. Iš sandėlio lango spindėjo 
šviesa, apšviesdama nusikaltimo vietą. Per bylos nagrinėjimą dėl ne- 
teisėtais veiksmais sukeltos mirties geležinkelio pervažoje ji važiavo ta 
gatve naktį ir dieną, du kartus sustodama praleisti traukinių, ir įsitikino, 
kad vairuotojas buvo kaltas. Žinoma, ji pasilaikė tas nuomones sau pa- 
čiai. Prisiekusieji sprendžia dėl fakto, ne teisėjas, bet keistas smalsumas 
traukdavo ją į įvykio vietą. Ji norėdavo žinoti tiesą. 

Boumorą rado toki nykų, kaip buvo rašoma straipsnyje. Pastačiusi 

automobilį už bažnyčios, du kvartalai nuo pagrindinės gatvės, išlipo pa- 
sivaikštinėti. Nepanašu, kad ji pamatytų mieste kitą raudoną BMW su 
nudengiamu stogu, o mažiausia, ko troško — tai atkreipti į save dėmesį. 

Net kaip ir šeštadienį, transporto eismas ir komercija buvo vangūs. 
Pusės parduotuvių vitrinos užkaltos lentomis, tik kelios išsilaikiusios 
buvo atdaros. Vaistinė, prekių su nuolaida parduotuvė, keletas kitų maž- 
menininkų. Ji stabtelėjo prie F. Klaido Hardino ir partnerių kontoros. Jis 
buvo paminėtas straipsnyje. 

Kaip ir „Beibės kavos baras“, kuriame Šeila įsitaisė ant taburetės prie 
prekystalio, tikėdamasi ką nors sužinoti apie bylą. Nenorėjo likti nuvilta. 

Antrą valandą dienos prie prekystalio nieko daugiau nesėdėjo. Ka- 
binoje prie vitrinos du mechanikai iš „Chevrolet“ serviso užkandžiavo 
vėlyvus priešpiečius. Tyki valgomoji salė buvo dulkėta, reikalinga per- 
dažymo ir naujų grindų, akivaizdžiai daug nepasikeitusi per dešimtis 
metų. Sienos nukabinėtos futbolo rungtynių kalendoriais, savo dato- 
mis siekiančiais atgalios iki 1961-ųjų, klasės nuotraukomis, laikraščių 
straipsniais — viskuo, ką tik norėjo kas nors pateikti apžiūrai. Didžiulis 
užrašas skelbė: „Mes naudojame tik butelinį vandenį.“ 

Iš už prekystalio atėjo Beibė ir draugiškai užkalbino: 

— Ko pageidautumėte, mieloji? 

Ji vilkėjo krakmolyta balta uniforma, ryšėjo nepriekaištinga vyšni- 
nės spalvos prikyšte su rožine spalva išsiuvinėta „Beibė“, avėjo baltomis 
kojinėmis ir bateliais — lyg nužengusi iš kokio nors praeito amžiaus 
šeštojo dešimtmečio filmo. Tikriausiai čia ir dirbo taip ilgai, nors jos 
sušiaušti plaukai tebebuvo agresyviai nudažyti — spalva beveik pride- 
rinta prie prikyštės. Apie akis — oda susiraukšlėjusi kaip rūkalės, tačiau 
raukšlelės nepajėgė rungtis su storu makiažo pagrindo sluoksniu, kuriuo 
Beibė kasryt jas užglaistydavo. 

— Tik vandens, — paprašė Šeila. Ją domino vanduo. 

Beibė daugelį savo darbų atlikdavo liūdnai žvelgdama pro didelius 
langus į gatvę. Pagriebusi nuo lentynos butelį, ji konstatavo: 

— Jūs ne vietinė. 

— Šiaip važiuoju pro šalį, — atsakė Šeila. — Džounso apygardoje 
turiu giminių. — Ir tai buvo tiesa. Tolima teta, kuri, kaip ji manė, dar 
tebegyva, visada gyveno šalimais, Džounso apygardoje. 

Beibė pastatė priešais ją šešių uncijų talpos vandens butelį su pa- 
prasta etikete: „Išpilstytas į butelius Boumorui“, ir paaiškino taip pat 
turinti Džounso apygardoje giminių. Kol dar jiedvi neįsileido pernelyg 
toli genealoginiu keliu, Šeila skubiai pakeitė temą. Juk anksčiau ar vėliau 
Misisipėje visi taps susigiminiavę. 

— Kas čia? — paklausė ji kilstelėdama butelį. 

— Vanduo, — suglumusi atsakė Beibė. 

Šeila prisikišo butelį arčiau akių, leisdama Beibei vadovauti po- 
kalbiui. 

— Visas mūsų vanduo čionai Boumore butelinis. Atgabenamas iš 
Hatisburgo. Negalima gerti bizalo, kuris čionai siurbiamas. Yra užnuo- 
dytas. Iš kur jūs? 

— Nuo Pakrantės. 

— Nesate girdėjusi apie Boumoro vandenį? 

— Deja. — Šeila atsuko dangtelį ir nugėrė gurkšnį. — Skonis kaip 
vandens, — tarė ji. 

— Paragautumėte to kito. 

— Kuo jis blogas? 

— Dieve brangus, aukseli. 

Beibė apsidairė aplink pasitikrinti, ar kas nors kitas nenugirdo to 
pritrenkiančio klausimo. Nieko daugiau nebuvo, tad Beibė atplėšė dieti- 
nės kolos skardinėlės dangtelį ir prisigretino palei prekystalį arčiau. 

— Ar kada nors girdėjote apie Kancerio apygardą? 

— Ne. 

Dar vienas nepatiklus žvilgsnis. 

— Tai mes. Šioje apygardoje didžiausias šalyje sergamumas vėžiu, 
nes geriamasis vanduo užterštas. Anksčiau čia veikė chemijos gamykla, 
„Krane Chemical“, šutvė apsukruolių iš Niujorko. Daug metų — dvi- 
dešimt, trisdešimt, keturiasdešimt, priklausomai kuo tikėsite — jie 
vertė visokį toksinį mėšlą — atleiskite už mano kalbą — į kai kurias 
griovas už gamyklos. Statinių statinės, būgnų būgnai, tonų tonos mėšlo 
ėjo į duobę ir galiausiai prasisunkė į požeminį vandeningąjį sluoksnį, 
virš kurio miestas — valdomas kai kurių tikrų bukagalvių, įsidėmėki- 
te — devintojo dešimtmečio pabaigoje pastatė vandens siurbimo stotį. 

Geriamasis vanduo iš skaidraus tapo pilkšvas, o vėliau — gelsvas. Dabar 
jis rudas. Įgijo keistą kvapą, paskui pradėjo dvokti. Mes daug metų ko- 
vojome su miestu, kad jį išvalytų, bet mūsų nepaisyta. Šiaip ar taip, dėl 
vandens įsiplieskė didžiulė kova, o paskui, aukseli, prasidėjo blogi daly- 
kai. Žmonės ėmė mirti. Vėžys šiose vietose "smogė kaip maras. Žmonės 
mirė dešinėje ir kairėje. Ir dar tebemiršta. Inesė Perdju krito sausį. Regis, 
ji buvo šešiasdešimt penktoji. Kažkas panašiai. Viskas iškilo aikštėn per 
teismo procesą. — Ji trumpam nutilo ir pasižiūrėjo pro langą į du pės- 
čiuosius, neskubiai pražingsniuojančius šaligatviu. 

Šeila atsargiai nugėrė vandens. 

— Buvo teismo procesas? — paklausė ji. 

— Jūs negirdėjote ir apie jį? 

Šeila nekaltai gūžtelėjo pečiais ir vėl pakartojo: 

— Aš nuo Pakrantės. 

— O varge. — Beibė persikeitė alkūnes ir pasirėmė ant dešinio- 
sios. — Daug metų mūsuose kalbama apie teisinius ieškinius. Pas mane 
čia ateina visi advokatai pasišnekučiuoti prie kavutės, ir niekas nemokė 
tų vaikinų, kaip reikia šnabždėti. Aš viską girdėjau. Ir tebegirdžiu. Jau 
ilgą laiką apie nieką daugiau. Atseit ketiną bylinėtis su „Krane Che- 
mical“ dėl to ar ano, bet nieko nevyko. Manau, ieškinys buvo tiesiog 
per stambus, be to, juk čia kalbama apie didžiulę chemijos kompaniją 
su daugybe pinigų ir daugybe gudrių advokatų. Kalbos liovėsi, bet 
vėžys — ne. Vaikai mirė nuo leukemijos. Suaugusieji — nuo inkstų, 
kepenų, tulžies pūslės, skrandžio auglių, ir, aukseli, buvo siaubinga. 
„Krane“ užsikalė turtą gamindama pesticidą pilamarą 5, kuris jau prieš 
dvidešimt metų buvo uždraustas. Uždraustas čionai, bet ne Gvatemaloje 
ir panašiose vietose. Tad jie toliau gamino čia pilamarą 5, siuntė laivais 
į bananines respublikas, kur jis buvo purškiamas ant vaisių ir daržovių, 
o paskui tą viską parsiųsdavo atgal čionai mums suvalgyti. Tai irgi iš- 
aiškėjo per procesą, ir man pasakojama, kad tas dalykas iš tiesų suerzino 
prisiekusiuosius. Kažkas tikrai juos suerzino. 

— Kur ieškinys nagrinėtas? 

— Jūs tikrai neturite čionai jokių giminių? 

— Tikrai. 

— Nei draugų Boumore? 

— Nieko. 

— Ir jūs ne reporterė, a? 

— Ne. Tik važiuoju pro šalį. 

Patenkinta savo klausytoja, Beibė giliai atsikvėpė ir varė toliau: 

— Jie iškėlė procesą iš Boumoro, ir gudriai padarė, nes bet kuris 
prisiekusiųjų žiuri būtų skyręs „Krane“ ir ją valdantiems sukčiams mir- 
ties bausmę, tad byla buvo nagrinėjama Hatisburge teisėjo Harisono, 
vieno iš tų, kurie man patinka. Kerio apygarda priklauso jo jurisdikcijai, 
ir daug metų jis čionai maitinasi. Mėgsta moteris, bet tai nieko bloga. Aš 
mėgstu vyrus. Kad ir kaip ten būtų, ilgą laiką advokatai vien kalbėjo, bet 
niekas nedrįso „Krane“ imtis. Paskui viena vietinė mergužė, jauna mo- 
teris, mūsiškė, pasakė — velniai nematė, ir iškėlė masyvų ieškinį. Meri 
Greisė Peiton, užaugusi mylią už miesto. Su pagyrimu baigusi Boumoro 
viduriniąją. Prisimenu ją, kai dar buvo vaikas. Jos tėtušis, ponas Tru- 
menas Šelbis, vis dar kartais čia užeina. Mėgstu tą mergužėlę. Jos vyras 
irgi advokatas, juodu drauge verčiasi praktika Hatisburge. Jie įregistravo 
ieškinį nuo Džanetės Beiker, mielos mergužės, kurios vyras ir berniukas 
pasimirė nuo vėžio aštuonis mėnesius skyrium. „Krane“ kovojo it vel- 
nias, turėjo šimtą advokatų — bent taip mala liežuviai. Procesas tęsėsi 
mėnesius, ir per jį Peitonai beveik visai nusigyveno, kaip aš girdėjau. Bet 
jie laimėjo. Prisiekusieji priteisė iš „Krane“ maksimaliai. Keturiasdešimt 
vieną milijoną dolerių. Negaliu patikėti, kad tas viskas prasprūdo jums 
nežiniom. Kaip galima nežinoti? Per tai Boumorą visi susiranda žemė- 
lapyje. Valgysite ko nors, aukseli? 

— Gal ant grotelių paskrudinto sumuštinio su čederiu? 

— Bus. — Akimirksniu Beibė užmetė ant grotelių dvi baltos duo- 
nos riekeles. — Dėl bylos pateikta apeliacija, ir aš kasnakt meldžiuosi, 
kad Peitonai laimėtų. O advokatai vėl sugrįžo, šniukštinėja aplinkui, 
ieško naujų nukentėjusiųjų. Kada nors girdėjote apie Klaidą Hardiną? 

— Nesu susitikusi. 

— Jo septintos durys nuo čia, po kairei. Manojo pusės devintos 
valandos kavos klubo — šutvės pagyrūnų — narys. Jis — nieko, bet 
žmona — akiplėša. Klaidas bijosi teismo salės, tad susidėjo su keliais 

tikrais šunadvokačiais iš Filadelfijos — Pensilvanijos, ne Misisipės — ir 
jie įregistravo grupinį ieškinį nuo bandos dykaduonių, trokštančių pri- 
sijungti prie parado. Pasak gandų, kai kurie iš vadinamųjų jų klientų 
net negyvena čia. Tik ieško, kur lengvai nutverti čekį. — Ji išvyniojo 
dvi riekeles termiškai apdoroto čederio ir uždėjo jas ant karštos duo- 
nos. — Majonezo? 

— Ne. | 

— Paskrudintų bulvyčių? 

— Ne, dėkui. 

— Šiaip ar taip, miestas pasidalijęs bjauriau, negu kada nors anks- 
čiau. Žmonės, kurie iš tiesų serga, niršta ant tų naujų „nukentėjėlių“, 
kurie tik tvirtina tokie esantys. Keista, kaip kai kuriuos pinigai pavei- 
kia. Nuolatos ieško kokios nors šalpos. Kai kas iš advokatų mano; kad 
„Krane“ galiausiai pasiduos ir sutiks dėl stambaus taikaus sureguliavimo. 
Žmonės praturtės. Advokatai — dar labiau. Bet kiti įsitikinę, kad „Kra- 
ne“ niekaip nepripažins padariusi kokių nors neteisėtų veiksmų. Jie nie- 
kada nepripažindavo. Prieš šešerius metus, kai kalbos apie ieškinius įsi- 
siūbavo, jie paprasčiausiai vieną savaitgalį nutraukė gamybą ir paspruko 
į Meksiką, kur, esu tikra, niekas netrukdo versti atliekas ir teršti, ką nori. 
Tikriausiai galabija meksikiečius po dešinei ir po kairei. Nusikaltimas, 
ką padarė ta kompanija. Išmarino šį miestą. 

Kai duona mažne pajuodavo, ji sudėjo sumuštinį, perpjovė perpus 
ir pateikė su marinuoto agurko griežinėliu. 

— Kas nutiko su „Krane“ darbuotojais? 

— Liko išdurti. Nėra ko stebėtis. Daug iš jų pasitraukė iš šių kraštų 
ieškotis darbo. Čionai ne kažkiek jo rasi. Kai kurie buvo geri žmonės, 
kiti žinojo, kas dedasi, ir tylėjo. Jeigu būtų nors kiek prasitarę, būtų buvę 
išvyti. Meri Greisė kažkiek jų surado ir parsitempė į teismą. Kai kurie 
pasakė tiesą. Kai kurie melavo, ir Meri Greisė sudorojo juos į gabalėlius, 
bent aš taip girdėjau. Pati nesekiau proceso, bet man kone kasdien pra- 
nešdavo apie jį. Visas miestas sėdėjo kaip ant adatų. Buvo toks vyras, 
vadinosi Erlas Kraučas, daug metų vadovavęs gamyklai. Uždirbo gerus 
pinigus. Pasak gandų, „Krane“ jį papirko, kai spruko pabrukusi uodegą. 


Kraučas žinojo apie sąvartas, bet per savo raštiškus parodymus viską nei- 

gė. Melavo kaip šuo. Tai dėjosi prieš dvejus metus. Kalbama, Kraučas 
mįslingomis aplinkybėmis dingo. Meri Greisei nepavyko jo surasti, kad 
atvyktų į procesą liudyti. Prapuolė kaip į vandenį. Niekam nepasakęs nė 
žodžio. Net ir „Krane“ nepajėgė jo surasti. 

Ji paliko šį perliuką mirksnį kabėti ore, o pati nuėjo pasitikrinti pas 
„Chevrolet“ mechanikus, gal šiems ko nors reikia. Šeila kramtė pirmą 
sumuštinio kąsnį ir dėjosi mažai sudominta pasakojimu. 

— Kaip sumuštinis? — sugrįžusi paklausė Beibė. 

— Puikus. | 

Šeila atsigėrė vandens ir laukė pasakojimo tęsinio. Beibė prisilenkė 
arčiau ir pritildė balsą: 

— Pain Grouve gyvena tokia šeima, Stounai. Kieta šutvė. Tai 
kalėjime už automobilių vagystes ir panašius dalykus, tai laisvėje. Ne 
iš tų Žmonių, su kuriais norėtum peštis. Prieš ketverius, gal penkerius 
metus vienas iš mažųjų Stounų berniukų susirgo vėžiu ir gretai numirė. 
Jie nusamdė Peitonus, ir šis ieškinys dar bus teisme nagrinėjamas. Štai 
ką aš girdėjau: Stounai surado poną Erlą Kraučą kažkur Teksase ir atsi- 
keršijo jam. Tik gandas, žmonės čia apie tai nekalba. Tačiau per daug 
nenustebčiau. Niekas neprasideda su Stounais. Jausmai dar įskaudinti, 
labai įskaudinti. Tik užsimink kur nors čionai apie „Krane Chemical“, ir 
žmonės tuoj šoka į akis. 

Šeila neketino užsiminti. Nei ketino kamantinėti bent kiek giliau. 
Mechanikai atsistojo, pasirąžė, pasiėmė dantų krapštukus ir nuėjo prie 
kasos. Ten juos pasitiko Beibė ir paimdama pinigus, maždaug po 4 dole- 
rius iš kiekvieno, užsipuolė: kodėl dirbą šeštadienį? Ką jų bosas nori tuo 
pasiekti? Šeila šiaip taip nurijo pusę sumuštinio. 

— Norite dar vieno? — paklausė Beibė, vėl sugrįžusi prie jos. 

— Ne. Jau turiu keliauti. 

Vidun neskubiai įkrypavo du paaugliai ir įsitaisė prie staliuko. 

Šeila susimokėjo sąskaitą, padėkojo Beibei už pokalbį ir pažadėjo 
kada nors vėl užsukti. Ji nuėjo prie savo automobilio, paskui pusvalandį 
skersai išilgai važinėjo po miestuką. Žurnalo straipsnyje paminėtas Pain 
Grouvas ir pastorius Denis Otas. Ji pamažu važiavo per rajoną aplinkui 
bažnyčią ir buvo apstulbinta slogaus vaizdo. Straipsnio būta per švel- 

naus. Ji surado apleistą industrinį parką, paskui „Krane“ gamyklą, niūrią 
it vaiduoklių buveinę, tačiau saugomą už spygliuotos vielos. 

Dvi valandas praleidusi Boumore, Šeila išvažiavo, vildamasi nie- 
kada čia negrįžti. Ji suprato pyktį, paskatinus; verdiktą, bet teisinis 
mąstymas privalo atmesti visus jausmus. Mažai abejonių, kad „Krane 
Chemical“ elgėsi blogai, bet svarbiausia, ar jų atliekos iš tiesų sukėlė vėžį. 
Prisiekusieji tikrai taip manė. 

Netrukus kaip tik teisėjai Makarti ir aštuoniems jos kolegoms teks 
išspręsti šį klausimą. 


Jie atsekė jos judėjimą į Pakrantę, į savo namus trys kvartalai nuo Bi- 
loksio įlankos. Ten ji užtruko šešiasdešimt penkias minutes, paskui nu- 
važiavo mylią į savo dukters namus Hovardo gatvėje. Ilgai pietavo su 
dukra, žentu ir dviem mažais anūkais, paskui grįžo namo ir pernakvojo, 
matyt, viena. Sekmadienį, dešimtą ryto, papusryčiavo „Grand Casino“ 
su viena pažįstama. Greitomis pasitikrinus automobilio numerius pa- 
aiškėjo, kad ta asmenybė — žinoma vietos skyrybų advokatė, galbūt 
sena draugė. Po pusryčių Makarti grįžo namo, persirengė džinsais ir 
pasiėmusi krepšį, skirtą susidėti būtiniausiems trumpai kelionei daik- 
tams, išvažiavo. Ji nesustodama keliavo iki savo kooperatinio kotedžo 
Džeksono šiaurinėje dalyje, kur atvyko 4.10 popiet. Po trijų valandų ten 
pasirodė vyriškis — jo vardas ir pavardė Keitas Kristjanas (baltasis, ke- 
turiasdešimt ketverių, išsiskyręs, istorijos profesorius) — su, kaip atrodė, 
nemažomis išsineštinio maisto iš kinų restorano atsargomis. Jis paliko 
Makarti kotedžą tik kito ryto septintą. 

Tonis Zekeris susumavo tuos pranešimus pats, pakšnodamas 
pirštais nešiojamąjį kompiuterį, kurio vis dar nemėgo. Seniau, prieš 
atsirandant internetui, spausdindavo rašomąja mašinėle prastai, ir jo 
įgūdžiai pagerėjo tik nežymiai. Bet tų detalių nebuvo galima niekam pa- 
tikėti — nei padėjėjui, nei sekretorei. Šiame reikale būtinas griežčiausias 
slaptumas. Taip pat nevalia siųsti suvestinių elektroniniu paštu ar faksu. 
Ponas Rainhartas primygtinai pabrėžė, kad jas derėtų siųsti skubiu, per- 
nakt pristatomu laišku per „Federal Express“ skubaus pašto tarnybą. 


MITRA DALIS 


KATTAKNIJA 


SEPTTRIOLIKTAS SMKTRIUS 


Sename Načezo mieste yra žemės ruožas žemiau skardžio palei upę, 
žinomas kaip Pakalnis. Jis turi ilgą ir įdomią istoriją, prasidedančią nuo 
anksčiausių garlaivių eismo Misisipe laikų, ir traukė įvairaus plauko 
žmones — pirklius, verteivas, laivų kapitonus, spekuliantus ir lošėjus 
— keliaujančius į Naująjį Orleaną. Kadangi pinigai ėjo iš rankų į ran- 
kas, jis taip pat traukė mušeikas, bastūnus, sukčius, svaigalų ir ginklų 
kontrabandininkus, kekšes ir kiekvieną, kokį tik galima įsivaizduoti, 
padugnių pasaulio nepritapėlį. Načezas praturtėjo iš medvilnės, kurios 
dauguma buvo parduodama ir kraunama į laivus jo Pakalnio uoste. Per 
lengvus pinigus prisireikė barų, lošimo landynių, kekšynų ir nakvynės 
namų. Tais laikais, kai tarnavo garlaiviuose locmanu, dažnai čia lanky- 
davosi jaunasis Markas Tvenas. Paskui įsiplieskė Pilietinis karas, ir visa 
laivyba upe nuslopo. Karas taip pat nušlavė Načezo turtus ir didžiumą jo 
naktinio gyvenimo. Pakalnis patyrė ilgą nuosmukio laikotarpį. 

1990 metais Misisipės valstijos įstatymų leidėjai pritarė įstatymo 
projektui, pagal kurį upiniuose laivuose leisti azartiniai lošimai. Min- 
tis buvo ta, kad naujai pastatyti ratiniai garlaiviai pūškuos aukštyn ir 
žemyn upe, o jų krovinį sudarantys pensininkai loš bingo ir Juodąjį 
Džeką. Išilgai visą Misisipės upę verslininkai puolėsi steigti tuos plau- 
kiojančius kazino. Ir koks stebuklas — kai įstatymas buvo kaip reikiant 
perskaitytas ir išanalizuotas, paaiškėjo, kad iš laivų nebus reikalaujama 
fiziškai palikti krantą. Nei bus reikalaujama įrengti bent kokį variklį, 
kuris juos stumtų. Kai tik jie susiliesdavo su upe arba su bet kokiais iš 
jos sraujymių, pelkių, užutėkių, žmogaus iškastų kanalų ar senvagių, tie 
statiniai pagal įstatymą buvo kvalifikuojami kaip upiniai laivai. Pakalnis 
trumpam atsigavo. 

Deja, toliau analizuojant pasirodė, kad įstatymų leidėjai atsitik- 
tinai pritarė ir visaverčiams Las Vegaso kazino pobūdžio azartiniams 
lošimams, ir per kelerius metus ši sėkminga nauja industrija įsitvirtino 


palei Meksikos įlankos pakrantę ir Tjunikos apygardoje šalia Memfio. 

Načezas ir kiti paupio miestai praleido patį bumą, bet sugebėjo įsikibti į 
kelis iš savo bemotorių, stacionarių kazino. 


Viena iš tokių įstaigų buvo „Sėkmės Džekas“. Ten, prie savo pamėgtojo 
Juodojo Džeko stalo, kur darbavosi jo pamėgtasis kortų dalytojas, pa- 
kumpęs ties 25 dolerių vertės Žetonų stirta sėdėjo Klitas Koulis ir gurkš- 
nojo romo su gazuotu vandeniu kokteilį. Jis turėjo išlošęs 1800 dolerių ir 
buvo metas pasitraukti, tad stebėjo duris, laukdamas žmogaus, su kuriuo 
buvo susitaręs susitikti. 

Koulis buvo advokatų luomo narys. Turėjo mokslinį laipsnį, li- 
cenciją praktikuoti, pavardę, įtrauktą į geltonuosiuos telefonų knygos 
puslapius, kontorą su lentele „Advokatas“ ant durų, sekretorę, kuri atsi- 
liepdavo į atsitiktinius telefono skambučius, be entuziazmo ištardama 
„Juridinė kontora“, ir vizitines korteles su visais būtinais duomenimis. 
Bet Klitas Koulis nebuvo tikras advokatas. Mažai turėjo klientų, kuriuos 
būtų verta paminėti. Net su įremtu į save pistoletu nesugebėtų surašyti 
testamento ar dovanojimo akto, nei kokio kontrakto. Jis nesišlaistė po 
teismo rūmus ir nemėgo daugelio kitų Načezo advokatų. Klitas pa- 
prasčiausiai buvo apgavikas, didelis, rėksmingas, smarkiai maukiantis 
ne advokatas, o apgavikas, daugiau užkalantis pinigų lošimų namuo- 
se nei savo kontoroje. Kadaise bandė užsiimti politika ir vos išvengė 
kaltinimo. Bandė užsiimti vyriausybės užsakymais ir vos išsisuko nuo 
kito kaltinimo. Jaunystėje, baigęs koledžą, kurį laiką vertėsi marihuanos 
kontrabanda, bet staigiai metė, kai jo bendras buvo rastas negyvas. Po 
teisybei, atsivertė taip visiškai, kad tapo slaptuoju kovos su narkotikais 
agentu. Pradėjo lankyti vakarinį Teisės fakultetą ir galiausiai, iš ketvirto 
karto, išlaikė advokatūros egzaminą. | 

Jis padvigubino ant aštuonakės ir triakės, ištraukė Džeką ir susi- 
žėrė dar 100 dolerių. Klito mėgstamoji padavėja atnešė jam dar vieną 
kokteilio porciją. Niekas nepraleisdavo „Sėkmės Džeke“ tiek daug laiko 
kaip ponas Koulis. Dėl pono Koulio — viskas. Vis stebėdamas duris, jis 
pasižiūrėjo į laikrodį ir toliau lošė. 

— Ko nors laukiate? — paklausė Ivanas, kortų dalytojas. 

— Nejau aš tau pasakyčiau? 

— Turbūt ne. 

Žmogus, kurio jis laukė, irgi išsigelbėjo nuo kelių kaltinimų. Juodu 
buvo pažįstami jau bemaž dvidešimt metų, nors tikrai nebuvo draugai. 
Tai bus antras jų susitikimas. Pirmasis praėjo pakankamai gerai, kad iš 
jo sektų šis. 

Ivanas parodė keturiolika, kai ištraukė damą ir prakišo. Klitui — 
vėl šimtas dolerių. Jis turėjo savas taisykles. Kai išlošdavo 2000 dolerių, 
pasitraukdavo. Ir kai pralošdavo 500 dolerių, taip pat pasitraukdavo. Jei 
bent kiek tose ribose — jis lošdavo ir gerdavo visą naktį. Mokesčių ins- 
pekcija to niekada nesužinos, bet per metus jisai sudarė aštuoniasdešimt 
gabalų. Be to, visas romas — už dyką. 

Jis numetė Ivanui du žetonus ir pradėjo sudėtingą uždavinį: išlais- 
vinti masyvų savo kūną iš paaukštinto krėslo. 

— Dėkui, pone Kouli, — linktelėjo Ivanas. 

— Visada su malonumu. — Klitas susigrūdo likusius žetonus į 
šviesiai rudo kostiumo kišenes. Visada rudas, visada kostiumas, visada 
firminiai „Lucchese“ kaubojiški aulinukai. Šešių pėdų ir keturių colių 
ūgio jisai svėrė mažų mažiausia 280 svarų, — nors niekas tiksliai ne- 
žinojo, — bet buvo veikiau stambus nei nutukęs. Dabar atsistojęs 
nudramblojo baro linkui, kur jau atvyko žmogus, su kuriuo buvo susi- 
taręs susitikti. Marlinas sėdėjo prie kampinio staliuko, nuo kurio vėrėsi 
vaizdas į lošimų salę. Nei bent kokio pasisveikinimo, nei apsimainymo 
žvilgsniais. Klitas nudribo ant kėdės ir išsitraukė cigarečių pakelį. Pa- 
davėja atnešė jiems išgerti. 

— Turiu pinigus, — galiausiai prašneko Marlinas. 

— Kiek? 

— Sandėris lieka toks pat. Niekas nepasikeitė. Mes tik laukiame 
tave pasakant „taip“ arba „ne“. 

— O aš vėl tavęs klausiu. Kas tie „mes“? 

— Ne aš. Esu nepriklausomas tarpininkas, gaunu honorarą už 
gerai atliktą darbą. Nefigūruoju niekieno algalapyje. Buvau nusamdytas 
užverbuoti tave rinkimų lenktynėms, ir jeigu atsisakysi, tuomet galbūt 
man paves nusamdyti ką nors kitą. 

— Kas tau moka? 

— Tai konfidencialu, Klitai. Praeitą savaitę dešimt kartų tau sakiau. 

— Taip. Bet galbūt aš šiek tiek bukas. Arba galbūt tik šiek tiek 
nervinuos. Taigi noriu atsakymų. Antraip nėprasidedu. 

Remdamasis pirmuoju jų susitikimu, Marlinas abejojo, ar Kli- 
tas Koulis galų gale atsisakys 100 000 dolerių grynųjų nesužymėtais 
banknotais. Marlinas faktiškai paklojo juos ant stalo. Šimtą gabalų, kad 
įsijungtų į rinkimų kovą ir išjudintų dalykus. Iš Koulio išeitų puikus 
kandidatas — rėksmingas, papiktinantis, ryškus, gebantis rėžti bet ką ir 
nesukantis sau galvos dėl pasekmių. Antipolitikas, paskui kurį reporte- 
riai sekios voromis kaip skruzdės. 

— Štai ką aš tau pasakysiu, — tarė Marlinas, įremdamas vieną iš 
retų žvilgsnių Klitui į akis. — Prieš penkiolika metų, vienoje apygardoje 
toli nuo čia, kartą vakare vienas jaunas vyras su jauna savo šeima grįžo 
namo iš bažnyčios. Jie nežinojo, bet namuose, labai gražiuose namuose, 
buvo du juodaodžiai pašlemėkai ir kaip velniai plėšė viską. Pašlemėkai 
buvo prisišniaukę kreko, turėjo kiekvienoje kišenėje po pistoletą, bjaurūs 
tipai. Parvykusi namo jaunoji šeima užklupo juos netikėtai, dalykai tapo 
nekontroliuojami. Mergaitės buvo išprievartautos. Visi gavo po kulką 
į galvą, paskui pašlemėkai padegė namą. Kitą dieną farai juos sučiupo. 
Pilnutiniai prisipažinimai, DNR patikra, visi kiti dalykai — kaip pa- 
prastai. Nuo tada jie sėdi Parčmene, mirtininkų fAlygelyje. Paaiškėjo, kad 
jauno vyro giminė turi didelių pinigų. Jo tėvui pakriko nervai, vargšelis 
kone išprotėjo. Bet atsigavo ir labai įniršo. Jį siutina, kad tie pašlemėkai 
vis dar gyvi. Piktinasi, kad numylėtoji jo valstija niekada niekam ne- 
įvykdo mirties bausmės. Neapkenčia teismų sistemos, o ypač — devynių 
prakilniųjų Aukščiausiojo Teismo narių. Jis, Klitai, ir yra tas, iš kurio 
ateina pinigai. 

Visa tai buvo melas, bet meluoti — irgi darbo dalis. 

— Man patinka ta istorija, — linktelėjo Klitas. 

— Pinigai jam — niekai. Jie bus tavo, jeigu šoksi į rinkimų lenkty- 
nes ir apie nieką kita nekalbėsi, kaip tik apie mirties bausmę. Po šimts, 
tai natūralu. Čionykščiai žmonės mėgsta mirties bausmę. Turime viešo- 
sios nuomonės tyrimą, per kurį 70 procentų pasisako už ją, ir dar dau- 

giau nusivylusiųjų, kad mes ją Misisipėje nepakankamai taikome. Galėsi 
versti kaltę Aukščiausiajam Teismui. Puiki tema. 

Klitas vis linksėjo. Savaitę jis mažai mąstė apie ką nors kita. Iš 
tikrųjų puiki tema, ir Teismas — puikus taikinys. Rinkimų kova bus 
velniškai įdomi. | 

— Minėjai apie porą grupių, — tarė jis, išlenkdamas dvigubą romo 
porciją. 

— Jų yra keletas, bet dvi — ypatingos. Viena — „Stebinčios aukos“, 
kieta šutvė praradusiųjų savo mylimuosius ir nuviltų sistemos. Joje nėra 
daug narių, bet visi — labai užsiangažavę. Jei kalbėsime tik tarp mudvie- 
jų, tą grupę slapta finansuoja ir ponas X. Kita — „Teisėsaugos koalicija“, 
visai legali teisėtvarkos grupė, turinti šiokių tokių svertų. Abi jos prisidės. 

Klitas linksėjo ir šypsojosi, stebėdamas pro šalį mikliai praskubant 
padavėją su padėklu, nukrautu kokteiliais. 

— Kas per pusiausvyra, — pakomentavo jis pakankamai garsiai, 
kad būtų išgirstas. 

— Tiesą sakant, neturiu daugiau ką pridurti, — Marlinas nesi- 
stengė pernelyg mygti. 

-— Kur pinigai? 

Marlinas giliai atsikvėpė ir nepajėgė nuslėpti šypsenos. 

— Mano automobilio bagažinėje. Pusė — penkiasdešimt gabalų. 
Paimk tuos dabar, o dieną, kai oficialiai paskelbsi apie savo kandidatavi- 
mą, gausi kitus penkiasdešimt. 

— (Gana teisinga. 

Juodu paspaudė vienas kitam ranką, paskui griebėsi už stiklų. Mar- 
linas išsitraukė iš kišenės raktelius. 

— Mano automobilis — žalias mustangas su juodu viršumi, kai 
išeisi pro duris, po kairei. Paimk raktelius, paimk automobilį, paimk 
pinigus, nenoriu jų daugiau matyti. Aš sėdėsiu čia ir plieksiu Juodąjį 
Džeką, kol tu grįši. | 

Klitas sugriebė raktelius, vargais negalais atsistojo, paskui išdidžiai 
nukėblino per kazino salę ir išsmuko pro duris. 


* 

Merlinas palaukė penkiolika minučių, paskui mobiliuoju telefonu pa- 
skambino Toniui Zekeriui. 

— Panašu, vieną pagavome, — pranešė jis. 

— Paėmė pinigus? — paklausė Tonis. 

— Sandėris jau sutartas, taip, bet jūs niekada neberegėsite tų pini- 
gų. Spėju, kad savo dalį atsiims ir „Sėkmės Džekas“, tačiau jis vis dėlto 
Įsijungė į Žaidimą. 

— Puiku. 

— Tas vyriokas sukels juoką. Neatsigins televizijos kamerų. 

— Tikėkimės. Dar susitiksime rytoj. 

Marlinas susirado vietą prie stalo, kur buvo lošiama po penkis do- 
lerius, ir per pusvalandį sugebėjo prakišti šimtą baksų. 

Pargrįžo Klitas — šypsantis ir laimingiausias Načeze Žmogus. 
Marlinas neabejojo, kad jo automobilio bagažinė jau tuščia. 

Juodu sugrįžo prie baro ir gėrė iki vidurnakčio. 


Dviem savaitėmis vėliau Ronas Fiskas važiavo iš beisbolo treniruotės, 
kai suskambo jo mobilusis telefonas. Jis buvo vyriausiasis savo sūnaus 
Džošo komandos „Siaubūnai“, dalyvaujančios Mažojoje lygoje, treneris. 
Pirmosios rungtynės turėjo įvykti po savaitės. Džošas ir du jo komandos 
draugai, purvini, suprakaitavę ir labai laimingi, sėdėjo ant užpakalinės 
sėdynės. 

Iš pradžių Ronas neatsiliepė, bet paskui žvilgtelėjo pasižiūrėti, kas 
skambina. Tonis Zekeris. Juodu kalbėdavosi bent du kartus per dieną. 

— Sveikas, Toni, — burbtelėjo jis. 

— Ronai, turite minutėlę? — Tonis visada šitaip klausdavo, lyg, 
mielai sutiktų paskambinti darsyk vėliau. Bet Ronas jau žinojo, kad 
Tonis niekada nenorėdavo paskambinti darsyk vėliau. Kiekvienas skam- 
butis būdavo neatidėliotinas. 

— Žinoma. 

— Bijau, šioks toks nesklandumas. Atrodo, lenktynėse gali būti 
didesnė spūstis, nei tikėjomės. Klausotės? 


— Taip. 


APELIACIJA 173 


— K3 tik iš patikimo šaltinio sužinojau, kad kažkoks pusprotis, 
pavarde Klitas Koulis, iš Načezo, regis, rytoj pasiskelbs kandidatuojąs 
prieš teisėją Makarti. 

Ronas giliai įkvėpė oro, paskui įsuko į gatvę šalia miesto beisbolo 
komplekso. | 

— Gerai, aš klausausi. 

— Kada nors girdėjote apie jį? 

— Ne. — Ronas pažinojo Načeze kelis advokatus, bet tik ne šį. 

— Nė aš. Dabar tikriname jo praeitį. Pradinė medžiaga ne itin 
įspūdinga. Praktika verčiasi pats vienas, ne kažkokia reputacija, bent 
kaip advokato. Prieš aštuonerius metus šešiems mėnesiams pristabdyta 
licencija, lyg dėl aplaidumo klientams. Du kartus išsiskyręs. Bankrotų 
nebūta. Sykį baustas už vairavimą išgėrus, bet daugiau jokių kitų duo- 
menų apie teistumą. Štai maždaug ir viskas, ką žinome, bet mes dar 
kapstome. 

— Kur šitai įsikomponuoja? 

— Nežinau. Palaukime, tada bus matyti. Paskambinsiu, kai ką nors 
dar sužinosiu. 

Ronas išsodino Džošo draugus, paskui nuskubėjo namo papasa- 
koti Dorinai. Per pietus juodu šiek tiek nerimavo, paskui užsisėdėjo iki 
vėlumos, spėliodami galimus scenarijus. 


Kito ryto dešimtą Klitas Koulis įvairavo į automobilių aikštelę šalia 
Aukštosios gatvės, tiesiai priešais Kerolo Gartino Teisingumo rūmus 
Džeksone. Paskui jį sekė trys išsinuomoti minivenai. Visos trys trans- 
porto priemonės pastatytos neleistinoje vietoje, bet, antra vertus, jų vai- 
ruotojai ir siekė sukelti bruzdesį. Iš minivenų sparčiai išsipylė pustuzinis 
savanorių ir keliais laiptukais į plačiai nusidriekusią, rūmus juosiančią 
betoninę terasą pradėjo nešioti didžiulius plakatus. Dar vienas savanoris 
tempė viršun tamkartę savadarbę tribūną. 

Pastebėjęs šia veiklą, Kapitolijų saugantis policininkas lėtai at- 
žingsniavo pasiteirauti, kas vyksta. 

— Aš rengiuosi paskelbti apie savo kandidatavimą į Aukščiausiąjį 

Teismą, — visu balsu paaiškino Klitas. Jam iš abiejų šonų stovėjo po 
raumeningą, tamsiu kostiumu vilkintį vyruką. Vienas buvo baltasis, ki- 
tas — juodaodis, abu bemaž tokie pat stambūs kaip pats Klitas. 

— Turite leidimą? — paklausė pareigūnas. 

— Taip. Iš Generalinės prokuratūros. 

Faras pasitraukė, ne itin skubiai. Stendas buvo greitai sumontuotas, 
ir darbui pasibaigus jis, dvidešimties pėdų aukščio ir trisdešimties ilgio, 
susidėjo iš nieko daugiau kaip tik veidų. Portretai, daryti baigus vidurinę 
mokyklą, nuoširdžios mėgėjiškos nuotraukos, šeimos fotografijos — vis- 
kas padidinta ir spalvota. Mirusiųjų veidai. 

Savanoriams zujant ten ir atgal, pradėjo rinktis reporteriai. Ant 
trikojų užkeltos kameros. Ant tribūnos pastatyti mikrofonai. Fotografai 
suskato pyškinti aparatais, ir Klitas buvo pagautas ekstazės. Atvyko dau- 
giau savanorių, kai kurie — su savadarbiais plakatais, išrašinėtais šūkiais, 
tokiais kaip: „Balsuokite prieš liberalus“, „Palaikykite mirties bausmę“ ir 
„Aukos irgi turi balsą“. 

Sugrįžo faras. 

— Atrodo, nerandu nieko, kas ką nors žino apie jūsų leidimą, — 
Klitui pareiškė jis. 

— Na, radote mane, o aš jums sakau, kad turiu leidimą. 

— Kieno? 

— Vieno iš tenykščių generalinio prokuroro pavaduotųjų. 

— Galite pasakyti pavardę? 

— Osvaltas. | 

Faras pasišalino ieškoti pono Osvalto. 

Sujudimas pritraukė esančiųjų rūmuose dėmesį, ir darbas sustojo. 
Pasklido gandai, ir kai ketvirtą aukštą pasiekė žinia, kad kažkas rengiasi 
paskelbti kampaniją dėl vietos Aukščiausiajame Teisme, trys jo teisėjai, 
metę viską, pripuolė prie langų. Kiti šeši, kurių kadencijos turėjo baigtis 
vėlesniais metais, irgi ryžosi pažiūrėti, vien iš smalsumo. 

Šeilos Makarti biuro langai išėjo į Aukštąją gatvę, ir jis netrukus 
prisipildė sekretorių bei kito personalo, visų staiga išsigandusių. Ji pa- 
kuždėjo Polui: | 


— Kodėl nenulipate apačion ir nepasižiūrite, kas ten dedasi? 

Kiti, kai kas iš Teismo ir Generalinės prokuratūros tarnautojų, irgi 
išsmuko apačion, ir Klitas džiaugėsi minia, sparčiai besirenkančia prie- 
šais jo tribūną. Faras sugrįžo su pastiprinimais, ir jau žiodamasis pradėti 
kalbą Klitas susidūrė akis į akį su pareigūnais. 

— Sere, turime paprašyti jus pasišalinti. 

— Palūkėkite, vaikinai. Per dešimt minučių baigsiu. 

— Ne, sere. Šis susirinkimas neteisėtas. Paleiskite jį dabar, antraip 
mes... 

Klitas žengtelėjo į priekį, mažne susiremdamas krūtinėmis su kur 

"kas žemesniu už jį pareigūnu, ir pareiškė. 

— Nekiškite man į akis savo subinės, gerai? Stebi keturios televizi- 
jos kameros, jos viską užfiksuos. Tik šalčiau, ir aš bematant dingstu iš čia. 

— Apgailestauju. 

Sulig tuo žodžiu Klitas nužingsniavo į tribūną, ir už jo siena pečius 
surėmė savanoriai. Jis nusišypsojo į kameras ir prašneko: 

— Labą rytą ir dėkui, kad atėjote. Aš — Klitas Koulis, advokatas iš 
Načezo. Skelbiu nusprendęs kandidatuoti į Aukščiausiąjį Teismą. Mano 
varžovė — teisėja Šeila Makarti, be abejo, pati liberaliausia šio nusikal- 
tėliams pataikaujančio, neveiklaus Aukščiausiojo Teismo narė. 

Savanoriai pritariamai užbaubė. Reporteriai nusišypsojo, kad jiems 
taip pasisekė. Keli bemaž nusijuokė. 

Polas neteko žado nuo šios neįtikėtinos tirados. Žmogus buvo 
rėksmingas, bebaimis ir krintantis į akis. Mėgavosi kiekviena sekunde 
susilaukto dėmesio. Ir dar tik pradėjo įsivažiuoti: 

— Už manęs jūs matote šimto aštuoniasdešimt trijų Žmonių veidus. 
Juodųjų, baltųjų, močiučių, kūdikių, išsilavinusiųjų, beraščių — iš visos 
valstijos ir iš visų visuomenės sluoksnių. Visi nekalti, visi negyvi, visi 
nužudyti. Kol mes kalbame, jų žudikai rengiasi Parčmene, mirtininkų 
flygelyje, priešpiečiams. Visi deramai nuteisti šios valstijos prisiekusiųjų, 
visi deramai pasiųsti į mirtininkų flygelį laukti mirties bausmės. — Jis 
padarė pauzę ir iškilmingai pamojo į nekaltųjų veidus. — Misisipėje, 
mirtininkų flygelyje, mes turime šešiasdešimt aštuonis vyrus ir dvi mo- 
teris. Jie ten jaučiasi saugūs, nes valstija nenori vykdyti mirties bausmės. 
Kitose valstijose taip nėra. Kitos valstijos rimtai laikosi savo įstatymų. 

Nuo 1978-ųjų Teksasas nubaudė mirtimi 334 žmogžudžius; Virdži- 
nija — 81; Oklahoma — 76; Florida — 55; Šiaurės Karolina — 41; 
Džordžija — 37; Alabama — 32 ir Arkanzasas — 24. Net šiaurinės 
valstijos, tokios kaip Misūris, Ohajas ir Indiana, vykdė mirties bausmes. 
Po šimts, Delavare mirtimi nubausta 14 žmogžudžių. O kur Misisipė? 
Šiuo metu — devynioliktoje vietoje. Mes mirtimi nubaudėme vos 8 
žmogžudžius, ir kaip tik todėl, bičiuliai mano, aš dalyvauju rinkimuose 
į Aukščiausiąjį Teismą. 

Kapitolijaus policininkų jau susirinko dvylika, bet jie, regis, tenki- 
nosi vien stebėti ir klausytis. Tramdyti riaušes — ne jų paskirtis, o be to, 
tas žmogus kalbėjo visai gerai. | 

— Kodėl mes nevykdome mirties bausmių? — šaukė miniai Kli- 
tas. — Pasakysiu jums kodėl. Mat mūsų Aukščiausiasis Teismas lepina 
tuos galvažudžius ir leidžia jų apeliacijoms tęstis amžinybę. Bobis Rėjus 
Rutas, plėšdamas gėrimų parduotuvę, šaltakraujiškai nužudė du žmones. 
Prieš dvidešimt septynerius metus. Ir tebesėdi mirtininkų flygelyje, tris- 
kart per dieną maitinamas, sykį per mėnesį pasimatydamas su motina, 
o egzekucijos datos nė nenusimato. Vilis Brailis užmušė savo ketverių 
metukų podukrą. — Jis nutilo ir parodė į juodaodės mergytės fotogra- 
fiją stendo viršuje. — Tai ji, miela mažylė rožine suknele. Ji dabar būtų 
trisdešimties. Jos žudikas, kuriuo pasitikėjo, sėdi mirtininkų Aygelyje 
dvidešimt ketverius metus. Galėčiau tęsti ir tęsti, bet esmė gerai iš- 
sakyta. Metas supurtyti šį teismą ir parodyti mūsų valstijoje visiems 
nužudžiusiesiems ar besirengiantiems nužudyti, kad į savo teisėsaugą 
Žiūrime rimtai. 

Jis vėl padarė pauzę, išlaukdamas dar vieną triukšmingų aplodis- 
mentų pliūpsnį, ir tai, matyt, jį įkvėpė. 

— Teisėja Šeila Makarti daugiau kartų nei bet kuris kitas iš Teis- 
mo narių balsavo už tai, kad mirties nuosprendžiai būtų panaikinti. Jos 
nuomonės kupinos teisinių priekabių dėl smulkmenų, ir tai sušildo 
kiekvieno advokato baudžiamojoje byloje sielą. ACLU* ją mėgsta. Jos 


nuomonės perpildytos atjautos tiems žudikams. Ir suteikia viltį galvažu- 


* Angl. American Civil Liberties Union — Amerikos pilietinių teisių sąjunga. 

džiams, uždarytiems mirtininkų flygelyje. Metas, ponios ir ponai, atimti 
iš jos mantiją, rašiklį, balsą, galią trypti aukų teises. 

Polas pagalvojo, gal ką nors vertėtų užsirašyti, bet buvo pernelyg 
suakmenėjęs iš nuostabos, kad pajėgtų judėti. Nebuvo tikras, ar jo šefė 
taip dažnai balsuodavo palankiai kaltinamiesiems, kuriems grėsė mirties 
bausmė, bet galėjo tvirtai pasakyti, kad iš esmės visi mirties nuospren- 
džiai jiems būdavo patvirtinami. Nepaisant aplaidaus policijos darbo, 
rasizmo, prokurorų piktavališkumo, šališkai parinktų prisiekusiųjų ir 
bukagalviškų pirmininkaujančių teisėjų sprendimų, nors ir koks pa- 
sibaisėtinai ydingas būdavo teismo procesas, Aukščiausiasis Teismas 
retai panaikindavo nuosprendį. Polui tai kėlė šleikštulį. Balsai papras- 
tai pasidalydavo 6 prieš 3, ir iškalbingai, tačiau nusveriamai mažumai 
vadovaudavo Šeila. Du iš teisėjų niekada nebalsuodavo, kad mirties 
nuosprendžiai būtų panaikinti. Vienas niekada nebalsuodavo, kad būtų 
panaikintas bet koks nuosprendis nusikaltėliui. 

Polas žinojo, kad jo šefė asmeniškai buvo nusistačiusi prieš mirties 
bausmę, bet ji taip pat tvirtai laikėsi valstijos įstatymų. Nemažai laiko ji 
skirdavo mirties bausmių byloms, ir jis niekada nematė, kad griežtą įsta- 
tymo laikymąsi ji pakeistų savo asmeniniais įsitikinimais. Jeigu Teismo 
proceso protokolai būdavo nepriekaištingi, ji nedvejodavo prisidėti prie 
daugumos ir patvirtinti nuosprendį. 

Klitas nepasidavė pagundai kalbėti per ilgai. Jis išdėstė esmę. Pasi- 
skelbdamas kandidatuojąs susilaukė pasakiško pasisekimo. Tad pritildė 
balsą, tapo nuoširdesnis ir baigė tardamas: 

— Aš raginu visus Misisipės piliečius, kuriems rūpi tvarka ir tei- 
singumas, visus, kuriems įgriso atsitiktiniai, beprasmiai nusikaltimai, 
prisidėti prie manęs, kad šis teismas būtų apverstas aukštyn kojomis. 
Dėkoju jums. 

Vėl aplodismentai. 

Du iš stambesniųjų pareigūnų prisiartino prie pat tribūnos. Re- 
porteriai suskato svaidyti klausimus: „Ar kada nors esate dirbęs teisėju? 
Kiek turite finansinės paramos? Kas šitie savanoriai? Ar turite konkre- 
čių pasiūlymų, kaip sutrumpinti apeliacijų trukmę? 

Klitas buvo bepradedąs atsakinėti, kai vienas pareigūnas sugriebė 
jį už alkūnės ir tarė: 

— Viskas, sere. Pokylis baigėsi. 

— Eikite velniop, — atkirto Klitas, trūktelėdamas iš jo alkūnę. Li- 
kęs policininkų būrys atskubėjo į priekį stumdydami savanorius, iš kurių 
daugelis suskato ant jų šūkauti. 

— Eime, bičiuli, — paragino pareigūnas. 

— Išnyk. — Paskui į kameras jisai sugriaudėjo: — Tik pasižiūrėki- 
te. Minkštakūniai dėl nusikaltimų, bet kalbos laisvė teeinie pragaran. 

— Jūs areštuotas. 

— Areštuotas! Jūs mane areštuojate, nes aš sakau kalbą, — ir sulig 
tais žodžiais jis pamažu ir savo noru susidėjo už nugaros rankas: 

— Jūs neturite leidimo, sere, — pasakė vienas pareigūnas, o kiti du 
uždėjo antrankius. 

— Tik pažiūrėkite į tuos Aukščiausiojo Teismo sergėtojus: atsiųsti 
apačion iš ketvirto aukšto tų pačių žmonių, prieš kuriuos balotiruojuos. 

— Eime, sere. 

Žengdamas nuo tribūnos, Klitas vis šaukė: 

— Ilgai neužsibūsiu areštinėje, o kai išeisiu, leisiuos į gatves garsin- 
damas tiesą apie tuos šunsnukius liberalus. Galite tuo tikėti. 

Šeila saugiai pro savo langą stebėjo spektaklį. Dar vienas teismo 
tarnautojas, stovėdamas netoli reporterių, persakinėjo žinias mobiliuoju 
telefonu. 

Tas psichas ten apačioje nusitaikė į ją. 


Polas palaukė, kol savanoriai išmontavo stendą ir minia išsiskirstė, pas- 
kui užskuodė laiptais viršun į Šeilos biurą. Ji stovėjo prie savo rašomojo 
stalo su kita sekretore ir teisėju Makelveinu. Oras buvo sunkus, nuotai- 
ka — niūri. Visi sužiuro į Polą, lyg šis atsitiktinai turėtų gerų naujienų. 

— Tas vyriokas pamišėlis, — pranešė jis. Visi linktelėjo sutikdami. 

— Neatrodo, kad stambiajam verslui būtų koks nors pėstinin- 
kas, — pakomentavo Makelveinas. 

— Nesu apie jį girdėjusi, — tyliai pratarė Šeila. Atrodė sukrės- 
ta. — Manau, lengvi metai ką tik tapo labai sudėtingi. | 

Mintis, kad teks pradėti kampaniją nuo pačios pradžios, neturint 
jokių pranašumų, prislėgė. 

— Kiek jums kainavo rinkimų kova? — paklausė Polas. Jis tik 
prieš dvejus metus pradėjo dirbti teisme, kai buvo puolamas teisėjas 
Makelveinas. 

— Vieną, kablelis keturis milijono. 

Šeila pasidygėdama krenkštelėjo ir nusijuokė. 

— Savo kampanijos sąskaitoje turiu 6000 dolerių, jie ten jau kaž- 
kiek metų. 

— Bet aš turėjau tikrą varžovą, — pridūrė Makelveinas. — O tas 
vyriokas — psichas. 

— Psichus išrenka. 


Po dvidešimties minučių už keturių kvartalų Tonis Zekeris, užsirakinęs 
savo kontoroje, stebėjo spektaklį. Marlinas viską turėjo užfiksavęs vaiz- 
dajuostėje ir buvo be galo patenkintas darkart pamatyti. 

— Mes sukūrėme monstrą, — nusijuokė Tonis. 

— Jis puikus. 

— Galbūt net per daug puikus. 

— Norite dar ko nors rinkimų kovoje? 

— Ne. Manau, kol kas rinkimų biuletenis užpildytas. Gražiai pa- 
dirbėta. 

Marlinas išėjo, ir Tonis surinko Rono Fisko telefono numerį. Ne- 
nustebo, kai užsiėmęs advokatas atsiliepė po pirmo šaukiamojo signalo. 

— Bijau, tai tiesa, — rimtai pasakė Tonis, paskui papasakojo apie 
dar vieną pasiskelbusį kandidatą ir po to sekusį areštą. 

— Tas vyriokas tikriausiai pamišėlis, — konstatavo Ronas. 

— Ne kitaip. Mano pirmas įspūdis, kad nėra taip blogai. Tiesą sa- 
kant, tai net gali mums padėti. Tas klounas susilauks daug žiniasklaidos 
dėmesio ir, atrodo, pasirengęs iškasti prieš Makarti karo kirvį. 

— Kodėl man staiga sutraukė skrandį? 

— Politika — šiurkštus žaidimas, Ronai, tą dar patirsite. Aš nesi- 
jaudinu, bent kol kas. Laikysimės savo žaidimo plano, niekas nesikeičia. 

— Man atrodo, kad spūstis aikštėje tik padeda dabar esančiajam 
poste, — replikavo Ronas. Ir jis buvo teisus, kaip visada. 

— Nebūtinai. Nėra pagrindo panikuoti. Be to, mes nieko negalime 
padaryti dėl kitų, kurie įšoka į lenktynes. Likite susitelkęs. Išsimiegoki- 


me, rytą galva bus šviesesnė, ir tada pasikalbėsime. 


KŠTUOKMIOLIKTAS SKTRIUS 


Ryški Klito Koulio kampanijos pradžia ištaikyta kaip tik laiku. Per 
visą valstiją nebuvo daugiau nieko įdomaus, apie ką būtų verta kalbėti. 
Reporteriai pasigavo Koulio pasiskelbimą kandidatuoti ir vien apie tai 
tebūgnijo. Ir kas galėtų juos smerkti? Ar dažnai visuomenei tenka pa- 
matyti nufilmuotus vaizdingus kadrus apie antrankiais surakinamą ir 
nutempiamą advokatą, šaukiantį apie „tuos šunsnukius liberalus“? Ir dar 
tokį rėksmingą, stambų advokatą? Įstringančiam į atmintį stendui su 
nužudytųjų veidais buvo neįmanoma atsispirti. Koulio savanoriai, ypač 
aukų giminiečiai, labai mielai buvo linkę šnekėtis su reporteriais ir pa- 
sakoti jiems savąsias istorijas. Jo žūlumas surengti mitingą po pat Aukš- 
čiausiojo Teismo narių nosimis buvo komiškas, net pasigėrėtinas. 

Jis buvo skubiai nugabentas į centrinę policijos būstinę ir ten užre- 
gistruotas į knygą, priverstas duoti pirštų atspaudus ir nufotografuotas. 
Koulis spėjo — ir teisingai — kad jo fizionomijos fotografija kaipmat 
pasieks spaudą, tad jis turėjo kelias akimirkas pagalvoti, kokią infor- 
maciją ši privalėtų perteikti. Pikta mina galėtų patvirtinti įtarimą, jog 
tam vyriokui šiek tiek ne visi namie. Kvaila šypsena verstų suabejoti jo 
nuoširdumu — kas gi šypsosi, ką tik patekęs už grotų? Jis apsisprendė 
dėl paprasto neraiškaus veido su visai mažumėlę nuostabos žvilgsniu, 
tartum sakančiu: „Kodėl jie prie manęs kimba?“ 

Pagal nustatytą procedūrą kiekvienas, kuris patekdavo į kalėjimą, 
turėdavo išsirengti, nusiprausti po dušu ir apsivilkti oranžiniu kombi- 
nezonu, ir tatai paprastai įvykdavo prieš nufotografuojant. Bet Klitas 
nieko to nenorėjo patirti. Buvo kaltinamas tik dėl paprasto nusižengimo 
— agitacijos draudžiamoje vietoje, už tai grėsė maksimali 250 dolerių 
bauda. Užstatas už tai, kad būtų paleistas — dvigubai tiek, ir Klitas, 


kurio kišenės pūtėsi nuo šimtadolerinių kupiūrų, pasipuikavo ganėtinai 


APELIACIJA 181 


pinigų, kad pareigūnai žinotų, jog jis jau pakeliui iš kalėjimo, o ne at- 
virkščiai. Tad dušo ir kombinezono atsisakyta, Klitas nufotografuotas su 
savo geriausiu rudu kostiumu, krakmolytais baltais marškiniais, turkiško 
rašto šilkiniu kaklaraiščiu, surištu tobulu mazgu. Ilgus žylančius plaukus 
buvo tvarkingai susišukavęs. 

Viskas užtruko mažiau nei valandą, ir išėjęs laisvu žmogumi Klitas 
labai patenkintas pamatė, kad dauguma reporterių atsekė jį iki policijos 
būstinės. Atsidūręs ant miesto šaligatvio, atsakinėjo į jų klausimus, ko! 
šiems galiausiai nusibodo. 

Per vakaro žinias jis kartu su visais dramatiškais dienos įvykiais 
buvo svarbiausia naujiena. Per vėlyvąsias vakaro žinias vėl sugrįžo į jas. 
Stebėjo tą viską didžiulio televizoriaus ekrane pietinio Džeksono bai- 
kerių bare, kur pasislėpė nakčiai, statydamas išgerti visiems, kuriems tik 
pasitaikydavo įeiti pro duris. Jo sąskaitą sudarė 1400 dolerių. Kampani- 
jos išlaidos. 

Baikeriams Klitas patiko, ir tie pasižadėjo atvažiuoti pulkais ir iš- 
rinkti jį. Žinoma, nė vienas iš jų nebuvo registruotas rinkėjas. Kai baras 
užsidarė, Klitas buvo išvežtas skaisčiai raudonu kadilaku „Escalade“, ką 
tik išsinuomotu kampanijai už tūkstantį dolerių per mėnesį. Prie vairo 
sėdėjo vienas iš jo naujųjų asmens sargybinių, baltasis, jaunas vyrukas, 
tik šiek tiek blaivesnis už savo bosą. Juodu pasiekė motelį daugiau ne- 


besulaikyti. 


„Misisipės teismų advokatų“ biure, įsikūrusiame Valstijos gatvėje, Barba- 
ra Melindžer, vykdomoji direktorė ir vyriausioji lobistė, susitiko anksty- 
vai kavai su savo pavaduotoju Skipu Sančesu. Prie pirmo puodelio juodu 
aptarinėjo rytinius laikraščius. Turėjo prie savęs keturių pietinės rinkimų 
apygardos — Biloksio, Hatisburgo, Lorelo ir Načezo — dienraščių nu- 
merius, ir visų keturių pirmuosiuose puslapiuose puikavosi pono Koulio 
veidas. Džeksono laikraštyje mažai apie ką kita pranešta. Naujojo Orlea- 
no že Times-Picayune turėjo skaitytojų palei visą Pakrantę, ir jo ketvirta- 
me puslapyje buvo įdėta AP* medžiaga su fotografija (su antrankiais). 


* Associated Press — stambiausia JAV informacijų agentūra. 

— Galbūt turėtume patarti visiems mūsų kandidatams pasistengti 
būti areštuotiems, kai skelbs įsitraukią į rinkimų kovą, — sausai pako- 
mentavo Barbara, nė nemėgindama pajuokauti. Ji jau nesišypsojo dvi- 
dešimt keturias valandas. Išbaigusi pirmą savo puodelį, nuėjo atsinešti 
daugiau. 

— Kas per vienas, po šimts, tas Klitas Koulis? — paklausė Sanče- 
sas, stebeilydamas į įvairias to žmogaus nuotraukas. Džeksono ir Bilok- 
sio dienraščiai buvo įdėję policijos valdyboje darytą fotografiją — jose jis 
atrodė kaip žmogus, kuris pirmiau smogtų kumščiu į nosį, o tik paskui 
uždavinėtų klausimus. 

— Vakar vakare paskambinau į Načezą Valteriui, — toliau kalbėjo 
Barbara. — Jisai sako, kad Koulis ten šlaistosi metų metus, visada ties 
riba ko nors tamsaus, bet pakankamai gudrus, kad nebūtų nutvertas. 
Valteris mano, kad jis vienu metu užsiėmė naftos ir dujų reikalais. Dabar 
įsivaizduoja save lošėju. Arčiau kaip per šešis kvartalus nuo teismo rūmų 
niekada jo niekas nematė. Visai nežinomas. 

— Jau nebe. 

Barbara atsistojo ir suskato pamažu vaikštinėti po kabinetą. Vėl 
pripildė puodelius, paskui atsisėdo prie stalo ir iš naujo pradėjo studi- 
juoti laikraščius. 

— Jis ne koks delikto teisės reformatorius, — svarstė Skipas, tačiau 
su šiokia tokia abejone. — Neįtelpa į tokių formatą. Sunkiai kampanijai 
turi pernelyg daug bagažo. Bent sykį baustas už vairavimą išgėrus, ma- 
žiausia du kartus išsiskyręs. 

— Turbūt aš sutinku, bet jeigu jis niekada anksčiau nebuvo įsi- 
traukęs, tai ko dabar staiga šūkauja apie mirties bausmę? Iš kur kyla šis 
įsitikinimas? Ši aistra? Be to, jo vakarykštis spektaklis buvo gerai suor- 
ganizuotas. Jis turi žmonių. Iš kur jie? 

— Ar mums iš tikrųjų rūpi? Šeila Makarti įveiks jį kaip du prieš 
vieną. Turėtume džiaugtis, kad jis toks, koks yra — juokdarys, kurio, mes 
manome, nefinansuoja Komercijos taryba ir visi tie korporacijų vaikinai. 
Kodėl nesidžiaugiame? 

— Nes esame teismų advokatai. 

Skipas vėl paniuro. 

— Gal mums suorganizuoti susitikimą su teisėja Makarti? — po 
ilgos slogios tylos paklausė Barbara. 
— Po poros dienų. Tegul nusėda dulkės. 


Teisėja Makarti atsikėlė anksti, ir kodėl gi ne? Juk tikrai negalėjo mie- 
goti. 7.30 ji matyta paliekanti savąjį kooperatinį kotedžą. Atsekta iki 
Belheveno kvartalo Džeksone, vieno iš senesnių mieste. Ten pastatė 
automobilį prakilniojo Aukščiausiojo Teismo teisėjo Džeimso Henrio 
Makelveino kiemo įvažoje. 

Tonį mažai nustebino tas mažutis susiėjimas. 

Ponia Makelvein šiltai ją pasveikino ir pakvietė vidun, pro poilsio 
kambarį ir virtuvę palydėjo iki pat jo darbo kabineto namo gale. Dži- 
mis, kaip jį vadino draugai, buvo kaip tik bebaigiąs peržiūrinėti rytinius 
laikraščius. 

Makelveinas ir Makarti. Didysis Makas ir Mažoji Makė, kaip apie 
juos kartais būdavo kalbama. Juodu kelias minutes šnektelėjo apie poną 
Koulį ir jo susilauktą stulbinamai didžiulį dėmesį spaudoje, paskui per- 
ėjo prie reikalo. 

— Vakar vakarą peržiūrėjau savo kampanijos dokumentus, — tarė 
Makelveinas, įteikdamas jai colio storumo aplanką. — Pirmoje daly- 
ję — šelpėjų sąrašas, pradedant nuo stambiųjų ir einant žemyn. Visi 
didelių sumų čekiai išrašyti teismų advokatų. 

Kitoje dalyje buvo susumuotos jo kampanijos išlaidos — tais skai- 
čiais Šeilai buvo sunku patikėti. Po to sekė konsultantų pranešimai, skel- 
bimų pavyzdžiai, viešosios nuomonės tyrimo rezultatai, dešimtys kitų su 
kampanija susijusių ataskaitų. 

— Tai sugrąžina blogus prisiminimus, — pridūrė jis. 

— Atleiskite. Ne to aš norėjau, patikėkite. 

— Užjaučiu jus. 

— Kas už to vyrioko stovi? 

— Mąsčiau apie tai visą naktį. Jis galėtų būti vylius. Aiškiai yra 
psichas. Bet kad ir koks būtų, negalite į jį žiūrėti atsainiai. Jeigu jis — 
vienintelis jūsų varžovas, anksčiau ar vėliau blogiukai susiras kelią į jo 

stovyklą. Ir atneš pinigus. O su stora čekių knygele šis vyriokas galėtų 
būti išties pavojingas. | 

Makelveinas kadaise buvo valstijos senatorius, paskui — išrinktasis 
teisingumo teismo teisėjas. Daug kariavęs politikoje. Prieš dvejus metus 
Šeila bejėgiškai stebėjo, kaip jis per aršią kampaniją buvo žiauriai puola- 
mas ir užgauliojamas. Žemiausiame šios taške, kai varžovo reklama per 
televiziją (vėliau sužinota, kad ją finansavo „Amerikos šaulių sąjunga“) 
apkaltino jį pasisakant už ginklų kontrolę (Misisipėje nėra didesnės 
nuodėmės), ji sau pasakė, kad niekada, jokiomis aplinkybėmis nesileis, 
jog būtų taip žeminama. Neverta to. Paspruksianti atgal į Biloksį, atida- 
rysianti moteriškų drabužių ir kitų aksesuarų firmelę ir kas antrą dieną 
lankysianti savo anūkus. Ir tegul tą darbą pasiima kas nors kitas. 

Dabar ji nebuvo dėl to tokia tikra. Koulio užsipuolimai ją įpykdė. 
Nors kraujas dar nevirė, bet daugiau sunku bus pakęsti. Penkiasdešimt 
vienerių, ji buvo per jauna pasitraukti ir per sena — pradėti viską iš naujo. 

Valandą juodu kalbėjosi apie politiką. Makelveinas porino sakmes 
apie ankstesniuosius rinkimus ir ryškius politikus, o Šeila švelniai bakš- 
tino jį grįžti prie dabar jos laukiančių kovų. Jo kampanijai tada sumaniai 
vadovavo jaunas teisininkas, pasiėmęs nemokamų atostogų iš vienos 
stambios Džeksono firmos. Makelveinas pažadėjo vėliau dieną jam pa- 
skambinti ir pasiteirauti, ką dabar veikiąs. Pažadėjo paskambinti stam- 
biesiems šelpėjams ir vietiniams veikėjams. Ji pažinojo laikraščių redak- 
torius. Padarysiąs viską, kas įmanoma, kad išsaugotų jai teisėjo vietą. 

Šeila išvažiavo 9.14 ryto ir niekur nesustodama pasiekė Gartino 
rūmus, kur pastatė aikštelėje automobilį. 


Koulio pasiskelbimas kandidatuoti pastebėtas „Payton ėc Payton“, bet 
mažai komentuotas. Kitą dieną, balandžio 18-ą, ištiko trys svarbūs įvy- 
kiai, ir kitos žinios firmai liko visai neįdomios. 

Gera žinia buvo ta, kad užvažiavo jaunas advokatas iš mažučio 
Boug Čito miestuko ir sukirto su Vesu sandėrį. Advokatas, prakti- 
kuojantis tik kontoroje, neturintis jokios bylinėjimosi patirties dėl 
asmeninės žalos kompensacijų, kažkaip sugebėjo tapti interesų gynėju 

likusiems gyviems giminaičiams po popiermedžių kirtėjo žūties per 
siaubingą eismo įvykį I-55, valstijas jungiančioje magistralėje netoli 
Luizianos ribos. Pasak kelių patrulio, avariją sukėlė vilkikas su pusprie- 
kabe, priklausantis stambiai kompanijai. Jau turimi užprotokoluoti savo 
akimis įvykį mačiusio liudytojo parodymai, kad sunkvežimis pralenkė 
jo mašiną pašėlusiu greičiu, o ši važiavusi „apie“ septyniasdešimt mylių 
per valandą. Advokatas turėjo sutartį dėl honoraro, garantuojančią jam 
trisdešimt procentų nuo bet kokios iškovotos kompensacijos. Jis ir Vesas 
sutarė pasidalyti tai po lygiai. Popiermedžių kirtėjas buvo trisdešimt 
šešerių ir uždirbdavo maždaug 40 000 dolerių per metus. Matematika 
nesudėtinga. Visiškai įmanomas taikus bylos sureguliavimas milijono 
dolerių sumai. Per mažiau nei valandą Vesas surašė teisminio ieškinio 
apmatus ir buvo pasirengęs jį įregistruoti. Šis atvejis ypač buvo malonus 
tuo, kad jaunasis advokatas pasirinko „Payton č< Payton“ dėl pastaruoju 
metu išaugusios firmos reputacijos. Pagaliau verdiktas Beiker byloje pri- 
traukė vertą dėmesio klientą. 

Nemaloni žinia: atėjo glaustas apelianto „Krane“ motyvų išdėsty- 
mas. Santrauka buvo 120 puslapių — dusyk viršijo leidžiamą ribą — ir 
neabejotinai kėlė įspūdį, kad ji gražiai parengta ir surašyta ištisos labai 
protingų teisininkų komandos. Buvo per ilga ir vėlavo du mėnesius, bet 
Aukščiausiasis Teismas sutiko padaryti tokias nuolaidas. Džaredas Kerti- 
nas ir jo žmonės sugebėjo labai gerai savo argumentais įtikinti, kad būti- 
na daugiau laiko ir daugiau puslapių. Juk akivaizdžiai tai neeilinė byla. 

Merė Greisė turės šešiasdešimt dienų atsakyti. Po to, kai likusieji 
firmos bendradarbiai ganėtinai prisižiopsojo į apeliacijos santrauką, ji 
nusinešė šią ant savo rašomojo stalo perskaityti pirmą kartą. „Krane“ 
reiškė pretenzijas dėl per procesą padarytų mažų mažiausia dvidešimt 
keturių klaidų, kurių kiekvieną būtina ištaisyti per apeliaciją. Santrauka 
gana maloniai prasidėjo išsamia apžvalga visų teisėjo Harisono komen- 
tarų ir potvarkių, iš kurių neva aiškiai atsiskleidžia jo stiprus šališkumas 
prieš atsakovą. Toliau buvo kvestionuojama prisiekusiųjų atranka, užsi- 
puolami ekspertai, pakviesti Džanetės Beiker: toksikologas, liudijęs dėl 
bemaž rekordinių bichloronileno, kartolikso ir aklaro kiekių Boumoro 
geriamajame vandenyje; patologas, apibūdinęs stiprų šių chemikalų kan- 

cerogeninį poveikį; geologas, atsekęs toksinių atliekų kelią per gruntą į 
vandeningąjį sluoksnį po vieta, iš kurios miestas siurbia vandenį; gręžėjas, 
atlikęs bandomuosius gręžinius; daktarai, atlikę abiejų Beikerių — Cedo 
ir Pito — autopsijas; mokslininkas, tyrinėjęs pesticidus ir papasakojęs 
šiurpius dalykus apie pilamarą 5; ir pats svarbiausias ekspertas — me- 
dicinos mokslininkas, susiejęs bichloronileną ir kartoliksą su vėžinėmis 
ląstelėmis, rastomis jų organizmuose. Peitonai buvo pakvietę liudyti 
keturiolika ekspertų, ir kiekvienas ilgų ilgiausiai kritikuotas ir paskelbtas 
nekompetentingu. Trys apibūdinti kaip šarlatanai. Teisėjui Harisonui ne 
sykį buvo priekaištaujama, kad leido jiems liudyti. Jų protokolai, po ilgų 
ginčų įtraukti į parodymus, išnarstyti po dalelę, smerkiami už pernelyg 
mokslišką kalbą ir priskirti „moksliniam niekalui“. O pats verdiktas pri- 
imtas neatsižvelgiant į aiškiai nusveriančius įrodymus ir aiškiai rodo ne- 
deramą prisiekusiųjų simpatiją ieškovui. Šiurkštūs, tačiau miklūs žodžiai 
pavartoti užsipuolant baudžiamąją dalį. Ieškovei esą gerokai nenusisekė 
pastangos įrodyti, kad „Krane“ užnuodijo geriamąjį vandenį arba per 
šiurkštų aplaidumą, arba tiesiog tyčia. Galiausiai apeliacijos tekstas 
baigėsi pabrėžtinu prašymu atšaukti sprendimą ir surengti pakartotinį 
teismo procesą arba, dar geriau, Aukščiausiajam Teismui išvis nutraukti 
bylą. „Šis pasibaisėtinas ir nepagrįstas verdiktas turi būti panaikintas ir 
byla sugrąžinta nagrinėti iš naujo“, — buvo rašoma pabaigoje. Kitaip 
tariant — atmesti ieškinį visam laikui. 

Santrauka buvo gerai parašyta, gerai motyvuota ir įtikinama, tad 
dvi valandas be pertraukos skaičiusi Meri Greisė baigė skaudama galva. 
Nurijo tris advilo* tabletes, paskui perdavė apeliacijos tekstą Šermanui, 
kuris nužvelgė jį taip atsargiai, lyg būtų gavęs į rankas barškuolę. 


Trečias įvykis ir labiausiai nerimą kelianti žinia pasiekė per pastoriaus 
Denio Oto telefono skambut;. Vesas atsiliepė į jį jau sutemus, paskui 
nuėjo į žmonos kabinetą ir uždarė duris. 

— Skambino Denis, — pranešė jis. 

Pažvelgusi į savo vyro veidą, Meri Greisė iš pradžių pamanė, kad 


* Firminis nuskausminamojo, priešuždegiminio vaisto ibuprofeno pavadinimas. 

pasimirė dar vienas klientas. Iš Boumoro jau būta tiek daug telefono 
skambučių, kad ji bemaž gebėdavo numatyti kitą. 

— Kas per reikalas? 

— Jis kalbėjosi su šerifu. Dingo ponas Lionas Geitvudas. 

Nors jie ir nepuoselėjo bent kokių nors jausmų tam Žmogui, žinia 
vis tiek kėlė rūpestį. Geitvudas buvo gamybos inžinierius, trisdešimt 
metų išdirbęs Boumoro „Krane“ gamykloje. Kompanijos žmogus iki 
gyvo kaulo, jis tapo pensininku, kai „Krane“ paspruko į Meksiką, ir savo 
raštiškuose, priesaika sutvirtintuose parodymuose, taip pat per kryžmi- 
nę apklausą procese prisipažino, kad kompanija davė jam trijų metinių 
algų — arba apie 100 000 dolerių — išeitinę kompensaciją. Tokiu 
dosnumu „Krane“ negarsėjo. Peitonams nepavyko surasti nė vieno kito 
darbuotojo, sudariusio tokį malonų sandėrį. 

Geitvudas pasitraukė į mažutę avių fermą pietvakariniame Kerio 
apygardos kampe, beveik taip toli nuo Boumoro ir jo vandens, kiek tik 
buvo įmanoma, vis tiek likdamas gyventi apygardoje. Savo tris dienas 
trukusiuose raštiškuose parodymuose jis tvirtai neigė, kad gamykloje 
atliekomis buvo atsikratoma į sąvartyną. Per teismo procesą, pasitelk- 
damas šūsnį dokumentų, Vesas prispaudė jį be pasigailėjimo. Geitvudas 
išvadino kitus „Krane“ darbuotojus melagiais. Atsisakė tikėti protoko- 
lais, kuriais buvo įrodoma, kad tonų tonos šalutinių gamybos produktų 
iš tikrųjų buvo ne išgabenamos iš gamyklos, bet paprasčiausiai dingdavo. 
Jis juokėsi iš inkriminuojančių fotografijų, kuriose užfiksuoti kokie šeši 
šimtai suirusio bichloronileno būgnų, iškastų iš esančios už gamyklos 
griovos. „Jūs jas sufalsifikavote“, — Vesui atsikirto jis. Inžinieriaus paro- 
dymai buvo taip akivaizdžiai sufabrikuoti, kad teisėjas Harisonas savo 
kabinete atvirai kalbėjo ketinantis apkaltinti jį priesaikos sulaužymu. 
Geitvudas laikėsi arogantiškai, karingai ir taip ūmai užsiplieksdavo, 
kad privertė prisiekusiuosius „Krane Chemical“ neapkęsti. Atsakovui 
jis buvo stiprus liudytojas, nors atitemptas į teismą duoti parodymų tik 
pagal oficialų šaukimą. Jeigu tik būtų galėjęs, Džaredas Kertinas būtų 
uždusinęs jį glėbyje. 

— Kada tai įvyko? — paklausė ji. 

— Prieš dvi dienas jis išėjo vienas meškerioti. Žmona vis dar jo 


laukia. 

Erlo Kraučo dingimas Teksase prieš dvejus metus tebebuvo ne- 
įminta mįslė. Kraučas buvo Geitvudo viršininkas. Abu karštai gynė 
„Krane“ ir neigė tai, kas tapo akivaizdu. Abu skundėsi, kad prie jų kabi- 
nėjamasi, net grasinama mirtimi. Ir ne jiems vieniems. Daugeliui žmo- 
nių, kurie ten dirbo, kurie gamino pesticidus ir pylė į sąvartas nuodus, 
grasinta. Dauguma pasitraukė iš Boumoro, stengdamiesi pabėgti nuo 
geriamojo vandens, ieškotis kitų darbų ir siekdami išvengti, kad nebūtų 
įsiurbti būsimo bylinėjimosi viesulo. Bent keturi mirė nuo vėžio. 

Kiti liudijo ir papasakojo tiesą. Dar kiti, įskaitant Kraučą, Geitvudą 
ir Baką Berlesoną, liudijo ir melavo. Viena grupė nekentė kitos, ir kolek- 
tyviai jie buvo nekenčiami likusiųjų Kerio apygardos gyventojų. 

— Spėju, Stounai vėl prie to prikišę nagus, — balsu mąstė Vesas. 

— Tu to nežinai. 

— Ir niekas niekada nesužinos. Aš tiesiog džiaugiuosi, kad jie 
mūsų klientai. 

— Mūsų klientai tenai nerimsta, — tarė ji. — Metas susitikti. 

— Metas pietums. Kas gamina? 

— Ramona. 

— Tortiljos ar enčilados*? 

— Spagečiai. 

— Gal einam, susirandam koki barą ir išgeriam, tik mudu vieni. 
Reikia atšvęsti, brangioji. Ta mažutė byla iš Boug Čito galėtų virsti tik 
greitu susitarimu dėl milijono dolerių. 

— Išgersiu už tai. 


DEVTKIOLIKTAS SKTRIUS 


Po dešimties pasirodymų Koulio turnė su „mirusiųjų veidais“ baigėsi. Iš- 
sikvėpė Paskaguloje, paskutiniame iš didžiųjų miestų pietinėje rinkimų 


* Meksikietiškas patiekalas: susuktos ir malta mėsa ar sūriu įdarytos tortiljos su aštriu čili 
padažu. 

apygardoje. Nors keliaudamas ir iš paskutiniųjų stengėsi, Klitui nepavy- 
ko pasiekti, kad vėl būtų areštuotas. Tačiau per kiekvieną postovį suge- 
bėjo sukelti nemenką šurmulį. Reporteriams jis patiko. Gerbėjai graibs- 
tė jo brošiūras ir pradėjo išrašinėti čekius, nors ir nedidelėms sumoms. 
Vietiniai farai su tyliu pritarimu stebėjo jį skelbiantis kandidatuoti. 

Bet po dešimties dienų Klitui prireikė pertraukos. Jis grįžo į Na- 
čezą ir netrukus „Sėkmės Džeke“ ėmė iš Ivano dalijamas kortas. Ne- 
turėjo jokios tikros kampanijos strategijos, jokio plano. Vietose, kuriose 
sustojo, nepaliko nieko po savęs, išskyrus trumpalaikę reklamą. Nebuvo 
jokios organizacinės struktūros, tik keli savanoriai, į kuriuos jis netrukus 
irgi nusispjaus. Tiesą sakant, nesirengė eikvoti laiką ar pinigus, reika- 
lingus kampanijai įsukti iki solidaus masto. Neketino liesti iš Merlino 
gautų grynųjų — bent ne kampanijos reikalams. Išleisiąs tik tiek, kiek 
įplauks suaukotų lėšų, bet dėl šio nuotykio pinigų prarasti jis neplanavo. 
Dėmesys svaigino, ir jis pasirodysiąs, kai iškils reikalas pasakyti kalbą, 
užsipulti savo varžovą ir visokios rūšies liberalius teisėjus, bet svarbiau- 
sia buvo lošti ir gerti. Klitas nesvajojo laimėti. Velniai rautų, nesiimtų 
to darbo, net jeigu ir atneštų jam ant lėkštutės. Visada nekentė tų storų 
teisės knygų. | 


Tonis Zekeris nuskrido į Boka Ratoną ir iš oro uosto buvo pasiimtas 
šoferio vairuojamu automobiliu. Sykį jau lankėsi pono Rainharto biure 
ir laukė vėl ten sugrįžti. Didesnę dalį ateinančių dviejų dienų juodu pra- 
leisią drauge. 

Prie puikių priešpiečių su nuostabiu vaizdu į vandenyną abu smagi- 
nosi peržvelgdami savo statytinio Klito Koulio darkymusis. Baris Rein- 
hartas buvo perskaitęs visas laikraščių iškarpas ir matęs visus televizijos 
žinių reportažus apie jį. Abu vyrai liko labai patenkinti savo vyliumi. 

Paskui išanalizavo savo surengto pirmo plačios apimties viešosios 
nuomonės tyrimo rezultatus. Tyrimas aprėpė penkis šimtus registruotų 
rinkėjų dvidešimt septyniose pietinės rinkimų apygardos administraci- 
nėse apygardose ir buvo atliktas kitą dieną po Koulio turnė pabaigos. 
Nebuvo netikėta, bent Bariui Rainhartui, kad 66 procentai nesugebėjo 

įvardyti nė vieno iš trijų Aukščiausiojo Teismo teisėjų nuo pietinės rin- 
kimų apygardos. Šešiasdešimt devyni procentai nežinojo, kad Aukščiau- 
siojo Teismo nariai iš tikrųjų renkami žmonių balsais. 

— Ir taip yra valstijoje, kur renkami kelių komisarai, atsakingi 
tarnautojai, valstijos iždininkas, valstijos draudimo ir žemės ūkio ko- 
misarai, apygardų mokesčių inspektoriai, apygardų koroneriai — visi, 
išskyrus šungaudžius, — pakomentavo Baris. 

— Balsuojama kasmet, — priminė Tonis, stebeilydamas virš savo 
skaitomųjų akinių. Jis liovėsi valgęs ir įsispoksojo į kai kurias grafas. 

— Kiekvienais metais. Ar tai būtų municipaliniai, teisėjų, valstijos 
ir vietiniai arba federaliniai rinkimai, žmonės eina prie balsadėžių kas- 
met. Kokia nesąmonė. Nenuostabu, kad rinkėjų aktyvumas menkas. Po 
šimts, jiems atsibodo politika. | 

Iš 34 procentų sugebėjusiųjų įvardyti Aukščiausiojo Teismo teisė- 
ją, tik pusė paminėjo Šeilą Makarti. Jeigu rinkimai vyktų šiandien, 18 
procentų balsuotų už ją, 15 — už Klitą Koulį, o likusieji buvo arba ne- 
apsisprendę, arba paprasčiausiai nebalsuotų, nes nė vieno iš konkurentų 
nepažinojo. Po kelių tiesmukų klausimų pradėjo ryškėti tyrimo tenden- 
cingumas. Ar balsuotumėte už kandidatą į Aukščiausiąjį Teismą, pasisa- 
kantį prieš mirties bausmę? Septyniasdešimt trys procentai atsakė: ne. 

Ar balsuotumėte už kandidatą, kuris palaiko teisėtą dviejų homo- 
seksualų santuoką? Aštuoniasdešimt aštuoni procentai atsakė: ne. 

Ar balsuotumėte už kandidatą, palankų griežtesniems ginklų kon- 
trolės įstatymams? Aštuoniasdešimt penki procentai atsakė: ne. 

Ar turite bent vieną ginklą? Devyniasdešimt šeši procentai atsa- 
kė: taip. Klausimai susidėjo iš daugelio dalių ir tąsų, buvo aiškiai skirti 
rinkėjui užvesti ant aktualiausiomis temomis nužymėto kelio. Nė kiek 
nesistengta paaiškinti, kad Aukščiausiasis Teismas nėra įstatymų lei- 
džiamasis organas; jis neturi priedermės ar jurisdikcijos kurti įstatymus 
tiems klausimams spręsti. Nė kiek nesistengta išlaikyti tyrimą atitinka- 
mame šios srities lygyje. Kaip ir daugelis viešosios nuomonės tyrimų, 
Rainharto panaudotasis mikliai pakrypo į subtilų puolimą. 

Ar paremtumėte liberalių pažiūrų kandidatą į Aukščiausiąjį Teis- 
mą? Septyniasdešimt procentų neparemtų. 

Ar žinote, kad teisėja Šeila Makarti laikoma pačia liberaliausia 
Misisipės Aukščiausiojo Teismo nare? Aštuoniasdešimt keturi procen- 
tai atsakė: ne. 

Jeigu ji — pati liberaliausia iš Teismo narių, ar balsuotumėte už ją? 
Šešiasdešimt penki procentai atsakė — ne, bet didžiumai iš įtrauktųjų į 
tyrimą tas klausimas nepatiko. Jeigu? Yra ji ar ne pati liberaliausia? Šiaip 
ar taip, tą klausimą Baris laikė beverčiu. Daug žadanti dalis buvo ta, kad 
po devynerių metų teisėjos pareigose Šeilą Makarti tiek mažai kas atpa- 
žįsta iš pavardės, nors pagal savo patirtį jis žinojo, jog tai nėra neįprasta. 
Privačiai galėtų su bet kuo ginčytis, kad tai dar viena puiki priežastis, ko- 
dėl visų pirmiausia Aukščiausiojo Teismo teisėjai neturėtų būti renkami. 
Jie neturėtų būti politikai. Jų pavardės neturėtų būti gerai žinomos. 

Paskui viešosios nuomonės tyrimas nukrypo nuo Aukščiausiojo 
Teismo ir nusitaikė į atskirus apklausiamuosius. Pateikti klausimai apie 
išpažįstamą religiją, Dievo tikėjimą, bažnyčios lankymą, finansinę para- 
mą bažnyčiai ir taip toliau. Be to, pateikti klausimai apie kai kurias pro- 
blemas — jūsų pozicija dėl abortų, kamieninių ląstelių tyrimų ir panašiai. 

Tyrimas baigėsi pagrindiniais dalykais — rasė, vedybinė padėtis, 
vaikų skaičius, jeigu jų turite, apytikrės pajamos ir dalyvavimas rinki- 
muose praeityje. 

Apskritai rezultatai patvirtino tai, ką Baris ir įtarė. Rinkėjai buvo 
konservatyvūs, viduriniosios klasės ir baltieji (78 procentai), kuriuos ne- 
sunku nustatyti prieš liberalų teisėją. Žinoma, visa gudrybė — paversti 
Šeilą Makarti iš sveiko proto nuosaikios liberalės, kokia ir buvo, į nuož- 
mią liberalę, kokios jiems reikėjo. Bario analitikai nagrinėjo kiekvieną 
kada nors teisminėse nutartyse jos parašytą žodį, tiek Išvažiuojamojo 
teismo lygmeniu, tiek Aukščiausiajame Teisme. Nuo savo žodžių ji 
negalėjo pabėgti; nė vienas teisėjas niekada nėra galėjęs to padaryti. Ir 
Baris planavo pagauti ją savo pačios žodžiais. 

Po priešpiečių juodu perėjo prie posėdžių stalo, ant kurio Baris tu- 
rėjo išdėstęs pirminius Rono Fisko kampanijai skirtos literatūros make- 
tus. Buvo šimtai naujų visapusiškų Fiskų šeimos fotografijų — einančių 
į bažnyčią, namų priebutyje, beisbolo parke, gimdytojų kartu, po vieną, 
su meile ir jausmais, besiliejančiais per kraštus. 

Pirmuosius švelnius reklaminius filmukus dar reikėjo paredaguoti, 
bet Baris vis tiek norėjo jais pasidalyti. Jie nufilmuoti iš Vašingtono į 
Misisipę atsiųstos komandos. Pirmajame pavaizduotas Fiskas, stovintis 
prie Pilietinio karo monumento Viksburgo* mūšio lauke, žvelgiantis į 
tolį, tartum klausytųsi pabūklų kanonados. Skambėjo tylus, sodriai akcen- 
tuotas jo balsas: „Aš — Ronas Fiskas. 1863-iųjų liepą šioje vietoje žuvo 
mano prosenelis. Jis buvo juristas, teisėjas ir valstijos kongreso narys. Jo 
svajonė buvo eiti pareigas Aukščiausiajame Teisme. Tokia šiandien yra ir 
manoji. Kaip septintos kartos Misisipės gyventojas prašau jūsų paramos.“ 

Tonis nustebo. 

— Pilietinis karas? 

— O, taip. Žmonės tai mėgsta. 

— O kaip juodųjų balsai? 

— Gausime 30 procentų balsų. Padės bažnyčios. Tiek mums ir 
tereikia. | 

Kitas reklaminis filmukas nufilmuotas Rono kontoroje. Be švarko, 
pasiraitotomis rankovėmis prie rašomojo stalo Ronas, nuoširdžiai žvelg- 
damas į kamerą, kalba apie savo meilę teisei, teisybės sieki, būtinumą 
sėdintiesiems teisėjo krėsle būti teisingiems. Gana prėska pastanga, bet 
vis dėlto perteikianti šilumą ir išmintį. 

Iš viso šeši filmukai. 

— Tik švelnūs, — patikino Baris. Poros po redagavimo nebeliks, ir 
visai tikėtina, kad operatorių brigada vėl bus atsiųsta nufilmuoti daugiau. 

— O tie įžūlieji? 

— Dar tebekuriami. Jų mums prireiks ne ankščiau kaip po Darbo 
dienos. 

— Kiek iki šiol išleidome? 

— Ketvirtį milijono. Lašas jūroje. 

Juodu dvi valandas tarėsi su interneto konsultantu, kurio firma nie- 
ko kita neveikė, kaip tik ieškojo pinigų politinėms varžyboms. Kol kas 
jisai turėjo sudaręs elektroninio pašto duomenų banką su šiek tiek dau- 


* Miestas vakarinėje Misisipėje ant upės skardžio, kurį per Pilietinį karą po ilgos apgulos 
1863 m. užėmė šiauriečių generolas Ulisas S. Grantas. 

giau nei keturiasdešimčia tūkstančių pavardžių — asmenų, apie kuriuos 
žinota, kad anksčiau prisidėdavę pinigais, asociacijų ir grupuočių narių, 
jau įsijungusių į kampaniją, žinomų vietinio lygmens politinių aktyvistų 
ir mažesnio skaičiaus žmonių už Misisipės ribų, kurie galėtų ganėtinai 
prijausti, kad atsiųstų čekį. Jisai spėjo, kad tas sąrašas pasipildys dar 
dešimtimi tūkstančių, ir planavo surinkti bendrą aukų sumą, siekiančią 
apie 500 000 dolerių. O svarbiausia, jo sąrašas buvo parengtas ir laukė. 
Kai bus uždegta žalia šviesa, jis paprasčiausiai nuspausiąs klavišą, pra- 
šymas išskries ir pradės plaukti čekiai. 


Tą vakarą per ilgus pietus žalia šviesa buvo pagrindinė tema. Paskutinis 
terminas iškelti kandidatūrą — po mėnesio. Tonis tvirtai tikėjo, kad į 
rinkimų lenktynes daugiau niekas neįsitrauks. 

— Bus tik trys žirgai, — užtikrino jis. — Ir mums priklauso du iš jų. 

— Ką veikia Makarti? — paklausė Baris. Apie jos veiksmus jis 
kasdien gaudavo naujausias žinias, kurios iki šiol mažai ką atskleidė. 

— Ne kažką daug. Ji atrodo pritrenkta. Vieną dieną neturi jokių 
varžovų, kitą — atsiranda kažkoks beprotis kaubojus, pavarde Koulis, 
apšaukiantis ją liberalia nuteistųjų mylėtoja, ir laikraščiai spausdina 
kiekvieną jo pasakytą žodį. Neabejoju, jai patarinėja Makelveinas, geras 
bičiulis, bet kampanijos štabas dar nesudarytas. 

— Ji renka pinigus? 

— Praeitą savaitę teismų advokatai išsiuntinėjo vieną savo stan- 
dartinių, panikos kupinų elektroninių laiškų, iš savo narių kaulydami 
pinigų. Nenumanau, kaip tatai einasi. 

— Seksas? 

— Tik įprastas draugužis. Turite pranešimą. Kol kas — jokio tikro 
purvo. 

Netrukus po to, kai atkimšo antrą butelį puikaus „Pinot Noir“ iš 
Oregono, juodu nusprendė išstumti Fiską po dviejų savaičių. Vaikinas 
jau pasirengęs, tempia pavadį, nėkantraudamas mestis į trasą. Viskas 
jau savo vietose. Jis pasiima iš firmos šešių mėnesių neapmokamas at- 
ostogas, ir partneriai džiūgauja. Ir kodėl jiems nedžiūgauti. Ką tik jie 

susigriebė penkis naujus klientus — dvi stambias medienos kompanijas, 
naftotiekio statybos rangovą iš Hiustono ir dvi gamtinių dujų firmas. Jau 
įsitraukė plati lobistinių grupių koalicija, pasirengusi finansuoti grynai- 
siais ir aprūpinti pėstininkais. Makarti bijosi savo pačios šešėlio ir, matyt, 
viliasi, kad Klitas Koulis paprasčiausiai pasitrauks arba save sunaikins. 
Juodu susidaužė taurėmis ir išgėrė už įdomios kampanijos išvakares. 


Kaip visada susitikimas surengtas Pain Grouvo bažnyčios parapijos sa- 
lėje. Ir kaip paprastai vidun pabandė įsmukti keli ne klientai, norintys 
pasiklausyti naujausių Žinių. Jie mandagiai išlydėti laukan pastoriaus 


Oto, paaiškinusio, kad tai — labai konfidencialus advokatų ir jų klientų 


pasitarimas. " 
Neskaitant Beiker bylos, Peitonai turėjo dar trisdešimt kitų iš Bou- 
moro. Aštuoniolika — susijusių su jau mirusiais žmonėmis. Likusios 


dvylika — žmonių, sergančių įvairiomis vėžio stadijomis. Prieš ketverius 
metus Peitonai padarė taktinį sprendimą imtis geriausios savo bylos — 
Džanetės Beiker — ir įteikti ją nagrinėti teisme pirmiausia. Tai atsieitų 
gerokai pigiau, nei nagrinėti visas trisdešimt vieną iškart. Džanetė, per 
aštuonis mėnesius netekusi visos savo šeimos, visiškai tam pritarė. Toks 
sprendimas dabar atrodė puikus. 

Vesas ir Meri Greisė nemėgo tų susitikimų. Liūdnesnės, tragiškes- 
nės žmonių grupės niekur nerastum. Jie buvo netekę savo vaikų, vyrų 
ir žmonų. Sirgo mirtinomis ligomis ir kentė neapsakomus skausmus. 
Tik su nežymiomis variacijomis vis užduodavo klausimus, į kuriuos ne- 
įmanoma būdavo atsakyti, nes dviejų vienodų atvejų nebuvo. Kai kurie 
norėdavo viską mesti, kiti — kovoti amžinai. Kai kurie trokšdavo pinigų, 
kiti — kad „Krane“ tik būtų pripažinta atsakinga. Nuolatos pasitaikyda- 
vo ašarų ir šiurkščių žodžių, ir kaip tik todėl ten dalyvaudavo pastorius 
Otas, kad veiktų raminamai. 

Dabar, kai Beiker verdiktas tapo legendinis, Peitonai žinojo, kad 
likusių jų klientų lūkesčiai gerokai padidėjo. Šeši mėnesiai po verdikto 
klientai nekantravo labiau nei kada nors anksčiau. Dažniau skambinda- 
vo į kontorą. Siuntė daugiau laiškų ir elektroninio pašto. 

Susitikime tvyrojo papildoma įtampa, sukelta prieš tris dienas įvy- 

kusių Liono Geitvudo — jų visų nekenčiamo Žmogaus — laidotuvių. Jo 
kūnas buvo aptiktas krūmyne trys mylios upe žemiau nuo apvirtusios 
valties, iš kurios meškeriojo. Dėl nusikaltimo nebuvo jokių įrodymų, bet 
visi tai įtarė. Šerifas buvo įnikęs į tyrimą. 

Buvo atstovaujama visoms trisdešimčiai šeimų. Bloknote, kurį 
Vesas pasiuntė per rankas, įrašytos šešiasdešimt dvi pavardės, visos jam 
gerai žinomos, įskaitant ir Frenko Stouno, dygaus mūrininko, kuris per 
šiuos susitikimus mažai kalbėdavo. Buvo manoma, tačiau be kruopelės 
įrodymo, kad jeigu Liono Geitvudo mirtį nulėmė kas nors kitas, tai 
Frenkas Stounas kažką turi apie tai Žinoti. 

Meri Greisė pradėjo susitikimą šiltai visus pasveikindama. Pa- 
dėkojo jiems, kad atėjo ir už kantrybę. Kalbėjo apie apeliaciją dėl Bei- 
ker verdikto ir dėl didesnio dramatinio efekto iškėlė storą aplanką su 
„Krane“ advokatų išdėstytais apeliacijos motyvais — kaip įrodymą, kad 
apeliaciniame fronte išeikvota nemažai valandų. Visi dokumentai dėl 
apeliacijos būsią parengti rugsėjį, tada Aukščiausiasis Teismas nusprę- 
siąs, kaip pasielgti su byla. Jis turįs du pasirinkimus: arba perduoti ją iš 
pradžių recenzuoti žemesnės instancijos teismui, tai yra apeliaciniam 
teismui, arba paprasčiausiai pasilikti pas save. Tačiau dėl tokios stambios 
bylos sprendimas galiausiai bus priimtas Aukščiausiojo Teismo ir, jųd- 
viejų su Vesu nuomone, apeliacija aplenks žemesniąją instanciją. Jeigu 
taip atsitiktų, žodiniai ginčai bus numatyti į metų pabaigą arba galbūt 
jau prasidedant kitiems metams. Geriausiu atveju, kaip ji spėjanti, galu- 
tinė nutartis turėtų būti paskelbta maždaug po metų. 

Jeigu Teismas patvirtintų verdiktą, galimi keli scenarijai. „Krane“ 
patirsianti didžiulį spaudimą sureguliuoti likusius ieškinius, ir tai, be 
abejo, būtų didžiai palankus rezultatas. Jeigu „Krane“ atsisakytų tartis, 
jos nuomone, teisėjas Harisonas sujungtų kitas bylas ir jas visas nagri- 
nėtų viename didžiuliame procese. Tokiu atveju jų firmai tektų ieškotis 
išteklių tolesnei kovai. Kaip paslaptį ji atskleidė savo klientams, kad jie 
išleido daugiau kaip 400 000 dolerių pasiskolintų lėšų, kad išgalėtų pa- 
teikti svarstyti Beiker bylą prisiekusiesiems, ir juodu paprasčiausiai nepa- 
jėgtų to padaryti vėl, jeigu pirmasis verdiktas nebūtų patvirtintas. 

Kad ir kokie skurdžiai buvo klientai, anaiptol nesėdėjo „ant ledo“ 
kaip jų advokatai. 

— Kas, jeigu Beiker verdiktas Teismo bus atmestas? — paklausė 
Eilina Džonson. Nuplikusia nuo chemoterapijos galva, ji svėrė mažiau 
nei šimtą svarų. Per visą susitikimą vyras ją laikė už rankos. 

— Tokia galimybė yra, — pripažino Meri Greisė. — Bet mes tiki- 
me, kad taip neatsitiks. Ji pasakė tuos žodžius su didesniu tikrumu, negu 
jo turėjo. Peitonai dėl apeliacijos nesijaudino, tačiau bet kuris sveikai 
mąstantis advokatas nerimautų. — Bet jeigu taip atsitiktų, Teismas su- 
grąžins bylą nagrinėti iš naujo. Galbūt dėl visų ginčijamų klausimų arba 
paprasčiausiai tik dėl žalų atlyginimo. Sunku numatyti. 

Ji šnekėjo toliau, trokšdama kuo greičiau pabėgti nuo tolesnių kal- 
bų apie pralaimėjimą. Patikino visus, kad jų bylos tebesusilaukia visiško 
jųdviejų firmos dėmesio. Kas savaitę parengiama ir kaupiama į aplankus 
šimtai dokumentų. Ieškoma kitų ekspertų. Nors ir laukimo režimu, jie 
vis tiek įtemptai tebedirbą. 

— O kaip tas grupinis ieškinys? — paklausė Kertis Naitas, prieš 
ketverius metus mirusio paauglio tėvas. Klausimas tartum išjudino susi- 
rinkusiuosius. Kiti, mažiau to verti, braunasi į jų teritoriją. | 

— Pamirškite apie tai, — nuramino ji. — Tie ieškovai — krūvos 
apačioje. Jie laimės, jeigu bus pasiektas taikus susitarimas, o bet koks su- 
sitarimas pirma privalo patenkinti jūsų pretenzijas. Mes kontroliuojame 
padėtį. Tie žmonės — jums ne varžovai. 

Jos atsakymas visiems pasirodė ganėtinai geras. 

Iš žmonos žodį perėmė Vesas, norėdamas visus perspėti. Dėl ver- 
dikto „Krane Chemical“ patiria didesnį nei bet kada anksčiau spaudimą. 
Tikriausiai atsiuntė į vietą seklius stebėti ieškovų, stengtis surinkti in- 
formaciją, kuri galėtų būti kenksminga. Būkite atsargūs, su kuo kalbate. 
Saugokitės pašaliečių. Praneškite apie viską, kas net bent kiek neįprasta. 

Ilgai kentėjusiems žmonėms tos žinios nebuvo malonios. Ir taip 
turėjo pakankamai dėl ko rūpintis. 

Klausimai pylėsi ir pylėsi gal daugiau kaip valandą. Peitonai labai 
stengėsi žmones nuraminti, reikšti atjautą ir pasitikėjimą savimi, suteikti 
vilties. Bet rimtesnis iššūkis neleido lietis per kraštus lūkesčiams. 

Jeigu kam nors salėje ir rūpėjo rinkimų į Aukščiausiąjį Teismą 
lenktynės, apie jas nebuvo užsiminta. 

DVIDEŠINTAS SKIRIUS 


Žengtelėjęs į priekį ir nužvelgęs gausų sekmadienio ryto tikinčiųjų su- 
sirinkimą, Ronas Fiskas visai nenumanė, kiek dar sakyklų aplankys per 
ateinančius šešis mėnesius. Nei įsivaizdavo, kad sakykla taps jo kampa- 
nijos simboliu. 

Jis padėkojo pastoriui už suteiktą progą, paskui susirinkusiems ti- 
kintiesiems, jo Šv. Luko baptistų bažnyčios parapijiečiams, už atlaidumą. 

— Rytoj, toliau šioje gatvėje, prie Linkolno apygardos teismo 
rūmų, aš paskelbsiu keliąs savo kandidatūrą į Misisipės Aukščiausiąjį 
Teismą. Mudu su Dorina dėl to kankinomės ir meldėmės jau kelis mė- 
nesius. Mes pasitarėme su pastoriumi Rouzu. Kalbėjomės apie tai su 
savo vaikais, giminėmis ir draugais. Ir galiausiai esame ramūs dėl savo 
sprendimo, tad norime pasidalyti juo su jumis, prieš paskelbdami rytoj 
apie kandidatavimą. — Regis, šiek tiek besinervinąs, jis žvilgtelėjo į savo 
užrašus ir tęsė: — Aš neturiu jokios politinės patirties. Atvirai kalbant, 
niekada nebuvau linkęs į ją. Mudu su Dorina susikūrėme čia, Brukhei- 
vene, laimingą gyvenimą, auginame vaikus, kartu su jumis garbiname 
Viešpatį, dalyvaujame mūsų bendruomenėje. Jaučiamės palaiminti ir 
kasdien dėkojame Dievui už jo malonę. Dėkojame Jam už šią bažnyčią 
ir tokius draugus kaip jūs. Jūs — mūsų šeima. — Dar viena nervinga pau- 
zė. — Aš siekiu pareigų Aukščiausiajame Teisme, nes branginu visiems 
mums bendras vertybes. Vertybes, grįstas Biblija ir mūsų Kristaus tikė- 
jimu. Tikėjimu šeimos šventumu — vyro ir moters. Gyvybės šventumu. 
Laisve džiaugtis gyvenimu, nesibaiminant nusikalstamumo ir valdžios 
kišimosi. Kaip ir jūs, esu nusivylęs mūsų vertybių erozija. Jos yra puola- 
mos mūsų visuomenės, mūsų pagedusios kultūros ir daugelio mūsų po- 
litikų. Taip, ir mūsų teismų. Keliu savo kandidatūrą kaip vieno žmogaus 
kovą prieš liberalius teisėjus. Jūsų padedamas, aš galiu laimėti. Dėkui. 

Laimė, trumpi Rono žodžiai — tikrai turėjo sekti dar vienas iš- 
tęstas, nuobodus pamokslas — buvo taip gerai priimti, kad jam grįžtant 
į savo vietą ir atsisėdant šalia šeimos po šventovę nuvilnijo mandagūs 
plojimai. 

Po dviejų valandų, kai baltieji bažnyčios tikintieji Brukheivene jau 
pusryčiavo, o juodieji tik buvo bepradedantys įsivažiuoti, Ronas užšuo- 
liavo raudonu kilimu paklotais laiptukais į masyvią Pisgos kalno Dievo 
Kristuje bažnyčios vakariniame miesto pakraštyje pakylą ir išdrožė il- 
giausią rytinių komentarų versiją (praleisdamas žodį „liberalius“). Dar 
prieš dvi dienas jis nė nepažinojo dvasiškojo didžiausios mieste juodųjų 
bendruomenės ganytojo. Vienas jo draugas, pasinaudojęs kai kuriomis 
pažintimis, išrūpino pakvietimą. 

Tą vakarą vidur šventosios penkiasdešimtininkų valandos šėlsmo 
jis įsitvėręs į sakyklos kraštą palaukė, kol triukšmas nurims, paskui prisi- 
statė ir išsakė savo kreipimąsi. Nežiūrėjo į užrašus ir kalbėjo ilgiau, vėl 
užsipuldamas liberalus. 

Vėliau, kai važiavo namo, jam dingtelėjo, kaip mažai ką iš tikrųjų 
pažįsta savo mažame mieste. Jo klientai buvo draudimo kompanijos, ne 
žmonės. Jis retai kada išdrįsdavo leistis kur nors toliau už savo saugaus 
gyvenamojo rajono, savo parapijos, savo socialinio rato ribų. Jeigu at- 
virai, tai jis buvo linkęs verčiau laikytis ten. 

Pirmadienio rytą jis drauge su Dorina ir vaikais, savo juridinės fir- 
mos bendradarbiais, didele grupe draugų, teismo tarnautojų bei nuolati- 
nių lankytojų, dauguma „Rotary“ klubo narių susibūrė ant teismo rūmų 
laiptų ir pasiskelbė visiems kitiems valstijoje keliąs savo kandidatūrą. 
Pasirodė tik keli reporteriai ir televizijos kameros. 

Baris Rainhartas pritarė strategijai pasiekti kulminaciją rinkimų 
dieną, o ne skelbiantis kandidatuoti. 

Penkiolika minučių Ronas kruopščiai parinktais ir surepetuotais 
žodžiais dėstė savo mintis, kartkartėmis vis pertraukiamas aplodismen- 
tų. Paskui, atsakęs į visus reporterių užduotus klausimus, pasitraukė į 
mažą, tuščią teismo salę, kur mielai davė trisdešimties minučių išskirtinį 
interviu vienam iš Džeksono laikraščio politikos reporterių. 

Paskui sambūris persikėlė gatve tris kvartalus toliau, kur Ronas 
perkirpo prie savo oficialaus rinkimų kampanijos štabo sename pastate 
— naujai nudažytame ir apklijuotame propagandinėmis afišomis — 
durų juostelę. Prie kavos ir pyragaičių jis pasišnekučiavo su draugais, 
papozavo nuotraukoms ir ištvėrė dar vieną interviu — šįsyk laikraščiui, 

apie kurį niekada nebuvo girdėjęs. Visur dalyvavo ir Tonis Zekeris — jis 

Tuo pat metu visiems valstijos laikraščiams ir stambesniesiems 
šalies pietrytinės dalies dienraščiams išsiuntinėtas oficialus pareiškimas 
spaudai apie jo pasiskelbimą kandidatuoti. Po tokį elektroniniu paštu 
išsiuntinėta kiekvienam Aukščiausiojo Teismo, kiekvienam įstatymų 
leidžiamojo organo nariui, kiekvienam kitam renkamajam valstijos 
pareigūnui, kiekvienam užregistruotam lobistui, tūkstančiams valstijos 
tarnautojų, kiekvienam turinčiam licenciją praktikuoti gydytojui ir kiek- 
vienam priimtam į advokatūrą teisininkui. Pietinėje rinkimų apygardoje 
buvo 390 000 registruotų rinkėjų. Rainharto interneto konsultantai 
surado bent ketvirčio iš jų elektroninio pašto adresus, ir tie laimingieji 
gavo žinią per tinklą tiesiogiai, kol Ronas prie teismo rūmų dar sakė 
savo kalbą. Vienu gūsiu iškeliavo iš viso 120 000 elektroninių laiškų. 

Elektroniniu paštu taip pat išsiųsti keturiasdešimt du tūkstančiai 
prašymų dėl pinigų, kartu su žinute, garbstančia Rono Fisko nuopelnus 
puolant socialines blogybes, sukeltas „liberalių, į kairę linkstančių teisė- 
jų, kurie svarbiausius žmonėms klausimus pakeičia savaisiais“. 

Iš išsinuomoto sandėlio pietiniame Džeksone — iš pastato, apie 
kurį Ronas Piskas nežinojo ir kurio niekada nepamatys — į centrinį 
paštą išgabenta 390 000 storai prikimštų vokų. Kiekviename buvo įdėta 
kampanijos brošiūra su daugybe mielų fotografijų, šiltas paties Rono 
laiškas, mažesnis vokas, jeigu žmogus panorėtų atsiųsti čekį, ir nemoka- 
mas lipdukas automobilio buferiui — raudonos, baltos ir mėlynos spal- 
vų meno šedevras, akivaizdžiai sukurtas profesionalų. Kiekviena detalė 
siuntoje buvo aukščiausios kokybės. 

Valandą iki vidudienio Tonis perkėlė spektaklį piečiau, į Makombą, 
vienuoliktą pagal didumą miestą apygardoje. (Brukheivenas su 10 800 
populiacija buvo keturioliktas). Keliaudamas ką tik išsinuomotu „Chev- 
rolet Suburban“ su savanoriu Gajumi prie vairo ir savo nauju, bet jau 
nepakeičiamu pirmuoju padėjėju Mončiu, priekinėje sėdynėje kalbančiu 
telefonu, taip pat su Dorina, sėdinčia greta ant gana erdvios vidurinės 
priemiestinio tipo ševrolė sėdynės, Ronas Fiskas patenkintas šypsojosi 
į skriejantį pro šalį kraštovaizdį. Tokia akimirka galima mėgautis ir 

mėgautis. Tai jo pirmasis proveržis į politiką ir dargi tokiu prašmatniu 
stiliumi. Visi tie rėmėjai, jų entuziazmas, spauda ir telekameros, svaigi- 
namas būsimo darbo iššūkis, jaudulys, kad laimės — ir tas viskas vien tik 
per pirmąsias dvi kampanijos valandas. Smarkus adrenalino antplūdis 
— tik pavyzdys to, kas dar laukia ateityje. Jis įsivaizdavo puikią pergalę 
lapkritį. Regėjo save pašokant iš pilko teisinės praktikos mažučiame 
mieste anonimiškumo iki Aukščiausiojo Teismo prestižiškumo. Viskas 
driekėsi jam prieš akis. 

Tonis sekė arti iš paskos, greitai perduodamas naujausias žinias 
Bariui Rainhartui. 

Prie Makombo rotušės Ronas vėl apsiskelbė. Minia susirinko 
negausi, bet triukšminga. Atėjo keli draugai, bet visi kiti buvo visiškai 
nepažįstami. Po dviejų trumpų intėrviu su fotografijomis jis nuvežtas į 
Makombo lauko oro uostą, kur įlipo į „Lear 55“, dailų reaktyvinį lėk- 
tuvėlį, pagamintą kaip raketa, nors — Ronas nejučia pastebėjo — daug 
mažesnį už tą G5, kuris tada jį kaipmat permetė į Vašingtoną. Dorinai 
vos pavyko nuslėpti jaudulį, pirmą kartą susidūrus su privačiu reaktyvi- 
niu. Tonis irgi įlipo skristi. Gajus su ševrolė nurūko pirma. 

Po penkiolikos minučių jie nutūpė Hatisburge, turinčiame ke- 
turiasdešimt aštuonis tūkstančius gyventojų, trečiame pagal didumą 
rinkimų apygardos mieste. 13.00 Ronas ir Dorina dalyvavo kaip svečiai 
maldos priešpiečiuose, drauge surengtuose netvirtos pastorių funda- 
mentalistų koalicijos. Renginio vieta — sena „Holiday Inn“ užeiga. 
Tonis laukė bare. 

Prie prastai iškepto viščiuko ir sviestinių pupelių Ronas daugiau 
klausėsi, negu kalbėjo. Keli iš pamokslininkų, matyt, dar tebeįkvėptų 
savo sunkių sekmadieninių pareigų, jautė būtinumą pamaloninti jį savo 
požiūriais į įvairias problemas ir blogybes. Į Holivudą, repą, įžymybių 
kultūrą, paplitusią pornografiją, internetą, nepilnamečių girtuoklystę, 
paauglių seksą ir taip toliau, ir taip toliau. Ronas nuoširdžiai linksėjo ir 
netrukus jau buvo pasirengęs sprukti. Kai jis vis dėlto tarė kelis žodžius, 
visus pasirinko teisingus. Juodu su Dorina meldęsi dėl šios kovos prieš 
rinkimus ir jautę joje Viešpaties ranką. Žmogaus kuriami įstatymai pri- 
valėtų sekti Dievo įstatymais. Tiktai aiškios moralinės vizijos žmonės 

turėtų teisti, spręsdami kitų problemas. Ir taip toliau. Čia pat vietoje jis 
buvo be dvejonių paremtas pinigais. 

Išsivadavęs iš susitikimo, Ronas kreipėsi į poros dešimčių rėmėjų 
grupę prie Foresto apygardos Išvažiuojamojo teismo rūmų. Įvykį nu- 
švietė Hatisburgo televizijos. Po kelių klausimų jis pasivaikščiojo Pa- 
grindine gatve, visiems, kas papuolė, spaudė rankas, dalijo savo glotnias 
brošiūras ir landžiojo į kiekvieną juridinę kontorą greitomis pasisvei- 
kinti. 15.30 „Lear 55“ atsiplėšė nuo žemės ir pasuko Pakrantės link. 
Aštuonių tūkstančių pėdų aukštyje ir vis dar kildamas jis praskrido virš 
pietvakarinio Kancerio apygardos kampo. 

Gajus su ševrolė laukė prie Regioninio Gulfporto-Biloksio oro 
uosto. Ronas pabučiavęs atsisveikino su Dorina, ir lėktuvas nuskraidino 
ją atgal į Makomb3ą. Kitas vairuotojas parveš ją į Brukheiveną. Prie Ha- 
risono apygardos teismo rūmų Ronas vėl apsiskelbė, atsakė į tuos pačius 
klausimus, paskui davė ilgą interviu Sun Herald. 

Biloksis buvo Šeilos Makarti gimtinė, visai greta Gulfporto, di- 
džiausio miesto pietinėje rinkimų apygardoje, su šešiasdešimt penkių 
tūkstančių populiacija. Biloksis ir Gulfportas sudarė trijų apygardų Pa- 
krantės regiono palei Meksikos įlanką centrą su 60 procentų rinkėjų 
balsų. Į rytus driekėsi Ošen Springsas, Goutjė, Mos Pointas, Paskagula, 
už jos — Mobilis. Į vakarus rikiavosi Pas Krisčenas, Long Bičas, Veiv- 
landas, Bei Sent Lujis ir toliau — Naujasis Orleanas. 

Tonis suplanavo, kad per kampaniją Ronas ten praleis mažų ma- 
žiausia pusę savo laiko. Į vakarą, 18.00, kandidatas buvo pristatytas į 
savąjį Pakrantes biurą — renovuotame greitojo maisto franšizės resto- 
ranėlyje palei 90-ąjį greitkelį, gerokai keliaujamą keturių eismo juostų 
plentą, vedantį į pajūrį. Visa teritorija aplinkui būstinę buvo pilna ryš- 
kiaspalvių kampanijos afišų, ir pasiklausyti savo kandidato bei susitikti su 
juo susirinko nemažai žmonių. Ronas nieko iš jų nepažinojo. Nė Tonis. 
Iš esmės visi buvo kai kurių iš kompanijų, netiesiogiai finansuojančių 
rinkimų kampaniją, tarnautojai. Pusė dirbo regioniniame nacionalinės 
automobilių draudimo agentūros skyriuje. Atvykęs ir išvydęs savo štabą, 
jo dekorą ir žmones, Ronas nusistebėjo organizaciniais Tonio Zekerio 


gabumais. Ko gero, viskas eisis lengviau, nei jis manė. 

Meksikos įlankos pakrantės ekonomika šiuo metu palaikė kazino, 
tad jis prislopino aukštos moralės komentarus ir ilgiau apsistojo ties savo 
konservatyviu požiūriu į teisenos sampratą. Kalbėjo apie save, savo šeimą, 
nenugalimą sūnaus Džošo Mažosios lygos komandą. Ir pirmą sykį išsakė 
susirūpinimą dėl nusikalstamumo lygio valstijoje ir neva jos valdžios abe- 
jingumo vykdyti mirties bausmes nuteistiems žmogžudžiams. 

Klitas Koulis būtų juo didžiavęsis. 

Pietūs tą vakarą buvo prašmatnus lėšų rinkliavos renginys Biloksio 
jachtklube — po tūkstantį dolerių už lėkštę. Publika susidėjo iš korpora- 
tyvinių kostiumuočių, bankininkų, gydytojų ir draudimo kompanijoms 
atstovaujančių advokatų mišinio. Tonis suskaičiavo aštuoniasdešimt 
keturis svečius. 

Tąanakt vėlai, Ronui jau miegant gretimame kambaryje, Tonis pa- 
skambino telefonu Bariui Rainhartui ir glaustai jam apibendrino didžios 
dienos įvykius. Ši nepraėjo taip ryškiai kaip dramatinis Klito pasirody- 
mas scenoje, bet kur kas produktyviau. Jų kandidatas laikėsi puikiai. 


Antra diena prasidėjo 7.30 maldos pusryčiais viename viešbutyje ne- 
toliese kazino kvartalo. Juos organizavo naujai susikūrusi grupė, žino- 
ma kaip „Brolijų koalicija“. Daugelis iš dalyvaujančiųjų buvo dešimčių 
krikščionybės atmainų pastoriai fundamentalistai. Ronas sparčiai mokė- 
si strategijos taikytis prie klausytojų ir visai patogiai jautėsi kalbėdamas 
apie savo tikėjimą ir kaip šis paveiktų jo sprendimus Aukščiausiajame 
Teisme. Pabrėžė savo, kaip diakono ir sekmadieninės mokyklos mokyto- 
jo, ilgą tarnystę Viešpačiui ir kone užduso iš graudulio, prisiminęs savo 
sūnaus krikštynas. Ir vėl čia pat vietoje jis buvo paremtas pinigais. Bent 
pusė valstijos pabudo su rytiniais laikraščiais, kuriuose per visą puslapį 
puikavosi kandidato Rono Fisko reklamos. Džeksono C/arion-Ledger 
virš ryškios antraštės „Teismų reforma“ įdėjo gražią fotografiją. Smul- 
kesniu šriftu buvo pateikti esminiai Rono biografijos faktai, pabrėžiant 
jo narystę savo bažnyčios bendruomenėje, pilietinėse organizacijose ir 
„Amerikos šaulių sąjungoje“. Dar mažesniu šriftu išvardytas įspūdingas 
jo finansinių rėmėjų sąrašas: šeimų grupės, konservatyviųjų krikščionių 

aktyvistai, dvasininkų kolegijos ir asociacijos, tartum atstovaujančios 
visai likusiai Žmonijai — gydytojams, medicinos seserims, ligoninėms, 
dantistams, slaugos namams, farmacininkams, mažmeniniams prekybi- 
ninkams, nekilnojamojo turto agentams, bankams, taupomųjų indėlių 
ir paskolų įstaigoms, finansinėms kompanijoms, brokerių firmoms, hi- 
potekos bankams, draudimo (sveikatos, gyvybės, medicinos, nuo gaisrų, 
nelaimingų atsitikimų, praktikos klaidų) kompanijoms, plentų statybos 
rangovams, architektams, energetikos kompanijoms, gamtinių dujų gavė- 
jams, ir trims „santykių su įstatymų leidėjais“ grupėms, atstovaujančioms 
iš esmės visų prekių, randamų bet kurioje parduotuvėje, gamintojams. 

Kitaip tariant — visiems tiems, kurie galėtų būti patraukti į teismą 
ir todėl mokantys draudimo įmokas, kad nuo to apsisaugotų. Sąrašas 
atsidavė pinigais ir skelbė, kad Ronas Fiskas, iki šiol nežinomas, dabar 
kaip rimtas žaidėjas dalyvauja rinkimų kovoje. 

Reklama laikraščiuose atsiėjo: Džeksono C/arion-Ledger — 12 000, 
Biloksio Sun Herald — 9 000 ir Hattiesburg American — 5 000 dolerių. 

Dviejų dienų Fisko pristatymas apytikriai kainavo 450 000 dolerių, 
ir į tą sumą negėjo kelionės išlaidos, reaktyvinio lėktuvo nuoma ir ataka 
per internetą. Didžiuma pinigų išleista tiesioginiams laiškams su agita- 
cine medžiaga, išsiųstiems galimiems rinkėjams. 

Likusią antradienio dalį ir trečiadienį Ronas plušėjo Pakrantėje. 
Kiekviena minutė buvo tiksliai suplanuota. Kampanijos paprastai ve- 
damos vėlai, bet tik ne tuomet, kai joms vadovauja Tonis. Jie pasiskelbė 
apie kandidatavimą prie teismo rūmų Džeksono ir Henkoko apygar- 
dose, meldėsi kartu su pamokslininkais, sustodavo dešimtyse juridinių 
kontorų, darbavosi keliose judriose gatvėse, dalydami Žmonėms bro- 
šiūras ir spausdami rankas. Ronis net pabučiavo pirmą jam pasitaikius; 
kelyje kūdikį. Ir viską filmavo operatorių brigada. 

Ketvirtadienį Ronas sustojo dar dešimtyje pietinės Misisipės vie- 
tų, paskui parskubėjo į Brukheiveną greitomis persirengti drabužius. 
Rungtynės turėjo prasidėti šeštą. „Siaubūnai“ jau apšilinėjo, o Džošas 
treniravosi metimus. Iki treneris Fiskas atskubėjo ir ėmėsi viskam va- 
dovauti, komanda sėdėjo žaidėjams skirtame bunkeryje šalia aikštės, 
klausydamasi jo asistento. 

Į rungtynes žiūrovų susirinko visai nemažai. Ronas jau jautėsi 


įžymybe. 


Į ketvirtadienio pavakarę Džeksone „Misisipės teismų advokatų“ di- 
rektorių valdyba susirinko skubaus posėdžio. Dabartinis jos prezidentas 
buvo Bobis Nilas, teismų advokatų veteranas, iškovojęs daug palankių 
savo klientams verdiktų ir ilgai dirbęs MTA. Dalyvavo aštuoniolika 
direktorių — didžiausias skaičius per daugelį metų. 

Valdyba dėl savo pačios pobūdžio susidėjo iš labai dirglių ir tu- 
rinčių tvirtą nuomonę advokatų, dirbančių pagal savas taisykles. Mažai 
kuris kada nors buvo turėjęs ant savęs bosą. Daugelis buvo sunkiai už- 
sikeberioję žemesnėmis profesijos pakopomis ir pasiekę didelio respek- 
tabilumo lygmenį — bent jų pačių nuomone. Nebuvo jiems aukštesnio 
pašaukimo, kaip tik atstovauti vargšams, nukentėjusiesiems, nereikalin- 
giesiems, patekusiesiems į bėdą. 

Paprastai visi susirinkimai trukdavo ilgai, rėksmingai ir dažniau- 
siai prasidėdavo kiekvienam iš dalyvaujančiųjų reikalaujant suteikti jam 
žodį. O šis posėdis niekuo nesiskyrė nuo kitų. Pastatykite tokią pačią 
grupę į nepaprastas aplinkybes, nugaromis priremtus prie sienos staigios 
ir neišvengiamos grėsmės prarasti vieną iš savo labiausiai patikimų s4- 
jungininkų Aukščiausiajame Teisme. Taigi visi aštuoniolika iškart šoko 
ginčytis. Kiekvienas turėjo visus atsakymus. Barbara Melindžer ir Ski- 
pas Sančesas sėdėjo viename kampe ir tylėjo. Nepatiekta jokio alkoholio. 
Nei kofeino. Tik vanduo. 

Po triukšmingo pusvalandžio Bobiui Nilui pavyko įvesti posėdyje 
bent kažką panašaus į tvarką. Jisai susilaukė dėmesio informuodamas, kad 
anksčiau šiandien valandą buvo susitikęs ir kalbėjosi su teisėja Makarti. 

— Ji puikios nuotaikos, — su šypsena — viena iš nedaugelio tą pa- 
vakarę aplinkui stalą — pranešė. — Įtemptai dirba savo darbą ir nenori 
būti nuo jo atitraukiama. Tačiau supranta politiką ir nesyk pakartojo 
vesianti įnirtingą kampaniją ir visai tikintis laimėti. Aš jai pažadėjau 
tvirtą mūsų paramą. — Padaręs pauzę, jis perjungė pavaras. — Vis dėlto 
susitikimas mane šiek tiek nuvylė. Klitas Koulis pasiskelbė prieš keturias 

savaites, o Šeila dar neturi net kampanijos vadovo. Ji sugebėjo surinkti 
keletą baksų, bet nesako kiek. Man susidarė įspūdis, kad po to Koulio 
reikalo ji nusiramino ir įtikino save, kad jis paprasčiausiai psichas, kuriuo 
niekas nepatikės. Manė galinti triuškinamai laimėti. Tačiau jos nuomo- 
nė dabar labai pasikeitė. Ji visąlaik miegojo ir dabar puola vytis. Kaip iš 
patirties žinome, mūsų pusėje labai mažai pinigų, išskyrus nuosavus. 

— Prireiks milijono baksų tam tipui įveikti, — kažkas pasakė, ir 
tą komentarą kaipmat nuskandino pašaipų banga. Milijonas — nė ne- 
priartins prie jo. Delikto teisės reformatoriai prieš teisėją Makelveiną 
metė du milijonus ir pralaimėjo tik trimis tūkstančiais balsų. Šįsyk jie 
išleis daugiau, nes yra geriau organizuoti ir susiderinę. O tas tipas, kuris 
konkuravo su Makelveinu, buvo netikša, niekada nenagrinėjęs teisminio 
ieškinio ir pastaruosius dešimt metų dėstęs politinius mokslus dvime- 
čiame koledže. Šis vyriokas Fiskas — tikras teisininkas. 

Tad kurį laiką jie aptarinėjo Fiską, kiekvienu esamu momentu ver- 
dant bent keturiems skirtingiems pokalbiams. 

Paskimbčiojęs savo vandens stiklinę, Bobis Nilas pamažu sugrąži- 
no visus prie šiandieninio posėdžio darbotvarkės. | 

— Šioje valdyboje mūsų dvidešimt. Jeigu kiekvienas prisidėsime 
bent dešimtimi tūkstančių, tuojau pat, Šeilos kampaniją gal pavyks bent 
organizuoti. 

Sekundėlė tylos. Gilūs atodūsiai. Gurkštelėta vandens. Akys lakstė 
šen ir ten, ieškodamos kitų, galbūt pritariančių ar nepritariančių šiam 
drąsiam pasiūlymui. 

Kažkas nuo tolimojo stalo galo riktelėjo: 

— Tai juokinga. 

Šviesos sumirkčiojo. Orlaidžių ventiliatoriai nutilo. Visi išsižioję 
sužiuro į Vilį Bentoną, ūmaus būdo nediduką skandalistą airį iš Bilok- 
sio. Bentonas pamažu atsistojo ir išskėtė rankas. Visi jau anksčiau buvo 
girdėję jo aistringas apibendrinamąsias kalbas ir pasirengė dar vienai. 
Prisiekusieji nepajėgdavo jam atsispirti. 

— Ponai ir ponia, tai galo pradžia. Negalime savęs apgaudinėti. 
Blogio jėgos, norinčios užtrenkti teismų rūmų duris ir paneigti mūsų 
klientų teises, tas pats verslui palankus lobizmas, kuris lėtai, metodiškai 

žengė per visą šalį ir supirkinėjo vieną po kitos vietas Aukščiausiuosiuose 
Teismuose, ta pati gauja šiknių jau čia, beldžiasi į mūsų duris. Matėte jų 
pavardes tuose reklaminiuose Fisko skelbimuose. Jie — bukagalvių kon- 
federacija, tačiau turi pinigų. O mes, kaip manau, turime pastovią tik vie- 
no balso daugumą Aukščiausiajame Teisme, taigi esame vienintelė grupė, 
kuri galėtų kovoti su tais banditais, tačiau sėdime čia ir ginčijamės dėl to, 
kiek kas turėtume duoti. Pasakysiu jums, kiek turėtume duoti. Viską! Mat 
jeigu to nepadarysime, teisės praktika — tokia, kokią žinome — greitai 
išnyks. Mes nebesiimsime bylų, nes nepajėgsime jų laimėti. Kita teismų 
advokatų karta nebeegzistuos. Teisėjui Makelveinui aš daviau šimtą tūks- 
tančių dolerių, ir pergalė buvo pasiekta tik per plauką. Tz pat padarysiu 
ir dėl teisėjos Makarti. Neturiu lėktuvo. Nevedu masinio delikto bylų 
ir nesusižeriu nežmoniškų honorarų. Jūs visi pažįstate mane. Esu senos 
mokyklos atstovas, imuosi bylų tik po vieną, ginu teisme visas atskirai. 
Bet aš vėl paaukosiu. Taip pat privalėtumėte pasielgti ir jūs. Mes visi 
turime savo žaislus. Jeigu kiekvienas negalite pažadėti po penkiasdešimt 
tūkstančių, tai pasitraukite iš šios valdybos ir keliaukite namo. Juk žinote, 
kad išgalite tiek. Parduokite kooperatinį kotedžą, automobilį, katerį, atsi- 
sakykite kelių atostogų. Įkeiskite savo žmonos deimantus. Mokate savo 
sekretorėms po penkiasdešimt gabalų per metus. O Šeila Makarti kur kas 
svarbesnė už bet kurią sekretorę ar bet kurį bendradarbį. 

— Riba — penki tūkstančiai nuo žmogaus, Vili, — kažkas pasakė. 

— Matai, koks gudrus kalės vaikas, — atšovė jis. — Aš turiu žmo- 
ną ir keturis vaikus. Taigi iškart bus trisdešimt gabalų. Taip pat turiu dvi 
sekretores ir kelis patenkintus klientus. Iki savaitės pabaigos surinksiu 
šimtą tūkstančių baksų, ir visi čia esantieji gali padaryti tą pat. 

Užraudusiu veidu jis atsisėdo. Po ilgos pauzės Bobis Nilas pažvelgė 
į Barbarą Melindžer ir paklausė: 

— Kiekgi iš tikrųjų mes davėme teisėjui Makelveinui? 

— Vieną kablelis du nuo maždaug trijų šimtų teismų advokatų. 

— Kiek jisai surinko? 

— Vieną kablelis keturis. 

— Kaip manytum, kiek reikėtų Makarti, kad laimėtų? 


Tą klausimą Barbara ir Skipas Sančesas svarstė jau tris dienas. 

— Dviejų milijonų, — nedvejodama atsakė ji. | 

Susiraukęs Bobas Nilas prisiminė lėšų rinkliavos pastangas prieš 
dvejus metus Džimiui Makelveinui pagelbėti. Ištraukti dantį be nu- 
skausminimo būtų buvę lengviau. 

— Taigi turime surinkti du milijonus baksų, — tvirtai tarė jis. 

Visi rimtai linktelėjo, tartum sutikdami dėl tokio skaičiaus. Vėl 
ėmėsi svarstyti laukiant; iššūkį, ir užvirė aršūs ginčai dėl to, kokia suma 
turėtų kiekvienas prisidėti. Uždirbantieji daug ir išleisdavo daug. Vos 
suduriantieji galą su galu bijojo įsipareigoti. Vienas prisipažino pralai- 
mėjęs tris paskutinius prisiekusiųjų teismus ir šiuo metu sėdįs „ant ledo“. 
Kitas, masinio delikto bylų žvaigždė su nuosavu reaktyviniu lėktuvu, pa- 
žadėjo 150 000 dolerių. 

Jie baigė posėdį nesutarę dėl konkrečios sumos, ir tai nieko nenu- 
stebino. 


DVIDEŠIMT FIRMAS SKYRIUS 


Paskutinis terminas kelti kandidatūras praėjo be kitų fejerverkų. Aukš- 
čiausiojo Teismo teisėjas Kaliganas nuo centrinės rinkimų apygardos 
ir teisėjas Beitmenas — nuo šiaurinės išvengė konkurentų ir kitiems 
aštuoneriems metams liko saugūs. Abu iš praeities buvo žinomi kaip 
mažai prielankūs nukentėjusiesiems per nelaimingus atsitikimus, 
vartotojams ir teisiamiems nusikaltėliams, todėl didžiai patiko verslo 
bendruomenei. O vietiniame lygmenyje konkurentų susilaukė tik du iš 
valstijos išvažiuojamųjų teismų teisėjų. 

Tačiau vienas iš jų buvo teisėjas Tomas Alsobrukas Harisonas IV. 
Valandą iki baigiantis paskutiniam terminui kelti kandidatūras, viena 
Hatisburgo nekilnojamojo turto teisininkė, tokia Džoja Huver, užregis- 
travo reikiamus popierius ir iššovė keletą šūvių per oficialų pareiškimą 
spaudai. Ji buvo vietinė politikos aktyvistė, savo apygardoje gerai verti- 
nama ir gerai žinoma. Jos vyras, populiarus pediatras, vadovavo neturtin- 
goms motinoms skirtai nemokamai klinikai, kuri jam buvo kaip hobis. 

Huver užverbavo Tonis Zekeris ir „Teismų vizija“. Ji buvo Bario 
Rainharto dovana Karlui Trudo, kuris keliomis progomis per tylius po- 
kalbius su Rainhartu buvo išsakęs savo nepasitenkinimą teisėju, pirmi- 
ninkavusiu nagrinėjant Beiker bylą. Tas teisėjas dabar turėjo rūpesčių per 
akis ir nepajėgs kištis, kaip buvo linkęs daryti, į kitas rinkimų lenktynes. 
Vos už legaliai, atvirai paskirtus Huver 100 000 dolerių teisėjui Hariso- 
nui dabar teks dorotis su kur kas rimtesniais dalykais. 


Rainhartas rezgė pinkles keliais frontais. Kitai salvei iššauti jis pasirinko 
ramią dieną baigiantis birželiui. 

"Trimis mėnesiais anksčiau į Džeksoną tyliai atvyko du gėjai — Alas 
Majerčekas ir Bilis Spanas. Jie išsinuomojo butuką netoliese Milsapso 
koledžo, užsiregistravo balsuoti ir gavo Misisipės valstijos vairuotojo pa- 
žymėjimus. Jų senieji buvo išduoti Ilinojuje. Sakėsi esą savarankiški ilius- 
truotojai, dirbantys namie. Jie gyveno uždarai ir su niekuo nesusitikinėjo. 

Birželio 24-34 juodu atėjo į Hindso apygardos Išvažiuojamojo 
teismo sekretoriatą ir pareikalavo blankų, būtinų užpildyti dėl leidimo 
susituokti. Sekretorė spyriojosi ir mėgino paaiškinti, kad pagal įstaty- 
mus, kuriais remdamasi ji veikia, tokios santuokos tarp tos pačios lyties 
asmenų neleidžiamos. Įtampa padidėjo, Majerčekas ir Spanas išsakė 
daug karštų žodžių ir galiausiai pasišalino. Paskui paskambino vienam 
Clarion-Ledger reporteriui ir išklojo savąjį reikalą. 

Kitą dieną, lydimi reporterio ir fotografo, jie sugrįžo į teismo 
sekretoriatą ir vėl pareikalavo atitinkamų dokumentų. Išgirdę neigiamą 
atsakymą, pradėjo šūkauti ir grasinti bylinėsiąsi. Kitą dieną ta istorija 
atsidūrė laikraštyje tarp pirmojo puslapio žinių, papildyta plūstančių ne- 
laimingąją sekretorę dviejų vyrų fotografijomis. Jie nusisamdė radikalių 
pažiūrų advokatą, sumokėjo jam 10 000 dolerių ir tesėjo savo pažadą dėl 
šio reikalo bylinėtis. Naujasis ieškinys irgi pateko į pirmąjį puslapį. 

Naujiena buvo šokiruojanti. Pasakojimai apie gėjų pastangas lega- 
liai susituokti buvo įprasti tokiose vietose kaip Niujorkas, Masačusetsas 
ir Kalifornija, bet negirdėti Misisipėje. Į kur ritasi pasaulis? 

Paskesniame straipsnyje buvo atskleidžiama, kad tuodu vyrai — 

naujokai regione, gėjų bendruomenei nežinomi ir neturi akivaizdžių sąsa- 
jų su kokiu nors verslu, kokia nors gimine ar dar kuo nors valstijoje. Buvo 
pateikta grafinė schema, kiek piliečių pasmerktų žmones, iš kurių būtų 
galima tikėtis išsakant tokius dalykus. Vienas vietinis valstijos senatorius 
aiškino, kad tokie dalykai reguliuojami valstijos įstatymų ir kad minėtieji 
įstatymai nebus pakeisti — ne, kol jis einąs pareigas įstatymų leidžiamaja- 
me organe. Majerčeko ir Spano buvo neįmanoma surasti, kad pakomen- 
tuotų tuos žodžius. Jų advokatas pasakė, kad abu nuolatos keliauja verslo 
reikalais. O iš tikrųjų jie sugrįžo į Čikagą, kur vienas dirbo interjero dizai- 
neriu, o kitam priklausė baras. Ketino pasilikti savo oficialią gyvenamąją 
vietą Misisipėje ir sugrįžti tik tada, kai to reikės dėl jų iškelto ieškinio. 

Paskui Džeksoną sukrėtė dar vienas žiaurus nusikaltimas. Trys 
gaujos nariai, visi apsirūpinę desantininkų ginklais, įsiveržė į vieną 
nuomojamąjį dvibutį namą, kuriame gyveno koks dvidešimt nelegalių 
imigrantų iš Meksikos. Kaip žinoma, meksikiečiai dirbo po aštuonio- 
lika valandų per parą, taupė kiekvieną centą, paskui viską kartą per 
mėnesį siuntė į tėvynę. Tokie įsiveržimai į namus Džeksone ir kituose 
pietiniuose miestuose pasitaikydavo neretai. Per nusikaltimo sąmyšį, kai 
meksikiečiai paknopstom puolė traukti iš po grindų ir sienų pinigus, is- 
teriškai kažką šūkaudami ispaniškai, o ginkluoti banditai rėkavo papras- 
tų paprasčiausia anglų kalba, vienas iš meksikiečių išsitraukė pistoletą ir 
keliskart iššovė, į nieką nepataikydamas. Į šūvius atsakyta, ir baisi scena 
tapo dar siaubingesnė. Kai šūviai liovėsi, keturi meksikiečiai tysojo ne- 
gyvi, trys buvo sužeisti, o užpuolikai pasitraukė naktin. Jų grobis buvo 
įvertintas apie 800 dolerių, nors policija taip ir nebus dėl to tikra. 

Baris Rainhartas negalėjo tvirtinti, kad šis įvykis buvo jo suorgani- 
zuotas, bet vis dėlto liko patenkintas apie jį išgirdęs. 

Po savaitės forume, remiamame vienos teisėsaugos asociacijos, Kli- 
tas Koulis karštai nusitvėrė to nusikaltimo ir griaudėjo savo įprastomis 
temomis apie netramdomai siautėjantį smurtą, kuriam talkina liberalus 
Aukščiausiasis Teismas, stabdydamas Misisipėje mirties bausmių vyk- 
dymus. Jis nurodė į Šeilą Makarti, sėdinčią scenoje greta Rono Fisko, ir 
aršiai kaltino ją dėl Teismo nenoro panaudoti mirties kamerą Parčmene. 


Publikai jis patiko. 


210 JOHN GRISHAM 


Ronas Piskas neketino nusileisti. Pliekė gaujas, kvaišalus ir be- 
teisiškumą, kritikavo Aukščiausiąjį Teismą, tačiau švelnesniais žodžiais. 
Paskui atskleidė penkių pakopų planą supaprastinti apeliacijų dėl bylų, 
susijusių su tyčinėmis žmogžudystėmis itin sunkinančiomis aplinkybė- 
mis“, nagrinėjimą, ir kol dar kalbėjo, jo personalas visiems išdalijo kon- 
krečius pasiūlymus. Spektaklis išėjo įspūdingas, ir Tonis, sėdintis gale, 
liko patenkintas pasirodymu. 

Kai atsistojo kalbėti teisėja Makarti, publika buvo pasirengusi apmė- 
tyti ją akmenimis. Ji ramiai paaiškino apeliacijų dėl mirties bausmės su- 
dėtingumą ir pridūrė, kad didžioji Teismo laiko dalis skiriama vien šioms 
sunkioms byloms nagrinėti. Taip pat pabrėžė būtinumą būti atsargiam ir 
nuodugniam, užtikrinti, kad kiekvieno kaltinamojo teisės būtų deramai 
apgintos. Teisėje nėra didesnės atsakomybės, negu apginti įstatymiškas 
teises tų, kuriems visuomenė nusprendė įvykdyti egzekuciją. Ji priminė 
publikai, kad bent 120 vyrų ir moterų, nuteistų į mirtininkų flygelį, vėliau 
buvo visiškai reabilituoti, įskaitant ir du Misisipės valstijoje. Kai kurie iš tų 
žmonių laukdami mirties praleido už grotų dvidešimt metų. Per devyne- 
rius metus, kai ji dirbanti Teisme, dalyvavusi nagrinėjant keturiasdešimt 
aštuonias mirties bausmių bylas. Ji dvidešimt septynis kartus balsavusi 
su dauguma, patvirtinant nuosprendžius, bet tik įsitikinusi, kad Teismo 
procesas vestas teisingai. Kitose bylose balsavusi, kad nuosprendis būtų 
panaikintas ir kad jos būtų sugrąžintos nagrinėti iš naujo. Nesigailinti nė 
dėl vieno balsavimo. Nelaikanti savęs nei liberalia, nei konservatyvia, nei 
nuosaikia. Esanti Aukščiausiojo Teismo teisėja, prisiekusi teisingai per- 
žiūrėti bylas ir palaikyti įstatymą. Taip, asmeniškai esanti prieš mirties 
bausmę, bet savo įsitikinimais niekada nepakeitė valstijos įstatymų. 

Jai baigus kalbėti, kur ne kur nuskambėjo lengvi aplodismentai, bet 
tik iš mandagumo. Buvo sunku nesižavėti jos tiesumu ir drąsa. Mažai 
kas balsuotų už ją, bet ta ponia išmanė, apie ką kalbėjo. 


* Pagal Jungtinių Valstijų baudžiamąjį kodeksą tyčinėmis žmogžudystėmis itin sunkinančio- 
mis aplinkybėmis (capi/a/ murder) vadinamos tokios, kurios kaltinamajam užtraukia mirties bausmę, 
t. y. nužudžius tyčia ar iš anksto apgalvojus, apiplėšimo tikslais ar įsilaužimo metu, lytinio smurto 
metu, keršijant, nužudžius vykdantį pareigas teisėsaugos pareigūną ar ugniagesį, įkalinimo įstaigos 
tarnautoją, mėginant iš šios pabėgti, ir daugeliu panašių atvejų sunkinančiomis aplinkybėmis. 

Pirmą kartą visi trys kandidatai pasirodė drauge, ir pirmą kartą 
Tonis stebėjo ją atlaikant spaudimą. 

— Ji nesiduos stumdoma, — pranešė jis Bariui Rainhartui. — Iš- 
mano savo dalyką ir nesudės ginklų. 

— Taip, bet ji be cento kišenėje, — nusijuokė Baris. — O čia kam- 
panija, ir viskas sukasi apie pinigus. 


Makarti nesėdėjo visai be cento kišenėje, bet jos rinkimų kampanijai 
grėsė varganas startas. Neturėjo nei kampanijos vadovo, nieko, kas koor- 
dinuotų penkiasdešimt dalykų, kuriuos reikėjo atlikti tučtuojau, tuo pat 
metu derinant tūkstantį detalių, kurias buvo galima atidėti vėlesniam 
laikui. Šis darbas jos pasiūlytas trims žmonėms. Pirmieji du atsisakė, 
parą pasvarstę. Trečiasis sutiko, bet paskui, po savaitės, irgi pasakė „ne“. 

Kampanija — tai nedidelis pašėlęs reikalas, greitomis parengtas 
spaudžiant didžiulei įtampai ir suprantant, kad ji truks labai neilgai. 
Viso etato krūviu nusamdytas personalas už menką užmokestį dirba 
žiaurias valandas. Savanoriai būna neįkainojami, bet jais ne visada gali- 
ma kliautis. Svarbiausia — veiklus ir ryžtingas kampanijos vadovas. 

Šešios savaitės po to, kai pasiskelbė apie kandidatavimą Fiskas, 
teisėjai Makarti pavyko atidaryti kampanijos biurą Džeksone, netoliese 
savo kooperatinio kotedžo, ir kitą — Biloksyje, netoliese savo namų. 
Abiem vadovavo seni draugai, savanoriai, kurie tebeplušėjo verbuoda- 
mi daugiau personalo ir skambindami telefonu galimiems šelpėjams. 
Turėta daug lipdukų ant buferių ir afišų, skirtų iškelti kiemuose, bet 
kampanija nesugebėjo užsitikrinti geros firmos, kuri kurtų reklaminius 
skelbimus, siuntinėtų laiškus ir, jei pasiseks, iškombinuotų intarpus tele- 
vizijoje. Buvo parengta labai elementari interneto svetainė, bet daugiau 
jokios kitos veiklos tinkle. Šeila buvo paremta 320 000 dolerių — visi, 
išskyrus 30 000, atėjo iš teismų advokatų. Bobis Nilas ir valdyba raštu 
jai pažadėjo, kad MTA paaukos mažų mažiausia vieną milijoną dolerių, 
ir ji neabejojo, kad jie savo žodį tesės. Bet žadėti kur kas lengviau, nei 
išrašinėti čekius. 


Viską organizuoti buvo sunkiau dar ir todėl, kad ji turėjo daug 

pastangų reikalaujantį darbą, kurio nebuvo galima paprasčiausiai ig- 
noruoti. Teismo darbotvarkės sąrašas buvo mylią atsilikęs bylomis, dėl 
kurių turėjo būti nuspręsta mėnesius anksčiau. Slėgė nuolatinė įtampa, 
kad vis nepaspėjama. Apeliacijos tartum niekada nesiliaus plaukusios. O 
ant svarstyklių buvo padėti žmonių gyvenimai: vyrų ir moterų, uždarytų 
mirtininkų flygelyje; vaikų, tampomų ten ir atgal per bjaurias skyrybas; 
siaubingai sužalotų darbininkų, laukiančių nutarties, kuri, jeigu būtų pa- 
lanki, suteiktų palengvėjimą. Kai kurie iš jos kolegų buvo užtektinai pro- 
fesionalūs, kad atsietų save nuo realių žmonių, slypinčių už bylų, kurias 
jie svarstė, tačiau Šeila niekada šitaip nesugebėjo. 

Bet buvo vasaros metas ir darbotvarkė ne tokia perkrauta. Šeila 
pasiimdavo laisvą penktadienį ir ilgus savaitgalius leisdavo kelionėje, 
lankydamasi po savo apygardą. Nuo pirmadienio iki ketvirtadienio ji 
sunkiai dirbdavo, paskui tapdavo kandidate. Planavo per mėnesį savo 
kampaniją suorganizuoti ir įstatyti į vėžes. 

Pirmas jos varžovas, ponas Koulis, paprastai nuo pirmadienio iki 
penktadienio dykinėdavo, ilsėdamasis prieš Juodojo Džeko stalo negan- 
das. Jis lošdavo tik naktimis, ir taigi turėjo užtektinai laiko kampanijai, 
jeigu norėtų. Dažniausiai nenorėdavo. Pasirodė keliose apygardų mugė- 
se, išdroždamas ryškias kalbas entuziastingai miniai. Jeigu jo savanoriai 
iš Džeksono būdavo nusiteikę, jie atvažiuodavo ir išstatydavo stendus su 
mirusiųjų veidais, o Klitas pastiprindavo balsą. Kiekvienas miestas turė- 
jo dešimtis pilietinių klubų, iš kurių daugelis visada ieškodavo kalbėtojų. 
Pasklido gandas, kad kandidatas Koulis galėtų pagyvinti priešpiečius, ir 
kiekvieną savaitę jis susilaukdavo vieno ar dviejų pakvietimų. Priklauso- 
mai nuo vidinių paskatų ir pagirių sunkumo, dažniausiai jis atsižvelgda- 
vo į tokius pasiūlymus. Iki liepos pabaigos jo kampanijai buvo suaukota 
27 000 dolerių — daugiau negu pakankamai padengti kaštams už išsi- 
nuomotą ševrolė ir ne ištisą parą dirbančius asmens sargybinius. Taip 
pat 6 000 dolerių jis išleido brošiūroms. Juk kiekvienas politikas privalo 
turėti ką žmonėms dalyti. 

Tačiau antras Šeilos varžovas vedė kampaniją kaip gerai suderintą 
mašiną. Pirmadieniais ir antradieniais Ronas Piskas įtemptai dirbdavo 
prie savo rašomojo stalo, paskui leisdavosi į kelią pagal detaliai sudary- 


APELIACIJA 213 


tą grafiką, palikdamas neaplankytus tik pačius mažiausius miestukus. 
Naudodamasis kaip transporto priemone reaktyviniu „Lear 55“ ir tur- 
bosraigtiniu „King Air“ lėktuvėliais, jisai su savo personalu greitai su- 
kiojosi po rinkimų apygardą. Iki liepos vidurio kiekvienoje iš dvidešimt 
septynių administracinių apygardų buvo suorganizuoti komitetai, ir 
Ronas visuose jų pasakė bent po vieną kalbą. Jis kalbėdavo pilietiniuose 
klubuose, savanorių ugniagesių skyriuose, bibliotekų rengiamose arba- 
tėlėse, apygardų advokatų sąjungose, motociklininkų klubuose, pietietiš- 
kos kantri muzikos festivaliuose, apygardų mugėse, taip pat bažnyčiose, 
bažnyčiose ir bažnyčiose. Bent pusė jo kalbų skambėjo iš sakyklų. 

Liepos 18 dieną Džošas sužaidė paskutines sezono beisbolo rung- 
tynes, it jo tėvas dar daugiau laiko galėjo skirti kampanijai. Treneris 
Fiskas nepraleisdavo nė vienerių rungtynių, nors po to, kai pasiskelbė 
kandidatuojąs, komanda iširo. Daugelis gimdytojų sutarė, kad tie du 
dalykai nesusiejami. 

Kaimiškuose rajonuose Rono kreipimaisi niekada nesiskirdavo: dėl 
liberalių teisėjų mūsų vertybės yra puolamos tų, kurie pasisako už gėjų 
santuokas, ginklų kontrolę, abortus ir nevaržomą prieigą prie interneto 
pornografijos. Tokius teisėjus būtina pakeisti. Pirmutinė jo ištikimybė 
esanti Biblijai. Žmonių sukurti įstatymai seka po jos, bet kaip Aukš- 
čiausiojo Teismo teisėjas jisai sugebėsiąs, kai reikės, abu tuos dalykus 
suderinti. Kiekvieną kalbą jis pradėdavo trumpa malda. 

Mažiau kaimiškuose rajonuose, atsižvelgiant į klausytojus, jis 
dažnai šiek tiek nutoldavo nuo kraštutinės dešinės ir apsistodavo ties 
mirties bausme. Ronas pamatė, kad klausytojai likdavo sužavėti vaiz- 
dingų pasakojimų apie žiaurius nusikaltimus, padarytus žmonių, kurie 
nuteisti mirtimi prieš dvidešimt metų. Tad porą tokių jis įtraukė į savo 
nuolatinę programą. 

Bet kad ir kur jis lankytųsi, kiekvienoje kalboje dominuodavo blo- 
giui liberalaus teisėjo tema. Po maždaug šimto jų Ronas pats įtikėjo, kad 
Šeila Makarti — įnirtinga kairioji, kalta dėl daugelio valstijos socialinių 
problemų. 

Pinigų fronte, kai Baris Rainhartas patylom naudojosi savo ryšiais, 
aukos plaukė pastovia srove ir suspėdavo padengti išlaidas. Iki birželio 

30-os, pirmo galutinio termino pateikti finansines ataskaitas, Fisko 
kampanija buvo gavusi 150 000 dolerių iš dviejų tūkstančių dviejų šimtų 
žmonių. Iš jam aukojusiųjų tik trisdešimt penki davė maksimalią 5000 
dolerių sumą, ir kiekvienas iš jų buvo Misisipės gyventojas. Devyniasde- 
šimt procentų aukotojų buvo ne iš valstijos. 

Baris žinojo, kad teismų advokatai kruopščiai tikrins šelpėjus, vil- 
damiesi aptikti, kad plūsta stambaus verslo interesų pinigai iš kitur, ne 
iš valstijos. Anksčiau tai sudarė keblią kampanijos problemą, ir Fisko 
rinkimų kovoje jis ketino jos išvengti. Neabejojo, kad surinks didžiules 
pinigų sumas už valstijos ribų, bet šios aukos įsilies parinktu momentu, 
kampanijai einant į pabaigą, kai švelnūs valstijos įstatymai dėl ataskaitų 
apsaugos, kad jos nebūtų užginčytos. Priešingai, iš Makarti ataskaitų iš- 
aiškėjo, kad ją finansuoja teismų advokatai, ir Baris tiksliai žinojo, kaip 
tuo argumentu pasinaudoti savo naudai. 

Baris taip pat turėjo savojo vėliausio viešosios nuomonės tyrimo 
rezultatus, kuriais neketino dalytis su ta kandidate. Birželio 25-os duo- 
menimis, pusė registruotųjų rinkėjų jau žinojo, kad vyksta kova prieš 
rinkimus. Iš to skaičiaus 24 procentai jų buvo palankūs Ronui Fiskui, 
16 — Šeilai Makarti ir 10 — Klitui Kouliui. Tie skaičiai buvo įdomūs. 
Mažiau nei per du mėnesius Baris sugebėjo patraukliai pateikti nežino- 
mą teisininką, niekada nevilkėjusį juodos mantijos, ir išstumti jį pirma 
varžovės su devynerių metų darbo Aukščiausiajame Teisme patirtimi. 

O jie dar nebuvo paleidę nė vienos reklamos per televiziją. 


Liepos 1-4 Antrąjį valstijos banką nupirko „News Vista“ bankas, pri- 
klausantis regioniniam tinklui, kurio pagrindinė būstinė bazavosi Dalase. 
Hafis paskambino Vesui Peitonui, pranešdamas tą naujieną, ir iš balso at- 
rodė apskritai optimistiškos nuotaikos. Hatisburgo skyrius buvo patikin- 
tas, kad niekas, išskyrus pavadinimą, nepasikeis. Nauji savininkai peržiū- 
rėję jo suteiktos paskolos portfelį. Paklausinėjo apie Peitonus ir, atrodo, 
liko patenkinti Hafio pažadais, kad paskola galiausiai bus padengta. 
Ketvirtą mėnesį iš eilės Peitonai nusiuntė Hafiui 2 000 dolerių 


čekį. 

DVIDEŠINT ANTRAS SKTRIUS 


Kadaise gyvenime Natanielis Lesteris buvo energingas gynėjas baudžia- 
mosiose bylose, mįslingai gebėdavęs laimėti procesus dėl žmogžudystės. 
Vienu metu, prieš du dešimtmečius, jam pavyko pasiekti paeiliui dvylika 
verdiktų dėl nekaltumo, faktiškai visuose nedideliuose Misisipės mies- 
tukuose — tokiose vietose, kur apkaltintieji baisiais nusikaltimais papras- 
tai laikomi kaltais nuo pat tos akimirkos, kai būna suimami. Savo garsia 
reputacija Lesteris pritraukė klientus, susijusius ir su civiline teise, tad 
provinciali jo juridinė kontora Mendenholo miestuke gražiai klestėjo. 

Natas laimėdavo stambius verdiktus bei pasiekdavo taikius susita- 
rimus ir dėl dar didesnių sumų. Jo specialybe tapo toli nuo kranto jūroje 
esančiuose naftos gręžiniuose, — kur daugelis vietos vyrų nusisamdy- 
davo dirbti, nes ten gerai mokėdavo, — per avarijas patirti asmeniniai 
sužalojimai. Jis aktyviai reiškėsi įvairiose teismų advokatų grupėse, 
dovanodavo dideles pinigų sumas politiniams kandidatams, pasistatė 
didžiausią miestuke namą, perėjo virtinę žmonų ir įniko smarkiai gerti. 
Kaušalas, taip pat pasikartojantys skundai dėl nusižengimo etikai ir 
teisiniai kivirčai Natą visai nusmukdė, ir pagaliau atsidūręs padėtyje 
be išeities jis turėjo atsisakyti advokato praktikos licencijos, siekdamas 
išvengti nuosprendžio sėsti už grotų. Tuomet paliko Mendenholą, susi- 
rado naują žmoną, liovėsi gėręs ir iškilo į paviršių Džeksone, kur susi- 
žavėjo budizmu, joga, vegetarizmu ir paprastesne gyvensena. Vienas iš 
nedaugelio gudrių dalykų, kuriuos jis padarė savo klestėjimo metu — tai 
užsislėpė šiek tiek turėtų pinigų. 

Pirmą rugpjūčio savaitę jis tol nedavė Šeilai Makarti ramybės, kol 
ji pasižadėjo susitikti greitų priešpiečių. Kiekvienas valstijos teisininkas 
žinojo ką nors apie jo nepaprastą istoriją, ir, suprantama, ji šiek tiek 
nervinosi. Prie tofu“ ir briuselinių kopūstų jis pasisiūlė vadovauti jos 
rinkimų kampanijai — už dyką. Ateinančius tris mėnesius skirtų ne- 
menkus savo energijos išteklius vien tik tam. Šeila nuogąstavo. Ilgi žili 


* Gausi baltymų sojos varškė (iš jap. tofu). 

jo plaukai krito ant pečių. Ausyse turėjo įsisegęs po vienodą deimantinį 
auskarą, ir nors visai maži, jie vis tiek buvo matomi. Jis taip pat puikavosi 
viena tatuiruote — ant kairės rankos, ir Šeila nenorėjo galvoti apie kitas 
ir kur jos galėtų būti. Mūvėjo džinsais, avėjo sandalais, ant abiejų riešų 
kadarojo po ryškiaspalvių odinių apyrankių rinkinį. 

Bet Natui teismo salėse sekėsi ne todėl, kad buvo nuobodus ir negti- 
kinamas. Anaiptol toks nebuvo. Pažinojo rinkimų apygardą, jos miestukus 
ir teismus, žmones, juos valdančius. Aistringai nekentė didžiojo verslo ir 
šio nusiperkamos įtakos, jam viskas įgriso, norėjosi pulti į kovą. 

Tad Šeila pasidavė ir pakvietė jį įsijungti į josios. Važiuodama 
iš restorano suabejojo savo sveiku protu, bet taip pat intuityviai jautė, 
kad Natanielis Lesteris galėtų būti taip reikalinga josios kampanijos 
kibirkštis. Jos pačios užsakytas viešosios nuomonės tyrimas atskleidė, 
kad atsiliekanti nuo Fisko penkiais punktais, ir į širdį buvo bepradedanti 
smelktis neviltis. 

Juodu vėl tą vakarą susitiko jos štabo būstinėje Džeksone, ir po 
keturių valandų pokalbio Natas perėme kontrolę. Derindamas sąmojį, 
žavesį ir griežtą kritiką, jis privertė aplaidų jos štabą sparčiau judėti. Kad 
pademonstruotų viską, ką sugeba, jis paskambino trims Džeksono teis- 
mų advokatams į namus ir po kelių mandagybių paklausė jų, kodėl, vel- 
niai rautų, dar neatsiuntę pinigų Makarti kampanijai. Kalbėdamas per 
telefoną su garsiakalbiu, kad galėtų visi aplinkui girdėti, jis gėdijo juos, 
įtikinėjo, plūdo ir nesutiko padėti ragelio, kol kiekvienas nepažadėjo 
reikšmingų aukų nuo savęs, šeimos, klientų ir draugų. Nesiųskite čekių 
paštu, pasakė jis — pats asmeniškai rytoj iki vidudienio užvažiuosiąs 
ir pasiimsiąs pinigus. Trys pasižadėjimai iš viso sudarė 70 000 dolerių. 
Nuo šios akimirkos viskam vadovavo Natas. 

Kitą dieną jis atsiėmė čekius ir pradėjo skambinti kiekvienam vals- 
tijos teismų advokatui. Susisiekė su profsąjungų grupėmis ir juodaodžių 
lyderiais. Išvijo vieną štabo narį ir nusamdė du kitus. Baigiantis savaitei 
Šeila rytais jau gaudavo Nato jai numatytos dienotvarkės kompiuterinį 
spaudinį. Ji bent kiek pasispyriodavo, bet nedaug. Jis dirbo po šešiolika 
valandų per dieną ir to paties tikėjosi iš kandidato ir kiekvieno kito. 


* 

Hatisburge Vesas užvažiavo pas teisėją Harisoną į namus tykių prieš- 
piečių. Savo sąraše jam turint numatytų nagrinėti trisdešimt Boumoro 
bylų, būtų neišmintinga, kad juodu kas nors pamatytų viešumoje. Nors 
abu ir neketino aptarinėti ateityje laukiančių reikalų, tokia bičiulystė 
būtų atrodžiusi netinkama. Tomas Harisonas buvo praplėtęs kvietimą 
Vesui kartu su Meri Greise, kada tik juodu ištaikytų laiko. Bet Meri 
Greisės nebuvo mieste, ir ji per Vesą perdavė savo apgailestavimą. 

Kalbėtasi apie politiką. Į Tomo Išvažiuojamojo teismo aprėptį 
Įėjo Hatisburgas, Foresto apygarda ir trys kaimiškosios Kerio, Lama- 
ro ir Perio apygardos. Beveik 80 procentų registruotų rinkėjų buvo iš 
Hatisburgo, kur gyveno jis pats, taip pat Džoja Huver, jo varžovė per 
rinkimus. Kai kuriose miesto rinkimų apylinkėse jai galėtų neblogai 
sektis, bet teisėjas Harisonas tikėjo, kad jam eisis dar geriau. Nei per 
daug jis nerimavo dėl mažesnių apygardų. Tiesą sakant, apskritai atrodė 
nesijaudinąs, kad galėtų pralaimėti. Regis, Huver solidžiai finansuojama, 
veikiausiai pinigais iš išorės, bet teisėjas Harisonas gerai pažinojo savąjį 
regioną ir čionykšte politika buvo patenkintas. 

Iš tų keturių Kerio apygarda turėjo mažiausiai gyventojų, ir toliau 
jų mažėjo — su nemenka „Krane Chemical“ ir jos toksinių medžiagų 
praeities pagalba. Juodu vengė kalbėtis ta tema ir aptarinėjo įvairius po- 
litikus Boumore ir aplinkui. Vesas patikino jį, kad Peitonai, taip pat ir jų 
klientai, draugai, pastorius Denis Otas ir Meri Greisės giminė darysią 
viską, kas įmanoma, kad teisėjas Harisonas būtų vėl perrinktas. 

Pokalbis pakrypo į kitas rinkimų kovas, visų pirmiausia — į Šeilos 
Makarti. Prieš dvi savaites ji važiavo per Hatisburgą ir pusvalandžiui 
stabtelėjo Peitonų firmoje, kur kalbėdama apie galimus balsus negrabiai 
išvengė užsiminti apie Boumoro bylinėjimąsi. Peitonai prisipažino ne- 
turį pinigų, kuriais galėtų prisidėti, bet pažadėjo dirbti viršvalandžius, 
kad ji būtų išrinkta. Kitą dieną į kontorą pristatytas visas sunkvežimis 
kiemo plakatų ir kitos rinkimų kampanijos medžiagos. 

Teisėjas Harisonas apgailestavo, kad Aukščiausiasis Teismas taip 
politizuojamas. 

— Negražu, — kalbėjo jis, — kad jie šitaip priversti šliaužioti dėl 
balsų. Jūs, kaip kliento atstovas byloje, kuri netrukus bus nagrinėjama, 

neturėtumėte palaikyti jokių kontaktų nė su vienu Aukščiausiojo Teis- 
mo teisėju. Bet dėl egzistuojančios sistemos viena tokia atvyksta į jūsų 
kontorą, siekdama pinigų ir paramos. Kodėl? Mat kažkokie ypatingieji 
interesai su begale pinigų nusprendė, kad norėtų pasiglemžti iš jos vietą 
Teisme. Ir negaili pinigų tai vietai nupirkti. Teisėja reaguoja ieškodama 
lėšų tarp savo šalininkų. Tai supuvusi sistema, Vesai. 

— Kaip ją pataisyti? 

— Arba eliminuoti privačius pinigus ir finansuoti rinkimų kovą iš 
valstijos lėšų, arba pereiti prie paskyrimų. Vienuolika kitų valstijų su- 
galvojo, kaip padaryti paskyrimų sistemą veiksmingą. Nesu tikras, kad 
jų teismai teisinių talentų požiūriu yra labai daug kuo pranašesni už 
mūsiškius, bet jų nors nekontroliuoja ypatingieji interesai. 

— Ar pažįstate Fiską? — paklausė Vesas. 

— Porą kartų jis dalyvavo mano teismo salėje. Malonus vyrukas, 
bet velniškai žalias. Dailiai atrodo su kostiumu — tipiškas banalių drau- 
dimo reikalų gynėjas. Atsiverčia aplankus, pateikia prašymus, pasiekia 
taikų susitarimą, užverčia aplankus — niekada neišsipurvina rankų. Jis 
nėra dalyvavęs jokiame parengtiniame bylos svarstyme, dėl tokios tar- 
pininkavęs ar atstovavęs teismo procese ir iki šiol neparodęs bent kokio 
suinteresuotumo tapti teisėju. Pagalvokite apie tai, Vesai. Kiekvienam 
miestukui reikalingi teisininkai, kurie kartkartėmis dirbtų municipa- 
liniais teisėjais ar magistrato pavaduotojais, arba transporto teismo 
referentais, ir jaunesni mes visada jausdavomės privalą iškilus reikalui 
įsijungti. Tik ne šis vaikinas. Kiekvienai mažai apygardai reikia teisinin- 
kų, kurie galėtų laikinai pasidarbuoti teisėjais jaunimo, kvaišalų bylų ir 
panašiuose teismuose, ir tie iš mūsų, kurie siekė tapti tikrais teisėjais, pa- 
sisiūlydavo savo noru. Noriu pasakyti, juk turi nuo ko nors pradėti. Tik 
ne šis vaikinas. Kertu lažybų, jis niekada nėra sėdėjęs Brukheiveno mu- 
nicipaliniame teisme ar Linkolno apygardos jaunimo bylų teisme. Vieną 
dieną atsibunda, nusprendžia staiga užsiplieskęs aistra teisėjo pareigoms 
ir, velniai nematė, paprasčiausiai pradeda nuo pat viršaus. Tai įžeidimas 
tiems iš mūsų, kurie triūsia šioje sistemoje ir stengiasi, kad ji veiktų. 

— Abejoju, ar kandidatuoti buvo jo sumanyta. 

— Ne, jis užverbuotas. Ir dėl to dar labiau gėda. Jie apsidairo, pasi- 

renka kažkokį geltonsnapį su malonia šypsena ir švaria praeitimi, kurios 
nebūtų galima užsipulti, ir per gudrią rinkodarą pateikia jį su gražia pa- 
kuote. Tai politika. Bet ji neturėtų užteršti teismų sistemos. 

"— Prieš dvejus metus mes juos įveikėme su Makelveinu. 

— Taigi jūs optimistas? | | 

— Ne, teisėjau, aš pasibaisėjęs. Nemiegu nuo tada, kai Fiskas pa- 
siskelbė kandidatuojąs. Mes sėdime „ant ledo“ ir skolose, tad nepajėgūs 
išrašyti čekio, bet kiekvienas mūsų firmos narys sutiko paskirti valandą, 
per kurią eis belstis į duris, dalys brošiūras, statys kiemuose plakatus ir 
skambins telefonu rinkėjams į namus. Mes parašėme laiškus savo klien- 
tams. Prašome savo draugų paramos. Suorganizavome Boumorą. Darome 
viską, kas įmanoma, nes jeigu pralaimėsime Beiker bylą, ateities nebebus. 

— Kurioje vietoje apeliacija? 

— Visi popieriai jau atėję. Viskas gražu ir tvarkinga, tik laukiame, 
kad Teismas mums praneštų, kada vyks žodinių argumentų pateikimas 
ir ar jų nori. Veikiausiai — ateinančių metų pradžioje. 

— Jokios galimybės, kad sprendimas bus priimtas iki rinkimų? 

— Nė jokios. Tai svarbiausia byla visame atsiųstųjų nagrinėti sąra- 
še, antra vertus, kiekvienam advokatui taip atrodo. Kaip žinote, Teismas 
dirba savu darbo grafiku. Niekas jo nepastums. 

Apžiūrinėdami mažutį teisėjo daržą, juodu gurkšnojo šaldytą kavą. 
Lauke temperatūra buvo šimtas laipsnių“, ir Vesui jau norėjosi važiuoti 
namo. Galiausiai juodu priekiniame priebutyje paspaudė vienas kitam 
ranką. Važiuodamas Vesas niekaip negalėjo apie jį negalvoti. Teisėjas 
Harisonas labiau jaudinosi dėl Makarti rinkimų kovos nei dėl savosios. 


. . - 


Posėdis vyko dėl Hinso apygardos pateikto prašymo atmesti ieškinį. 
Salė — mažutė, visada apkrauta ir dalykiška, su 4žuolinėmis sienomis 
ir privalomais išblukusiais seniai užmirštų teisėjų portretais — priklausė 
teisingumo teismo pirmininkui Filui Šingeltonui. Prisiekusiesiems skir- 
to aptvaro joje nebuvo, nes teisingumo teisme prisiekusieji nedalyvauja. 


* Pagal Farenheitą, t. y. apie 389 C. 

Publikos paprastai susirinkdavo skystai, bet per šį posėdį nebuvo nė 
vienos laisvos vietos. 

Majerčekas ir Spanas, sugrįžę iš Čikagos, sėdėjo prie vieno stalo 
kartu su savo radikaliuoju advokatu. Prie kito stalo dvi jaunos moterys 
atstovavo apygardai. Pirmininkaujantysis Šingeltonas paprašė visus lai- 
kytis tvarkos, pasveikino publiką, pabrėžė žiniasklaidos susidomėjimą ir 
pasižiūrėjo į apanką. Salėje du dailininkai škicavo Majerčeką ir Staną. 
Visi nekantraudami laukė, kol Šingeltonas vartė popierius, lyg šių dar 
nė nebūtų matęs. Po teisybei, jis buvo perskaitęs juos daug kartų ir jau 
turėjo pasirašęs nutartį. 

— Man tik smalsu, — prašneko jis nepakeldamas akių. — Kodėl 
jūs įteikėte šį reikalą teisingumo teismui? 

Atsistojo radikalusis advokatas. 

— Nes tai liečia teisingumą, jūsų prakilnybe. Ir mes žinojome, kad 
čia galime tikėtis teisingo teismo. — Jeigu tai norėta pasakyti kaip s3- 
mojį, savo tikslo nepasiekė. 

Priežastis, kodėl ieškinys pateiktas teisingumo teismui, buvo ta, 
kad jis būtų atmestas kaip galima greičiau. Svarstymas Išvažiuojamaja- 
me teisme truktų kur kas ilgiau. O ieškinys federaciniame teisme galėtų 
pakrypti ne ta linkme. 

— Tęskite, — paragino Šingeltonas. 

Radikalusis advokatas netrukus įniko pliekti apygardą, valstiją ir 
apskritai visuomenę. Jo žodžiai veržėsi trumpomis, greitomis papliūpo- 
mis, gerokai per garsiomis kaip tokiai mažutei salei ir gerokai per šaižio- 
mis, kad būtų galima klausytis ilgiau nei dešimt minučių. Jis varė ir varė 
neatsikvėpdamas: valstijos įstatymai atsilikę, neteisingi ir diskriminuo- 
jantys jo klientus, nes šie negalį vienas su kitu susituokti. Kodėl dviem 
brandiems ir abipusiškai sutinkantiems suaugusiems gėjams, kurie myli 
vienas kitą ir nori prisiimti visas santuoka užkraunamas atsakomybes, 
priedermes, įsipareigojimus ir pareigas, neturėtų būti suteiktos tokios 
pat privilegijos ir juridinės teisės kaip dviem heteroseksualams? Jis įsi- 
gudrino užduoti šį klausimą bent aštuoniais variantais. 

Todėl, paaiškino viena iš apygardai atstovaujančių jaunųjų damu- 
čių, kad valstijos įstatymais tai draudžiama. Aiškiai ir paprastai. Valstijos 
konstitucija garantuoja įstatymų leidėjams teisę kurti įstatymus dėl san- 

tuokų, skyrybų ir taip toliau. Niekas kitas neturi tos galios. Kai ir jeigu 
įstatymų leidžiamasis organas pritars santuokai tarp tos pačios lyties as- 
menų, tuomet ponai Majerčekas ir Spanas galės netrukdomi įgyvendinti 
savo troškimus. 

— Ar tikitės, kad valstijos kongresas tai padarys kada nors > grei- 
tai? — neva visiškai rimtai paklausė Šingeltonas. 

— Ne, — sekė greitas atsakymas, ir to pakako, kad sukeltų salėje 
lengvą juokelį. 

Radikalusis advokatas atsikirto tvirtu argumentu, kad kongresas, 
ypač „mūsiškis“, kasmet priima įstatymus, kurie paskui teismų anu- 
liuojami. Toks yra teismų sistemos vaidmuo! Tėškęs tą mintį garsiai ir 
aiškiai, jisai surado kelis variantus, kaip pateikti ją šiek tiek skirtingais 
formatais. 

Po valandos Šingeltonui jau pakyrėjo. Nepaskelbęs pertraukos ir 
vis dirsčiodamas į savo užrašus, jis priėmė nutartį, kuri nuskambėjo gana 
glaustai. Jo darbas — laikytis valstijos įstatymų, ir jeigu šiais įstatymais 
draudžiama santuoka tarp dviejų vyrų ar dviejų moterų, arba dviejų vyrų 
ir vienos moters, arba dar kokiu nors deriniu, — bet kuriuo kitu nei 
vieno vyro ir vienos moters, — tai jam, kaip teisingumo teismo teisėjui, 
nelieka nieko kita, tik atmesti bylą. 

Išėjęs iš teismo rūmų, radikalusis advokatas, su Majerčeku iš vieno 
šono ir Spanu — iš kito, toliau kliegė spaudai. Esąs pasipiktinęs. Ir jo 
klientai pasipiktinę (nors kelių reporterių buvo pastebėta, kad abu nuo 
to visko gerokai nuobodžiavo). 

Jie nedelsiant apeliuosią į Misisipės Aukščiausiąjį Teismą. Štai kur 
dabar einą ir kur norį būti. 

Ir šešėlinei „Troy-Hogan“ firmai iš Boka Ratono apmokant sąskai- 
tas, kaip tik ten jie ir patraukė. 


DVIDEŠINT TREČIAS SKYRIUS 


Pirmus keturis rinkimų kampanijos mėnesius kova tarp Šeilos Makarti 
ir Rono Fisko vyko labai mandagiai. Klitas Koulis mestelėjo savąją dalį 

purvo, bet apskritai dėl to Žmogaus išvaizdos ir maištingos asmenybės 
rinkėjams buvo sunku įsivaizduoti jį Aukščiausiojo Teismo teisėju. Nors 
pagal Rainharto užsakomus viešosios nuomonės tyrimus tebesurinkda- 
vo apie 10 procentų balsų, jis kampanijai skyrė vis mažiau ir mažiau 
pastangų. Pagal Nato Lesterio atliktą viešosios nuomonės tyrimą jam 
atitektų 5 procentai, bet tas tyrimas nebuvo toks detalus. | 

Po Darbo dienos, iki rinkimų datos likus dviem mėnesiams ir 
lenktynėms tarp varžovų netrukus turėsiant pereiti į finišo atkarpą, Fis- 
ko kampanija žengė pirmą bjaurų žingsnį padugnių link. Sykį stojusi į 
tą kelią, ji neketino ir negalėjo sugrįžti atgal. 

Tokią taktiką Baris Rainhartas ištobulino per kitas rinkimų kovas. 
Iš grupės, pasivadinusios „Nukentėjusieji nuo civilinių ieškinių — už 
teisybę“, masiškai išsiuntinėti laiškai visiems registruotiems rinkėjams. 
Juose šaukte šaukė klausimas: „Kodėl teismų advokatai finansuoja Šeilą 
Makarti?“ Toliau sekančiuose keturių puslapių tulžinguose išvedžioji- 
muose nesistengta atsakyti į tą klausimą, bet pliekti teismo advokatai. 

Pirmiausia pasinaudota šeimos daktarais, tvirtinant, kad teismų 
advokatai ir šių keliami nepagrįsi ieškiniai dėl gydymo yra kalti dėl dau- 
gelio mūsiškės sveikatos apsaugos sistemos problemų. Daktarai, sunkiai 
dirbantys ir slegiami nuolatinės baimės dėl piktnaudžiavimo civiliniais 
dūras, ir dėl to smarkiai padidėja mūsų medicininės priežiūros kaina. 
Daktarai priversti mokėti besaikes draudimo dėl galimų praktikos klaidų 
įmokas, stengdamiesi apsisaugoti nuo prasimanytų ieškinių. Kai kuriose 
valstijose daktarai buvo išstumti, paliekant jų pacientus be priežiūros. 
Vienas daktaras (jo gyvenamoji vieta nenurodyta) cituotas neva pasakęs: 
„Aš neišgalėjau mokėti draudimui ir pavargau gaišti valandas, duodamas 
raštiškus, priesaika sutvirtintus parodymus, ir dalyvaudamas teismo pro- 
cesuose. Tad paprasčiausiai pasitraukiu. Tačiau man teberūpi mano pa- 
cientai.“ Viena ligoninė Vakarų Virdžinijoje turėjo užsidaryti, sugniuž- 
dyta papiktinamo verdikto. O dėl to kaltas godusis teismų advokatas. 

Paskui nusitaikyta į čekių knygeles. Remiantis tyrimais, įnirtingi 
bylinėjimaisi kiekvienam namų ūkiui vidutiniškai kainuoja 1 800 dole- 
rių per metus. Šios išlaidos — tiesioginis rezultatas didesnių draudimo 


APELIACIJA 223 


įmokų už automobilius ir namus, be to, didesnių namų ūkiuose naudo- 
jamų gaminių kainų, nes jų gamintojams nuolat keliami ieškiniai. Medi- 
kamentai, tiek receptiniai, tiek laisvai vaistinėse parduodami, — puikus 
to pavyzdys. Jie būtų 15 procentų pigesni, jeigu teismų advokatai jų 
gamintojų nekamuotų masyvių grupinių ieškinių bylomis. 

Toliau skaitytojas buvo pribloškiamas kai kurių šalyje paskelbtų 
kvailiausių verdiktų rinkiniu — gerokai jau naudotu ir patikimu sąrašu, 
kuris visada įžiebdavo pasipiktinimą. Trys milijonai dolerių greitojo 
maisto restoranų tinklui — už karštą kavą, kuri buvo pralieta; 110 mili- 
jonų dolerių automobilių gamyklai — už pastebėtus dažymo defektus; 
15 milijonų dolerių aptverto ir užrakinto plaukymo baseino savininkui. 
Siutinantis sąrašas tęsėsi ir tęsėsi. Pasaulis kraustosi iš proto, o viskam 
vadovauja sukti teismų advokatai. 

Tris puslapius svaidęsis žaibais, laiškas baigėsi trenksmu. Prieš pen- 
kerius metus Misisipė vienos verslui palankios grupės apibūdinta kaip 
„teisminė pragaro skylė“. Tik keturios kitos valstijos šitaip irgi pažymė- 
tos, ir tas viskas būtų likę nepastebėta, jeigu ne Komercijos taryba. Ji 
pasigavo tą žinią ir paskleidė per skelbimus laikraščiuose. Dabar šią temą 
buvo verta vėl panaudoti. Pasak „Nukentėjusiųjų nuo civilinių ieškinių 
— už teisybę“, advokatai taip piktnaudžiauja Misisipės teismų sistema, 
kad valstija dabar tapusi visokių stambių civilinių ieškinių sąvartynu. Kai 
kurie ieškovai gyvena kitur. Ir daugelis teismų advokatų gyvena kitur. 
Per interneto forumus jie apsiklausinėja vienas kitą, kol suranda palankią 
valstiją su palankiu teisėju, o tada ten įregistruoja savo bylas. O to rezul- 
tatas — verdiktai stambioms sumoms. Mūsų valstija nusipelnė abejotiną 
reputaciją ir todėl daug verslo vengia Misisipės. Dešimtys įmonių susi- 
pakavo mantą ir pasitraukė. Prarasta tūkstančiai darbo vietų. 

Ir tas viskas per teismų advokatus, kurie, žinoma, dievina Šeilą 
Makarti ir jos palankumą ieškovams, todėl išleis bet kokią sumą, kad tik 
ji pasiliktų Teisme. 

Laiškas baigėsi maldavimu išsaugoti sveiką protą. Apie Roną Fiską 
neužsiminta nė žodžio. 

Paskui elektroninio pašto gūsiu šis kreipimasis išsiųstas šešiasde- 
šimt penkiais tūkstančiais adresų po rinkimų apygardą. Per kelias valan- 

das jis pasiekė teismų advokatus ir jų buvo persiųstas visiems aštuoniems 
šimtams MTA nariams. 


Natą Lesterį kreipimasis sujaudino. Kaip kampanijos vadovas, jis tikėjosi 
plačios daugelio grupių paramos, bet realybė buvo tokia, kad vieninteliai 
stambesni aukotojai pretendentei Makarti buvo teismų advokatai. Jisai 
įnirtingai iš jų reikalavo, spjaudėsi ugnimi, putojo, net buvo pasirengęs 
senamadiškai paleisti į darbą kumščius. Iki šiol jų suaukota vos nepilni 
600 000 dolerių. Natui reikėjo dvigubai tiek, ir vienintelis būdas jiems 
išgauti — tai svaidantis granatomis. 

Jis išsiuntinėjo po elektroninį laišką kiekvienam teismų advokatui 
ir jame paaiškino neatidėliotiną būtinumą atsakyti į propagandą kaip 
galima greičiau. Į negatyvią reklamą, tiek spausdintą, tiek per televiziją, 
privalu sureaguoti iškart. Tiesioginiai laiškai rinkėjams brangiai kainuo- 
ja, bet yra labai veiksmingi. Jis apytikriai paskaičiavo, kad „Nukentė- 
jusiesiems nuo civilinių eškinių — už teisybę“ paštas kainavo 300 000 
dolerių (iš tikrųjų — 320 000). Kadangi planavo panaudoti tiesioginius 
laiškus ne vieną kartą, reikalavo neatidėliotinos 500 000 dolerių infuzi- 
jos ir primygtinai pabrėžė, kad įsipareigojimai dėl lėšų būtų atsiųsti at- 
sakomuoju elektroniniu paštu. Užkoduotu jo elektroninio pašto adresu 
bus skelbiama einamoji naujų aukų iš teismo advokatų suma, ir iki ši 
pasieks užsibrėžtą tikslą, tai yra 500 000 dolerių, kampanija iš esmės liks 
pakirptais sparnais. Jo taktika kone ribojosi su prievartavimu, bet, antra 
vertus, jis širdyje tebebuvo teismų advokatas ir pažinojo tą padermę. 
Toks laiškas pašokdins jų kraujospūdį bemaž iki mirtino lygio. Šiaip ar 
taip, bet jie mėgo kovoti, ir aukos pradės plaukti. 

Stengdamasis juos paveikti, jis tuo pat metu susitiko su Šeila ir 
pamėgino ją nuraminti. Anksčiau niekada ji nebuvo šitaip užsipuolama. 
Buvo sunerimusi, bet taip pat ir pikta. Pirštinės numestos į šalį, ir Na- 
tanielis Lesteris mėgavosi kova. Per dvi valandas jisai sukūrė ir parašė 
atsakymą, susitiko su spaustuvininku ir užsakė reikalingas atsargas. Parą 
po to, kai „Nukentėjusieji nuo civilinių ieškinių — už teisybę“ išsiunti- 
nėjo elektroniniu paštu savo atsišaukimą, 330 teismų advokatų suaukojo 


515 000 dolerių. 

Natas ėmėsi taip pat ir „Amerikos teismų advokatų“, kurių keli 
buvo praturtėję Misisipėje. Keturiolikai tūkstančių jų narių jis elektroni- 
niu paštu išsiuntė „Nukentėjusiųjų nuo civilinių ieškinių — už teisybę“ 
perkūnus ir žaibus. 


Po trijų dienų Šeila trenkė atsakomąjį smūgį. Nesutikdama slėptis už 
kokios nors kvailos grupės, suorganizuotos vien propagandai siuntinė- 
ti, ji (Natas) nusprendė išsiuntinėti korespondenciją nuo savo pačios 
kampanijos. Tai pateikta laiško forma su gražia jos fotografija viršuje. Ji 
dėkojo kiekvienam rinkėjui už paramą ir glaustai paminėjo savo patirtį 
ir kvalifikacijas. Tvirtino nejaučianti savo varžovams nieko kita, kaip tik 
pagarbą, bet nė vienas iš jų nėra vilkėjęs juoda mantija. Jeigu kalbėsime 
atvirai, tai nė vienas niekada nerodė bent kokio domesio teisėjo darbu. 

Paskui ji uždavė klausimą: „Kodėl Roną Fiską finansuoja stambusis 
verslas?“ Todėl, smulkiai aiškino ji, kad stambusis verslas šiuo metu vi- 
soje šalyje supirkinėja vietas Aukščiausiuosiuose Teismuose. Nusitaiko į 
jų teisėjus, tokius kaip ji, atjaučius juristus, siekiančius laikytis bendrųjų 
principų ir palankius darbininkų, vartotojų, nukentėjusiųjų ir sužalotų 
per kitų aplaidumą, vargšų ir kaltinamųjų teisėms. Didžiausia įstatymo 
atsakomybė — apsaugoti mūsų visuomenės silpniausiuosius. Turtingieji 
paprastai gali pasirūpinti savimi. 

Stambusis verslas per begalę rėmėjų grupių ir sąjungų sėkmingai 
koordinuoja didžiulį sąmokslą iš esmės pakeisti mūsiškę teismų siste- 
mą. Kodėl? Kad apsaugotų savo interesus. Kaip? Blokuodami teismų 
rūmų duris; apribodami kompanijų, išleidžiančių į rinką nekokybiškus 
gaminius, aplaidžių gydytojų, piktnaudžiaujančių slaugos namų, įžūlių 
draudimo kompanijų atsakomybę. Apgailėtinas sąrašas tęsėsi. 

Ji baigė liaudiška pastraipa, prašydama rinkėjus nesileisti kvailina- 
miems gudrios rinkodaros. Tipiška kampanija, stambaus verslo vykdoma 
šioje rinkimų kovoje, tampa labai bjauri. Mėgstamas jų ginklas — purvas. 
Netrukus prasidės užsipuolamos reklamos, ir jos nesiliaus. Stambusis ver- 
slas išleisiąs milijonus, kad ją įveiktų, bet ji tikinti savo rinkėjais. 


* 

Atsakymas padarė Bariui Rainhartui įspūdį. Jis taip pat liko pa- 
tenkintas, matydamas teismų advokatus taip greitai susitelkiant ir išlei- 
džiant tiek daug pinigų. Norėjo, kad jie švaistytų pinigus. Aukščiausias 
jo projekto tikslas — du milijonai dolerių iš Makarti stovyklos, ir 90 
procentai jų — suaukotų teismų advokatų. 

Jo vaikinas Fiskas lengvai gali padvigubinti tą sumą. 

Kitas jo reklaminis triukas, vėlgi per tiesioginį paštą rinkėjams, už- 
klupo netikėtu smūgiu, netrukus paveiksiančiu visą likusią kampanijos 
dalį. Jis palaukė savaitę, kad nusėstų dulkės po pirmo apsikeitimo niuksais. 

Laiškas ėjo tiesiai nuo paties Rono Fisko, ant firminio jo kampanijos 
blanko, su gražios Fisko šeimos fotografija viršuje. O grėsminga antraštė 
skelbė: „Misisipės Aukščiausiasis Teismas nutars dėl gėjų santuokų“. 

Po šilto pasveikinimo Ronas nė kiek negaišo laiko ir iškart įsileido 
į čia pat antraštėje iškeltą temą. Byloje Majerčekas ir Sbanas prieš Elindso 
apygardą kalbama apie du gėjus, norinčius susituokti, ir tai bus nuspręsta 
kitais metais Aukščiausiojo Teismo. Ronas Fiskas — krikščionis, šeimos 
vyras ir tėvas, teisininkas — tvirtai prieš tokias santuokas tarp dviejų 
tos pačios lyties asmenų, ir su šiuo neišklibinamu įsitikinimu jis eisiąs į 
Aukščiausiąjį Teismą. Smerkiąs tokias sąjungas kaip nenormalias, nuo- 
dėmingas, prieštaraujančias aiškiems Biblijos pamokymams ir daugeliu 
lygmenų kenksmingas visuomenei. 

Įpusėjęs laišką, jis pasitelkė į peštynes gerai žinomą dvasiškojo tėvo 
Deivido Vilfongo — šalies masto rėksnio su plačiu radijo sekėjų ratu — 
balsą. Vilfongas nepritariąs tokioms pastangoms iškreipti mūsų įstaty- 
mus ir juos palenkti — dar kartą — nemoralios mažumos įgeidžiams. 
Kaltinąs liberalius teisėjus, įterpiančius į nutartis savo pačių įsitikinimus. 
Kviečiąs padorius ir dievobaimingus Misisipės — „Biblijos juostos“ šir- 
dies ir sielos“ — gyventojus palaikyti tokius žmones kaip Ronas Fiskas 
ir tokiu būdu apsaugoti šventus savo valstijos įstatymus. 

Teisėjo liberalo tema tęsėsi iki pat laiško pabaigos. Fiskas pasirašė 
darsyk pasižadėdamas eiti Aukščiausiajame Teisme pareigas kaip kon- 
servatyvaus, išmintingo liaudies balso reiškėjas. 


* Šitaip vadinamos Jungtinių Valstijų dalys, ypač pietinės ir Vidurio Vakarų valstijos, kur 
giliai įsišaknijęs protestantiškas fundamentalizmas. 


Šeila Makarti perskaitė laišką drauge su Natu, ir abu nenumanė, koks 
turėtų būti kitas jų Žingsnis. Jos pavardė nėsyk nepaminėta, bet to ir ne- 
reikėjo. Juk Fiskas tikrai nekaltino liberalizmu Klito Koulio. 

— Tai mirtinas smūgis, — nervinosi Natas. — Fiskas iškėlė šį 
klausimą kaip nuo savęs paties, ir duoti atkirtį ar net prisijungti prie jo 
nuomonės reikštų, kad turėtumėte triuškinti homoseksualus dar smar- 
kiau negu jis. 

— Neketinu to daryti. 

— Žinau. 

— Juk Teismo teisėjui arba siekiančiajam tokiu tapti tikrai nedera 
iš anksto pareikšti, kaip jis arba ji nuspręstų dėl būsimos bylos. Baisu. 

— Čia dar tik pradžia, brangioji. 

Juodu kalbėjosi ankštame sandėliuke, kurį Natas vadino savo biuru. 
Durys buvo uždarytos, niekas nesiklausė. Kokia dešimtis savanorių plu- 
šėjo gretimame kambaryje. Be paliovos skambėjo telefonai. 

— Nežinau, ar mes į tai atsakysime, — tarė Natas. 

— Kodėl ne? 

— O ką jums pasakyti? Kad „Ronas Fiskas nedorai elgiasi“? Kad 
„kalba dalykus, kurį neturėtų kalbėti“? Jūs pasirodytumėte ieškanti prie- 
kabių, o tai visai gerai kandidatui vyrui, bet tik ne moteriai. 

— Tai neteisinga. 

— Vienintelis atsakymas — paneigti, kad jūs palaikote santuokas 
tarp tos pačios lyties asmenų. Jūs turėtumėte užimti poziciją, kuri... 

— Kurios neketinu užimti. Aš ne už tokias santuokas, bet mums 
reikia kažkokio susitarimo dėl civilinės santuokos. Tačiau tai juokingi 
ginčai, nes įstatymus kurti priklauso valstijos kongresui. Ne Teismui. 

Natas turėjo ketvirtą žmoną, Šeila ieškojosi antro vyro. 

— O be to, — tarė ji, — kaipgi homoseksualai galėtų suteršti san- 
tuokos šventumą labiau už heteroseksualus? 

— Pažadėkite man, kad to niekada viešai neištarsite. 

— Juk žinote, kad ne. 

Jis pasitrynė delnus, paskui persibraukė pirštais per ilgus plaukus. 
Neryžtingumas nebuvo vienas iš jo trūkumų. 

— Privalome apsispręsti, čia ir dabar, — prašneko jis. — Negalime 
gaišti veltui laiko. Gudriausia būtų atsakyti tiesioginiais laiškais rinkėjams. 

— Kiek tai kainuotų? 

— Kaštus pavyktų šiek tiek sumažinti. Sakyčiau, du šimtus tūks- 
tančių. 

— Ar tiek mes išgalime? 

— Kaip šiandien, pasakyčiau ne. Grįžkime prie to po dešimties 
dienų. 

— Sutinku, bet ar negalime pabandyti elektroninio pašto gūsį ir 
bent šitaip sureaguoti? 

— Aš jau parašiau kreipimąsi. 

Atsakymą sudarė dviejų pastraipų laiškas, tądien išsiųstas ketu- 
riasdešimt dviem tūkstančiais elektroninio pašto adresų. Aukščiausiojo 
Teismo teisėja Makarti smarkiai priekaištavo Ronui Fiskui už tai, kad 
žadėjo savo balsą byloje, nuo kurios nagrinėjimo esąs dar labai toli. Jeigu 
jis būtų Teismo narys, būtų buvęs griežtai įspėtas. Orumas reikalauja, kad 
teisėjai saugotų konfidencialumą ir susilaikytų nuo bet kokių komentarų 
apie būsimas bylas. Dėl tos, apie kurią jis užsiminė, neregistruoti jokie 
apeliacijos dokumentai. Neišklausyti šalių argumentai. Kol kas šiuo 
metu Teisme nėra nieko. Nežinodamas faktų ar įstatymo, kaipgi galėtų 
ponas Fiskas, beje, ir bet kuris kitas, spręsti dėl galutinės nutarties? 

Liūdna, bet tai tik dar vienas pavyzdys pono Fisko apgailėtino ne- 
patyrimo teisminiuose reikaluose. 


Klito Koulio nuostoliai „Sėkmės Džeke“ kaupėsi, ir vėlai vieną naktį Pa- 
kalnio bare jis apie tai pasisakė Merlinui. Šis keliavo pro šalį ir užsuko 
pasižiūrėti kandidato, kuris tartum pamiršo rinkimų kovą. 

— Man kilo nuostabi mintis, — kaip įžangą prieš atskleisdamas 
tikrąjį savo apsilankymo tikslą tarė Merlinas. — Palei Įlankos pakrantę 
yra keturiolika kazino, didelių, gražių, Las Vegaso stiliaus... 

— Mačiau juos. 

— Puiku. Pažįstu vyrioką, kuriam priklauso „Pirato užutėkis“. Kitą 
visą mėnesį tris kartus per savaitę jis tave apnakvins. Stogo antstato 

apartamentai, nuostabus vaizdas į Įlanką. Valgis — įstaigos sąskaita. 
Visą naktį galėsi pliekti kortomis, o dienos metu šiek tiek laiko skirsi 
kampanijai. Liaudžiai ten reikia tave išgirsti. Velniai rautų, juk kaip tik 
iš ten ir paeina balsai. Galiu suorganizuoti šiokių tokių klausytojų. Tu 
politikuosi. Moki gerai kalbėti, ir žmonės tai mėgsta. 

Klitui akivaizdžiai ta mintis patiko. 

— Tris kartus per savaitę, e? 

— Daugiau, jeigu nori. Ta vieta gali tau nusibosti. 

— Tik jeigu pralošinėsiu. 

— Tai taip ir padaryk, Klitai. Klausyk, žmonės, kurie susimetė 
pinigais, norėtų matyti daugiau aktyvumo. Jie supranta, kad šansai abe- 
jotini, bet rimtai Žiūri į savo misiją. 

Klitas pripažino tą mintį nuostabia. Užsisakė dar romo ir susimąs- 
tė apie tuos gražius, naujus tenykščius kazino. 


DVIDEŠINT KETVIRTAS SKYRIUS 


Meri Greisė ir Vesas išlipo iš lifto dvidešimt šeštame aukščiausio Mi- 
sisipėje pastato aukšte į prabangų didžiausios valstijoje juridinės firmos 
priimamąjį. Ji iškart pastebėjo sienų tapetus, puikius baldus, gėles — da- 
lykus, kurie kadaise buvo svarbūs. 

Gražiai apsirengusi moteris prie registracijos stalo buvo ganėtinai 
mandagi. Vienas bendradarbis standartiniu masinės gamybos tamsiai 
mėlynu kostiumu ir juodais batais palydėjo abu į konferencijų salę, kur 
viena sekretorė pasiteiravo, gal juodu pageidautų ko nors išgerti. Ne, 
jie nepageidavo. Dideli langai žvelgė į visą kitą Džeksoną. Vaizde do- 
minavo Kapitolijaus kupolas. Jam po kairei stūksojo Gartino pastatas, 
ir kažkur jame, ant kažkieno rašomojo stalo, gulėjo Beiker prieš „Krane 
Chemical“ byla. 

Atsidarė durys ir pro jas išėjo Alanas Jorkas — su plačia šypsena, 
nuoširdžiu delnu. Netoli šešiasdešimties, žemas ir drūtas, atrodė šiek 
tiek netvarkingas, — susiglamžiusiais marškiniais, be švarko, nudėvėtais 


230 JOHN GRISHAM 


batais, — o kaip tokios sustabarėjusios firmos partneriui tai buvo ne- 
įprasta. Sugrįžo tas pats bendradarbis, nešinas dviem praplatinamais 
aplankais. Pasisveikinę ir trumpai šnektelėję apie šį bei tą, visi susėdo 
aplinkui stalą. | 

Ieškinys, kurį balandį Peitonai įregistravo nuo velionio popier- 
medžių kirtėjo šeimos, greitai perėjo ankstyvąsias šalių susipažinimo 
su turimais faktais stadijas. Bylos nagrinėjimo data nepaskirta, ir tokia 
galimybė švietėsi mažų mažiausia po metų. Atsakomybė aiški — vilki- 
ko su puspriekabe vairuotojas, kuris sukėlė avariją, važiavo per greitai, 
viršydamas leidžiamą ribą bent penkiolika mylių per valandą. Iš dviejų 
savo akimis mačiusiųjų liudytojų paimti raštiški, priesaika sutvirtinti 
parodymai, kuriais jie smulkiai ir apkaltinamai paliudijo apie greitį ir 
vilkiko nutrūktgalviškumą. Savo raštiškuose pasiaiškinimuose vairuoto- 
jas pripažino ir praeityje turėjęs daug eismo taisyklių pažeidimų. Prieš 
pradėdamas važinėti keliais, jis dirbo vandentiekio vamzdynų šaltkalviu, 
bet buvo išvytas už tai, kad darbe rūkė marihuaną. Vesas atkasė bent dvi 
senas nuobaudas už vairavimą apsvaigus, ir vairuotojui atrodė, kad galėjo 
būti ir dar viena, bet jis nepajėgė prisiminti. 

Trumpai drūtai, byla nepasistūmėsianti bent kiek arčiau prisieku- 
siųjų. Ji būsianti sureguliuota taikiu šalių susitarimu, ir keturis mėnesius 
pažindinęsis su neužginčijamais faktais ponas Alanas Jorkas buvo pasi- 
rengęs pradėti derybas. Atseit jo klientas „Littun Casualty“ nekantrauja 
greičiau užbaigti tą bylą. | 

Vesas pradėjo apibūdindamas šeimą — trisdešimt trejų metų tik 
vidurinę mokyklą baigusią, be jokių tikrų profesinių įgūdžių našlę ir 
motiną su trimis vaikais, iš kurių vyriausiasis dvylikos. Nereikia nė saky- 
ti, netektis pragaištinga visais atžvilgiais. | 

Kol jis kalbėjo, Jorkas užsirašinėjo ir vis dirsčiojo į Meri Greisę. Jie 
kalbėjęsi telefonu, bet dar nėsyk nebuvo susitikę. Bylą tvarkė Vesas, bet 
Jorkas žinojo, kad moteris čia ne vien tam, kad į ją būtų malonu pasi- 
žiūrėti. Vienas iš jo artimų draugų buvo Frenkas Salis, Hatisburgo ad- 
vokatas, nusamdytas „Krane Chemical“, kad prie atsakovų stalo sėdėtų 
daugiau žmonių. Salis buvo nustumtas Džaredo Kertino į antrą planą, 


ir dėl to tebegriežė dantį. Jis daug kartų pasakojo apie Beiker bylos nag- 

rinėjimą, ir, Salio nuomone, suporintajai Peitonų komandai geriausiai 
sekėsi, kai prisiekusiesiems kalbėdavo Meri Greisė. Ji tvirtai laikėsi per 
kryžminę apklausą, labai greitai pašokdavo ant kojų replikuoti, bet ypač 
stipri buvo užmezgant kontaktą su žmonėmis. Jos baigiamoji kalba buvo 
puiki, paveiki ir akivaizdžiai labai įtikinama. 

Jorkas trisdešimt vienerius metus gynė draudimo kompanijas. 
Dažniau laimėdavo, nei pralaimėdavo, bet pasitaikė ir keletas tų siau- 
bingų akimirkų, kai prisiekusieji nesugebėdavo pažiūrėti į bylą jo akimis 
ir prislėgdavo atsakovą stambiu verdiktu. Taip jau atsitinka šioje profe- 
sijoje. Tačiau jis niekada nebuvo net bent kiek priartėjęs prie 41 milijono 
dolerių kompensacijos. Valstijos teisinėse sferose tai dabar tapo legenda. 
O dar pridurkite dramą, kai Peitonai viskuo rizikavo, prarado namus, 
kontorą, automobilius ir smarkiai įsiskolino, kad galėtų išsilaikyti per 
keturis mėnesius trukusį procesą, — ir legenda vis didėjo. Jų likimas 
buvo gerai žinomas ir dažnai aptarinėjamas per advokatūros susitikimus, 
golfo turnyrus ir kokteilių pobūvius. Jeigu verdiktas pasiliks galioti, jie 
susižers milžinišką honorarą. O jeigu bus panaikintas, tai kiltų rimtų 
abejonių, kaip toliau gyvens. 

Vesui vis kalbant, Jorkas negalėjo jais abiem nesižavėti. 

Trumpai apžvelgęs atsakomybę, Vesas susumavo padarytąsias 
žalas, pridurdamas nemažą gabalą už pervežimų kompanijos nerūpes- 
tingumą, ir baigė: 

— Manau, du milijonai būtų teisingas sureguliavimas. 

— Kurgi ne. — Jorkas pasistengė sureaguoti, dėdamasis, kaip 
įprasta atsakovo advokatui, sukrėstas ir pasibaisėjęs. Kilstelėjo antakius, 
tartum negalėtų patikėti. Lyg sutrikęs, pamažu lingavo galva. Prisidėjo 
delną prie veido ir raukydamasis pasispaudinėjo skruostus. Greitai pasi- 
rodanti jo šypsena jau seniai buvo dingusi. 

 Vesui ir Meri Greisei pavyko nutaisyti abejingus veidus, nors abie= 
jų širdys apmirė. 

— Kad gautumėte du milijonus, — tarė Jorkas, tyrinėdamas savo 
užsirašytas pastabas, — jūs privalote pagrįsti bent kokį nuobaudos už 
padarytas žalas elementą, ir, jeigu atvirai, mano klientas paprasčiausiai 
nesutinka tiek mokėti. 

— O taip, — šaltai atrėmė Meri Greisė. — Jūsų klientas mokės 
tiek, kiek paskirs prisiekusieji. — Tokia tvirta laikysena irgi įeina į pro- 
fesiją. Jorkas buvo girdėjęs tai šimtus kartų, bet viskas nuskambėjo tikrai 
grėsmingiau iš lūpų moters, per savo paskutinįjį teismo procesą iškovo- 
jusios milžinišką baudžiamąją kompensaciją. 

— Byla bus nagrinėjama mažų mažiausia po metų, — tarė Jorkas, 
žvilgtelėdamas į savo bendradarbį, kad šis patvirtintų — lyg kas nors 
taip toli ateityje galėtų numatyti bylos nagrinėjimo datą. Bendradarbis 
pareigingai linktelėjo, patvirtindamas savo boso žodžius. 

Kitaip tariant, jeigu šis reikalas pasieks teismą, truks mėnesius, iki 
jūs gausite honoraro bent centą. Ne paslaptis, kad mažutė jūsų firma 
skęsta skolose ir iš paskutiniųjų stengiasi išlikti, o visi žino, kad jums 
reikia stambaus sureguliavimo — ir labai greitai. 

* — Jūsų klientas negali taip ilgai laukti, — pridūrė Jorkas. 

— Mes pateikėme jums sumą, Alanai, — replikavo Vesas. — Ar 
turite kokį nors priešpriešinį pasiūlymą? 

Jorkas staiga užvertė aplanką, prisivertė nusišypsoti ir tarė: 

— Klausykite, juk tai iš tikrųjų paprasta. „Littun Casualty“ gerai 
moka susimažinti nuostolius, ir ši byla — be perspektyvų. Aš įgaliotas 
susitarti dėl vieno milijono dolerių. Nė cento daugiau. Man duotas mi- 
lijonas baksų, ir klientas pasakė neateiti prašyti dar. Vienas milijonas 
dolerių — imate juos ar paliekate. 

Perdavęs bylą advokatas gautų pusę iš 30 procentų sutarto honora- 
ro, jeigu byla būtų laimėta. Peitonai gautų kitą pusę. Penkiolika procentų 
sudaro 150 000 tūkstančių dolerių. Svajonė. 

Juodu susižvalgė — abu susiraukę, abu pasirengę šokti per stalą ir 
pulti Alaną Jorką bučiuoti. Paskui Vesas papurtė galvą, ir Meri Greisė 
kažką parašė bloknote. 

— Turime paskambinti savo klientui, — tarė Vesas. 

— Žinoma. — Jorkas išlėkė iš kabineto, stengdamasis neatsilikti, 
jo bendradarbis nuskuodė iš paskos. 

— Na, — tyliai prašneko Vesas, lyg kabinete būtų pilna „blakučių“. 

— Aš tramdau ašaras, — tarė ji. 

— Neverk. Ir nesijuok. Dar šiek tiek jį paspauskim. 

Kai Jorkas sugrįžo, Vesas rimtai pasakė: 

— Mes pasikalbėjome su ponia Noulan. Jos apatinė riba — vienas 
kablelis du milijono. 

Jorkas iškvėpė orą, jo pečiai nusviro, veidas subliūško. 

— Aš tiek neturiu, Vesai, — atsakė jis. — Esu su jumis visiškai 
atviras. 

— Visada galite paprašyti daugiau. Jeigu jūsų klientas sutinka 
mokėti milijoną, tai gali primesti ir dar 200 000 dolerių. Teisme ši byla 
atsieis dvigubai tiek. 

— „Littun“ — kieta šutvė, Vesai. 

— Tik vienas telefono skambutis. Pamėginkite. Ką pralošite? 

Jorkas vėl išėjo ir po dešimties minučių laimingu veidu vėl įsiveržė 
į kabinetą. 

— Turite juos! Sveikinu. 


Priblokšti tokio sureguliavimo, juodu nustėro. Derybos paprastai tęsda- 
vosi savaitėmis ar mėnesiais, abiem šalims kabinėjantis dėl smulkmenų, 
apsimetinėjant ir žaidžiant mažučius žaidimus. Juodu tikėjosi paliksią 
Jorko kontorą su apytikre samprata, iki kiek galėtų siekti sureguliavi- 
mas. Užuot taip įvykus, abu išėjo apstulbę ir penkiolika minučių mažai 
kalbėdamiesi bastėsi centrinėmis Džeksono gatvėmis. Trumpam stabte- 
lėjo priešais grotelių kepsninę „Prie Kapitolijaus“ — restoraną, žinomą 
daugiau savo klientais nei maistu. Lobistai mėgo būti čia matomi su 
įtakingais politikais, apmokėdami sąskaitas už prašmatnius patiekalus. 
Šią vietą visada mėgdavo ir gubernatoriai. 

Kodėl nepaišlaidavus ir nepavalgius kartu su dideliais žmonėmis? 

Tačiau juodu persigalvojo ir įlindo į nedidukę delikatesinę už dvie- 
jų namų toliau, kur užsisakė šaldytos arbatos. Šiuo metu nė katras ne- 
turėjo apetito. Vesas pagaliau prašneko apie tai, kas ir taip buvo aišku. 

— Nejau mudu ką tik uždirbome 180 000 dolerių? 

— Aha, — siurbdama per šiaudelį arbatą patvirtino ji. 

— Ir aš taip maniau. 


— Trečdalis sueis mokesčiams, — priminė ji. 

— Bandai sugadinti pokylį? 

— Ne, tik esu praktiška. 

Ant popierinės servetėlės ji užrašė 180 000 dolerių sumą. 

— Mes jau leidžiame juos? — paklausė Vesas. 

— Ne, dalijame. Šešiasdešimt tūkstančių mokesčiams? 

— Penkiasdešimt. 

— Pajamų, valstijos ir federaciniams. Atskaitymams už samdytus 
darbuotojus, socialiniam draudimui, taip pat dėl nedarbo. Nežinau, kam 
dar kitam, bet mažų mažiausiai viskas sudarys trečdalį. 

— Penkiasdešimt penkis, — spyrėsi jis, ir ji užrašė 60 000 dolerių. 

— Premijos? 

— O dėl naujo automobilio? — paklausė jis. 

— Ne. Premijos visiems penkiems darbuotojams. Trejus metus 
jiems nekelta alga. 

— Po penkis tūkstančius kiekvienam. 

Ji užrašė 25 000 dolerių, paskui tarė: 

— Bankui. 

— Naujam automobiliui. 

— O kaip bankui? Pusės honoraro jau nebeliko. 

— Du šimtus dolerių. 

— Baik, Vesai. Neturėsim gyvenimo, kol bankas nenusės mums 
nuo sprando. 

— Mėginau pamiršti apie paskolą. 

— Kiek? 

— Nežinau. Neabejoju, turi skaičių. 

Hafiui — penkiasdešimt tūkstančių, ir dešimt — Šeilai Makarti. 
Taigi mums lieka trisdešimt penki tūkstančiai. — Ir šiuo metu tai atrodė 
dideli pinigai. Juodu spoksojo į servetėlę, abu pertaisinėdami skaičius ir 
perstatinėdami prioritetus, bet nė vienas nenorėjo pasiūlyti ką nors pa- 
keisti. Meri Greisė pasirašė servetėlės apačioje, tą pat padarė ir Vesas. Ji 
įsidėjo servetėlę į rankinuką. 

— Ar iš to sandėrio bent galėsiu įsigyti naują kostiumą? — pa- 
klausė jis. 

— Žiūrint, kas parduodama. Manau, turėtume paskambinti į kon- 
torą. 

— Jie ten sėdi prie telefono. 

Po trijų valandų Peitonai įžengė į savo kontorą, ir prasidėjo pobū- 
vis. Paradinės durys užrakintos, telefonai išjungti. Ir ėmė lietis šampa- 
nas. Šermanas ir Rastis, jų padėjėjai, pakėlė ilgus tostus, savo paskubom 
sukurtus. Tebė ir Vikė, priimamojo sekretorės, po dviejų taurių apsinešė. 
Net Olivija, senutėlė buhalterė, nusispyrė aukštakulnius ir netrukus iš 
visko juokėsi. 

Pinigai leisti, iš naujo leisti ir švaistyti, kol kiekvienas pasijautė 
turtuoliu. 


Kai šampano nebeliko, visi išsiskirstė, ir kontora buvo užrakinta. Peito- 
nai, užraudusiais nuo putojančiojo skruostais, parkako namo, persirengė 
paprastais drabužiais ir nuvažiavo pasiimti iš mokyklos Mako ir Lizos. 
Šiems irgi priklausė smagus vakaras, nors vaikai buvo dar per maži, kad 
suprastų pasiektą susitarimą. Apie tai nė nebus užsiminta. 

Makas ir Liza tikėjosi atvyksiant jų pasiimti Ramoną, ir kai pamatė 
tarp išsirikiavusių prie mokyklos automobilių ir abu savo tėvus, prailgusi 
diena iškart pašviesėjo. Vesas paaiškino, kad jiedviem paprasčiausiai atsi- 
bodo dirbti ir nusprendė pažaisti. Pirmiausia jie stabtelėjo prie „Baskin- 
Robbins“ ledainės nusipirkti ledų. Paskui nuvažiavo į prekybos centrą, 
kur jų dėmesį patraukė batų parduotuvė. Kiekvienas Peitonas išsirinko 
po porą su penkiasdešimties procentų nuolaida. Makas buvo drąsiausias 
ir panoro jūrų pėstininkų kovinių aulinukų. Prekybos centro viduryje 
buvo keturių salių kino teatras. Jie suspėjo į naujausios Hario Poterio 
serijos vakaro šeštos seansą. Pietavo šeimyninėje picerijoje, kurios viduje 
buvo vaikų žaidimų aikštelė ir triukšminga atmosfera. Galiausiai apie 
dešimtą parvažiavo namo, kur Ramona žiūrėjo televizorių ir džiaugėsi 
ramybe. Vaikai jai įteikė picos likučius ir abu išsyk suskato pasakoti apie 
filmą, pasižadėdami užbaigti ruošti pamokas rytą. Meri Greisė nusi- 
leido, ir visa šeimyna susėdusi ant sofos žiūrėjo gelbėtojų realybės šou. 
Miego laikas nustumtas iki vienuoliktos. 

Kai vaikai buvo suguldyti ir bute įsiviešpatavo ramybė, Vesas su 
Meri Greise atsigulė ant sofos galvomis priešinguose galuose, persipynę 
kojomis ir toli klaidžiodami mintimis. Pastaruosius ketverius metus, kai 

jų finansai tolydžio smigo žemyn, vienam nuostoliui ištinkant po kito, 
vienam pažeminimui sekant po ankstesniojo, baimė buvo tapusi kasdie- 
ne palydove. Baimė prarasti namus, paskui kontorą, po to automobilius. 
Baimė, kad neįstengs aprūpinti vaikų. Baimė netikėtai užgriuvusios 
rimtos medicininės problemos, gerokai pranokstančios jų draudimo 
sumas. Baimė pralaimėti teisme Beiker bylą. Baimė bankrutuoti, jeigu 
bankas stipriau paspaustų. 

Po verdikto baimė tapo labiau įkyrybe negu nuolatine grėsme. Ji 
niekur nedingo, bet juodu pamažu įprato ją tramdyti. Dabar jau šeši 
mėnesiai iš eilės jie mokėjo bankui po 2000 dolerių — sunkiai uždirbtus 
pinigus, atlikusius nuo kitų sąskaitų ir išlaidų. Tų pinigų vos užtekdavo 
palūkanoms padengti, ir tai jiedviem primindavo, kokia neįveikiama yra 
skola. Bet kartu tatai buvo ir simboliška. Juodu kasėsi iš griuvėsių ir jau 
matėsi šviesa. 

Dabar, pirmąsyk per daugelį metų, turėjo pagalvėlę, saugos tinklą, 
kai ką tokį, kas amortizuotų smūgį, jeigu kristų dar giliau. Pasiimsią 
savąją šios dienos sureguliavimo dalį ir atidėsią į šalį, ir jeigu vėl tektų 
baimintis, juos nuramins užsislėptas lobis. 


Kitą rytą po dešimtos Vesas užsuko į banką ir jau rado Hafį, dirbantį prie 
savo rašomojo stalo. Prisaikdino jį tylėti ir pakuždėjo gerą naujieną. Ha- 
fis kone jį išbučiavo. Mat ponas Prikhedas kasdien nuo devynių ryto iki 
penkių popiet sėdėdavęs jam ant sprando, reikalaudamas ko nors imtis. 

— Pinigai turėtų būti čia po poros savaičių, — išdidžiai pareiškė 
Vesas. — Aš paskambinsiu, kai tik jie ateis. 

— Penkiasdešimt gabalų, Vesai? — pakartojo Hafis lyg ką tik būtų 
buvęs išgelbėtas jo darbas. 

— Turėsi. 

Iš ten Vesas nuvažiavo į savo kontorą. Tabė perdavė jam telefono 
žinutę nuo Alano Jorko. Veikiausiai tik kokie nors formalumai, kokios 
nors detalės, kurias dar būtina galutinai suderinti. 

Bet Jorko balse stigo įprasto nuoširdumo. 

— Vesai, iškilo naujas keblumėlis, — lėtai pasakė jis, lyg rinktųsi 


žodžius. 

— Kas per reikalas? — paklausė Vesas. Paširdžius jau sutraukė 
mazgas. 

— Nežinau, Vesai, esu tikrai nuviltas ir sutrikęs. Šitaip man dar 
niekada nebuvo atsitikę, bet, na, šiaip ar taip, „Littun Casualty“ persi- 
galvojo dėl susitarimo. Tai atšaukiama, visiškai. Jie atsitraukia. Užsispyrę 
šikniai. Aš šūkavau ant jų visą rytą. Jie irgi šūkavo. Mūsų firma atstovavo 
kompanijai aštuoniolika metų, niekada neiškildavo tokių problemų. Bet, 
kaip nutiko prieš valandą, jie jau ieškosi kitos firmos. Aš atsisakiau savo 
kliento. Juk daviau jums žodį, o dabar klientas mane išstatė visų pajuo- 
kai. Apgailestauju, Vesai. Nežinau, ką dar pasakyti. 

Vesas susignybo viršunosę ir pamėgino nedūsauti. Po nevykusių 
pastangų galiausiai tarė: 

— Ką gi, Alanai, tai pribloškė. 

— Po šimts, tikrai taip, bet, tiesą sakant, ieškinys dėl to nenukentės. 
Džiaugiuosi, kad neatsitiko šitaip ar dar ko nors tokio kvailo teismo iš- 
vakarėse. Tenai tikrai kažkokie blogiukai. 

— Teisme jie nebus tokie užsispyrę. 

— Po šimts, visiška tiesa, Vesai. Tikiuosi, pričiupsite tuos vyriokus 
dar vienu stambiu verdiktu. 

— Taip ir padarysime. 

— Apgailestauju, Vesai. | 

— Ne jūsų kaltė, Alanai. Mes išsilaikysime ir stumsime iki teismo. 

— Padarykite taip. 

— Pasikalbėsime vėliau. 

— Žinoma. Sakykite, Vesai, turite kur nors netoliese savo mobilųjį? 

— Jis čia pat. 

— Įsiveskite mano mobiliojo numerį. Padėkite ragelį ir vėl pa- 
skambinkite juo. 

Abiem vyrams išsijungus iš fiksuotojo ryšio linijų, Jorkas tarė: 

— Jūs tai sužinojote ne iš manęs, gerai? 

— Gerai. 

— Vyriausiasis kompanijos „Littun Casualty“ juriskonsultas — 
toksai Edas Larimoras. Dvidešimt metų jis buvo Niujorko juridinės 
firmos „Bradley 8c Backstrom“ partneris. Jo brolis — irgi tos firmos 
partneris. „Bradley 4 Blackstrom“ užsiima kai kuriais pelningų ir sau- 

gių vertybinių popierių reikalais, ir vienas iš jos klientų — KDN, naftos 
paieškų firma, kurios stambiausias akcininkas — Karlas Trudo. Štai 
kokia sąsaja. Aš nėsyk nesikalbėjau su Edu Larimoru, nebuvo reikalo. 
Bet prižiūrintis ieškinio klausimą advokatas, su kuriuo palaikau ryšį, 
man pakuždėjo, kad sprendimas nuslopinti šį sureguliavimą priimtas 
pačiame viršuje. | 

— Mažutis kerštas, a? 

— Atsiduoda tuo. Nieko nelegalaus ar neetiška. Draudimo kom- 
panija nusprendžia nesitarti ir eina į teismą. Kasdien šitaip atsitinka. 
Nieko dėl to nepadarysite, tik galite juos paspirginti per bylos nagrinė- 
jimą. „Littun Casualty“ turi dvidešimt milijardų aktyvų, tad nė kiek ne- 
sijaudina dėl Paiko apygardos Misisipės valstijoje prisiekusiųjų. Manau, 
jie viską vilkins, iki jūs pasieksite teismą, o tada pamėgins susitarti. 

— Nežinau, ką ir pasakyti, Alanai. 

— Apgailestauju, kad taip atsitiko, Vesai. Dabar aš pasitraukiu į 
šalį, ir jūs to nesužinojote iš manęs. 

— Aišku. 

Vesas ilgai stebeilijo į sieną, paskui sutelkė energiją, kad pajėgtų 
atsistoti, eiti, palikti kontorą ir važiuoti paieškoti žmonos. 


DVIDEŠINT FENKTAS SKTRIUS 


Trečiadienio rytą, lygiai šeštą, Ronas Fiskas atsisveikindamas prie pa- 
radinių durų pabučiavo Doriną, paskui atidavė savo kelioninį krepšį ir 
lagaminėlį Mončiui. Gajus laukė išnuomotame ševrolė. Abu padėjėjai 
pamojavo Dorinai, ir visi nurūko. Buvo paskutinis rugsėjo trečiadienis, 
dvidešimt pirma jo kampanijos savaitė ir dvidešimt pirmas trečiadienis 
iš eilės, kai jis šeštą ryto atsisveikindamas pabučiavo savo žmoną. Dis- 
ciplinuotesnio kandidato Tonis Zekeris nė nebūtų galėjęs surasti. 

Ant užpakalinės sėdynės Montis padavė Ronui suvestinę, ką šian- 
dien būtina nuveikti. Vienas iš Tonio pavaduotojų Džeksone pernakt 
parengdavo dienotvarkę ir kiekvieno ryto lygiai penktą elektroniniu 

paštu išsiųsdavo Mončiui. Pirmame puslapyje buvo grafikas. Antrame 
— santrauka apie tris grupes, į kurias šiandien jis turės kreiptis, kartu su 
ten dalyvausiančių svarbių asmenų pavardėmis. 

Trečiame puslapyje pateiktos naujausios Žinios apie jo varžovų 
kampanijas. Daugiausia tas viskas buvo paskalos, bet vis tiek jo mėgsta- 
miausia suvestinės dalis. Klitas Koulis paskutinį kartą matytas, kai Hen- 
ko apygardoje kalbėjo nedidelei šerifo pavaduotojų grupelei, o paskui 
pasitraukė prie Juodojo Džeko stalų į „Pirato užutėkį“. Makarti šiandien 
laukiama darbe ir neturi jokių kampanijos renginių. 

Ketvirtame puslapyje išdėstyta finansinė ataskaita. Paramos aukos 
iki šiol iš viso sudarė 1,7 milijono dolerių, ir 75 procentai jų suplaukė 
iš kitur, ne iš valstijos. Išlaidos — 1,8 milijono dolerių. Deficitas galvos 
skausmo nekėlė. Tonis Zekeris žinojo, kad stambūs pinigai atkeliaus 
spalį. Makarti surinko 1,4 milijono, faktiškai viską — iš teismų advo- 
katų. Išleido jau pusę jų. Fisko stovykloje vyravo nuomonė, kad teismų 
advokatai jau išsisėmė. 

Jie atvažiavo į oro uostą. „King Air“ turėjo pakilti 6.30, ir kol kas 
Fiskas kalbėjosi mobiliuoju su Toniu Džeksone. Pirmas jųdviejų dienos 
pokalbis. Viskas vyksta sklandžiai. Fiskas jau buvo pasiekęs tašką, kai 
pradėjo manyti, kad visos kampanijos tokios nereikalaujančios pastangų. 
Jis visada buvo punktualus, žvalus, pasiruošęs, pailsėjęs, gerai finansuo- 
jamas ir nusiteikęs judėti į kitą renginį. Jis mažai kontaktavo su dviem 
dešimtimis Toniui pavaldžių žmonių, prakaituoj ančių dėl visų detalių. 


O Aukščiausiojo Teismo teisėjos dienos darbų suvestinę sudarė pasi- 
sėdėjimas prie vaisių sulčių stiklinės savajame Džeksono štabe su Natu 
Lesteriu. Kiekvieną rytą ji taikydavo ateiti 8.30 ir būdavo gana punktua- 
li. Natas jau darbavosi dvi valandas ir šaukė ant žmonių. 

Juodu nė kiek nesidomėjo, kur yra ir ką veikia jos varžovai. Mažai 
skyrė laiko ir viešosios nuomonės tyrimo skaičiams. Jųdviejų duomenimis, 
ji ėjo lygiai su Fisku, ir tai ganėtinai kėlė nerimą. Abu greitomis peržvelgė 
naujausius lėšų rinkliavos planus ir pasikalbėjo apie galimus šelpėjus. 

— Man gali atsirasti nauja problema, — tąryt prisipažino ji. 

— Tik viena? 

— Prisimenate tą Frenkio Haitauverio bylą? 

— Šiuo metu — ne. | 

— Dėl valstijos kelių patrulio, prieš penkerius metus nušauto 
Grineidos apygardoje. Jisai sustabdė vieną automobilį už viršytą greitį. 
Automobiliu važiavo keturi juodaodžiai — trys vyrai ir paauglys, Fren- 
kis Haitauveris. Kažkas atidengė ugnį šturminiu automatu, ir į patrulį 
pataikė aštuoni šūviai. Paliko jį vidur 51-ojo plento. 

— Leiskite spėti. Teismas priėjo sprendimą. 

— Teismas jau netoli jo. Šeši iš mano kolegų pasirengę patvirtinti 
nuosprendį. | 

— Leiskite spėti. Jūs norėtumėte nesutikti. | 

— Ketinu nesutikti. Vaikiui netinkamai patarinėta. Jo gynėjas 
buvo kažkoks asilas, be jokios patirties ir akivaizdžiai labai mažaprotis. 
Teismo procesas buvo anekdotas. Kiti trys galvažudžiai gelbėdami savo 
kailį nurodė pirštais į; Haitauverį, šešiolikos metų ir sėdėjusį ant užpa- 
kalinės sėdynės, be ginklo. Taip, aš ketinu nesutikti. 

Nato sandalai trinktelėjo ant grindų, ir jisai suskato žingsniuoti. 
Ginčytis dėl bylos ypatumų — tuščia laiko gaišatis. O ginčytis dėl po- 
litinių pasekmių — tam prireiks šiokio tokio meno. 

— Koulis pašėls. 

— Man nusispjaut į Koulį. Jis — klounas. 

— Klounams sumetami balsai. 

— Jis nesvarbus. | 

— Fiskas tai sutiks kaip nuostabią Dievo dovaną. Kaip papildomą 
įrodymą, kad jo kampanija paskatinta dieviškojo įkvėpimo. Tiesiog dan- 
gaus mana. Aš jau matau reklamas. 

— Aš ketinu nesutikti, Natai. Visai paprasta. 

— Niekada nebūna taip paprasta. Kai kurie rinkėjai galbūt supras, 
kodėl taip elgiatės, ir žavėsis jūsų drąsa. Kokie trys ar keturi iš jų. Kiti 
matys Fisko reklamą su šypsančiu to gražaus jauno valstijos kelių patru- 
lio veidu šalia tos policinės Frenkio snukio nuotraukos — kad ir kokia 
ten jo pavardė. 

— Haitauveris. 

— Dėkui. Reklamoje bus bent dešimt kartų užsimenama apie li- 
beralius teisėjus ir tikriausiai matysime įdėtą savo veidą. Įtaigi medžiaga. 
Galėtumėte dabar pat pasitraukti. 

Žodžiai pakibo ore, bet vis dėlto nuskambėjo aitriai. Abu kurį laiką 
nieko nepratarė. Galiausiai tylą nutraukė Šeila: 

— Nebloga mintis. Pasitraukti. Skaitydama bylų suvestinės paga- 
vau save klausiant: „Ką pagalvos rinkėjai, jeigu nuspręsiu taip ar kitaip?“ 
Aš jau nebe teisėja, Natai, o politikė. 

— Jūs puiki teisėja, Šeila. Viena iš trijų mums likusių. 

— Dabar viskas sukasi apie politiką. 

— Jūs nepasitraukiate. Ar jau parašėte savo atskirąją nuomonę? 

— Dirbu prie jos. 

— Klausykite, Šeila. Rinkimai po penkių savaičių. Kaip lėtai galite 
rašyti? Po šimts, teismas ir garsėja tuo, kad mėgsta patogiai nesiskubinti. 
Dievaži, juk tikrai galite sėdėti prie to reikalo, kol pasibaigs rinkimai. Ką 
reiškia penkios savaitės? Nieko. Juk žmogžudystė įvyko prieš penkerius 
metus. — Jis energingai vaikštinėjo, mosikuodamas rankomis. 

— Mes turime grafiką. 

— Mėšlas. Galite jį kiek pakeisti. 

— Dėl politikos. 

— Velniai rautų, tiesa, Šeila. Duokite man atokvėpio. Mes čia iš 
paskutiniųjų plėšomės dėl jūsų, o jūs elgiatės taip, lyg būtumėte per gera 
nešvariam darbui. Tai purvinas reikalas, pripažįstu, gerai? 

— Tyliau. 

Jis keliomis oktavomis pritilo, bet tebevaikštinėjo. Trys žingsniai 
iki vienos sienos, trys — iki kitos. 

— Jūsų atskiroji nuomonė nė velnio nieko nepakeis. Teismas vėl 
jus įveiks šešiais balsais prieš tris, galbūt net septyniais prieš du, o gal 
dar net aštuoniais prieš vieną. Skaičiai iš tikrųjų nieko nereiškia. Nuo- 
sprendis bus patvirtintas, ir Frenkis Haitauveris liks tiksliai ten pat, kur 
ir yra dabar ir kur bus dar dešimt metų. Nebūkite kvaila, Šeila. 

Ji išbaigė savo vaisių sultis ir nieko neatsakė. 

— Man nepatinka ta savimi patenkintos šypsenėlė, — neatlyžo 
Natas. Ilgu kaulėtu pirštu parodė į ją. — Klausykitės manęs. Jeigu jūs 

įregistruojate savo atskirąją nuomonę prieš rinkimus, aš išeinu ir trenkiu 
durimis. 

— Negrasinkite man. 

— Aš ir negrasinu, tik pažadu. Juk žinote dešimt įvairiausių būdų, 
kaip sėdėti prie tos bylos dar penkias savaites. Po šimts, juk galėtume ją 
palaidoti šešiems mėnesiams. 

Ji atsistojo. + | 

— Einu dirbti, — tarė. 

— Aš nejuokauju! — sušuko jis. — Tikrai pasitrauksiu! 

Ji atidarė duris. 

— Suraskite mums bent kiek pinigų, — metė išeidama. 


Po trijų dienų prasidėjo meistriškai koordinuota lavina. Tiktai saujelė 
žmonių žinojo, kas netrukus dėsis. 

Pats Ronas Fiskas nė nenumanė savojo sutelkto puolimo masto. 
Pozavo priešais televizijos kameras, kaitaliojo aprangą, stengėsi įgy- 
vendinti jam parašytus scenarijus, tampėsi kartu šeimą ir kai kuriuos 
draugus, žinojo apie biudžetą ir užpirktą žiniasklaidą, taip pat apie 
televizinio laiko rinkos kainą įvairiose pietinės Misisipės stotyse. Ir 
normalios kampanijos aplinkybėmis būtų nerimavęs dėl tokios brangios 
rinkodaros finansavimo. 

Bet mašina, kuri kalė visiems jo pavardę, turėjo daug dalių, apie 
kurias Ronas nieko nežinojo. 

Pirmi reklaminiai filmukai buvo švelnūs — šiltos trumpos minia- 
tiūros, skirtos atverti duris ir įsileisti šį puikų jauną vyrą į namus. Ronas 
kaip skautas, su sodraus akcento senu balsu aktoriaus, antrame plane 
vaidinančio jo būrio vadą. „Vienas iš puikiausių kada nors mūsų turėtų 
skautų. Mažiau kaip per trejus metus jis išsimušė iki „Erelių“. Ronas kaip 
pirmūnas su mantija vidurinės mokyklos išleistuvėse. Ronas su Dorina ir 
vaikučiais, savo paties balsu sakantis: „Šeima — mūsų didžiausias turtas.“ 
Po trisdešimties sekundžių filmukas išsijungė, palydėtas žemo malonaus 
balso šūkiu: „Ronas Fiskas — teisėjas su mūsiškėmis vertybėmis.“ 

Antras reklaminis filmukas iš virtinės nespalvotų fotografinių 

kadrų prasidėjo Ronu, vilkinčiu puikiu tamsiu kostiumu ir besišneku- 
čiuojančiu ant savo bažnyčios laiptų su pastoriumi, kuris iš už kadro 
pasakojo: „Ronas Fiskas prieš dvylika metų šioje bažnyčioje įšventintas 
diakonu.“ Ronas be švarko, mokantis vaikus sekmadieninėje mokykloje. 
Ronas su Biblija rankoje, aiškinantis jos tiesas grupei paauglių medžio 
paunksnėje. „Ačiū Dievui už tokius žmones kaip Ronas Fiskas.“ Ronas 
ir Dorina prie bažnyčios durų, sveikinantys žmones. Ir ta pati pabaiga: 
„Ronas Fiskas — teisėjas su mūsiškėmis vertybėmis.“ 

Nė menkiausios užuominos apie konfliktą, ničnieko apie kampa- 
niją, nė truputėlio purvo, jokios nuorodos apie vėliau seksiantį laukinį 
šėlsmą. Tik kerintis nepaprastai mielo jauno diakono pasveikinimas. 

Reklaminiai vaizdai aprėpė visą pietinę Misisipę, taip pat ir centri- 
nę, nes Tonis Zekeris mokėjo nežmoniškas kainas, užsiprašomas Džek- 
sono informacijos šaltinių. 


Rugsėjo 30-a Bario Rainharto kalendoriuje buvo kritinė data. Visos per 
spalį surinktos aukos privalės būti įtrauktos į ataskaitą tik iki lapkričio 
10-os, tai yra šešios dienos po rinkimų. Pinigų iš kitur, ne iš valstijos, 
antplūdis, kurį jis rengėsi paleisti, liks nepastebėtas, kol jau bus per vėlu. 
Pralaimėjusieji klykaus, bet tiek jie ir tegalės. 

Taigi rugsėjo 30-43 Rainhartas ir jo kompanija įjungė aukščiausiąją 
pavarą. Pradėjo savo sąrašu A: delikto teisės reformos grupėmis, deši- 
niojo sparno religinėmis organizacijomis, verslo lobistais, verslininkų 
politinės veiklos komitetais ir šimtais konservatyvių organizacijų, pra- 
dedant gerai žinoma „Amerikos šaulių sąjunga“ ir baigiant neaiškia 
„Už nulinius ateities mokesčius“ — maža šutve, užsibrėžusia panaikinti 
Vidaus mokesčių tarnybą. Tūkstantis šimtas keturiasdešimt grupuočių 
iš visų penkiasdešimties valstijų. Rainhartas kiekvienai nusiuntė smulkų 
memorandumą ir reikalavimą nedelsiant aukoti Fisko kampanijai 2 500 
dolerių sumą — maksimalią kaip organizuotam subjektui. Iš šio sambū- 
rio jo tikslas buvo sukaupti 500 000 dolerių. 

O dėl pavienių asmenų — 5 000 dolerių maksimalios dova- 
"nos — Rainhartas turėjo sudaręs sąrašą tūkstančio korporacijų vadovų ir 

kompanijų vyresniųjų direktorių pramonės šakose, traukiančiose teismų 
advokatus bylinėtis. Svarbiausios iš visų buvo draudimo kompanijos, ir 
per savo kontaktus tenai jis ketino surinkti milijoną dolerių. Karlas Tru- 
do davė jam dviejų šimtų „Irudeau Group“ kontroliuojamų kompanijų 
vadovų pavardes, bet čekio neišrašys nė viena iš susijusių su „Krane Che- 
mical“. Jeigu Fisko kampanija paimtų pinigus iš „Krane“, tokiu atveju vi- 
sai tikėtina medžiaga pirmuosiuose laikraščių puslapiuose. Dėl to Fiskas 
galėtų būti priverstas pagalvoti apie pasitraukimą iš rinkimų kovos, o tai 
būtų katastrofa, apie kurią Rainhartas net nenorėjo pradėti mąstyti. 

Iš Karlo vaikinų jis tikėjosi vieno milijono dolerių, nors tie neįsilies 
tiesiogiai į Fisko kampaniją. Idant apsaugotų jų pavardes nuo landžių 
reporterių ir užsitikrintų, kad niekas niekada nesusižinos į tai įsivėlus 
poną Trudo, Rainhartas nukreipė jų pinigus aplinkiniu keliu į „Nuken- 
tėjusieji nuo civilinių ieškinių — už teisybę“ ir „Susivienijusieji ginklų 
savininkai“ (SGS) bankų sąskaitas. | 

B sąrašą sudarė tūkstančiai pavardžių šelpėjų, jau praeityje įro- 
džiusių savo paramą verslui palankiems kandidatams, nors ir ne 5 000 
dolerių lygmenyje. Iš jų jis tikėjosi surinkti dar 500 000 dolerių. 

Tikslas — 3 milijonai dolerių, ir jis nė kiek nesirūpino, kaip šį pasieks. 


DVIDEŠINT ŠEŠTAS SKTRIUS 


Per akimirkos jaudulį Hafis padarė baisią klaidą. Reikšmingos įmokos 
lūkestis kartu su nuolatiniu pono Prikhedo spaudimu lėmė spragą svei- 
koje nuovokoje. 

Netrukus po to, kai buvo užsukęs Vesas, pažadėdamas įnešti 50 000 
dolerių, Hafis nužygiavo į didįjį kabinetą ir išdidžiai informavo savo 
bosą, kad Peitonų skola netrukus turėtų sumažėti. Kai po dviejų dienų 
išgirdo blogąją naujieną, kad taip neatsitiks, jis pernelyg bijojo kam nors 
ją persakyti. 

Maždaug savaitę praradęs miegą, galiausiai prisivertė vėl susitikti 
su velniu. Atsistojęs priešais masyvų rašomąjį stalą, sunkiai nurijo seiles 
ir tarė: 

— Šiokios tokios blogos naujienos, sere. 

— Kur pinigai? — griežtai paklausė ponas Kerkhedas. 

— Jų nebus, sere. Jų susitarimas žlugo. 

Susilaikydamas nuo keiksmažodžių, ponas Prikhedas kirto: 
— Mes atšaukiame paskolą. Padarykite tai tuojau pat. 


— Ką? 

— Girdėjote. 

— Negalime to padaryti. Jie mokėjo kas mėnesį po du tūkstan- 
čius. 

— Nuostabu. Tai net nepadengia palūkanų. Atšaukite paskolą. 
Dabar pat. 


— Betgi kodėl? 

— Tik pora priežastėlių, Hafi. Pirmoji — įsipareigojimai nevyk- 
domi mažų mažiausiai jau metai. Antroji — ji pernelyg negarantuota 
turtu. Kaip bankininkas jūs tikrai galite suprasti šias problemėles. 

— Tačiau jie stengiasi. 

— Atšaukite paskolą. Padarykite tai dabar, jeigu ne — būsite per- 
keltas į kitą skyrių arba atleistas. 

— Šitaip nepadoru. 

— Man nusispjaut, ką jūs galvojate. — Paskui į jis šiek tiek atly- 
žo. — Tai ne mano sprendimas, Hafi. Mes turime naujus savininkus, ir 
man įsakyta atšaukti paskolą. 

— Betgi kodėl? 

Kerkhedas nukėlė telefono ragelį ir padavė jam. 

— Norite paskambinti tam Žmogui į Dalasą? 

— Tai juos subankrutuos. 

— Jie jau seniai subankrutavę. Dabar galės pasiskelbti oficialiai. 

— Kalės vaikas. 

— Kalbate apie mane, sūnau? 

Hafis piktai sužioravo akimis į riebią beplaukę galvą. 

— Tiesą sakant, ne. Veikiau apie tą kalės vaiką Dalase. 

— Tai liks tarp mūsų, gerai? 

Hafis sugrįžo į savo kabinetą, užtrenkė duris ir stebeilijo į sienas, o 
valanda slinko. Netrukus Prikhedas užsuks tęsti. 


* 

Vesas buvo išvykęs į miesto centrą paimti raštiškų, priesaika sutvirtintų 
parodymų. Į telefono skambutį prie savo rašomojo stalo atsiliepė Meri 
Greisė. | 

Ji žavėjosi Hafiu už drąsą suteikti gerokai daugiau kredito, nei kas 
nors manytų įmanoma, bet jo balsas visada ją sutrikdydavo. 

— Labas rytas, Tomai, — maloniai pasisveikino ji. 

— Rytas ne toks jau labas, Meri Greise, — pradėjo jis. — Blogas, 
siaubingas, bjauriausias iš visų. 

Slogi pauzė. 

— Aš klausausi. | 

— Bankas, ne tas bankas, su kuriuo jūs turėjote reikalų, bet dabar 
kitas, priklausantis žmonėms, su kuriais aš buvau susitikęs tik sykį ir 
kurių niekada nenorėčiau vėl pamatyti, nusprendė negalįs daugiau laukti 
apmokėjimo. Bankas, ne aš, atšaukia paskolą. 

Meri Greisė išleido keistą gerklinį garsą, kurį būtų buvę galima pa- 
laikyti keiksmu, bet iš tikrųjų visai nebuvo koks nors žodis. Pirmiausia 
ji pagalvojo apie savo tėvą. Neskaičiuojant Peitonų parašų, vienintelę 
paskolos garantiją sudarė du šimtai akrų dirbamosios žemės, kurią jos 
tėvas daugelį metų turėjo netoliese Boumoro, ir į ją nejėjo kiti keturias- 
dešimt akrų su šeimos namu. Bankas atims ir tą nuosavybę. 

— Kokia nors konkreti priežastis, Hafi? — šaltai paklausė ji. 

— Visiškai jokios. Sprendimas priimtas ne Hatisburge. Valstijos 
Antrasis parsidavė velniui, jeigu teiktumėtės prisiminti. 

— Tai prasilenkia su sveiku protu. 

— Sutinku. 

— Jūs varote mus į bankrotą, ir bankas nieko negaus. 

— Išskyrus ūkį. 

— Taigi atimate teisę į ūkį? 

— Kai kas tai padarys. Tikiuosi, ne aš. 

— Gudrus ėjimas, Hafi. Mat kai ant Boumoro teismo rūmų laiptų 
atimama teisė į nuosavybę, gali įvykti žmogžudystė. 

— Galbūt pasirinks senuką Prikhedą. 

— Skambini iš savo kabineto? 

— Taip, prie užrakintų durų. 

— Vesas miesto centre. Atsiras pas tave po penkiolikos minučių. 
Atrakink duris. 
— Ne. 


Po penkiolikos minučių Vesas, užraudusiais skruostais, niežtinčiomis 
rankomis smaug'ti, įsiveržė į Hafio kabinetą. 

— Kur Prikhedas? — griežtai paklausė. 

Hafis prie savo rašomojo stalo pašoko ant kojų ir ištiesė į priekį 
abi rankas. 

— Šalčiau, Vesai. 

— Kur Prikhedas? 

— Šiuo metu savo automobilyje, važiuoja į skubų susitikimą — 
tokį, kuris atsirado prieš dešimt minučių. Sėskis, Vesai. 

Vesas giliai atsikvėpė, paskui pamažu įsmuko į krėslą. Hafis stebėjo 
jį, galiausiai sugrįžo į savo vietą. 

— Tai ne jo kaltė, Vesai, — ramino Hafis. — Formaliai skoliniai 
įsipareigojimai nevykdomi jau bemaž dveji metai. Jis būtų galėjęs taip 
pasielgti prieš mėnesius, bet to nepadarė. Žinau, tu jo nemėgsti. Ir aš 
nemėgstu. Nuosava žmona jo nemėgsta. Bet jis buvo labai kantrus. Šis 
sprendimas priimtas centrinėje valdyboje. 

— Pasakyk man kokią pavardę iš centrinės valdybos. 

Hafis pastūmė per stalą laišką, gautą faksu. Ant firminio „New 
Vista Bank“ blanko jis buvo adresuotas Peitonams ir pasirašytas tokio 
pono E. Petersono Duvelo, viceprezidento. 

— Atėjo prieš pusvalandį, — paaiškino Hafis. — Aš nepažįstu 
pono Duvelo. Dusyk skambinau jam į darbą, bet jis dalyvauja kažkokia- 
me svarbiame posėdyje — tokiame, kuris, neabejoju, truks tol, iki mes 
liausimės skambinę. Tuščia laiko gaišatis, Vesai. 

Laiške buvo reikalaujama visos 414 616, 22 dolerio išmokos, plius 
kasdienių 83, 50 dolerio palūkanų. Pagal paskolos sutarties sąlygas Pei- 
tonai turį keturiasdešimt aštuonias valandas sumokėti, priešingu atveju 
prasidės skolos išieškojimo ir teisės disponuoti turimu turtu nutraukimo 
procedūros. Žinoma, iš to sekantys honorarai advokatams ir teismo iš- 
laidos bus taip pat pridėtos prie įsiskolintos sumos. 

Vesas pamažu skaitė, pradėdamas vėsti. Paskui padėjo laišką atgal 
ant stalo. 

— Mudu su Meri Greise kalbamės apie tą paskolą kasdien, Hafi. 
Ji — mudviejų santuokos dalis. Kalbamės apie vaikus, kontorą, skolą 
bankui, kas bus pietums. Skola nuolat prieš akis, ir mes plėšomės per- 
pus, stengdamiesi išmokėti kitus įsipareigojimus, taigi galime plėšytis, 
kad išsimokėtume ir bankui. Praėjusią savaitę mažne atidavėme jums 
penkiasdešimt tūkstančių. Mes sau pasižadėjome dirbti iš paskutiniųjų, 
kol šis bankas dings iš mūsų gyvenimų. O dabar toks triukas. Kažkoks 
skystaprotis Dalase nusprendė, kad jam atsibodo kasdien matyti savo 
suvestinėse šią pavėluotą padengti paskolą, ir nori ja atsikratyti. Žinai 
ką, Hafi... 

— Ką? 

— Bankas ką tik pats save išdūrė. Mes įregistruosime dokumentus 
dėl bankroto, ir kai jūs pamėginsite panaikinti mano uošvio teisę dispo- 
nuoti nuosavybe, aš paskelbsiu ir jo bankrotą. O kai mes išsikapstysime 
iš bankroto ir vėl atsistosime ant kojų, spėk, kam nebus išmokėta. 

— Tam skystapročiui Dalase? 

— Pagavai. Bankas negaus nieko. Bus nuostabu. Galėsime sau pa- 
likti tuos 400 000 dolerių, kai juos uždirbsime. 


Vėliau tądien į pavakarę Vesas ir Meri Greisė sušaukė firmos posėdį 
„šachtoje“. Išskyrus tai, kad registruojantis dėl bankroto teks patirti pa- 
žeminimą, kuris, regis, nieko nejaudino, daugiau maža dėl ko buvo neri- 
mauti. Faktiškai banko veiksmai suteiktų firmai šiek tiek erdvės laisviau 
kvėpuoti. Nebereiktų kas mėnesį mokėti po 2000 dolerių, ir tie pinigai 
tikrai galėtų būti panaudoti kam nors kitam. 

Žinoma, rūpestį kėlė ponui Šelbiui, Meri Greisės tėvui, priklau- 
santi žemė. Bet Vesas turėjo parengęs planą. Surasiąs draugišką pirkėją, 
kuris pasirodys per teisės disponuoti nuosavybe anuliavimo procedūrą 
ir išrašys čekį. Ta teisė pereis kitam ir bus saugoma pagal neoficialų 
susitarimą, patvirtintą „sukertant rankomis“, iki Peitonai taps pajėgūs 
ją išpirkti atgal, tikėtina, po metų. Nei Vesas, nei Meri Greisė nedrįso 


APELIACIJA 249 


net pagalvoti, kad galėtų paprašyti jos tėvą prisidėti prie jų bankroto 
teisme. 

Praėjo keturiasdešimt aštuonios valandos, ir nieko nebuvo sumo- 
kėta. Tesėdamas savo žodį, bankas įregistravo teisme ieškinį. Jo juris- 
konsultas, vietinis džentelmenas, Peitonams gerai pažįstamas, iš anksto 
paskambino ir atsiprašė. Bankui atstovaująs jau daugelį metų ir negalės 
sau leisti prarasti jį kaip klientą. Meri Greisė priėmė jo atsiprašymą ir 
sutiko, kad jis prieš juos vestų ieškinio bylą. | 

Kitą dieną Peitonai oficialiai įregistravo popierius dėl bankroto, 
abu individualiai ir taip pat nuo „Payton X Payton“, advokatų firmos. Jie 
pateikė bendrą turto sąrašą — du senus automobilius, baldus, kontoros 
įrangą — tas viskas buvo dar neįkeista. Skolą įvardijo kaip 420 000 dole- 
rių. Paduoti popieriai pristabdė ieškinį ir galiausiai padarys jį beprasmį. 
Kitą dieną Hattiesburg American paskelbė tai antrame puslapyje. 

Karlas Trudo perskaitė apie tai tiesiogiai internete ir nusikvatojo. 

— Bylinėkitės su manimi vėl, — didžiai patenkintas tarė sau. 

Per savaitę trys juridinės Hatisburgo firmos informavo senuką 
Prikhedą atsiimančios savo indėlius, uždarančios sąskaitas ir perkelian- 
čios reikalus kur nors gatvėje toliau. Mieste bent aštuoni kiti bankai. 

Vienas turtingas teismų advokatas, Džimas Makėjus, paskambino 
Vesui ir pasisiūlė padėti. Abu daugelį metų buvo draugai ir dusyk ben- 
dradarbiavo bylose, iškeltose dėl atsakomybės už prastą gaminį. Makė- 
jus per bylinėjimąsi su „Krane“ atstovavo keturioms Boumoro šeimoms, 
bet ieškinių pernelyg agresyviai nestūmė. Kaip ir kiti teismų advokatai, 
besibylinėjantys su „Krane“, jis laukė, kuo pasibaigs Beiker byla, ir tikė- 
josi stambiai laimėti, jeigu ir kai bus pasiektas susitarimas. 

Juodu susitiko pusryčių „Pas Nanę“ ir prie karštų bandelių su 
kaimiškų kumpiu Makėjus mielai sutiko išgelbėti tuos du šimtus akrų 
per teisės jais disponuoti anuliavimo procedūrą ir saugoti nuosavybės 
dokumentus, iki Peitonai galės juos atgal išsipirkti. Dirbamoji žemė 
Kancerio apygardoje buvo vertinama ne per aukščiausiomis kainomis, ir 
Vesas skaičiavo, kad už Šelbio nuosavybę susidarys apie 100 000 dole- 


rių — vieninteliai pinigai, kuriuos bankas gaus iš savo kvailo manevro. 

DVIDEŠINT SEFTINTAS SKTRIUS 


Šeila Makarti ant bėgtakio plušėjo rytinę kankynę, kai staiga nuspaudė 
mygtuką sustoti ir negalėdama patikėti savo akimis išsižiojusi įsispok- 
sojo į televizorių. Reklaminis filmukas paleistas lygiai per vietinių Žinių 
vidurį. Prasidėjo provokuojančiu vaizdu dviejų dailiai apsirengusių jau- 
nų vyrų, aistringai besibučiuojančių, už jų šypsantis kažkokios religinės 
atmainos dvasininkui. Kimus balsas už kadro pranešinėjo: „Santuokos 
tarp tos pačios lyties asmenų plinta po šalį. Tokiose vietose kaip Masa- 
čusetsas, Niujorkas ir Kalifornija mėginama užginčyti įstatymus. Gėjų ir 
lesbiečių santuokų šalininkai smarkiai spaudžia, siekdami primesti savo 
gyvenimo būdą visiems kitiems mūsų visuomenės nariams. — (Neju- 
damas prie altoriaus besituokiančios poros — vyro ir moters — kadras 
staiga sudarkytas ryškiu juodu X ženklu). — Liberalūs teisėjai prijaučia 
teisei į santuokas tarp tos pačios lyties asmenų. — (Fotografiją pakeitė 
vaizdajuostėje nufilmuota grupė laimingų lesbiečių, laukiančių susisieti 
santuokos saitais per masinę ceremoniją). — Mūsų šeimos yra puolamos 
homoseksualų aktyvistų ir juos palaikančių liberalių teisėjų. — (Sekė 
greiti vaizdajuostės kadrai su minia, deginančia Amerikos vėliavą). Bal- 
sas varė toliau: — Liberalūs teisėjai pritarė, kad būtų deginamos mūsų 
vėliavos. — (Ir žurnalų stelažo, nukloto Hus:/er egzemplioriais, trumpas 
kadras). — Liberalūs teisėjai neįžvelgia pornografijoje nieko bloga. — 
(Paskui šypsančios šeimos — motinos, tėvo ir keturių vaikų — foto- 
grafija). — Ar liberalūs teisėjai sugriaus mūsų šeimas? — grėsmingai 
paklausė diktorius, palikdamas mažai abejonių, kad taip ir atsitiks, jeigu 
jiems bus suteikta bent kiek šansų. (Šeimyninė nuotrauka perplėšta per- 
pus dviem dantytais kraštais). Staiga pasirodė gražus, bet rimtas Rono 
Fisko veidas. Nuoširdžiai žvelgdamas į kamerą jis tarė: — Tik ne Mi- 
sisipėje. Vienas vyras. Viena moteris. Aš — Ronas Fiskas, kandidatas į 
Aukščiausiąjį Teismą. Ir aš pritariau tai reklamai.“ 

Varvanti prakaitu, dar sparčiau tuksinčia širdimi Šeila atsisėdo ant 
grindų ir pamėgino galvoti. Toliau tarškėjo orų pranešėjas, bet jinai jo ne- 
girdėjo. Atsigulė ant nugaros, ištiesė rankas ir kojas ir suskato giliai alsuoti. 


APELIACIJA 251 


Gėjų santuokos — Misisipėje neliestinas klausimas ir toks liks 
amžinai. Niekas, turintis klausytojų ar sekėjų, neišdrįso pasiūlyti, kad 
būtų pakeisti įstatymai, jas draudžiantys. Iš kiekvieno valstijos įstatymų 
leidžiamojo susirinkimo nario laukiama, kad jis tai griežtai smerktų. Tik 
vienas teisėjas visoje valstijoje — Filas Šingeltonas — susidūrė su tuo, ir 
atmetė Majerčeko/Spano civilinį ieškinį rekordiniu greičiu. Aukščiau- 
siasis Teismas veikiausiai imsis tos bylos po kokių metų, bet Šeila tikė- 
josi, kad ji bus peržiūrėta gana greitai ir po to iškart teisėjo Šingeltono 
sprendimas bus patvirtintas vienbalsiai. 

Kodėl gi dabar ji buvo pavaizduota kaip liberali teisėja, remianti 
gėjų santuokas? 

Visas kambarys sukosi. Per komercinės reklamos intarpą ji įsitempė 
ir laukė kito antpuolio, bet iš ekrano tik kvaksėjo automobilių prekybos 
agentas ir pašėlusiai piršo savo prekes baldų su nuolaida mažmenininkas. 

Tačiau po penkiolikos minučių tas filmukas vėl sugrįžo. Pakėlusi 
galvą ji negalėdama patikėti stebėjo tuos pačius kadrus sekant paskui tą 
patį balsą. 

Skambėjo jos telefonas. Jo ekranėlyje sušvitęs skambintojo nume- 
ris pasufleravo jai neatsiliepti. Ji nusiprausė po dušu, skubiai apsirengė 
ir 8.30 įžengė į savo rinkimų štabą, plačiai nusišypsodama ir šiltai pasi- 
sveikindama: „Labas rytas.“ Keturi savanoriai atrodė prislėgti. Trijuose 
televizoriuose ėjo trys skirtingos programos. Natas savo kabinete ant 
kažko šaukė per telefoną. Nutrenkęs ant svirtelės ragelį, pamojo jai įeiti 
ir uždarė iš paskos duris. | 

— Matėte? — paklausė jis. 

— Dusyk, — tyliai atsakė ji. Iš paviršiaus atrodė neimanti į galvą. 
Visi kiti buvo sutrikę, ir todėl buvo svarbu bent pačiai pasistengti dėtis 
ramiai. | | 

— Totalinis puolimas, — tęsė Natas. — Džeksonas, Įlankos pa- 
krantė, Hatisburgas, Lorelas — kas penkiolika minučių per visas stotis. 
Ir dar per radiją. 

— Kokių sulčių turite? 

— Morkų. — Jis atidarė mažutį šaldytuvą. — Jie švaistosi pinigais, 
o tai, aišku, reiškia, kad susižeria jų sunkvežimiais. Tipiška pasala. Laukia 

iki spalio 1-os, paskui nuspaus mygtuką ir pradės spausdinti grynuosius. 
Taip jie darė pernai Ilinojuje ir Alabamoje. Prieš dvejus metus — Oha- 
jyje ir Teksase. — Kalbėdamas jis pripylė dvi stiklines. 

— Sėskitės ir nusiraminkite, Natai,— pasiūlė ji. 

Jis nuleido tai negirdomis. 

— Į užsipuolamas reklamas privalu atsakyti panašiai, — varė jis 
toliau. — Ir greitai. 

— Kažin ar tai užsipuolama reklama. Mano pavardė nėsyk nepa- 
minėta. i 
— Jam ir nereikia. Kiek liberalių teisėjų kandidatuoja prieš poną 
Fiską? | | 

— Kiek žinau, nė vieno. 

— O nuo šio ryto, brangioji, jūs oficialiai esate liberali teisėja. 

— Iš tikrųjų? Nesijaučiu bent kiek kitokia. 

— Turime į tai atsakyti, Šeila. 

— Dėl gėjų santuokų neketinu leistis įveliama į drabstymąsi purvais. 

Natas galiausiai įsimuistė į krėslą ir nutilo. Atsigėrė sulčių, įsmeigė 
Į grindis akis ir palaukė, kol jo kvėpavimas nurims. 

Ji nugėrė gurkšnelį morkų sulčių, paskui nusišypsojusi tarė: 

— Mirtina, ar ne? 

— Morkų sultys? 

— Reklama. 

— Potencialiai, taip. Bet aš prie kai ko dirbu. — Jisai siekė į netvar- 
kingą krūvą šalia savo rašomojo stalo ir išsitraukė ploną aplanką. Atvertė 
jį ir iškėlė tris susegtus popieriaus lapus. — Klausykitės, ką jums pasa- 
kysiu. Ponai Majerčekas ir Spanas šių metų balandžio 1-4 išsinuomojo 
butą. Mes turime nuomos sutarties kopiją. Jie išlaukė trisdešimt dienų, 
kaip reikalaujama pagal įstatymą, paskui užsiregistravo rinkėjais. Kitą 
dieną, gegužės 2-ą, kreipėsi išduoti jiems Misisipės vairuotojų pažymė- 
jimus, paskui išlaikė egzaminus. Viešojo saugumo departamentas gegu- 
žės 4-3 išdavė tuos pažymėjimus. Praėjo porą mėnesių, per kuriuos nėra 
jokių įrašų apie įsidarbinimą, verslo licencijas, nieko oficialaus, kas rody- 
tų juos čionai dirbant. Prisiminkite, jie tvirtina esą savarankiška praktika 
besiverčiantys iliustruotojai, kad ir ką, po šimts, tai reikštų. — Jisai sklai- 

dė popierius, tikrinosi šen bei ten faktus. — Peržiūrėjus geltonuosiuose 
puslapiuose iliustruotojus, besireklamuojančius įvairiomis paslaugomis, 
paaiškėjo, kad niekas Majerčeko ar Spano nežino. Jų butas — dideliame 
daugiabučių komplekse, ten daug būstų, daug kaimynų, bet nė vienas 
nepajėgia prisiminti juos matęs. Gėjų rateliuose nė vienintelis asmuo, iš 
tų, su kuriais kontaktuota, niekada nebuvo su jais susitikęs. 

— Kieno kontaktuota? | 

— Palaukite. Paskui jie mėgina gauti leidimą susituokti, ir visa 
likusi istorija yra laikraščiuose. 

— Kieno kontaktuota? 

Natas sutvarkė aplanke popierius ir jį užvertė. 

— Štai nuo kur tampa įdomu. Praeitą savaitę man paskambino 
kažkoks jaunikaitis, prisistatęs kaip gėjus, studijuojantis čionai, Džekso- 
ne, teisę. Pasisakė man pavardę ir pasakė savo partnerio pavardę, irgi tei- 
sės studento. Jie nėra užsislaptinę, bet ir ne itin pasirengę Žygiuoti gėjų 
pasipuikavimo paraduose. Majerčeko/Spano byla juos sudomino, ir kai 
ji sprogo į rinkimų kampanijos diskusiją, jiems, kaip ir keliems kitiems 
žmonėms su smegenimis, pradėjo kilti įtarimų. Mat pažįsta čionai mies- 
te daug gėjų ir ėmėsi klausinėti apie Majerčerką ir Spaną. Niekam anie 
nežinomi. Tiesą sakant, gėjų bendruomenė tapo įtari nuo pat tos dienos, 
kai buvo oficialiai įregistruotas civilinis ieškinys. Kas tie vyrukai? Iš kur 
atvykę? Tuodu teisės studentai nusprendė surasti atsakymus. Skambino 
Majerčeko/Spano telefono numeriu penkis kartus per dieną, įvairiomis 
valandomis, ir niekada jiems nebuvo atsiliepta, Skambina jau trisdešimt 
šešias dienas. Vis niekas neatsiliepia. Jie pasikalbėjo su kaimynais. Šie 
niekada jų nepastebėję. Niekas nematė jų įsikraustant. Juodu beldėsi į 
duris, mėgino pasižiūrėti pro langus. Butas bemaž neapstatytas baldais, 
ant sienų jokių paveikslų. Siekdami tapti tikrais piliečiais, Majerčekas 
ir Spanas sumokėjo 3 000 dolerių už naudotą „Saab“ savo abiejų vardu, 
paskui nusipirko Misisipės valstijos automobilių registracijos numerius. 
Sabas stovi priešais jų butą ir per trisdešimt šešias dienas nėsyk nepa- 
judėjo iš vietos. | 

— Į kur galėtų tai vesti? — paklausė ji. 

— Jau prie to einu. Taigi mūsiškiai du teisės studentai surado juos 

Čikagoje, kur Majerčkui priklauso gėjų baras, o Spanas dirba interjero 
dizaineriu. Studentai nori šiek tiek grynųjų, kad galėtų nuskristi į Čika- 
gą, praleisti ten kelias dienas pasišlaistyti tame bare, infiltruotis, surinkti 
informaciją. 

— Informaciją apie ką? 

— Informaciją, kuri, tikėkimės, padės įrodyti, kad jie nėra šios 
valstijos piliečiai; kad tik apsimeta čia gyveną; kad kažkas jais naudojasi, 
siekdamas eksploatuoti gėjų santuokų temą; ir kad galbūt jie Čikagoje 
net nėra pora. Jeigu mums pavyktų tai įrodyti, tuomet aš nuvyksiu į 
Clarion-Ledger, Biloksio Sun Herald ix visų kitų valstijos laikraščių re- 
dakcijas ir įteiksiu joms prekę. Šia tema mes negalime laimėti kovos, 
brangioji, bet, po šimts, tikrai galime atsikirsti. 

Ji išbaigė savo stiklinę sulčių ir palingavo galva, negalėdama pa- 
tikėti. 

— Nejau manote, kad Fiskas toks gudrus? 

— Fiskas — tik pėstininkas, bet taip, tokie gudrūs jį stumdantieji. 
Planas ciniškas ir labai puikus. Niekas čia negalvoja apie gėjų santuokas, 
nes tokių niekada negali būti, o paskui staiga visi apie jas kalba. Pirmojo 
puslapio naujiena. Visi išsigandę. Motinos slepia savo vaikus. Politikai 
kvailioja. 

— Betgi kam naudotis dviem gėjais iš Čikagos? 

— Nežinau, ar jūs rasite du gėjus Misisipėje, kurie trokštų tokio vie- 
šumo. Be to, čionykščiai gėjai, kurie priklausomi nuo tolerancijos, supran- 
ta, kokio gali susilaukti atoveiksmio iš normalaus pasaulio. Blogiausia, ką 
jie galėtų padaryti — tai lygiai tą pat, ką padarė Majerčekas ir Spanas. 

— Jeigu Majerčekas ir Spanas — gėjai, kodėl turėtų daryti ką nors, 
kas pakenktų jų reikalui? 

— Dėl dviejų priežasčių. Pirma, jie čia negyvena. Antra, pinigai. 
Kažkas apmoka sąskaitas — už buto nuomą, naudotą automobilį, advo- 
katą, taip pat kelis tūkstančius baksų Majerčekui ir Spanui už jų sugaištą 
laiką ir vargą. 

Šeila jau pakankamai išgirdo. Pasižiūrėjusi į laikroduką, paklausė: 

— Kiek jiems reikia? 

— Pinigų išlaidoms — už kelionę lėktuvu, viešbutį, pagrindinius 


dalykus. Dviejų tūkstančių. 

— Ar turime tiek? — paklausė nusijuokdama. 
* — Jie bus iš mano kišenės. Neįtrauksime į knygas. Aš tik noriu, 
kad žinotumėte, ką mes darome. 
— Turite mano pritarimą. 
— O atskiroji nuomonė dėl Frenkio Haitauverio? 
— Aš įtemptai dirbu. Tai man turėtų užimti dar du mėnesius. 
— Dabar kalbate kaip tikra Aukščiausiojo Teismo teisėja. 


Denis Otas susiveikė, kad nenoriai būtų pakviestas į susirinkimą, kai 
vienas kolega pastorius užsiminė jam apie tai sykį rytą prie kavos puo- 
delio „Pas Beibę“. Buvo pakviesti ne visi miesto dvasininkai. Specialiai 
išskirti du iš metodistų bažnyčių ir vienas presbiterionų pastorius, bet 
atrodė lyg dėl kitų neturėta nieko prieš. Episkopalinės bažnyčios Bou- 
more nebuvo, ir jeigu miestas turėjo bent vieną kataliką, tai jis ar ji dar 
viešai neapsireiškė. 

Susirinkimas surengtas ketvirtadienį popiet fundamentalistų 
kongregacijos, pasivadinusios „Derliaus tabernakulis“, parapinėje salėje. 
Moderatorius buvo tos bažnyčios pastorius, ugningas jaunikaitis, visuo- 
tinai žinomas kaip Brolis Tedas. Po trumpos maldelės jis pasveikino 
savo kolegas pastorius, iš viso šešiolika, įskaitant ir tris juodaodžius. 
Metė įtarų žvilgsnį į Denį Otą, bet niekaip nepakomentavo, kad jis čia. 

Brolis Tedas greitai priėjo prie reikalo: jis įstojęs į „Brolijos koali- 
ciją — neseniai susikūrusį visoje pietinėje Misisipėje dvasininkų fun- 
damentalistų sambūrį. Jų tikslas — tyliai ir metodiškai daryti viską, kas 
su Viešpaties valia įmanoma, kad būtų išrinktas Ronas Fiskas, ir šitaip 
numarinti bet kokią santuokų tarp tos pačios lyties asmenų galimybę 
Misisipėje. Jis pompastiškai šūkavo apie homoseksualumo blogybes ir 
vis didėjantį šių priimtinumą amerikiečių visuomenėje. Tinkamose vie- 
tose citavo Bibliją ir, kai reikėdavo, pakeldavo pritvinkus; pasipiktinimo 
balsą. Pabrėžė, kaip svarbu į visus valstybinius postus rinkti pamaldžius 
žmones, ir pažadėjo, kad ateityje „Brolija“ taps jėga. 

Denis klausėsi neišsiduodančiu veidu, bet jo baimė vis didėjo. Buvo 
kelis kartus pasikalbėjęs su Peitonais ir žinojo, kas už rinkimų kovos 
iš tikrųjų slypi. Nuo Fisko manipuliacijų ir rinkodaros priemonių jam 

darėsi bloga. Žvilgtelėjo į kitus dvasininkus ir pagalvojo, kiek šie laidojo 
žmonių, žuvusių per „Krane Chemical“. Kerio apygarda turėtų būti 
paskutinė vieta, kur būtų remiama kieno nors tokio kaip Ronas Fiskas 
kandidatūra. 

O Brolis Tedas tapo ganėtinai šventeiviškas, savo kalboje pereida- 
mas prie Šeilos Makarti. Ji — katalikė iš Pakrantės, o tai tarp kaimiškųjų 
krikščionių reiškė, kad esanti palaidos moralės. Išsiskyrusi. Mėgstanti 
pobūvius, taip pat esama gandų apie draugužius. Beviltiška liberalė, nu- 
sistačiusi prieš mirties bausmę, ir ja negalima pasitikėti, kai reikia priimti 
sprendimus dėl gėjų santuokų, nelegalios imigracijos ir panašių dalykų. 

Jam baigus pamokslą, kažkas pasiūlė, kad galbūt bažnyčios neturėtų 
taip veltis į politiką. Tai sutikta visuotinu nepritarimu. Brolis Tedas įsiter- 
pė su trumpa paskaitėle apie kultūrų karus ir drąsą, kurios jiems reikėtų 
turėti kovojant už Dievą. Metas krikščionims išeiti iš užribio ir mestis į 
kovos lauką. Tai atvedė prie karštos diskusijos apie vertybių eroziją. Kaltė 
suversta televizijai, Holivudui, internetui. Šis sąrašas ilgėjo ir bjaurėjo. 

Kokia turinti būti jų strategija? — kažkas paklausė. 

Organizuotis! Bažnytinė liaudis pietinėje Misisipėje skaičiumi pra- 
noksta bedievius, ir privalu mobilizuoti pajėgas. Kampanijos aktyvistus, 
besibeldžiančiuosius į rinkėjų duris, viešosios nuomonės tyrimų sekėjus. 
Skleiskite žinią nuo bažnyčios iki bažnyčios, nuo namo iki namo. Rinki- 
mai — vos po trijų savaičių. O jų judėjimas plečiasi žaibo greitumu. 

Po valandos Denis Otas nebegalėjo daugiau klausytis. Atsiprašęs iš- 


ėjo, parvažiavo į savo kabinetą bažnyčioje ir paskambino Meri Greisei. 


Dvi dienos po to, kai Fisko kampanija paleido savąsias reklamos prieš 
gėjų santuokas bangas, MTA vadovai susirinko skubiai sesijai. Nuotaika 
tvyrojo niūri. Klausimas buvo aiškus: kaipgi tokia diskusija galėjo užimti 
svarbiausią vietą? Ir ką galėtų padaryti Makarti kampanija, kad atremtų 
šią ataką? 

Dalyvavo Natas Lesteris ir glaustai informavo, ko jie planuoją im- 
tis per paskutiniąsias tris savaites. Kovai Makarti turėjo 700 000 dolerių 
— kur kas mažiau nei Fiskas. Pusė jos biudžeto jau paskirta televizijos 
reklamai, kuri bus pradėta leisti per artimiausias dvidešimt keturias 

valandas. Likusieji pinigai — tiesioginiams laiškams rinkėjams ir kai 
kuriems paskutinės minutės radijo ir televizijos intarpams. O po to nie- 
ko nebeliks. Nedidelės aukos ateina iš profsąjungų, aplinkosaugininkų, 
grupuočių už gerą valdžią ir kelių nuosaikesnių lobistinių organizacijų, 
bet 92 procentai Makarti lėšų atsiųsta teismų advokatų. 

Paskui Natas apibendrino naujausius viešosios nuomonės tyrimo 
duomenis. Rinkimų kova — pačiame įkarštyje, dvejetas pirmaujančiųjų turi 
po 30 procentų balsų, toks pat skaičius rinkėjų dar neapsisprendę. Koulis 
atsilieka maždaug 10 procentų balsų. Tačiau šis tyrimas atliktas prieš savaitę 
ir neatspindi jokių poslinkių, susijusių su reklama dėl gėjų santuokų. Per 
savaitgalį Natas pradėsiąs viešosios nuomonės tyrimą dėl šių filmukų. 

Visai nenuostabu, teismų advokatai turėjo audringas ir įvairias 
nuomones dėl to, ką reikia daryti. Viskas, ką siūlą, labai brangu, Natas 
vis primindavo jiems. Klausėsi juos ginčijantis. Kai kuriems kilo pro- 
tingų minčių, kiti laikėsi kraštutinių nuomonių. Daugelis tarėsi išmaną 
apie kampanijas daugiau už kitus, ir visi nė kiek neabejojo, kad ir dėl 
kokios veiksmų krypties jie galiausiai sutartų, ši tuojau pat bus pasigauta 
Makarti kampanijos. 

Natas pasidalijo su jais kai kuriais slogiais gandais. Tąryt iš Bilok- 
sio paskambino vienas laikraščio reporteris ir uždavė kelis klausimus. Jis 
tyrinėjąs medžiagą dėl įsisiautėjusios naujos diskusijos apie tos pačios 
lyties asmenų santuokas. Per dešimties minučių interviu papasakojo 
Natui, kad didžiausia Pakrantės televizijos stotis už vieną milijoną dole- 
rių pardavė Fisko kampanijai per paskutines tris savaites geriausio eterio 
laiko. Manoma, kad tai stambiausias kada nors politinėse varžybose su- 
darytas sandėris. 

Milijonas dolerių Pakrantėje reiškė mažiausiai tiek pat ir kitose 
rinkose. | 

Ta žinia taip prislėgė, kad Natas svarstė, ar pasakyti Šeilai Makarti. 
Šiuo metu jis linko pasilaikyti tai sau. Ir tikrai nepasidalysiąs tuo su 
teismų advokatais. Sumos buvo tokios stulbinamos, kad galėjo demora- 
lizuoti Šeilos rėmėjus. 

MTA prezidentas Bobis Nilas galiausiai parengė planą — tokį, ku- 
ris kainuotų nedaug. Jis išsiųsiąs elektroniniu paštu aštuoniems šimtams 
jų narių skubų laišką, smulkiai nušviesdamas kritinę situaciją ir maldau- 

damas pradėti veikti. Kiekvienas teismų advokatas bus informuotas: 
1) sudaryti sąrašą bent dešimties klientų, norinčių ir galinčių išrašyti 100 
dolerių čekį, ir 2) sudaryti kitą sąrašą klientų ir draugų, kurie galėtų turėti 
motyvacijos eiti nuo rinkėjų durų prie durų ir rinkimų dieną darbuotis 
tiriant viešąją nuomonę. Paprastų žmonių parama — svarbiausia. 

Posėdžiui baigiantis tolimajame stalo gale atsistojo Vilis Bentonas 
ir susilaukė visų dėmesio. Jis laikė rankoje popieriaus lapą, smulkiai pri- 
spausdintą abiejose pusėse. 

— Tai skolinio įsipareigojimo Paskagulos „Gulf Bank“ kreditinei 
linijai raštas, — paskelbė jis, ir ne vienas iš teisininkų panoro nerti po 
stalu. Bentonas buvo nemenkas galvočius ir garsėjo kaip dramatiškų 
efektų mėgėjas. — Už pūsę milijono dolerių, — pamažu ištarė jis, ir 
skaičius nugriaudėjo po salę, — skiriamų kampanijai, kad būtų perrinkta 
Šeila Makarti. Aš jau pasirašiau ir paleisiu popierių aplinkui stalą. Mūsų 
čia dvylika. Reikia dešimties parašų, kad jis galiotų. Kiekvienas bus įsi- 
skolinęs po penkiasdešimt tūkstančių. 

Mirtina tyla. Akys lakstė nuo veido prie veido. Kai kurie jau buvo 
davę daugiau nei 50 000 dolerių, kiti — gerokai mažiau. Kai kurie at- 
einantį mėnesį išleisią 50 000 dolerių reaktyvinio lėktuvo degalams, 
kiti — vargo su savo kreditoriais. Nepaisant savųjų bankinių balansų šiuo 
metu, kiekvienam ir visiems kartu norėjosi pasmaugti tą mažąjį išperą. 

Bentonas padavė raštą nelaimingam sausuoliui sau iš kairės — tam, 
kuris neturėjo reaktyvinio lėktuvo. Laimė, tokios akimirkos karjeroje pa- 
sitaiko retai. Pasirašyk — ir tu kietas vyras, drąsiai galįs mesti kauliukus. 
Perduok jį kitam nepasirašytą — ir tada verčiau keliauk namo ir užsiimk 
nekilnojamuoju turtu. | | 

Pasirašė visi dvylika. 


DVIDEŠINT AŠTUNTAS SKYRIUS 


Iškrypėlis vadinosi Darelas Seketas. Paskutinį sykį jis matytas trisdešimt 
septynerių ir gyveno apygardos kalėjime, laukdamas naujo teismo, ap- 
kaltintas mažų vaikų tvirkinimu. Ir tikrai atrodė kaltas: aukšta nuožulni 

kakta, bereikšmės vabalo akys, padidintos storastiklių akinių, savaitę 
neskustų šerių lopiniai, į smakrą įsirėžęs stambus randas — toks veidas 
išgąsdintų bet kurį gimdytoją, beje, ir kiekvieną kitą. Karjeros pedofilas, 
pirmąsyk jis buvo areštuotas šešiolikos. Po to sekė daug kitų areštų, ir 
bent keturis kartus jis buvo nuteistas keturiose skirtingose valstijose. 

Seketas su savo baisiuoju veidu ir bjauria areštų bei teistumo praei- 
timi buvo pristatytas registruotiems pietinės Misisipės rinkėjams — tai 
padaryta per tiesioginį paštą, išsiuntinėtą nuo dar vienos naujos orga- 
nizacijos, pasivadinusios „Sukylančiosiomis aukomis“. Dviejų puslapių 
laiške buvo pateikta tiek apgailėtino nusikaltėlio biografija, tiek liūdnų 
teisinės sistemos trūkumų santrauka. 

„Kodėl šis žmogus laisvas?“ — buvo klykiama laiške. Atsakymas: 
Todėl, kad Aukščiausiojo Teismo teisėja Makarti atmetė jo nuosprendį 
pagal šešiolika vaikų tvirkinimo punktų. Prieš aštuonerius metus prisie- 
kusieji pripažino Seketą kaltu, ir teisėjas nuteisė jį kalėti iki gyvos galvos, 
be teisės būti kada nors paleistam lygtinai. Jo advokatas — kurį apmo- 
kėjo mokesčių mokėtojai — padavė apeliaciją dėl jo bylos į Aukščiausią- 
jį Teismą, ir „ten Darelas Seketas surado prijaučiantį teisėjos Šeilos Ma- 
karti glėbį“. Makarti pasmerkė dorus ir stropius detektyvus, išgavusius 
iš Seketo visišką prisipažinimą. Ji griežtai įspėjo juos už ydingus tyrimo 
ir sulaikymo metodus. Kalė prie kryžiaus pirmininkavusį per bylos nag- 
rinėjimą teisėją už tai, kad kaip įkalčius sutiko priimti prisipažinimą ir 
daiktinius įrodymus, rastus Seketo bute. (Prisiekusieji akivaizdžiai buvo 
sukrėsti, kai jiems teko peržiūrėti Seketo užsislėptas vaikų pornografijos 
nuotraukas, farų išimtas per „teisėtą“ kratą.) Pareiškė bjaurintis kaltina- 
muoju, bet tuojau pat atsiprašė pasakydama, kad jai nelieka nieko kita, 
kaip tik panaikinti nuosprendį ir sugrąžinti-bylą nagrinėti iš naujo. 

Seketas buvo perkeltas iš valstijos sunkiųjų darbų kolonijos atgal į 
Loderdeilo apygardos kalėjimą, iš kur po savaitės pabėgo. Nuo to laiko 
apie jį nieko negirdėta. Jis kažkur ten, „laisvas žmogus“ ir, be abejo, toliau 
smurtauja prieš nekaltus vaikus. 

Paskutinė laiško pastraipa baigėsi įprastinėmis tiradomis, užsipuo- 
lančiomis liberalius teisėjus. Smulkaus šrifto spaudinyje standartiškai 
pritarta Ronui Fiskui. 

Tačiau kai kurie svarbūs faktai buvo patogiai nutylėti. Pirma, 

teismas 8 prieš vieną 1 nubalsavo, kad nuosprendis Seketui būtų pa- 
naikintas ir byla sugrąžinta nagrinėti iš naujo. Policija veikusi taip pasi- 
baisėtinai, kad keturi kiti Aukščiausiojo Teismo teisėjai parašė sutartinas 
nuomones, kuriose dar griežčiau smerkė prievarta išgautą prisipažinimą 
ir prieštaraujančią konstitucijai kratą be orderio. Vienintelis, kuris nesu- 
tiko su tokia nutartimi, teisėjas Roumanas, buvo paklydusi siela ir nie- 
kada nebalsuodavo, kad baudžiamasis nuosprendis būtų panaikintas, sau 
tylomis pasižadėjęs niekad šitaip nedaryti. 

Antra, Seketas buvo miręs — prieš ketverius metus nudobtas per 
muštynes bare, Aliaskoje. Žinia apie jo mirtį vos tepasiekė Misisipę, ir 
kai Loderdeilo apygardoje jo dosjė buvo išimta iš kartotekos, nė vienas 
reporteris to nepastebėjo. Daug pastangų pareikalavusiu tyrimu Baris 
Rainhartas išsiaiškino tiesą, kad ir kiek mažai ta tereiškė. 

Šiuo metu Fisko kampanija rutuliojosi gerokai prasilenkdama su 
tiesa. Kandidatas buvo pernelyg užsiėmęs, kad suktų galvą dėl detalių, ir 
visiškai kliovėsi Toniu Zekeriu. Rinkimų kova jau tapo kryžiaus žygiu, 
aukščiausiuoju pašaukimu, ir jeigu faktai buvo nežymiai iškraipomi ar 
net nepaisomi, tai pateisinama dėl jo kandidatavimo svarbos. Be to, tai 
buvo politika, nešvarus žaidimas, ir galėjai likti tikras, kad kita pusė irgi 
nežaidžia garbingai. 

Tiesa Bario Rainharto niekada nekaustė. Jis tikrai rūpinosi, kad 
niekas nenutvertų meluojant. Jeigu pamišėlis Darelas Seketas kažkur 
laisvėje, gyvas gyvutėlis ir užsiima savo šlykščiais darbais, tai jo istorija 
dar labiau sukrečianti. Aišku, malonu manyti, kad Seketas miręs, bet 
Rainhartas verčiau rinkosi baimės įtaigą. Taip pat jis žinojo, kad Makar- 
ti negalės sureaguoti. Visai paprastai — ji irgi buvo prieš paskelbtą jam 
nuosprendį. Bet kuri pastanga paaiškinti kodėl, trisdešimties sekundžių 
reklaminių filmukų ir šmaikščių, kandžių garsinių pašaipų pasaulyje 
būtų buvusi bergždžia. 

Po patirto dėl reklamos sukrėtimo ji mėgins ištrinti Seketą iš savo 
minčių. 


Tačiau po sukrėtimo jai teko bent sugrįžti prie bylos. Ji pamatė tą 
reklamą tiesiogiai per internetą „Sukylančiųjų aukų“ svetainėje po to, 

kai atsiliepė į paklaikusio Nato Lesterio telefono skambutį. Polas, jos 
sekretorius, surado papasakotąją bylą, ir abu tylomis šią perskaitė. Šeila 
miglotai prisiminė tą atvejį. Nuo tada per aštuonerius metus perskaičiusi 
daugybę bylų suvestinių ir parašiusi šimtus nuomonių. 

— Jūs teisingai reikalą traktavote, — baigęs skaityti pasakė Polas. 

— Taip, bet kodėl dabar taip blogai atrodo? — paklausė ji. Iki šiol 
įtemptai dirbo, rašomasis stalas buvo nuklotas pustuzinio bylų išrašais. 
Jautėsi priblokšta, suglumusi. 

Jis nieko neatsakė. 

— Įdomu, kas seks toliau, — balsu svarstė ji užsimerkdama. 

— Turbūt mirties bausmės byla. Ir jie vėl tendencingai atsirinks 
taktus. 

— Dėkui. Dar kas nors? 

— Žinoma. Tose knygose daug medžiagos. Jūs teisėja. Kassyk, kai 
priimate sprendimą, kas nors kažką praranda. Tiems tipams nerūpi tie- 
sa, tad jie gali padaryti, kad viskas atrodytų blogai. 

— Ak prašau, užteks. 


Prasidėjo jos pirmi filmukai, ir nuotaika šiek tiek praskaidrėjo. Natas 
pasirinko pradėti tiesmukišku dalykėliu: juoda mantija apsigobusi Šeila, 
sėdinti teisėjo krėsle ir nuoširdžiai žvelgianti tiesiai į kamerą. Kalbėjo 
apie savo patirtį — aštuonerių metų kaip teisėjos Harisono apygardoje, 
devynerių — Aukščiausiajame Teisme. Nemėgstanti girtis, bet dusyk 
per pastaruosius penkerius metus valstijos advokatūros metinėje apžval- 
goje iš visų apeliacijas nagrinėjusių teisėjų jos reitingas buvęs aukščiau- 
sias. Nesanti nei liberali, nei konservatyvi teįsėja. Nenorinti, kad jai būtų 
klijuojamos etiketės. Jos pareiga — paprasčiausiai laikytis Misisipės 
valstijos įstatymų, o ne kurti naujus. Geriausi teisėjai tie, kurie neturi 
užsibrėžtos darbotvarkės, išankstinių nuostatų, kaip nuspręsti. Geriausi 
teisėjai tie, kurie turi patirtį. Nė vienas iš jos varžovų niekada nėra pir- 
mininkavęs teismo procese ar priėmęs nutartį, nei studijavęs sudėtingų 
bylų išdėstymų, nei klausęsis žodinių šalių ginčų, nei rašęs galutinę nuo- 
monę. Iki šiol nė vienas iš jos varžovų nebuvo parodęs nė menkiausio 
suinteresuotumo dirbti teisėju. Ir vis dėlto prašo rinkėjų, kad šie leistų 

jiems staigiai pradėti teisėjo karjerą nuo pat viršaus. Ji baigė be šypsenos, 
tardama: „Aš prieš devynerius metus buvau paskirta į šį postą guberna- 
toriaus, paskui perrinkta jūsų, žmonių. Esu teisėja, ne politikė, ir neturiu 
pinigų, kuriuos kiti leidžia, siekdami nusipirkti šią vietą. Prašau jūsų, 
rinkėjai, padėti skleisti žinią, kad vieta Misisipės Aukščiausiajame Teis- 
me stambiajam verslui neįperkama. Dėkui.“ 

Natas išleido mažai pinigų Džeksono televizijos stotims ir dar 
mažiau — Pakrantėje. Makarti niekada nesugebės pasiekti tokios ap- 
rėpties kaip Fiskas. Natas paskaičiavo, kad Fiskas ir visi tie už jo stovin- 
tys turtuoliai pakloja po 200 000 dolerių per savaitę vien reklaminiams 
filmukams, nukreiptiems prieš gėjų santuokas. | 

Šeilai pirma salvė atsiėjo beveik perpus mažiau, ir reakcijos susi- 
laukta gana drungnos. Jos koordinatorius Džeksono apygardoje filmuką 
pavadino „nekūrybišku“. Vienas teismų advokatas, be abejo, prityręs 
visuose politiniuose reikaluose, atsiuntė elektroniniu paštu piktą laišką, 
kuriame keikė Natą už tokį švelnų požiūrį. Su ugnimi reikia kovoti ugni- 
mi ir atsakyti į užsipuolamąją reklamą dar daugiau tuo pačiu. Jis priminė 
Natui, kad per savo firmą paaukojo 30 000 dolerių ir galįs nesitikėti dau- 
giau, jeigu Makarti nekovos ryžtingiau, nesiskaitydama su priemonėmis. 

Moterims, regis, filmukas patiko. Vyrai laikėsi kritiškiau. Perskaitęs 
kelias dešimtis elektroninių laiškų, Natas suprato tuščiai gaištąs laiką. 


Baris Rainhartas nekantravo laukdamas iš Makarti strategų kokio nors 
televizinio atsako. Galiausiai pamatęs pirmą jos filmuką, jis garsiai nusi- 
kvatojo. Kas per senamadiška, nešiuolaikiška, pasigailėtinai nevykusi pas- 
tanga — teisėja juoda mantija savo krėsle, su storomis teisės knygomis 
kaip atrama, net dar ir su plaktuku. Atrodė nuoširdi, bet buvo teisėja, 
o ne įspūdinga televizijos figūra. Skaitydamos iš telesuflerio jos akys 
judėjo. O galva — sustingusi it elnės, patekusios į automobilio priekinių 
žibintų šviesą. 

Iš tikrųjų silpna reakcija, bet į ją būtina atsakyti. Tai reikia palaido- 
ti. Rainhartas siekė ranka į savo vaizdajuosčių archyvą, savo arsenalą, ir 
pasirinko kitą granatą. | 

Dešimt valandų po to, kai Makarti pradėjo leisti savo filmuką, ji 
buvo ištrenkta iš televizijos antpuoliu, apstulbinusiu net labiausiai per- 
sisotinusius politika nuolatinius televizinio šlamšto žiūrovus. Tai prasi- 
dėjo šaižiu šautuvo šūvio pokštelėjimu, paskui nespalvota teisėjos Ma- 
karti fotografija, paimta iš oficialios Aukščiausiojo Teismo internetinės 
svetainės. Įtaigus, kandus balsas skelbė: „Teisėja Šeila Makarti nemėgsta 
medžiotojų. Prieš septynerius metus ji rašė: „Šios valstijos medžiotojai 
žinomi kaip mažai prisilaikantys saugos reikalavimų.“ — Ta citata tėkš- 
ta skersai jos veido. Fotografija pakeista kita — iš laikraščio straipsnio, 
joje Šeila rinkimų sueigoje spaudė žmonėms rankas. Balsas tęsė: „Ir 
teisėja Šeila Makarti nemėgsta ginklų savininkų. Prieš penkerius metus 
ji rašė: „Galima tikėtis, kad nuolatos budrus ginklų lobistas bet kada 
užsipuls bet kurį įstatymų straipsnį, kuriuo kaip nors būtų apribojamas 
revolverių ar pistoletų naudojimas rizikinguose rajonuose. Kad ir koks 
būtų protingas siūlomas įstatymų straipsnis, ginklų lobistas įnirtingai jį 
kritikuos.“ Tai irgi buvo greitai spausdinama — žodis žodin — skersai 
ekraną. Paskui dar vienas pokštelėjimas — šįsyk medžioklinio šautuvo, 
iššaunamo aukštyn į dangaus žydrynę. Pasirodė Ronas Fiskas, apsiren- 
gęs it tikras medžiotojas, koks ir buvo. Nuleidęs šautuvą, kelias sekun- 
des jis šnektelėjo su rinkėjais. Prisiminimai apie savo senelį, su kuriuo 
vaikystėje medžiojo tuose miškuose, meilė gamtai, pažadas ginti šventas 
medžiotojų ir ginklų savininkų teises. Filmukas baigėsi Ronu Fisku, 
žengiančiu miško pakraščiu su gauja žvitrių šunų iš paskos. 

Smulkiai spausdinamu greitaraščiu reklamos pabaigoje buvo reiš- 
kiama padėka organizacijai, pasivadinusiai „Susivienijusiaisiais ginklų 
savininkais“ (SGS). | 

O tiesa tokia: pirmoji paminėta rekliminiame filmuke byla buvo 
susijusi su nelaimingu atsitikimu, kai per elnių medžioklę nušautas 
medžiotojas. Našlė padavė į teismą nušovusįjį, sekė bjaurus procesas, 
ir Kelhauno apygardos prisiekusieji paskyrė jai 600 000 dolerių kom- 
pensaciją — didžiausią kada nors suteiktą toje teismo salėje. Teismo 
procesas paliko tokį pat slogų įspūdį kaip ir po to sekusios skyrybos, 
priekaištaujant dėl girtuoklystės, marihuanos rūkymo ir blogo elge- 
sio. Dvejetas vyrų buvo medžiotojų klubo nariai ir savaitę leido elnių 

medžioklės stovykloje. Per teismo procesą pagrindinis ginčas vyko dėl 
saugos reikalavimų, ir keli ekspertai liudijo dėl ginklų įstatymų ir me- 
džiotojų auklėjimo. Nors parodymai buvo karštai ginčijami, iš protokolų 
paaiškėjo, kad pagal daugumą liudijimų buvo įrodyta valstijos reikalavi- 
mus dėl saugumo atsiliekant nuo esančiųjų kitose. 

Antrojoje byloje Tupelo miestas, reaguodamas į šaudymą mokyk- 
loje, per kurį niekas nebuvo nužudytas, bet sužeisti keturi mokiniai, iš- 
leido potvarkį, draudžiantį turėti bet kokį šaunamąjį ginklą arčiau nei 
šimtas jardų nuo bet kurios valstybinės mokyklos. Ginklų šalininkai 
iškėlė bylą, ir į ginčą įsikišo „Amerikos šaulių sąjunga“, kaip nuo trečios 
suinteresuotosios šalies pateikdama teismui pretenzingą ir pompastišką 
raštą. Teismas panaikino potvarkį, remdamasis Antrąja pataisa“, bet 
Šeila nesutiko. Šitaip padarydama, ji nepajėgė atsispirti pagundai įkirsti 
„Amerikos šaulių sąjungai“. | 

Dabar tas kirtis sugrįžo atgal. Šeila stebėjo naujausią Fisko reklamą 
savo kabinete viena, smelkiama silpnumo jausmo, kad jos šansai blėsta. 
Per agitaciją iš tribūnos turėtų laiko paaiškinti savo balsavimų motyvus 
ir nurodyti, kaip negarbinga išimti jos žodžius iš konteksto. Bet televizi- 
joje jai tėra skirta trisdešimt sekundžių. Taigi to padaryti neįmanoma, ir 
išmintingi Rono Fisko manipuliuotojai tai žinojo. 


Po mėnesio „Pirato užutėkyje“ Klito Koulio per ilgai piktnaudžiauta sve- 
tingumu. Savininkui ligi kaklo pakyrėjo neturėti savo dispozicijoje stogo 
antstato apartamentų ir pakyrėjo sotinti stulbinamą Koulio apetitą. Kan- 
didatas maitindavosi tris kartus per dieną, ir daugelis iš valgių buvo siun- 
čiami jam į numerį. Prie Juodojo Džeko stalų jis maukė romą it vandenį 
ir kasnakt nusitašydavo. Kabinėjosi prie kortų dalytojų, įžeidinėjo kitus 
lošėjus ir grabinėjo kokteilių padavėjas. Kazino įsidėjo iš Koulio į kišenę 
apie 20 000 dolerių, bet jo išlaidos siekė anaiptol ne tiek. 


* Turima omenyje JAV konstitucijos 1791 m. priimto Teisių bilio antroji pataisa, pagal kurią 
„Į gerai reguliuojamą miliciją, reikalingą laisvos valstybės saugumui, žmonių teisę laikyti ir nešiotis 
18 jamą ją 84 ty gu Ųų tEISĘ 
ginklą neturi būti kėsinamasi.“ 

Kartą vakarą Marlinas anksti surado jį prie baro, geriant; taurelę 
ir besirengiantį dar vienai ilgai nakčiai prie lošimo stalų. Jiedviem kiek 
šnektelėjus apie šį bei tą, Marlinas griebė jautį už ragų: 

— Mes norėtume, kad iškristum iš rinkimų kovos, — tarė. — Ir 
kad pasitraukdamas paremtum Roną Fiską. 

Klinto akys susiaurėjo. Jo kaktą išvagojo gilios raukšlės. 

— Ką sakai? 

— Girdėjai. 

— Nesu toks tikras, kad gerai nugirdau. 

— Mes prašome, kad pasitrauktum ir paremtum Fiską. Visai pa- 
prasta. | 

Nenuleisdamas akių nuo Marlino, Koulis gurktelėjo romo. 

— Kalbėk toliau, — paragino. 

— Nėra daug ką pasakyti. Tavo šansai menki, švelniai tariant. 
Gerai pasidarbavai, išjudindamas reikalus, užsipuldamas Makarti, bet 
dabar metas iššokti iš kovos ir padėti išrinkti Fiską. 

— O jeigu man Fiskas nepatinka? 

— Neabejoju, ir tu jam nepatinki. Tai nesvarbu. Balius baigėsi. Kiek 
pasilinksminai, susilaukei stambių antraščių laikraščiuose, pakeliui susi- 
tikai su daugybe įdomių žmonių, bet paskutinė tavo kalba jau pasakyta. | 

— Jau išspausdinti rinkimų biuleteniai. Juose — mano pavardė. 

— Tai tik reiškia, kad saujelė tavo gerbėjų neišgirs naujienos. Bai- 
saus čia daikto. 

Dar vienas ilgas gurkšnis romo, ir Koulis prašneko: 

— Gerai, šimtas tūkstančių buvo, kad įsitraukčiau, kiek — kad iš- 


eičiau? 
— Penkiasdešimt. 
Jis papurtė galvą ir žvilgtelėjo į tolimesnius Juodojo Džeko stalus. 
— Mažai. 


— Neatvykau čia derėtis. Penkiasdešimt tūkstančių grynaisiais. Tas 
pats lagaminėlis kaip ir anksčiau, tik ne toks sunkus. 

— Apgailestauju. Mano skaičius — šimtas. 

— Būsiu čia rytoj, tuo pačiu laiku, toje pačioje vietoje. — Ir sulig 
tais žodžiais Marlinas prašapo. 

Kito ryto devintą du FTB agentai įniko trankyti stogo antstato 
apartamentų duris. Galiausiai Klitas nusvirduliavo prie jų ir griežtai 
paklausė: 

— Kas per velnias? 

— FTB. Atidarykite. 

Klitas pravėrė plyšelį duris ir atsargiai pažvelgė per grandinėlę. 
Dvyniai. Tamsūs kostiumai. To paties kirpėjo darbas. 

— Ko reikia? 

— Norėtume užduoti jums kelis klausimus, ir nesame nusiteikę to 
daryti iš šiapus durų. 

Klitas atidarė ir pamojo jiems įeiti. Buvo apsirengęs trumparan- 
koviais sportiniais marškinėliais ir NBA stiliaus šortais, krintančiais ligi 
kelių ir maišu karančiais virš pusės jo subinės. Stebėdamas juos atsisė- 
dant prie nedidelio valgomojo stalo, jisai suko savo sujauktas smegenis, 
stengdamasis prisiminti, kokį įstatymą galėjo sulaužyti. Nieko neseno 
neatėjo į galvą, bet niekas ir negalėjo ateiti tokiu vargingu dienos metu. 
Tad įmanevravo didžiulį savo pilvą — kiekgi svorio priaugęs per pasta- 
rąjį mėnesį? — į krėslą ir žvilgtelėjo į jų ženklelius. 

— Ar Miko Ranjano pavardė ką nors jums primena? 

Iš tikrųjų priminė, bet jis nesirengė bent ką pripažinti. 

— Galbūt. | 

— Meto“ perpardavinėtojas. Prieš trejus metus jūs atstovavote jam 
federaciniame teisme. Prisipažino kaltu, nes grėsė dešimt metų, bendra- 
darbiavo su valdžia, išties malonus vaikinas. 

— Ak, šitas Mikas Ranjanas. 

— Taip, tas pats. Ar sumokėjo jums honorarą? 

— Mano apskaitos dokumentai vedami Načezo kontoroje. 

— Puiku. Turime orderį jiems paimti. Galime susitikti rytoj tenai? 

— Su mielu noru. 

— Šiaip ar taip, esame pasirengę kirsti lažybų, kad jūsų dokumen- 
tai pernelyg daug mums neatskleis apie pono Ranjano išmokėtus hono- 
rarus. Turime tikrai gerą šaltinį, iš kurio sužinojome, kad jis sumokėjo 


* Zargoninis metamfetamino — stipraus stimuliuojamojo narkotiko — pavadinimas. 

jums dvidešimt tūkstančių baksų grynaisiais ir kad tie pinigai niekaip 
nebuvo užregistruoti. 

— Ką jūs sakote? 

— O jeigu tai tiesa, tai pažeistas RICO“ ir keletas kitų federalinių 
įstatymų. 

— Gerutis senutėlis RICO. Be jo, jūs, vaikinai, neturėtumėte ką 
veikti. 

— Kuriuo rytoj laiku? 

— Rytoj planavau užsiimti kampanija. Rinkimai po dviejų savaičių. 

Juodu pažvelgė į tą apsiblaususių akių, susitaršiusiais plaukais pa- 
giringą galviją ir pagalvojo, kad komiška, jeigu jis kandidatuoja į Aukš- 
čiausiąjį Teismą. 

— Būsime jūsiškėje Načezo kontoroje rytoj vidudienį. Jeigu ne- 
pasirodysite, turėsime orderį jūsų areštui. Tai turėtų padaryti rinkėjams 
įspūdį. 

Abu išžygiavo iš kambario, trenkdami paskui save durimis. 

Tądien į pavakarę, kaip ir žadėjo, prisistatė Marlinas. Jis užsisakė 
kavos, kurios neprisilietė. O Klitas užsisakė romo su limonadu, ir iš dvel- 
kiančio nuo jo kvapo atrodė, kad šiandien tai jau ne pirmoji porcija. 

— Gal sutariam dėl penkiasdešimties, Klitai? — paklausė Merli- 
nas, ilgai nužiūrinėjęs zujančią aplinkui kokteilių padavėją. 

— Aš vis dar mąstau. 

— Ar tuodu fibiai šįryt buvo tau malonūs? 

Klitas išklausė tai nė nemirktelėjęs, jo nuostabos neišdavė nė vienas 
veido raumuo. Tiesą sakant, jis visai nebuvo nustebęs. 

— Malonūs vaikinai, — patvirtino. — Kaip suprantu, vėl kišasi 
senatorius Radas. Jis nori, kad laimėtų Fiskas, nes abu tos pačios pa- 
dermės. Aišku, mums žinoma, kad Radas yra čionykščio federalinio 
prokuroro dėdė. Tas tikras silpnaprotis, gavęs šį postą tik per savo ryšius. 
Po šimts, tikrai negalėjo susirasti vietos niekur kitur. Radas pasitelkia 
savo sūnėną, šis užsiundo FTB, kad užlaužtų man ranką. Aš iškrentu 


* Angl. santrumpa — Racketeer Influenced and Corrupt Organizations Act — Įstatymas dėl 
reketininkų veikiamų ir korumpuotų organizacijų, priimtas 1970 m. 

giedodamas liaupses Ronui Fiskui, ir šis išspaudžia didžią pergalę. Jis 
laimingas, Radas laimingas. Stambusis verslas laimingas. Argi gyveni- 
mas ne puikus? 

— Tu išsisukai tik per plauką, — pareiškė Marlinas. — Ir paėmei iš 
kvaišalų prekeivio 20 000 dolerių grynaisiais, kurių neįtraukei į apskaitą. 
Gana kvaila, bet ne pasaulio pabaiga. Nėra nieko, ko senatorius nesu- 
tvarkytų. Senatorius. Dabar žaisi pagal mūsų taisykles: pasiimsi pinigus, 
gražiai nusilenksi, ir niekada fibiai tavęs nebekabins. Byla nutraukta. 

Paraudusios Klito akys susmigo į Marlino žydras. 

— Prisieki? | 

— Prisiekiu. Dabar sukertam rankomis, ir gali pamiršti apie pasi- 
matymą rytoj vidudienį Načeze. 

— Kur pinigai? 

— Lauke, po dešinei. Tame pačiame žaliame mustange. 

Marlinas atsargiai padėjo raktelius ant baro prekystalio. Klitas pa- 
sigriebė juos ir dingo. 


DVIDEŠINT DEVINTAS SKYRIUS 


Likus penkiolikai dienų iki rinkimų, Baris Rainhartas pakviestas pietų į 
nedidelę vietnamiečių užeigėlę Blikerio gatvėje*. Ponas Trudo pageida- 
vo naujausių Žinių. 

Skrisdamas iš Boka Ratono Baris džiūgavo dėl savo atlikto nau- 
jausio viešosios nuomonės tyrimo rezultatų. Fiskas pirmauja šešiolika 
punktų, ir šios pirmosios vietos nevalia prarasti. Gėjų santuokos tema 
stumtelėjo jį į priekį keturiais punktais. SGS išpuoliai prieš Makarti 
pridūrė dar tris. Kampanija vyksta sklandžiai. Ronas Fiskas — darbinis 
arklys, tiksliai pildantis viską, ką Tonis Zekeris jam pasako. Pinigų per 


akis. Jų televizijos reklamos itin reguliariai skelbiamos visur. Reakcija į 


š * Gatvė Niujorko Manhatano dalyje, pagarsėjusi kaip Grinvič Vilidžo naktinių klubų vieta. 
Sitaip pavadinta žymaus teisininko Antonio Blikerio (Anthony Bleecker, 1770-1827) garbei. 

jų siunčiamus tiesioginius laiškus rinkėjams kone stulbinama. Kampani- 
ja surinko 320 000 dolerių iš smulkių aukotojų, sunerimusių dėl gėjų ir 
ginklų. Makarti sunkiai sekasi prisivyti, ir ji vis labiau atsilieka. 

Ponas Trudo atrodė lieknas ir įdegęs, taip pat sužavėtas naujausių 
suvestinių. Per pokalbį prie pietų dominavo šešiolikos punktų pirmumo 
tema. Karlas vis klausinėjo Rainhartą apie skaičius. Ar galima jais tikė- 
ti? Kaip tie pasiekti? Kaip palyginami su kitomis Bario vadovautomis 
rinkimų kovomis? Ko reikėtų, kad pirmavimas nutrūktų? Ar Baris kada 
nors matęs toki didelį pranašumą išgaruojant? 


„Krane Chemical“ pranešė apie sumažėjusius pardavimus ir menką 
pelną per pirmuosius tris metų ketvirčius. Kompaniją kamavo gamy- 
bos problemos Teksase ir Indonezijoje. Trys gamyklos buvo uždarytos 
stambiam neplanuotam remontui. Gamykla Brazilijoje buvo uždaryta 
dėl neatskleistų priežasčių, atleista du tūkstančiai darbuotojų. Didžiuliai 
užsakymai liko neįvykdyti. Ilgalaikiai klientai nusivylę pasitraukė. Kon- 
kurentai numušė kainas ir persiviliojo verslą. Nuotaikos smuko, ir sklido 
gandai apie stambų produkcijos mažėjimą ir atleidimus iš darbo. 

Už šio chaoso Karlas Trudo meistriškai tampė virveles. Nedarė nie- 
ko neteisėta, bet klastoti buhalterinę apskaitą buvo menas, jo įvaldytas 
jau prieš daugelį metų. Kai kuri nors iš jo kompanijų būdavo reikalinga 
prastų rodiklių, Karlas galėdavo juos pateikti. Per metus „Krane“ nurašė 
milžiniškas lėšas tyrimams ir plėtrai, permetė nepaprastai dideles sumas 
pinigų į legalius rezervus, smarkiai skolinosi per kredito linijas, slopino 
pardavimus sabotuodama gamybą, išpūtė išlaidas, pardavė du pelningus 
padalinius ir sugebėjo atstumti daugelį savo klientų. Per visa tai Kar- 
las koordinavo pakankamai informacijos nuotėkių, kad šie užtvindytų 
spausdinimo mašinas. Nuo tada, kai buvo paskelbtas verdiktas, „Krane“ 
liko apie verslą rašančiųjų reporterių akiratyje, ir visoms blogoms nau- 
jienoms negailėta spaustuvinių dažų. Žinoma, kiekviename straipsnyje 
buvo užsimenama apie didžiules teisines problemas, su kuriomis kom- 
panija susiduria. Atsargiai informaciją pakišus Karlui, keletą kartų pa- 
minėta ir bankroto tikimybė. 

Metai prasidėjo akcijų kursu po 17 dolerių. Devyniais mėnesiais 
vėliau jos ėjo po 12 dolerių. Iki rinkimų likus vos dviem savaitėms, Kar- 
las buvo pasirengęs paskutinei atakai prieš paprastąsias „Krane Chemi- 
cal“ korporacijos akcijas. 


Džaredo Kertino telefono skambutis atrodė kaip svajonė. Klausydama- 
sis žodžių, Vesas užsimerkė. Tiesiog tai negalėjo būti tiesa. 

Kertinas paaiškino, kad savo kliento buvęs instruktuotas išsiaiš- 
kinti galimybes taikiai sureguliuoti Boumoro bylinėjimąsi. „Krane Che- 
mical“ įklimpusi į bėdą, ir kol teisiniai ieškiniai baigsis, ji nepajėgs vėl 
susitelkti ir sėkmingai kovoti. Jis pasiūlė susirinkti visiems advokatams 
vienu metu viename kambaryje ir pradėti tartis. Bus sudėtinga, nes tiek 
daug ieškovų su tieka daug ginčijamų klausimų. Bus sunku, nes teks 
sukontroliuoti labai daug advokatų. Jis mygo, kad Vesas ir Meri Greisė 
veiktų kaip pagrindiniai ieškovų advokatų patarėjai, bet tas detales jie 
galėsią aptarti per pirmą susitikimą. Staiga pasidarė svarbu laikas. Ker- 
tinas jau turėjo rezervavęs viename Hatisburgo viešbutyje susirinkimų 
salę ir pageidavo, kad susitikimas prasidėtų penktadienį ir tęstųsi, jeigu 
reikės, per savaitgalį. 

— Šiandien antradienis, — tarė Vesas, tiek sugniauždamas telefo- 
no ragelį, kad pabalo krumpliai. 

— Taip, žinau. Kaip sakiau, mano klientas nekantrauja šį procesą 
pradėti. Galėtų trukti savaites ar mėnesius, kol pabaigsime, bet mes pa- 
sirengę susėsti. | 

Vesas irgi buvo pasirengęs. Penktadieniui jis turėjo paskirtą raštiš- 
kų parodymų tvirtinimą, bet tai lengvai buvo galima atidėti. 

— Koks reglamentas? | 

Kertinas turėjo pranašumą, nes valandas galėjo planuoti. O Vesas 
reagavo netikėtai užkluptas ir susijaudinęs. Be to, Kertinui buvo tekę 
tokius dalykus vesti šiek tiek daugiau kartų nei Vesui. Ne vieną sykį 
buvo derėjęsis dėl masinių taikių sureguliavimų. Vesas tik galėjo svajoti 
apie tokį. 


— Aš išsiuntinėju laišką visiems žinomiems ieškovų advoka- 

tams, — atsakė Kertinas. — peržiūrėkite sąrašą ir patikrinkite, ar ko 
nors nepraleidau. Kaip žinote, vis dar netikėtai atsiranda vienas kitas. 
Pakviesti visi teisininkai, bet lengviausias būdas sumauti tokį kaip šis 
pasitarimą dėl sureguliavimo — tai suteikti teismų advokatams mikro- 
foną. Ieškovų vardu kalbėsite jūs ir Meri Greisė. Aš kalbėsiu už „Krane“. 
Pirmas sunkumas — tai nustatyti visus asmenis, reiškiančius bent kokias 
pretenzijas. Mūsų duomenimis, tokių yra apie šeši šimtai, ir šie rikiuo- 
jasi nuo numirėlių iki tokių, kuriems kraujuoja nosys. Savo laiškuose aš 
prašau advokatų pateikti klientų pavardes, būtų ar nebūtų šie įregistravę 
ieškinius. Kai tik žinosime, kas tikisi pyrago gabalo, kitas sunkumas bus 
suklasifikuoti ieškinius. Skirtingai nei susitarimuose dėl masinio delikto, 
kai būna dešimt tūkstančių ieškovų, šis bus lengviau sprendžiamas, nes 
galėsime kalbėti apie individualias pretenzijas. Pagal šiuo metu mūsų tu- 
rimus skaičius yra 68 mirusieji, 143 — sutrikdytos sveikatos ir galbūt mirš- 
tantys, o kiti— su įvairiais negalavimais, tikriausiai negresiančiais gyvybei. 

Kertinas bėrė skaičius kaip koks karo korespondentas, pranešinė- 
jantis iš mūšio lauko. Vesas nesusiturėjo nenusivaipęs, taip pat nepajėgė 
nuslopinti dar vienos bjaurios minties apie „Krane Chemical“. 

— Šiaip ar taip, mes pradėsime šį procesą peržiūrėdami tuos 
skaičius. Tikslas — pasiekti vieną kainą, paskui palyginti ją su pinigais, 
kuriuos mano klientas linkęs išleisti. 

— Ir kiek tai galėtų būti? — nusijuokdamas paklausė Vesas, pasi- 
ryžęs viskam. 

— Ne dabar, Vesai, galbūt vėliau. Aš prašau kiekvieno advokato 
užpildyti standartizuotą formą atskiram klientui. Jeigu jas galėtume 
gauti atgalios iki penktadienio, iškart turėtume nuo ko pradėti. Aš at- 
sivežu visą komandą, Vesai. Savuosijis bylininkus, paramos personalą, 
ekspertus, skaičių krimtikus, taip pat turiu vieną vyrioką su šiokiu tokiu 
stuburu, atsiųstą iš „Krane“. Be to, žinoma, įprastą šutvę iš draudimo 
kompanijų. Galbūt ir jūs norėtumėte rezervuoti didelį kambarį savo 
paramos Žmonėms? 

Rezervuoti už ką? — kone paklausė Vesas. Kertinas juk tikrai žino 
apie bankrotą. 

— Gera mintis, — tarė jis. 

— Ir, Vesai, mano klientui iš tiesų rūpi slaptumas. Nėra reikalo to 
viešinti. Jeigu pasklis žinia, ieškovai ir jų advokatai, taip pat visas Bou- 
moras susijaudins. Kas atsitiks, kai derybos niekur nenuves? Laikykime 
viską pridengę. | 

— Žinoma. 

Kaip juokinga. Kertinas ketino išsiuntinėti savąjį laišką ne mažiau 
kaip dvidešimčiai juridinių firmų. Boumore kavos baro Beibė žinos apie 
sureguliavimo pasitarimą dar nepradėjusi nešioti į staliukus priešpiečių. 


Kitą rytą Wa// Street Journal! pirmajame puslapyje įdėjo straipsnį apie 
pradinius „Krane Chemical“ bandymus susitarti. Anoniminis šaltinis, 
dirbantis kompanijai, patvirtino gandų teisingumą. Įsijungė ekspertai 
su įvairiomis nuomonėmis, bet apskritai žiūrėta kaip į pozityvų kompa- 
nijai žingsnį. Stambius susitarimus galima paskaičiuoti. Pasyvus galima 
sustabdyti. Volstritas supranta didelius skaičius ir nemėgsta nenuspėja- 
mumo. Juk yra žinoma apie daugelį iškamuotų kompanijų, sutvirtinusių 
savo finansinę ateitį masiniais taikiais susitarimais, kurie, nors ir bran- 
giai atsieina, būna veiksmingi ir padeda užbaigti bylinėjimąsi. 

Sandoriai „Krane“ akcijomis prasidėjo nuo 12,75 dolerio, ir per 
dieną biržoje vykstant intensyviai prekybai pašoko 2,75 dolerio. 

Iki trečiadienio popietės vidurio „Payton X Payton“ kontoroje, taip 
pat ir daugelyje kitų juridinių firmų, be paliovos skambėjo telefonai. Ži- 
nia apie sureguliavimą iškilo į viešumą ir skraidė po internetą. 

Paskambino Denis Otas ir šnektelėjo su Meri Greise. Būrelis Pain 
Grouvo gyventojų susirinko bažnyčioje pasimelsti, apsimainyti paskalo- 
mis ir laukti stebuklo. Tai tarytum budynės, pranešė jis. Ir nieko nuos- 
tabaus — sklandė įvairios tiesos versijos. Sureguliavimas jau suderėtas ir 
pinigai pakeliui. Ne, sureguliavimas bus pasiektas penktadienį, bet jokių 
abejonių, kad taip atsitiks. Ne, visai nėra jokio sureguliavimo, tik advo- 
katų susitikimas. Meri Greisė paaiškino, kas dedasi, ir paprašė Denį per- 
duoti žmonėms tikrąją tiesą. Greitai paaiškėjo, kad arba jai, arba Vesui 
reikės nuskubėti į bažnyčią ir susitikti su savo klientais. 

Pas Beibę buvo sausakimša pakilios nuotaikos geriančiųjų kavą ir 

laukiančiųjų paskutinių žinių. Ar iš „Krane“ bus pareikalauta išvalyti sa- 
vąjį toksinių medžiagų sąvartyną? Kažkuris, pretenduojantis į autoritetą, 
atsakė — taip, tai bus taikaus sureguliavimo sąlyga. Kokia suma bus 
įvertinti ieškiniai dėl mirčių? Kažkuris kitas buvo girdėjęs skaičių — po 
5 milijonus dolerių kiekvienam. Šėlo ginčai. Ekspertai pakildavo kalbėti 
ir tuojau pat būdavo nutildomi. 

Iš savo juridinės kontoros atėjo F. Klaidas Hardinas ir iškart atsi- 
dūrė dėmesio centre. Jo grupinių ieškinių iniciatyva buvo išjuokta dau- 
gelio vietinių, kuriems atrodė, kad su saujele oportunistinių klientų jis 
tik velkasi Peitonams iš paskos, naudodamasis jų laimėjimais. Tvirtino 
kartu savo geru draugužiu Sterlingu Bincu iš Filadelfijos turį įtraukę į 
iškeltąjį grupinį ieškinį bemaž tris šimtus „sunkiai ir pastoviai nuken- 
tėjusiųjų“. Bet nuo tada, kai sausį ieškinys buvo įregistruotas, šis niekur 
nepasistūmėjo. Tačiau dabar F. Klaidas akimirksniu įgijo svarbos. Į bet 
kurį sureguliavimą turėjo būti įtraukti ir „jo žmonės“. Penktadienį ir jis 
turėsiąs vietą prie stalo, paaiškino nuščiuvusiai publikai. Sėdėsiąs ten 
šalia Veso ir Meri Greisės Peitonų. 

Kai paskambino Meri Greisė, Džanetė Beiker stovėjo pietiniame 
Boumoro pakraštyje iki vėlumos dirbančioje krautuvėlėje už prekystalio. 

— Tik nesijaudinkite, — griežtokai perspėjo ją advokatė. — Tai 
gali trukti ilgai, ir sureguliavimo galimybė dar toli. 

Džanetė turėjo daug klausimų, bet nežinojo, nuo ko pradėti. Meri 
Greisė pasakė septintą vakaro būsianti Pain Grouvo bažnyčioje išsamiai 
viską aptarti su visais savo klientais. Džanetė pažadėjo irgi atvykti. 

Su lydinčiuoju 41 milijonų dolerių vertės verdiktu Džanetės Bei- 
ker byla bus pirmoji, įtraukta į darbotvarkę. 

Žinios apie taikų sureguliavimą Boumorui buvo per daug, kad pa- 
jėgtų su ja dorotis. Mažose miestuko centro nekilnojamojo turto ir drau- 
dimo agentūrų kontorose sekretorės vien apie tai ir tekalbėjo. Žmonių 
Pagrindinėje gatvėje bendravimo apatija visiškai išgaravo — draugams ir 
kaimynams buvo sunku prasilenkti vienas su kitu, nepasidalijus paskalo- 
mis. Kerio apygardos teismo tarnautojai kaupė gandus, juos pataisydavo, 
kai kuriuos pagražindavo, kitus sumenkindavo, paskui perduodavo toliau. 
Mokyklose mokytojai, susirinkę kavos kambariuose, keitėsi naujausiomis 

žiniomis. Pain Grouvo bažnyčia buvo ne vienintelė, kur tikintieji ir turin- 
tieji vilties susitiko pasimelsti ir pasitarti. Daugelis miesto pastorių visą 
popietę prie telefono klausėsi nukentėjusiųjų nuo „Krane Chemical“. 

Sureguliavimas užvers bjauriausią miestuko istorijos skyrių ir su- 
teiks galimybę pradėti ją iš naujo. Piniginė infuzija kompensuos nuken- 
tėjusiesiems. Grynieji bus leidžiami ir perleidžiami, atgaivins merdinčią 
ekonomiką. Iš „Krane“ bus pareikalauta išvalyti savo teršalus, ir šiai pa- 
galiau išsidanginus, galbūt vanduo vėl taps saugus. Boumoras su švariu 
vandeniu — svajonė, kuria bemaž neįmanoma įtikėti. Bendruomenė 
galop atsikratys Kancerio apygardos pravardės. 

Taigi taikus sureguliavimas atrodė greita ir galutinė košmaro pabai- 
ga. Niekas miestuke nenorėjo bylinėjimosi, kuris truktų ilgai ir bjauriai. 
Niekas nenorėjo dar vieno tokio teismo proceso kaip Džanetės Beiker. 


Natas Lesteris mėnesį kamavo laikraščių redaktorius ir reporterius. Jisai 
siuto dėl pietinę Misisipę užtvindžiusios klaidinančios reklamos, o dar 
labiau niršo ant redaktorių, kad šie nesipiktina ja. Jis parengė pranešimą, 
kuriame Fisko reklamą — spaudoje, tiesioginiu paštu rinkėjams, per 
radiją, internetą ir televiziją — smulkiai išanalizavo, nurodydamas kiek- 
vieną melą, pusiau tiesą ir manipuliavimą žodžiais. Taip pat, remdamasis 
tiesioginio pašto užpirkimais žiniasklaidoje, apytikriai paskaičiavo kiekį 
pinigų, liejamų į Fisko kampaniją. Gavo mažų mažiausiai 3 milijonus 
dolerių ir spėjo, kad dauguma jų ateina iš kitur, ne iš valstijos. Iki rin- 
kimų to niekaip nebuvo galima patikrinti. Jo pranešimas pernakt buvo 
išplatintas elektroniniu paštu ir išsiuntinėtas visų rinkimų apygardos 
laikraščių redaktoriams, paskui palydėtas agresyviais telefono skambu- 
čiais. Atnaujindavo jį kasdien, paskui vėl išsiuntinėdavo, o per telefoną 
darėsi net dar aršesnis. Galiausiai tatai atsipirko. 

Jo nuostabai ir dideliam pasitenkinimui, trys stambiausi rinkimų 
apygardos laikraščiai jį informavo, žinoma, atskirai ir neoficialiai, pla- 
nuoją būsimuose sekmadieniniuose numeriuose įdėti kandžius veda- 
muosius apie Fisko kampaniją. 

Ir Nato sėkmė tęsėsi. Diskusija dėl tos pačios lyties asmenų san- 

tuokų pagavo New York Times dėmesį, ir į Džeksoną atvyko vienas 
reporteris pašniukštinėti. Pavarde Gilbertas, jis greitai susirado kelią 
į Makarti kampanijos biurą, kur Natas išliejo jam savo pasipiktinimą, 
žinoma, neskelbtiną spaudoje. Taip pat davė Gilbertui dviejų teisės stu- 
dentų gėjų, mėginančių susekti Majerčeką ir Spaną, telefono numerius. 

Kalbėdami ne spaudai, tuodu Gilbertui viską papasakojo ir parodė 
savo sukauptą dosjė. Mat keturias dienas praleidę Čikagoje, daug su- 
žinojo. Susipažino su Majerčeku jo bare netoliese Evanstono, pasisakė 
esantys mieste nauji ir ieškantys draugų. Toje vietoje jie prastūmė kelias 
valandas, triukšmingai gėrė su nuolatiniais lankytojais ir nėsyk neišgirdo 
nė vieno ką nors užsimenant apie ieškinį Misisipėje. Džeksono laikraš- 
čio fotografijose Majerčekas su šviesiais plaukais ir madingais akiniais. 
Čikagoje jo plaukai tamsesni, akys niekuo nepridengtos. Šypsantis jo 
veidas puikavosi vienoje iš grupinių nuotraukų, jų padarytų bare. O Spa- 
ną juodu aplankė dizaino centre, kur jis dirbo konsultantu ne tokiems 
pasiturintiems namų pirkėjams. Apsimetę naujais gyventojais sename 
name netoliese, dvi valandas su juo bendravo. Vienu momentu atkreipęs 
dėmesį į jų akcentą, Spanas pasiteiravo, iš kur atvykę. Kai pasisakė esą iš 
Džeksono, Misisipės valstijos, jis niekaip į tą vietovę nesureagavo. 

— Kada nors esate buvęs ten? — vienas iš jų paklausė. 

— Kelis kartus pravažiavau, — nerūpestingai metė Spanas. 

Štai tokie žodžiai iš registruoto rinkėjo, turinčio valstijos vairuotojo 
pažymėjimą, ir šiuo metu apelianto į valstijos Aukščiausiąjį Teismą. Nors 
Spanas niekada nematytas Majerčeko bare, atrodė lyg tuodu vyrai iš tik- 
rųjų būtų pora. Turėjo tą patį adresą — vieno bungalo Klarko gatvėje. 

Teisės studentai toliau skambindavo ir užsukdavo į bemaž tuščią 
butą Džeksone, bet atsako nesulaukdavo. Prieš keturiasdešimt vieną die- 
ną, belsdamiesi į duris, juodu į plyšelį šalia rankenos įkišo kažkiek paštu 
siunčiamo reklaminio šlamšto. Šis tebebuvo ten pat — durys niekieno 
nedarinėtos. Senasis sabas nejudintas. Viena padanga buvo subliūškusi. 

Tos istorijos Gilbertas liko labai sudomintas ir atkakliai ją tyrė to- 
liau. Pastanga susituokti Misisipėje atsidavė it ciniška gudrybė išstumti 
santuokų tarp tos pačios lyties asmenų temą į patį Makarti ir Fisko rin- 
kimų kovos priekį. Ir dėl to nukenčia tik Makarti. 

Gilbertas nedavė ramybės radikaliajam advokatui, kuris atstovavo 
Majerčkui ir Spanui, bet nieko nepešė. Jis dvi dienas sekiojo paskui Tonį 
Zekerį, bet neišgavo iš šio nė žodžio. Telefono skambučiai Ronui Fiskui 
ir pastarojo rinkimų kampanijos štabui liko neatsakyti. Ir su Majerčeku, ir 
su Spanu pabandė pasikalbėti telefonu, bet pokalbis iškart nutrauktas, kai 
jis pradėjo juos mygti dėl sąsajų su Misisipe. Tad pasirinko keletą geriau- 
sių Nato Lesterio citatų ir patikrino faktus, atkastus teisės studentų. 

Visa tai padaręs, Gilbertas užbaigė savo reportažą ir išsiuntė į re- 


dakciją. 


TRISDEŠINTAS SKYRIUS 


Pirma kova užvirė dėl klausimo, ką įleisti į salę. Iš atsakovo pusės Dža- 
redas Kertinas visiškai vadovavo savajam batalionui ir dėl to nekilo pro- 
blemų. Peštynės įsisiautėjo kitoje pusėje. 

Sterlingas Bincas atvyko anksti ir apsuptas triukšmingos palydos, 
kurią sudarė jauni vyrai, atrodantys kaip teisininkai, o kiti — kaip kojų 
laužytojai. Jis tvirtino atstovaująs daugiau nei pusei Boumoro nukentė- 
jusiųjų ir todėl nusipelnąs derybose vadovaujančio vaidmens. Kalbėjo 
kapotu nosiniu balsu ir visiškai svetimu pietinei Misisipei akcentu. 
Iškart visi ten esantieji ėmė jo neapkęsti. Vesas jį nusodino, bet tik 
trumpam. F. Klaidas Hardinas stebėjo iš saugaus kampo, krimsdamas 
biskvitą, mėgaudamasis ginču ir melsdamasis, kad viskas būtų greitai su- 
reguliuota. Mokesčių inspekcija jam dabar siuntė registruotus laiškus. 

Toksinių deliktų žvaigždė iš Melburn Bičo, Floridos, atvyko su sa- 
vąja paramos komanda ir įsitraukė į debatus. Jis irgi tvirtino atstovaująs 
šimtams nukentėjusiųjų, o kadangi buvo taikių susitarimų dėl masinių 
deliktų veteranas, tai įsivaizdavo turįs tvarkyti reikalus nuo ieškovų šalies. 


Du grupinių ieškinių advokatai netrukus susikivirčijo dėl pavogtų klientų. 
Septyniolika kitų juridinių firmų visokiais būdais stengėsi išsi- 

kovoti gerą poziciją. Kelios buvo gerbtinos, užsiimančios asmeninėmis 
žalomis, bet daugumą sudarė provincialūs autoavarijų advokatai, nutve- 
riantys vieną kitą bylą šniukštinėdami po Boumorą. 

Valanda iki prasidedant posėdžiui įtampa vis stiprėjo, ir sykį pra- 
sidėjus šūkavimams, atsirado tikra tikimybė, kad į darbą bus paleisti 
kumščiai. Balsams įsismarkavus, Džaredas Kertinas ramiai užvaldė visų 
dėmesį ir pareiškė, kad Vesas ir Meri Greisė Peitonai spręsią, kas kur 
sėdės. Jeigu kam nors dėl to kyla problemų, tai jis, jo klientas ir šiam at- 
stovaujanti draudimo kompanija išeisią su visais pinigais pro duris. Tai 
dalykus apmaldė. 

Paskui iškilo klausimas dėl spaudos. Čia pat po ranka buvo bent 
trejetas reporterių tam „slaptam“ susitikimui nušviesti, ir paprašyti išeiti 
jie spyriojosi. Laimė, Kertino buvo pasitvarkyta dėl ginkluotos apsaugos. 
Galų gale reporteriai išlydėti iš viešbučio. 

Kertinas taip pat buvo pasiūlęs pakviesti ir sutikęs apmokėti ar- 
bitrą, nesuinteresuotą asmenį, gerai pasikausčiusį bylinėjimosi ir taikaus 
sureguliavimo, reikaluose. Vesas sutiko, ir Kertinas Fort Vorte surado 
pasitraukusį į pensiją federalinį teisėją, kuris dalį laiko dirbo kaip me- 
diatorius. Kai teismų advokatai nusiramino, teisėjas Rozentalis ramiai 
perėmė vadovavimą. Jam truko valandą susiderėti dėl vietų. Pats užsi- 
imsiąs krėslą ilgo stalo gale. Iš dešinės per pusę stalo ir centre sėdėsiąs 
ponas Kertinas su savo partneriais ir bendradarbiais: Frenku Saliu iš 
Hatisburgo, dviem kostiumuočiais, atsiųstais iš „Krane“, ir vienu — iš 
atsakomybės draudimo garanto. Iš viso prie stalo — vienuolika asmenų, 
atstovaujančių atsakovui, ir dar dvidešimt — besispaudžiančių už jų. 

Po kairei centre priešais Džaredą Kertiną sėdėjo Peitonai. Jiems 
iš šonų — Džimas Makmėjus, Hatisburgo teismų advokatas, turintis 
keturias mirčių Boumore bylas. Makmėjus praturtėjo iš bylinėjimosi dėl 
fenfeno lieknėjimo tablečių ir buvo dalyvavęs keliuose masinio taikaus 
sureguliavimo pasitarimuose. Jam talkino vienas advokatas iš Gulfporto 
su tokia pačia patirtimi. Kitos kėdės buvo užimtos Misisipės advokatų, 
oficialiai atstovaujančių byloms iš Boumoro. Grupinio ieškinio vaikinai 
nustumti į antrą planą. Sterlingas Bincas balsu išreiškė prieštarą dėl savo 
vietos salėje, ir Vesas piktai paliepė jam užsičiaupti. Kojų laužytojams 

netinkamai sureagavus, Džaredas Kertinas paskelbė, kad „Krane“ sąraše 
grupiniai ieškiniai — pagal svarbą žemiausioje vietoje, ir jeigu jis, Bin- 
cas, tikisis gauti bent centą, privaląs laikytis tyliai ir netrukdyti. 

— Čia ne Filadelfija, — pridūrė teisėjas Rozentalis. — Tie vyru- 
kai — asmens sargybiniai ar advokatai? 

— Abu kartu, — atkirto Bincas. 

— Tai suvaldykite juos. 

Murmėdamas ir keikdamasis Bincas atsisėdo. 

Nors tik 10.00 ryto, bet Vesas jau jautėsi išsekęs. Tačiau jo žmona 
buvo pasirengusi pradėti. | 


Tris valandas be paliovos jie vartė popierius. Viskam vadovavo teisėjas 
Rozentalis — klientams pateikiant suvestines, jos buvo gretimame kam- 
baryje nukopijuojamos, o paskui peržvelgiamos ir suklasifikuojamos pa- 
ties teisėjo nuožiūra pasirinkta reitingo sistema: mirties atvejai — pirma 
grupė, patvirtinti vėžio susirgimai — antra, visa kita — trečia. 

Meri Greisei pasiūlius, kad Džanetei Beiker būtų suteikta pirme- 
nybė, taigi ir daugiau pinigų, nes faktiškai tai ji kreipėsi į teismą, susidarė 
pato situacija. 

— Kodėl jos atvejis vertas daugiau nei kiti mirčių atvejai? — pa- 
klausė vienas teismų advokatas. 

— Todėl, kad ji nuėjo iki teismo, — rūsčiai nužvelgusi atkirto Meri 
Greisė. Kitaip tariant, Beiker advokatai turėjo ryžto imtis „Krane“, kai 
kiti advokatai pasirinko sėdėti nuošaly ir stebėti. Per mėnesius iki bylos 
nagrinėjimo teisme Peitonai kreipęsi bent į penkis iš čia esančiųjų ad- 
vokatų, įskaitant Džimą Makmėjų, ir maldaute maldavo jų padėti. Visi 
atsisakė. 

— Mes sutiksime, kad Beiker byla verta daugiau, — pasakė Džare- 
das Kertinas. — Jei atvirai, tai aš negaliu ignoruoti 41 milijono dolerių 
verdikto. 

Ir pirmą sykį per tuos kelerius metus Meri Greisė net nusišypsojo 
tam Žmogui. Būtų galėjusi jį apkabinti. 

Pirmą jie padarė dviejų valandų priešpiečių pertrauką. Peitonai su 

Džimu Makmėjumi pasislėpė viešbučio restorano kamputyje ir bandė 
analizuoti ligšiolinę posėdžio eigą. Pirmiausia jiems nedavė ramybės 
klausimas, kokios „Krane“ užmačios? Ar kompanija rimtai mąsto apie 
susitarimą? O gal tai tik triukas, siekiant prastumti savo veiksmų planą? 
Tai, kad šalies verslo laikraščiams tiek daug žinoma apie slaptus pokal- 
bius dėl sureguliavimo, vertė advokatus būti įtarius. Bet iki šiol ponas 
Kertinas visais būdais leido suprasti esąs žmogus, kuriam pavesta atlikti 
misiją. „Krane“ kostiumuočiai ar draudimo vaikinai nė kiek nesišypsojo, 
ir galbūt tai ženklas, kad jie pasirengę išsiskirti su pinigais. 


3.00 popiet Niujorke Karlas Trudo nutekino informaciją, kad derybos 
tenai Misisipėje vyksta gražiai. „Krane“ turinti optimizmo, kad bus pa- 
siektas taikus susitarimas. 

Sandoriai jos akcijomis užbaigė savaitę po 16 dolerių už vieną, tai 
yra pakilo 4 doleriais. 

15.00 Hatisburge derybininkai vėl susėdo į vietas, ir teisėjas Ro- 
zentalis vėl užvedė popierių karuselę. Po trijų valandų pradinė apskaita 
baigta. Ant stalo gulėjo 704 žmonių pretenzijos. Šešiasdešimt aštuoni 
pasimirė nuo vėžio, ir jų šeimos kaltino „Krane“. Šimtas keturiasdešimt 
trys šiuo metu vėžiu sirgo. Kitiems reiškėsi platus spektras menkesnių 
ligų ir negalavimų, esą sukeltų užnuodyto geriamojo vandens iš Boumo- 
ro vandentiekio stoties. 

Teisėjas Rozentalis pasveikino abi šalis produktyviai atlikus sunkų 
darbą, paskui kitą posėdį paskyrė šeštadienio rytą, devintą. 

 Vesas su Mere Greise nuvažiavo tiesiai į savo kontorą ir viską pra- 
nešė firmos bendradarbiams. Šermanas visą dieną irgi sėdėjo derybų 
salėje, tad pasidalijo savo pastebėjimais. Visi trys sutiko, kad Džaredas 
Kertinas sugrįžo į Hatisburgą, turėdamas tikslą taikiai sureguliuoti 
Boumoro bylinėjimąsi, ir kad jo klientas, regis, irgi siekia to paties. Vesas 
perspėjo, kad gerokai per anksti švęsti. Jiems pavyko tik išsiaiškinti šalių 
pozicijas. Dar toli, kol pirmas doleris atsidurs ant stalo. 

Makas ir Liza prašė tėvų, kad juos nuvestų į kiną. Per vidurį aš- 
tuntos valandos seanso Vesas pradėjo knapsėti nosimi. Meri Greisė 


280 JOHN GRISHAM 


stebeilijo nematančiomis akimis į ekraną, krimsdama kukurūzų spra- 
gėsius ir mintyse gromuliuodama skaičius, susijusius su medicininėmis 
išlaidomis, skausmu ir kančia, draugo netektimi, uždarbio praradimu, 
praradimu visko. Ji nedrįso galvoti, kiek turėtų būti skirta advokatų 
honorarams. 


Šeštadienio rytą prie stalo sėdėjo mažiau kostiumuočių su kaklaraiščiais. 
Net teisėjas Rozentalis su golfo marškinėliais ir sportiniu švarku atrodė 
gana kasdieniškai. Kai nerimstantys advokatai užsiėmė vietas ir viskas 
aprimo, jis prašneko skambiu senu balsu, turbūt valdžiusiu salės dėmesį 
per daugybę teismo procesų: 

— Siūlau pradėti nuo mirties atvejų ir visus juos peržiūrėti. 

Sureguliavimo atžvilgiu dviejų vienodų mirties atvejų nebuvo. 
Vaikai vertinti kur kas mažiau nei suaugusieji, nes neturėjo įrašų apie 
ankstesnius uždarbio pajėgumus. Jauni tėvai vertinti daugiau, nes buvo 
prarasti galimi atlyginimai ateityje. Kai kurie iš mirusiųjų kentėjo daug 
metų, kiti iškeliavo į aną pasaulį greitai. Kiekvienas teikė skirtingą 
skaičių už medicinines sąskaitas. Teisėjas Rozentalis pasiūlė kitokią ska- 
lę, — sutartinę, tačiau bent suteikiančią atspirties tašką, nuo ko pradė- 
ti, — pagal kurią kiekvienas atvejis bus reitinguojamas atsižvelgiant į jo 
vertę. Brangiausiai įvertinti atvejai gausią 5 balus, pigiausiai (vaikai) — 
1. Kelis kartus paskelbtos pertraukėlės, nes ieškovų advokatai įnirtingai 
dėl to ginčijosi. Kai galiausiai buvo susitarta, pradėta nuo Džanetės Bei- 
ker. Jai suteikta 10 balų. Kitas atvejis — penkiasdešimt ketverių metų 
amžiaus moters, dirbusios ne visos dienos krūviu kepykloje ir mirusios 
po trejų metų kovos su leukemija. Jai paskirta 3 balai. 

Pamažėle stumiantis per sąrašą, kiekvienam advokatui leista pri- 
statyti savo konkretų atvejį ir reikalauti aukštesnio reitingo. Per visą tą 
laiką iš Džaredo Kertino nenuskambėjo nė jokios užuominos, kiek jisai 
sutiktų už bet kurį iš mirties atvejų mokėti. Kol kiti advokatai kalbėjo,. 
Meri Greisė atidžiai jį stebėjo. Jo veidas ir veiksmai neišdavė nieko, iš- 
skyrus didžiulį susikaupimą. 

Pusę trijų jie baigė su pirmąja grupe ir perėjo prie ilgesnio sąrašo 

tų pretenzijų reiškėjų, kurie dar buvo gyvi, bet sirgo vėžiu. Reitinguoti jų 
atvejus buvo sudėtingiau. Niekas negalėjo žinoti, kiek laiko dar kiekvie- 
nas gyvens ir kiek laiko sunkiai kentės. Niekas negalėjo numatyti mirties 
tikimybės. Laimingieji liks gyvi ir išsivaduos nuo vėžio. Diskusija išsi- 
skaidė į keletą karštų ginčų, ir kartkartėmis sutrikęs teisėjas Rozentalis 
nesugebėdavo pasiūlyti kompromiso. Į pavakarę Džaredo Kertino veide 
buvo matyti įtampos ir nusivylimo požymių. 

Artėjant septintai ir posėdžiui, ačiū Dievui, einant į pabaigą, Ster- 
lingas Bincas nebeiškentė: 

— Nežinau, ar dar ilgai galiu čia sėdėti ir stebėti šias pratybėles, — 
šiurkščiai pareiškė jis prisiartinęs prie tolimojo nuo teisėjo Rozentalio 
stalo galo. — Noriu pasakyti, sėdžiu čia jau dvi dienas, ir man neleista 
kalbėti. O tai, žinoma, reiškia, kad mano klientai ignoruoti. Kas gana, tai 
gana. Aš atstovauju daugiau kaip trijų šimtų nukentėjusiųjų grupiniam 
ieškiniui, o jūs visi, atrodo, esate nusistatę juos apmauti. 

Vesas buvo besižiojąs jį sudrausminti, bet persigalvojo. Tegul sau 
kliedi. Jie jau vis tiek baigią posėdį. 

— Mano klientai nesileis ignoruojami, — kone šaukė Bincas, ir 
visi nuščiuvo. Balse skambėjo šiek tiek beprotybės, ir tikrai ta atsispin- 
dėjo akyse, taigi galbūt geriausia buvo leisti jam kiek patriukšmauti. — 
Mano klientai labai kentėjo ir dar kenčia. O jums, žmonės, jie nerūpi. 
Negaliu amžinai čia kiurksoti. Rytoj popiet turiu būti San Franciske 
dėl kito taikaus sureguliavimo. Turiu aštuonis tūkstančius ieškinių prieš 
„Schmelzer“ dėl laisvinamųjų tablečių. Ir kadangi visi čia atrodo ganėti- 
nai patenkinti šnekučiuodamiesi apie bet ką, tik ne apie pinigus, leiskite 
man išdėstyti savo poziciją. 

Jis pagavo jų dėmesį. Džaredas Kertinas ir pinigus vartantys vy- 
rukai pagyvėjo ir šiek tiek įsitempė. Meri Greisė stebėjo Kertino veide 
kiekvieną raukšlelę. Jeigu tas psichas tėkš ant stalo kokį skaičių, ji norėjo 
pamatyti savo priešininko reakciją. 

— Aš nereguliuoju savo bylų mažiau nei po šimtą tūkstančių už 
kiekvieną. — niekinamai nusišiepė Bincas. — Galbūt ir po daugiau, 
priklausomai nuo atskiro kliento. 

Kertino veidas liko sustingęs, antra vertus, toks jis visada būdavo. 

Vienas iš jo bendradarbių pakraipė galvą, dar kitas pralinksmintas kvai- 
lai nusišypsojo. Du „Krane“ direktoriai susiraukė ir pasimuistė, atmes- 
dami tai kaip absurdą. | 

Po salę tebesklandant minčiai apie 30 milijonų dolerių, Vesas ne- 
sudėtingai paskaičiavo. Bincas veikiausiai pasiimtų trečdalį sumos, kelis 
trupinius numestų F. Klaidui Hardinui, paskui greitai pereitų prie kitos 
aukso gyslos, kokia yra masiniai deliktai. 

F. Klaidas gūžėsi tolimajame kampe — toje pačioje vietoje, kurioje 
tūnojo jau daug valandų. Popieriniame puodelyje, kurį laikė rankoje, 
buvo apelsinų sultys su susmulkintu ledu ir keturiomis uncijomis deg- 
tinės. Šiaip ar taip, juk jau septynios, šeštadienio vakaras. Matematika 
buvo tokia paprasta, kad jis galėtų ją atlikti ir per miegą. Jo dalį sudarė 5 
procentai nuo viso honoraro arba 500 000 dolerių pagal gana nuosaikią 
schemą, taip drąsiai pasiūlytą kartu dirbančio kolegos. Jųdviejų susita- 
rimu, F. Klaidui turėjo būti išmokėta po 500 dolerių nuo kliento, o kai 
klientų trys šimtai, jis jau būtų turėjęs gauti 150 000 dolerių. Bet negavo. 
Bincas perleido trečdalį tiek, bet atrodė nelinkęs kalbėti apie likusius. 
Buvo labai užsiėmęs advokatas ir telefonu sunkiai pasiekiamas. Tikrai, 
juk jis įvykdys, ką žadėjo. 

Kol Binco pareiškimas drebino salę, F. Klaidas kiek nugėrė iš puo- 
delio. 

O Bincas tęsė: 

— Mes neketiname paimti kelių centų ir keliauti namo, — pagrasi- 
no jis. — Aš reikalauju, kad kuriuo nors šių derybų momentu, — ir kuo 
greičiau, tuo geriau, — būtų pradėtos svarstyti mano klientų pretenzijos. 

— Rytoj rytą, devintą, — staiga užrėkė teisėjas Rozentalis. — O 
dabar baigiame. 


„Niekinga kampanija“ buvo pavadintas redakcijos vedamasis Džeksono 
sekmadieniniame C/arion-Ledger. Naudodamiesi puslapiu iš Nato Les- 
terio pranešimo, redaktoriai smerkė Rono Fisko kampaniją už nešvarią 
reklamą. Kaltino Fiską imant milijonus iš stambaus verslo ir leidžiant 
juos visuomenei suklaidinti. Reklaminiai filmukai pilni pusiau tiesos 

ir teiginių, visiškai atsietų nuo konteksto. Jo ginklas — baimė: baimė 
dėl homokseksualų, baimė dėl ginklų kontrolės, baimė dėl seksualinių 
plėšrūnų. Fiskas kritikuotas už tai, kad klijuoja Makarti „liberalės“ eti- 
ketę, nors iš tikrųjų visas jos darbas, kurį redaktoriai išnagrinėję, galėtų 
būti laikomas tik gana nuosaikiu. Jie triuškino Fiską už pažadus balsuoti 
vienaip ar kitaip dėl bylų, kurias jam, kaip Aukščiausiojo Teismo nariui, 
dar tik tektų peržiūrinėti. | 

Vedamajame taip pat iškoneveikta visa kampanijos eiga. Abiejų 
kandidatų surenkama ir išleidžiama tiek daug pinigų, kad kyla pavojus 
teisingiems ir nešališkiems sprendimams. Kaipgi galima būtų tikėtis iš 
Šeilos Makarti, kuri iki šiol gavo iš teismų advokatų per 1,5 milijono 
dolerių, kad neatsižvelgtų į tuos pinigus, kai tie patys advokatai stos 
prieš Aukščiausiąjį Teismą? | | 

Straipsnis baigėsi kvietimu panaikinti teisėjų rinkimus ir siekti, kad 
šie būtų skiriami pagal nuopelnus, įvertinamus nešališkos kolegijos. 

Biloksio Sun FHlera/d pasisakė dar pikčiau. Kaltino Fisko kampaniją 
tiesiog apgaule ir laiškus dėl Darelo Seketo pateikė kaip geriausią to 
pavyzdį. Seketas miręs, o ne laisvėje ir kur nors tyko. Jau ketveri metai, 
kaip jis miręs — tai Nato Lesterio sužinota per vos porą trumpų tele- 
fono skambučių. 

Hattiesburg American kvietė Fisko kampaniją atsisakyti savo nega- 
tyvios ir klaidinamos reklamos ir dar iki rinkimų dienos atskleisti, kiek 
gauta lėšų iš stambiųjų aukotojų už valstijos ribų. Ragino abu kandida- 
tus vesti švarią kovą ir gerbti Aukščiausiojo Teismo orumą. 

New York Times „A“ skyriaus, skirto šalies vidaus žinioms, tre- 
čiame puslapyje Gilberto ataskaita įdėta su Majerčeko ir Spano, taip 
pat su Fisko ir Makarti fotografijomis. Joje nušviesta rinkimų kova 
apskritai, paskui susitelkta į gėjų santuokų temą, sukurtą ir įterptą į tą 
konkurenciją dviejų vyrų iš Ilinojaus. Gilbertas nuodugniai pasidarbavo 
kaupdamas įrodymus, kad tuodu vyrai — nuo seno Čikagos gyventojai 
ir faktiškai neturi jokių sąsajų su Misisipe. Jis nekėlė prielaidų, kad jais 
naudojasi konservatyvūs politikos veikėjai, siekdami sabotuoti Makarti. 
Jam nė nereikėjo. Svarbiausia tėkšta paskutinėje pastraipoje. Cituotas 
Natas Lesteris, kaip pasakęs: „Tie vyrukai — pora marionečių, naudo- 

jamų Rono Fisko ir jo rėmėjų sukurti problemai, kurios nė neegzistuoja. 
Jų tikslas — uždegti dešiniojo sparno krikščionis ir nuvesti juos iki 
balsadėžių.“ 


Ronas ir Dorina Fiskai sėdėjo virtuvėje prie stalo, neprisiliesdami anks- 
tyvojo rytmečio kavos, vis skaitydami Džeksono laikraščio vedamąjį ir 
piktindamiesi. Juk kampanija iki šiol vyko taip sklandžiai. Per visas vie- 
šosios nuomonės apklausas jie pirmavo. Liko tik devynios dienos, ir jau 
švietėsi pergalė. Tai kodėl gi Ronas valstijos didžiausio laikraščio staiga 
vaizduojamas kaip „apgavikas“ ir „nesąžiningas“? Skaudus, žeminantis 
antausis, kokio jie nė nenumanė sulauksią. Ir tikrai nepelnytas. Juk 
jie — sąžiningi, dori, neabejotini krikščionys. Kodėl gi šitaip? 

Suskambo telefonas, ir Ronas sugriebė ragelį. Pavargęs Tonio balsas: 

— Ar matėte Džeksono laikraštį? 

— Taip, dabar turime jį pasidėję priešais save. 

— O ar matėte leidžiamą Hatisburge ir Sun Herald? 

— Ne. O kas? 

— Ar skaitėte New York Times? 

— Ne. 

— Pasižiūrėkite juos internete. Paskambinsite man po valandos. 

— Nejau taip blogai? 

— Taip. 

Juodu perskaitė ir dar valandą piktinosi, paskui nusprendė neiti į 
bažnyčią. Ronas jautėsi išduotas ir sutrikęs, neturėjo nuotaikos kur nors 
rodytis iš namų. Pagal paskutiniuosius viešosios nuomonės tyrėjo Atlan- 
toje skaičius jis patogiai pirmavo. Tačiau dabar jam dingojosi, kad pra- 
laimėjimas garantuotas. Joks kandidatas negali atlaikyti tokios pylos. Jis 
kaltino liberaliąją spaudą, Tonį Zekerį ir save patį, kad buvo toks naivus. 
Kodėl jo taip pasitikėta žmonėmis, kuriuos vos pažįsta? 

Dorina ramino vyrą, kad tai ne jo kaltė. Juk taip visiškai metęsis į 
kampaniją, kad liko mažai laiko stebėti viską kitką. Bet kuri kampanija 
vyksta chaotiškai. Niekas nepajėgus sekti visų darbuotojų ir savanorių 
veiksmų. | 

Ronas per ilgą ir įtemptą telefoninį pokalbį išsikrovė ant Tonio. 

— Per jus aš sukompromituotas, — priekaištavo Ronas. — Paže- 
minote mane ir mano šeimą tiek, kad man tikrai nesinori išeiti iš namų. 
Galvoju pasitraukti. | 

— Jums negalima pasitraukti, Ronai, jau esate per daug investa- 
vęs, — įtikinėjo Tonis, mėgindamas sutramdyti jį apėmusią paniką ir 
nuraminti savo vaikiną. | 

— Čia ir problema, Toni. Aš leidau jums, vyručiai, generuoti per- 
nelyg daug grynųjų pinigų, ir jūs nepajėgiate su jais tvarkytis. Tuojau pat 
nutraukite visą reklamą per televiziją. 

— Tai neįmanoma, Ronai. Ji jau užvesta. 

— Vadinasi, aš nekontroliuoju savo paties kampanijos, tą jūs man 
sakote, Toni? 

— Viskas ne taip paprasta. 

— Aš neinu iš namų, Toni. Dabar pat išimkite visus reklaminius 
filmukus. Sustabdykite viską, o aš skambinu tų laikraščių redaktoriams. 
Pripažinsiu savo klaidas. 

— Ronai, baikite. 

— Šeimininkas aš, Toni, tai mano kampanija. 

— Taip, ir jau laimėjote rinkimų kovą. Nesumaukite jos, kai liku- 
sios tik devynios dienos. 

— Ar žinojote, kad Darelas Seketas miręs? 

— Na, tiesą sakant, aš negaliu... 

— Atsakykite į klausimą, Toni. Ar žinojote, kad jis miręs? 

— Nesu tikras. 

— Jūs žinojote, kad jis miręs, ir sąmoningai išleidote klaidingą 
reklamą, taip? 

— Ne, aš... 

— Jūs išvytas, Toni. Jūs išvytas, o aš pasitraukiu. 

-— Nesikarščiuokite, Ronai. Nusiraminkite. 
— Jūs išvytas. 

— Po valandos atvyksiu. 

— Taip ir padarykite, Toni. Atvykite čionai kuo greičiau, o iki to 
laiko esate išvytas. 

— Jau išvykstu. Nesiimkite nieko, iki atsirasiu pas jus. 
— Aš dabar pat skambinu redaktoriams. 


— Nedarykite to, Ronai. Prašau. Palaukite, iki aš atkaksiu. 


Sekmadienio rytą advokatai turėjo mažai laiko laikraščiams. Aštuntą 
valandą jie rinkosi viešbutyje dienai, kuri neabejotinai turėjo būti pati 
svarbiausia. Iš Džaredo Kertino nebuvo jokio ženklo, ar ilgai jis dar 
ketina derėtis prieš grįždamas į Atlantą, bet spėta, kad pirmas raundas 
baigsis sekmadienį popiet. Vesas ir Meri Greisė buvo pasiryžę tądien 
išvažiuoti, turėdami bendrą supratimą, kiek pinigų verti pirmos ir antros 
grupės atvejai. | 

Iki 8.30 jau buvo vietoje visi ieškovų advokatai, daugelis būriavosi 
grupelėmis, rimtai kalbėdamiesi ir visai nekreipdami dėmesio į Sterlingą 
Bincą, kuris irgi jų tartum nematė. Jį supantys asmenys tebeliko tie pa- 
tys. Jis nesikalbėjo su kito grupinio ieškinio advokatu iš Melburn Bičo. 
Teisėjas Rozentalis atvyko 8.45 ir pakomentavo, kad dar nėra nieko nuo 
atsakovo šalies. Teismų advokatai galiausiai tai pastebėjo. Priešais juos 
nesėdėjo nė vienos gyvos dvasios. Vesas suspaudinėjo Džaredo Kertino 
mobiliojo telefono numerį, bet išklausė tik įrašytą jo atsakymą. 

— Juk mes susitarėme devintą, ar ne? — paklausė Rozentalis, pen- 
kios minutės iki tos valandos. Vienbalsiai patvirtinta, kad devynios — ta 
magiška valanda. Jie ėmė laukti, ir staiga laikas ėmė slinkti kur kas lėčiau. 

9.02 Frenkas Salis, „Krane“ atstovaujantis vietinis advokatas, įžen- 
gė į salę ir kažkaip droviai, bemaž sumišęs paskelbė: 

— Mano klientas nusprendė pertraukti šias derybas iki papildomo 
pranešimo. Labai apgailestauju dėl sukelto nepatogumo. 

— Kur Džaredas Kertinas? — griežtai paklausė teisėjas Rozentalis. 

— Šiuo metu jisai skrenda atgal į Atlantą. 

— Kada jūsų klientas šitaip nusprendė? 

— Nežinau. Buvau informuotas maždaug prieš valandą. Aš labai 
apgailestauju, teisėjau. Atsiprašau visų čia esančiųjų. 

Salė tartum pasviro, kai viena jos pusė suslūgo nuo šio staigaus įvy- 


kių posūkio. Advokatai, apsvaigę nuo malonaus lūkesčio dalytis pyragą, 

išleido iš rankų rašiklius ir pieštukus ir išsižioję sužiuro vienas į kitą pri- 
blokšti. Daugybė atodūsių. Keiksmai murmėti pakankamai garsiai, kad 
būtų girdimi. Pečiai nusviro. Visiems norėjosi sviesti ką nors į Salį, bet jis 
buvo tik vietinis ir nuo jo niekas nepriklausė, kaip jau seniai jie tai žinojo. 

F. Klaidas Hardinas nusišluostė nuo sudrėkusio veido prakaitą ir 
narsiai tramdėsi neapsivemti. 

Visi staiga sujudo eiti, dingti iš čia. Siutino sėdėti ir spoksoti į tuš- 
čias kėdes, anksčiau užimtas žmonių, kurie kone būtų galėję juos pratur- 
tinti. Teismų advokatai greitai susirinko šūsnis popierių, vėl susikimšo 
juos į portfelius ir be ceremonijų atsisveikino vienas su kitu. 

Važiuodami namo Vesas ir Meri Greisė tylėjo. 


TRISDEŠIMT PIRMAS SKIRIUS 


Pirmadienio rytą WG// Street Journa! pranešė, kad Hatisburge derybos 
dėl sureguliavimo žlugo. Straipsnis antrame puslapyje buvo parašytas 
reporterio, turinčio „Krane Chemical“ viduje labai patikimų šaltinių, iš 
kurių vienas vertė kaltę ieškovų advokatams. „Jų reikalavimai papras- 
čiausiai pernelyg nerealūs. Mes nuvykome su geriausiais ketinimais ir 
niekur nenuėjome.“ Kitas anoniminis šaltinis pareiškė: „Tai beviltiška. 
Per tą verdiktą kiekvienas teismų advokatas mano, kad jo byla verta ke- 
turiasdešimties milijonų baksų.“ Ponas Votsas, vienas iš „Krane“ vadovų, 
pasakė: „Mes labai nusivylę. Norėjome nustumti šį bylinėjimąsi už savęs 
ir judėti toliau. Dabar mūsų ateitis gana netikra.“ 

Karlas Trudo perskaitė straipsnį tiesiogiai per internetą 4.30 ryto 
savuosiuose stogo antstato apartamentuose, nusijuokė ir pasitrynė del- 
nus, tikėdamasis labai pelningos savaitės. 

Visą rytą Vesas skambino Džaredui Kertinui, bet didysis žmogus 
keliavo ir buvo nepasiekiamas — mobilusis telefonas buvo užstrigęs 
prie balso pašto. Jo sekretorius galiausiai pradėjo kalbėti šiurkščiai, bet, 
antra vertus, taip pat kalbėjo ir Vesas. Jis ir Meri Greisė labai abejojo, ar 
„Krane“ atbaidė beprotiški Sterlingo Binco reikalavimai. Jei kalbėtume 

reliatyviai, jo pasiūlytieji 30 milijonų sudarytų tik dalį bet kurio priim- 
tino susitarimo. 

Kai naujiena galiausiai pasiekė Boumorą, j ji buvo pasitikta kaip dar 
viena Dievo rykštė. 


Makarti rinkimų štabe Natas Lesteris dirbo kiaurą naktį ir tebebuvo 
įsitempęs, kai sau įprastu laiku, 8.30, atvyko Šeila. Jis elektroniniu paštu 
išsiuntinėjo Times straipsnį kiekvienam rinkimų apygardos laikraščiui, 
o kai ji su gerai pailsėjusiosios šypsena įžengė vidun ir paprašė ananasų 
sulčių, skambino reporteriams ir redaktoriams. 

— Privertėme tuos klounus palakstyti! — džiūgaudamas pranešė 
jis. — Purvini jų triukai prilipo prie pačių. 

— Sveikinu. Gražu. 

— Mes išsiuntinėjame vedamuosius ir Times straipsnį kiekvienam 
registruotam rinkėjui. 

— Kiek tai kainuoja? 

— Argi svarbu? Likus savaitei, negalime taupyti centų. Jūs pasi- 
rengusi? 

— lšvykstu po valandos. 

Per ateinančias septynias dienas ji turės aplankyti trisdešimt 
keturias vietas dvidešimtyje administracinių apygardų, ir visa tai bus 
įmanoma pasiskolinus „King Air“ iš vieno teismų advokato ir nedidelį 
reaktyvinį lėktuvėlį — iš kito. Tas žaibinis reidas sukoordinuotas Nato 
ir vyks talkinant mokyklų mokytojams, profsąjungų bosams, juodaodžių 
lyderiams ir, žinoma, teismų advokatams. Ji grįš į Džeksoną tik po bal- 
savimo. O kol kalbės iš tribūnų, rinkimų apygardą užtvindys paskutinė 
jos reklamos salvė per televiziją. 

Iki bus suskaičiuoti balsai, jos kampanija nebeturės nė cento. Ji tik 


meldėsi, kad neliktų skolų. 


Ronas Fiskas galiausiai paliko namus pirmadienį, bet nenuvyko kaip 
parastai į kontorą, o kartu su Dorina nuvažiavo į Džeksoną, į „Teis- 

mų vizijos“ patalpas dar vienam ilgam ir įtemptam pokalbiui su Toniu 
Zekeriu. Sekmadienio popietę keturias sunkias valandas prastūmę savo 
namų poilsio kambaryje, Fiskai mažai ką išsprendė. Ronas sustabdysiąs 
visą savo kampanijos veiklą, kol pavyks pataisyti pašlijusią reputaciją. Jis 
išvijo Tonį iš pareigų bent keturis kartus, bet juodu vis tiek kalbėjosi. 

Visą sekmadienį ir naktį į pirmadienį Tedfordas Atlantoje įnirtin- 
gai vykdė viešosios nuomonės apklausą ir vėlai ryte turėjo kai kuriuos 
rezultatus. Nepaisant pasmerkimų krušos iš visų pusių, Ronas Fiskas 
tebepirmavo prieš Šeilą Makarti trimis punktais. Gėjų santuokų klau- 
simas pagavo rinkėjus, iš kurių daugelis vis dar buvo labiau palankūs 
konservatyvesniam kandidatui. 

Ronas nebuvo tikras, ar gali tikėti kuo nors iš besidarbuojančiųjų jo 
kampanijoje, bet naujieji viešosios nuomonės apklausos duomenys šiek 
tiek pakėlė jam nuotaiką. 

— Jūs jau laimėjote šį reikalą, Ronai, — vis kartojo Tonis. — Tik 
nesugadinkite visko. | 

Galiausiai abu rado bendrą kalbą, bet Ronas užsispyrė, kad juodu 
pasirašytų, lyg būtų suderėję, susitarimą. Pirma, Ronas liksiąs rinkimų 
kovoje. Antra, Tonis išsaugosiąs savo postą kaip kampanijos vadovas. 
Trečia, Ronas susitiksiąs su laikraščių redaktoriais, pripažinsiąs savo 
klaidas ir pažadėsiąs švarią kovą paskutinę savaitę. Ketvirta, nebus 
naudojama kampanijos literatūros, televizijos intarpų, tiesioginių laiškų 
rinkėjams, reklamos per radiją, nieko, iš anksto nepritarus Ronui. 
nių ant grotelių restorane „Prie Kapitolijaus“ , paskui Ronas ir Dorina 
išvažiavo namo, didžiuodamiesi, kad tvirtai apgynė savo pozicijas, ir 
trokšdami vėl pasinerti į kampaniją. Abu jau uodė pergalę. 


Baris Rainhartas atkako į Džeksoną pirmadienio vidudienį ir įkūrė savo 
bazę didžiausiame miesto centro viešbutyje, liukso numeryje. Neketino 
palikti Misisipės, kol nepasibaigs rinkimai. 

Jis nekantraudamas laukė atvykstant Tonio su žinia, kad jųdviejų 
žirgas tebedalyvauja lenktynėse. Kaip žmogui, kuris labai didžiuodavosi 
išliekąs šaltas kad ir kokiomis sunkiomis aplinkybėmis, pastarosios dvi- 

dešimt keturios valandos ištampė nervus. Baris mažai miegojo. Jeigu 
Fiskas pasitrauktų, Rainharto karjera labai skaudžiai nukentėtų, gal net 
sužlugtų. 

Plačiai šypsodamasis Tonis įžengė į numerį, ir abu vyrai sugebėjo 
juokauti. Netrukus juodu peržiūrinėjo žiniasklaidos užpirkimų ir rekla- 
mos planus. Turėjo pakankamai pinigų, kad pajėgtų užtvindyti rinkimų 
apygardos televizijas reklaminiais filmukais, ir jeigu ponas Piskas pagei- 
daująs vien pozityvių, tebūnie taip. 


Į naujienas iš pasitarimo dėl taikaus sureguliavimo birža sureagavo grei- 
tai ir bjauriai. Dienos sandoriai „Krane“ akcijomis prasidėjo po 15,25 ir 
vidudienį jau vyko po 12,75 dolerio. Karlas Trudo piktdžiugiškai stebėjo 
nuosmukį, o jo turto vertė kas minutę traukėsi. Kad dar labiau sustiprin- 
tų baimę ir karštligę, jisai suorganizavo vyriausiųjų „Krane“ kompanijos 
vadovų ir bankroto advokatų posėdį, paskui nutekino šią žinią vienam 
reporteriui. 

Antradienio rytą New York Times savo Verslo skyriuje įdėjo straips- 
nį, kuriame vienas iš kompanijos juriskonsultų sakė: „Veikiausiai šią sa- 
vaitę mes oficialiai įteiksime pareiškimą dėl apsaugos pagal bankroto 
įstatymą.“ Pirmą kartą per dešimtį metų akcijos nukrito žemiau 10 
dolerių ribos ir ėjo maždaug po 9,50. | 

Įpusėjus antradieniui į; Džeksoną privačiu reaktyviniu atskrido 
Majerčekas ir Spanas. Iš oro uosto juodu buvo paimti vairuotojo ir 
automobiliu nuvežti į jų advokato kontorą, kur susitiko su reporteriu iš 
Džeksono C/arion-Ledger. Per valandos interviu abu paneigė Gilberto 
paskelbtą straipsnį, patvirtindami savo pilietybę naujoje valstijoje ir ilgai 
postringaudami apie svarbą jų civilinio ieškinio, kuris netrukus bus nag- 
rinėjamas Misisipės Aukščiausiajame Teisme. Per visą interviu juodu 
laikėsi už rankų, pozuodami laikraščio fotografui. Viskam tam dedantis, 
Baris Rainhartas ir Tonis Zekeris gilinosi į savo užsakyto naujausio vie- 
šosios nuomonės tyrimo duomenis. Fisko šešiolikos punktų pranašumas 
sumažėjo iki penkių — per septyniasdešimt dvi valandas dramatiškiau- 
sias krytis, kokį Baris kada nors buvo regėjęs. Bet jis buvo pernelyg užsi- 
grūdinęs, kad panikuotų. Tačiau Toniui nervai visai pakriko. 

Juodu nusprendė pertvarkyti televizinę reklamą. Atmetė filmuką 
su Darelu Seketu ir tą, kuriame buvo rodomi valstijos sieną kertantys 
nelegalūs svetimšaliai. Per ateinančias tris dienas paliksią tik gėjų san- 
tuokų ir ginklų šlovės temą. O savaitgalį persimesią prie raminamos 
reklamos ir paliksią rinkėjus su šiltais ir neapibrėžtais jausmais Rono 
Fisko ir visokeriopo jo padorumo atžvilgiu. 

Tuo pat metu pietinėje Misisipėje pavargę laiškanešiai kasdien 
pristatinės rinkėjams po kelias tonas Fisko propagandos, iki rinkimų 
kampanija, laimei, baigsis. 

Žinoma, viskas turi būti daroma pritarus ponui Fiskui. 


Po kelių juodraščių Denis Otas pagaliau baigė laišką ir paprašė savo 
žmoną jį perskaityti. Jai pritarus, pastorius nunešė laišką į paštą. Stai kas 
buvo jame rašoma: 


Brangusis Broli Iedai, 
klausiausi praeitą sekmadienį ber maldas sakyto ir WBMR" sto- 
ties transliuoto jūsų pamokslo įrašą. Kažin ar galima jį pavadinti 
pamokslu. Veikiau tai agitacinė kalba. Neabejoju, smerkti bomo- 
seksualus iš savo sakyklos — įprasta jūsų duona, ir to nekomen- 
žuosiu. Tačiau jūsų išpuolis prieš Iiberalius teisėjus devynios dienos 
iki rinkimų — ne kas kita, kaip diatribė prieš Šeilą Makarti, 
kurios pavardė, žinoma, nėsyk nepaminėta. Užsipuldamas ją, jūs 
akivaizdžiai parėmėte jos varžovą. 

Tokia politinė kalba yra aiškiai draudžiama įstatymo ir Fe- 
deralinės mokesčių inspekcijos nuostatų. Kaip 501 (C) (3) punkte 
įvardyta nesiekianti pelno organizacija, „Derliaus tabernakulis“ 
negali įsitraukti į politinę veiklą. Šitaip elgiantis rizikuojama 
prarasti savąjį pelno nesiekiantį statusą, o tai katastrofiška pa- 
sekmė bet kuriai bažnyčiai. 

Iš patikimų šaltinių esu girdėjęs, kad į šią rinkimų kampaniją 
veliasi patys ir velia savo bažnyčias kiti vietiniai bastoriai, visi 


* Iš Filadelfijos transliuojanti religinė radijo stotis. 

Jūsiškės „Brolijos koalicijos“ nariai. Esu tikras, kad tai — dalis gerai 

koordinuojamų pastangų padėti, jog būtų išrinktas Ronas Fiskas, ir 
nė kiek neabejoju, kad šį sekmadienį jūs ir kiti basinaudosite savo 
sakykla, baragindami savo parapijiečius balsuoti už. jį. 

Ponu Fisku stambaus verslo interesų naudojamasi siekiant 
prikaišioti į mūsų Aukščiausiąjį Teismą teisėjų, kurie globotų 
korpboratyvinius įstatymų pažeidėjus, abribodami jų atsakomybę. 
Kentės tik mažieji žmoneliai — jūsų ir mano parapijiečiai. 

Perspėju, šį sekmadienį aš žiūrėsiu ir klausysiuos. Ir ne- 
dvejosiu pranešti mokesčių inspekcijai, jeigu jūs toliau tęsite savo 
nelegalią veiklą. 
Jūsų brolis Kristuje 

Denis Otas 


Ketvirtadienį juridinė Peitonų firma susirinko greitų priešpiečių, taip pat 
ir baigiamajai peržvalgai, kas dar būtina padaryti per paskutiniąsias rinki- 
mų kampanijos minutes. „Šachtoje“ ant tinko plokščių sienos Šermanas 
chronologine tvarka sukabino spausdintus reklaminius skelbimus, iki šiol 
naudotus Rono Fisko. Ten buvo šeši kreipimaisi per visą puslapį iš laikraš- 
čių ir penki tiesioginiai laiškai rinkėjams. Ta kolekcija kasdien dabar buvo 
atnaujinama, nes Fisko spausdinimo mašinos sukosi viršvalandžius. 

Ši demonstracija atrodė įspūdinga ir slegianti. 

Pasitelkęs Hatisburgo gatvių planą ir registruotųjų rinkėjų sąra- 
šą, Šermanas išskyrė rajonus universiteto kaimynystėje. Jisai su Tabe, 
Rasčiu ir Vike, taip pat Vesas su Meri Greise eisią nuo durų prie durų. 
Per kitas penkias dienas jiems. būtina pasibelsti į du tūkstančius durų. 
Olivija sutiko pasilikti kontoroje ir atsiliepinėti į telefono skambučius. 
Ją pernelyg kamavo artritas, kad leistųsi į gatves. 

Kitos komandos, daugelis jų iš vietinių teismo advokatų kontorų, 
agituosią po likusįjį Hatisburgą ir jo artimiausius priemiesčius. Dau- 
guma tų savanorių ne tik įteikinės agitacinę Makarti medžiagą, bet ir 
platins brošiūras, raginančias balsuoti už teisėją Tomą Harisoną. 

Perspektyva belstis į šimtus durų atrodė visai miela — bent Ve- 
sui ir Meri Greisei. Nuo pirmadienio nuotaika kontoroje tvyrojo kaip 

laidotuvėse. Taikaus sureguliavimo fiasko išsunkė jų dvasią. Nuolatinės 
šnekos apie tai, kad „Krane“ oficialiai įregistruos prašymą dėl 11-ojo 
skirsnio“, jiems kėlė baimę. Visi buvo išsiblaškę ir dirglūs, taip reikalingi 
kelių dienų atvangos. 

Baigiamąją ataką surežisavo Natas Lesteris. Kiekviena balsavimo 
apylinkė visose dvidešimt septyniose administracinėse apygardose turė- 
jo ką nors jai priskirtą, o Natas — kiekvieno savanorio mobiliojo tele- 
fono numerį. Ketvirtadienį popiet jis pradėjo jiems skambinti, ir neduos 
ramybės iki pirmadienio vakaro. 


Per pasiuntinį Brolio Tedo laiškas buvo pristatytas į Pain Grouvo baž- 
nyčią. Jame buvo rašoma: 


Brangusis bastoriau Otai, 
esu sujaudintas jūsų rūpesčio, taib bat sužavėtas, kad susidomėjote 
mano pamokslais. Klausykitės jų atidžiai ir kurią nors dieną galbūt 
pažinsite Jėzų Kristų kaib savo asmeninį Išganytoją. O iki tol aš 
vis melsiuos už jus ir visus tuos, kuriuos vedate klaidingu keliu. 

Prieš keturiolika metų Dievas pastatė mūsų maldos namus, 
paskui sumokėjo už juos bipoteką. Jis atvedė mane ten į sakyklą ir 
mano žodžiais kalba savo mylimos avelėms. 

Rengdamasis pamokslams aš klausausi tik Jo, nieko kito. Jisai 
smerkia homoseksualumą ir visus, $į praktikuojančius ir balaikan- 
čius. Thai parašyta Biblijoje, kuriai siūlau skirti daugiau laiko. 

Ir galite tuščiai negaišti ir nesivarginti, jaudindamasis dėl 
manęs ir mano bažnyčios. Juk tikrai turite Der akis ką veikti pas 
save Pain Grouve. 

Aš sakysiu pamokslus, kokius pasirinksiu. Skyskite federali- 
nei valdžiai. Kai Dievas mano pusėje, neturiu ko bijoti. 

Tegul bus Jis bagarbintas, 
Brolis Tedas 


* Bankroto įstatymo skirsnis, pagal kurį bankrutuojančiai firmai paskiriamas globėjas dėl 
reorganizacijos. 

TRISDEŠINT ANTRAS SKTRIUS 


Iki penktadienio dvylikos Baris Rainhartas sutvirtino savojo viešosios 
nuomonės tyrimo duomenis tiek, kad nebesibaimino paskambinti ponui 
Trudo. Fiskas septyniais punktais priekyje ir atrodo vėl įgijęs pagreitį. 
Baris nesivaržė šiek tiek suapvalinti skaičius, kad didysis žmogus jaustų- 
si geriau. Kad ir kaip būtų, jis visą savaitę melavo. Ponas Trudo niekada 
nesužinos, kad jie iššvaistė bemaž šešiolikos punktų pranašumą. 

— Mes pirmaujame dešimtimi punktų, — užtikrintai pranešė iš 
savojo liukso viešbutyje. | 

— Taigi baigta? 

— Nežinau nė vienų rinkimų, kuriuose pirmaujantysis būtų per 
paskutinį savaitgalį praradęs dešimt punktų. Ir su visais tais pinigais, 
kuriuos leidžiame žiniasklaidai, manau, mes laimime. 

— Gražiai padirbėta, Bari, — pagyrė Karlas ir užtrenkė savo mo- 
biliojo dangtelį. 

Volstritui laukiant žinios, kad „Krane Chemical“ įregistruos pa- 
reiškimą dėl bankroto, Karlas Trudo per slaptą transakciją supirko pen- 
kis milijonus kompanijos kapitalo akcijų. Jas pardavė vienas investicinių 
fondų administratorius, atsakingas už valstybės tarnautojų pensijų port- 
telį Minesotoje. Karlas mėnesius tykojo tų akcijų, ir administratorius 
galiausiai įsitikino, kad „Krane“ — beviltiškos. Išmetė tas akcijas po 11 
dolerių už vieną ir dar manė, kad jam pasisekė. 

Paskui Karlas ėmėsi plano supirkti dar penkis milijonus akcijų, 
kai tik birža atsidarys. Jo kaip pirkėjo tapatybė nebus atskleista, kol ne- 
įregistruos to sandorio po dešimties dienų Vertybinių popierių ir biržos 
veiklos komisijoje“. 

O iki to laiko rinkimai Misisipėje, žinoma, jau bus pasibaigę. 

Per tuos metus, kai buvo paskelbtas verdiktas, jis slapčiomis ir me- 
todiškai didino savo kapitalo dalį kompanijoje. Pasinaudojant lengvati- 


* Federalinė agentūra, vykdanti vertybinių popierių judėjimo kontrolę, siekiant užkirsti kelią 
piktnaudžiavimams. 

niais investicijų fondais užsienyje, Panamos bankais, dviem fiktyviomis, 
Singapūre besibazuojančiomis korporacijomis ir kvalifikuotais vieno 
šveicarų bankininko patarimais, „Trudeau Group“ dabar priklausė 60 
procentų „Krane“ kapitalo. Staigiai pagriebus dar dešimt milijonų akci- 
jų, Karlui priklausanti dalis padidės iki 77 procentų. 

Penktadienį 14.30 „Krane“ išleido trumpą oficialų pranešimą spau- 
dai, kad „įregistravimas dėl bankroto neribotam laikui atidedamas.“ 


Baris Rainhartas nesekė Volstrito naujienų. „Krane Chemical“ ir jos 
finansiniai reikalai mažai jį domino. Per kitas tris paras reikėjo stebėti 
bent tris dešimtis svarbių dalykų, ir nė vieno negalima buvo pražiūrėti. 
Tačiau po penkių viešbučio liukse pratūnotų dienų jam norėjosi paju- 
dėti. 

Toniui vairuojant, juodu paliko Džeksoną ir nuvyko į Hatisburgą, 
kur Bariui surengta trumpa ekskursijėlė apžiūrėti įžymias vietas: Foresto 
apygardos Išvažiuojamąjį teismą, kuriame verdiktas užvedė tą viską, pu- 
siau apleistą prekybos centrą, kurį Peitonai vadino savo kontora (su „Ke- 
nio karatė“ klubu iš vieno šono ir viskio parduotuve — iš kito), ir porą 
rajonų kaimynystėje, kur Rono Fisko kiemo plakatai skaičiumi dvigubai 
lenkė Šeilos Makarti. Abu papietavo miesto centro restorane, pavadin- 
tame „Krantinės gatvė 206“ ir 19.00 sustojo priešais „Rido Grino sporto 
areną“ Pietų Misisipės universiteto studentų miestelyje. Sėdėdami au- 
tomobilyje juodu stebėjo atvykstančią publiką — minivenais, specialiai 
pritaikytais mokykliniais autobusais ir prašmatniais ekipažais, ant kurių 
kiekvieno iš šonų buvo ryškiomis raidėmis užrašytas jų bažnyčios pa- 
vadinimas. Suvažiavo jie iš Pervio, Poplarvilio, Lambertono, Boumoro, 
Kolinso, Maunt Olivo, Bruklino ir Sand Hilo. 

— Kai kurie tų miestukų — valanda kelio nuo čia, — patenkintas 
paaiškino Tonis. 

Tikintieji plūdo į automobilių aikšteles aplinkui sporto salę ir sku- 
bėjo vidun. Daugelis nešėsi vienodus mėlynai ir baltai dažytus plakatus 
su užrašu: „Gelbėkim šeimas“. 

— Iš kur jūs gavote tuos plakatus? — paklausė vieną Tonis. 

— Vietnamietiški. 

— Vietnamietiški? 

— Gavome juos po baksą dešimt, iš viso penkiasdešimt tūkstančių. 
Kinų kompanija prašė po baksą trisdešimt. 

— Kaip malonu girdėti, kad taupome pinigus. 

19.30 Rainhartas ir Zekeris įėjo į areną ir prasigrūdo į aukščiausias 
vietas palubėje — kuo toliau nuo įsiaudrinusios minios žemesniosiose 
eilėse. Viename arenos gale buvo įrengta scena su kabančiais už jos mil- 
žiniškais transparantais „Gelbėkime šeimas“. Žinomas baltųjų gospelo 
kvartetas (4 500 dolerių už vakarą, 15 000 — už savaitgalį) kaitino 
publiką. Arenos grindys buvo nustatinėtos tvarkingomis sulankstomųjų 
kėdžių — daugybe jų — eilėmis, kur sėdėjo džiugiai nusiteikę žmonės. 

— Kiek čia yra sėdimųjų vietų? — paklausė Baris. 

— Aštuoni tūkstančiai per krepšinį, — atsakė Tonis, apsidairyda- 
mas po areną. Keli sektoriai už scenos buvo neužpildyti. — Kai kėdės 
sustatytos ir aikštelėje, sakyčiau, netoli devynių tūkstančių. 

Baris atrodė patenkintas. 

Ceremonimeistras buvo vienas vietinis dvasininkas. Jis nuramino 
minią ilga malda, į kurios pabaigą daugelis žmonių lingavo aukštyn 
rankomis, lyg siektų dangaus. Nemažai jų murmėjo ir šnabždėjo, karštai 
melsdamiesi. Baris ir Tonis tik stebėjo, visai patenkinti savo nepamal- 
dumu. | 

Kvartetas uždegė visus dar viena giesme, paskui juos pakeitusi juo- 
daodžių gospelo grupė (500 dolerių už vakarą) išjudino salę triukšmin- 
gai atlikta daina „Gimę garbinti“. Pirmas kalbėtojas buvo Volteris Atlis 
iš „Amerikos šeimų aljanso“ Vašingtone, ir kai jis atsistojo tribūnoje, 
Tonis prisiminė jų pirmą susitikimą prieš dešimt mėnesių, kai prisistati- 
nėjo Ronas Fiskas. Atrodė, lyg buvę tai prieš daugelį metų. Atlis buvo ne 
pamokslininkas, o juolab — ne kažin koks kalbovas. Jis įvarė žmonėms 
nuobodulį bauginamu sąrašu visokių blogybių, šiuo metu teikiamų 
svarstyti Vašingtone. Plūdo teismus, politikus ir daugybę kitų blogų 
žmonių. Kai baigė, publika paplojo ir sulingavo atsineštais plakatais. 

Vėl muzika. Dar viena malda. Mitingo žvaigždė buvo Deividas 
Vilfongas, krikščionių aktyvistas, gebantis įsiterpti į visus iškilnius dis- 

putus apie Dievą. Jo radijo laidos kasdien klausėsi dvidešimt milijonų 
žmonių. Daug kas siuntė jam pinigų. Daug kas pirko jo knygas ir kalbų 
įrašus. Išsilavinęs įšventintas dvasininkas uždegančiu siautulingu balsu, 
jis per penkias minutes priversdavo klausytojus pašokti ir atsistojusius 
sukelti griausmingas ovacijas. Jisai smerkė amoralumą kiekviename 
fronte, bet sunkiąją artileriją pasiliko norintiems tuoktis gėjams ir 
lesbietėms. Žmonės nepajėgė ramiai sėdėti ar tylėti. Jisai suteikė jiems 
progą žodžiais išreikšti savo pasipriešinimą ir dargi daryti šitaip labai 
viešai. Kas trečią sakinį Vilfongas turėdavo palaukti, kol nuščius ap- 
lodismentai. 

Jam buvo mokama 50 000 dolerių už savaitgalį — pinigai, prieš 
mėnesius atsiradę kažkur iš slėpiningų „Irudeau Group“ gelmių. Tačiau 
joks Žmogus nepajėgtų jų atsekti. 

Dvidešimtą savojo spektaklio minutę Vilfongas padarė pauzę ypa- 
tingam pristatymui. Kai į sceną įžengė Ronas ir Dorinai Fiskai, arena 
tartum visa drebėjo. Ronas kalbėjo penkias minutes. Paprašė antradienį 
jų balsų ir maldų. Griaudėjant atsistojusios publikos ovacijoms, jis ir 
Dorina perėjo per sceną, modami rankomis ir pergalingai kratydami iš- 
keltus kumščius. Pasiekus abiem kitą scenos galą, minia trypė kojomis. 

Bariui Rainhartui pavyko sutramdyti savo linksmumą. Iš visų jo 
kūrinių Ronas Fiskas — pats tobuliausias. 


Kitą dieną ir sekmadienį visoje pietinėje Misisipėje buvo gelbėjamos 
šeimos. Atlis ir Vilfongas sutraukdavo milžiniškas minias ir, žinoma, jos 
garbino Roną bei Doriną Fiskus. 

Nusprendusieji nevažiuoti bažnytiniu autobusu į mitingus buvo be 
paliovos bombarduojami reklama per televiziją. Ir visada visai netoliese 
šmėžuodavo laiškanešys, tempiantis į atakuojamus namus dar daugiau 
kampanijos propagandos. 

Kol kampanija viešai skubėjo kvaitinamu šėlsmu, per savaitgalį 
išryškėjo ir tamsesnė jos pusė. Marlinui vadovaujant, dešimtys opera- 
tyvininkų pasklido po rinkimų apygardą ir užmezgė ryšius su senaisiais 
kontaktais. Jie lankė kaimiškųjų rajonų kontrolierius jų ūkiuose, juodao- 

džių dvasininkus jų bažnyčiose, rinkimų apylinkių bosus jų medžioklės 
trobelėse. Peržiūrėti rinkėjų registracijos sąrašai. Sutarta dėl skaičių. 
Maišai grynųjų perėjo iš rankų į rankas. Tarifas nustatytas 25 doleriai už 
balsą. Kai kas tai vadino „pinigais už dujas“, lyg taip būtų buvę galima 
pateisinti kaip legalias išlaidas. 

Operatyvininkai darbavosi dėl Rono Fisko, nors jis taip ir nesu- 
žinos apie jų veiklą. Įtarimų kils, kai bus suskaičiuoti balsai, Fiskui gavus 
stulbinamą jų kiekį juodaodžių rinkimų apylinkėse, bet Tonis tada jį 
nuramins, kad paprasčiausiai kai kurie protingi žmonės supranta, kas 
yra svarbu. 


Lapkričio 4-3 du trečdaliai registruotų pietinėje rinkimų apygardoje 
rinkėjų sumetė savo balsus. 

19.00 užsidarius balsavimo punktams, Šeila Makarti nuvažiavo 
tiesiai į Biloksio „Riviera Casino“, kur jos savanoriai rengėsi pobūviui. 
Neįsileista nė vieno reporterio. Pirmieji rezultatai buvo gana patenki- 
nami. Ji nugalėjo Harisono apygardoje, savo gimtinėje, surinkusi 55 
procentus balsų. 

Natas Lesteris Džeksone, Makarti štabe, pamatęs šį skaičių, supra- 
to, kad jiems baigta. Fiskas gavo beveik pusę balsų pačioje santūriausioje 
iš visų pietinės Misisipės administracinių apygardų. Netrukus bus kur 
kas blogiau. 

Sausakimšame žmonių kampanijos biure, įsikūrusiame Brukheive- 
no centre, Ronas ir Dorina užkandžiavo pica. Linkolno apygardos balsai 
buvo skaičiuojami čia pat, kiek toliau gatve, ir kai atėjo žinia, kad jų 
kaimynai gausiai dalyvavo ir atidavė už jį 75 procentus balsų, prasidėjo 
vakaronė. Gretimoje Paiko apygardoje Fiskas surinko 64 procentus. 

Kai Šeila pralaimėjo Pakrantės Henkoko apygardoje, jos vakaras 
baigėsi — kaip ir karjera Aukščiausiajame Teisme. Per vieną dešimties 
minučių tarpsnį ji paskui buvo aplenkta Foresto (Hatisburge), Džounso 
(Lorele) ir Adamso (Načeze) apygardose. 

Iki 23.00 visose rinkimų apylinkėse suskaičiuoti balsai. Ronas 
Fiskas lengvai laimėjo surinkdamas 53 procentus balsų. Šeila Makarti 

gavo 44 procentus, o Klitas Koulis išsaugojo pakankamai gerbėjų, kad 
šie suteiktų jam likusius 3 procentus. Visiškas sutriuškinimas — Fiskas 
nelaimėjo tik Harisono ir Stouno apygardose. 

Net Kancerio apygardoje jis įveikė Makarti, nors ne keturiose 
rinkimų apylinkėse, įeinančiose į Boumoro miesto ribas. Tačiau kaimiš- 
kuosiuose rajonuose, kur laukuose plušėjo „Brolijos“ dvasininkai, Ronas 
Fiskas pasiėmė beveik 80 procentų balsų. 

Meri Greisė apsiverkė, pamačiusi galutinius skaičius iš Kerio apy- 
gardos: Fiskas — 2238, Makarti — 1870, Koulis — 55. 

Viena gera žinia buvo ta, kad išsilaikė teisėjas Harisonas, bet ir tai 
Vos VOS. 


Po rinkimų praėjus savaitei dulkės nusėdo. Duodama kelis interviu Šeila 
Makarti rodė mandagų pralaimėjusiosios veidą. Vis dėlto jos pasakyta: 
„Bus įdomu pamatyti, kiek pinigų Ronas Fiskas surinko ir išleido.“ 

Teisėjas Džimis Makelveinas buvo ne toks mandagus. Keliuose 
straipsniuose jis cituotas kaip pasakęs: „Ne itin trokštu dirbti teisme 
kartu su žmogumi, už savo vietą sumokėjusiu tris milijonus.“ 

Tačiau kai buvo pateiktos oficialios ataskaitos, trys milijonai atro- 
dė gana pigu. Fisko kampanija atsiskaitė iš viso už 4,1 milijoną dolerių 
įplaukų, ir sukrečianti 2,9 milijonų dolerių suma surinkta per trisdešimt 
vieną spalio dieną. Devyniasdešimt vienas procentas šių pinigų su- 
plūdo iš valstijos išorės. Ataskaitose neįtraukta jokie įnašai ar išlaidos, 
susijusios su tokiomis grupuotėmis kaip „Nukentėjusieji nuo civilinių 
ieškinių — už teisybę“, „Sukylančiosios aukos“ ir SGS. Kaip reikalauja- 
ma pagal įstatymą, Ronas Piskas pasirašė ataskaitą, bet dėl finansavimo 
turėjo daug klausimų. Mygo iš Tonio atsakymų apie jo lėšų rinkliavos 
metodus, o kai atsakymus gavo miglotus, juodu apsimainė piktais žo- 
džiais. Fiskas apkaltino Tonį slepiant pinigus ir naudojantis jo nepatyri- 
mu. Tonis susierzinęs atkirto, kad Fiskui buvo pažadėtos neribotos lėšos 
ir kad po įvykusio fakto negarbinga skųstis. 

— Turėtumėte man dėkoti, o ne kabinėtis dėl pinigų, — užriko jis 
per ilgą, vaidingą jųdviejų susitikimą. 


300 JOHN GRISHAM 


Tačiau netrukus juodu bus užpulti reporterių ir turės vaizduoti 
vieningą frontą. | 

Makarti kampanija surinko 1,9 milijonus dolerių, ir visus juos 
išleido iki paskutinio cento. Prireiks daug metų, kol bus padengtas 
500 000 dolerių vekselis, ištrauktas Vilio Bentono ir pasirašytas dvyli- 
kos MTA vadovų. 

Kai tik tapo prieinami galutiniai skaičiai, žiniasklaidoje pratrūko 
audra. C/arion-Ledger laikraščio tiriamosios žurnalistikos komanda 
ėmėsi Tonio Zekerio, „Teismų vizijos“, Rono Fisko ir daugelio aukotojų 
iš valstijos išorės, atsiuntusių po 5000 dolerių čekius. Įvairių laikraščių 
straipsniuose verslo grupuotės ir teismų advokatai apsimainė piktais 
žodžiais. Redakcijų vedamieji šėlo dėl reformos būtinumo. Valstybės 
sekretorius ėmėsi teismine tvarka persekioti „Nukentėjušiuosius nuo 
civilinių ieškinių — už teisybę“, „Sukylančiąsias aukas“ ir SGS dėl tokių 
detalių kaip jų narių pavardės ir bendrų sumų, išleistų reklamai. Bet tyri- 
mai sulaukė atkaklaus pasipriešinimo iš Vašingtono teisininkų, turinčių 
plačią patirtį rinkimų klausimais. 

Baris Rainhartas visa tai stebėjo iš savo prabangaus biuro Boka 
Ratone. Tokie tampymaisi po varžybų buvo taisyklė, o ne išimtis. Pra- 
laimėjusieji visada kvykauja dėl negarbingo žaidimo. Per porą mėnesių 
Aukščiausiojo Teismo teisėjas Fiskas sėdės iškilniojoje vietoje ir daugelis 
žmonių pamirš kampaniją, kuri jį ten pasodino. 

Baris judėjo į priekį, vedė derybas su kitais klientais. Ilinojuje vienas 
apeliacijas nagrinėjantis teisėjas daugelį metų priimdavo nutartis, ne- 
palankias draudimo kompanijoms, ir atėjo metas jį nušalinti. Bet buvo 
deramasi dėl Bario honorarų, kurie po Fisko pergalės smarkiai pašoko. 

Iš 8 milijonų dolerių, Karlo Trudo įvairiais aplinkiniais kanalais 
nukreiptų Bariui ir su juo susijusiems „padaliniams“, beveik 7 milijonai 
tebebuvo nepaliesti, vis dar paslėpti. 

„Ačiū Dievui už demokratiją, — daug sykių per dieną sau kartoda- 
vo Baris. — Tegul žmonės balsuoja!“ 


TREČIA DALIS 


KNUOMNONĖ 


TRISDEŠIMT TREČIAS SKYRIUS 


Pirmą sausio savaitę Ronas Fiskas prisaikdintas kaip vienas iš Misisi- 
pės Aukščiausiojo Teismo teisėjų. Ceremonija buvo trumpa ir tyki, joje 
dalyvavo Dorina su vaikais, keli draugai iš Brukheiveno, Tonis Zekeris 
ir aštuoni kiti Teismo nariai, taip pat kai kas iš personalo. Teismo pirmi- 
ninkas, seniausias iš narių, pasakė trumpą sveikinamąją kalbelę, paskui 
visi pasivaišino punšu ir sausainukais. Teisėjas Makelveinas numojo į 
pasistiprinimus ir grįžo į savo kabinetą. Nesitikėjo, kad Ronas Fiskas 
jam patiks, ir kol kas nenusivylė. Fiskas bjauriai suklupo, kai atleido visus 
iškart Šeilos padėjėjus ir sekretorę, nė neparodęs mandagumo pirma su 
jais susitikti. Dar kartą jisai suklupo, kai pasirodęs pačioje gruodžio pra- 
džioje pradėjo neduoti ramybės Teismo pirmininkui, prašydamas, kad 
jam būtų parodytas atsiųstų nagrinėti bylų sąrašas, nes norįs žvilgtelti 
į kai kurias artimiausias. Keturiasdešimties metų amžiaus, Fiskas buvo 
gerokai jaunesnis už kitus Teismo narius, ir uolus jo entuziazmas jau 
spėjo suerzinti kai kuriuos iš kolegų. 

Kaip jau prisaikdintas, Fiskas turėjo teisę dalyvauti nagrinėjant 
kiekvieną dar neišspręstą bylą, nesvarbu prieš kiek laiko reikalas buvo 
perduotas Teismui. Jis pasinėrė į darbą ir netrukus tam skyrė ilgas 
valandas. Dešimt dienų po to, kai stojo eiti pareigas, balsavo taip pat, 
kaip ir kita septynių narių dauguma (įskaitant ir Makelveiną), kad būtų 
anuliuota Desoto apygardos išplanavimo byla, ir kartu su kitais trimis 
nesutiko Perl Riverio apygardos ginče dėl šlapynių. Jis tik balsavo, nie- 
kaip nepakomentuodamas. 

Kiekvienos bylos atveju kiekvienas teisėjas gali parašyti savo atskirąją 
nuomonę, su dauguma arba sutikdamas, arba ne. Ronui knietėjo parašyti 
ką nors, bet jis išmintingai liko santūrus. Verčiau dalykų neskubinti. 

Misisipės žmonės gavo progą pirmą sykį pamatyti naują, be Ma- 
karti, Teismą į sausio pabaigą. Byla buvo susijusi su sergančia Alzheime- 

rio liga aštuoniasdešimtmete moterimi, rasta slaugos namuose po savo 
lova — nuoga ir apsidergusia. Ją ten aptiko sūnus. Jis baisiai užsiuto ir 
galiausiai dėl motinos padavė slaugos namus į teismą. Nors pasakojimai 
skyrėsi ir dokumentacija buvo nepilna, liudytojų patvirtinta, kad mažų 
mažiausia šešias valandas moteris buvo visiškai neprižiūrima. Devynias 
valandas nemaitinta. Slaugos namai buvo žemesnio lygio įstaiga, viena 
iš daugelio, priklausančių kažkokiai Floridos kompanijai, ir turėjo ilgą 
bei apgailėtiną saugumo ir sanitarijos pažeidimų istoriją. Kaimiškosios 
Kovingtono apygardos prisiekusieji paskyrė 250 000 dolerių kompen- 
sacijos už padarytą faktinę žalą, nors buvo sunku įvertinti, kiek moteris 
fiziškai nukentėjusi. Ant kaktos matėsi mėlynės, bet vargšė moteris 
protą buvo praradusi dešimtį metų anksčiau. Įdomiąją bylos dalį su- 
darė baudžiamoji 2 milijonų dolerių kompensacija — rekordinė kaip 
Kovingtono apygardai. 

Byla buvo paskirta referuoti Aukščiausiojo Teismo teisėjui Kala- 
ganui. Jisai surinko dar kitų trijų jį palaikančių teisėjų balsus ir parašė 
nuomonę, kuria buvo atmetama 250 000 dolerių kompensacija ir byla 
sugrąžinama nagrinėti iš naujo. Dėl padarytųjų žalų reikią daugiau 
įrodymų. O baudžiamoji kompensacija, kaip „sukrėtusi Teismo sąžinę“, 
anuliuotina ir galutinai nesvarstytina. Teisėjas Makelveinas savo nuo- 
monėje palaikė ištisai visą verdiktą. Jis nepagailėjo pastangų išsiaiškinti 
niekingą slaugos namų praeitį — personalo stoką, šio nepasirengimą, 
blogą sanitarinę palatų, lovos baltinių ir rankšluosčių būklę, prastą mais- 
tą, netinkamą oro kondicionavimą, perpildytas palatas ir taip toliau. Prie 
jo nuomonės prisijungė kiti trys, taigi senasis Teismas liko lygiai toks 
pat pasidalijęs. Naujoko balsas turėtų būti lemiantis. 

Teisėjas Fiskas nedvejojo. Medicininius įrodymus jis irgi pripažino 
nepakankamais ir pareiškė esąs baudžiamosios kompensacijos šokiruo- 
tas. Kaip draudimo kompanijoms atstovaujantis gynėjas, jis keturiolika 
metų atrėminėjo beprotiškas ieškovų šalies taip neatsakingai keliamas 
pretenzijas dėl baudžiamųjų kompensacijų už neva padarytas žalas. Bent 
pusėje ieškinių, nuo kurių jis gynė, būta nepagrįstų reikalavimų priteisti 
besaikes pinigų sumas už atsakovo „papiktinamą ir neatsargų elgesį. 

Balsais 5 prieš 4 Teismas paskelbė savo naują kryptį ir išsiuntė 

atgal į Kovingtono apygardą bylą, kur kas prasčiau atrodančią negu 
tuomet, kai iš ten atėjo. | 

Senyvas nukentėjusiosios sūnus buvo penkiasdešimt šešerių metų 
galvijų fermeris, taip pat ir kaimo bažnyčios kelios mylios nuo Maunt 
Olivo miestuko diakonas. Jis kartu su žmona buvo karšti Rono Fisko 
šalininkai, nes matė jį kaip pamaldų žmogų, prisilaikantį tokių pat ver- 
tybių kaip ir jie ir apsaugosiantį jų vaikaičius. 

Kodėl gi dabar ponas Fiskas turėjo nuspręsti kažkokios neteisėtos 
korporacijos iš kitos valstijos naudai? 


Kiekviena Aukščiausiajam Teismui peržiūrėti atsiunčiama byla sekreto- 
riaus būna priskiriama vienam iš devynių teisėjų, ir nuo jų šis procesas 
nepriklauso. Kiekvienas žino, kad kas devinta byla pateks ant jo ar jos 
rašomojo stalo. Jie dirba trijų teisėjų grupelėmis šešias savaites, paskui 
tos mažos kolegijos perskirstomos. 

Beveik visų Aukščiausiajam Teismui pristatytų bylų atvejais advo- 
katai reikalauja, kad būtų leista išdėstyti argumentus žodžiu, bet toks 
jų noras retai patenkinamas. Kolegijos išklauso advokatų mažiau nei 5 
procentais apeliacijų. 

Dėl verdikto stambumo byla Džanetė Beiker prieš „Krane Chemical“ 
korporaciją manyta esant pakankamai svarbi, kad būtų suteikta advo- 
katams galimybė būti išklausytiems jai priskirtos trijų teisėjų kolegijos. 
Jie — Džaredas Kertinas su savo šutve ir visa „Payton č< Payton“ firma 
— susirinko vasario 7-ą. 

Jau prieš kelis mėnesius byla buvo priskirta teisėjui Olbritonui. 
Ronas Fiskas tądien Teisme neturėjo reikalų ir ten nedalyvavo. Tonis 
Zekeris užsuko vien iš smalsumo, bet sėdėjo paskutinėje eilėje ir su nie- 
kuo nesikalbėjo, tik viską užsirašinėjo. Kai tik posėdis baigsis, paskam- 
binsiąs Bariui Rainhartui. Paskutinėje eilėje sėdėjo ir vienas „Krane“ 
viceprezidentas, irgi užsirašinėdamas pastabas. | 

Abiem šalims suteikta po dvidešimt minučių, ir sekundes tiksėjo 
skaitmeninis laikmatis. Sekretorius perspėjo dėl tvarkos. Ilgai kalbantys 
advokatai netoleruojami. Džaredas Kertinas gavo Žodį pirmas ir greitai 

perėjo prie savo kliento apeliacijos esmės. „Krane“ visada įrodinėjusi, kad 
nėra įtikimos, pagrįstos medicininės sąsajos tarp bichloronileno ir karto- 
likso, randamų jos teritorijoje, ir vėžinių susirgimų, ištinkančių tieką daug 
Boumoro gyventojų. „Krane“ niekada nesutiksianti, kad būta nelegalių 
sąvartų, bet, kalbant hipotetiškai, net jeigu manytume, kad toksinės at- 
liekos buvo išleidžiamos į dirvą ir susirado kelią į vandenį, nesama „jokio 
mediciniškai įrodyto priežastinio ryšio“ tarp tų chemikalų ir vėžinių susir- 
gimų. Ak, taip, esama daugybė spekuliacijų. Pažvelkite į sergamumo vėžiu 
Boumore rodiklį. Pažvelkite į vėžio klasterius. Bet susirgimų vėžiu skai- 
čius kiekviename regione labai skirtingas. O svarbiausia, esama daugybė 
kancerogenų ore, maiste, gėrimuose, namų ūkio gaminiuose, — sąrašą ga- 
lima tęsti ir tęsti. Kas drįstų pasakyti, kad vėžys, kuris pakirto mažąjį Čedą 
Beikerį, išsivystė nuo vandens, o ne nuo oro? Kaip jūs atmesite kanceroge- 
nus, randamus smarkiai apdorotuose maisto produktuose, kuriuos — po- 
nia Beiker pripažino — jie valgę daugybę metų? Neįmanoma. 

Kertinas varė savo žaidimą, ir trejetas teisėjų dešimt minučių jam 
netrukdė. Du su juo jau sutiko, teisėjas Olbritonas — ne, ir tai jis ga- 
liausiai paklausė: 

— Atleiskite, pone Kertinai, bet ar buvo apskritai šiame regione 
kokių nors kitų fabrikų ar gamyklų, kurių produkciją sudarė pesticidai 
ar insekticidai? 

— Kiek man žinoma, ne, jūsų prakilnybe. 

— Ar tai reiškia ką nors kita kaip „ne“? 

— Atsakau: ne, jūsų prakilnybe. Kerio apygardoje nėra kitų ga- 
mintojų. | 

— Dėkui. Ir kartu su visais savo ekspertais, ar jūs suradote bent 
vieną kitą fabriką arba gamyklą, kur būtų gaminama bichloronilenas, 
kartoliksas ar alkaras ir/ar jais atsikratoma? 

— Ne, jūsų prakilnybe. 

— Dėkui. Ir įrodinėdamas, kad kitose šalies regionuose matytas 
labai didelis vėžinių susirgi'nų dažnis, jūs nemėginate įteigti, kad ten šis 
rodiklis penkiolika kartų viršija nacionalinį vidurkį, a? 

— Ne, aš to neteigiu, bet mes tikrai ginčijame penkiolikos santykį. 

— Puiku, tai ar jūs sutiksite su išlyga, kad vėžinių susirgimų dažnis 


dvylika kartų pranoksta nacionalinį vidurkį? 

— Nesu tikras... 

— Juk šitaip per bylos nagrinėjimą pasakė jūsiškis ekspertas, pone 
Kertinai. Boumore tas dažnis dvylika kartų pranoksta nacionalinį vidurkį. 

— Taip, manau, jūs teisus, jūsų prakilnybe. 

— Dėkui. 

Daugiau nebepertrauktas, Kertinas baigė kelias sekundes iki zir- 
zeklio signalo. 

Meri Greisė atrodė efektingai. Vyrai galbūt privalo apsiriboti juo- 
dais ir tamsiai mėlynais kostiumais, baltais marškiniais, neryškių spalvų 
kaklaraiščiais ir juodais pusbačiais — įprasta nuobodžia kasdiene apran- 
ga, bet moterims jokie suvaržymai negalioja. Meri Greisė vilkėjo šviesia 
suknele, siekiančia vos virš kelių, ir priderintu švarkeliu su rankovėmis 
iki alkūnių. Juodi smailūs kaip durklas aukštakulniai. Daug nepridengtų 
kojų, nors šios tapo nematomos, jai atsistojus į tribūną kalbėti. 

Pradėdama nuo ten, kur paliko teisėjas Olbritonas, ji metėsi į puo- 
limą prieš „Krane“ gynybą. Bent dvidešimt metų kompanija nelegaliai 
išversdavusi į gruntą tonas pirmos grupės kancerogenų. Kaip tiesioginė 
šių sąvartynų pasekmė, geriamasis Boumoro vanduo buvo užnuodytas 
tais pačiais kancerogenais, iš kurių nė vienas nebuvo gaminami ar iš- 
verčiami, nei net randami žymiais kiekiais kur nors kitur apygardoje. 
Boumoro gyventojai gėrė tą vandenį taip pat, kaip kiekvienas iš šios 
kolegijos narių gėrė vandens šį pat rytą. 

— Jūs skutotės, valėtės dantis, prausėtės po dušu, vartojote miesto 
vandenį savo kavai ar arbatai. Gėrėte jo namie ir gėrėte čionai, darbe. 
Argi abejojote dėl vandens? Iš kur jis ateina? Ar yra saugus? Ar šį rytą 
bent vieną sekundę paklausėte savęs, gal jūsų vandenyje yra kancero- 
genų? Turbūt ne. Boumoro žmonės buvo ne kitokie. Ir kaip tiesioginė 
pasekmė, kad gėrė tą vandenį, jie susirgo. Miestą užklupo iki šiol mūsų 
šalyje neregėta vėžinių susirgimų banga. Ir kaip visada, ši puiki, garbin- 
ga Niujorko korporacija, — čia ji pasisuko ir pamojo ranką į Džaredą 
Kertiną, — viską neigė. Neigė vertusi toksines medžiagas, neigė tai 
slėpusi, neigė melavusi, netgi neigė savo pačios paneigimus. O svarbiau- 
sia — neigė priežastinį ryšį tarp savo kancerogenų ir vėžinių susirgimų. 
Ir užtat, kai mes esame čionai išklausomi, „Krane Chemical“ kaltę verčia 
orui, saulei, aplinkai, net žemės riešutų sviestui ir pjaustytai kalakutienai, 

kuriais Džaneta Beiker maitindavo savo šeimą. Prisiekusiesiems iš tik- 

rųjų patiko toji teismo proceso dalis, — metė ji nuščiuvusiems posėdžio 

dalyviams. — „Krane“ vertė tonas toksinių chemikalų į mūsų žemę ir 
yvi ų ų c 

mūsų vandenį, bet, ei, kaltinkite „Džifo“ žemės riešutų sviestą. 

Galbūt iš pagarbos damai, arba galbūt jie nenorėjo pertraukti to- 
kios aistringos kalbos, bet, kad ir kokia būtų priežastis, trejetas teisėjų 
tylėjo. 

Meri Greisė baigė, išdroždama trumpą paskaitėlę apie teisę. Pa- 
gal įstatymą nereikalaujama iš jų įrodyti, kad bichloronilenas, aptiktas 
Pito Beikerio audinių ląstelėse, tiesiogiai ateina iš „Krane“ įmonės. Jeigu 
šitaip būtų daroma, tai pakeltų pareigos įrodyti kartelę iki aiškių ir ne- 
ginčijamų faktų. Pagal įstatymą reikalaujama įrodyti faktų persvara, taigi 
kartelė yra nuleista žemiau. 

Skirtam kalbėti laikui pasibaigus, ji atsisėdo greta savo vyro. Teisė- 
jai padėkojo, paskui paskelbė kitą bylą. 


MTA posėdis viduržiemį vyko niūriai. Lankomumas smarkiai padidė- 
jo. Teismų advokatai buvo sunerimę, didžiai susirūpinę, net išsigandę. 
Naujoji Aukščiausiojo Teismo sudėtis iš savo rejestro išbraukė pirmąsias 
dvi šiems metams paskirtas nagrinėti apeliacijas dėl bylų, kuriose buvo 
priimti ieškovams palankūs verdiktai. Nejau tai galėtų reikšti kokio nors 
baisaus laikotarpio pradžią? Metas panikuoti ar jau tam per vėlu? 
Vienas advokatas iš Džordžijos padėjo nuotaikoms dar labiau 
subjurti, glaustai papasakodamas apie apgailėtiną dalykų padėtį jo vals- 
tijoje. Džordžijos Aukščiausiasis Teismas irgi susideda iš devynių narių, 
kurių aštuoni lojalūs stambiajam verslui ir nuolatos atmeta verdiktus 
dėl sužalotų ar mirusių ieškovų. Dvidešimt du iš paskutinių dvidešimt 
penkių verdiktų buvo panaikinti. Todėl draudimo kompanijos nebenori 
tartis — ir kodėl jos turėtų? Jau nebesibaimina prisiekusiųjų, nes Aukš- 
čiausiasis Teismas priklauso joms. Kadaise dauguma bylų buvo taikiai 
sureguliuojama iki teismo. Teismų advokatui tai reiškė krūvį, su kuriuo 
buvo įmanoma dorotis. Dabar niekas nebesureguliuojama, ir ieškovui 
atstovaujantis advokatas turi kiekvieną bylą atiduoti į teismą. Ir net jeigu 

jis iškovoja gerą verdiktą, šis nelieka galioti po apeliacijos. O pasekmė 
tokia, kad advokatai imasi vis mažiau bylų ir mažiau kompensuojama 
nukentėjusiesiems žmonėms, keliantiems teisėtus ieškinius. „Teismo 
rūmų durys sparčiai užsitrenkia“, — tokiais žodžiais baigė jis. 

Nors buvo tik dešimta ryto, daugelis atvykusiųjų jau dairėsi baro. 

Kitas kalbėtojas praskaidrino nuotaiką, nors tik šiek tiek. Pristatyta 
iš šiltai sutikta ankstesnė Aukščiausiojo Teismo teisėja Šeila Makarti. Ji 
padėkojo teismų advokatams už jų tvirtą paramą ir užsiminė, kad gal- 
būt dar nebaigusi su politika. Piktinosi sąmokslavusiaisiais ją nuversti. 
Į pabaigą privertė visus atsistoti, paskelbdama, kad dabar, kai perėjo į 
privačią praktiką, sumokėjo nario mokestį ir didžiuojasi esanti viena iš 
„Misisipės teismų advokatų“. 


Misisipės Aukščiausiasis Teismas kasmet išsprendžia vidutiniškai po 
250 bylų. Daugelis jų būna nesudėtingos, gana formalūs ginčai. Kai 
kurios siejasi su naujomis problemomis, kurių anksčiau Teismui dar ne- 
teko nagrinėti. Iš esmės visų atsikratoma tvarkingai, kone elegantiškai. 
Tačiau kartkartėmis kas nors pradeda karą. 

Ši konkreti byla buvo susijusi su didele masinės serijinės gamybos 
šienapjove, paprastai vadinama „šernu“. Toji, apie kurią kalbama, buvo 
traukiama „John Deere“ traktoriaus, kai užtaikė į apleisto šulinio dangtį, 
slypintį laisvo sklypo piktžolėse. Keturių colių dantytas plieno gabalas 
atitrūko nuo besisukančių „šerno“ ašmenų. Iškilęs į orą, jis nuskriejo 238 
pėdas ir pataikė šešiamečiam berniukui į kairį smilkinį. Berniukas buvo 
vardu Aronas, jis laikėsi motinai už rankos, abiem einant į banko filialą 
Horn Leiko miestuke. Aronas buvo sunkiai sužeistas, kelis kartus vos 
nenumirė, ir per ketverius metus nuo to nelaimingo atsitikimo iškentė 
vienuolika operacijų. Sąskaitos už gydymą gerokai peršoko viršutinę 
500 000 dolerių ribą, nurodytą šeimos draudimo polise. Išlaidos už bū- 
simą jo priežiūrą įvertintos 750 000 dolerių. 

Arono advokatai nustatė, kad „šernas“ buvo penkiolikos metų se- 
numo, neturėjo įrengtos šoninių grotelių apsaugos, atplaišas sulaikančių 
grandinių ar kokios nors kitos saugumo įrangos, naudojamos daugelio 

gamintojų jau bent trisdešimt metų. Jie iškėlė ieškinį. Desoto apygardos 
prisiekusieji suteikė Aronui 750 000 dolerių kompensaciją. Paskui bylą 
nagrinėjęs teisėjas padidino kompensaciją, įtraukdamas į ją ir išlaidas už 
gydymą. Jis motyvavo tuo, kad jeigu prisiekusieji pripažino atsakomybę, 
tai Aronui priklausytų teisė į didesnį atlygį už padarytąsias žalas. 

Aukščiausiasis Teismas susidūrė su keliais pasirinkimais: 1) patvir- 
tinti prisiekusiųjų pripažintą 750 000 dolerių kompensaciją; 2) patvir- 
tinti teisėjo iki 1,3 milijono dolerių pakeltą kompensaciją, 3) panaikinti 
sprendimą tiek dėl atsakomybės, tiek dėl padarytųjų žalų ir sugrąžinti 
bylą nagrinėti iš naujo; 4) panaikinti sprendimą ir paskelbti, kad ieškinys 
nutraukiamas. Atsakomybė atrodė aiški, tad klausimas daugiau sukosi 
apie pinigus. 

Byla buvo priskirta peržiūrėti teisėjui Makelveinui. Savo prelimi- 
nariu memorandumu jisai sutiko su bylą nagrinėjusiu teisėju ir linko į 
dar didesnę kompensaciją. Jeigu tik turėtų galimybę, jis reikalautų dar 
daugiau pinigų. Jokia suma neįmanoma kompensuoti vaikui už jo iš- 
kęstą didžiulį skausmą, su kuriuo dar susidurs ir ateityje. Nei nėra jokios 
kompensacijos už prarastą pajėgumą ateityje užsidirbti duonai. Vaikas, 
vedamas motinos už rankos, buvo visam gyvenimui suluošintas iš esmės 
pavojingo, aplaidžiai pagaminto padargo. 

Aukščiausiojo Teismo teisėjas Roumanas, išrinktas nuo centri- 
nės apygardos, matė tą reikalą kitaip. Jam retai pasitaikydavo stambus 
verdiktas, kurio nepajėgtų užsipulti, bet būtent šis jam pasirodė metąs 
iššūkį. Jis nusprendė, kad „šernas“ fabrike faktiškai buvo protingai su- 
konstruotas ir deramai surinktas, bet per visus tuos praėjusius metus jo 
apsaugines savybes ir priemones pašalino įvairūs savininkai. Iš tikrųjų 
jo priklausomybės grandinė nėra aiški. Tai būdinga tokiems gaminiams 
kaip „šernas“, kurie nėra švarūs, tvarkingi, saugūs. Užtat jie yra sukons- 
truoti tik vienai paskirčiai — virtine aštrių, dideliu greičiu besisukančių 
ašmenų pjauti tankią žolę ir brūzgynus Tai itin pavojingi gaminiai, bet 
nepaisant to — itin efektyvūs ir reikalingi. 

Teisėjas Makelveinas galiausiai surinko tris balsus. Teisėjas Rou- 
manas kelias savaites darė spaudimą savo kolegoms, kol irgi gavo savuo- 
sius tris. Ir vėl apeliacijos baigtį nulemti turėjo naujokas. 

Fiskas galynėjosi su byla. Netrukus po to, kai buvo prisaikdintas, 
skaitė atsiųstą medžiagą ir kasdien keitė nuomonę. Jam nesunku buvo 
patikėti, kad gamintojas galėjo pagrįstai numatyti laikui bėgant savo 
gaminį modifikuoti, ypač atsižvelgiant į pavojingą „šerno“ pobūdį, bet iš 
dokumentų ne visai buvo aišku, ar fabrike gamintojas laikėsi visų nus- 
tatytų federalinių normatyvų. Ronas labai atjautė vaiką, bet neketino 
leisti nusverti savo emocijoms. 

Antra vertus, juk jį išrinko su programa, kad apribos atsakomybę. 
Jis buvo puolamas teismų advokatų ir remiamas tų žmonių, kuriems jie 
mėgo kelti ieškinius. 

Teismas laukė: reikėjo priimti sprendimą. Ronas tiek daug kartų pa- 
keisdavo nuomonę, kad beviltiškai susipainiojo. Kai galiausiai atidavė savo 
balsą, paremdamas Roumaną, prarado apetitą ir anksti išvažiavo namo. 

Teisėjas Makelveinas peržiūrėjo jo išvadą ir savo negailestingai 
kritiškoje atskiroje nuomonėje apkaltino daugumą perrašant faktus, 
keičiant teisinius standartus ir apeinant prisiekusiųjų procesą — ir visa 
tai stengiantis primesti savo pačių delikto teisės reformos rūšį. Keli 
iš daugumos atsikirto (Ronas — ne), ir kai galiausiai buvo paskelbta 
Aukščiausiojo Teismo nuomonė, joje daugiau vietos skirta vidiniam pa- 
sipriešinimui nei mažojo Arono nelaimei. 

Tarp civilizuotų juristų toks bjaurus elgesys itin retas, bet užgauta 
savimeilė ir įžeisti jausmai tik dar labiau pagilino abiejų pusių nesantai- 
ką. Nebuvo vidurio, vietos kompromisui. 

Kai byla siejosi su stambios sumos verdiktu, draudimo kompanijos 
dabar galėjo ramiai miegoti. 


TRISDEŠIMT KETVIRTAS SKIRIUS 


Aukščiausiojo Teismo teisėjo Makelveino atskirosios nuomonės nusi- 
tęsė į pavasarį. Bet po šešto pralaimėjimo iš eilės, darsyk balsams pasi- 
dalijus 5 — 4, jis prarado šiek tiek savosios kovos dvasios. Byla siejosi 
su šiurkščiu nekompetentingo gydytojo aplaidumu, ir kai Aukščiausiasis 

Teismas atmetė verdiktą, Makelveinas suprato savo kolegas tiek nukry- 
pus į dešinę, kad iš ten niekada nebegrįš. 

Vienas Džeksono chirurgas ortopedas sumovė banalią stuburo dis- 
ko išvaržos operaciją. Jo pacientas, ištiktas paraplegijos, galiausiai iškėlė 
ieškinį. Gydytojas anksčiau penkis kartus turėjo ieškinines bylas ir dvie- 
jose kitose valstijose buvo netekęs licencijos praktikuoti, taip pat bent 
tris kartus buvo gydytas nuo priklausomybės skausmą malšinamiesiems. 
Prisiekusieji suteikė paralyžiuotajam 1,8 milijono dolerių kompensaciją 
už patirtą faktinę žalą, paskui pribloškė gydytoją ir kliniką 5 milijonais 
dolerių baudžiamosios kompensacijos. 

Savo pirmojoje rašytinėje nuomonėje nuo daugumos Aukščiau- 
siojo Teismo narys Fiskas pareiškė, kad kompensacija už faktinę žalą 
per didelė, o baudžiamoji — nesąžininga. Sprendimu byla sugrąžinta 
nagrinėti iš naujo tik dėl faktinės žalos kompensacijos. Apie baudžia- 
mąją — pamirškite. | 

Teisėją Makelveiną vos neištiko apopleksija. Atskiroji jo nuomonė 
buvo pilna miglotų užuominų, kad ypatingųjų interesų grupės valsti- 
joje dabar turi daugiau įtakos Aukščiausiajam Teismui negu keturi šio 
paties nariai. Paskutinis sakinys jo pirminiame juodraštyje skambėjo 
bemaž kaip šmeižtas: „Daugumos nuomonės autorius dedasi sukrėstas 
baudžiamosios kompensacijos dydžio. Tačiau jis turėtų dėl 5 milijonų 
dolerių sumos jaustis gana patogiai. Tiek kainavo vieta, kurioje jis dabar 
sėdi.“ Juoko dėlei jis nusiuntė elektroniniu paštu tą juodraščio tekstą 
Šeilai Makarti. Ši iš tikrųjų pasijuokė, bet paskui paprašė jį išimti tą pas- 
kutinį sakinį. Galų gale jis taip ir padarė. 

Atskiroji Makelveino nuomonė šėlo per keturis puslapius. Olbri- 
tonas sutiko su kitais trimis. Slapčia jie klausė savęs, ar galėtų jaustis 
laimingi, rašydami bereikšmes atskirąsias nuomones iki pat savo karjerų 


pabaigos. 


Bereikšmės jų atskirosios nuomonės skambėjo Bariui Rainhartui kaip 
gražiausia muzika. Jis atidžiai perskaitydavo kiekvieną Misisipės Aukš- 
čiausiojo Teismo sprendimą. Jo personalas analizavo nuomones, numa- 

tomas netrukus nagrinėti bylas ir neseniai įvykusius prisiekusiųjų teismo 
procesus, iš kurių verdiktas kada nors galėtų būti persiųstas iškilniajam 
Teismui. Kaip visada Baris įdėmiai stebėjo. 

Išrinkti palankų teisėją — iš tiesų pergalė, bet nevisiška, kol neatsi- 
pirks. Kol kas Aukščiausiojo Teismo narys Fiskas balsuodavo puikiai. 
Beiker prieš „Krane Chemical“ jau prinoko sprendimui. 

Skrisdamas į Niujorką pasimatyti su ponu Trudo, Baris nusprendė, 
kad jų vaikinui reikia suteikti šiokio tokio tvirtumo. 


Pietūs surengti „Universiteto klube“ — aukščiausio Džeksone pas- 
tato viršutiniame aukšte. Renginys buvo tykus, beveik slaptas, tik su 
kvietimais, ir tai nespausdintais. Per telefonų tinklą surinkta apie aš- 
tuoniasdešimt svečių. Vakaras vyko Aukščiausiojo Teismo teisėjo Rono 
Fisko garbei. Dalyvavo ten ir Dorina, turėdama didžiulę garbę sėdėti 
šalia senatoriaus Majerso Rado, ką tik atskridusio iš Vašingtono. Į stalą 
patiekta žlėgtainiai ir omarai. Pirmas kalbėjo valstijos medicinos aso- 
ciacijos prezidentas, orus chirurgas iš Načezo. Kartkartėmis jis atrodė 
netoli ašarų, pasakodamas apie didžiulį palengvėjimą, kurį dabar jaučia 
medikų bendruomenė. Daugelį metų gydytojai dirbo nuolat slegiami 
bylinėjimosi baimės. Jie mokėjo milžiniškus atsakomybės draudimo 
įnašus, jausdami besaikių ieškinių grėsmę. Su jais buvo bjauriai elgia- 
masi duodant raštiškus, priesaika sutvirtintus parodymus ir per teismo 
procesus. Bet dabar viskas pasikeitė. Dėl naujos Aukščiausiojo Teismo 
krypties jie galį tinkamai gydyti savo pacientus, baikščiai nesigręžiodami 
per petį. Jis padėkojo Ronui Fiskui už drąsą, išmintį ir atsidavimą ginant 
Misisipės valstijos gydytojus, medicinos seseris ir ligonines. 

Senatorius Radas jau ėmėsi trečios taurelės škotiškojo, ir vaišių šei- 
mininkas iš patirties žinojo, kad ketvirtoji reiškia nemalonumus, todėl 
paprašė senatorių tarti kelis žodžius. Po trisdešimties minučių, kovojęs 
mūšiuose po pasaulį ir sureguliavęs viską, tik ne konfliktą Artimuosiuose 
Rytuose, Radas galiausiai prisiminė, kodėl esąs čia. Jis niekada nesinau- 
dodavo užrašais, niekada nesirengdavo kalbai, niekada negaišdavo laiko 
iš anksto apgalvoti. Vien jo dalyvavimo pakako, kad visi būtų sužavėti. 

Ak taip, Ronas Fiskas. Papasakojo apie jųdviejų pirmą susitikimą prieš 
metus Vašingtone. Bent tris kartus pavadino jį „Roniu“. Paskui, pamatęs 
vaišių šeimininką baksnojant į savo laikrodį, jis pagaliau atsisėdo ir pa- 
reikalavo škotiškojo numeris keturi. | 

Kitas kalbėti atsistojo vykdomasis Komercijos tarybos direktorius, 
daugelio skaudžių kovų su teismų advokatais veteranas. Jis iškalbingai 
postringavo apie smarkiai pasikeitusią aplinką valstijos ekonomikos 
plėtrai. Jaunos ir senos kompanijos staiga pradėjo kurti drąsius planus, 
nebesibaimindamos imtis rizikos, kuri galėtų nuvesti iki bylinėjimosi. 
Užsienio firmos dabar suinteresuotos steigti valstijoje savo įmones. Dė- 
kui jums, Ronai Fiskai. | 

Beveik pernakt pasikeitė Misisipės, kaip teisminio užkampio, kaip 
tūkstančių nepagrįstų teisminių ieškinių sąvartyno, kaip beatodairiškų 
teismų advokatų rojaus, reputacija. Dėkui jums, Ronai Fiskai. 

Po to, kai Aukščiausiojo Teismo teisėjas Fiskas buvo apipiltas 
liaupsėmis bemaž tiek, kad sutriko, jo paprašyta ir pačiam tarti kelis 
žodžius. Tad jis padėkojo visiems už paramą jo kampanijos metu. Esąs 
patenkintas savo pirmais trimis mėnesiais Teisme ir neabejojąs, kad 
dauguma laikysis išvien atsakomybės ir žalų atlyginimo klausimais 
(audringi aplodismentai). Jo kolegos — protingi ir darbštūs, o pats jis 
esąs sužavėtas intelektualiais iššūkiais, kuriuos kelia bylos. Nesijaučiąs 
nė kiek žemesnis dėl savo nepatirties. 

Savo ir Dorinos vardu jis padėkojo jiems už nuostabų vakarą. 


Penktadienio vakarą juodu važiavo atgal į Brukheiveną, vis tebesklandy- 
dami padangėse nuo visuotinės pagarbos ir susižavėjimo. Kai vidurnaktį 
parsirado namo, vaikai jau buvo sumigę. 

Ronas miegojo šešias valandas ir atsibudo pagautas panikos, kur 
surasti gaudytoją. Buvo beprasidedąs beisbolo sezonas. 9.00 ryto paskir- 
ti vienuolikmečių ir dvylikmečių išbandymai. Džošas, vienuolikmetis, 
darė pažangą ir netrukus taps vienu iš aukščiausiai vertinamų lygos 
naujokų. Dėl savojo daug laiko reikalaujančio darbo Ronas nebegalėjo 
atsiduoti trenerio pareigoms. Jis nebesuspėdavo į visas treniruotes, bet 

buvo pasiryžęs nepraleisti nė vienerių rungtynių. Užsiimsiąs tik metėjais 
ir gaudytojais. Vienas iš jo buvusių teisės partnerių prižiūrės likusiuosius 
ir vadinsis vyriausiuoju treneriu. Dar kitas tėvas organizuos treniruotes. 

Pirmojo balandžio šeštadienio rytas buvo žvarbokas visoje valstijo- 
je. Būrys susijaudinusių žaidėjų ir tėvų, o ypač trenerių, susirinko miesto 
parke pradėti sezoną. Devynmečiai ir dešimtmečiai nusiųsti į vieną aikš- 
tę, vienuolikmečiai ir dvylikmečiai — į kitą. Visi žaidėjai bus įvertinti, 
paskui suskirstyti pagal pajėgumą ir atrinkti į komandą. 

Treneriai susirinko už namų plokštumos susiorganizuoti. Skambėjo 
įprastos nervingos šnekelės, pigios kandybės ir nepiktos užgaulės. Dauge- 
lis jų treniravo toje pačioje lygoje ir prieš metus. Tada Rono būta populia- 
raus trenerio, dar vieno iš jaunų tėvų, nuo balandžio iki liepos leisdavusių 
valandas aikštėje. Tačiau dabar jis jautėsi šiek tiek pakylėtas. Buvo perėjęs 
puikią kampaniją ir laimėjęs svarbią politinę kovą rekordine balsų persva- 
ra. Tai darė jį išskirtinį tarp sau lygių. Šiaip ar taip, juk Brukheivenas turi 
tik vieną Aukščiausiojo Teismo teisėją. Jautėsi tam tikras atokumas, kuris 
jam ne itin patiko, nors ir nebuvo tikras, ar iš tiesų nepatiko. 

Jie jau vadino jį „teisėju“. | | 

Ronas Fiskas ištraukė iš skrybėlės burtus dėl pavadinimo. Jo ko- 
manda vadinsis „Kietuoliais“. 


Butas per savaitę būdavo toks ankštas, kad šeštadieniais jie turėdavo iš 
jo pabėgti. | Į 

Peitonai išviliojo Maką ir Lizą iš lovų, pasiūlydami papusryčiauti 
blyninėje netoliese. Paskui jie paliko Hatisburgą ir prieš dešimtą atvažia- 
vo į Boumorą. Ponia Šelbi, Meri Greisės motina, buvo pažadėjusi ilgus 
priešpiečius ąžuolo paunksnėje — šamą, o paskui savo pačios gamintus 
ledus. Ponas Šelbis jau turėjo parengęs valtį. Jis: ir Vesas nuirklavo vaikus 
į vieną ežerėlį, kuriame kibo ešeriai. 

Meri Greisė ir motina valandą sėdėjo priebutyje, kalbėdamos įpras- 
tomis temomis ir vengdamos visko, kas bent tolimai siejosi su teise: apie 
giminės naujienas, bažnyčios paskalas, vestuves ir laidotuves, bet nelietė 
vėžio, kuris metų metus vyravo Kerio apygardos žmonių šnekose. 

Dar ilgai iki priešpiečių Meri Greisė nuvažiavo į miestuką, į Pain 
Grouvą, kur susitiko su Deniu Otu. Pasidalijo su juo savo paskutinio- 
siomis mintimis apie naująją Aukščiausiojo Teismo sudėtį — apiben- 
drinimas išėjo gana liūdnas. Jau ne pirmą sykį ji perspėjo Denį, kad jie 
veikiausiai pralaimėsią. Tam jis rengė ir savo ganomuosius. Žinojo, kad 
jie ištvers. Juk jau buvo praradę viską kitką. 

Paskui ji nuvažiavo du kvartalus ir pastatė automobilį Žvyruotoje 
aikštelėje prie Džanetės priekabos. Jiedvi susėdo drauge po pavėsingu 
medžiu, gurkšnojo butelinį vandenį ir kalbėjosi apie vyrus. Dabartinis 
Džanetės draugužis buvo penkiasdešimt penkerių metų našlys, turintis 
gerą darbą, gražius namus ir mažai besidomintis ieškiniu — nors kad šis 
ieškinys jau ir nebetraukdavo tiek dėmesio, kaip susilaukdavo jo anks- 
čiau. Nuo paskelbtojo verdikto prabėgo septyniolika mėnesių. Nė cento 
neperėjo iš rankų į rankas ir nė vieno nesišvietė. 

— Mes tikimės nutarties šį mėnesį, — pranešė Meri Greisė. — Ir 
būtų stebuklas, jeigu laimėtume. 

— Aš meldžiuosi stebuklo, — atsakė Džanetė, — bet esu pasiren- 
gusi viskam, kad ir kaip atsitiktų. Tik noriu, kad tai baigtųsi. 

Ilgai pasišnekėjusi ir greitomis apkabinusi, Meri Greisė išvažiavo. 
Vairavo gimtojo miesto gatvėmis, pro vidurinę mokyklą ir vaikystės 
draugų namus, pro Pagrindinės gatvės parduotuves, paskui pasuko į už- 
miestį. Sustojo prie „Tredvėjaus gastronomijos“, nusipirko limonado ir 
pasisveikino su savininke, kurią pažinojo visą gyvenimą. 

Pakeliui atgal į savo gimdytojų namus ji pravažiavo pro savanorių 
ugniagesių Barisvilio skyrių — mažą metalinį pastatą su sena gaisrine 
mašina, kurią vaikinai rinkimų dienomis išridendavo ir plaudavo. Ši 
stotis taip pat atstojo ir rinkimų punktą, kur prieš penkis mėnesius 74 
procentai gerųjų Barisvilio žmonelių balsavo už Dievą ir ginklus, taip 
pat prieš gėjus ir liberalus. Vos penkios mylios nuo Boumoro miestuko 
ribų Ronas Fiskas sugebėjo tuos žmones įtikinti esąs jų gynėjas. 


Galbūt ir buvo toks. Galbūt vien tik jo buvimas Teisme kai kuriems per- 
nelyg keldavo baimę. 

Majerčeko ir Spano apeliaciją sekretorius atmetė kaip stokojančią 
pagrindo, dėl kurio ją derėtų nagrinėti. Jiems nepavyko pateikti reika- 
laujamų dokumentų, ir po įprastų sekretoriaus perspėjimų jų advokatas 
pasakė nebeturįs jokio noro eiti toliau. Abu buvo nesurandami pako- 
mentuoti, o jų advokatas neatsiliepdavo į reporterių telefono skambučius. 

Tą dieną, kai apeliacija buvo atmesta, Aukščiausiasis Teismas 
pasiekė naują Žemumą savo veiksmais smarkiai apriboti pavojų kor- 
poracijoms. Viena privati farmacijos kompanija, pasivadinusi „Bosk“, 
pagamino ir plačiai reklamavo stipraus veikimo skausmą malšinamąjį, 
pavadintą „Rybadell“. Paaiškėjo, kad jis sukelia baisią priklausomybę, ir 
per kelerius metus „Bosk“ vis labiau buvo puolamas ieškiniais. Per vieną 
iš pirmųjų teismo procesų „Bosk“ vadovai buvo nutverti meluojantys. 
Vienas federalinis prokuroras iš Pensilvanijos pradėjo tyrimą, ir iškilo 
įtarimų, kad kompanija žinojo apie galimas „Rybadell“ priklausomybę 
sukeliančias savybes, bet stengėsi nuslėpti šią informaciją. Vaistas nešė 
itin didelį pelną. 

Vienas buvęs Džeksono faras, pavarde Dilmanas, sužeistas per 
motociklo avariją, gydymo metu įprato prie „Rybadell“. Kovojo su šia 
priklausomybe dvejus metus, per kuriuos jo sveikata ir visas likęs gyve- 
nimas suiro. Du kartus jis buvo areštuotas už smulkias vagystes iš par- 
duotuvių. Galop neapsikentęs, iškėlė „Bosk“ ieškinį Rankino apygardos 
Išvažiuojamajame teisme. Prisiekusieji pripažino kompanijos atsakomy- 
bę ir paskyrė Dilmanui 275 000 dolerių kompensaciją — bjauriausią 
visoje šalyje verdiktą dėl „Rybadel!“. 

Per apeliaciją Aukščiausiasis Teismas jį panaikino balsais 5 prieš 4. 
Pagrindinė to priežastis, iškelta daugumai atstovaujančioje teisėjo Rou- 
mano nuomonėje, kad Dilmanui neturi būti suteikta kompensacija už 
žalą, nes yra narkomanas. 

Tulžingoje atskirojoje nuomonėje teisėjas Olbritonas prašė daugu- 
mą išeiti į priekį ir pateikti bent kruopelytę įrodymo, kad ieškovas buvo 
narkomanas „prieš susipažindamas su „Rybadell“. 

Trys dienos po paskelbto sprendimo keturi „Bosk“ vadovai prisipa- 
žino kalti, nuslėpę informaciją nuo „Maisto ir vaistų kontrolės valdybos“ 
ir melavę federaliniams tyrėjams. 


318 JOHN GRISHAM 


TRISDEŠIMT FENKTAS SKYRIUS 


Pirmo ketvirčio „Krane Chemical“ pelnas gautas kur kas didesnis, negu 
tikėtasi. Jis iš tikrųjų nustebino analitikus, kurie geriausiu atveju tikėjosi 
apie 1,25 dolerio už pajų. Kai „Krane“ pranešė apie maždaug po 2,05 
dolerio už pajų, kompanija ir stulbinamas jos atsigavimas sukėlė dar 
didesnį finansinių leidinių susidomėjimą. 

Visos keturiolika gamyklų veikė visu pajėgumu. Produkcijos kainos 
sumažintos, siekiant atsigriebti savąją rinkos dalį. Realizacijos skyriai 
dirbo viršvalandžius, kad galėtų suspėti pildyti užsakymus. Skolos gero- 
kai sumažintos. Daugelis problemų, per pastaruosius metus kamavusių 
kompaniją, staiga išnyko. 

Akcijų kaina nuolat ir įspūdingai kilo nuo vienetinių skaičių ir ėjo 
maždaug po 24 dolerius už vieną, kai smogė žinia apie pelnus. Tada jos 
pašoko iki 30 dolerių. Nuo tada, kai paskutinį kartą matytos tokia kaina, 
dieną po paskelbto Hatisburge verdikto, kai jų kursas pradėjo sparčiai 
smigti žemyn. 

„Trudeau Group“ dabar priklausė 80 procentai „Krane“, arba apie 
keturiasdešimt aštuoni milijonai pajų. Nuo to laiko, kai tuoj prieš rinki- 
mus lapkritį pasklido gandai apie bankrotą, grynoji pono Trudo turto ver- 
tė padidėjo 800 milijonų dolerių. Ir jis labai nekantravo tai padvigubinti. 


Iki Aukščiausiasis Teismas paskelbia galutinį savo sprendimą, jo teisėjai 
savaites skaito vienas kito memorandumus ir preliminarias nuomones. 
Kartais jie ginčijasi, privačiai. Stengiasi slapta veikti kolegas dėl balsų, 
kuriais paremtų jų pozicijas. Kliaujasi savo padėjėjais, kad tie prirankio- 
tų naudingų paskalų iš kito koridoriaus galo. Kartkartėmis patenkama į 
aklavietes, kurioms pašalinti prireikia mėnesių. 

Paskiausia, ką Ronas Piskas perskaitė penktadienį į pavakarę — tai 
atskirąją Makelveino nuomonę dėl bylos Džanetė Beiker prieš „Krane 
Chemical“ korporaciją. Nemažai kas spėjo, kad šiai atskirajai nuomonei 
pritars kiti trys. Daugumos nuomonė buvo parašyta teisėjo Kaligano. 

Roumanas dirbo prie pritariančios nuomonės, ir švietėsi tikimybė, kad 
Olbritonas taip pat parašys savo atskirąją nuomonę. Nors detalės dar 
buvo ne visai aiškios, liko mažai abejonių, kad galutinis sprendimas — 5 
balsais prieš 4 — bus panaikinti verdiktą. 

Fiskas perskaitė tą atskirąją nuomonę, nusišaipė iš jos ir nusprendė 
pirmadienį iš pat ryto sutikti su Kaligano parašytąja. Paskui teisėjas Fis- 
kas persirengė ir tapo treneriu Fisku. Atėjo metas rungtynėms. 

„Kietuoliai“ rengėsi pradėti sezoną savaitgalio sąskrydžiu Misi- 
sipės deltos Rasbergo miestuke, valanda kelio į šiaurės vakarus nuo 
Džeksono. Vienerias rungtynes jie sužaisią penktadienio vakarą, bent 
dvejas — šeštadienį ir galbūt vienerias — sekmadienį. Rungtynės vyks 
tik keturiais kėlinukais, ir kiekvienas žaidėjas bus skatinamas mesti 
kamuoliuką ir žaisti įvairiose pozicijose. Nenumatyti jokie prizai nei 
čempionatai — tik paprastos varžybos ratų sistema sezonui pradėti. 
Vienuolikmečių ir dvylikmečių grupėje užsirašė dalyvauti trisdešimt 
komandų, įskaitant ir dvi kitas iš Brukheiveno. 

Pirmas „Kietuolių“ varžovas buvo komanda iš mažučio Roling 
Forko miestuko. Vakaras pasitaikė vėsus, oras — giedras, tad sporto 
kompleksą užpildė žaidėjai ir jų tėvai. Iš karto visus pagavo būsimų 
penkerių rungtynių azartas. 

Dorina liko Brukheivene su Klarisa ir Zikiu, kuriam šeštadienio 
rytą buvo rungtynės. | 

Pirmą kėlinuką Džošas žaidė antroje bazėje, ir kai jam atėjo eilė at- 
mušinėti, tėvas vadovavo patarimais nuo trečiosios bazės. Kai sūnus ne- 
pataikė į keturis metimus, tėvas padrąsinamai šūktelėjo ir priminė, kad 
jis nesugebės atmušti kamuoliuko, jeigu laikys lazdą prie peties. Antrą 
kėlinuką Džošas nuėjo į metėjo gūbrį ir greitai ištrenkė iš žaidimo du 
atmušėjus. Trečias smūgiuoti atsistojo kresnas dvylikmetis, gaudytojas, 
taikydamasis į septintą gynybos zoną. Pirmą metimą jis atmušė nesėk- 
mingai, bet labai stipriai. 

— Mesk žemai ir į šoną, — iš atsarginių žaidėjų ir trenerių bunke- 
rio sūnui šūktelėjo Ronas. 

Bet antras metimas išėjo ne žemai ir į šoną. Greitas kamuoliukas 
nuskriejo tiesiai namų plokštės vidurio link, ir atmušėjas iš visų jėgų 

švystelėjo. Kamuoliukas, atsitrenkęs nuo aliumininės lazdos storgalio, 
šovė atgalios gerokai greičiau, negu buvo sviestas. Sekundės dalelytę 
Džošas nustėro, o kol sureagavo, kamuoliukas jau skriejo jam į veidą. 
Berniukas suspėjo tik nežymiai atšlyti, kai tas pataikė į smilkinį, o pas- 
kui atšokęs į šoną perlėkė per stabdytoją ir nuriedėjo į kairįjį lauką. 

Kai tėvas pribėgo, Džošas atmerktomis akimis dryksojo apsvaigin- 
tas, išglebusia kupeta prie metėjo gūbrio pagrindo ir dejavo. 

— Pasakyk ką nors, Džošai, — meldė tėvas, atsargiai paliesdamas 
jo žaizdą. 

— Kur kamuoliukas? — paklausė berniukas. 

— Nesirūpink dėl jo. Ar gerai mane matai? | 

— Turbūt. — Džošo akyse pasirodė ašaros, ir jisai sukando dantis, 
kad nepravirktų. Smilkinio oda buvo nubrozdinta, plaukai šiek tiek su- 
kruvinti. Jau pradėjo kilti gumbas. 

— Suraskite ledo, — kažkas pasakė. 

— Iškvieskite budinčiuosius medikus. 

Aplinkui spietėsi kiti treneriai ir žaidėjai. Vaikis, kurio smūgiuotas 
kamuoliukas atšoko tiesiu plokščiu šūviu, stovėjo šalia, pats kone prie 
ašarų. 

— Tik neužsimerk, — meldė Ronas. 

— Gerai, gerai. — Džošas tankiai alsavo. 

— Kas žaidžia už „Narsuolius“ trečioje bazėje? 

— Čiperis. 

— O viduriniame lauke? 

— Endriu. 

— Šaunuolis. 

Po kelių minučių Džošas atsisėdo, ir aistruoliai suskato ploti. Pas- 
kui jis atsistojo ir tėvo padedamas nuėjo į bunkerį, kur atsigulė ant suolo. 
Ronas, vis dar besidaužančia iš susijaudinimo širdimi, švelniai pridėjo 
prie Džošo smilkinio maišelį su ledu. Žaidimas pamažėle atsinaujino. 

Atvykęs medikas apžiūrėjo Džošą, kuris atrodė visiškai reaguojąs. 
Matė, girdėjo, prisiminė visas detales ir netgi panoro grįžti į žaidimą. 
Bet medikas neleido, taip pat ir treneris Fiskas. 


— Galbūt rytoj, — pažadėjo Ronas, bet vien tam, kad paguostų 

„sūnų. Irgi juto gumbą, tvirtai įstrigusį gerklėje, ir tik dabar buvo bepra- 
dedąs nusiraminti. Po rungtynių ketino sūnų parvežti namo. 

— Jis atrodo visai gerai, — tarė medikas. — Bet galbūt reikėtų pa- 
daryti rentgeno nuotrauką. 

— Dabar? — paklausė Ronas. 

— Neskubu, bet jumis dėtas padaryčiau ją šiąnakt. 

Į trečio kėlinuko pabaigą Džošas jau sėdėjo ir juokavo su koman- 
dos draugais. Ronas sugrįžo į trenerio vietą prie trečios bazės ir pasaki- 
nėjo bėgančiajam, kai vienas „Kietuolių“ šūktelėjo iš bunkerio: 

— Džošas vemia! 

Teisėjai vėl sustabdė žaidimą, ir treneriai atlaisvino „Kietuolių“ 
bunkerį. Džošas svaigo, gausiai prakaitavo, jį labai pykino. Medikas 
buvo čia pat ir per kelias minutes atsirado neštuvai su dviem greitosios 
pagalbos felčeriais. Kol Džošą ant neštuvų su ratukais rideno į automo- 
bilių aikštelę, Ronas laikė sūnų už rankos. 

— Tik neužsimerk, — vis kartojo ir kartojo Ronas. Ir: — Džošai, 
kalbėk su manimi. 

| — Man skauda galvą, tėti. 

— Viskas gerai. Tik neužsimerk. 

Jie įkėlė neštuvus į greitukę, užrakino ją ir leido Ronui tupėti šalia 
sūnaus. Po penkių minučių berniukas įridentas pro Henrio apygardos 
Bendrojo profilio ligoninės skyriaus duris. Džonas buvo sąmoningas ir 
vežamas iš beisbolo stadiono daugiau nebevėmė. 

Prieš valandą buvo susidūrę trys automobiliai, ir skubiosios pagal- 
bos skyriuje viešpatavo karštligė. Pirmasis Džošą apžiūrėjęs gydytojas 
užsakė atlikti kompiuterinę tomografiją ir paaiškino Ronui, kad toliau į 
ligoninę jis nebus įleistas. 

— Manau, jam viskas gerai, — pasakė daktaras, ir Ronas susirado 
laisvą kėdę pilname žmonių laukiamajame. Paskui paskambino Dorinai 
ir vargais negalais ištvėrė tą sunkų pokalbį. Minutės slinko, ir laikas tie- 
siog sustojo. | 

Paskubom atvyko vyriausiasis „Kietuolių“ treneris, buvęs Rono ju- 
ridinės firmos partneris, ir pakvietė jį išeiti laukan — turįs kai ką parody- 
ti. Nuo galinės savo automobilio sėdynės jis paėmė aliumininę lazdą. 

— Štai, — rimtai pasakė. Tai buvo „Screamer“ — populiari beis- 
bolo lazda, gaminama „Win Rite Sporting Goods“ firmos, viena iš de- 
šimčių, kokias gali rasti bet kuriame šalies beisbolo stadione. 

— Pažiūrėk į šitą, — pasakė treneris, nušluostydamas storgalį, nuo 
kurio kažkieno mėginta švitriniu popieriumi ištrinti dalį etiketės. — Ta 
lazda — minus septyni, jau prieš daug metų uždrausta. 

„Minus septyni“ reiškė diferencialą tarp lazdos svorio ir ilgio. Ji 
buvo dvidešimt devynių colių ilgio, bet svėrė tik dvidešimt dvi uncijas, 
taigi kur kas lengvesnė užsimoti, neįdedant nė kiek jėgos į kontaktą su 
kamuoliuku. Dabartinėmis taisyklėmis draudžiamas diferencialas dides- 
nis nei keturi. Lazda atrodė mažų mažiausia penkerių metų senumo. 

Ronas vėpsojo į lazdą it į tebesmilkstantį šautuvą. 

— Kaip ją gavai? 

— Patikrinau, kai vaikis vėl atėjo ant plokštės. Parodžiau teisėjui, o 
šis ją išmetė ir nuėjo ieškoti trenerio. Aš irgi nusekiau paskui jį, bet, tiesą 
sakant, treneris negalėjo nieko paaiškinti. Tik atidavė man tą prakeiktą 
daiktą. | | 
Atvyko dar „Kietuolių“ tėvų, paskui kai kurie žaidėjai. Susibūrę 
apie suolą netoliese skubios pagalbos skyriaus išėjimo, jie laukė. Praslin- 
ko valanda, kol daktaras sugrįžo trumpai informuoti Roną. 

— Kompiuterinė tomografija nieko neatskleidė, — pasakė gydyto- 
jas. — Manau, jam viskas gerai, tik lengvas smegenų sukrėtimas. 

— Ačiū Dievui. 

— Kur jūs gyvenate? 

— Brukheivene. 

— Galite vežtis sūnų namo, bet kitas kelias dienas jis privalo visai 
nejudėti. Jokių sportų. Jeigu jam svaigs ar skaudės galva, dvigubinsis 
rega, išsiplės vyzdžiai, skambės ausyse, burnoje jausis šleikštulys, reik- 
šis prislėgta nuotaika ar mieguistumas, parodykite berniuką vietiniam 
daktarui. 

Ronas linksėjo ir buvo beketinąs kai ką pasižymėti į užrašų knygelę. 

— Aš viską tą įtrauksiu į išrašymo lapą — kartu su kompiuterinės 
tomografijos duomenimis. 

— (Gerai, būtinai. 

Gydytojas kiek patylėjo, įsižiūrėjo į Roną kiek įdėmiau, paskui pa- 
klausė: 

— Iš ko užsidirbate pragyvenimui? 

— Esu teisėjas, Aukščiausiajame Teisme. 

Nusišypsojęs gydytojas čiupo paspausti jam ranką. 

— Praeitais metais išsiunčiau jums čekį. Dėkui už tai, ką ten veikiate. 

— Ačiū, daktare. 

Po valandos, dešimt minučių iki vidurnakčio, juodu išvažiavo iš 
Rasbergo. Džošas sėdėjo priekyje su pritvirtintu prie galvos ledo paketu 
ir klausėsi per radiją transliuojamų „Narsuolių“ ir „Mitruolių“ rungtynių. 
Ronas kas dešimt sekundžių į jį žvilgčiojo, pasirengęs vos pasirodžius 
pirmam perspėjamajam požymiui mestis prie sūnaus. Tokių nepasireiškė 
iki jiedviem pasiekiant Brukheiveno pakraščius. Tada Džošas prabilo: 

— Tėti, man truputėlį skauda galvą. 

— Seselė sakė, kad jeigu nedaug, tai nieko. Bet didelis skausmas 
reiškia bėdą. Pagal skalę nuo vieno iki dešimt, kiek būtų? 

— Trys. 

— Gerai, jei pasidarys penki, pasakyk man, noriu žinoti. 

Dorina su dešimtimis klausimų laukė prie durų. Kol Ronas ir 
Džošas virtuvėje prie stalo stiprinosi sumuštiniais, ji perskaitė išrašymo 
lapelį. Po dviejų kąsnių Džošas pasakė nesąs alkanas. O kai juodu iš- 
važiavo iš Rasbergo, jis tiesiog mirė badu. Dabar staiga tapo irzlus, betgi 
jam jau seniai buvo laikas miegoti. Dorinai pradėjus savaip interpretuoti 
medicininės apžiūros duomenis, jis užriko ant jos ir nuėjo į tualetą. 

— K3 tu manai? — paklausė Ronas. 

— Atrodo, jam nieko bloga, — atsakė ji. — Tik šiek tiek kaprizin- 
gas ir mieguistas. 

Jie smarkiai susikivirčijo dėl to, kur miegoti. Džošas, vienuolikme- 
tis, neketino miegoti kartu su motina. Ronas gana tvirtai sūnui paaiškino, 
kad tik šią naktį ir tokiomis nepaprastomis aplinkybėmis jis iš tikrųjų tu- 
rėtų miegoti su motina šalimais. Ronas nusnūsiąs ant krėslo greta lovos. 

Abiem gimdytojams nenuleidžiant nuo jo akių, Džošas greitai už- 
migo. Paskui krėsle užsnūdo Ronas, ir maždaug apie pusę keturių pary- 
čiui galiausiai sudėjo bluostą ir Dorina. 

Po valandos, kai Džošas sukliko, ji atsimerkė. Jis vėl vėmė, o galva 
tiesiog plyšte plyšo. Buvo apsvaigęs, kalbėjo nerišliai, verkė ir sakė, kad 
viskas atrodo išskydę. 

Šeimos gydytojas Kalvinas Tritas buvo artimas draugas. Ronas pa- 
skambino jam, o Dorina nubėgo į gretimą namą pasikviesti kaimyno. 
Mažiau nei po dešimties minučių jie įžengė į Brukheiveno ligoninės 
skubios pagalbos skyrių. Ronas ant rankų nešė Džošą, o Dorina laikė 
parengusi išrašymo lapą ir kompiuterinės tomografijos duomenis. Sky- 
riaus gydytojas greitai vaiką apžiūrėjo, ir viskas buvo blogai — retas pul- 
sas, nelygiai išsiplėtę vyzdžiai, mieguistumas. Atvyko daktaras Tritas ir 
perėmė viską savo žiniai, o skubios pagalbos skyriaus gydytojas gilinosi 
į išrašymo lapą. 

— Kas atliko kompiuterinę tomografiją? — paklausė Tritas. 

— Daktaras Rasberge, — atsakė Ronas. 

— Kada? 

— Vakar vakarą, maždaug aštuntą. 

— Prieš aštuonias valandas? 

— Apie tiek. 

— Kažko daug ten neaptikta, — pasakė Tritas. — Atlikime kom- 
piuterinę tomografiją čia. | 

Skubios pagalbos skyriaus gydytojas ir seselė nugabeno Džošą į 
tyrimų kambarį. Tritas pasakė Fiskams: 

— Jums teks palaukti ten už durų. Aš tuoj grįšiu. 

Lyg per miegą juodu nuėjo į skubios pagalbos skyriaus laukiamąjį, 
kelias akimirkas pernelyg priblokšti, kad ką nors kalbėtų. Laukiamasis 
buvo tuščias, bet sudarė tokį įspūdį, kad nakties būta nelengvos: ant 
grindų mėtėsi tuščios limonado skardinėlės, laikraščiai, o ant stalų — 
saldainių popierėliai. Kiek kitų čia sėdėta apdujusių, laukiančių, kol pa- 
sirodys daktarai ir praneš blogas žinias? 

Laikydamiesi už rankų juodu ilgai meldėsi, iš pradžių patylomis, 
paskui apsikeisdami trumpais negarsiais sakiniais, ir baigus melstis 
abiem šiek tiek palengvėjo. Dorina paskambino namo ir pasikalbėjo su 

ką nors sužinosią. 

Kalvinui Iritui įžengus į laukiamąjį, juodu suprato, kad dalykai ne- 
kokie. Jis atsisėdo priešais juos: 

— Pagal mūsų kompiuterinę tomogramą Džošui įlaužta kaukolė. 
Ta tomograma, kurią atsivežėte iš Rasbergo, ne ką tepadėjo, nes yra kito 
paciento. 

— Kas per velnias! — sureagavo Ronas. 

— Tenykštis daktaras pasižiūrėjo ne į tą kompiuterinę tomogramą. 
Paciento pavardė apačioje vos įskaitoma, bet ji — ne Džošo Fisko. 

— Negali būti, — nustebo Dorina. 

— Taip yra, bet dėl to sau suksime galvą vėliau. Klausykitės ati- 
džiai, kokia padėtis. Kamuoliukas pataikė Džošui štai čia. — Jis parodė 
į dešinį smilkinį. — Tai ploniausia kaukolės vieta, žinoma kaip tempo- 
ralinis kaulas. Įtrūkis vadinamas linijine fraktūra ir yra maždaug dviejų 
colių ilgio. Tuoj viduje kaulo yra membrana, dengianti smegenis, o ją 
maitina vidurinioji meninginė arterija. Ši arterija eina per kaulą, ir kai 
tas įskyla, arterija pažeidžiama, ir kraujas susikaupia tarp kaulo ir sme- 
genų dangalo. Dėl to spaudžiamos smegenys. Kraujo krešulys, žinomas 
kaip epiduralinė hematoma, didėjo ir sustiprino slėgį kaukolės viduje. 
Dabar vienintelis gydymas — kraniotomija, tai yra pašalinti hematomą, 
atveriant smegenis. 

— O, Dieve, — pratarė Dorina, užsidengdama akis. 

— Prašom klausytis, — tęsė Tritas. — Mums reikia pergabenti 
jį į Džeksoną, į Universiteto medicinos centro traumų skyrių. Siūlau 
paskambinti, kad jie atsiųstų savo greitąją oro medicinos pagalbą ir pri- 
statytų jį ten sraigtasparniu. 

Į laukiamąjį įskubėjo skubios pagalbos skyriaus gydytojas. 

— Paciento būklė blogėja, — pranešė jis daktarui Tritui. — Jums 
reikėtų pasižiūrėti. 

Daktarui Tritui pajudėjus eiti, Ronas atsistojo ir sugriebė jį už 
rankos 

— Sakyk, Kalvinai, ar tai rimta? 

— Labai rimta, Ronai. Gali grėsti gyvybei. 

DDžošas įkeltas į sraigtasparnį ir išskraidintas. Jį lydėjo Dorina ir Kalvinas 
į kelionkrepšį kelis būtiniausius dalykus. Tada šimto mylių per valandą 
greičiu išrūko į šiaurę valstijas jungiančia magistrale I-55, nepaisydamas, 
kad koks nors faras galėtų jį sustabdyti. Kai nesimeldė duodamas pa- 
žadus Dievui, jis keikė daktarą Rasberge, supainiojusį tomogramas. O 
kartkartėmis atsigręždavo ir žvilgtelėdavo į su defektu sukonstruotą ir 
be galo pavojingą gaminį ant galinės sėdynės. 
Jis niekada nemėgo aliumininių lazdų. 


TRISDEŠIMI ŠEŠTAS SKYRIUS 


Šeštadienio rytą, dešimt po aštuonių, praėjus apie trylikai valandų nuo 
tada, kai buvo kliudytas beisbolo kamuoliuko, Džošas operuotas Džek- 
sone, Misisipės universiteto medicinos centre. 

Kartu su draugais, atvykstančiais iš Brukheiveno, Ronas ir Dorina 
laukė klinikos koplyčioje. Su jais buvo ir pastorius. Namie, Šv. Luko 
bažnyčioje, be pertraukų budėta maldomis. Vidudienį atvyko Rono 
brolis su Zikiu ir Klarisa, abiem tokiais pat išsigandusiais ir sukrėstais 
kaip ir jų tėvai. Slinko valandos be jokių žinių iš chirurgų. Kartkartėmis 
daktaras Tritas dingdavo pasitikrinti, kaip einasi reikalai, bet retai kada 
parnešdavo kokių nors gerų žinių. Vieniems draugams išvykus, atskubė- 
jo kiti jų pakeisti. Atvažiavo seneliai, dėdės, tetos ir pusbroliai, visi laukė 
ir meldėsi, o paskui pasklido pasibastyti po plačiai išsidriekusią kliniką. 

Keturios valandos po to, kai Fiskai paskutinį kartą matė savo sūnų, 
pasirodė vyriausiasis chirurgas ir pamojo jiems sekti paskui jį. Jiems 
žengiant koridoriumi tolyn nuo susirinkusiųjų, į pokalbį įsijungė dakta- 
ras Iritas. Visi sustojo netoliese durų į tualetus. Ronas ir Dorina laikėsi 
įsitvėrę vienas kito, drąsindamiesi išgirsti blogiausia. Rimtu ir pavargu- 
siu balsu chirurgas prašneko: 

— Jis ištvėrė operaciją ir dabar būklė tiek gera, kiek galima tikėtis. 
Mes pašalinome didelę hematomą, spaudusią smegenis. Slėgis kaukolės 

viduje sumažėjo. Bet smegenys labai pabrinkusios — tiesiog nepaprastai, 
jeigu kalbėsime atvirai. Tikėtina, kad liks šiokių tokių pastovių pažeidimų. 

„Gyvybė“ ir „mirtis“ — lengvai suprantamos sąvokos, bet „pažeidi- 
mas“ sukelia ne itin apibrėžtas baimes. 

— Juk jis nemirs? — paklausė Dorina. 

— Šiuo metu jis gyvas, ir visi gyvybiniai požymiai geri. Yra 90 
procentų tikimybės, kad išgyvens. Ateinančios septyniasdešimt dvi va- 
landos bus svarbiausios. 

— Kiek pažeidimų? — Ronas ėjo prie esmės. 

— Šiuo metu sunku pasakyti. Kai kurie pažeidimai gali būti grįž- 
tami, padedant laikui ir gydymui, bet iš tikrųjų pakalbėsime apie tai 
rytoj. O kol kas melskimės, kad per kitas tris paras jo būklė pagerėtų. 


Šeštadienį, vėlai vakare, Džošas perkeltas į intensyviosios terapijos sky- 
rių. Ronui ir Dorinai leista dešimt minučių sūnų aplankyti, nors jis buvo 
ištiktas vaistų sukeltos komos. Kai tik jį pamatė, abu nesugebėjo išlikti 
ramūs. Berniuko galva buvo apvyniota tvarsčiais it mumijos, iš burnos 
ėjo kvėpuojamasis vamzdelis. Jis buvo prijungtas prie plaučių ventiliaci- 
jos aparato. Dorina bijojo paliesti bet kurią jo kūno dalį, net pėdas. 

Kažkuri atjaučianti medicinos sesuo sutiko pastatyti kėdę korido- 
riuje prie jo palatos durų ir leido vienam iš gimdytojų sėdėti ten pernakt. 
Ronas ir Dorina išsiuntė visus atvykusiuosius juos paremti atgalios į 
Brukheiveną, paskui pradėjo keisti vienas kitą tarp intensyvios terapijos 
skyriaus ir ligoninės laukiamojo. Apie miegą nebuvo nė ką kalbėti, ir 
juodu vaikščiojo koridoriais iki patekant saulei. 

Gydytojai buvo patenkinti pirma Džošo naktimi. Po ankstyvos 
rytinės apžiūros Ronas su Dorina netoliese ligoninės susirado motelį. 
Nusiprausė po dušu ir sugebėjo trumpai nusnūsti, o paskui vėl užsiėmė 
pozicijas klinikoje. Iš naujo prasidėjo laukimo ritualai, taip pat maldų 
budėjimai namuose. Ateinančių ir išeinančių lankytojų srautas patsai 
savaime tapo sunkiu išmėginimu. Ronas ir Dorina tik troško būti palikti 
palatoje vieni su savo sūnumi. 

Vėlų sekmadienio vakarą, kai Dorina sėdėjo intensyviosios terapi- 

jos skyriuje, o visi atskubėjusieji aplankyti jau išvyko, Ronas vaikštinėjo 
koridoriais, mankštindamas kojas ir stengdamasis nuvyti miegą. Jisai su- 
sirado dar vieną laukiamąjį, skirtą nekritinės būklės pacientų giminėms. 
Šis buvo malonesnis, su gražesniais baldais ir įvairesniu visokio maisto 
automatų pasirinkimu. Pietūs buvo dietinė kola ir sūrių sausainukų pa- 
kelis, ir kai Ronas išsiblaškęs juos triuškino, priėjo mažas berniukas ir 
lyg jau buvo beketinąs paliesti jam kelį. 

— Aronai! — iš kitos kambario pusės pašaukė motina. — Eikš čia! 

— Jis geručiukas. — Ronas nusišypsojo vaikui, o šis greitai pasi- 
traukė šalin. 

Aronas. Tas vardas sugrąžino prisiminimą. Aronas vadinosi berniu- 
kas, kuriam į galvą pataikė atskilusi „šerno“ geležtės nuolauža. Sužalotos 
smegenys, pastovi negalia, finansinė katastrofa šeimai. Prisiekusieji pri- 
pažino gamintojo atsakomybę. Teismo proceso protokolai buvo tvarkin- 
gi. Šiuo metu Aukščiausiojo Teismo teisėjas Fiskas nepajėgė prisiminti, 
kodėl jis taip lengvai balsavo kartu su dauguma, panaikinusia verdiktą. 

O tuomet, vos prieš du mėnesius, jis visai neįsijautė į kančią gimdy- 
tojo, kurio vaikas buvo sunkiai sužalotas. Arba — į baimę netekti vaiko. 

Dabar, vidur šio košmaro, jis visai kitaip prisiminė Aroną. Skai- 
tydamas byloje medicininius apibendrinimus, jis tai darė patogiai savo 
kabinete, toli nuo tikrovės. Vaikis buvo sunkiai sužalotas, ir tai labai 
gaila, bet nelaimingų atsitikimų pasitaiko gyvenime mažne kasdien. 
Ar buvo galima užbėgti už akių tam nelaimingam atsitikimui? Jis tada 
manė — taip, ir dabar tikrai šitaip tebemano. 

Mažasis Aronas sugrįžo, spoksodamas į pakelį sausainukų. Tas 
drebėjo rankoje. - 

— Aronai, palik tą Žmogų ramybėje! — šūktelėjo motina. 

Ronas stebeilijo į savo rankoje drebantį pakelį su sūriais sausainukais. 

Tam nelaimingam atsitikimui buvo galima užbėgti už akių, ir pri- 
valėjo būti tai padaryta. Jeigu gamintojas būtų laikęsis nustatytų norma- 
tyvų, „šernas“ būtų buvęs gerokai saugesnis. Kodėl jis taip uoliai gynė tos 
žoliapjovės gamintoją? 

Byla sužlugo, galutinai atmesta penkių tariamai išmintingų Žmo- 
nių, iš kurių nė vienas niekada nerodė daug atjautos kenčiantiesiems. 

Jam teko paklausti savęs, ar tie kiti keturi — Kaliganas, Roumanas, Beit- 
menas ir Rosas — kada nors bastėsi visas dienos ir nakties valandas po 
primenančius kapo rūsius ligoninės koridorius, laukdami, gyvens ar mirs 
jų vaikas. | 

Ne, jiems to neteko. Antraip jie nebūtų tokie, kokie yra dabar. 


Sekmadienis pamažu užleido vietą pirmadieniui, prasidėjo dar viena 
savaitė, bet gerokai besiskirianti nuo bet kurios iš ankstesniųjų. Ronas ir 
Dorina nesutikdavo palikti ligoninės ilgiau nei valandai ar dviem. Džo- 
šas į gydymą reagavo ne per geriausiai, ir juodu baiminosi, kad kiekvie- 
nas atsilankymas prie jo lovos galėtų būti paskutinis kartas, kai matys 
sūnų gyvą. Draugai atvežė drabužių, maisto ir laikraščių, taip pat siūlėsi 
sėdėti ir laukti, jeigu Fiskai panorėtų kelioms valandoms parvykti namo. 
Bet Ronas su Dorina laikėsi tvirtai ir su nekintamu ryžtu stūmė laiką 
tartum zombiai, tikėdami, kad Džošui eisis geriau, jeigu juodu bus kur 
nors netoliese. Pavargę ir nusikamavę, abu prarado kantrybę dėl virtinės 
lankytojų iš namų ir pradėjo slėptis įvairiose ligoninės vietose. 

Ronas paskambino į darbą ir pranešė savo sekretoriui neįsivaiz- 
duojąs, kada galėtų grįžti. Dorina savo boso paprašė nemokamų atosto- 
gų. Kai bosas delikačiai paaiškino, kad jie laikąsi politikos tokių atostogų 
nesuteikti, ji mandagiai jį informavo, kad metas pakeisti minėtąją po- 
litiką. Jisai sutiko tuojau pat tai padaryti. | 

Klinika buvo penkiolika minučių kelio nuo Gartino pastato, ir 
antradienį anksti iš ryto Ronas trumpai užbėgo žvilgtelti į savo rašomąjį 
stalą. Ant šio buvo susikaupusios kelios naujos dokumentų šūsnys. Jo 
sekretoriato vadovas greitai perskaitė laukiančių peržiūrėjimo bylų sąra- 
šą, bet Ronas klausėsi išsiblaškęs. 

— Ketinu pasiimti nemokamų atostogų. Praneškite šefui, — sek- 
retoriui nurodė jis. — Mėnesiui, galbūt dviem. Šiuo metu nepajėgiu 
susitelkti į tą medžiagą. 

— Žinoma, mes kaip nors išsiversime. Šįryt jūs ketinote sutikti dėl 
Beiker prieš „Krane“. 


— Tai gali palaukti. Viskas gali palaukti. 

Jam pavyko palikti pastatą nepastebėtam kurio nors kito Teismo 
nario. 


Antradieniniame C/arion-Ledger numeryje buvo įdėta medžiaga apie 
Džošą ir jo sužalojimą. Aukščiausiojo Teismo teisėjas šiuo metu nepa- 
siekiamas, bet neįvardytas šaltinis daugumą faktų perteikė teisingai. Gy- 
dytojai pašalino didelį kraujo krešulį, kuris spaudė berniuko smegenis. Jo 
gyvybei pavojus nebegresia. Per anksti spėlioti apie ilgalaikes problemas. 

Tačiau pokalbiai internetu užpildė spragas. Ėjo paskalos apie susi- 
jusią su nelaimingu atsitikimu draudžiamą beisbolo lazdą ir spėliota, ar 
sunkiai pažeistos smegenys, perteikti žodžiai kažkieno iš Henrio apy- 
gardos Bendrojo profilio ligoninės personalo, kuris tvirtino žinąs, jog 
tenykščiai daktarai sumovė reikalą. Pateikta keletas neįtikėtinų prielaidų 
apie tai, kad Aukščiausiojo Teismo teisėjas Fiskas stulbinamai atsivertė 
savo teismine filosofija. Pasak vieno gando, jis ketinąs atsistatydinti. 

Iš savo kontoros Vesas Peitonas viską atidžiai sekė. Jo žmona — ne. 
Stengdamasi nukreipti dėmesį, ji įtemptai dirbo prie kitų bylų, bet Vesą 
visą užvaldė pasakojimas apie Džošą. Kaip mažų vaikų tėvas, jis nepa- 
jėgė įsivaizduoti siaubo, kurį Fiskams išpuolė tverti. Ir jis nesusiturėjo 
nemąstęs, kaip ši tragedija galėtų paveikti Beiker bylą. Jis nesitikėjo, kad 
Fisko pozicija radikaliai pasikeis, bet tokia galimybė egzistavo. 

Jiems bebuvo likusi tik viena malda — prašyti Dievą stebuklo. Ne- 
jaugi šis galėtų būti įvykęs? 

Jie laukė. Sprendimas jau bet kurią dieną turėjo būti paskelbtas. 


Trečiadienį anksti popiet pradėjo rastis ženklų, kad Džošo būklė gerėja. 
Jis buvo sąmoningas, budrus, vykdė nurodymus. Tik negalėjo kalbėti, 
trukdė kvėpuojamasis vamzdelis, bet vis muistėsi, o tai buvo geras po- 
žymis. Smegenų slėgis sumažėjo beveik iki normalaus. Gydytojai jau 
kelis kartus paaiškino, kad truks dienas, galbūt savaites, kol bus galima 
nustatyti ilgalaikę prognozę. 


APELIACIJA 331 


Džošui atgavus sąmonę, Fiskai nusprendė pernakvoti namie. Tą la- 
bai rekomendavo daktarai ir seselės. Dorinos sesuo sutiko pasėdėti inten- 
syviosios terapijos skyriuje, penkiolika pėdų atstu nuo savo sūnėno lovos. 

Juodu paliko Džeksoną, jausdami palengvėjimą ištrūkę iš klinikos 
ir nekantraudami pamatyti Žikį ir Klarisą. Kalbėjosi apie naminį maistą, 
ilg4 prausimąsi po dušu, savo patogią lovą. Pasižadėjo sau kuo daugiau 
mėgautis ateinančiomis dešimt valandų, nes visi išmėginimai dar buvo 
priekyje. 

„Bet paaiškėjo, kad atsipalaiduoti bus sunku. Džeksono pakraščiuo- 
se suzvimbė Rono mobilusis. Skambino teisėjas Kalaganas. Pokalbį jis 
pradėjo ilgai ir nuobodžiai teiraudamasis apie Džošo būklę. Perdavė visų 
Teismo narių užuojautą. Pažadėjo artimiausiu metu, kai tik galės, užva- 
žiuoti į kliniką. Ronas jam buvo dėkingas, bet netrukus susidarė įspūdį, 
kad skambutis susijęs ir su reikalais. 

— Tik pora dalykų, Ronai, — pagaliau tarė Kaliganas. — Supran- 
tu, šiuo metu jums kas kita galvoje. 

— Tikrai. 

— Pas mus čia nieko baisiai skubaus, tik dvi bylos. Panašu, kad 
balsai dėl toksinės Boumoro bylos pasidalijo 4 prieš 4. Manau, nereikėtų 
stebėtis. Tikėjausi, dėl šios jūs sutiksite su mano nuomone. 

— Regis, Roumanas irgi rašo savąją. 

— Taip, ir jau baigė, kaip ir Olbritonas. Visos nuomonės jau pa- 
rengtos, ir mums reikia jūsų pritarimo. 

— Leiskite man pagalvoti iki rytojaus. 

— Puiku. O ta kita — slaugos namų byla iš Vebsterio apygardos. 
Balsai irgi pasidalijo po lygiai — 4 prieš 4. 

— Ta byla labai bjauri, — bemaž su pasidygėjimu atsakė Ronas. 

Dar viena slaugos namų byla — ligonis faktiškai personalo ap- 
leistas ir galiausiai rastas nemaitinamas, gulintis savo paties išmatose, 
nusėtas pragulų, negaunantis jokių vaistų ir kliedintis. Kompanija, 
kuriai ta įstaiga priklauso, anksčiau pranešė apie didžiulius pelnus, ir 
tai prisiekusiesiems pasirodė netikėta, kai įrodyta, kiek mažai lėšų buvo 
skiriama pacientų priežiūrai. Slaugos namų piktnaudžiavimas buvo toks 
akivaizdus, kad Ronui vien apie tai skaitant darėsi bloga. 

— Taip, tikrai. Labai tragiška, — sutiko Kaliganas, lyg sugebėtų 
užjausti. 

— Ir, manau, jūs norite panaikinti verdiktą? 

— Nematau atsakomybės, o kompensacijos už žalą reikalaujama 
besaikės. 

Per tris su puse mėnesio, kuriuos Ronas dirbo Teisme, teisėjas 
Kaliganas niekada nesugebėdavo įžvelgti atsakomybės nė vienoje by- 
loje, iškeltoje dėl mirties ar sužalojimo. Jis manė prisiekusiuosius esant 
kvailus ir apsukrių teismo advokatų lengvai suklaidinamus. Taip pat jis 
manė, kad tai jo šventa priedermė iš savo jaukios ir nešališkos aplinkos 
atitaisyti kiekvieną teismo klaidą (palankų ieškovui verdiktą). 

— Leiskite man pagalvoti iki rytojaus, — vėl pakartojo Ronas. 
Telefono skambutis Doriną jau erzino. 

— Taip, visada tai gera mintis. Ronai, jeigu mums pavyktų užbaigti 
tuos du atvejus, galbūt išdegtų ir trumpos nemokamos atostogos. 

Trumpos, beje, kaip ir ilgos nemokamosios, buvo paliktos grynai 
kiekvieno paties teisėjo nuožiūrai. Ronui nereikėjo dėl jų Kaligano pri- 
tarimo. Šiaip ar taip, jis padėkojo ir išjungė telefoną. 

Fiskų virtuvėje buvo gausybė draugų sunešto maisto — daugiausia 
keksų, pyragų ir troškinių dengtuose induose. Ant vieno iš darbastalių 
buvo išdėstytas bufetas, ir juodu kartu su Zikiu, Klarisa, dviem kaimy- 
nais ir Dorinos tėvais pavalgė. Išmiegoję šešias valandas, rytą jie vėl iš- 
važiavo į ligoninę. 

Kai ten nuvyko, rado Džošą vidur užsitęsusio priepuolio — antro 
per pastarąją valandą. Šis praėjo, ir gyvybiniai simptomai pasitaisė, bet 
vis dėlto tai buvo atkrytis lėtoje jo sveikimo eigoje. Ketvirtadienio rytą 
jis vėl buvo budrus, tačiau irzlus, neramus, nepajėgiąs susikoncentruoti, 
nepajėgiąs nieko prisiminti, kaip buvo traumuotas, ir labai susijaudinęs. 
Vienas iš gydytojų paaiškino, kad jo būklė simptomiška pasireiškian- 
čiam po smegenų sukrėtimo sindromui. 

Ketvirtadienio vakarą į Džeksoną vėl atvažiavo aplankyti „Kie- 
tuolių“ treneris, buvęs Rono partneris juridinėje firmoje. Abu papietavo 
ligoninės valgykloje, ir prie sriubos bei salotų jis išsitraukė užrašus. 

— Aš šiek tiek pasidomėjau, — prašneko treneris. — „Win Rite“ 
prieš šešerius metus liovėsi gaminę palengvintas lazdas, veikiausiai su- 

reaguodami į skundus dėl traumų. Per tuos metus aliuminio lydiniai 
tapo lengvesni, bet ir tvirtesni. Lazdos storgalis kontakto su kamuoliukų 
metu netgi absorbuoja smūgį, paskui pasiunčia tolyn, sienelei atšokus 
į pirmykštę padėtį. Taigi rezultatas — lengvesnė, bet ir pavojingesnė 
lazda. Saugumo propaguotojai kabinosi dėl tų lazdų dešimtmetį, atlikta 
daugybė tyrimų. Per vieną bandymą metimo mašina pasiuntė greitą ka- 
muoliuką 90 mylių per valandą greičiu, o nuo lazdos jis atsiskyrė net dar 
greičiau — 120 mylių per valandą. Užregistruoti du mirtimi pasibaigę 
nelaimingi atsitikimai: vienas — vidurinėje mokykloje, kitas — koledže, 
bet visose amžiaus grupėse būta šimtai traumų. Tad „Mažoji lyga“ ir 
kelios kitos jaunimo organizacijos susitiko ir uždraudė naudoti bet kurią 
lazdą, viršijančią minus keturis. Bet problema akivaizdi: „Win Rite“ ir 
kiti lazdų gamintojai vis dar išleidžia į apyvartą milijoną lazdų, kurios 
tebenaudojamos, ir galiausiai mes vieną tokią pamatėme per rungtynes 
praėjusį penktadienį. 

— Ir niekada jos neišimtos iš apyvartos? — paklausė Ronas. 

— Nė vienintelė. Ir gamintojai žino, kad tos prakeiktosios pavojin- 
gos. Jų pačių bandymai tai įrodo. 

Ronas kramsnojo sūrų krekerį, neabejodamas, į kur visa tai veda, ir 
nenorėdamas padėti prie to prieiti. 

— Roling Forko komanda veikiausiai kalta, bet neverta dėl to 
vargintis. Būtų galima pripažinti Rasbergo municipaliteto atsakomybę, 
nes teisėjas, municipaliteto tarnautojas, nepatikrino inventoriaus. O 
stambiausia žuvis — žinoma, „Win Rite“. Du milijardai aktyvų. Tonos 
draudimo priedangos. Labai gera byla dėl atsakomybės. Kompensacijos 
už žalą neapibrėžtos, bet nemažos. Apskritai stipri byla, jei ne viena pro- 
blemėlė. Mūsiškis Aukščiausiasis Teismas. 

— Kalbi kaip koks teismų advokatas. 

— Jie ne visada neteisūs. Jeigu mane paklaustum, pasakyčiau, kad 
turėtum pagalvoti, gal vertėtų iškelti bylą dėl gaminio. 

— Neprisimenu, kad kada nors būčiau tave klausęs, be to, aš ne- 
galiu kelti ieškinio. Likčiau išjuoktas visoje valstijoje. 

— O jeigu tas pat ištiks kitą vaiką, Ronai? Jeigu kita šeima turės 
išgyventi tokį pat košmarą? Bylinėjimaisi padėjo apsivalyti nuo daugelio 
netikusių gaminių ir apsaugoti daug žmonių. 

— Niekaip neišeina. 

— O kodėl tu ir Misisipės valstija turėtų taikstytis su milijonų 
baksų sąskaitomis už gydymą? „Win Rite“ turi milijardus. Išleido prastą 
gaminį, tad tegul už tai sumoka. | 

— Tu — teismų advokatas. 

— Ne, buvęs tavo partneris. Keturiolika metų drauge praktikavo- 
me teisę, ir aš prisimenu Roną Fiską kaip labai gerbusį įstatymus. Aukš- 
čiausiojo Teismo teisėjas Fiskas atrodo pasiryžęs visa tai pakeisti. 

— Gerai, gerai. Jau pakankamai išgirdau. 

— Atleisk, Ronai. Nebūčiau turėjęs tavęs... 

— Viskas gerai. Eime, pasižiūrėsime, kaip Džošas. 


Tonis Zekeris penktadienį sugrįžo į Džeksoną ir sužinojo apie Džošą 
Fiską. Jis nuvyko tiesiai į kliniką ir rado Roną laukiamajame snūduriuo- 
jantų ant sofos. Juodu valandą kalbėjosi apie tą nelaimingą atsitikimą, 
apie operaciją ir taip pat apie Tonio ekspediciją pažvejoti į Belizą. 

Tonis labai užjautė dėl mažojo Džošo ir tikrai vylėsi, kad vaikas 
greitai ir visiškai pasveiks. Tačiau iš tiesų jis norėjo, bet neišdrįso pa- 
klausti: „Kada tikitės baigti su „Krane“ apeliacija?“ 

Vos tik įsėdęs į savo automobilį, jis paskambino Bariui Rainhartui 


ir pranešė nuviliančią žinią. 


Po savaitės, kai buvo atgabentas į kliniką, Džošas iš intensyviosios terapi- 
jos skyriaus perkeltas į privačią palatą, kuri tuojau pat buvo užversta gėlė- 
mis, minkštais žaislais, atvirukais nuo penktos klasės draugų, balionais ir 
tiek saldainių, kad jų būtų užtekę visai pradžios mokyklai. Ten pastatyta ir 
sulankstomoji lovelė, kad vienas iš jo gimdytojų galėtų miegoti šalimais. 
Tegul palata iš pradžių ir sudarė lengvesnės nuotaikos įspūdį, da- 
lykai bemaž tučtuojau pakrypo į niūrią pusę. Neurologų grupė ėmėsi 
plačios apimties būklės vertinimų. Nors paralyžiaus nebuvo, bet aiškiai 
pablogėjo motorinės ir koordinacijos funkcijos, taip pat išryškėjo žymios 
atminties spragos ir nepajėgumas susitelkti. Džošas lengvai išsiblašky- 

davo ir vangiai atpažindavo daiktus. Nors vamzdeliai ir išimti, kalbėjo 
jis pastebimai lėčiau. Veikiausiai per ateinančius mėnesius kažkiek tie 
reiškiniai pagerės, bet egzistavo ir didelė pastovių pažeidimų tikimybė. 

Stori galvos tvarsčiai buvo pakeisti plonesniais. Džošui leista eiti į 
tualetą — širdį veriantis vaizdas, kai jis nerangiai vilkdamas kojas kėb- 
lindavo į prieki, vieną sunkų žingsnį po kito. Stengdamasis tramdyti 
ašaras, Ronas padėdavo jam. 

Jo mažoji beisbolo žvaigždė sužaidė paskutines rungtynes. 


TRISDEŠIMT SEPTINTAS SKYRIUS 


Daktaras Kalvinas Tritas nuvažiavo į Rasbergą ir susitarė susitikti su 
skubios pagalbos skyriaus gydytoju, peržiūrėjusiu ne tą kompiuterinę to- 
mogramą. Palyginę dvi tomogramas — Rono ir to kito paciento — juodu 
trumpai pasiginčijo, kol daktaras pripažino, kad tąnakt skubios pagalbos 
skyriuje viešpatavo chaosas, stigo personalo, ir taip, padaryta klaidų. Tai, 
kad sumovė Aukščiausiojo Teismo teisėjo sūnaus gydymą, jį prislėgė. 

— Ar šeima paduos į teismą? — paklausė aiškiai sukrėstas. 

— Nežinau, bet turėtumėte informuoti savo draudimo kompaniją. 

Tritas pasiėmė paciento kortelės išrašą į Džeksoną ir aptarė jį su 
Ronu ir Dorina. Jisai supažindino juos su įprasta kompiuterinės to- 
mografijos procedūra, paskui perpasakojo pokalbį su skubios pagalbos 
skyriaus gydytoju. 

— Kas turėjo būti padaryta? — paklausė Dorina. 

Tritas tikėjosi tokio klausimo. Žinojo, kad draugai jo paprašys 
įvertinti kito daktaro veiksmus. Jau prieš kelias dienas jis nusprendė būti 
atviras, kiek įmanoma. | 

— Jie turėjo nedelsdami pergabenti jį čia, kad būtų pašalintas 
kraujo krešulys. Tai smegenų operacija, bet ji nėra sudėtinga. Dvi dienos 
po operacijos Džošas būtų atsidūręs namie visiškai sveikas ir be jokių 
liekamųjų reiškinių. 

— Ta kompiuterinė tomografija atlikta penktadienio vakaro aš- 

tuntą, — tarė Ronas. — Tu Brukheivene matei Džošą maždaug aštuo- 
niomis valandomis vėliau, tiesa? 

— Panašiai apie tiek. 

— Taigi devynias valandas slėgis jo kaukolės viduje toliau vis didėjo? 

— Taip. 

— Ir spaudžiantis krešulys pažeidžia smegenis? 

— Taip. 

Stojo ilga tyla, kol abu mintyse atsargiai svarstė akivaizdžią išvadą. 
Galiausiai Ronas paklausė: 

— Kalvinai, kaip pasielgtum, jeigu tai būtų tavo vaikas? 

— Paduočiau į teismą šunsnukį. Už šiurkštų aplaidumą. 


— Aš negaliu bylinėtis, Kalvinai. Išstatyčiau save pajuokai. 


Po skvošo partijos, dušo ir masažo Senato sporto komplekse Majersas 
Radas įnėrė į limuziną ir iškentė vėlyvos popietės transporto spūstis kaip 
kiekvienas kitas. Po valandos jis atvyko į bendrosios paskirties civilinės 
aviacijos terminalą Daleso oro uoste ir ten įsėdo į „Gulfstream 5“, nau- 
jausią iš reaktyvinių lėktuvų pono Karlo Trudo orlaivių Aotilėje. Sena- 
torius nežinojo, kam priklauso lėktuvas, nei kada nors buvo susitikęs su 
ponu Trudo, ir tai daugelyje visuomenės sluoksnių atrodytų keista, nes 
Radas buvo paėmęs iš to Žmogaus tiek daug pinigų. Bet Vašingtone 
pinigai ateina per begalę keistų ir neaiškių kanalų. Imantieji juos tik 
miglotai nutuokia, iš kur tie gaunami, o dažnai ir visai nežino. Daugelyje 
demokratijų, kai tiek daug pinigų perduodama iš rankų į rankas, tai būtų 
laikoma aiškia korupcija, bet Vašingtone korupcija buvo legalizuota. Se- 
natorius Radas nežinojo, ir jam nerūpėjo, kad yra priklausomas nuo kitų 
žmonių. Turėjo banke per 11 milijonų dolerių — tuos pinigus ir būtų 
galėjęs laikyti, jeigu netektų jų eikvoti kokiai nors tuščiai kampanijai. 
Mainais už tokią investiciją Radas buvo žinomas kaip puikiai balsuojąs 
dėl visų klausimų, susijusių su farmacija, chemikalais, nafta, energetika, 
draudimu, bankais ir taip toliau, ir taip toliau. 

Bet jis buvo Žmogus iš liaudies. 

Šį vakarą keliavo vienas. Du skrydžio palydovai aptarnavo jį 

kokteiliais, omaru ir vynu, ir įprastas valgis dar nespėjo pasibaigti, kai 
„Gulfstream“ jau pradėjo leistis į Tarptautinį Džeksono oro uostą. Ten 
laukė kitas limuzinas, ir po dvidešimt minučių, kai nutūpė ant žemės, 
senatorius buvo pamėtėtas prie šoninio Universiteto medicinos centro 
įėjimo. Trečio aukšto palatoje jis aptiko Roną ir Doriną bukai spoksan- 
čius į televizorių, kol jų sūnus miegojo. 

— Kaip berniukas? — labai šiltai pasiteiravo jis, kai abu paknopstom 
pašoko ant kojų ir mėgino atrodyti bent kiek prideramai. Buvo apstulbę, 
išvydę didįjį žmogų asmeniškai antradienį pusę dešimtos vakaro staiga 
pasirodant nežinia iš kur. Dorina niekaip negalėjo susirasti batelių. 

Jie tyliai pasišnekėjo apie Džošą ir apie tai, kaip šiam sekasi sveikti. 
Senatorius tvirtino atvykęs į miestą keliaudamas su reikalais — tik pa- 
keliui atgalios į Vašingtoną, bet kai išgirdo tą naujieną, jautęs pareigą 
užsukti ir greitomis pasisveikinti. Abu buvo pamaloninti jo dėmesio. Po 
teisybei, buvo sutrikę ir vos galėjo patikėti. 

Pokalbį pertraukė pro duris vidun įkišusi galvą seselė, pareikšda- 
ma, kad metas gesinti šviesas. Senatorius apkabino Doriną, pakštelėjo 
ją į skruostą, suspaudė abi jos rankas, pažadėdamas padaryti viską, kiek 
galįs padėti, paskui paliko palatą kartu su Ronu, kuris nustebo neišvydęs 
koridoriuje ničnieko iš didžiojo žmogaus aplinkos. Nė vieno personalo 
nario, šiaip pastumdėlio, asmens sargybinio, vairuotojo. Nieko. 

Senatorius atvyko aplankyti visiškai vienas pats. Toks poelgis Ro- 
nui dar daugiau reiškė. 

Jiedviem žengiant koridoriumi, Radas visiems, pro kuriuos abu 
praeidavo, mestelėdavo tą patį greitą „kaip gyvuojate“ ir tą pačią plasti- 
kinę šypseną. Tai jo liaudis, ir senatorius žinojo esąs žmonių dievinamas. 
Tauzijo apie kažkokią kasdienišką kovą Kongrese, ir Ronas stengėsi 
dėtis labai sudomintas, tuo pat metu staiga trokšdamas, kad tas žmogus 
paprasčiausiai viską baigtų ir išsidangintų. Prie išėjimo Radas palinkėjo 
jam viso labo, pažadėjo melstis už šeimą ir plėtojosi pasiūlymais padėti 
bet kuriuo klausimu. 

Kai abu spaudė vienas kitam ranką, senatorius, tartum tik dabar 
prisiminęs, tarė: 

— Beje, teisėjau, būtų malonu užbaigti tą „Krane“ apeliaciją. 

Rono ranka suglebo, smakras atkaro. Bandė sugalvoti, ką atsakyti. 
Kol mintyse bergždžiai ieškojo, senatorius prieš atsisveikindamas pa- 
leido savo paskutinį šūvį: 

— Žinau, jūs teisingai pasielgsite. Tie verdiktai žudo mūsų vals- 
tiją. — Radas sugriebė jį už peties, apdovanojo dar vienu plastikiniu 
šypsniu, paskui išnėrė pro duris ir dingo. 

Vėl atsidūręs.limuzine, Radas įsakė vairuotojui vežti į šiaurinį miesto 
pakraštį. Ten jis ketino praleisti naktį su savąja Džeksono meiluže, paskui 
anksti rytą „Gulfstream“ lėktuvu parskubėsiąs į Kolumbijos apygardą. 


Ronas vartėsi ant sulankstomosios lovelės, mėgindamas patogiau įsitai- 
syti dar vienai ilgai nakčiai. Džošo miego pobūdis tapo toks nepastovus, 
kad kasnakt ištikdavo naujas nuotykis. Vidurnaktį seselei apeinant pa- 
latas, abu, tėvas ir sūnus, nemiegojo, gulėjo plačiai atmerktomis akimis. 
Laimė, Dorina ilsėjosi motelyje ir kietai miegojo, padedama žalių tab- 
letėlių, kurias seselės jiedviem slapčia parūpindavo. Ronas irgi nurijo 
vieną, o seselė davė Džošui paskirtų raminamųjų. 

Baisioje palatos tamsoje Ronas bandė atspėti, koks buvo senatoriaus 
Rado atsilankymo tikslas. Ar tai paprasčiausiai atvejis, kai arogantiškasis 
politikas peržengia ribą, kad galėtų padėti stambiam šelpėjui? Ronas ne- 
sivaržydamas ėmė pinigus iš visų, kas tik norėdavo jų duoti (legaliai), tad 
nebūtų nieko nuostabaus, jeigu jis yra paėmęs pluoštą ir iš „Krane“. 

O gal viskas yra kur kas sudėtingiau? „Krane“ neprisidėjo prie 
Fisko kampanijos nė centu. Ronas po rinkimų peržiūrinėjo ataskaitas 
ir taip pat buvo priblokštas surinktų ir išleistų grynųjų kiekio. Su Toniu 
Žekeriu jis ginčijosi ir kivirčijosi dėl to, iš kur plaukia pinigai. Ataskai- 
tose viskas tvarkinga, kartojo ir kartojo Tonis. Ir Ronas pats ištyrinėjo 
ataskaitas. Jo šelpėjai buvo korporacijų vadovai, daktarai, atsakovų ad- 
vokatai ir lobistinės grupės — visi užsibrėžusieji apriboti atsakomybę už 
padarytą žalą. Kai pradėjo savo kampaniją, jis jau tai žinojo. 

Uodė sąmokslą, bet nuovargis galiausiai jį priveikė. 

Per vaistų sukelto gilaus miego ūką Ronas girdėjo kažkoki pastovų 
barškesį, kurio kilmės niekaip nepajėgė nustatyti. Barkšt-barkšt, barkšt- 
barkšt, tas pats garsas vis ir vis. Netoli jo. 

Patamsy jisai siekė ranka ir apčiuopė Džošo lovą, paskui pašoko 
ant kojų. Krintančioje iš vonios kambario blausioje šviesoje jis pama- 
tė savo sūnų ištiktą keisto priepuolio. Visas jo kūnas smarkiai purtėsi. 
Veidas perkreiptas, burna pražiota, akys paklaikusios. Barškėjimas ir 
tarškėjimas pagarsėjo. Ronas nuspaudė skambučio mygtuką medicinos 
seserims iškviesti ir pamėgino Džošą nuraminti. Jį nustebino priepuolio 
nuožmumas. Įpuolė seselės ir perėmė vadovavimą. Tuojau pat atsirado 
ir trečioji, paskui daktaras. Mažai ką buvo galima padaryti, tik įstatyti į 
Džošo burną skėtiklį, kad neprisikąstų liežuvio. 

Nebepajėgdamas toliau stebėti, Ronas pasitraukė į kampą ir žvel- 
gė į siurrealistinį sunkiai sužaloto sūnaus vaizdą, iš dalies užstojamą 
gelbstinčių rankų. O lova vis purtėsi ir turėklai tebebarškėjo. Galiausiai 
priepuolis atlėgo, ir seselės netrukus mazgojo vandeniu Džošo veidą, 
vaikiškais balsais ramindamos. Ronas išsmuko iš palatos dar sykį be 
tikslo klaidžioti koridoriais. 

. Priepuoliai, vis kartodamiesi, tęsėsi visą parą, paskui staiga liovėsi. 
Iki to laiko Ronas ir Dorina buvo pernelyg pavargę ir išsekę, kad ką nors 
darytų — tik stebeilijo į sūnų ir meldėsi, kad jis nebesipurtytų ir nu- 
rimtų. Atvyko dar daktarų, visi niūriais veidais ir tarp savęs keisdamiesi 
nesuprantamais žodžiais. Liepta atlikti papildomų tyrimų, ir Džošas 
valandoms išvežtas ant ratukų, paskui sugrąžintas. 

Dienos slinko išvien susiliedamos. Laikas nereiškė nieko. 


Šeštadienio rytą Ronas nepastebimai įsmuko į savo biurą Gartino pasta- 
te. Abu padėjėjai buvo vietoje, pasirengę vykdyti viską, ką tik jis palieps. 
Reikėjo nuspręsti dėl dvylikos bylų, ir Ronas perskaitė glaustas jų san- 
traukas ir rekomendacijas. Padėjėjai turėjo parengę savąjį nagrinėtinų 
bylų sąrašėlį ir tik laukė, kuri bus įvardyta pirmiausia. 

Nuosprendis dėl išžaginimo — iš Rankino apygardos. Patvirtintas, 
ir Teismas buvo vieningas. 

Ginčas dėl rinkimų — iš Bolivaro apygardos. Sprendimas patvir- 
tintas, podraug su kitais septyniais teisėjais. 

Itin nuobodus transakcijos su garantijomis skandalas — iš Panolos 
apygardos. Sprendimas patvirtintas vieningai viso Teismo. 

Ir taip toliau. Ronas buvo susirūpinęs ir mažai domėjosi darbu, tad 
su pirmomis dešimt bylų susidorota per dvidešimt minučių. 

— Beiker prieš „Krane Chemical“, — perskaitė vienas padėjėjas. 

— Kas girdėti? — paklausė Ronas. 

— Pasidalijo keturi prieš keturis, visi svaidosi peiliais. Kaliganas ir 
jo šutvė gana nerimauja dėl jūsų. Makelveinui ir jo šalininkams smalsu. 
Visi stebi, laukia. | 

— Jie mano, kad aš palūžau? 

— Niekas nėra tikras. Jie mano, kad jus veikia didžiulis stresas, ir 
spėliojama, kad dėl to, kas atsitiko, gali įvykti koks didelis katarsio pa- 
skatintas persivertimas. 

— Tegul spėlioja. Dėl Beiker ir tos slaugos namų bylos aš dar pa- 
lauksiu. 

— Jūs svarstote galimybę paremti tuos verdiktus? — paklausė kitas 
padėjėjas. 

Ronas jau patyrė, kad didžiuma Teismo paskalų sukuriama ir pla- 
tinama per padėjėjų — visų jų — tinklą. 

— Nežinau, — atsakė jis. Ir po trisdešimties minčių vėl sugrįžo į 


kliniką. 


TRISDEŠIMNI AŠTUNTAS SKTRIUS 


Po aštuonių dienų, lietingą sekmadienio rytą, Džošas Fiskas buvo įkeltas 
į greitukę, kuria turėjo būti pervežtas į Brukheiveną. Ten jis bus įkur- 
dintas ligoninės palatoje, vos penkios minutės kelio nuo namų, ir apie 
savaitę atidžiai stebimas, paskui, kaip viltasi, išrašytas. 

Dorina važiavo greituke kartu su juo. 

Ronas nuvažiavo į Gartino pastatą ir pasikėlė į savo biurą ket- 

virtame aukšte. Ten dar nebuvo nė gyvos dvasios, o kaip tik to jis ir 
troško. Trečią ar ketvirtą kartą perskaitė Kaligano nuomonę, kuria 
buvo atšaukiamas verdiktas Beiker prieš „Krane Chemical“ byloje, ir nors 
anksčiau Ronas su ja visiškai sutiko, dabar turėjo abejonių. Lyg būtų 
parašyta paties Džaredo Kertino. Kaliganas rado ydingus bemaž visų 
Beiker ekspertų parodymus. Kritikavo teisėją Harisoną, kad daugumą jų 
pripažino. Griežčiausiais žodžiais smerkė ekspertą, susiejusį šalutinius 
kancerogeninius gamybos-produktus su faktiškais vėžiniais susirgimais, 
pavadindamas tai „geriausiu atveju spekuliacijomis“. Jis kabinosi dėl ne- 
įmanomo standarto, kurio reikėtų, norint aiškiai įrodyti, kad toksinai 
Boumoro vandenyje sukėlė vėžį, nuvariusį į kapą Pitą ir Čedą Beikerius. 
Kaip visada pagiežingai piktinosi vien jau pritrenkiamu verdikto mastu 
ir dėl jo vertė kaltę Beiker advokatų be reikalo sukeltoms aistroms, su- 
kursčiusioms prisiekusiuosius. 

Ronas vėl perskaitė Makelveino nuomonę, ir ši taip pat skambėjo 
gerokai kitaip. 

Atėjo metas balsuoti, apsispręsti, o jis paprasčiausiai neturėjo 
tam ryžto. Buvo pavargęs nuo tos bylos, pavargęs nuo pykčio, kad yra 
stumdomas it pėstininkas įtakingų jėgų, kurias būtų privalėjęs atpažinti. 
Jautėsi išsekęs nuo sunkių išmėginimų, susijusių su Džošu, ir tik troško 
atsidurti namie. Nepasitikėjo savo gebėjimu daryti, kas teisinga, ir jau 
nebebuvo tikras, kas būtent tai yra. Anksčiau jis meldėsi, kol pavargo 
melstis. Mėgino paaiškinti savo nuogąstavimus Dorinai, bet ji buvo to- 
kia pat išsiblaškiusi ir svyruojanti kaip ir jis. 

Jeigu jis verdiktą panaikintų, išduotų savo tikruosius jausmus. Bet- 
gi jo jausmai keitėsi, ar ne? Kaipgi jis, nešališkas juristas, dėl savo šeimos 
tragedijos staiga galėtų persimesti į kitą pusę? 

O jeigu verdiktą paremtų, išduotų tuos, kurie jį išrinko. Penkiasde- 
šimt trys procentai žmonių balsavo už Roną Fiską, nes tikėjo jo rinkimų 
platforma. Bet ar tikrai? Galbūt balsavo už jį, nes buvo taip gerai per- 
šamas. 

Ar būtų teisinga visų aplinkui aronų atžvilgiu, jeigu Ronas dėl sū- 
naus savanaudiškai pakeistų savąją teisminę filosofiją? 

Jis nekentė tų klausimų — jie dar labiau sekino. Vaikštinėjo po 

biurą labiau susipainiojęs nei kada nors anksčiau ir pagalvojo, gal reikėtų 
vėl viską mesti. Tiesiog pabėgti, sakė sau. Bet buvo pavargęs bėgti, taip 
pat žingsniuoti ir kalbėti sienoms. 

Jis išspausdino kompiuteryje savo nuomonę: „Aš sutinku su teisėju 
Kaliganau ir manau taip pat, kaip ir jis, bet darau tai didžiai nuogąstau- 
damas. Šis Teismas, man padedant ir būtent todėl, kad įeinu į jo sudėtį, 
sparčiai tapo aklu gynėju tų, kurie siekia griežtai apriboti atsakomybę 
visose asmeninių žalų teisės srityse. Tokia kryptis pavojinga.“ 

Dėl slaugos namų bylos išspausdino antrą savo nuomonę: „Aš su- 
tinku su teisėju Olbritonu ir palaikau verdiktą, paskelbtą Vebsterio apy- 
gardos Išvažiuojamajame teisme. Slaugos namų veiksmai toli prasilenkia 
su priežiūros standartais, kokie reikalaujami pagal mūsų įstatymus.“ 

Paskui išspausdino memorandumą Teismui: „Ateinančias trisde- 
šimt dienų nuo visų Teismo reikalų pasitrauksiu į nemokamas atostogas. 
Esu reikalingas namie.“ 


Misisipės Aukščiausiasis Teismas išsiuntinėja savo nutartis per internetą 
kiekvieno ketvirtadienio vidudienį. 

Ir kiekvieną ketvirtadienį, vidudienį, nemažai advokatų, nervingai 
ir su viltimi laukdami, sėdi prie savųjų kompiuterių arba pasistengia, kad 
kas nors tai darytų už juos. Džaredas Kertinas laikė parengtyje vieną 
bendradarbį. Sterlingas Bincas, nesvarbu, kurioje pasaulio dalyje jam 
pasitaikydavo būti, tiksliai tą valandą stebėdavo savo išmanųjį telefoną. 
F. Klaidas Hardinas, technologijoje vis dar urvinis žmogus, sėdėjo savo 
užrakintos kontoros patamsyje, gurkšnojo sau įprastus priešpiečius ir 
laukė. Budėjo kiekvienas, susijęs su Boumoro byla, teismų advokatas. 

Lūkesčio buvo kupini ir keletas ne teisininkų. Tonis Zekeris ir 
Baris Rainhartas susitarė vienas su kitu būtinai palaikyti ryšį telefonu, 
kai bus perduodamos nuomonės. Karlas Trudo kas savaitę skaičiavo 
minutes. Žemutiniame ir viduriniame Manhatane dešimtys vertybinių 
popierių analitikų nenuleido akių nuo Misisipės Aukščiausiojo Teismo 
interneto svetainės. Savo bažnyčios kabinete Denis Otas su žmona stip- 
rinosi sumuštiniu. Pastoriaus namuose šalimais kompiuterio nebuvo. 

Ir niekur dėl tos magiškos valandos nebuvo taip baiminamasi ir vil- 
tingai laukiama, kaip skurdžiose „Payton «< Payton“ kontoros patalpose. 
Visa firma susirinkdavo „šachtoje“ prie visada užgriozto darbo stalo ir 
kompiuterio ekraną. Pirmą gegužės ketvirtadienį, 12.15, jis pranešė: 

— Štai, yra. 

Maistas nustumtas į šalį. Pradėjo stigti oro, visiems kvėpuoti tapo 
sunkiau. Vesas bijojo pažiūrėti į Meri Greisę, o ši — į jį. Iš tikrųjų niekas 
kambaryje nedrįso susidurti akimis vienas su kitu. 

— Nuomonė parašyta teisėjo Arlono Kaligano, — tęsė Šerma- 
nas. — Aš čia paprasčiausiai praleidžiu. Penki, dešimt, penkiolika 
puslapių. Pažiūrėkime — daugumos nuomonė išdėstyta dvidešimt vie- 
name puslapyje, prie jos prisideda Roumanas, Beitmanas, Rosas, Fiskas. 
Verdiktas panaikinamas ir byla persiunčiama atgal. Galutinis sprendi- 
mas — atsakovo „Krane Chemical“ naudai. 

Šermanas skaitė toliau: 

— Roumanas keturiuose savo įprastų paistalų puslapiuose sutinka 
su juo. Fiskas irgi sutinka, bet trumpai. — Pauzė, kol jisai slinko ekranu 
tekstą. — Ir paskui dvylikos puslapių atskiroji Makelveino nuomonė, 
kuriai pritaria Olbritonas. Viskas, kiek man reikia žinoti. Neskaitysiu to 
mėšlo bent mėnesį. — Jis atsistojo ir išėjo iš salės. 

— Nepasakysi, kad tai netikėta, — pratarė Vesas. Niekas jam ne- 
atsakė. 


F. Klaidas Hardinas prie savo rašomojo stalo apsiašarojo. Ta nelaimė 
šmėkšojo mėnesius, bet vis tiek jį sugniuždė. Vienintelis šansas aptikti 
aukso gyslą pražuvo, o kartu — ir visos jo svajonės. Jis keikė Sterlingą 
Bincą ir šio siauraprotišką grupinį ieškinį. Keikė Roną Fiską ir kitus 
keturis daugumos klounus. Keikė apakėlius Kerio apygardoje ir visoje 
likusioje pietinėje Misisipėje, kurie buvo suvedžioti balsuoti prieš Šeilą 
Makarti. Jis įsipylė dar degtinės, paskui keikė ir gėrė, keikė ir gėrė, kol 
atsijungė, padėjęs galvą ant stalo. 

Septyniomis durimis toliau Beibė atsiliepė į telefono skambutį ir 

išklausė naujieną. Į jos kavos barą netrukus sausakimšai susigrūdo Pa- 
grindinės gatvės publika, ieškanti atsakymų, paskalų ir paramos. Dauge- 
liui ši žinia buvo nesuprantama. Taigi nebus jokių išvalymų, išieškojimų, 
kompensacijų, atsiprašymų. „Krane Chemical“ išeina iš Teismo aukštai 
pakelta galva ir rodanti miestukui ir visiems jo nukentėjėliams nosį. 
Deniui Otui paskambino Meri Greisė. Ji glaustai viską perpasako- 
jo ir pabrėžė, kad-bylinėjimasis baigtas. Nėra jokių perspektyvių galimy- 
bių. Vienintelis likęs kelias — su apeliacija kreiptis į Jungtinių Valstijų 
Aukščiausiąjį Teismą ir iš ten, žinoma, bus pareikalauta pateikti privalo- 
mą dokumentaciją. Bet mažai tikimybės, kad Teismas sutiks tokią bylą 
svarstyti. Ji ir Vesas po kelių dienų atvyksią susitikti su savo klientais. 
Denis ir jo Žmona atidarė parapijos salę, nunešė ten šiek tiek 
sausainių ir butelinio vandens ir pradėjo laukti savo žmonių atvykstant 


paguodos. 


Pavakariop Meri Greisė atėjo į Veso kabinetą ir uždarė duris. Turėjo 
rankoje du popieriaus lapus, ir vieną padavė Vesui. Tai buvo laiškas jų 
klientams Boumore. 

— Žvilgtelėk, — pasakė ji ir atsisėdo pati perskaityti. Laiškas 
skambėjo taip: 


Brangusis kliente, 

šiandien Misisipės Aukščiausiasis Teismas nusprendė „Kra- 
ne Chemical“ naudai. Džanetės Beiker byla atmesta ir sugrąžin- 
ta, 0 tai reiškia, kad negali būti nagrinėjama iš naujo arba iškeltas 
naujas ieškinys. Mes ketiname prašyti Teismą bersvarstyti darsyk 
— tai yra įprasta, bet kartu ir tuščiai gaištamas laikas. Taip bat 
del tos bylos mes pateiksime apeliaciją Jungtinių Valstijų Auks- 
čiausiajam Teismui, bet ir tai tėra formalumas. Tas Teismas retai 
svarsto tokias kaib ši valstijų teismų bylas. 

Šiandieninė nutartis, o mes jums atsiųsime visą kobiją kitą 
savaitę, padaro neįmanomą toliau tęsti jūsų bylą prieš „Krane“. 
Teismas pritaikė įrodymų standartą, dėl kurio bus neįmanoma su- 

versti kompanijai atsakomybę. Ir skaudžiai akivaizdu, kas atsi- 
tiktų kitam verdiktui, pateiktam svarstyti tam bačiam Teismui. 

Zodžiais nebajėgiame išreikšti, kaip esame nusivylę ir su- 
trikę. Mes vedėme šią kovą penkerius metus, nepaisydami visų 
didžiulių sunkumų, ir bralaimėjome visokeriopai. 

Bet mūsų braradimai niekis, palyginti su jūstškiais. Mes 
toliau galvosime apie jus, melsimės už jus ir kalbėsimės su jumis 
visada, kai tik iškils reikmė. Jaučiamės pagerbti Jūsų pasitikėjimo. 
Telaimina jus Dievas. 


— Labai gerai, — pagyrė Vesas. — Išsiųskime jiems elektroniniu 
paštu. 


„Krane Chemical“ akcijos per popietinius sandorius šovė į viršų. Jų vertė 
padidėjo po 4,75 dolerio už vieną ir birža užsidarė prie 38,50 dolerio 
kainos. Ponas Trudo atgavo milijardą, kurį buvo praradęs, ir pakeliui 
nusimatė dar daugiau. 

Jis pasikvietė į kabinetą trumpai atšvęsti Bob; Retslafą, Feliksą 
Bardą ir du kitus savo patikėtinius. Visi gurkšnojo „Cristal“ šampaną, 
rūkė kubietiškus cigarus ir sveikino vienas kitą su tokia stulbinama jų 
reikalų permaina. Jie dabar laikė Karlą Trudo tikru genijumi, aiškiare- 
giu. Net pačiomis niūriausiomis dienomis jis niekada nesvyravo, tik vis 
kartojo lyg mantrą: „Pirkite akcijas. Pirkite akcijas.“ 

Jis priminė Bobiui savo pažadą tądien, kai buvo paskelbtas verdik- 
tas: nė cento jo sunkiai uždirbto pelno niekada nebus atiduota tiems 
tamsiems žmonėms ir jų glitiems advokatams. 


TRISDEŠINMT DEVINTAS SIRIUS 


Svečių sąrašas rikiavosi nuo tokių užsigrūdinusių Volstrito tipų kaip pats 
Karlas žemyn iki pat Brianos plaukų dažytojos ir dviejų pusiau bedarbių 

Brodvėjaus aktorių. Buvo bankininkai su senstančiomis, tačiau dailiai 
prižiūrėtų figūrų žmonomis, ir magnatai su savo nuostabiai išbadėju- 
siomis trofėjinėmis palydovėmis. Buvo „Trudeau Group“ vadovai, kurie 
mieliau būtų buvę kur nors kitur, ir besistengią prasimušti tapytojai iš 
Abstrakčiojo meno muziejaus publikos, sužavėti gavę progą maišytis 
kartu su užkopusiaisiais į viršūnę. Dar buvo keli modeliai, 388-asis 
numeris iš Forbes 400 turtingiausių Žmonių sąrašo, atakuojantysis gy- 
nėjas iš „Reaktyvinių““, reporteris iš Times podraug su fotografu, kad 
galėtų viską įamžinti, reporteris iš W3// Street Journal, kuris nieko apie 
tai nerašys, bet pokylio nenorėjo praleisti. Apie šimtas svečių, apskritai 
labai turtinga liaudis, bet nė vienas pokylyje dar nebuvo regėjęs tokios 
jachtos kaip Briana. 

Ji stovėjo prišvartuota Hadsone prie Čelsio prieplaukų, ir vienin- 
telis šiuo metu didesnis laivas buvo užkonservuotas lėktuvnešis ketvirtis 
mylios šiauriau. Išretintame nepadoriai brangių pasiplaukiojimų pa- 
saulyje Briana buvo priskiriama megajachtoms, tai yra didesnėms nei 
superjachtos, bet ne tai pačiai klasei kaip gigajachtos. Pastarosios iki šiol 
buvo išimtinė saujelės programinės įrangos trilijonierių, Saudo princų ir 
rusų naftos banditų privilegija. 

Kvietime buvo parašyta: „Kviečiame trečiadienį, gegužės 26 dieną, 
18 valandą prisidėti prie pono ir ponios Trudo jų pirmoje kelionėje savo 
megajachta Briana, prišvartuota prie 60 prieplaukos.“ 

Jachta buvo 192 pėdų ilgio, ir tai leido rikiuoti ją dvidešimt pir- 
muoju numeriu didžiausių Amerikoje registruotų jachtų sąraše. Karlas 
paklojo už ją 60 milijonų dolerių praėjus dviem savaitėms po to, kai 
buvo išrinktas Ronas Fiskas, paskui dar 15 milijonų išleido renovaci- 
joms, patobulinimams ir žaislams. 

Dabar atėjo metas su ja pasirodyti ir pademonstruoti vieną iš įspū- 
dingiausių sugrįžimų naujausioje korporacijų istorijoje. Aštuoniolikos 
žmonių įgula pakaitomis pasitikinėjo atvykstančius svečius ir paimdavo 
iš jų ištuštintas šampano taures. Jachtoje su keturiais deniais virš van- 
dens buvo galima patogiai sutalpinti trisdešimt išlepusių draugų mėne- 


* Kalbama apie Niujorko amerikietiškojo futbolo profesionalų komandą „Jets“. 

siui jūroje — nors Karlas nė neketino turėti šalia savęs taip arti gyvenan- 
čių žmonių. Tie ganėtinai laimingieji, kurie buvo pasirinkti ilgesniam 
kruizui, galės naudotis sporto sale su treneriu, vandens procedūromis 
su masažuotoja, šešiomis sūkurinėmis voniomis ir virtuvės šefu, pasi- 
rengusiu aptarnauti kiaurą parą. Jie pietaus prie vieno iš keturių stalų, 
išmėtytų po laivą: prie mažiausiojo buvo dešimt vietų, o prie didžiau- 
siojo — keturiasdešimt. Užėjus norui pramogauti, buvo akvalangistų 
įrangos, permatomo dugno kajakų, trisdešimties pėdų katamaranas, 
greitaeigių „Jet Ski“ vandens motociklų, žvejybos reikmenų. Ir, žinoma, 
nė viena megajachta nelaikoma visiškai sukomplektuota, jeigu joje nėra 
sraigtasparnio. Į kitus prabangos dalykus įėjo: kino teatras, keturi židi- 
niai, poilsio baras viršutiniame denyje, šildomos plytelių grindys vonios 
kambariuose, uždaras baseinas su galimybe kaitintis saulėje nuogiems 
ir mylių mylios raudonmedžio, vario ir itališko marmuro. Trudo poros 
kajutė buvo erdvesnė nei jų miegamasis, likęs sausumoje. Ir oficialiame 
trečio denio valgomajame Karlas pagaliau surado nuolatinę vietą Išprie- 
vartautajai Imeldai. 

Niekada daugiau stogo antstato apartamentų prieškambaryje ji ne- 
bepasitiks jo po sunkios dienos biure. 

Pagrindiniame denyje grojant styginių kvartetui, Briana atsistūmė 
nuo prieplaukos ir pasuko Hadsonu į pietus. Jau tvyrojo prieblanda, gra- 
žiai leidosi saulė, ir vaizdas iš upės į žemutinį Manhataną tiesiog gniau- 
žė kvapą. Miestas pulsavo pašėlusia energija, ir žavu tai buvo stebėti nuo 
tokio puikaus laivo denio. Nuo šampano ir ikrų vaizdas tapo dar gra- 
žesnis. Plaukiantieji keltuose ir mažesniuose laivuose nesusiturėjo ne- 
vėpsoję į slenkančią pro šalį Brianą, kurios sudvejinti 2000 arklių galios 
dyzeliniai varikliai lėtai sukosi, palikdami paskui save ramų kilvaterį. 

Nedidukė juodai vilkinčių padavėjų armija mikliai sukiojosi po de- 
nius, nešiodami ant sidabrinių padėklų gėrimus ir vieno kąsnio sumuš- 
tinukus, pernelyg gražius, kad išdrįstum valgyti. Į daugumą savo svečių 
Karlas nekreipė dėmesio ir leido laiką draugijoje tų, kuriuos vienaip ar 
kitaip kontroliavo. Briana buvo puiki šeimininkė, slydo nuo grupelės 
prie grupelės, bučiavo visus vyrus ir moteris, pasistengdama, kad kiek- 
vienas gautų progą ją pamatyti. 

Kapitonas vedė laivą plačiu ratu, kad svečiai galėtų pasigėrėti Elio 
salos reginiu ir Laisvės statula, paskui pasuko šiaurėn, Baterijos parko 
pietiniame Manhatano gale link. Jau sutemo, ir finansinį rajoną nušvietė 
dangoraižių eilės. Po Bruklino tiltu, po Manhatano tiltu, po Viljamsbur- 
go tiltu — visa savo didybe Briana plaukė aukštyn Ist Riveriu. Styginių 
kvartetas pasitraukė, ir per įmantrią laivo garso sistemą sugriaudėjo 
geriausi Bilio Džoelo* gabalai. Antrame denyje prasidėjo šokiai. Kažkas 
įstumtas į baseiną. Juo pasekė kiti, ir netrukus drabužiai tapo laisvu pa- 
sirinkimu. Ten buvo jaunesnioji publika. 

Sekdamas Karlo nurodymais, kapitonas apsisuko ties Jungtinių 
Tautų rūmais ir padidino greitį, nors to nepastebėta. Karlas šiuo metu 
trečiame aukšte, savo erdvių erdviausiame kabinete, davė interviu. 

Lygiai 22.30, kaip ir buvo numatyta, Briana vėl prisišvartavo prie 
60-osios prieplaukos, svečiai pradėjo pamažu skirstytis. Ponas ir ponia 
Trudo juos palydėdavo apkabindami, pabučiuodami, mojuodami ranko- 
mis, dabar trokšdami, kad jie visi kuo greičiau išsidangintų. Laukė vidur- 
nakčio pietūs. Pasiliko keturiolika žmonių — septynios poros laimingųjų, 
kurie kelias dienas dalyvaus kruize į pietus Palm Bičo link. Jie persirengė 
labiau kasdieniais drabužiais ir susitiko oficialiame valgomajame išmesti 
dar po taurelę, kol virtuvės šefas galutinai paruoš pirmąjį patiekalą. 

Karlas pašnabždėjo pirmajam kapitono padėjėjui, kad jau metas 
išplaukti, ir po penkiolikos minučių Briana vėl atsistūmė nuo 60-osios 
prieplaukos. Kol svečius kerėjo jo žmona, Karlas kelioms minutėms atsi- 
prašė, užlipo laiptais į ketvirtą denį ir susirado ant mažo tiltelio pamėg- 
tąją vietą šiame pasakiškame naujame savo žaisle. Tai buvo stebėjimo 
postas, aukščiausias virš vandens laivo taškas. 

Vėsus vėjas taršė plaukus, o jis įsitvėręs į varinius turėklus žvelgė į gi- 
gantiškus finansinio rajono bokštus. Suspėjo trumpai pamatyti ir sau pri- 
klausantį pastatą su savuoju biuru aukštai, keturiasdešimt penktame aukšte. 

Viskas buvo aukštai. „Krane“ paprastosios akcijos kotiravosi vos 
kiek žemiau 50 dolerių už vieną. Pelnas nuo jų rėmė stogą. Grynasis jo 
turtas viršijo 3 milijardus dolerių ir tolydžio didėjo. 


* Billy Joel (William Martin Joel, (1949) — roko atlikėjas, daininkas ir dainų autorius. 

Prieš aštuoniolika mėnesių kai kurie tie idiotai ten juokėsi. „Kra- 
ne“ — galas. Trudo kvailys. Kaip žmogus gali per vieną dieną prarasti 
milijardą? — stūgavo jie. 

Kur dabar jų juokas? 

Kur dabar visi tie ekspertai? 

Didysis Karlas Trudo vėl visus pergudravo. Išvalė Boumoro jovalą 
ir išgelbėjo savo kompaniją. Numušė savo akcijas iki pat žemės, karš- 
tligiškai parduodamas, paskui supirko jas pigiai ir dabar faktiškai valdo 
viską. Ir netgi dar labiau turtėja. 

Jam lemta užkopti Forbes 400 sąraše viršun; plaukdamas Hadso- 
nu pačiame savo nepaprasto laivo viršuje ir su išdidžiu pasitenkinimu 
žvelgdamas į susigrūdusius aplink Volstritą tviskančius bokštus, prisipa- 
žino sau, kad visa kita nesvarbu. 

Dabar, kai jau turi tris milijardus, iš tikrųjų troško šešių. 


AUTORIAUS FRIERAMS 


Turiu apginti savo gimtąją valstiją ir tai darau su šiuo šuoru paneigimų. 
Visi čia vaizduojami personažai yra grynai pramanyti. Bet koks panašu- 
mas į realų asmenį — atsitiktinis. Nėra Kerio apygardos, nei Boumoro 
miestuko, nei „Krane Chemical“, nei tokio produkto kaip pilamaras 5. 
Kiek man žinoma, bichloronilenas, aklaras ir kartoliksas neegzistuoja. 
Misisipės Aukščiausiasis Teismas turi devynis išrinktus narius, iš kurių 
nė vienas nebuvo panaudotas kaip pavyzdys ir įkvėpimo šaltinis anks- 
tesniuose puslapiuose ką nors paminint ar pavaizduojant. Nieko iš tų 
organizacijų, asociacijų, grupių, nesiekiančių pelno junginių, „smegenų 
centrų“, bažnyčių, kazino, korporacijų tikrovėje nėra. Aš tik viską su- 
kūriau. Kai kuriuos miestukus ir didesnius miestus galima rasti žemė- 
lapyje, kitų — ne. Rinkimų kampanija — mano vaizduotės fragmentas. 
Civilinis ieškinys pasiskolintas iš kelių tikrų bylų. Keletas pastatų išties 
egzistuoja, bet aš nesu visai tikras, kurie iš jų. 

Kažkada, kitame gyvenime, aš buvau Misisipės valstijos Atstovų 
rūmų narys ir tose pareigose turėjau tam tikrą vaidmenį kuriant įstaty- 
mus. Šioje knygoje kai kurie iš tų įstatymų buvo pataisyti, modifikuoti, 
nepaisomi ir tiesiog sudarkyti. Kai kada, rašant romaną, be to neišsi- 
Versi. 

Keli įstatymai, ypač susiję su kazino azartiniais lošimais, išlikę, 
man prie jų nekišant nagų. 

O dabar, kai paneigiau savo paties kūrinį, privalau pasakyti, kad 
šioje istorijoje yra ir daug tiesos. Kol privatūs pinigai bus leidžiami per 
teisėjų rinkimus, mes matysime dėl teisėjo vietos kovojančius konku- 
ruojančius interesus. Egzistuojančios teisenos problemos atspindėtos 
gana teisingai. Daugelis kovojančių grupuočių apibūdintos tinkamai. 
Jų naudojamos taktikos visos labai pažįstamos. Rezultatai netoli prasi- 
lenkia su tiesa. 

Kaip visada aš rėmiausi kitais išklausydamas patarimų ir vertini- 
mo. Dėkui Markui Li (Mark Lee), Džimui Kreigui (Jim Craig), Nilui 
Kaselui (Neal Kassell), Bobiui Moukui (Bobby Moak), Deividui Ger- 
nertui (David Gernert), Maikui Ratlifui (Mike Ratliff), Bertui Koliui 
(Bert Colley) ir Džonui Šermanui (John Sherman). Stivenas Rubinas 
(Stephen Rubin) išleido šią knygą. „Doubleday's twentieth“ ir tenykštis 
kolektyvas — Džonas Fontena (John Fontana), Rebeka Holand (Re- 
becca Holland), Džonas Pitsas (John Pitts), Ketė Treiger (Kathy Tra- 
ger), Elisona Rič (Alison Rich) ir Siuzana Herz (Suzanne Herz) — vėl 
padėjo, kad ji atsirastų. 

Ir dėkoju Renei už įprastą jos kantrumą ir gausybę redakcinių 
komentarų. 

Džonas Grišemas 

